
প্রকাশকের নিবেদন 


পরম মঙ্গলময়ী মায়ের যে মহতী ইচ্ছা, “্ব্রম্মগ্রন্থিভেের” 
পাঠকবৃন্রের হৃদয়ে এতদিন আকুল আগ্রহরূপে প্রকাশ পাইতেছিল, 
এই “বিষ্ণু গ্রন্থিভেদ” সেই আগ্রহেরই সফলতাময় পরিণাম । বীহার 
কৃপায় এই গ্রন্থ এত শীত মুদ্রিত ও প্রকাশিত হইল, যাহার কৃপায় 
অন্ধকারাচ্ছন্ন দুর্গম সাধনমার্গগুলি দিন দিন প্রাণময় সত্যের আলোকে 
সমুজ্জল ও সুগম হইয়া! উঠিতেছে, ধাহার কৃপায় বহুসংখ্যক হতাশ 
প্রাণ সাধকের প্রাণে অভিনব আশা ও উৎসাহের সঞ্চার হইতেছে, 
তাহার__সেই আমাদের একান্ত আশ্রয়-রূপিণী বিজ্ঞানময়ী মায়ের 
চরণে কোটি প্রণিপাত। 

অতঃপর সহৃদয় পাঠকবর্গের নিকট: সান্ুনয় প্রার্থনা এই যে, 
আমাদের অনবধানতা ও অনভিজ্ঞতার ফলে, গ্রন্থে যে সকল 
অপরিহার্য ভ্রমপ্রমাদ রহিয়াছে, তাহা ক্ষমার দৃষ্টিতে সহা করিবেন। 
আন্তরিক সহানুভূতি পাইলে, দ্বিতীয় সংস্করণে উহার সংশোধনে 
যথাসাধ্য যত্বের ত্রুটি হইবে না। ইতি 


মাতৃচরথাশ্রিত 
দশহ্রা, ১৮৪৪ শকান্দা। দীন 
১৩২৯ সাল, ২১শে লো । 
শ্রীপ্যারীমোহন দত্ত 
দ্বিতীয়-সংস্করণের বিজ্ঞাপন 


প্রথম সংস্করণে যে সকল ভ্রমপ্রমাদ ছিল, তাহা এই সংস্করণে 
সংশোধিত ও শরিবপ্তিত হইয়াছে । তদৃভিন্ন স্থানে স্থানে পরিবর্জন 
ও পরিব্ধন কিছু কিছু হইয়াছে, তথাপি যে সকল ক্রি পাঠক 
মহোদয়গণের নিকট পরিলক্ষিত হইবে, অনুগ্রহ পূর্বক জানাইলে 
পুনঃ সংশোধনের চেষ্টা করা হইবে । ইতি। 


শকাৰ্দা ১৮৪৮, ২ ্‌ 
রাস পিন ৰ { বিনয়াবনত কাৰ্য্যাধ্যক্ষ 
“et সাধন সমর আশ্রম 

তৃতীয় সংস্করণের বিজ্ঞাপন 


এই অয্ৃত্বৰ্বী গ্রন্থের যিনি লেখক, তাহার পবিত্র . নামটী 
জানিবার যে আগ্রহ পাঠকবৃন্দের অন্তরে পরিপুষ্ট ছিল, তাহা এতদিন 
আমরা পূর্ণ করিতে পারি নাই। আজ তিনি লৌকিক চক্ষুর অন্তরালস্থ 
হইলেও, তাহার এই দান, তাহার এ আশীর্বাদ, তাহার অন্তর ভক্তি- 
মান পাঠকবৃন্দের নিকট সুপ্রতিভাত, সুতরাং তিনি একান্ত অপরিচিত 
নহেন ॥ তথাপি সকলের এঁকান্তিক আগ্রহ বশতঃ এই সংস্করণে 
আমরা তাহার নামটা প্রকাশ করিলাম। ইতি-_ | 


শকাব্দ ১৮৫৪, ১৩৩৯ সাল। 


চতুর্থ সংস্করণ ] ৃ 
কাব! টি সাল। ৰ |] কাধ্যাধ্যক্ষ 
ছ্বিষীতম সত্যাব্ব, ১৩৫২ সাল। সাধন অমর কার্্যা 


ষষ্ঠ সংস্করণের বিজ্ঞাপন 


মঙ্গলময়ী মায়ের ইচ্ছায় বিষ গ্রন্থিভেদের ষষ্ঠ সংস্করণ মুদ্রিত 
হইল। বর্তমানে মুদ্রণব্যয় অত্যধিক হওয়াতে মূল্য কিছু বৃদ্ধি হইল। 
আশা করি সম্যদয় পাঠকগণ আমাদের এই অনিচ্ছাকৃত অপরাধ 
সহাম্ুভূতির,চক্ষে দেখিবেন এবং মুদ্রণ দোষক্রটী যথাসাধ্য সংশোধন 
করা সত্বেও অনবধান্তাবশতঃ যাহা রহিয়া গেল, তাহা মাজ্জনার 
চক্ষে দেখিবেন। 


নব যষ্ঠীতম সত্যাব্ .  বিনয়াবনত 
মহাষ্টমী, সন ১৩৫৯ সাল 
কাধ্যাধ্যক্ষ 
২০১নং মুক্তার ্ট, কলিকাতা। সাধন সমর কার্য্যালয় 
অন্তান্ত প্রাপ্তিস্থান :_ 
সাধন অমর আশ্রম আটা প্রভাত রায় 
লিলুয়া, হাওড়া ও গ্গৌরাঙ্গ প্রেস 
অত্যাশ্রম . ৎনং চিন্তামণি দাস লেন, কলিকাত|। 


কারমাটার, ই, আই, আর 

' ব্ৰহ্মানন্দং পরমস্ুখদং কেবলং জ্ঞানমূত্তিম্‌ 
দ্বন্বাতীতং গগনদদৃশং তত্বমস্তাদিলক্ষ্যম্‌ । 
একং নিত্যং বিমলমচলং সর্ববধী-দাক্ষিভৃতং 
ভাবাতীতং ব্রিগুণরহিতং সদৃগুরুং তং নমামি ॥ 


{ 
£ 
| গুরো৷ | বহুরূপধারী নারায়ণ-যুন্তি তোমার সেবার 


জন্য এ আয়োজন. তোমারই । . তোমার সেবায় তুমি 
পরিতৃপ্ত হও! একবার এই জড়ত্বের ভাণ পরিত্যাগ 
পুরর্বক,. চৈতন্যময়--প্রাণময় স্বরূপে .উদ্ভাসিত হও। জগৎ 
হইতে জড়ত্বের ধাঁধা অবসিত হউক। সেবকের আশা. 


পূর্ণ হউক! 

গুরোর্মধ্যে স্থিতা মাতা মাতৃমধ্যে স্থিতো গুরুঃ 
গুরুর্ম্মাত| নমস্তেস্ত মাতৃগুরুং নমাম্যহম্‌ ॥ 

মাতৃ-স্নেহ__উখ্থান 


জানন্ত বিশ্বে অম্বৃতস্ত সত্তাঃ। 


স্নেহের সন্তান ! সত্যের মঙ্গল আহ্বান তোমার কর্ণে পৌছিয়াছে? 
'নিদ্রালম-নয়ন ঈষৎ উন্মীলিত করিয়া দূরাগত সত্যের আলোকরেখা 
দেখিতে পাইতেছ? বহু জন্ম জন্মাস্তরের মোহনিদ্রা মায়ের আমার 
ন্নেহ-শীতল করম্পর্শে বিদুরিত হইবার উপক্রম হইয়াছে? জাগিয়াছ, 
উঠিতে পার নাই ? নিন্দার জড়তা এখনও দূর হয় নাই? তা হউক 
বস! এ নিদ্রা ও জাগরণের সন্ধিস্থলে অবস্থান করিয়াই উৎকর্ণ 
হইয়া থাক। অবিশ্রান্ত মাতৃ-আহ্বান শ্রবণ করিতে থাক। 
আকর্ষণময় সে আহ্বান নিশ্চয়ই তোমাকে উঠাইবে-__আহ্বান লক্ষ্য 
ছুটাইয়া লইয়া যাইবে । তোমার অনাদ্দিকালের জড়তা বিদুরিত 
হইবে। শুধু একটু ব্যাকুলতা নিয়া শ্রবণদ্বার উন্মুক্ত করিয়া রাখ । 
যিনি তোমায় জাগাইয়াছেন, তিনিই তোমায় উঠিবার শক্তি দিবেন, 
তিনিই তোমার প্রাণে আকুলতা আনিয়া দিবেন। সে আকুলতার 
প্রবল আকর্ষণে, তোমাকে বিষয়রূপ কুল পরিত্যাগ করিয়া আমার 
দিকে__মায়ের দিকে ধাবিত হইতেই হইবে। 

হায়! স্বেচ্ছাকন্সিত মোহমদিরামত্ত পুত্রগণ ! তোমরা! জড়ত্বের 
সংস্পর্শে যে সুখের আভাসমাত্র ভোগ করিয়া মুগ্ধ হইয়া রহিয়াছ, 
মায়ের কোলে বসিয়া মাতৃ-লীলাদর্শনে, ইহা অপেক্ষা কোটিগুণ 
অধিক--ভ্মান্থুখের অনুভূতি পাইবে, অমৃতময় মাতৃ-ন্সেহ-ধারায় 
অভিষিক্ত হইবে, মায়ের আদরে আত্মহারা হইবে । ৃ 

তাই বারংবার ভাকিতেছি,_এস সন্তান! এস অসতের 
পুত্ৰগণ ! যদি জাগিয়াছ, যদি জগৎকে সত্যেরই মৃত্তি বলিয়া বুঝিয়াছ, 
যদি জড়কে চিন্ময়রূপে আদর করিতে শিখিয়াছ, যদি সর্ববভূতে 
ভগবৎসত্তা দর্শন করিতে অভ্যস্ত হইয়াছ, তবে এস, উঠিয়া দাড়াও ! 
আমার দিকে তাকাও, দেখ অগণিত জ্যোতিফমণ্ডল প্রতিনিয়ত 
আমারই আরতি করিতেছে । অগণিত বিশ্ব আমারই অঙ্গে যুগ 
যুগান্তর ধরিয়া শোভা পাইতেছে। অগণিত জীব কোন্‌ অনাদিকাল 
হইতে আমারই পুজার অর্ধ্যসম্ভীর মস্তকে বহন করিয়া ছুটিতেছে। 
দেখ__এ ব্ৰহ্মাণ্ড-যজ্ঞাগারে প্রতি পরমাণু আমারই উদ্দেস্টে প্রাণাহুতি 
অর্পন করিতেছে। উদ্দেশ্য__আত্মনিবেদন ৷ উদ্দেশ্য_একবারমাত্র 
আমাকে দেখিয়া “আমি'ময় হওয়া । 

রে বিন্দু বিন্দু প্রাণ আমার! আর কতদিন বিক্ষিপ্তভাবে 
থাকিয়া, সুখ দুঃখের জন্ম মৃত্যুর ঘাত প্রতিঘাতে ক্ষত বিক্ষত হইবে? 
আয় আয় ছুটিয়া মহাপ্রাণ-সমুদ্রের অভিমুখে । ভয় নাই! 
আপনাকে হারাইবে না। আপনাকেই পাইবে। এখন যেটুকু 
পাইয়া মুগ্ধ হইয়া রহিয়াছ, উহ! ছুঃখমিশ্রিত, অতি অকিঞ্চিৎকর । 
উহাতে ইচ্ছার অভিঘাত আছে, অনভিলবিতের প্রাপ্তি আছে, জন্ম 


মৃত্যুর তাড়না আছে, রোগ শোকের অত্যাচার আছে। আর. 


এখানে__কিছু নাই, অথচ সব আছে। পূর্ণ আনন্দ, কেবল অমৃত, 
কেবল স্সেহ-_অফুরন্ত মাতৃ-করুণার ধারা । আর আছে-__-অব্যয় 
অচল জীবন-_মহাসত্য । ্‌ 

পুত্ৰগণ ! সত্যে প্রতিষ্ঠিত হইয়াছ ; এইবার চৈতন্যে_ প্রাণে 
প্রতিষ্ঠিত হও । . তোমাদের শিরে শ্রীগুরুর মঙ্গলময় আশীৰ্ব্বাদ বধিত 

মধ্যম চরিত 


 খফিচ্ন্দঃ__উপোদ্ঘাত 


মধ্যমচরিতস্ত বিষ্ণু বির্মহালন্ষনীর্দে'বতা- 
উষ্চিকৃচ্ছন্দঃ শাকস্তরী শক্তিঃ দুর্গা বীজং বায়ুন্তত্বং 
যুর্বেবেদস্বরূপং মহালক্ষীপ্রীত্যর্থং জপে বিনিয়োগঃ। 


মধ্যম-চরিত-_মহিষাস্ুরবধ ৷ ইহার খষি বিষ্ণু। যে সমষ্টি প্রাণ 
কর্তৃক এই বিরাট ব্ৰহ্মাণ্ড পরিধৃত রহিয়াছে, তিনিই বিষ্ণু। 
রজোগুণের বহিয়ুর্খ বিক্ষেপরূপ মহিষাস্থুর, এই মহাপ্রাণের অঙ্কেই 
বিলয় প্রাপ্ত হয়, তাই বিষ্ণুই এই মধ্যমচরিতের দ্রষ্টা বা খষি। 
মহালক্ষ্মী দেবতা । লক্ষ্মী-_প্রাণশক্তিরই অপর নাম । যতদিন 
দেহে প্রাণশক্তি বিরাজিত থাকেন, ততদিনই আমাদের নামের পূর্বের 
লক্ষ্মীর অপর পর্য্যায় শ্রীশব্দ প্রযুক্ত হইয়া থাকে । ব্যষ্টি প্রাণশক্তির 
নাম লক্ষ্মী, এবং সমষ্টি প্রাণশক্তিই মহালক্ী নামে অভিহিত । ইনিই 
পরাপ্রকৃতির রজোগুণাজ্বিকা মহতীশক্তি। ইহাই রজোগুণের 
আত্মাভিযুখী ক্রিয়াশীলতা। বিষয়াসক্তিরূপ বিক্ষেপ ইহা দ্বারা 
নিহত হয় ; তাই মহালক্ষ্মীই মধ্যমচরিতের দেবতা । 

উষ্ণিক্‌ ইহার ছন্দঃ। এই চরিতে প্রবিষ্ট সাধকের প্রাণ প্রবাহ 
বা প্রাণায়াম, উষ্ণিক্‌ নামক বৈদিকচ্ছন্দের অনুরূপ স্পন্দনযুক্ত হইয়া 
থাকে । শাকন্তরী শক্তি। শাকস্তরী রহস্ত পরে তৃতীয় খণ্ডে বিশেষ- 
ভাবে ব্যাখাত হইবে। দুর্গা বীজ । দুর্গা শব্দের উত্তর হননার্থক আ 

হইতে ছুর্গাশব্দ নিষ্পন্ন । যিনি যাবতীয় দুর্গতির হরণ করেন, 
ছা মহিষাসুর নিহত হইলেই, মানবের ছুর্গতির অবসান 
হয়। ছুর্সতিহরণই এই মধ্যম চরিতের বীজ বা মূল কারণ । 

বায়ু তত্ব। প্রাণশক্তি যখন স্থূলতত্বরূপে আত্মপ্রকাশ করেন, 
তখন বায়ুন্ূপেই ইহার অভিব্যক্তি হয়। শ্বাস প্রশ্বাসই প্রাণের 

লক্ষণ। তাই বায়ু ইহার তত্ব। 
চিনা টি বায়ুতত্বের বেদন বা! অনুভূতি হইতেই 
বজুর্বেদরূপ আজানিক শব্দরাশি প্রাহুভূতি হয়। তাই বায়ুদেবতীক 
মন্তরই যজুরবেদের প্রথম আরম্ভ । মহাঁলক্ষমীর প্রীতি অর্থাৎ মহাপ্রাণময়ী 
মায়ের প্রতি মহতী গ্রীতিলাভ উদ্দেশ্যেই ইহার বিনিয়োগ হইয়া 
থাকে । 

দেবী মাহা ত্য 


৪ 


দ্বিতীয় খণ্ড 


নিস্তুঞন্ছি 2ভভ্র-_হ্হিম্মাস্ললন বশ 


খষিরুবাচ 


দেবাস্থরমভূদ্যুদ্ধং পূৰ্ণমব্দশতং পুরা। 
মহিষেইন্থ্রাণামধিপে দেবানাঞ্চ পুরন্দরে ॥১॥ 


অনুবাদ । খধি বলিলেন_ পুরাকালে যখন মহিষাস্থুর অস্তুর- 
গণের এবং পুরন্দর দেবগণের অধিপতি ছিলেন, তখন পূর্ণ শতবর্ষব্যাপী 
দেবাস্ুর-সংগ্রাম সংঘটিত হইয়াছিল । 

ব্যাখ্যা। মধুকৈটভ নিহত হইয়াছে__আগামি-কর্মের বীজ 
ধ্বংস হইয়াছে। সাধক এখন আর নিত্য নৃতন আশা আকাক্ষা 
বুকে করিয়া কর্মে প্রবৃত্ত হয় না । কর্মক্ষেত্রে দেহে অবস্থান করিলে 
বাধ্য হইয়া কৰ্ম্ম করিতে হয়, তাই আসক্তিশুন্ত হইয়া যথাসম্ভব 
উপস্থিত কর্মগুলি সম্পন্ন করিতে চেষ্টা করে। কর্মের সফলতায় 

২ যথার্থ বন্ধন 


বিশেষ উল্লাস নাই, নিক্ষলতায়ও কোনরূপ হা হুতাশ নাই । সাধকের 
এইরূপ অবস্থা একাস্ত বাঞ্ছনীয় ও সৌভাগ্যের ফল বটে; কিন্তু যে 
মাতৃ-অঙ্কে নিত্য অবস্থানের আশায়--যে জীবভাবকে সম্পূর্ণ বিলয় 
করিবার আশায়, সমাধি-সহায় সুরথরূগী জীবাত্বা বিজ্ঞানময়গুরু 
মেধসের কৃপা-প্রয়াসী হইয়াছিল, এখনও সে আশা পূর্ণ হয় নাই; 
কারণ প্রজ্ঞা-চক্ষু যতই উন্নীলিত হইতে থাকে, অজ্ঞান অন্ধকার ধীরে 
ধীরে যতই অপসারিত হইতে থাকে, ততই সাধক স্বকীয় অলক্ষিত 
দোষরাশি বিশেষভাবে লক্ষ্য করিতে সমর্থ হয়। যেরূপ অতিশয় 
মলিনবন্ত্রে কোন বিশেষ চিহ্ন থাকিলে, তাহা লক্ষ্য কর! যায় না; 
কিন্ত সেই বন্ত্রখানা যতই পরিস্কৃত হইতে থাকে, পূর্বের অবৃষ্ঠপ্রায় 
চিহ্ৃগুলি যেন ততই উজ্জ্বল হইতে উজ্জ্লতররূপে প্রতিভাত হইতে 
থাকে, সেইরূপ যতদিন জীব অজ্ঞানান্ধ থাকে, ততদিন নিজের 
দোবগুলি দেখিতে পায় না। তারপর যখন শ্রীগুর-কৃপায় জ্ঞান-চক্ষু 
উন্মীলিত হইতে থাকে, তখন সে নিজের অব্যক্ত দৌষসমূহের প্রকট 
প্রকাশ লক্ষ্য করিতে সমর্থ হয়। 
পরমাত্বামুখী-_মাতৃ অন্ব-প্রয়াসী জীব প্রথমে মনে করে 
প্ত্রী-পুত্রাদি সংসার বন্ধনই পরমাত্ম-লাভের একমাত্র অন্তরায়। 
সংসার আশ্রম পরিত্যাগ না করিলে, আর কিছুতেই এ বন্ধনের হস্ত 
হইতে পরিত্রাণ পাইবার উপায় নাই,” কিন্ত শ্রীগুরু যখন চক্ষে 
অঙ্গুলিপ্রদান পূর্বক দেখাইয়া দেন যে, স্ত্ীপুত্রাদি সংসারই বন্ধন নহে, 
অন্তরের সংস্কাররাশিই যথার্থ বন্ধন। সংসার অন্তরেই অবস্থিত। 
যতই নিভৃত স্থানে পর্ববতকন্দরে অবস্থান কর! যাউক না কেন, 
কিছুতেই সংসার ছাড়ে না। সাধক যখন মর্নে মর্শ্মে ইহা অনুভব 
করিয়া সংসারের মূল উৎপাটন করিতে যত্ববান্‌ হয়, তখন জগত্ময় 
সত্যপ্রতিষ্ঠার ফলে গুরুত্পায় সুপ্তপ্রায় প্রাণশক্তি উদ্বুদ্ধ হইয়া, 
আগামি কর্মের বীজরূপী মধুকৈটভকে নিধন করে। অংসার- 
মহামহীরুহের একটা মূল উৎপাটিত হয়। কিন্তু অপর দুইটা মূল 
আরও গভীরভাবে প্রোথিত থাকায়, উহা সহসা উন্মুলিত হয় না। 

বিষ্ণু-গ্রন্থি ৩ 


সাধক! তুমি মা মা বলিয়া যতই আকুলপ্রাণে মায়ের কোলে 
উঠিবার জন্য অগ্রসর হও, চতুরা ছলনাময়ী মা ততই যেন একটু একটু 
করিয়! দূরে সরিয়া দ্াড়ান। কিছুতেই তাহাতে একেবারে আত্মহারা 
হওয়া যায় না, কিছুতেই সবটা প্রাণ মহাপ্রাণময়ী মায়ের চরণে অর্পণ 
করিয়! বহুত্বের_ চঞ্চলতার হাত হইতে চিরবিশ্রাম লাভ করিতে পারা 
যায় না। মাও যেন তাহার স্মেহময় আলিঙ্গনে সন্তানকে চিরতরে 
বক্ষে বাঁধিয়া রাখেন না। একবার একবার কোলে তুলিয়া আবার 
ছাড়িয়া দেন! মা তাহার পূর্ণ আকর্ষণময় প্রজ্ঞা-চক্ষৃতে জীবের চক্ষু 
চিরতরে মিলাইয়া লয়েন না। কেন এরূপ হয়? দুর্জয় অনুর 
মধুকৈটভ নিহত হইয়াছে, অভিনব আশার মূল উৎপাটিত হইয়াছে; 
তথাপি কেন আমি মাতৃ-বক্ষে চিরবিশ্রাম লাভ করিতে পারি না? 
এইরূপ ভাবের দ্বারা সাধক যখন উৎগীড়িত হয়, ইহার কারণ নির্ণয়ে 
অক্ষম হইয়া গুরুর চরণে শরণাপন্ন হয়, তখন বিজ্ঞানময় গুরু সাধকের 
সম্মুখে যে চিত্র উদ্ঘাটিত করেন, তাহাই মহিযান্থুর-বধ বা বিষ্ুগ্র 
ভেদ নামে ব্যাখ্যাত হইবে । ঃ 

মধুকৈটভ বধের অবসানে মহধি মেধস্‌ স্ুরথকে বলিয়াছিলেন, 
“ভুয়ঃ শৃণু বদামি তে”। তিনি জানিতেন__এ পর্য্যন্ত যাহ! বল! 
হইল, মধুকৈটভ-বধে দেবীর যে মহত্ব দশিত হইল, তাহাতে স্থুরথের 
আশা! সম্পূর্ণ মিটিবে না; জীবত্বের বিন্দুমাত্র অবশেষ থাকিতেও 
আশার একান্ত অবসান হয় না, জীব যতদিন পূর্ণভাবে ব্রহ্মত্বে উপনীত 
হইতে ন! পারে, যতদিন জীব ও ব্রহ্মের অভিন্নত! সম্যক্ভাবে উপলব্ধি 
করিতে না পারে, ততদিন এ আশার নিবৃত্তি হয় না। ইহা! বুঝিতে 
পারিয়াই শিল্তকে জিজ্ঞাসার অবসর ন! দিয়া অস্তর্ধামী বিজ্ঞানময় 
গুরু আবার বলিতে থাকেন। তাই অধ্যায়ের প্রথমেই “খষিরুবাচ” 
উল্লিখিত হইয়াছে । খাধি বলিলেন_-হে বৎস স্ুরথ ! তোমার 
ভবিষ্যৎ কর্ম্মবীজ ধ্বংস হইলেও সঞ্চিত কৰ্ম্ম এখনও বিধ্বস্ত হয় নাই। 
উহ্থারা যে বহুত্ব বিষয়ক ফল প্রসব করিবে, তাহার কোন প্রতীকার 
করা হয় নাই। তুমি নূতন আর কিছু নাই বা চাহিলে, নিত্য নিত্য 

নৃতন বিষয়লাভের আকাজ্ফায় নাই বা ছুটিলে, অভিনব আশার 
মোহিনী মূত্তি তোমায় অভিভূত নাই বা করিল; কিন্তু তুমি যে বহুত 
চাহিয়া আসিয়াছ, বহুদিন বহুজন্ম জন্মান্তর ধরিয়া যে অগণিত আশা! 
আকাজ্ঞ! পোষণ করিয়া আসিয়াছ, তাহারা যে পুণ্রীভূত বহুত্বের 
সংস্কারূপে অচলপ্রতিষ্ঠ হইয়া, তোমার চিত্তক্ষেত্রে অবস্থান করিতেছে। 
চাহিয়া দেখ__-তোমার সঞ্চিত সংস্কাররাশি এখনও অক্ষুণ্রভাবে 
স্বাধিকার বিস্তার করিয়া রহিয়াছে । উহাদিগকে বিধ্বস্ত না করিলে, 
তোমার নিরবচ্ছিন্ন ভূমাস্থখের আশা নাই। কিন্তু ভয় নাই বৎস, 
আমি তোমার মা, গুরুরূপে আত্মপ্রকাশ করিয়াছি; এখন স্বয়ং 
অসি হস্তে সমরাহ্গনে অবতীর্ণ হইয়া তোমার যাবতীয় সংস্কার বিলয় 
করিয়া দিব। তুমি শুধু আমারই অঙ্কে অবস্থান করিয়া, একাগ্র 
হৃদয়ে আমার কর্মশৃঙ্খলা__আমার অপুর্ব লীল৷ দর্শন করিয়া 
যাও। মুগ্ধ সন্তান! ভীত সন্ত্রস্ত পুত্র! যখন মা বলিয়া 
ডাকিয়াছ, যখন আমাকেই একাস্ত আশ্রয় বলিয়। বুঝিয়াছ, আমার 
মহাপ্রাণে তোমার প্রাণ মিলাইয়া লইবার জন্য ব্যাকুলভাবে 
চাহিয়া রহিয়াছ, তখন আর ভয় নাই। আমি তোমার সকল 
বন্ধন ছিন্ন করিয়া চিরতরে আমারই অঙ্গে মিলাইয়া লইব। 
তুমি ধন্য হইবে ৷, 
ভাবিও না জীব, ইহা শুধু ভাবের উচ্ছাঁস-__ভাষার বঙ্কার মাত্র । 
সত্য সত্যই তুমি একবার সরলপ্রাণে ম! বলিয়া ডাক, সত্য সত্যই 
তুমি আমাকে, তোমার একান্ত আশ্রয় বলিয়! মর্মে মর্মে উপলব্ধি 
কর, দেখিবে তোমাকে কিছুই করিতে হইবে না। আমি তোমার 
সকল সাধনা সকল বিশুদ্ধি সম্পাদন করিয়া লইব। তুমি সুখে দুঃখে 
নির্বিকার আনন্দময় নগ্ন শিশুর ন্যায় আমারই ন্নেহময় অঙ্কে অবস্থান 
করিয়া, তরী বা সাক্ষিমাত্র-্থরপে অবস্থান করিবে। তোমার 
আধারের কল্পিত অপবিভ্রতা আমিই পবিত্র করিয়া দিব। তোমার 
জন্মজীবন পুণ্যময় হইবে। 


এই মধ্যম চরিত্রে পূর্ব্বোক্ত সঞ্চিত কর্মসংস্কার সমূহই অনুর রূপে 

_ দেবাস্থুর সম্পদ 


বর্ণিত হইবে । জীব বহুজন্বব্যাগী নানাবিধ বৈধ কর্মমাদির অনুষ্ঠানে, 
কিংবা যোগ তপস্তাদির সাহায্যে, অথবা জ্ঞান ভক্তির অনুশীলনে 
পরমাত্ম বিষয়ক সংস্কারসমূহ সঞ্চয় করে। . উহারাই দেবতা, অর্থাৎ 
_মন বুদ্ধি ইন্দ্ৰিয় সমূহের যে পরমাত্মাভিমুখী গতি বা মিলন প্রয়াস, 
উহাই দেব-শক্তি নামে অভিহিত । আর উক্ত মন বুদ্ধি ইন্দ্রিয় 
প্রভৃতির যে বিষয়াভিমুখী লালসা, উহারাই সুরবিরোধী অর্থাৎ অন্ুর 
নামে কথিত হয়। 

শ্রীযত্তগবদণীতার ষোড়শ অধ্যায়ে ভগবান্‌ যে দেবান্ুর সম্পদ 
বিভাগ করিয়াছেন, এস্থলে সংক্ষেপে তাহার আভাস দেওয়া আবশ্যক | 
অভয়, সত্তশুদ্ধি, আত্মজ্ঞানের উপায়ে একাস্তনিষ্ঠা, দান, ইন্দ্রিয়সংযম, 
যজ্ঞ, বেদাধ্যয়ন, তপন্তাঃ সরলতা, অহিংসা, সত্য, অক্রোধ, ত্যাগ, 
শান্তি, নির্লোভ, মৃদৃতা, লজ্জা, ধীরতা, তে, ক্ষমা, ধৃতি, অদ্রোহ, 
এবং নিরভিমান, এই সকল দেবতাদের সম্পদ, অর্থাৎ দেবশক্তির 
কাৰ্য্য বলিয়া ব্যাখ্যাত হইয়াছে । এবং ইহার বিপরীতগুলি, 
অর্থাৎ ভয়, অশুদ্ধিপ্রভূতি এবং দত্ত, দর্প, অভিমান, ক্রোধ, নিষ্ঠুরতা 
ও অজ্ঞান, এই সকল আস্থর সম্পদ্‌ বা অসুর শক্তির কার্ধ্যরূপে 
বৰ্ণিত হইয়াছে। 

ছান্দোগ্যোপনিষদেও প্রথম প্রপাঠকের দ্বিতীয় খণ্ডে উক্ত 
হইয়াছে, “দেবাস্থুরা হবৈ যত্র সংযেতিরে্। ভগবান্‌ শঙ্বরাচার্য্য 
ইহার ভাস্তব্যাখ্যায় বলিয়াছেন,_«দেবা দীব্যতেন্তেবতনার্থন্ত 
শাস্্রোন্তাসিতা ইন্দিযবত্যয়, অসুরাস্তঘিপরীতাঃ, সংগ্রামং কৃতবস্তঃ। 
শাস্ীয়প্রকাশ বৃত্যভিভবনায় প্রবৃততাঃম্বাভাবিক্যস্তমোরপা ইন্দিয়বৃত্ত- 
য়োইস্রাঃ। তথা তঘ্ধিপরীতাঃ শীস্তার্থাবিষয়-বিবেক জ্যোতিরাত্মানো 
দেবাঃ স্বাভাবিক তমোরপাস্ত্রাভিভবনায় প্রবৃত্বাঃ, ইত্যন্তোইন্তাভি- 
ভবো্ভবরূপঃ সংগ্রাম ইব সর্ববপ্রাণিষু প্রতিদেহং দেবাসুরসংগ্রীমোহনা- 
দিকালপ্রবৃত্ব ইত্যভিপ্রায়ঃ ॥৮ 

ইহার তাৎপর্যয-_“জীবমাত্রেরই দেহে চিরকাল হইতে দেবাস্থুর 
সংগ্রাম চলিতেছে। শাস্ত্রোভতাসিত ইন্দ্িয়বৃত্তিই দেবতা, আর 

তদ্দিপরীত অর্থাৎ বিষয়াসক্ত বৃত্তি সকল অস্থুর। উভয় পক্ষই 
পরস্পরের বিষয় অপহরণে সমুগ্ধত হইয়া নিয়ত-সংগ্রাম করিতেছে । 
প্রাণিগণের শরীরে উভয়বিধ বৃত্তিই আছে। শাস্্রজ্ঞান জন্য 
পরমাত্মবিষয়ক ইন্দ্রিয়বৃত্তি এবং বিষয়ভোগবাসনারূপ ইন্দ্রিয়বৃত্তি। 
এই উভয়বৃত্তিরই দ্বেষ্য দ্বেষকভাব অনাদিসিদ্ধ।” এইরূপে আমরা 
গীতা উপনিবদূ এবং জগদৃগুরু শঙ্করাচার্য্যের ভাষ্য হইতে দেবান্থুর ও 
তাহাদের পরস্পর সংগ্রাম-রহস্ত অবগত হইয়! দেবীমাহাত্ম্যে অবগাহন 
করিব। পক্ষান্তরে ইহাও বিবেচ্য যে, বেদাদি যাবতীয় শাস্ত্রে যদিও 
দেবাস্থর প্রভৃতির এইরূপ আধ্যাত্মিক রহস্তই ব্যাখ্যাত হইয়াছে, 
তথাপি এরূপ ছুই শ্রেণীর প্রাণী যে থাকিতে পারে না, এ 
প্রকার ধারণা করিবারও কোন হেতু নাই। স্থুল সুল্ম ও কারণ 
তিনই সমান সত্য। এ সকল কথা বিস্তৃত ভাবে প্রথমখণ্ডে 
বলা হইয়াছে। | 

যখন মহিষ নামে অনুর অস্ুরগণের রাজা, এবং পুরন্দর দেবগণের 
রাজা অর্থাৎ ইন্দ্র ছিলেন, তখনই এই দ্বাস্ুর সংগ্রাম সংঘটিত 
হইয়াছিল। 

মহিযান্থর__রজোগুণ। গীতায় উক্ত হইয়াছে, “কাম এষঃ 
ক্রোধ এব রজোগুণসমুদ্তবঃ” কাম এবং ক্রোধ রজোগুণ হইতে উদ্ভূত 
হয়। আবার অন্যত্র মানসপুজা-বিধানেও কথিত আছে--*ক্রোধঞ্চ 


মহিষং দগ্ভাৎ” অর্থাৎ ক্রোধকে মহিবরূপে কল্পনা করিয়া . 


দেবীর উদ্দেশ্যে বলিদান করিবে । যদিও এস্থলে কেবল ক্রোধকেই 
মহিষরপে উল্লেখ করা হইয়াছে, তথাপি আমরা মহিষ শব্দে 
কেবলমাত্র ক্রোধকে না বুঝিরা, যাহা হইতে. ক্রোধের অভিব্যক্তি, 
সেই রজোগুণকেই মহিবাস্তুর বুঝিয়া লইব। বাস্তবিক চণ্ডীর 
তিনটা রহস্ত গুণত্রয়ের বিশ্লেষণ মাত্র। প্রথম চরিত্রে সত্বগুণের 
বহিধিকাশরগী সংস্কারদয় মধুকৈটভ নামে বর্ণিত হইয়াছে। এই 


' দ্বিতীয় চরিত্রে রজোগুণের বহিযুখী বিকাশ জন্য যে সঞ্চিত বহুত্ব- 

সংস্কার, তাহাই অন্ুরবৃন্দরপে বর্ণিত হইবে। “এক আমি বহুভাবে 

প্রকাশ হইব,” এই ভাবটী বিদূরিত হইয়াছে; কিন্তু যে বহুত্ব আমি 
স্বীকার করিয়া লইয়াছি, অর্থাৎ অনাদিকাল হইতে বহুত্ব বিষয়ক 
সংস্কার চিত্তক্ষেত্রে পোবণ করিয়া আসিয়াছি, তাহাত দূরীভূত হয় নাই, 
তাহাই এই মধ্যম চরিত্রে বর্ণিত অন্থুরনিকর। রজোগুণ হইতে 
ইহাদের অভিব্যক্তি হয়, যাবতীয় কামনা বাসনা এবং ভগবদৃগ্গীতোক্ত 
দন্ত, দৰ্প, অভিমান প্রভৃতি যাবতীয় অন্থুর-সম্পদ এই রজগুণেরই 
স্থল বিকাশমাত্র ! তাই রজগুণরূপী মহিষাস্থুর ইহাদের অধিপতি । 

আবার অন্যদিকে এই রজোগুণের অন্তমুখী বিকাশসমূহই দেবতা । 
পুরন্দর ইহাদের অধিপতি । পুরকে যিনি বিদারণ বা ধ্বংস করেন, 
তাহাকেই পুরন্দর কহে। এই নবদ্বারবিশিষ্ট দেহরূপ পুরকে বিদীর্ণ 
করিয়া, অর্থাৎ দেহাত্মবোধ বিলয় করিয়া দেহত্রয়াতীত অবস্থাত্রয়াতীত 
গুণত্রয়াতীত পরমাত্মসত্তায় _মাতৃ-অঙ্কে, জম্যক্‌ মিলিত হইবার 
জন্য যে প্রয়াস তাহাই পুরন্দর নামে অভিহিত। ইনি দেবগণের 
অধিপতি। সমস্ত দেবশক্তি, অর্থাৎ অভয়, সব্বশুদ্ধি, দান, দম, 
তিতিক্ষা প্রভৃতি ইহারই অনুবর্তন করে। যাবতীয় দেবভাব এই 
পুরন্দরের আজ্ঞানুবর্ত্তা ৷ 

এন্থলে ত্রিগুণতত্ব সম্বন্ধে একটু আলোচনা করা আবশ্যক । 
মনে কর বিশুদ্ধ চৈতন্য অর্থাৎ নির্বিকল্প নিরঞ্জন পরমাত্মসত্তায় 
একটি অনাদ্দিসিদ্ধ অজ্ঞান রহিয়াছে। এঁ অজ্ঞানের স্বরূপ 
“আমাকে আমি জানি না।* এই অজ্ঞানটাও কিন্তু জ্ঞানবক্ষেই 
বিদ্যমান ; কারণ “জানি না” এই যে অজ্ঞান, ইহাও বস্তুতঃ 
একটা জ্ঞান মাত্র! এই জ্ঞান ও অজ্ঞানের অনাদিসিদ্ধ অপূর্ব 
মিলনকেই মায়! বা লীলা বা পুরুষ প্রকৃতির সংযোগ বলা হয়। 
জ্ঞানই যীহার স্বরূপ, তিনি যদি মনে করেন, “আমি জানি না,” 
তাহা হইলে সে মনে করাকে লীলাই বলিতে হইবে। প্রাপ্তবয়স্ক 
পিতা যেরূপ স্বকীয় জ্বান-গৌরব বিস্মৃত না হইয়াও শিশু পুত্রের 
সহিত বালকের ন্যায় খেলা করিয়! নির্মল আনন্দভোগ করেন, ইহাও 
. ঠিক সেইরূপ ; যাহা হউক, পরমাত্মা_ চিন্ময়ী মা «আমাকে জানি না* 

রা ত্রিগুণের স্বরূপ 


- বলিয়া জানিবার জন্য একবার স্পন্দিত হন, অর্থাৎ বিশুদ্ধ চৈতন্তে 
আত্মম্বরূপ অবগতির জন্য স্বেচ্ছাকল্পিত একটা স্কুরণ হয়__একটা 
চঞ্চল ভাব লক্ষিত হয় ইহারই নাম রজোগুণ। এ প্রথম স্ফুরণের 
সঙ্গে সঙ্গেই, উহার উভয়পার্থে আরও দুইটি স্পন্দন অভিব্যক্ত হয়। 
উহার একটা প্রকাশ এবং অন্যটি স্থিতি। প্রথম স্পন্দনে পরমাত্মার 
যে বিশিষ্টভাব প্রকাশ পায় এ বিশিষ্টভাবে আপনাকে জানার নাম 
প্রকাশ বা সত্বগুণ এবং এ প্রকাশাত্মক রজোগুণকে যে স্পন্দনে ধরিয়া 

রাখে, তাহার নাম স্থিতি বা তমোগুণ। ইহারা পরস্পর.সংসগাঁ_ 
একটীকে ছাড়িয়া অন্তটী থাকে না। আবার পরস্পর পরস্পরকে 
সম্যক্‌ অভিভূত করিবার জন্যও প্রয়াসী। এই গুপত্রয় যেমন বহিমু'ী 
স্পন্দন-ধর্মম বিশিষ্ট, সেইরূপ অন্তমু্বী। পূর্বেই বলিয়াছি__জ্ঞান 
অজ্ঞান সম্মিলিত সত্বার উপরেই এই ত্রিবিধ স্পন্দন হইয়া থাকে ; 
সুতরাং ইহাদের যেরূপ অজ্ঞানাভিমুখী অভিব্যক্তি আছে সেইরূপ 
জ্ঞানাভিমুখী অভিব্যক্তিও বি্যমান। যে স্পন্দনগুলি অজ্ঞান অর্থাৎ 
আমাকে’ না জানাটাই বিশেষভাবে বুঝাইয়া দেয়, তাহাদের নাম 
নম্র; আর যে স্পন্দনগুলি জ্ঞান অর্থাৎ আত্মসত্ত। উদ্বুদ্ধ করিবার 
পক্ষে-সহায় হয়, তাহাই দেবতা । 

বিষয়টা নিতান্ত সহজ নহে। যাহার! দার্শনিক তত্ববিষয়ক 
চিন্তায় অভ্যস্ত নহেন, তাহাদের পক্ষে ইহা ছুম্পাচ্য বলিয়াই মনে 
হইতে পারে। তাই সংক্ষেপে ও সরলভাবে আবার পূর্ব্বোক্ত বিষয়ের 
আলোচনা করা যাউক। «আমাকে আমি জানি না” বলিয়া জানিবার 
জন্য যে একটা উদ্ভম বা চেষ্টা উহারই নাম রজোগুণ। সেই চেষ্টার 
ফলে যে একটু একটু করিয়া আমাকে জানা বা বোধ করা, তাহাই 
সত্বগুণ। আর সেই একটুখানি ‘আমি’ বোধটাকে ধরিয়া রি নাম 
তমোগুণ। ইহাই যোগশান্তরোক্ত প্রখ্যা প্রবৃত্তি এবং স্থিতি অথবা 
শীস্ত ঘোর এবং মূঢ় অবস্থা! গীতায় ইহাই প্রকাশ রতি ও মোহ 
হর বেশ ধীরভাবে এই ত্রিগুণের স্বরূপ 
ই ’ দেবাস্ুর সংগ্রাম বুঝিবার উপায় নাই। 

গুণত্রয়ের কাৰ্য্য ৯ 


আবার বলি সব্গুণ-_প্রকাশশীল ভাব, রজোগুণ_ ক্রিয়াশীল ভাব 
এবং তমোগুণ__-এতছুভয়ের ধৃতি বা ধারণশীল ভাব। ইহারা নিয়ত 
পরিণামী, অর্থাৎ সর্বদা পরিবর্তনশীল । জড়জগৎ এই গুপত্রয়ের 
পরিণাম। ব্রহ্মাবধি জড় পরমাণু পর্য্যস্ত, সকলই এই গুণত্রয়ের 
পরম্পর সংযোগ বিয়োগ ও সংমিশ্রণ ব্যতীত অন্ত কিছু নহে। 

স্থখ ছঃখাদিও এই ত্ৰিগুণাত্মক । যেখানে বেশী চেষ্টায় অর্থাৎ, 
অত্যধিক ক্রিয়াশীলতায় ঈষতমাত্র আত্মবোধ ক্ষুরিত হয়, তাহাকেই 
লোকে দুঃখ বলে। কারণ সেস্থানে ক্রিয়াভাব বেশী, প্রকাশ ভাব 
কম। যেস্থানে সত্বগুণের ক্রিয়া অর্থাৎ প্রকাশ ভাব বেশী, রজোগুণের 
ক্রিয়া অর্থাৎ চাঞ্চল্য কম, তাহাই সুখ । আর যখন তমোগুণের 
ক্রিয়া প্রবল হয়, প্রকাশভাব মোটেই থাকে না, সুখ ছুঃখ কিছুই 
বোধ থাকে না, উহার নাম মোহ। 

সত্বগুণের চরম পরিণতি__অখগ্ু প্রকাশ, অর্থাৎ কেবলমাত্র 
আত্মবোধের স্কুরণ, যাহাকে বিশুদ্ধ আত্মবোধ কহে। এ অবস্থায় 
উপনীত হইলেই রজোগুণেরও চরম পরিণাম হয়। ইহারই নাম পর 
বৈরাগ্য অর্থাৎ “আমি কে’, তাহা জানার জন্য যে উদ্ধম, তাহার 
অভাব। এইরূপ তমোগুণের চরম পরিণতি নিরোধ, অর্থাৎ পুনরায় 
রজোগুণের যে উদ্বোধ, তাহাকে নিরুদ্ধ করিয়া রাখা । 

এইরূপে গুণত্রয়ের ছুইদিক পাওয়া গেল। একদিকে স্থপ্ি স্থিতি 
প্রলয়_জীব জগৎ জন্ম মৃত্যু সুখ দুঃখ ইত্যাদি। আর অন্যদিকে 
অখণ্ড প্রকাশ, পর-বৈরাগ্য এবং নিরোধ। কথাটা আরও সহজ 
করিয়া বলিলে বলিতে হয়_একদিকে ভোগ অন্যদিকে অপবর্গ বা 
মুক্তি। গ্রত্রয়ের এই ভোগাভিসুখী গতির নাম অস্থরভাব এবং 
অপবর্গাভিমুখী গতির নাম দেবভাব ৷ এই দেবাস্ুর সংগ্রাম অনাদিকাল 
হইতে প্রতিজীবে সংঘটিত হইতেছে । যেদিন এই সংগ্রামের অবসান 
হইবে, সেইদিন জীব গুণত্রয়ের পরপারে চলিয়া যাইবে ; ভোগ বা 
অপবর্গ, বন্ধন কিংবা মুক্তি, এই উভয় ধীধাই চিরদিনের অঙ্ক বিদূরিত 
হইবে । 

২ 

১০ | সংগ্রাম কোথায় 


এই মধ্যম চরিত্রে আমরা যে সকল অস্থুরের নাম পাইব, এস্থলে 
তাহার সংক্ষিপ্ত আভাস দিয়া রাখিতেছি। মহিযান্থর-_-অন্থুরগণের 
রাজা এবং চিক্ষুর, চামর, উদগ্র, করাল, উদ্ধত, বাস্কল, তাত, অন্ধক, 
উগ্রান্ত, উপ্রবীর্য্য, মহাহন, বিড়াল, ছূর্দর, দুন্মুখি ও অদিলোমা-- 
সর্ববশুদ্ধ এই যোলজন প্রধান অন্থুরের নাম পাওয়া যাইবে । উহারা 
যথাক্রমে__রজোগুণ, বিক্ষেপ, আবরণ, দর্প, ভয়, দম্ভ, ভোগা ভিলাষ, 
লোভ, মোহ, ক্রোধ, শারীরিক বল, অভিমান, দোবঘৃষ্টি, অক্ষমা, 
নিষ্ঠুরতা এবং দ্বেষ নামে ব্যাখ্যাত হইবে। যথাস্থানে এ সকল 
বিষয়ের বিস্তৃত আলোচনা করা যাঁইবে। 

। এইবার আমরা প্রকৃত প্রস্তাবের সম্মুখীন হইব। মহিষ ও পুরন্দর 
শব্দের ব্যাখ্যা ইতিপূর্বে করা হইয়াছে। যখন একদিকে মহিষ ও 
অন্যদিকে পুরন্দর, যথাক্রমে অসুর ও দেবগণের অধিপতি হইয়া, পরস্পর 
পরস্পরের শক্তি ক্ষয় করিতে উদ্যত হয়, তখনই এই দেবান্ুর সংগ্রাম 
সংঘটিত হইয়া থাকে। যদিও প্রত্যেক জীবদেহে প্রতিনিয়ত এই 
দেবাস্থুর সমরাভিনয় চলিতেছে, একদিকে ভোগের বাসনা, অন্যদিকে 

অপবর্গের আকর্ষণ, এই উভয়ের পরস্পর সংঘর্ষ প্রতি পরমাণুতে 
প্রতিক্ষণ সংঘটিত হইতেছে; তথাপি জীব যতদিন মনুব্যত্বে উপনীত 
ন! হয়, যতদিন বিজ্ঞানময়-কোষে আত্মবোধ সংহরণ করিতে না পারে 
,ততদিন ইহা প্রত্যক্ষ করিতে পারে না । বহুজন্সসঞ্চিত সুকৃতির কলে; 
মায়ের অসীম করুণাবলে, স্রীগুরুর অহৈতুক অনুপ্রেরণায়, যখন 
সাধকহদয়ে এই সংগ্রাম অনুভূত হইতে থাকে, তখনই বুঝিতে হইবে 
তাহার জীবন ধন্য হইয়াছে। শীঘ্রই এই সংগ্রামের অবসান হইবে । 
সাধক! দেখ--একদিকে তোমার সঞ্চিত সংস্কারসমূহ আস্মুরিক শক্তি 
প্রয়োগে তোমায় নিজ্জিত করিতেছে, তোমার মাতৃ-অঙ্ক লাভের 
প্রাণাকুল পিপাসাকে দমিত করিয়া রাখিতেছে। বুঝিতে পারিতেছ__ 
অভয়, সব্বসংগুদ্ধি, জ্ঞানযোগ প্রভৃতি দেবশক্তি__ধাহারা তোমার 
টি লাভের একান্ত সহায়, যাহারা তোমাকে শীস্তির__অমতের 
ইরগ্রয় মন্দিরে উপনীত করিবার অদ্বিতীয় সহচর, সেই দেবশক্তি 

* অধুনা দম্ভ দর্প অভিমান প্রভৃতি অনুর কর্তৃক নিয়ত-লাঞ্ছিত_ 
- উৎগীড়িত। দেখিয়া ব্যথিত হও, আর্ত হও,_শরণাগত হও, আর 
ভূমিতলে লুটাইয়! কাতরম্বরে “মা” বলিয়া ডাক! মহাশক্তির কাছে 
সজল নয়নে শক্তি ভিক্ষা কর ! সরলপ্রাণে আপনাকে যথার্থ উৎগীড়িত 
বলিয়া অনুভব কর! দেখিবে__“মা” স্বয়ং সমরাঙ্গনে অবতীর্ণ হইয়া 
অন্থ্রকুলের বিলয়, দেবকুলের আনন্দ এবং তোমাকে মধুময় অব্যয় 
মাতৃ-অঙ্কে স্থান দিয়! ধন্য করিবেন। এস, আমরা “মা” বলিয়া সরল 
প্রাণ শিশুর মত মাতৃ-চরণে আত্মনিবেদন করিয়া নিশ্চিন্ত ও নির্শ্ম হুই। 
যাহ! হউক, এই দেবান্থুর সংগ্রাম পূর্ণ শতবর্ষব্যাগী হইয়াছিল 
‘পুরণমব্দশতম্‌ । মানুষের আয়ুর পরিমাণ শতবর্ষ_“শতং বৈ পুরুষাণা- 
মায়ু"।. সত্যযুগে লক্ষবর্ষব্যাগী আয়ু ছিল বলিয়! যে প্রবাদ বাক্য 
প্রচলিত আছে, উহার তাৎপর্য্য অন্থপ্রকার। সকলযুগেই মানুষের 
সাধারণ আয়ুর পরিমাণ শতবর্ষ। তবে যোগাদি শক্তির প্রভাবে 
কেহ উহার মাত্রা কিঞ্চিৎ বৃদ্ধি করিতে পারেন। আমাদের জ্যোতিষ 
শাস্ত্রে যে অষ্টোত্তরী ও বিংশোত্তরী মতে গ্রহগণের দশা গণনার রীতি 
প্রচলিত আছে, উহাও কিঞ্চিৎ অধিক শতবর্ষ আয়ুর প্রমাণরূপে গ্রহণ 
করা যায়। এ উভয় মতে মানুষের আয়ুর পরিমাণ একশত আট, 


এবং একশত কুড়ি বৎসর মাত্র পাওয়া যায়। সে যাহা হউক, দেখিতে ' 


পাওয়া যায়_একশত বৎসরের পরও মানুষ কয়েক বৎসর বাচিয়া 
থাকে। ইহাতে শ্রুতির মর্যাদা বিনষ্ট হয় না। তাৎকালিক মাস 
বর্ষ প্রভৃতি গণনার সহিত, বর্তমান গণনারও কিঞ্চিৎ পার্থক্য আছে; 
সুতরাং ও-সকল কথা লইয়া বিবাদ করিবার কোন প্রয়োজন নাই। 
পুর্ণ শতবর্ষ শব্দের তাতপর্ধ্য-_একটা পূর্ণ মনুস্তজীবন। অর্থাৎ পূর্ণ 
এক জীবন ধরিয়া এই দেবাস্থুর সংগ্রাম অনুভূত হইতে থাকে । 
“ৰহুনাং জন্মনামস্তে জ্ঞানবান্‌ মাং প্রপদ্যতে”। বহু বহু জন্মের পর 
মানুষ জ্ঞানবান্‌ হয়, তারপর আমাঁকে-__ আপনাকে-_-"মাকে' জানিতে 
পারে। একটু একটু করিয়া ‘মাকে’ জানিতে আরম্ভ করিলে__তখন এই 
সমরের সন্ধান পাওয়! যায়। পূর্ণ একটী মনুস্তজীবনব্যাগী দেবাস্থুর 

১২ যথার্থ-জীবন 


সংগ্রাম অনুভব করিতে হইলে, বহু জন্ম-মৃত্যু অতিবাহিত করিতে হয়। 
কারণ, সাধারণতঃ আমাদের বর্তমান আয়ুর পরিমাণ বাট বৎসর মাত্র । 
তন্মধ্যে প্রায় ত্রিশ বৎসর আহার নিদ্রা প্রভৃতি দৈনন্দিন কার্ধ্যে 
অতিবাহিত হয়। বাকী ত্রিশ বৎসরের, বাল্য বার্ধক্য এবং রোগ 
শৌকাদি অবস্থার সময় বাদ দিয়া যাহা অবশিষ্ট থাকে, তাহা অতি 
সামান্তমাত্র। সে সময়টাঁও অর্থোপার্জন বিষয়-চিস্তন প্রভৃতি কাৰ্য্যে 
অতিবাহিত হয়। সুতরাং একটা জীবনের মধ্যে কয় মুহুর্ত আমরা 
দেবান্থুর সংগ্রাম অনুভব করিতে পারি ? 

আমাদের বর্তমান জীবন যথার্থ জীবন পদবাচ্যই নহে। কারণ, 
জীবন বলিলে গতিশক্তি-বিশিষ্ট জীবন বুঝা যায়। মনে কর-_- 
একখান! বাম্পীয় শকট (ইঞ্জিন)। প্রত্যহ কয়লা জল ও অগ্নির 
সংযোগে বাষ্প উৎপন্ন হইতেছে; কিন্তু শকটখানি একটুও অগ্রসর 
হইল না। যেখানে নিন্মিত হইয়াছিল, সেখানেই দীড়াইয়া ষাট 
বৎসর ব্যাপিয়া কেবল কয়লা জল ও বাষ্প অপচয় করিল মাত্র । ঠিক 
সেইরূপই আমাদের এক একটা জীবন বৃথা ব্যয়িত হইতেছে না কি? 
প্রত্যহ খাগ্ ও পানীয় এই দেহটার ভিতর প্রদান করা হইতেছে; 
উদ্দেশ্ট-_অগ্রসর হওয়া, উদ্দেন্ত-_দেবাস্থর সংগ্রাম অনুভব করা, 
উদ্দেশ্ত-_অন্থরনিধন-কারিণী মায়ের চও্যমুত্তি দর্শন; কিন্তু তাহা হয় 
কি? প্যত্রৈব জায়তে তত্রৈব ঘ্রিয়তে।” এইরূপ জীবনের এক 
জীবন কেন, শত জীবন অতিবাহিত হইলেও বোধ হয় পূর্ণ একটা 
মনুস্যজীবন ব্যাপী দেবাস্থর সংগ্রাম দর্শন হয় না । 

যাহারা বলিবেন__ আমাদের হৃদয়ক্ষেত্রে ওরূপ যুদ্ধ দেখিবার 
প্রয়োজন নাই, ইচ্ছাপুর্বক খাল কাটিয়া নিজের বাড়ীতে কুমীর 
আনিবার কোন আবশ্যক নাই, সাধ করিয়া কেন আমরা অশাস্তি 
ভোগ করিতে যাইব? এ সাধন সমর তাহাদের জন্য নহে। যাহারা 
সুরথ হইয়াছেন, ধীহারা আত্মরাজ্য হইতে বিচ্যুত বলিয়া আপনাকে 
বুবিয়াছেন, মাত্র তাহারাই এই সংগ্রাম দর্শনে পরম আনন্দ লাভ 
করিয়া থাকেন । 

সংগ্রাম অনুভব ১৩ 


সে যাহা হউক, দেবাস্থর সংগ্রাম বহুবর্ষব্যাপী হইয়া থাকে; 
সুতরাং এই মন্ত্রে বহুকাল অর্থে “শতবর্ষ” শব্দ ব্যবহৃত হইয়াছে, 
এইরূপ অর্থ করিলেও কোন ক্ষতি নাই। আর- পূর্ব পুর্ব জন্ম 
হইতেই যে এই যুদ্ধের সুচনা হয়, ইহা বুঝাইবার জন্যই ‘পুরা’ শব্দটার 
প্রয়োগ হইয়াছে । মনে রাখিও সাধক, আজ যে চণ্ডীর আধ্যাত্মিক 
ব্যাখ্য। বুঝিবার বা আলোচনা করিবার মত ধী-বৃত্তি প্রকাশ পাইয়াছে, 
উহা ছুই এক জন্মের সুকৃতির ফল নহে। বহুজন্ম ধরিয়৷ সুকৃতি 
অজ্জন করিলে, তবে “মায়ের কৃপা” নামে একটা জিনিষ উপলব্ধি 
করিতে পারা যায়। এবং তাহারই ফলে ক্রমে এ সকল তব হৃদয়ঙ্গম 
করিবার যোগ্যতা আসে। তবে একটা কথা__যদি কেহ নিজের 
ভিতরে অহনিশ এরূপ দেবান্থুর সংগ্রাম অন্তুভব করিয়! থাকেন, তবে 
নিশ্চয়ই তিনি ধন্য হইয়াছেন। তাহার জীবন পুণ্যময়, তাহার দর্শন 
সুকৃতি দান করে, তাহার আশীর্বাদ অমোঘ, তিনি পৃথিবীর অলঙ্কার, 
তাহার দেহস্পর্শে বায়ুমণ্ডল পুত হয়, তাহার চরণ স্পর্শে বসুন্ধরা 
পবিত্রীকুত হয়। জীব! তুমি কি আপন হৃদয়ক্ষেত্রে এরূপ যুদ্ধ 
দেখিতে পাইতেছ? না দেখিয়া থাক, তবে গুরু বলিয়া “মায়ের” 
চরণ জড়াইয়া ধর, মা-ই তোমার জ্ঞানচক্ষু উন্মীলন করিয়া! দিবেন । 
তখন দেখিতে পাইবে__তোমার হৃদয়ক্ষেত্র ভীষণ সমরক্ষেত্রে পরিণত 
হইয়াছে। 


তত্রান্থরৈর্মহাবী্ষ্র্দেবসৈন্তং পরাজিতমৃ। 
জিত্বা চ সকলান্‌ দেবানিক্দ্রোহভূম্মহ্ষান্রঃ ॥২॥ 


অনুবাদ । সেই যুদ্ধে মহাবীর্য্য অস্তুরণ কর্তৃক দেবসৈম্ 
পরাজিত হইয়াছিল। এবং দেবতাগণকে পরাভূত করিয়া মহিষাস্ুর 
ইন্দ্র হইয়াছিল । 

ব্যাখ্যা । অনুর বল-_অমিতবীর্ধ্য। বহুজন্ম হইতে বহিযুখ 
কর্মপ্রবণতার অভ্যাসে এমনি একটা অবস্থা হইয়া পড়িয়াছে যে, 
_. আমাদের চিত্ত নিয়ত রূপ-রসাঁদি বিষয়াভিমুখী বৃত্তিপ্রবাহ লইয়া 
অবস্থান করিতেই স্বস্তিবোধ করে। কিছুতেই অস্তমু্থী- মাতৃ-মুখী 
হইতে চাহে না। সেই নিস্তরঙ্গ চিন্ময় উদীরক্ষেত্রে ্ষণকাঁলের জন্যও 


অবস্থান করিতে চায় না। ইহাই অন্ুরগণের অসীমবীর্য্যবত্তার 


লক্ষণ। অন্ত দিকে দেবসৈম্য-_-ভগবৎমুখী বৃত্তি-নিচয়, উহারা বড়ই 
দুর্বল ; কারণ, অতি অল্পদিন মাত্র উহাদের আবির্ভাব হইয়াছে। 
সন্ভাবনিচয় এখনও পরিপুষ্টি লাভ করিতে পারে নাই। এরূপ 
অবস্থায় প্রথমতঃ অন্থুরগণ-কর্তৃক দেবশক্তিকে নিজ্জিত হইতেই 
হইবে। | 

মনে কর-_একখণ্ড বৃহৎ ইস্পাত (স্প্রিং)। তুমি উহাকে 
ঘুরাইয়া সক্কোচভাবাপন্ন করিয়া দিলেও স্বাভাবিক স্থিতিস্থাপকতা 
শক্তির প্রভাবে উহা প্রতিক্ষণে প্রসারণের দিকেই বেগ দিতে থাকে। 
কিন্তু একখণ্ড বৃহৎ প্রস্তর যদি উহার উপর চাপ দিয়া রাখা যায়, তবে 
সেই ইস্পাতের যে স্বাভাবিক প্রসারণী শক্তি, তাহা প্রতি মুহূর্তে 
গতিযুক্ত হইয়াও নিরুদ্ধবৎ অবস্থায়ই থাকে ; অস্ুরকর্তৃক দেবতা- 
বর্গের নিগ্রহও কতকটা এইরূপ । 


সাধক ! তোমার চক্ষুকে তুমি “রূপং দেহি” রিম জগত্ময় যে 


মায়েরই রূপরাশি পরিব্যাপ্ত রহিয়াছে, তাহা দেখিবার জন্য নিযুক্ত 
করিলে; প্রাণপণে তোমার দৃক্শক্তিকে মায়ের রূপে নিরুদ্ধ করিতে 
প্রয়াস পাইলে ; কিন্তু চক্ষু জগতের রূপ লইয়া তোমার নিকটে উপস্থিত 
হইল। এইরূপ কর্ণকে-_-সকল শব্দের অন্তনিহিত নিত্যনাদ প্রণব 


ধ্বনিতে, কিংবা স্বোচ্চারিত কোন বিশিষ্ট মন্ত্রাদি শ্রবণে নিযুক্ত করিলে; 
কিন্তু সে ক্ষণকালমধ্যে জগতের ব্যর্থ শব্দ লইয়া তোমার নিকট উপস্থিত 


হইল। মনকে কেন্দ্রস্থ করিয়া সচ্চিদানন্দস্থরূপ পরমাত্বায় মিলিত 
করিয়া দিতে অগ্রসর হইলে ; কিন্ত মুহূর্তমধ্যে সে পূর্ববস্বভাব প্রাপ্ত 
হইয়া, নানারূপ বৈষয়িক সঙ্কল্প বিকল্প করিতে লাগিল। এইরূপে 

দেবানুর যুদ্ধ সংঘটিত হয়। যিনি যথার্থ সৌভাগ্যবান্_যীহার 
অমৃতলাভ নিকটবর্তী হইয়াছে, মাত্র তিনিই এই যুদ্ধ উপলব্ধি করিতে 
পারেন। . 
সে যাহা হউক, এই যুদ্ধে প্রথমতঃ দেবগণ পরাজিত হন। 
অন্তরু'খী আকর্ষণশক্তি নিজ্জিত হয়। যদিও অন্তরে অন্তরে একট! 
মাতৃ-সুখী আক্ষণ নিয়তই রহিয়াছে; তথাপি বিকর্ষণ অর্থাৎ অনুলোম- 
গতির প্রভাব যতদিন বেশী থাকে, ততদিন এই যুদ্ধ উপলব্ধি হয় না। 
তারপর যখন মায়ের কৃপায় ধীরে ধীরে আকর্ষণ-শক্তি একটু প্রবল 
হইতে থাকে, তখনই বিরোধী দলের সহিত সংঘর্ষ উপস্থিত হয়। এই 
সংঘর্ষের প্রথম ফল-_পরাজয়। কেন এ পরাজয় সংঘটন হয়, তাহা! 
পূর্ব্বেই বল! হইয়াছে। 
যখন দেবগণ নিজ্জিত, তখন মহিষ-_( রজোগুণের বহিবিকাশ ) 
ইন্দ্র লাভ করিল। সমস্ত দেবশক্তির উপরে প্রভুত্ব করিবার সামর্থ্য 
লাভ করিল। মহিষ এতদিন মাত্র অস্ুরশক্তির পরিচালক ছিল, 
এইবার দেবশক্তিও উহার অধীন হইয়া পড়িল । 


ধীরভাবে বুঝিতে চেষ্ট। কর--রজোগুণের অন্তমুখী চরম পরিণতির . 


ফল-_পর-বৈরাগ্য । যাবতীয় ১ শক্তিপ্রবাহকে সম্যক্ভাবে সংহরণ 
করাই রজোগুণের অন্তৰ্মুখী ক্রিয়া। ইহারই নাম পুরন্দর। এই 
পুরন্দর ( পুরবিদ্বারণকারী ) যখন দেবশক্তির অধিপতি থাকে, তখন 
বহিযুখী বৃত্তিপ্রবাহের পূর্ণরূপে সংহরণ কার্য চলিতে থাকে । এবং 
তাহাঁরই ফলে পরবৈরাগ্য সমাগত হয়। কিন্তু এইবার মহিষ দেব- 
লোকের আধিপত্য লাভ করিয়াছে । বাহিরের দিকে ব! বিষয়ের 
ক্রিয়াশীলতাই উহার স্বভাব ; সুতরাং দেবশক্তি সমৃহকেও সে বহিমুখ 
করিয়া ফেলিবে। দয়া ক্ষম! উদারত! নিস্পৃহতা। প্রভৃতি দেবভাৰ 
অন্ুুর কর্তৃক নিজ্জিত থাকিলে, আর পর-বৈরাগ্যের আশী নাই। 
' কার্য্যতঃ যাবতীয় কর্মের বীজ ধ্বংস না হইলে, কিছুতেই পর-বৈরাগ্য 
উপস্থিত হইতে পারে না। 

খুলিয়। বলি-__রজোগুণের ছুই দিক । উহার একদিকে পর-বৈরাগ্য 

অন্যদিকে ভৌগাসক্তি। উহারাই যথাক্রমে পুরন্দর ও মহিযান্থর ৷ 
পরবৈরাগ্যের স্বরূপ-সর্ধ্বন্বত্যাগ, দেহ, মন ইন্দ্রিয় পর্য্যস্ত পরিত্যাগ ; 
আর ভোগাসক্তির স্বরূপ- সর্ধ্বন্ব গ্রহণ। পুরন্দর চায় মোক্ষ, মহিষ 
ভোগ । যতদিন মোক্ষবাঁসনা প্রবল না হয়, ততদিন মহিষিকর্তৃক 
পুরন্দর নিঙ্জিত হইবেই। মহিষ ইন্্রত্বলাভ করিবেই। 


= 


ততঃ পরাজিত! দেবাঃ পদ্মযোনিং প্রজাপতিম্‌ । 
পুরস্কত্য গতাস্তত্র যত্রেশ গরুড়ধ্বজৌ ॥৩॥ 


অনুবাদ | অনন্তর পরাজিত দেবগণ পদ্মযোনি প্রঙ্গাপতিকে 
অগ্রে করিয়া, যেখানে শিব এবং বিষ্ণু ছিলেন, তথায় গমন করিলেন। 
ব্যাখ্য।। পদ্মযোনি-_ত্ৰহ্মা। ইনি যাবতীয় ভাবের অধিপতি ; 

_ তাই ইহাকে প্ৰজ্জাপতি কহে। ভাব ও প্রজা যে একই কথা, ইহা! 
প্রথম খণ্ডে বলা হইয়াছে । উপনিষদে উক্ত হইয়াছে, “উভয়ে প্রাজা- 
পত্যাঃ” -অর্থাৎ সুর এবং অন্ুর উভয়ই প্রজাপতি হইতে সমুদ্ভূত। 
দেবশক্তি এবং অন্ুরশক্তি উভয়ই মনের ভাব। মনের যে অংশে 


১ অস্থুরের আধিপত্য বিস্তার হয়, সেই অংশ প্রজাপতি হইলেও পদ্ধ-- 


যোনি নহে। নাভি বা মণিপুরপদ্ম হইতে নিয়দিকে অন্ুরের ক্ষেত্র, 
এবং ইহার উর্ধে দেব-ক্ষেত্র। নাভি-কমল হইতেই ব্রহ্মার উদ্ভব। 
মনের যে অংশ পরমাত্মা ভিমুখী হইয়াছে_-যে অংশে যথার্থ মাতৃ-লাভের 
বাসনা ফুটিয়া উঠিয়াছে, তাহাই পদ্মযোনি। তাহাকে অগ্রবর্তী করিয়া 


' দেৱতাগণ অর্থাৎ ইন্দিয়াধিষ্ঠিত চৈতন্যবৃন্দ বিষ্ণু ও শিবের নিকটে: 


উপস্থিত হইলেন।. বিষু- প্রাণশক্তি, শিব-_জ্ঞানশক্তি । বিষ্ণুর স্থান 
হাদয়পদ্ম বা অনাহত, এবং শিবের স্থান__-ললাট বা আজ্জাচক্র। 
অতএব পরাজিত দেবতাগণ পদ্মযোনিকে লইয়! শিব ও বিষ্ণুর নিকট 
উপস্থিত হইলেন, কথাটার তাৎপর্য্য এই যে-_পরমাত্মাভিমুখী 

ইন্জিয়শক্তি সমহ্বিত মন আস্থুরিক ভাবের দ্বারা উৎগীড়িত হইয়া প্রাণ 
ও জ্ঞানের সমীপস্থ হইলেন। 

সাধকগণ উপলব্ধি করিতে পারেন-_সবটা মন দিয়া মাকে চাওয়া 
যায় না, আবার সবটা! মন দিয়া জগদ্ভোগও করা যায় না। মনের 
একদিকে যেমন মাতৃ-দর্শন লালসা, মাতৃ-মহত্ব শ্রবণে ওংনুক্য ফুটিয়া 
উঠে, অন্যদিকে ঠিক সেইরপই স্্রীপুত্রাদি বিষয়বাসনার বিলাস চলিতে 
থাকে। মনের একদিকে দেখিতে পাই- দেবরাজ পুরন্দরের কর্তৃত্ব, 
অন্যদিকে অসুররাজ মহিষের আধিপত্য-_উৎগীড়ন ৷ এই উৎগীড়নের 
ফলে প্রথমতঃ দেবশক্তি নিজ্জিত হয়। প্রাণ ও জ্ঞানশক্তি সম্যক্ভাবে 
মাতৃ-মুখী না হইলে, মনের পূর্ণ বল লাভ হইতে পারে না; তাই, 
মনকে বাধ্য হইয়া উহাদের শরণাপন্ন হইতে হয়। ইতিপূর্ব্বে যে 
প্রাণ উদ্ধ দ্ধ হইয়! মধুকৈটভ নিধন করিয়াছে, যে বিজ্ঞানময় গুরু 
মেধসরূপে আত্মপ্রকাশ করিয়া ধীরে ধীরে অজ্ঞান দূর করিয়া দিতেছেন, 
তাহাদের শরণাপন্ন হইতে পারিলে, তাহাদের চরণে পুর্ণভাবে আত্ম- 
নিবেদন করিতে পারিলে, নিশ্চয়ই এই অন্ুর অত্যাচার বিদুরিত 
হইবে ; ইহাই প্রজাপতির আশা । : j 

মন কিরূপে প্রাণ ও জ্ঞানের শরণাপন্ন হইবে? প্রাণ ও জ্ঞান- 
শক্তির সত্তা ব্যতীত মনের যে কোন পৃথক্‌ সত্তা নাই, মন যে সম্যক্- 
ভাবে তাহাদের সত্তায়ই সত্তাবান, এইরূপ উপলব্ধির .নামই মনের 


শরণাগত হওয়!। জীব যতদিন আমিত্বকে বড় শক্ত করিয়া ধরিয়া 


রাখে, যতদিন তাহার অভিমানের উচ্চশির কিছুতেই অবনত হইতে 
চায় না, ততদিন এই শরণাগত ভাব কিছুতেই আসে নাঁ। এই 
শরণাগত ভাব ও আত্মনিবেদন একই কথা । «আমি কিছু জানি 
না, আমি অক্ষম, আমি ফুর্বল, আমি অজ্ঞান শিশু”, এই বলিয়া! 
আপনাকে ধরিয়া, তৃণগুচ্ছের মত বিজ্ঞানময় গুরুর চরণে অর্পণ 
করিতে হয়। ইহারই নাম আত্ম-নিবেদন। যাহার! দীর্ঘকাল 
কঠোর সাধনা করিয়াও অমবৃতের সন্ধান পান না, বুঝিতে হইবে__ 
তাহাদের সাধনা আত্মনিবেদনরূপ ভিত্তির উপর প্রতিষ্ঠিত নহে। 

৬৮ আত্ম-নিবেদন 


আত্মনিবেদন ব্যতীত সাধনার আরম্তই হয় না। আত্মদান ব্যতীত 
সাধনার আরন্তই-হয়,না। আত্মদান ব্যতীত আত্মলাভ কখনই হইতে 
পারে না। ওগো মায়ের সম্তানবৃন্দ! তোমরা যে কোন যায়গায় 
আপনাকে ছাড়িয়া দাও-_প্রণিপাত কর, দেখিবে আত্মলাভ হইয়াছে। 
প্রাণ না দিলে প্রাণ পাওয়া যায় না, এই কথাটা সর্বদা মনে রাখিও। 
জড় কি চেতন, জ্ঞানী কি অজ্ঞান, এ সকল বিচার না করিয়া যে 
কোনও যাঁয়গায়-প্রাণকে ঢালিয়া দাও, দেখিবে- মহাপ্রাণময়ী 
স্নেহময়ী মায়ের বক্ষে তুমি নিত্য অবস্থিত। যাহ! হউক, শরণাগত 
ভাবই যে সর্র্ববিধ সাধনার একমাত্র উদ্দেশ্য বা আলম্বন, ইহা - সকল 
শান্তেরই শেষ সিদ্ধান্ত। তাই দেখিতে পাই_ স্বয়ং প্রজাপতিও ঈশ 
'এবং গরুড়ধ্বজের শরণাগত হইল। স্বয়ং ভগবান্ও একদিন আদর্শ- 
ভক্ত অর্জুনকে বলিয়াছিলেন-_“মামেব শরণং ব্রজ”। 


যথাবৃত্ তয়োস্তদনমহ্যাস্থ্রচেষ্তিতমূ। 
ত্রিদশাঃ কথায়ামান্র্দেবাভিভববিস্তরমূ ॥8॥ 


অনুবাদ । দেবতাগণ তাহাদের (শিব ও বিষ্ণুর) নিকট 
মহিযান্তুরের কার্যকলাপ এবং দেবগণের পরাজয় বিবরণ যথাযথরূপে 
বর্ণনা ররিলেন। 

ব্যাথ্যা। অনুর অত্যাচারে উৎগীড়িত মন, প্রাণ ও জ্ঞানশক্তির 
শরণাপন্ন হইয়া, বহিমুখী প্রবৃত্তির অত্যাচার কাহিনী, এবং নিবৃত্তিমুখী 


বৃত্তি নিচয়ের ছুরবস্থার কথা যথাষথরূপে জ্ঞাপন করিতে থাকে। . 


অর্থাৎ মনের সাহায্যেই প্রাণ ও জ্ঞান, বিক্ষেপ শক্তির যাবতীয় কার্ধ্য- 
বিবরণ পরিজ্ঞাত হয়। প্রাণ ভোক্তা, এবং জ্ঞান প্রকাশক 
মন ইন্দ্রিয়ের সাহায্যে বিষয় আহরণ করিয়া প্রাণকে উপহার দেয় । 
প্রাণ উহা জ্ঞানের আলোকে আলোকিত করিয়া ভোগ করে। মন- 
কর্তৃক আহত-বিষয়সমূহের প্রকাশ করাই জ্ঞানের কার্য্য ; এবং এ 

আস্ুুরিক স্পন্দন ১৯ 


প্রকাশিত বিষয়ের সংস্পর্শে যে সুখ বা ছুর্ধ ভোগ, উহাই প্রাণের 
কাৰ্য্য । এক কথায়, মন-_আহর্তা বা স্রষ্টা ; প্রাণ_ কর্তা বা ভোক্তা; 
এবং জ্ঞান__ প্রকাশক বা লয়কারক। আমরা এস্থলে যে জ্ঞানের 
কথা বলিতেছি, উহা বৌদ্ধ-জ্ঞান। সরল ভাষায় উহাকে বুদ্ধি 
বলিলেই ভাল হয়। এঁন্দ্িয়িক প্রকাশ, অর্থাৎ ইন্দ্রিয়ের সাহায্যে যে 
বিষয় প্রকাশ হয়, তাহার পর্য্যবসাঁন বুদ্ধিততেই হইয়া থাকে । বুদ্ধির 
' পরপারে বৈষয়িক প্রকাশ নাই। এইজন্য বুদ্ধিকে বা বৌদ্ধজ্ঞানকে 
প্রলয়ের দেবতা বলা হয়। টু 

মন অস্থুরের অত্যাচার কাহিনী প্রাণ ও জ্ঞানের নিকট বিবৃত 
করিল। এতদিন সে অত্যাচাররূপে বর্ণনা করে নাই; যাহ! আসিয়াছে_ ". 
যেরূপ বৃত্তি ফুটিয়া উঠিয়াছে, তাহাই বুদ্ধির আলোকে আলোকিত 
করিয়া! - প্রাণকে উপহার দিয়াছে। প্রজাপতি এতদিন তাহার 
চিরাভ্যন্ত কার্ধ্যই করিয়া যাইতেছিলেন, তাই প্রাণ এবং জ্ঞানও 
এতদিন ইহাকে অসুরের অত্যাচাররূপে গ্রহণ করেন নাই ; কিন্ত 
আজ স্বয়ং মনই বৈষয়িক প্রকাশকে আন্মুরিক অত্যাচাররূপে বর্ণনা! 
করিতেছে ১ সুতরাং উহারাও সেই ভাবেই গ্রহণ করিতেছে। 
এতদ্যতীত প্রাণশক্তিরও ( মধুকৈটভবধের সময়ে ) যোগনিদ্রা' ভঙ্গ 
হইয়াছে, জ্ঞানশক্তিও বিজ্ঞানময় গুরুরূপে আত্মপ্রকাশ করিয়াছেন, 
সুতরাং এতদিন তীহারা বৈষয়িক স্পন্দনগুলিকে অত্যাচাররূপে গ্রহণ 
না করিলেও, এখন বেশ বুঝিতে পারিতেছেন যে, ইহ! অস্থুরের 
অত্যাচার ব্যতীত অন্য কিছুই নহে। | 

খুলিয়া বলি-যত দিন রূপরসাদি বিষয়কে বা কামিনী- 
কাঞ্চনকেই পরমপুরুষার্থরপে বোধ করা যায়, ততদিন মন প্রাণ ও 
জ্ঞান সর্ব্বতোভাবে উহাতেই মুগ্ধ থাকে । তারপর যখন- ধীরে ধীরে 
্রজ্ঞাচক্ষু উন্মীলিত হইতে থাকে, তখন সেই মন প্রাণ এবং জ্বানই 
উহাদিগকে আম্রিক স্পন্দন বলিয়া বুঝিতে পারে 

সাধক! তুমিও যখন প্রবৃত্তির তাড়নায় নিতান্ত উৎগীড়িত হইবে, 
তখন ইতস্ততঃ পরিধাবিত হইও না। প্রবৃত্তির দমনকল্পে স্বয়ং 

বহ্বায়াসসাধ্য কঠোর হঠযোগাঁদি অবলম্বন করিয়া, উপায়কেই উদ্দেশ্য 
বলিয়া গ্রহণ করিও না । তুমিও প্রজাপতির মত হৃদয়ান্থুভুত চৈতন্তের 
_প্রাণের শরণাগত হও! তোমারই অন্তরস্থিত জ্ঞানময় গুরুর 
চরণে শরণ লও ! আর কীদিয়া বল-_গুরোস- প্রাণময় ! এই অস্থুর- 
উৎগীড়ন হইতে রক্ষা কর! আমি কত চেষ্টা করিলাম, সকলই ব্যর্থ 
হইল; কিছুতেই অন্ুরের অত্যাচার হইতে নিষ্কৃতি লাভ করিয়া, 
তোমাকে সম্পর্ণরপে জড়াইয়! ধরিতে পারিলাম না! কিছুতেই 
তোমাকে আমার একান্ত আত্মীয় বলিয়া গ্রহণ করিতে পারিলাম না! 
যখনই একটু একটু করিয়া তোমাকে বুঝিবার জন্য অগ্রসর হই) 
তখনই অন্ুরনিকর আমাকে তোমার দিক হইতে টানিয়। অন্যদিকে 
লইয়া যায়, আবার সেই চিরাভ্যস্ত শব্দ-স্পর্শ-রূপ-রস-গন্ধে আকৃষ্ট 
হইয়া পড়ি। আর কত দিন এ অনুর-উৎগীড়ন সহা করিব? আর 
কত দিন দৈত্যের আদেশ মাথায় করিয়া জীবনের ছুঃখময় দিন গুলির 
গণন! করিব? গুরু, দয়! করিয়া এই সঞ্চিত কর্মের বিপরীত আকর্ষণ ' 

- হইতে রক্ষা কর। . প্রভু, আর কাহার চরণে আশ্রয় লইব, তুমিই যে 
আমাদের--“গতি্র্তা প্রভুঃ সাক্ষী নিবাঁসঃ শরণং সুহৎ। প্রভবঃ 
প্রলয়ঃ স্থানং নিধানং বীজমব্যয়ম্‌।”৮ এমনই করিয়া কাদ। কীদিতে 
পারিলেই অসুরের অত্যাচার প্রশমিত হইবে। কিন্তু সাবধান, 
কাদিবার জন্য কীদিও না। কেবল রোদন স্ত্রী-জনোচিত দুর্ববলতা 
মাত্র । উহা সত্য-প্রতিষ্ঠার বিরোধী । 


সূর্য্যেন্্রাগ্যনিলেন্দুনাং যমস্ত-বরুণস্ চ। 
অন্যেষাং চাঁধিকারান্‌ স স্বয়মেবাধিতিষ্ঠতি ॥৫॥ 


অনুবাদ । স্ূর্য্য, ইন্দ্ৰ, অগ্নি, অনিল, ইন্দু, যম, বরুণ এবং 
অন্যান্য দেবতাঁগণের অধিকার মহিষানুর স্বয়ং অধিকার করিয়! 
লইয়াছে। 

ব্যাথ্যা। দুইটা মন্ত্রে দেবতাগণের অভিনব কাহিনী বর্ধিত 

হইতেছে। তৃর্ধ্য__চক্ষুর অধিপতি দেবতা ; ইন্দ্র পাণীন্দ্িয়ের 

অধিপতি; অগ্নি-_বাগিক্ডরিয়াধিপতি ; অনল-ত্বগ্‌ ইন্জ্রিয়ের 
অধিপতি; ইন্দু--মনের অধিপতি ; যম-_পায়ু ইন্দরিয়ের অধিপতি: 

এবং বরুণ-রসনার অধিপতি। এতন্তিন্ন অন্যান্য দেবতাগণ অর্থাৎ 
সমগ্র ইন্দিয়াধিপতি দেবতাবুন্দের যে বিভিন্ন অধিকার ছিল, তাহা 

মহিষানুর স্বয়ং অধিকার করিয়া লইয়াছে। 

এম্থলে দেবতাতন্ব সম্বন্ধে একটু আলোচনা করা আবশ্যক, তাহা! 

হইলেই এই অধিকার গ্রহণের রহস্ত সহজবোধ্য হইবে। চৈতন্তের 
যে বিশেষ বিশেষ অবস্থা, তাহাই দেবতা পদবাচ্য; অর্থাৎ বিশিষ্ট 
চৈতন্যই দেবতা । চৈতন্য যখন সর্বববিশেষ-বঞ্জিত, তখন তিনি শুদ্ধ 
নিরঞ্জন নিগুণ প্রভৃতি আখ্যায় অভিহিত হন। আর যখন কোন না 
কোনও বিশেষ ভাবযুক্ত হইয়া প্রকাশ পান, তখনই তিনি দেবতা । 
মনে কর-_একটি বৃক্ষ। বিশুদ্ধ চৈতন্যের যে অংশে “আমি বৃক্ষ 
এইরূপ সম্বেদন ফুটিয়াছে, সেই অংশটার নাম বৃক্ষাধিঠিত চৈতন্য বা 
দেবতা । যে চৈতন্য ‘আমি সূর্য্য’ রূপে প্রকাশিত, তিনিই স্র্য্যদেব | 
যে চৈতন্ত “আমি বুদ্ধি” রূপে প্রতিভাত, তিনি বুদ্ধির অধিপতি দেবতা 
অচ্যুত। যে চৈতন্ত স্থপ্িকার্ষ্যে ‘অস্মিত’ বোধ করেন, তিনি ব্রহ্মা । 
এইরূপ সর্ব্বত্র। সাধারণতঃ এই দেবতার সংখ্যা ত্রিশ বা তেত্রিশ 
কোটি। পুরাণাদি শ্রাস্ত্রে এইরূপই বর্ণিত আছে। আমাদের দশ বা 
একাদশ ইন্দ্রিয় ( মনও ইন্দ্রিয় বিশেষ ) সত্ব রজঃ ও তমোগুণে গুনিত 
হইয়া ত্রিশ কিংবা তেত্রিশ সংখ্যা বিশিষ্ট হয়। অবান্তর বিষয় ভেদে 
উহাদের অসংখ্য ভেদ হয়। কোটি শব্দ এই অসংখ্যের বোধক। এই 
হিসাবে ত্রিশ কিংবা তেত্রিশ কোটি কথাটা নিতান্ত অযৌক্তিক নহে। 
আমাদের চক্ষুরাদি ইন্দরিয়ে যে পৃথক্‌ পৃথক্‌ চিতি-শক্তির প্রকাশ 
উপলব্ধি হয়, অর্থাৎ যে চিৎপ্রবাহ চক্ষুরাদি ইন্দিয়রপে প্রকাশ পায়, 
তাহাই চক্ষুরাদির অধিপতি দেবতা । এইরূপ সকল ইন্দ্রিয় সম্বন্ধেই 
বুঝিতে হইবে। সূর্য্য ইন্দ্র অগ্নি প্রভৃতি দেবতার যে সকল 

বিশিষ্ট মুক্তির ধ্যান বর্ণিত আছে, উক্ত ধ্যান-প্রতিপাপ্ত মৃত্তিতে 
সমাধিস্থ হইলে, উহাদের যে স্বরূপ ও শক্তি প্রত্যক্ষ হয়, তাহাতে 
বুঝা যায় যে, এ সকল দেবতা। আমাদের অস্তরেই অবস্থিত। 
অবশ্য, অন্তর বলিলে যাহারা বুকের মধ্যে একটুখানি কিছু 
বুঝিয়া থাকেন, তাহাদের এঁরূপ উপলদ্ধি কখনই সম্ভবপর নহে। 
বাস্তবিক বাহির বলিয়া কিছু নাই, সকলই “অন্তর” ; কিন্তু সে অন্ত 
কথা ৃ ্‌ 

আবার অন্তরূপেও এই সত্যে উপনীত হওয়া যায়। চন্ষুরাদি 
ইন্ড্িয়রপে যে চিৎপ্রবাহ প্রকাশিত আছে, উহাতে সমাহিত হইলেও, 
উক্ত তূর্য্যাদির স্বরূপ ও শক্তি প্রত্যক্ষ করা যায়। সুতরাং নাধকগণ 
বুঝিয়! রাখিবেন_ হৃর্ধ্যাদি দেবতার সাক্ষাৎকার লাভ করিতে হইলে 
কিংবা অসাক্ষাৎ অবস্থায়ও তাহাদের কৃপা লাভ করিতে হইলে, ইন্দ্রিয় 
শক্তিকে প্রতীকরূপে অবলম্বন করিয়া ব্রহ্মভাবে উপাসনা করিতে 
হয়। মাত্র একটা ব্যষ্টি ইঞ্জিয়কে লক্ষ্য করিয়া উহাতে সমাহিত হইলে, 
উক্তরূপ দেবতার সাক্ষাৎকার কিংবা কৃপালাভ কর! অসম্ভব । 
উপাসনার আলম্বন যত ছোটই হউক ন! কেন, উহাকে ব্রহ্মভাবে 
উপাসনা করিতে হইবে ; অন্যথা, উপাসনা! আশানুরূপ ফল প্রদান 
করে না। ইহাই সাধনার রহস্ত। ছান্দোগ্য প্রভৃতি শ্রুতিবাক্যেও 
ইহ! বিশেষরূপে উপদিষ্ট হইয়াছে । অগ্নি বায়ু জল সুধ্য অন্ন মন 
প্রাণ প্রভৃতির এক একটাকে অবলম্বন করিয়া ব্রহ্মরপে দর্শন করিতে 
হয়। ব্ৰহ্ম বলিলে একট! অজ্ঞেয় কিভূত কিমাকার বস্তু বুঝিও না। 
“জন্মাগ্স্ত যতঃ”_যাহ! হইতে এই জগতের জন্ম স্থিতি ও লয় হয়, 
যিনি সর্ব্বাপেক্ষা! বৃহত্তম, তিনিই ব্রহ্ম, তিনিই আমার সন্মুখস্থ এই 
প্রতীকরূপে অবস্থিত, এই প্রতীকরূপ কেন্দ্র হইতেই সমগ্র জগতের 
স্থপ্টি স্থিতি ও প্রলয় হয়, ইনিই সমগ্র বিশ্ব ব্যাপিয়া অবস্থিত 
রহিয়াছেন, ইনিই আমার এবং সর্বব ভূতের অন্তররূপে অবস্থিত। 
এইরূপ বোধপ্রবাহকে ধরিয়া রাখার নামই প্রতীকের ব্রহ্মভাবে 
উপাসনা । 

দেবতা সাধন, ২৩. 


মনে কর-__যদি তুমি ইন্দ্র দেবতার সাক্ষাৎ বা কৃপা লাভ করিতে 
চাও, তাহা হইলে ' ইন্দ্রের যে বীজমন্ত্র আছে, ( কোনও শক্তিমান্‌ 
সাধকের নিকট হইতে মন্ত্রটা শিক্ষা করিলেই ভাল হয়) এঁ মন্ত্রে 
সাহায্যে স্বকীয় পাণি-ইন্দ্রিয়কে প্রতীকরূপে অবলম্বন করিয়া উপাসনা 
করিতে হইবে । উপাস্ত-বিষয়ক যে যথার্থ বোধ, তাঁকে-_ সেই বোঁধকে 
ধরিয়! রাখার নাম উপাঁসনা। এইরূপ করার ফলে যখন পাণি-ইক্ড্রিয়টি 
তোমার. বেশ অনুভূতিযোগ্য হইবে, তখন এ অনুভূতিকে ব্রহ্মরূপে, 
অর্থাৎ ব্রহ্ধাগুব্যাপী যে বিরাট পাণি বা আদানশক্তি রহিয়াছে সেই 
শক্তিরূপে ধারণ! করিতে থাকিবে, ক্রমে এ ধারণা ঘনীভূত হইয়া ধ্যান 
ও সমাধি আসিয়া উপস্থিত হইবে । এই অবস্থায় ইন্দ্র দেবতাসন্বন্ধে 
তোমার যেরূপ সংস্কার আছে, তদনুরূপ মৃত্তি প্রত্যক্ষ হইবে। অথবা 
কোন বিশিষ্ট মৃত্তির সংস্কার না থাকিলেও তোমার যথার্থ ইন্দ্রদেবতার 
দর্শন হইবে; তুমি ব্যুখিত হইয়াই দেখিতে পাইবে__ইন্দ্রদেবের নিকট 
হইতে অভিলধিত বর লাভে ধন্য হইয়াছ। দেবতাসাধন সম্বন্ধে 
ইহাই সংক্ষিপ্ত রহস্ত। 
তৰে কথা এই যে, সাধারণভাবে এই সকল বিশিষ্ট দেবতার 
উপাসন! ন! করিয়া, যে মহতীশক্তি এই পরিদৃশ্তমান, জীবজগতের' ' 
স্থষ্টি-স্থিতি প্রলয়রূপে প্রত্যক্ষীভূত হয়, সেই “জন্মাত্স্তযতঃ 
এর উপাসনা করিলে সকল দেবতারই তৃপ্তি সাধন ব! কুপালাভ 
হয়। যেরূপ উত্তমাঞ্গ স্নিঞ্ধ থাকিলে সর্ববাবয়বই স্সিগ্ক থাকে, ইহাও 
ঠিক সেইরূপ। তাই মন্ত্রবাক্যে উক্ত হইয়াছে_“তন্মিংস্তষ্টে 
জগৎ তুষ্ট, গ্রীণিতে গ্রীণিতং জগৎ” তার-_পরমাত্বার_মায়ের 
আমার তুষ্টি হইলে সমগ্র ব্রহ্মাগই পরিতুষ্ট হয়। মায়ের তৃপ্তি 
 হুইলেই সৰ্ব্বলোক পরিতৃপ্ত হয়। .কারণ, সবই যে মা! মা ছাড়া 
কোথাও কিছু নাই। বিশেষভাবে এট! ওটাকে পরিতৃপ্ত করিতে 
চেষ্টা না করিয়া মাকে তৃপ্ত করিতে উদ্ধৃত হও, সকলের তৃপ্তি 
আপনি সম্পাদিত হইবে । 
রেহ এরূপ আপত্তি করিও না নিত্য তৃপ্তার আবার তৃপ্তি কি? 

তিনি কি চাটুকারপ্রিয়? তিনি কি আমাদের স্ততিবাক্যে সন্ত 
হইয়া তোষামদ-প্রিয় ধনীর ন্যায় আমাদিগকে অভীষ্টবস্ত প্রদান, 
করিবেন? সাধনসমর প্রথম খণ্ড পড়িয়াও যাহার এরূপ তর্ক প্রাণে 
ফোটে; তাহাকে পুনরায় ভাল করিয়া প্রথমখণ্ড পড়িতে হইবে । 
যতক্ষণ তুমি সম্যক্রূপে উপলব্ধি করিতে পার নাই যে, তিনি 
নিত্যতৃপ্তা__নিত্যসন্তষ্টা, ততক্ষণ তুমি শুধু মুখেই বল-_তার আবার 
তৃপ্তি অতৃপ্তি কি? যতদিন দেখিবে বিপদে পড়িলেই তার তৃপ্তির 
আকাঙ্জ! বুকে ফুটিয়া উঠে, ততদিন তুমি দিবানিশি প্রত্যেক কর্ম্মের 
ভিতর দিয়া, তাহার তৃপ্তি 'সাধনেই নিরত থাকিও। ইহাই 
তোমার মনুষ্যত্ব এবং এইরূপ প্রতিনিয়ত তাহার তৃপ্তি সাধনই 
যেন তোমার জীবনের ব্রত হয়। এইরূপ করিলেই বুঝিতে 
পারিবে কার্য্যতঃ তুমিই পরিতৃতপ্তি লাভ করিতেছ ; কারণ তিনি যে 
তোমার আত্মা। 

আমরা অনেক দূরে আসিয়া পড়িয়াছি, চল, আবার প্রকৃত 
প্রস্তাবের সমীপস্থ হই। মহিষান্তুর সূর্য্যাদি দেবতাগণের অধিকার 
অপহরণ করিয়াছে, ইহাই মন্ত্রের স্থুলমন্্ম ৷ ইন্দ্রিয়াধিপতি দেবতাবৃন্দ 
আপনাদের চিতৎভাব__পরমাত্ম-সংযোগভাব বিস্মৃত হইয়া স্থলাভিমানী 
জড়ত্বপ্রিয় হইয়া পড়িয়াছে_জড়শক্তিরূপে প্রতিফলিত হইতেছে। 
এন্দিয়িক প্রকাশসমূহ পরমাত্মাভিমুখী গতি পরিত্যাগ পূর্বক 
বিষয়াভিমুখে আকৃষ্ট হইয়াছে । ইহা কাহার প্রভাব? ওঁ মহিষান্ুরের 
--রজোগুণের। রর 

মনে কর-_একটী অখণ্ড চিৎ সমুদ্র, তাহার মধ্যে কতকটা লাল রং 
ঢালিয়া দিলে। তাহাতে সমুদ্রের যতটুকু অংশ রঞ্জিত হইল, সেই 
অংশটা যতক্ষণ আপনাকে চিৎ সমুদ্র হইতে পৃথক্‌ মনে না করে, 
ততক্ষণ তাহার দেব ভাবটা অক্ষুণ্ন থাকে। কিন্তু যেইমাত্র আপনাকে 
রক্তবর্ণে রঞ্জিত দেখিয়া, প্রকৃত স্বরূপটীর কথা ভুলিয়া যায়, অমনি 
সেই আপনার অধিকার হইতে বিচ্যুত হইয়া পড়ে । ওঁ স্বাধিকার 
হইতে বিচ্যুতির কারণ__তাদুশ সংস্কার। এ সংস্কার সমূহই অন্থুর 

রজোগুণ এই সংস্কারের পরিচালক, সুতরাং রাজ!। তাই এখানে 
দেখিতে পাই__মহিযাস্ুুর দেবতাবৃন্দকে স্ব স্ব অধিকার হইতে বিচ্যুত 
করিয়া স্বয়ং সেই অধিকার গ্রহণ করিয়াছে। অর্থাৎ ইন্দ্রিয়বর্গ 
স্ব স্ব চিদ্ভাব পরিত্যাগ পূর্ববক জড়ভাব পরিগ্রহ করিয়াছে । 
সাধক! তুমিও দেখ_তোমার চক্ষুরাদি ইন্দ্রিয়বর্গ সাধারণতঃ 
জড়ত্বপ্রিয়__জড়বন্ততে আকৃষ্ট, জড়ভাবেই পরিচালিত হইতেছে । 
উহাই মহিষান্ুরের অত্যাচীর। দেখ, তোমার চক্ষুকে সহশ্রবার 
বুঝাইয়া, দিলে_রূপ মাত্রেই মায়ের রূপ কিন্ত চক্ষু সর্বদাই 
ভৌতিকরপ গ্রহণ করে। কর্ণকৈ বলিয়া দিলে- যাবতীয় শব্দই 
মাতৃ-কণ্ঠন্বর, মাতৃ-আহ্বান বা প্রণব-তরঙ্গ মাত্র; কিন্তু কর্ণ 
দিবানিশি মানবের ভাষাই আহরণ করে। ত্বকৃকে বলিয়া দিলে 
__জগতময় যতরকম স্পর্শ আছে, উহ! মাতৃ-আলিঙ্গন ব্যতীত অন্য 
কিছুই নহে; কিন্তু সে প্রতিনিয়ত জাগতিক স্পর্শ. আনিয়া উপস্থিত 
,করে। এইরূপ: র্ধত্র। কেন এরূপ হয় বুঝিতে পার কি? 
এ ' মহিবাসুরের অধিকার; এ জড়ত্বের_এঁ কর্ম চঞ্চলতার 
অধিকার। তাই উহারা এরূপে তোমায় প্রবঞ্চিত করিতেছে। 
হায়! যদি ইহাদের প্রতি এই আস্মুরিক অত্যাচার না হইত, যদি 
জড়ত্বের আধিপত্য না থাকিত, তবে এই ইন্দরিয়াধিষ্ঠিত চৈতন্তবর্গই 
অখণ্ড চৈতন্যের সন্ধান আনিয়া দিত, জর্ধত্র মাতৃ-ন্মেহের সম্বেদন 
ফুটাইয়া তুলিত, জড়ত্বের ধীধা চিরদিনের মত বিদূরিত হইত । 
মানুষ যখন মায়ের কৃপায় ধীরে ধীরে আত্মবোধের সমীপস্থ 
হইতে থাকে, তখনই একটু একটু করিয়া এই অত্যাচার উপলব্ধি 
করিতে থাকে । ক্ষণে ক্ষণে চৈতন্যময় ভাবটি ফুটিয়া উঠে, আবার ক্ষণে 
ক্ষণে আস্মুরিকভাবে বা জড়ভাবে আচ্ছন্ন হইয়া পড়ে । এই অবস্থায় 
ইন্জিয়বর্গের উভয়মুখী ভাব পরিলক্ষিত হয়। একদিক চৈতন্তপ্রিয়, 
অন্থদিক জড়ত্বযুগ্ধ। এক কথায় এই জড় চেতনের যুদ্ধই দেবাস্থুর 
সংগ্রাম। সাধারণতঃ মনুষ্তকুলে আসিবার পূর্বব পর্য্যন্ত 'জীবের এই 
সংগ্রাম উপলব্ধি হয় না। তখন ইন্দ্িয়াধিপতি দেবতাবৃন্দও অম্যক্‌ 
৩ 

জড়ভাবাপন্ন থাকে । তারপর জীব যখন মানুষক্ষেত্রে উপস্থিত হয়, 
তখন ধীরে ধীরে তাহার এই জড়ভাব অপনীত হইতে থাকে । ' মনে 
রাখিও সাধক__জড়কর্তৃক চৈতন্য উৎপীড়িত। ইহাই দেবাস্থুর সংগ্রামের 
প্রকৃত রহস্ত ৷ বাস্তবিক কিন্তু জড় বলিতে কিছুই নাই। একটা 
জড়ত্ব প্রতীতি আছে মাত্র। এই জড়ত্ববোধেরই নাম বন্ধন। 
ইহাই অন্থুর ভাব। আর চৈতন্য মাত্র উপলব্ধির নাম মুক্তি। 
উহাই দেবভাব । শীস্ত্রকারগণ জড় ও চেতনের যেরূপ অর্থ করিয়াছেন, 
তাহাও এন্থলে জানিয়া রাখা আবশ্তক_-যে আপনাকে জানে এবং 
_ অন্যকেও জানিতে পারে, তাহার নাম চেতন ; আর যে আপনাকে 
জানে না এবং অন্যকেও জানিতে পারে না, তাহার নাম জড় । এই 
হিসাবে গুণত্রয় বা বুদ্ধি মন ইন্দ্রিয় অবধি যাবতীয় দৃস্তবর্গের নাম 
জড়) এবং যিনি এই যাবতীয় দৃশ্যের দ্রষ্টা বা প্রকাশক তিনিই 
চেতন। এ সকল তত্ব ক্রমে আরও স্ফুট হইবে । 


সে যাহা হউক, সাধক ! যতদিন তোমার বিন্দুমাত্র জড়ত্ব-প্রতীতি . 


থাকিবে, ততদিন বুঝিবে__-তোমার প্রতি অন্ুর-অত্যাচার চলিতেছে। 

সুতরাং ফে কোনও উপায়ে উহাকে বিদূরিত করিতেই হইবে । 

'জড়ত্বত্কানই অজ্ঞান। জড় বলিতে__দৃশ্ঠ বলিতে কিছুই নাই, কখনও 

ছিল না, কখনও থাকিতে পারে না ; এইরূপ উপলব্ধি হইলেই যথার্থ 
. জ্ঞানময় স্বরূপের সন্ধান পাওয়া যায়, অজ্ঞানের নিবৃত্তি হয়। 


ব্বর্গামিরাকৃতাঃ সর্বেব তেন দেবগণা ভুবি। 
বিচরন্তি যথা মর্ভ্যা যহিষেণ ছুরাত্মনা ॥৬॥৷ 


, অনুবাদ। সেই দুষ্টস্বভাব মহিবাস্থুর কর্তৃক স্বর্গ হইতে 
বিতাড়িত হইয়া, দেবতাবৃন্দ মরণ-ধর্ম্মশীল জীবগণের ন্যায় ভূতলে 
বিচরণ করিতে লাগিলেন । : 

_ব্যাথ্যা। মহিষাস্তুর ছুরাত্মাঅসৎ প্রকৃতি। প্রথম খণ্ডে 

বলিয়াছি-_সংস্বরূপ পরমাত্মা যখন লীলাবশতঃ ঈষৎ ভাবাপন্ন হইয়া 
প্রকাশিত হন, তখনই তিনি অসৎপদবাচ্য হইয়া থাকেন। যখন 
প্রকৃতি এই অসৎ অর্থাৎ ঈষব্‌ অভিমুখে পরিচালিত হয়, তখনই 
ইহাকে ছুরাত্মা বলা হয়। সাধারণ কথায় বুঝিতে হইবে-_পরিচ্ছি্ন 
রূপরসাদি ভোগ করাই যখন আত্মার স্বরূপ বলিয়া প্রতিভাত হয়, 
তখনই আত্মার ছুরবস্থা । প্রাক্তন কর্মের বীজসমূহ আত্মাকে এরূপ 
পরিচ্ছিন্নভাবে বা অসদ্ভাবে প্রতিভাত করিবার" জন্য নিয়ত উন্মুখ 
হইয়া রহিয়াছে।  রজোগুণ উহাদের মূল কেন্দ্র; সুতরাং দুরাস্মা'। : 
ইহার অত্যাচারে দেবগণ-_ইন্দ্রিয়াধিষ্ঠিত চৈতন্তবর্গ স্বর্গ হইতে-_ 
চৈতন্থাক্ষেত্র হইতে বিতাড়িত হইয়াছে । উহারা জড়ত্বের অধিকারে 
আসিয়া অধিষ্ঠানচৈতন্যরূপ মাতৃ-অক্কে নিত্যাবস্থানরূপ স্বর্গসুখ 
হইতে বিতাড়িত হইয়াছে, অমর হইয়াও মর্ত্যের হ্যায়__-মর্ণ- 
ধর্মশীল জীবের ন্যায়, ভূতলে অর্থাৎ পাথিব ভাবে বিচরণ করিতে 
বাধ্য হইয়াছে। ্‌ 

দেখ জীব, চৈতন্তই তোমার স্বরূপ । তোমার ইন্দ্রিয়নিচয় চৈতন্যোরই 
প্রবাহ মাত্র, যেখানে চৈতন্য সেইখানেই অমৃত, জেইখানেই 
আনন্দ নিত্য বিরাজিত। কিন্তু তুমি অসুর কর্তৃক এমনই হৃত-সর্ব্বস্ব 
হইয়াছ যে, প্রাণপণে অন্বেষণ করিয়াও আনন্দের কণামাত্র সম্ভোগ 
করিতে পারিতেছ না! অম্ৃত-সমুত্রে- মাতৃ-বক্ষে নিত্য অবস্থান 
* করিতেছ, অথচ প্রতি শ্বাস প্রশ্থাসে মৃত্যু হইতে মৃত্যুর দিকে 
অগ্রসর হইতেছ! এইরূপ একদিন নয়, দুইদিন নয়, কত যুগ 
যুগান্তর ধরিয়া তোমার এই দুর্দশা চলিতেছে । ইহাই “বিচরস্তি 
যথা মৰ্ত্যা মহিষেণ ছুরাত্মনা*। জীব | ধীরে সাবহিতে এই অস্থুরের 
অত্যাচার প্রত্যক্ষ কর। 
এ জগতে যাহারা পাখিব সুখে সুখী বলিয়া! আপনাদিগকে মনে 
করে, তাহারাও যে যথার্থ সুখ হইতে একাস্ত বঞ্চিত, ইহ! একটু খীর- 
ভাবে ভাবিয়৷ দেখিলেই বুঝিতে পারিবে । কাম কাঞ্চনের সম্ভোগে 
যে সুখ, উহা এত চঞ্চল ও এত ছুঃখমিশ্রিত যে উহাকে সুখ না 

বলিলেই ভাল হয়। তথাপি যাহার! উহাতেই পরম সুখজ্ঞানে 
মুগ্ধ থাকে, তাহাদের পক্ষে উহা উদ্ট্রের কণ্টকচর্ববণ সদৃশ । উট কীটা 
ঘাস খাইতে ভালবাসে ! কাটা খায়, একটু তৃপ্তিও যে না পায় এমন 
নহে কিন্তু মুখ ও জিহ্বা কণ্টকে ক্ষতবিক্ষত হয়, রক্ত পড়ে, ব্যথাও 
পায়। পাধিব স্থখও ঠিক সেইরূপ ৷ বার বার স্মরণ করিও_ 
জড়বস্তুতে সুখ নাই। সুখ বস্তুট! চিৎএরই স্বরূপ । যতক্ষণ জড়ত্ব- 
বোধ সম্যক্‌ বিদূরিত না হয়, ততক্ষণ সুখের সন্ধানই পাওয়া যায় 
না। উপনিষদ বলেন,_“যো বৈ ভূমা তৎ স্থখম্‌, নাল্পে সুখমস্তি ।” 
যাহা! ভূমা, যাহা মহৎ, তাহাই স্থখ। অল্পে অর্থাৎ অসতভাবে স্থখ 
নাই। সুখেরই অন্থানাম স্বর্গ (সু অর্জ+ঘঞ)। সুকৃতি দ্বারা 
যাহা অর্জন কর! যায়, তাহাই ন্বর্গ। দেবতাগণ এই ভূমাস্থখের 
সহিত সংযুক্ত। তাই দেবলোককে স্বর্গ কহে। জড়ত্বের প্রবল 
আকর্ষণে দেবতাবৃন্দ অধুনা! স্ব স্ব চৈতন্য ভাব উদ্বুদ্ধ করিতে 
পারিতেছে না। তাই মন্ত্রে দেবতাগণকে স্বর্গ হইতে নিরাকৃত 
বলিয়া উক্ত হইয়াছে। 

আর একটু খুলিয়া বলিতেছি__দেবতা। অর্থাৎ ইন্দ্রিয়াধিষ্ঠিত 
চৈতন্য অন্মিতার বিশেষ বিশেষ ব্যুহ মাত্র। বিজ্ঞীনময় কোষে 
আমিত্বকে লইয়! গেলে, এই অন্মিতার স্বরূপ উপলব্ধি হয়। উহাই 
্বর্গ। ইন্দ্রিয়বর্গের বৈষয়িক স্পন্দন উপস্থিত হইলেই স্বর্গ হইতে 


বিচ্যুতি ঘটে। । 


এতদ্বঃ কথিতং সর্ববমমরারিবিচেষ্টিতম। . 
' শরণঞ্চ প্রপন্নাঃ স্মো বধস্তস্ত বিচিন্ত্যতাম্‌ ॥৭॥ 


অনুবাদ । আপনাদের নিকট অস্থুরের কার্য্যবিবরণ সকলই 


বর্ণনা করা হইল। আমরা আপনাদের শরণাগত হইয়াছি ; আপনারা 
তাহার বধের উপায় চিন্তা করুন । 
ব্যাথ্যা। মহিষ-_-অমরারি। অমরত্বের__অমুতলাভের বিরোধী ৷ 

শরণাগতভাব ২৯ 


তাহার অত্যাচার কাহিনী-_দেবতাবর্গের প্রতি উৎগীড়ন-বিবরণ 
সকলই বর্ণিত হইল। দেবতাবুন্দ এখন জড়ত্বের__অসংপ্রিয়তার 
হাত হইতে পরিত্রাণ পাইতে ইচ্ছা করেন; তাই বিষ্ণু ও শিবের 
শরণাপন্ন হইয়াছেন। এই শরণাগতভাবই সাধনার একমাত্র 
অবলম্বন। যাহার এই লক্ষণটি প্রকটিত হইয়াছে, তাহার সাধনার 
সফলতা অবশ্যম্ভাবী । শরণাগতভাব ব্যতীত যাবতীয় যোগ তপস্তা। 
প্রভৃতি অনুষ্ঠান সম্যক্‌ ফলপ্রদ হয় না। শরণাগত-ভাবরূপ ভিত্তির 
উপরেই সাধনা-মন্দির দৃঢ় প্রতিষ্িত। যীহারা বহুদিন নানারূপ 
সাধন-প্রণালী অনুষ্ঠান করিয়াও- আশানুরূপ ফললাভ করিতে 
পারেন না, বুঝিতে হইবে,_-তীাহারা শরণাগতভাব পরিত্যাগ করিয়া, 
অথবা অসম্যক্‌ অনুষ্ঠান করিয়া সাধনায় প্রবৃত্ত হইয়াছেন। কি 
জাগতিক কার্যে, কি সাধনারাজ্যে সর্ব্বত্রই ভগবানের উপর 
নির্ভরশীলতা, ভগবানকেই একমাত্র আশ্রয়রূপে গ্রহণ করা একান্ত 
কর্তব্য । উহাতে কর্ম্মশক্তি বদ্ধিত হয়। 
পুনরুক্তি হইলেও এই কথাটা বহুবার আলোচনার যোগ্য- পুনঃ 
পুনঃ আঘাত করিলেই লৌহকীলক কাণ্ঠমধ্যে সুপ্রবিষ্ট হয়। যাহারা 
চিত্তচাঞ্চল্য দূর করিবার জন্য, সর্ব প্রথমে মায়ের চরণে শরণ না 
লইয়া হঠক্রিয়ার সাহায্য অবলম্বন করেন, তাহারা উহাতে কতদূর 
কৃতকাৰ্য্য হন__জানি না। আমরা কিন্তু এখানেও দেখিতে পাই__ 
অনুর কর্তৃক উৎগীড়িত দেবতাবুন্দ “শরণঞ প্রপন্নাঃ স্মঃ” বলিয়া শিব 
ও বিষ্ণুর শরণাগত হইলেন। এই শরণাগত ভাব যদি কৃত্রিমতা 
শৃন্ত হয়, সরল প্রাণে অকপট হৃদয়ে যদি আপনাকে ছাড়িয়া দিতে 
পার, তবেই সাধক, তুমি অনাবিল শাস্তি ভোগের অধিকারী এবং 
সব্বববিধ বিপদ হইতে পরিত্রাণ লাভের যোগ্য হইবে । মনে রাঁখিও 
তোমার যত কিছু সাধনা, সকলই এ শরণাগত ভাবটি আনিবার 
জন্য । যেদিন দেখিবে-হৃদয়ের সমস্ত কপটত! বিদ্বুরিত করিয়া 
সর্ববতোভাবে মাতৃ-চরণে শরণাগত হইতে পারিয়াছ, সেই দিনই 
তোমার সকল সাধনার অবসান হইবে, জীবন মধুময় হইবে । 

৩০ ‘শরণাগতের ফল 


জীব যখন স্বকীয় দুর্দশী হইতে অর্থাৎ অমরত্বের বিঘাতক 
ক্ষুদ্রত| ও জড়ত্ব হইতে মুক্তি চায়, তখন তাহাকেও এইরূপ প্রাণ ও 
জ্ঞান শক্তির শরণাপন্ন হইতে হয়।- পূর্বে বলিয়াছি_বাহিরে যিনি 
বিষ্ণু, অন্তরে তিনি প্রাণ, বাহিরে যিনি শিব, অন্তরে তিনি জ্ঞান। 
যতদিন এইপ্রাণ ও জ্ঞানের সন্ধান ন! পাওয়! যায়, যতদিন জ্ঞানকে 
শিব ও প্রাণকে বিষ্ণু বলিয়া বুঝিতে না পারা যায়, অর্থাৎ শিব ও 
‘ বিষ্ণু শব্দ উচ্চারণমাত্র যাহার লক্ষ্য অন্তরস্থ জ্ঞান ও প্রাণের কেন্দ্রকে 
স্পর্শ না করে, ততদিন সে কিরূপে শিব ও বিষ্ণুর শরণাপন্ন হইবে ? 
শরণ না লইলে মহিষাস্ুর বধের উপায় হয় না। তাই আবার বলি_ 
সাধক! যে কোন স্থানে আপনাকে ছাড়িয়া দাও। ভগবান্‌, বলিয়া 
ছাড়িও ! তোমার আশ্রয়, জড়পদার্থ হইলেও সাধনার কিছুই ব্যাঘাত 


হইবে না। জড়প্রতিম। কিংবা জড়দেহ তোমার ভগবৎ জ্ঞানের ব্যাঘাত ' 


' জন্মাইবে না। নিষাদপুত্র একলব্য মৃন্ময় দ্রোণমূরত্তির নিকট অভূতপূর্ব 
অস্ত্রপ্রয়োগ কৌশল শিক্ষা করিয়াছিল। অনন্ত জ্ঞানভাণ্ডার যে 
তোমারই অন্তরে অবস্থিত! বাহ বন্ত-_বাহা আশ্রয় সেই জ্ঞান 
উন্মেষের অবলম্বন মাত্র । ৃ / 


ইং নিশম্য দেবানাং বচাংসি মধুসুদনঃ। 
চকার কোপং শল্তুশ্চ ভ্রকুটাকুটিলাননো 1৮. 


অনুবাদ। দেবতাবর্গের এইরূপ শোচনীয় অত্যাচার শ্রবণ 
করিয়া মধুসুদন এবং শম্ভু ক্রোধাঞ্ধিত হইলেন। তাহাতে তাহাদের 
মুখমণ্ডল ভ্রকুটীকুটিলভাব ধারণ করিল। ূ 
, ব্যাখ্যা। সম্তান__উৎগীড়িত! জড়ত্ব কর্তৃক চৈতন্তের কল্পিত 
আবরণ মা আর কতদিন সহ করিবেন। প্রাণশক্তি সন্ুক্ষিত হইয়া 
উঠিয়াছে। প্রলয়ের দেবতা গুরু- শল্তু ক্রোধোন্দীপিত হইয়াছেন । 
মায়ের রণরঙ্গিনী মৃত্িতে আবিভূর্ত হইবার সময় হইয়াছে, আর রক্ষা 
নাই। এইবার মহিবাস্রের নিধন অনিবার্ধ্য ৷ 

মাতৃকরুণা ৩১ 


সাধক! সত্যসত্যই যে মুহূর্তে তুমি নিজেকে উৎগীড়িত বলিয়া 
ধারণা করিতে পারিবে, সত্যসত্যই যে মুহূর্তে তুমি কাঁদিয়া বলিবে_ 
“মা! আমি বড়ই উৎ্পীড়িত। আর এই অসুরের অত্যাচার, আর এ 
জগন্াঁর বহন করিতে পারি না। একবার তোমার শাস্তিময় ক্রোড়ে 
স্থান দাও,” সেই মুহুর্তেই দেখিতে পাইবে-_-ভোমার প্রাণ, যিনি ইতি- 
পূর্ব মধুদৈত্যকে বিনাশ করিয়াছেন, সেই প্রাণ জুদ্ধ হইয়া উঠিয়াছে। 
যিনি শম্ভু, যিনি জগন্মঙ্গল-বিধায়ক, মাতৃ-যজ্ঞের সর্ব প্রধান হোতা, 
তিনিও ক্রুদ্ধ হইয়া উঠিয়াছেন, তাহাদের মুখমণ্ডল জকুটা কুটিল 
হইয়াছে। 

প্রাণ ও জ্ঞান যতদিন আত্মশক্তি__আত্মভাব বিস্মৃত হইয়া বহুত্বের 
মোহে জগতের খেলায় মুগ্ধ থাকে, ততদিন এই ক্রোধের ভাব 
পরিলক্ষিত হয় না; কিন্তু এখন তাঁহার! মনের নিকট হইতে অন্থরের 
অত্যাচার কাহিনী শ্রবণ করিয়া উদ্বেলিত হইয়া উঠিয়াছেন। কুরুক্ষেত্র 
সমরে ধর্ম্মরাজ্য সংস্থাপক ভগবান গ্রীকৃষ্ণও যখন দেখিলেন যে, 
অপূর্বব গীতাতত্ব শঁবণ করিয়াও সাধক-বরেণ্য অর্জুন পূৰ্ণোদ্যমে যুদ্ধ 
করিতেছেন না, শুধু আত্মপক্ষ রক্ষা করিয়া যাইতেছেন, তখন 
' অর্জুনের প্রাণে ব্যথা দিয়! ক্রোধের পূর্ণ বিকাশ সাধনের জনতা 
অভিমন্ত্যুবধের চক্রান্ত করিতে বাধ্য হইয়াছিলেন। সেইরূপ সাধক 
যতদিন পূর্ণোগ্ঘমে__সম্যক্‌ অধ্যবসায় প্রয়োগে সাধন-সমরে অবতীর্ণ 
ন! হয়, ততদিন মা আমার ধীরে ধীরে অস্থুরবল পরিবদ্ধিত করিয়া! 
দেবশক্তির উপর অবর্ণনীয় অত্যাচার করিতে থাকেন । একটু প্রবল 
আঘাঁত-_প্রবল অত্যাচার না হইলে, সত্যই আমাদের আত্মশক্তি 
প্ৰবুদ্ধ হয় না। আমরা যে মহাশক্তিমান, আমাদের মধ্যে যে সৃস্টি 
স্থিতি প্রলয়ঙ্করী মহাশক্তি বিদ্যমান, ইহ! আমাদিগকে বিশেষভাবে 
বুঝাইয়! দিবার জন্যই অন্থুর-অত্যাচাররূপে মাতৃকরুণাধার। প্রবাহিত 
হয়। বূপরসাদি বিষয়াভিমুখী ইন্দ্রিয়বৃত্তিগুলিকে পরিপুষ্ট করার 
একমাত্র উদ্দেশ্_আত্মশক্তি স্কুরণ। প্রথম প্রথম উহারা উপেক্ষিত 
থাকে। কিন্তু অত্যাচারের মাত্র যখন সহিষ্ণুতা ও উপেক্ষার সীম! 

৩২ ক্রোধ বা তেজ 


অতিক্রম করে, তখন আর চুপ করিয়া থাকা যার না। প্রাণ ও জ্ঞান- 
শক্তি উদ্বেলিত হইয়া উঠে। সাঁধকগণ ইহা আত্মজীবনে নিশ্চয়ই 
অন্নুভব করিয়া থাকেন। এ সকলই মহামায়ার_-মায়ের আমার 
অচিন্তনীয় লীলা, অভূতপূর্ব আনন্দময় বিলাস মাত্র । 


ততোহতিকৌোপপূর্ণস্ চক্রিণৌ বদনাততঃ ৷ 
নিশ্চক্রাম মহতেজো ব্রন্মণঃ শঙ্করস্ত চ ॥৯॥ 


_; অনুবাদ। অনস্তর অতি কোপপূর্ণ চক্রধারী বিষ্ণু এবং ব্রহ্মা ও 
শিবের বদনমণ্ডল হইতে মহৎ তেজ নির্গত হইল । 

ব্যাখ্যা। এই মন্ত্রে ছুইটা “ততঃ” শব্দ আছে। প্রথমটীর 
অর্থ অনন্তর এবং অন্যটার অর্থ- প্রসিদ্ধ, উহা বদনের বিশেষণ। 
বিষ্ণু ব্ৰহ্মা ও শিব অতিশয় কোপাদ্বিত হইয়াছিলেন ; তাই তাহাদের 
স্ব স্ব তেজ স্বকীয় শরীরে স্থান প্রাপ্ত না হইয়! বাহিরে নির্গত হইল । 
যেরূপ কোনও জলপূর্ণ কটাহের নিয়ে অগ্রিসস্তাপ প্রদান করিলে, 
সেই জল কটাহের বহির্দেশে নির্গত হয়; ইহাও সেইরূপ । এই 
মন্ত্রের তাৎপর্য্য একটু বিশেষ রহস্তপূর্ণ। এস সাধক ! আমরা মাতৃ- 
চরণে প্রণত হইয়! ধীরতাবে অগ্রসর হই। মা বিজ্ঞানময়-মুস্তিতে 
আমাদের হৃদয়ে আবিভূতি হইয়া অতি গহন রহস্তপূর্ণ চণ্ডীতত্ব 
উদ্ভাসিত করুন, আমরা ধন্য হই ৷. 

ক্রোধ বা তেজ বস্তা কি? মন প্রাণ ও জ্ঞানের যে 
পরমাত্বাভিমুখী বিশেষ উদ্বেলন, তাহাই অস্তুরের অর্থাৎ বহি্মধী 


বৃক্তিনিচয়ের পক্ষে ক্রোধ। ক্রোধের উদয় হইলেই তেজ প্রকাশ ' 


পায়। মানুষ যখন কোন কারণে কাহারও প্রতি ক্রুদ্ধ হয়, তখন 
তাহার মুখমণ্ডল রক্তবর্ণ হয়, চক্ষু হইতে যেন অগ্নিক্ষুলিঙ্গ নির্গত 


হইতে থাকে । উহাই ক্রোধ-জন্ত তেজের বহিঃপ্রকাশ । এস্থলেও 
উক্ত দেবতাত্রয়ের যে পরমাত্মাভিমুখী রজোগুণাত্মক অভিস্পন্দন, 


তাহাই ক্রোধ। পূৰ্ব্বে মহিষাস্থরকে কাম ক্রোধাদির মূলীভূত 

রজোগুণরূপে বুঝিয়া আসিয়াছি। এখানে আবার দেবতাগণেরও 
সেই ক্রোধ__সেই রজোগুণেরই অভিব্যক্তি দেখিতে পাইয়াছি। 
এইরূপই হইয়া থাকে। যেরূপ কণ্টকের দ্বারা কণ্টক উদ্ধার 
করিতে হয়, সেইরূপ ক্রোধের দ্বারা ক্রোধের নিপাত করিতে হয়। 
ইহা মনোবিজ্ঞানের একটা সুন্দর রহন্ত। অনেকে বলেন_ 
“অক্রোধের দ্বারা ক্রোধের, নিষ্কামের দ্বারা কামের ও অহিংসার দ্বারা 
হিংসার জয় করিতে হয়। অর্থাৎ কোন বিরোধী বৃত্তির উদ্বেলন দ্বারা 
অপর বিরুদ্ধ বৃত্তিকে দমন করিতে হয়।”» আমরা কিন্তু দেখিতে 
পাই_ উহাতে অনেক বেগ পাইতে হয়, পুনঃ পুনঃ অকৃতকাৰ্য্য হইতে 
হয়। বহুদিন এরূপ অনুশীলনের ফলে- ধৈর্যশীল সাধক কথঞ্চিৎ 
সফলতা লাভ করিতে পারেন। দেবীমাহাজ্যের খষি কিন্তু এরূপ 
কথা বলেন না। তাহার অভিপ্রায় ক্রোধকে জয় করিবে ত ক্রোধের 
প্রতি ক্রোধ কর। এইরূপ কামকে জয় করিবে ত কামের কামনা 
কর। (সে কথা শুস্তবধে দেখিতে পাইবে )। যে ব্যক্তি কোপন- 
'স্বভাব, তাহার ক্রোধবৃত্তি অতিশয় ' উদ্দীপনশীল-_অনায়াসেই 
উদয় হয়। একবার যদি তাহাকে ক্রোধের উপর ক্রোধ করিবার 
কৌশল শিখাইয়া দেওয়া যায়, তবে সে অনায়াসে কৃতকাৰ্য্য হইতে 
পারে। কিন্ত ক্রুদ্ধ ব্যক্তিকে অক্রোধ অর্থাৎ ক্ষমাবৃত্তির অনুশীলন 
করিতে বলিলে, তাহার কৃতকার্য্যত! লাভ কষ্টসাধ্য । 
এইরূপ' যদি হিংসাকে দূর করিতে চাও, তবে হিংসাই কর ; কিন্ত 
হিংসার প্রতি। এইখানে প্রসঙ্গ ক্রমে একটী কথা বলিয়৷ রাখি 
সাধকগণের মধ্যে বাহার যে বৃত্তি অপেক্ষাকৃত প্রবল, তিনি সেই বৃত্তি 
দ্বারাই মাকে জড়াইয়া ধরিতে চেষ্টা করিবেন। কেবল শ্রদ্ধা ভক্তি 
প্রভৃতি সাধুবৃত্তি দ্বারাই যে মাতৃযুক্ত হইতে হইবে, এমন কথা মা 
বলেন না। কাম ক্রোধ হিংসা দ্বেষ প্রভৃতি অসাধু বৃত্বিগুলিও যোগযুক্ত 
হইবার উপায়ন্বরূপ গ্রহণ কর! যায়। বৃন্দাবনে গোগীগণ .কামবৃত্তি 
দ্বারা, মথুরায় কংস ভয়বৃত্তি দ্বারা, দৈত্যরাজ হিরণ্য-কশিপু হিংসাবৃত্তি 
দ্বারা, চেদ্িরাজ শিশুপাল ঘ্বেষবৃত্তি দ্বারা, ভগবানের সহিত যুক্ত 

৩৪. মায়ের মাতৃত্ব 


হইয়াছিল। ভগবান্ও তাহাদিগকে স্বকীয় অঙ্কে স্থান দান করিতে 
_ কৃপণতা করেন নাই। ওরে, মা আমাদিগকে এমন কথা বলেন ন! 
যে, তোদের ভাল ভাল বৃত্তিগুলি বাছিয়া লইয়া আমার কাছে আয়! 
তিনি বলেন-_“সর্ব্বভাবেন শরণং গচ্ছ”_ভাল হউক, মন্দ হউক, 
সাধু হউক, অসাধু হউক, প্রশংসিত হউক, অথবা নিন্দিত হউক, যে 
কোন ভাবের সাহায্যে আমার শরণাগত হও। যে কোন বৃত্তি দ্বারা 
শুধু আমার সহিত যুক্ত হইতে চেষ্টা কর। যে কোনরপে আমার 
সমীপে আসিতে চেষ্টা কর। আমি তোমাদিগকে সাযুজ্য প্রদান . 
করিব। আমি মা, তোমরা সন্তান, তোমাদিগের কি ভাল কি মন্দ, 
তাহা দেখিবার চক্ষু আমার নাই। আমি দেখি_শুধু আমার দিকে 
_ তোমরা মুখ ফিরাইতে পারিয়াছ কি না । তোমরা জগতের দিক্‌ 
হইতে ধীরে ধীরে আমার দিকে মুখ ফিরাইবে, ইহাই আমার লক্ষ্য । 
মুখ ফিরাইতে কিরূপ বৃত্তির সাহায্য অবলম্বন করিয়াছ, তাহা! 
বিচার করিবার'অবসর আমার নাই ।. আমি যে তোমাদের মা! 
জানি মা, তুমি স্নেহে অন্ধা-_আমার ভালমন্দ দেখিবার চক্ষু 
তোমার নাই; কিন্ত আমরা যে কোনও বৃত্তির দ্বারাই তোমাতে 
নিত্যযুক্ত হইতে পারিতেছি না; কি ভাল কি মন্দ, কোন একট! 
'বৃত্তির সাহায্যেও তোমাতে আত্মহারা হইতে পারি না। পারিয়াছিল 
হিরণ্যঃকশিপু। এমন ভাবে বিদ্বেষ বৃত্তিদ্বারা তোমার সহিত 
যোগযুক্ত হইয়াছিল যে, তাহার আহার নিদ্র| প্রভৃতি দৈনন্দিন 
কার্ধ্যগুলি পর্য্যন্ত ভগবদ্বিদ্বেষ ভাবে অনুষ্ঠিত হইত। তোমার প্রতি 
. এমনই বিদ্বেষ ভাব সে পোষণ করিতে পারিয়াছিল__যাহার বশবর্তী 
হইয়া প্রাণাধিক প্রিয়তম পুত্রকেও মৃত্যুর কবলে প্রেরণ করিতে 
বহুবার চেষ্টা করিয়াছে। যে ভগবদ্বিদ্বেষ ভগবৎপ্রিয় 'আত্মজকেও 
হত্যা করিতে উদ্যত হইতে পারে, সে বিদ্বেষের পরিমাণ কত, তাহা! 
আমরা ধারণাও করিতে পারি না। যে বিদ্বেষের ফলে মা-তুমি জড় 
ক্ষটিকস্তম্ভ ভেদ করিয়! ন্বসিংহ মুত্তিতে আবিভূর্তি হইয়া, হিরণ্য- 
কশিপুর স্থূল দেহের প্রত্যেক. তন্ত্রীগুলি পর্য্যন্ত তোমার পবিত্র 

অঙ্গে বেষ্টন করিয়াছিলে, সে বিদ্বেষের পরিমাণ কত! যে ভগবদ্‌ 
বিদ্বেবীর আত্মজ সম্তান-_প্রহলাদ, সে বিদ্বেষের পরিমাণ কত, তাহা 
কি আমরা ধারণাও করিতে পারি? আমরা দুর্ববল সন্তান! 
আমাদের মনের অত বল নাই মা! ওরূপ বল থাকিলে ত তুমি 
স্বয়ংই আকৃষ্ট হইয়া আমাদিগকে ধন্য করিতে! তাহাতে তোমার 
মাতৃত্ব-ধর্শ্মের বিশেষ বিকাশ হইত কি? যে বলবান্‌, সে ত আত্মলাভ 
করিতে পারিবেই ; কিন্তু যাহারা .আমাদের মত দূর্বল, যাহাদের 
চিত্ত সংশয়ের দ্বারা আকুল, অবিশ্বাসের দ্বারা কলুষিত, যাহার! কাম 
ক্রোধাদি আস্মুরিক বৃত্তিদ্ধারা-উৎগীড়িত, এমন সম্ভতানগণকে যদি তুমি 
বুকে টানিয়া লও, বাহু বেষ্টনে চির আবদ্ধ করিয়া রাখ, তবেই ত মা 
তোমার মাতৃত্ব-ধর্ম্মের সম্যক্‌ স্ফুরণ হয়। দুর্ববল মেষশিশুর ম্যায় 
আমাদের ক্ষীণ কণ্ঠের সংশয় আন্দোলিত মাতৃ-আহ্বান যদি তোর 
স্নেহপূর্ণ বিশাল বক্ষে বিন্দুমাত্র আন্দোলন তুলিতে পারে, যাহার 
ফলে তুই দুর্ব্বলের মা__জগতের মা বলিয়া আত্ম-প্রকাশ করিতে 
পারিস, তবেই. ত তোর মা নাম সার্থক হয়, 'আর আমরাও ধন্য 
হইয়া যাই ! 

সাধক! তোমার যে বৃত্তি যখন অপেক্ষাকৃত প্রবলরূপে প্রকাশ 
পাইবে, তখন সেই বৃত্তি দ্বারাই মাকে জড়াইয়! ধরিতে চেষ্টা, করিবে। 
এই উপায়ে অতি সহজে বৃত্তিনিগ্রহ সাধিত হয়। এখানেও 
ক্রোধমূলক মহিষাস্থরকে দমন করিবার জন্য আবার ক্রোধেরই 
উদ্বেলন দেখিতে পাইতেছি। কিরূপে ইহ! হয়? শুন, একই 
রজোগুণ, উহার দ্বিবিধ বিকাশ । এক বহিযুখ_ যাহার স্থূল বিকাশ 
কাম ক্রোধ ইত্যাদি । অপর অন্তমুখ__যাহার স্থূল প্রকাশ_- 
পরবৈরাগ্য শম দম উপরতি তিতিক্ষা ইত্যাদি । যে রজোগুণ 
মহিষরূপে-কাম ক্রোধাদি বৃত্তিরূপে প্রবাহিত হইয়া, পুনঃ পুনঃ 
জন্ম মৃত্যুরপ সংসারগতিকে একান্ত প্রিয় বোধে আলিঙ্গন করিতে 
অভিলাষী, সেই রজোগুণই আবার পরবৈরাগ্য রূপে প্রকাশ 
পাইয়া মুক্তিপথে অগ্রসর হইতে প্রয়াসী। ইহাইত*মহিষাস্থুরের 

৩৬ মহত্তেজ 


সহিত দেবগণের সংগ্রাম । যখন বহিযুখী :যে বৃত্তি প্রবল 
হয়, তখন অন্তযুখে সেই বৃত্তির সমজাতীয় বৃত্তি প্রবাহ উদ্বোধিত 
করিতে পারিলেই অভীষ্ট সিদ্ধি হয়। “সমঃ সমং শময়তি” কথাটা 
খুবই মূল্যবান । সাধকগণ ইহ! বিবেচনা করিয়া দেখিবেন। তবে 
যোগাদিশান্ত্রে যে ক্রোধাদি বৃত্তিনিগ্রহের উপায় স্বরূপ তদ্বিরোধী 
অক্রোধ প্রভৃতি বৃত্তির সাধন! বিহিত আছে? উহাকে সাধনার ফল 
বলিয়া বুঝিবে-_অর্থাৎ ক্রোধকে দমন করিতে হইলে ক্রোধের প্রতি 
ক্রোধ করিতে হয়; তাহার ফল হইবে-_অক্রোধ। এইরূপ হিংসার 
প্রতি হিংসা করিলে, তাহার ফল হইবে-_অহিংসা । এইরূপ সর্বত্র ! 
' এখানেও ঠিক এইরূপই আমরা অসুরের প্রতিকূলে ব্রহ্মাদির 
ক্রোধ দেখিতে পাইলাম । জীব! যেদিন তোমার মন প্রাণ ও জ্ঞান 
ক্রুদ্ধ হইয়া উঠিবে, “আর অসুর অত্যাচার সহ্য করিব না” বলিয়া 
উদ্বেলিত হইবে, সেই দিনই বুঝিবে__অস্তুরনিগ্রহের সময় আসিয়াছে। 
নিশ্চক্রাম মহত্তেজঃ_-তেজশব্দের অর্থ জ্যোতি-_ প্রকাশ । 
মনোময়, জ্ঞানময় এবং প্রাণময় জ্যোতি উদ্বেলিত হইয়া! বাহিরে 
আসিল অর্থাৎ স্থলে প্রত্যক্ষ হইল। সত্য সত্যই এই জ্যোতি দর্শন 
হয়। মনোময় জ্যোতি রক্তবর্ণ ; প্রাণময় জ্যোতি শ্যামবর্ণ এবং 
জ্ঞানময় জ্যোতি শুভ্রবর্ণ। যাহারা সত্যপ্রতিষ্ঠ হইয়াছেন অর্থাৎ 
জগত্ময় সত্যপ্রতিষ্ঠা করিয়া, প্রশান্ত উদার মহান্‌ চিদ্ব্যোমের সন্ধান 
পাইয়াছেন, ধাহাদের উহা আয়ত্তীভূত হইয়াছে__অর্থাৎ ইচ্ছামাত্রেই . 
উদ্দিত হয় এবং অভীষ্ট কাল পর্য্যন্ত স্থির থাকে, তাঁহার! এ ব্যোমকে 
মনোময় ধারণা করিলেই ব্রহ্মতেজ বা রক্তবর্ণ জ্যোতি দেখিতে 
পাইবেন। এইরূপ প্রাণময় ধারণায় স্যামবর্ণ, এবং জ্ঞানময় ধারণায় 
রজতগিরিনিভ শুভ্রবর্ণ প্রত্যক্ষ করিতে পারিবেন। সাধারণতঃ এ 
তেজ আজ্ঞা-চক্র হইতেই বিকাশ প্রাপ্ত হয়; তাই মন্ত্রে “বদনাৎ” 
কথাটি বলা হইয়াছে। 
আবার সাংখ্য-যোগ দৃষ্টিতেও এ মহৎ তেজই মহত্তত্বরূপে 
পরিলক্ষিত হুয়। মহত্তত্বের উদয় অর্থাৎ সাক্ষাৎকার না হওয়া! পর্য্যন্ত 

ইন্দ্রিয়ের তেজ ৩৭ 


বিষয় ইন্দ্রিয়ের সংযোগজন্য চঞ্চলতা, কর্তৃত্ব ভোক্তৃত্বাদি জ্ঞানজন্য সুখ 
দুঃখের উৎগীড়ন, এ সকল বিদূরিত হয় না। কিন্তু মহত্তত্বে একবার- 
মাত্র আত্মবোধ উপসংহৃত করিতে পারিলে, জীবের কর্তৃত্ব ভোক্তৃত্ব 
বোধ সমূলে বিলয় হয়। এই মহত্তত্ব ঈশ্বর । তাই ইহাকে ব্রহ্মা 
বিষ্ণু ও শিব সম্বন্ধীয় তেজ বল! হইয়াছে। স্থষ্টি স্থিতি ও লয় 
মহত্তত্বেই হইয়া থাকে । খণ্েদে__পুরুষনুক্তে ইনি হিরণ্যগর্ভ আখ্যায় 
অভিহিত হইয়াছেন। এ সকল তত্ব ক্রমে আরও পরিক্ষুট হইবে । 


অন্যেষাং চৈব দেবানাং শক্রাদীনাং শরীরতঃ | 
নির্গতং হুমহত্তেজস্তচ্চৈক্যং সমগচ্ছত ॥১০॥ 


অনুবাদ্। এইরূপ ইন্দ্র প্রভৃতি অন্যান্ত দেবতাঁগণের শরীর 
হইতেও স্ুুমহৎ তেজ নির্গত হইল, এবং এ সকল তেজ একত্র 
সম্মিলিত হইল। 

ব্যাথ্যা। দেবতাতত্ব পূর্বে বলা হইয়াছে। প্রত্যেক 
ইন্দ্রিয়াধিষ্ঠিত দেবশক্তিও ব্রহ্মাদির ন্যায় উদ্বেলিত হইয়া উঠিল। 
তাহার ফলে- প্রত্যেক দেবতার অঙ্গ হইতে সুমহৎ তেজ নির্গত হইল। 
. এবং এ সকল তেজ একত্র পুঞ্জীভূত হইল ; প্রত্যেক ইন্দ্রিয়েই দেব 
* ও অস্থুর ভাব আছে, ইহ! পূর্বের বলিয়াছি। মনে কর_চক্ষু। .সে 
একদিকে যেমন ভৌতিকরূপে আকৃষ্ট, অন্যদিকে তেমনই রূপাতীত 
বস্তু প্রত্যক্ষ করিতে উৎসুক । যতদিন মানুষের এ ভাবটা না আসে, 
অর্থাৎ ইন্দ্রিয়নিচয় কেবল বিষয়ের দিকেই আকৃষ্ট থাকে, ক্ষণকাল 
তরেও ভগবৎমুখী হইতে না চায়, ততদিন বুঝিতে হইবে-_এখনও 
চণ্ডীতত্ব বুঝিবার মত সময় হয় নাই। সে যাহ! হউক, অস্থুর কর্তৃক 
উৎগীড়িত দেবশক্তিবৃন্দ যখন দেখিতে পাইল-_তাহারা ধাহাদের 
আশ্রিত, ষাহাদের সত্তায় তাহাদের সত্তা তীহাঁরাই যখন সন্ধুক্ষিত 
হইয়া উঠিয়াছেন, তখন তাহাদেরও ক্রোধ অবশ্থস্তীবী। মন প্রাণ ও 

জ্ঞান যখন ক্রুদ্ধ হইয়াছে, তখন তদাশ্রিত ইন্দ্িয়গণ যে উদ্বেলিত 
হইয়া উঠিবে, তাহাতে, আর বিচিত্রতা কি? সাগরে -জোয়ার হইলে 
নদী নালায়ও জোয়ার হয়। মন- ইন্দ্রিয়ের কেন্দ্র, প্রাণ_ ইন্জিয়ের 
ধারক, জ্ঞান-_ইন্ডরিয়ের প্রকাশক । যখন উহাদের তেজ নির্গত 
হইয়াছে, তখন তদাশ্রিত ইন্ড্িয়বর্গ হইতেও তেজ নির্গত হইতে 
লাগিল। - 
ইন্দ্রিয়ের তেজ বস্তুট। কি? প্রত্যেক ইন্দ্রিয়েরই পৃথক্‌ পৃথক্‌ , 
প্রকাশ শক্তি আছে। চক্ষু কর্ণাদি কিংবা বাক্‌ পাণি প্রভৃতি, 
প্রত্যেকেরই স্বতন্ত্র প্রকাশ শক্তি বিদ্মান। জ্ঞানের প্রকাশেই উহার! 
প্রকাশময়। যেরূপ সব জলই সমুদ্রের জল, তথাপি নদীর ভিতর 
যে জল থাকে, তাহাকে নদীর জল কহে ; সেইরূপ জ্ঞানের প্রকাশেই 
সমস্ত প্রকাশময় হইলেও প্রত্যেকেরই বিভিন্ন প্রকাশসত্তা আছে। 
উহার! এতদিন ব্যষ্টিভাবে কাৰ্য্য করিতেছিল, সকলে পৃথক্‌ পৃথকৃভাবে 
অন্থুরবিজয়ে যত্ববান ছিল, তাই তাহাদের চেষ্টা ফলবতী হয় নাই। 
আজ সকল ব্যষ্টিশক্তি সম্মিলিত হইয়াছে, এইবার দেবশক্তি পূর্ণবলে 
বলীয়ান ; সুতরাং অন্থুর-দমনও অনিবাধ্য । জাগতিক ব্যাপারেও 
দেখিতে পাওয়| যায়__যখন কোন জাতিবিশেষের অভ্যুদয় আবশ্যক 
হয়, তখন তাহাদের ব্যষ্টিশক্তিসমূহ সমবেত করিতে হয়, এবং তাহা 
হইলেই অচিরে অভীষ্ট সিদ্ধ হয়। সাধনা জগতেও ঠিক সেইরূপ । 
ইন্দ্িয়নিচয় ব্বতন্্তা পরিত্যাগ পূর্বক একই উদ্দেশ্যে সমবেত- 
শক্তি নিযুক্ত করিয়াছে । তাই মন্ত্রে উক্ত হইয়াছে_-“তচ্চৈক্যং 
সমগচ্ছত”। একতাই কার্ধ্যসিদ্ধির অমোঘ উপাঁয়। ইন্দ্রিয়ের 
একতাই বা কি, আর পৃথকৃভাবই বা কি ? মনে কর-_যতদিন কেবল 
চক্ষু ইন্জ্রিয়টি ভৌতিকরূপে আকৃষ্ট ন! হইয়! বিশ্বময় মাতৃ-রপে লক্ষ্য 
স্থাপন করিতে প্রয়াস পায়, কর্ণ নাসিকা প্রভৃতি তাহার সহায় হয় 
না, ততদিন শত চেষ্টাতেও সে সম্যক্‌ কৃতকাৰ্য্য হইতে পারে না; 
কিন্তু যখন অন্থান্ত ইন্দ্রিয়ের সহিত মন প্রাণ ও জ্ঞানের সম্মিলন হয়,. 
তখন উহা! অসীম শক্তিসম্পন্ন হইয়া অভীষ্টলাভে সমর্থ হয় । অন্তান্ত : 

‘ইন্দ্ৰিয় জয় ৩৯ 


ইন্দ্রিয় সম্বন্ধেও এইরূপই বুঝিতে হইবে । এতন্তিন নর পরম্পর 
সহায়তাও আছে। প্রত্যেক সাধক স্বকীয় জীবনে এই সকল বিষয় 
“একটু অনুধাবন করিলেই বুঝিতে পারিবেন । 

ইন্দ্রিয়গণের পৃথক্‌ পৃথক্‌ প্রকাশ শক্তি প্রত্যক্ষ করিবার উপায়-_ 
বিভিন্ন ইন্দ্রিয়ে সমাহিত হওয়া ৷ মনে রাখিতে হইবে যে, এই সাধন 
সমরে রাজা! সুরথ সমাধির সহিত অগ্রসর হইতেছে।জীব যখন সমাধিস্থ 
হইতে সমর্থ হয়-_-তখনই এই সকল তত্ব ক্ষুরিত হইতে থাকে। যে 
একমাত্র অখণ্ড ঘন চিদ্রস ইন্দ্রিয়রূপ প্রণালী সমূহের মধ্যে প্রবিষ্ট 
হইয়া! রহিয়াছে, অর্থাৎ ইন্দ্রিয় বিশিষ্ট হইয়া প্রকাশ পাইতেছে, সেই 
পরিচ্ছিন্ন চিৎশক্তিতে সমাহিত হইলেই বিভিন্ন ইক্দ্িয়ের বিভিন্ন 
প্রকাশসত্। পরিলক্ষিত হয়। এইরূপ করিতে পাঁরিলেই ইন্দ্রিয়গণের 
স্বভাব ও অবস্থা ইচ্ছানুরূপ পরিবর্তিত করা যায়। ইহারই নাম 
_ ইন্দ্ৰিয় জয়। সে যাহা হউক, এ সকল বিভিন্ন প্রকাশ বা জ্যোতি 
বিভিন্নবর্ণের পরিলক্ষিত হইয়া থাকে। আবার সাধকগণের প্রকৃতিগত 
'বিভিন্নত। অন্ুসারেও উহাদের বর্ণগত বিভিন্নতা হয়। যাহার যে গুণ 
অতিরিক্ত মাত্রায় প্রকাশশীল, তাহার ইন্দ্রিয়ক্তির প্রকাশও সেই 
গুণের বর্ণবিশিষ্ট হয় । সত্বগুণ--শুত্র, রজোগুণ__রক্ত এবং তমোগুণ 
_ কৃষ্ঞবর্ণ। ইহাই গুণত্রয়ের মৌলিকবর্ণ। ইহাদের সংমিশ্রণ- 
তারতম্যে ইন্দ্রিয়শক্তির বর্ণগত বিভিন্নতা পরিলক্ষিত হয়। 

এখানেও “মহততেজঃ” শব্দে মহত্তত্বই বুঝিতে হইবে। সর্ব্বাপেক্ষা 
অধিক প্রকাশশীলতাহেতুই এই মন্ত্রে মহৎকে তত্ব ন! বলিয়া, তেজ 
বল! হইয়াছে। ইন্দ্রিয়সমূহ যতদিন ব্বতত্ত্রভাবে প্রকাশ পায়, ততদিন 
সাধক এ তেজের সন্ধানই পায় না। যখন সমস্ত ইন্দ্রিয়গত ব্যট্টিপ্রকাশ 
এক সমষ্টি প্রকাশকেন্দ্রে উপনীত হয়__অর্থাৎ যাহার প্রকাশে এন্দ্রিয়িক 
' প্রকাশ, সেই মূল প্রকাশে উপনীত হয়, তখনই বুঝিতে পার! যায় 
ইহাই মহত্ত্ব, ইনিই ধী বা গায়ত্রী, ইনিই স্ষ্টি-স্থিতি-প্রলয়ের 
অধিশ্বরী। এখানে উপনীত হইলে প্এরক্য” অর্থাৎ এক্ভীবই বিশেষ- 
ভাবে প্রকাশ পায়। কি মনোরম এ স্থান! যুগপৎ একত্ব বহুত্বের 

প্রকাশ যে কিরূপে হয়, তাহ! এইস্থানে আসিয়া সাধকগণ বুঝিতে 
পারেন। বিস্ময়ে আনন্দে মন্ত্রযুগ্ধবৎ হইয়া থাকেন। আচার্য্য শঙ্কর 
এইস্থানে ফীড়াইয়াই উচ্চকঠে গাহিয়াছিলেন__“বিশ্বং-দর্পণ-দৃশ্যমান- 
নগরী তুল্যং নিজান্তর্গতং” | 


অতীব তেজসঃ কুটং ভ্বলন্তমিব পর্ববতম্‌ । 
দদৃশুস্তে সরাস্তত্র জ্বালাব্যাগুদিগন্তরমূ ॥১১॥ 


অনুবাদ । সেই দেবতাগণ দেখিতে পাইলেন-_প্রজ্ছলিত 
পর্বতের স্ায় তেজোরাশির শিখাসমূহ দিগন্তপরিব্যাপ্ত হইয়! 
রহিয়াছে। 

ব্যাখ্যা ৷ ব্যষ্টিশক্তি সমষ্টিভাবাপন্ন হইয়াছে ; তাই এত স্থুল 
ও ঘন হইয়া সমস্ত দিজ্মগুল পরিব্যাপ্ত করিয়াছে । দেবতাগণ উহা! 
চাক্ষুষ প্রত্যক্ষ করিতে লাগিলেন। সাধনাপথে এইরূপ প্রত্যক্ষতা 
যতদিন না আসে, ততদিন সাধকের গতি খরতর হয় না । অনুমানের 
উপর সাধনা কতদিন চলে ? অতিশয় ধীর ও সহিষ্ণু ব্যক্তিরও শেষে 
একটা অশ্রদ্ধার'ভাব আসিয়া পড়ে। যোগদর্শনেও উক্ত হইয়াছে-_. 
“অলব্ভূমিকত্ব* সাধনার অস্তরায়। সুতরাং প্রত্যক্ষতার একান্ত 
প্রয়োজন । মাতৃ-কৃপায় চিত্ত ও ইন্দ্ৰিয়-ব্যাপার অন্তৰ্মুখী হইয়া একটু 
স্থির হইলেই এইরূপ দিগন্তব্যাগী জ্যোতিদর্শন হইয়া থাকে। জগতে 
কোন জ্যোতির্ময় পদার্থের সহিত উহার তুলনা হয় না। যোগশাস্ত্ 
যাহাকে “বিশোকা” বা “জ্যো তিম্মতী” বৃত্তি বলিয়া উল্লেখ করিয়াছেন, 
যাহার উদয়ে সাধকের সর্বববিধ শোক দূরীভূত হয়, যাহার প্রকাশ 
হইলে জীব তীরবেগে ভগবৎমুখী গতি অবলম্বন করে, সাধকগণ 
যাহাকে ঈশ্বরীয় জ্যোতি বা মায়ের গাত্রপ্রভা বলিয়া থাকেন; উহা! 
ৃষ্টিপথে পতিত হইলেই, সাধক মুগ্ধনেত্রে চাহিয়া থাকে। তাই মন্ত্রে 
“্দদৃ্তঃ” পদটী প্রয়োগ হইয়াছে। 

এইবার, একটু সাধনার কথা বলিতেছি_ পূর্বের যে চিদাকাশের 
বিষয় বলা হইয়াছে, উহাতে ব্রন্ষের চতুষ্পাদ আরোপ করিতে হয়। 
দিক্সত্বা, অনস্তসত্তা, জ্যোতিঃসৃত্তা ও মন-প্রাণসত্তা, ব্রন্মের এই চারিটা 
পাদ- শ্রুতিতে উক্ত হইয়াছে। চিদাকাশে যথাক্রমে দিক্‌ ও 
অনস্তসত্তা আরোপ করিয়া, তৃতীয় পাদ জ্যোতিঃসত্তা আরোপে 
অভ্যস্ত হইলে, এ আকাশ দরিগন্তব্যাগী জ্যোতিৰ্ময় হইয়া প্রকাশ পায়। 
ূর্য্য চন্দ্ৰ অগ্নি ও বিদ্যুৎ, ইহাই ত্রন্মের জ্যোতিষ্পাদ্। উহার আরোপে 
দিগন্তব্যাগী অতুলনীয় জ্যোতি উদ্ভাসিত হয়। ইহ! জ্যোতির্শয় 
্রন্ম-দর্শনের একপ্রকার উপায়। এতন্তিন্ন প্রত্যেক ইন্দ্রিয়-সত্তায় 
সত্যপ্রতিষ্ঠা করিয়া, ধীরে ধীরে মন প্রাণ ও বুদ্ধিতে উপনীত হইলে, 
অর্থাৎ কেবলমাত্র অন্মিতাঁয় উপস্থিত হইলেও এক অখণ্ড চিন্ময় 
জ্যোতিঃ উদ্ভাসিত হইয়া উঠে। ইহাই “অতীব তেজসঃ কুটম্”। 


অতুলং তত্র তত্তেজঃ সর্ববদেবশরীরজমৃ। 
একস্থং তদভুনারী ব্যাপতলোকত্রয়ং ত্বিষ! ॥১২॥ 
অনুবাদ । সমস্ত দেবতার শরীর হইতে সমুদ্ভূত সেই অতুলনীয় 


তেজ একস্থ অর্থাৎ সন্মিলিত হইলে, তাহ! একটা নারীমুক্তিতে পরিণত 
হইল। তাহার কান্তি ত্রিলোকপরিব্যাপ্ত হইয়াছিল। 


ব্যাখ্যা । পূর্বের যে .জ্যোতির কথা বলা হইয়াছে, উহ মাত্র 


তেজস্তত্ব নহে, অর্থাৎ তত্ববৎ একটা জ্যোতির্নযয় সত্তামাত্র-নহে। উনি 
_এএকজন*__উহার ব্যক্তিত্ব আছে। যাবতীয় ব্যক্তিধর্ম্ম উহাতে 
পূ্ণভাবে পরিব্যক্ত। দর্শন অঁবণ জ্রাণ গমন গ্রহণ নিগ্রহান্ুগ্রহ-শক্তি 
ইত্যাদি যাবতীয় ধৰ্ম্ম উক্ত জ্যোতির্মগুলে বিরাজিত। ইহা! 
বুঝাইবার জন্যই “একস্থং তদভূন্ারী”। জ্যোতিটা যে একটা নারী 
বা শক্তিবিশেষ, তাহাই মন্ত্রে প্রকাশ হইয়াছে। নারী শব্দে কেবল 


একটা স্রীমুসতি বুঝায় না। নারী শব্দের অর্থ শক্তি ; উহাই সাধকের . 

ইষ্টদেব। এন্থলে নারী শব্দেঁকৃষ্ণ কালী শিব প্রভৃতি যে কোন 
ত্তিই বুঝিতে হইবে। প্রত্যেক মৃত্তিই শক্তিবিশেষ। শক্তি যখন 
ঘনীভূত হয়, সাধকের করুণ ক্রন্দনে উদ্বেলিত হয়, তখনই বিশিষ্ট- 
ুস্তিতে অভিব্যক্ত হইয়া থাকে। এখানে নারী শব্দের অর্থ মৃত্তি। 
মূর্তি শব্দটা স্ত্রীলিঙ্গ বলিয়াই মন্ত্রে নারী শব্দ প্রযুক্ত হইয়াছে । কি 
প্রকারে বিশিষ্টমুণ্তি দর্শন হয়, এম্থলে “একস্থং ত্দভুন্নারী” শবে 
তাহাই বৰ্ণিত হইয়াছে। সকল সাঁধকেরই এইরূপভাবে ইঠ্টদর্শন 
 হয়। কৃষ্ণ বিষ্ণু শিব প্রভৃতি সকল যুত্তি-আবির্ভাবের ইহাই রহস্ত৮_ 
সরববপ্রথমে একটা ঘন চিন্ময় জ্যোতি বা প্রকাশসত্তার উপলব্ধি হইতে 
থাকে। পরে উহা সাধকের তক্তি-হিমে ঘনীভূত হইয়া সংস্কারানুরূপ 
পরিণত হয়।  এতন্ডিন্ন অনেকস্থলে মনের কল্পনা ঘনীভূত 
হইয়াও বিশিষ্টমৃত্তি দর্শন হইতে পারে; কিন্তু তাহা মুক্তি প্রদান 
কিংবা সাধকের অভীষ্টপুরণ করিতে সমর্থ হয় না। 
সাধক! তুমি কি তোমার ইষ্টমূর্তিকে এইরূপ চাক্ষুষ প্রত্যক্ষ 
করিয়া ধন্য হইতে চাও? উহা একটু কষ্টসাধ্য হইলেও নিতান্ত অসম্ভব 
বা দুর্লভ নহে। তুমি যতই চঞ্চলচিত্ত হওন কেন, যত বিক্ষিপ্ততাই 
তোমার থাকুক না কেন, সযত্বে সত্যপ্রতিষ্ঠার পথে অগ্রসর হও, 
চিদাকাশ প্রকাশিত হউক ; তাহাতে জ্যোতিঃসত্তার আরোপ করিয়া , 
অভীষ্ট মৃদ্িদর্শনের জন্য ধীরভাবে অপেক্ষা কর। দেখিবার জন্য 
সরল-প্রাণ শিশুর ম্যায় কাতর হইয়া কীদিতে থাক। দেখিবে. 
অচিরাৎ তোমার আশা! -পূর্ণ করিয়া, স্থল দেহের ন্যায় দেহবিশিষ্ট 
ইষ্টদেব আবিভূর্ত হইবেন। ইহা শুধু বাক্যবিস্তাস নহে, সত্যসত্যই 
মানুষ এইরূপ দেখিতে পাঁয়। কিন্তু মনে করিও না সাধক, শুধু 
এইরূপ একটা বিশিষ্ট মুর্তি দর্শন করিলেই তোমার জীবন ধন্য হইবে। 
যতদিন এ মূর্তি মহতযুক্ত না হয়, যতদিন প্রাণময় মূর্তি দর্শন ন! হয়, 
ততদিন উহা তোমাকে কৃতাৰ্থ করিতে পারিবে না। ; 


যাহারা প্রথম হইতেই কোন বিশিষ্ট মৃত্তি লইয়া! সাধন! করিতে 
অভ্যস্ত, তাহার! এ মৃত্তিকে কেন্দ্র করিয়া চতুর্দিকে ত্রহ্মাণ্ডব্যাপী 

মহতীশক্তি ধারণা করিতে চেষ্টা করিবে। যেরূপ সূর্য্য একস্থানে 

থাকিয়াও তাহার প্রকাশ ও আকর্ষণী শক্তির ছারা সমগ্র জগৎ 

পরিব্যাপ্ত হইয়া রহিয়াছেন ; ঠিক সেইরূপ তোমার ইষ্টমূরতিও 

বিশ্বব্যাগী মহতী শক্তিসমম্বিত হইয়া নিত্য বিরাজিত রহিয়াছেন। 

এইরূপ অনুভব করিতে চেষ্টা করিবে । এইরূপ মহত্বযুক্ত মূত্তিদর্শনই 

যথার্থ দর্শন । এইরূপ দর্শনের পর, উহাতে আত্মভাবে সংস্থিত হইতে 

অভ্যাস করিতে হয়। অর্থাৎ যিনি আমার অন্তরে আত্মারপে 

বিরাজিত, তিনিই বাহিরে মহত্ব মণ্ডিত ইষ্টমূর্ভিতে প্রকাশিত; এইরূপ ' 
বুঝিতে হয়। গীতায় উক্ত হইয়াছে ।__“তেষামেবান্ুকম্পার্থমহম- 

জ্ঞানজং তমঃ। নাশয়াম্যাত্মভাবস্থো জ্ঞানদীপেন ভাস্বতা ॥* 

যতদিন মুত্তি আত্মভাবস্থ না হয় অর্থাৎ যতদিন ইষ্টদেবত! স্বয়ং 

অনুকম্পাপূর্বক সাধকের আত্মরূপে প্রকাশিত না হন, ততদিন 

অজ্ঞান-অন্ধকার কিছুতেই বিনষ্ট হয় না। সুতরাং কেবল ইই্টমৃত্ত 

কেন, জগতের প্রত্যেক-মুস্তিকেই আত্মভাবস্থ করিয়া দর্শন করিতে 

হয়। তবে কথা এই যে, ইষ্টমুদ্তিতে আত্মভাবস্থ হইতে পারিলে, 

অন্যত্র উহা সহজসাধ্য হয়। এইরূপে সর্বত্র আত্মভাবস্থ হইতে 

পারিলেই সাধকের সব্র্ববিধ সংশয়ের উচ্ছেদ হয়, অজ্ঞান তিরোহিত 

হয়, তখন অমুতের আস্বাদ পাইয়া সাধক অমর হয়, আপনাকে নিত্য 

শুদ্ধ মুক্তন্বরূপ বলিয়া বুঝিতে পারে । 

কি উপায়ে মুণ্ডি আত্মভাবস্থ হয়? প্রথমে ইসট্তকে আত 

করিয়। লইতে হয়। আত্মীয়তাই আত্মার ধৰ্ম্ম । তিনি যে আমার একান্ত 

আত্মীয়, ইহা বুঝিতে হয়। জগতে আত্মীয়গণকে যতটুকু ভালবাস, 

অন্ততঃ ততটুকু ভালবাসাও তাহার দিকে ফিরাইতে চেষ্টা কর। 

একবার যদি তোমার এ অশুদ্ধ বিন্দুমাত্র প্রেম তাহার চিন্ময় অঙ্গ 
স্পর্শ করে, তবে তিনিই উহাকে বিশুদ্ধ ও সহত্গুণে পরিবদ্ধিত 
করিয়া দিবেন। তখন তুমি প্রেমে আত্মহারা হইয়া পড়িবে। যে 
'ুহুর্তে আত্মহারা হইবে, সেই মুহূর্তেই ইষ্টমু্তি তোমার আত্মভাবস্থ 
হইবেন। মনে রাখিও__ আত্মহারা না হইলে আত্মভাব ফোটে না। 


তা 

শ্রীমদতাগবতে উক্ত হইয়াছে__ব্রজধামে গোপীগণ শ্রীকৃষ্ণের সহিত 
রাসলীলা পর্য্যন্ত করিয়াছিল; কিন্তু যতদিন শ্ৰীকৃষ্ণই যে “আত্মা” 
এই পরাভক্তি, এবং উনিই যে স্থষ্টি স্থিতি প্রলয়ের একমাত্র অধীশ্বর, 
এই মহত্বঙ্ঞান লাভ না হইয়াছিল, ততদিন তাহারা স্রীকৃষ্ককে 
পাইয়াও পায় নাই। তাই তিনি গোগীগণকে নিজ নিজ আত্মারূপে 
সাধনার উপদেশ দিয়া, দীর্ঘকালের জন্য দূরস্থ হইয়াছিলেন। তাই 
বলিতেছিলাম-_ুক্তিদর্শন করিলেই ভগবদ্লাভ হয় না। উহার 
মহত্ব উপলব্ধি করা চাই। যে পরিমাণে মহত্ব উপলব্ধি হইবে, 
অর্থাৎ যতটুকু মহত্ব নিয়া তিনি প্রকাশিত হইবেন, একবার মাত্র দর্শনে 
সাধক স্বয়ং ততটুকু মহত্যুক্ত হইবেন। জীব! তুমি মাকে যতটুকু 
দেখিবে, মায়ের ততটুকু লক্ষণ তোমাতে প্রকাশ পাইবেই পাইবে। 
মাকে দেখিলে অথচ তোমার সংসার-আসক্তি কমিল না, সুখ দুঃখ 
হর্ষ বিষাদের দন্দ কমিল না, চিত্তের একট! প্রশাস্তভাব আদিল নাঃ 
মৃত্যুভয় তিরোহিত হইল না, ইহ! হইতেই পারে না। মাষে 
আমার বর্ববতঃ স্পৃহাশৃন্যা, মা যে আমার নিধিবকারা, মা যে আমার 
অম্ৃতন্বরূপা, মা যে ‘আমার এত বড় ত্রহ্মাণ্ডটার স্থষ্টি স্থিতি 
প্রলয়কার্য্যে নিত্য নিরত থাকিয়াও ধীরা স্থিরা নিব্বিকল্প।। ওগো! 
তোমরা এমন মাকে একবার দেখিয়াও সাধারণ জীবের মত সুখ দুঃখে 
চঞ্চল, মৃত্যুভয়ে ভীত, সংসারে আসক্তিযুক্ত থাকিবে? তা কি হয়! 
কখনই নয়। কিন্তু সে অন্য কথা £__ 

যাহ! হউক, চক্ষুরাদি ইন্দ্রিয়াধিষ্ঠিত দেবতাগণের যে প্রকাশভাব, 
তাহাই তেজ। উহা! একীভূত হইয়াছে । একটা মহাপ্রকাশে সমস্ত 
বিশ্ব ঢাকিয়া ফেলিয়াছে। হ্যা, প্রকাশের এমনই ক্ষমতা বটে ! 
সমগ্র বিশ্ব বিলুপ্ত হয়। কথাটা একটু খুলিয়া বলিতেছি_-তোমরা 
“এক্স্রে” নামক আধুনিক চিকিৎসা বিজ্ঞানের একটা নবাবিষ্কৃত 
যন্ত্রের বিষয় অবগত আছ। এ যন্ত্রটীর দ্বারা চিকিৎসকগণ 
শরীরাভ্যস্তরস্থ অস্থি . পরীক্ষা করিয়া থাকেন। সে যন্ত্রের 
কিরণরেখাগুলির এমনই অদ্ভুত ক্ষমতা যে, চর্ম মাংস রক্ত প্রভৃতি 

কোমল জিনিষগুলি ভেদ করিয়! চলিয়া যায়, ঠিক সেইরূপ 
স্বপ্রকাশ বিজ্ঞানজ্যোতি উদ্ভাসিত হইলে, জগতের সমস্ত পদার্থ 
ভেদ করিয়! চলিয়! যায় ; সুতরাং জগৎসত্তা বিলুপ্ত হয় এমন কি, 
দেশ কাল পৰ্য্যন্ত প্রতীত হয় না। “এক্‌স্রে” যন্ত্র কেবল অস্থি বা 
তদনুরপ কঠিন জিনিবেই প্রতিহত হয়ঃ কিন্তু বিজ্ঞানজ্যোতি 
কিছুতেই প্রতিহত হয় না । ৃ 
ইহা কিরূপে সম্ভব হয়, তাহা বুঝিতে চেষ্টা, করা যাউক-__-আলো! 
বা প্রকাশ যে স্থলে প্রতিহত অর্থাৎ বাধা প্রাপ্ত হয়, তাহাকেই 
প্রকাশিত করে। তুর্য্যার্দির কিরণে যে আমরা রূপাদি প্রত্যক্ষ করি, 
তাহারও রহস্ত এই। সৃ্য্যরশ্মি যে বস্তুতে প্রতিহত হয়, অর্থাৎ ভেদ 
করিয়া যাইতে পারে না, সেই বস্তুই আমরা দেখিতে পাই । আকাশ ও 
- বায়ু মণ্ডল ভেদ করিয়। সূর্য্যকিরণ চলিয়া আইসে, তাই উহা "অদ্য । 
কিন্তু পৃথিবীতে আসিয়া প্রতিহত হয় বলিয়াই পাধিব বস্তুসমূহ আমরা 
দেখিতে পাই। আরও দেখ__তুমি ইষ্টকনিন্মিত প্রাচীরটা দেখিতে 
পাইতেছ, ইহার অর্থ এই-_তোমার নেত্রপথ দিয়া যে প্রকাশশক্তি 
নির্গত হইতেছে, তাহা প্রাচীর পর্য্যন্ত গিয়া আর যাইতে পারিল না। 
উহ! প্রতিহত হইয়া ফিরিয়া আসিতেছে; তাই তুমি প্রাচীর 
দেখিতেছ। প্রাচীরের অপরপার্শ্বে কি আছে, তাহ! তোমার নেত্রনির্গত 
প্রকাশশক্তির দেখাইবার সামর্থ্য নাই । এইরূপ আমর! যখনই যাহা 
কিছু দেখি, শুনি, গন্ধ লই, আস্বাদ করি, স্পর্শ করি, অর্থাৎ এককথায় 
জানি; উহার অর্থ__“অনেকাংশই জানি না” । জানি মানেই__এক 
অংশ মাত্র পরিজ্ঞাত। আমার জ্ঞান এত সঙ্ধীর্ণ যে, জ্ঞেয় বস্তুর 
সম্পূর্ণ অংশ আমাকে জানাইতে পারে নাঁ। সেই জন্যই জাগতিক 
জ্ঞানের নাম_ অজ্ঞান বা ঈষৎ জ্ঞান। একটু ধীরভাবে ভাবিয়া 
দেখ যে মুহূর্তে তুমি বল-__“আমি বৃক্ষটী জানি”, সেই মুহূর্তেই এ 
জানার পার্শ্বে ই একটা মস্ত বড় অজ্ঞান থাকিয়া যায়। “রুক্ষ জানি” 
বলিলেই__সেই মূহুর্তে “বৃক্ষ ভিন্ন অন্ত কিছু জানি না” এইরূপ একটা 
অজ্ঞান এ জ্ঞানের পার্শ্বে ই দাড়ায়; সুতরাং জগতের প্রত্যেক বিষয়ই 

__এই জানা ও অজানার উপরেই প্রতিষ্ঠিত । অজ্ঞান যে আছে, 
তাহা জ্ঞানই জানাইয়া দেয়। বেদান্ত দর্শন বলেন-__এই জ্ঞানের 
নাম ব্রহ্ম এবং অজ্ঞানের নাম মায়া । সে যাহা হউক, প্রকাশ 
বলিলে__একমাত্র জ্ঞানই বুঝায় । অন্তরে যাহা জ্ঞান, বাহিরে তাহাই 
তেজ; অন্তরে যাহা অজ্ঞান, বাহিরে তাহ! অন্ধকার । জ্ঞানটা 
হইতেছে চিৎ অর্থাৎ চেতন। এই জ্ঞান বা চৈতন্তের উপলব্ধি করিতে 
পারিলেই, স্বপ্রকাশ বস্তুর সন্ধান পাঁওয়| যায়। এ স্বপ্রকাশ বস্ত 
তখন দিগস্তপ্রসারী হইয়া পড়ে । এমন কোন পদার্থ নাই যে, সেই 
প্রকাশকে প্রতিহত করিতে পারে। সর্ববতোভেদী সে প্রকাশ যাবতীয় 
পদার্থসত্তা ভেদ করিয়া--প্রত্যেক পরমাণুকে শতধা; সহত্রধা ভেদ 
করিয়া, মহতী ব্যাপ্তি লাভ করে। স্ৃতরাং জগৎসত্তা বিলুপ্ত হইয়া 
যায়। কোন পদার্থ ই জ্ঞানের স্বপ্রকাশত্ব তিল করিয়া দ্রীড়াইতে 
পারে না। 

করালেন জাপা 
দ্বয়ের অন্তরাল দ্বারা আমরা দেশনামক বস্তু অনুভব করি । যদি কোন 
পদার্থ ই প্রতীতিগোচর না হয়, তবে দেশের জ্ঞান থাকিতে পারে না। 
তার পর কাল। কাল কি? ক্রিয়াছয়ের অন্তরালদ্বারা আমাদের 
কাল নামক একটা বস্তুর অনুভব হয়। কেহ বলেন ক্রিয়ার__- 
অধিকরণই কাল। কেহ বলেন__ক্রিয়াই কাল। ওসকল মৃতভেদে 
বস্তুমত্তা অববোধের কোন হানি নাই। উহার সকল মতই সত্য । 
যাহা হউক আমরা কিন্ত ক্রিয়ার দ্বারাই কালকে বুঝি । একবার 


 ভূর্য্যোদয় দেখিলাম, আবার সূর্যোদয় দেখিয়া বলি--একদিন গেল। 


বস্তুতঃ কাল অখণ্ড দণ্ডায়মান__কাল যায় না। আমরা চঞ্চল _- 
গতিশীল বলিয়াই দেখি__“কালোগচ্ছতি”।. বাস্তবিক তাহা নহে। 
দ্রুতগামিশকটারূঢ় ব্যক্তি যেমন পথিপার্শ্বস্থ ভূভাগকে গমনশীল 


দেখিতে পায়, ইহাও সেইরূপ । যাঁক্‌ সে কথা, আমরা বলিতেছিলাম_ 


_ স্বপ্রকাশ জ্ঞানের উদয়ে কালবোধ তিরোহিত হয়। পূর্বে 
বুঝিয়াছি_ পদার্থ সতত! বিলুপ্ত করিয়া সে জ্ঞান উদয় হয়। পদার্থের 

অভাবে ক্রিয়াবোধ থাকিতে পারে না। ক্রিয়াবোধ তিরোহিত 
হইলে, কালের জ্ঞান সুতরাং বিলুপ্ত হয়। এস্থলে একটা কথা 
বলিয়া রাখিতেছি-_-এই দেশ ও কালের অতীত স্বপ্রকাশ চৈতন্তময় 
সত্তায় উপনীত হইয়াই আচার্য্য শঙ্কর জগৎকে মিথ্যা ভ্রান্তি বা 
অধ্যাস. বলিয়া ঘোষণা করিয়াছেন। বাস্তবিক সেখানে জগৎ বলিতে 
কিছু থাকে না, কখনও ছিল বা হইবে, এমনও মনে হয় না। 

আমর! অনেক অবান্তর কথার আলোচনা করিয়াছি; এইবার : 
পুনরায় একবার সংক্ষেপে মন্ত্রের অর্থটী আলোচন! করিয়া লই। 
দেবতাবৃন্দের যে ব্যষ্টি প্রকাশ, তাহা সমগ্রীভূত হইলে, একটা দিগস্ত- 
প্রসারী জ্যোতিঃ বা প্রকাশ উপলব্ধি হইতে থাকে। প্রথমতঃ উহা! 
একটা আকাশীয় তত্র ন্যায় প্রতীত হয়। বাস্তবিক উহ! তত্বমাত্র 
নহে। উক্ত দিগন্তব্যাগী জ্যোতিঃসত্তার সর্ব্বেন্দ্রিয় ধর্ম আছে। 
যদিও কোন বিশিষ্ট ইন্দ্রিয় নাই, তথাপি সকল ইন্দ্ৰিয়ের ধর্মই উহাতে 
পূর্ভাবে উদ্ভািত। এক কথায় উহার ব্যক্তিত্ব আছে। এই 
ব্যক্তিত্ব বুঝাইবার জন্যই “একস্থং তদভুন্নারী” কথাটী বলা হইয়াছে। 
উহ! যে মাত্র একটা জ্যোতি: নহে-_উনি একজন ; ইহাই এই মন্ত্রে 
বিশেষ তাৎপর্য্য। এতগ্ডিন্ন সাধকের ইষ্টমূর্তিও যে এরূপ স্বপ্রকাশ 
দিগন্তব্যাগী জ্যোৌতিঃসত্তার মধ্য হইতেই প্রকাশ পায়, একথাও 
প্রথমেই বল! হইয়াছে। 


যদভূচ্ছান্তবং তেজস্তেনাজায়ত তন্মুখমৃ। 
যাম্যেন চাভবন্‌ কেশা. বাহবো৷ বিফ্লুতেজসা ॥১৩॥ 
অনুবাদ । শুর তেজে সেই মূর্তির মুখমণ্ডল গঠিত হইয়াছিল! 
এইরূপ যমের তেজে কেশ, এবং বিষ্ণুর তেজে বাহু গঠিত হইয়াছিল । 
ব্যাখ্যা । ক্রমে পীচটা মন্ত্রে উক্ত মূর্তির বিভিন্ন অবয়বসংস্থান 
বৰ্ণিত হইতেছে যদিও সম্মিলিত দেবতাবৃন্দের স্মষ্টিভূত তেজোরাশিই 
মূর্িরপে প্রকটিতা, তথাপি ঝষিগণের সুন্মদৃষ্টিতে সমষ্টির ভিতর ব্য 
অংশটিও পরিত্যক্ত হয় নাই । তাই, কোন্‌ দেবতার তেজে মায়ের কোন্‌ 

অবয়ব গঠিত হইয়াছিল, তাহাই বলা হইতেছে। শীস্তব তেজ__শল্তু 
শিব, তৎসম্বন্ধীয় তেজ, অর্থাৎ জ্ঞানময় প্রকাশশক্তি। তাহার দ্বারা 
মায়ের মুখমণ্ডল গঠিত হইয়াছিল। মুখেই পঞ্চ জ্ঞানেন্দ্রিয়ের দ্বার 
বিদ্যমান। যদিও স্পর্শেন্দরিয় তক্_সৰ্ব্বশরীরব্যাগী, তথাপি অধর ওষ্ঠেই 
তাহার বিশেষ অভিব্যক্তি । জ্ঞানের যে পঞ্চবিধ প্রবাহ, তাহা - 
মুখমণ্ডলেই বিশেষভাবে প্রতিভাত ; তাই জ্ঞানময় দেবতা শিবের £ 
তেজে মুখ। ই 

যাম্য_যম সম্বন্ধীয় তেজ! যম-_সংযমন কর্তা এই পরিচ্ছিন্ন 
খণ্ড খণ্ড প্রকাশ বা! উচ্ছ খল গতিকে সংযত করিয়া অখণ্ড মহাকাল 
সাগরে নিমজ্জিত করেন বলিয়া ইহার নাম যম। শাস্ত্রে ইহাকে কৃষ্ণবর্ণ 
বলা হইয়াছে। বন্থত্ব অর্থাৎ সর্বববর্ণ যেস্থানে সম্যক্‌ মিলাইয়া যায়, 
তাহা জগতের পক্ষে ঘোর অন্ধকার স্বরূপই বটে। য়থার্থই যে স্থানে 
সর্ব্ভাবের বিলয় হয়, সেস্থান যখন প্রত্যক্ষীভূত হয়, তখন উহাকে 
ঘোর কৃষ্ণবর্ণ না বলিয়া থাকা যায় না। তাই যমের তেজে মায়ের 
ঘবনকৃষ্ণ অলকা বা কেশরাশি। মায়ের পশ্চান্ভাগে আগুল্ফলম্বিত 
কৃষ্ণবৰ্ণ কেশরাশি যেন সন্তানদিগকে বলিয়া দেয় আমার পশ্চাভাগে 
কি আছে, তাহা দেখিতে পাইবে না। মহাকাল শক্তির পরপারে কি 
আছে, তাহা বাক্য এবং মনের অগোঁচর। তাই মা আমার মুক্তকেশী 
হুইয়া মহাকাল প্রকাশের পশ্চাদূভাগ আবৃত করিয়! রাখিয়াছেন। 

বিষ্ণুর তেজে বাহু ৷ বিধারণশক্তি বাহুতেই অভিব্যক্ত হয় ; তাই . 
মায়ের বাহু, জগদ্বিধারক বিষ্ণুর তেজে সম্ভূত হইয়াছিল। এস্থলে 
একটী কথা স্মরণ রাখিতে হইবে-_মন্ত্রে “বাহবঃ” এই বহুবচনাস্ত বাহু . 
_ শবের প্রয়োগ আছে। সুতরাং এই মূর্তি চতুতু জা, দশতুজা, অষ্টাদশ- 
ভুজা, কিংবা সহত্রতুজাও হইতে পারে।' বৈকৃতিক রহস্তে উক্ত 
হইয়াছে _“অষ্টাদশভুজা! পৃজ্যা, সা সহত্রভুজ! সতী” । এই মহালক্ষমী 
মূর্তি অষ্টাদশভুজ! অথবা! সহ্রভুজ!, উভয়বিধই হইতে পারে! যে 
সাধকের যেরূপ সংস্কার, মুরির আবির্ভাবও তদনুরূপ হইয়া থাকে। 
সুতরাং উহা! লইয়া বিবাদ করিবার কোন হেতু নাই। স্থূল কথা 

মায়ের আমার বিশিষ্ট কোনও রূপ নাই, অথচ এই সব রূপই তার । 
যে সাধক যেরূপ সংস্কার দিয়া মাতৃ-মৃত্তি গঠিত করেন, মা আমার 
_ সেরূপ মৃত্তিতেই আবিভূর্ত হুইয়া থাকেন। 
আদল কথ! হইতেছে-_এঁ «নির্গতং সুমহত্তেজঃ* ৷ মহতেজটাই 
মৃত্তিরপে সাধকের অভীষ্ট পূরণের জন্য বিশেষভাবে প্রকটিত হয়েন। 
যে বস্তুটীর দ্বারা যৃত্তি গঠিত হয়, সে বস্তুটী যদি লাভ হয়, তবে সংকল্প 
অনুযায়ী যে কোন মৃত্তি যে কোন সময়ে দেখিতে পাওয়া যায়। যে 
কুস্তকারের মৃত্তিকাদি উপকরণগুলি আয়ন্তীভূত, সে যেরূপ বারমাসই 
বিভিন্ন প্রতিমা প্রস্তুত করিয়া! ধনোপার্জন করিতে পারে, সেইরূপ যে 
সাধকের মহত্তেদটী আয়ত্বীভূত হইয়াছে, অর্থাৎ যিনি ইচ্ছামাত্রেই 
মহতৎ-তত্ব পর্য্যন্ত প্রত্যক্ষ করিতে পারেন, তিনি যখন যে মূত্তি প্রত্যক্ষ 
করিয়! আত্মতৃপ্তি লাভ করিতে ইচ্ছা করেন তখন সেই মৃত্তিরই পূজা! 
করিয়! বিশিষ্ট আনন্দ লাভ করিতে পারেন। তাই হিন্দুশান্ত্র প্রায় 
বারমাসই বিভিন্ন দেবমৃত্তি গঠনপূরর্বক বিভিন্ন পূজাবিধি পরিদৃষ্ট হয়। 
এবং এই জন্যই ভারতবর্ষে এত বিভিন্ন দেব দেবীর মুত্ডিপূজা প্রচলিত। 
ইহা অন্য কোন দেশে নাই। যাহারা অন্পজ্ঞ, তাহাদের দৃষ্টিতে 
ইহা ভেদ বুদ্ধিজনক হইতে পারে; কিন্তু মনে রাখিও__খধিবৃন্বের 
পদধুলিতে পবিত্রীকৃত দেশে এমন কোন বিধান দেখিতে পাইবে না_ 
যাহার অভ্যন্তরে সুগভীর আধ্যাত্মিকতা ও পূর্ণ বিজ্ঞানের অভিব্যক্তি - 
নাই । বর্তমান শিক্ষার দোষে সাধনা জগতেও উচ্ছংজ্খলতা আসিয়াছে; 
তাই বহু দ্েবদেবী-মুত্তির পূজাবিধি দেখিতে পাইয়া অনল্পজ্ঞগণ 
নিঃসক্কোচে হিন্দুগণকে বহু ঈশ্বরবাদী বলিয়া! নিন্দা! করিয়া থাকে। 
হাঁয় ! এরূপ নিন্দাবাদ অধুনা কোন কোন ভারতবাসীর মুখেও শুনিতে . 
পাওয়া যায়। ধন্য কালের অলজ্বনীয় শক্তি! বাহার! যথার্থ 
একেশ্বরবাদী, যাহাদের বাদী-“এক আমি বহু হইব”, বীহার! সেই 
“একেস্বরকে* নিজের মধ্যে, বিশ্বের মধ্যে, প্রতি পরমাণুর মধ্যে, 
অবিকৃত ভাবে দেখিতে পান; তাঁহারা যে দেশের লোক, সেই দেশ 
বাসীর মুখে 'ওরূপ কথ! যথার্থ ই মর্ম্মপীড়াদায়ক । যাক্‌ সে অন্য কথা। 

৫০ বহু মূত্তিতে অভেদজ্ঞান 


আমাদের দেশে এই দেবতাভেদবিষয়ক জ্ঞান এত . প্রবল_-এত 
মজ্জাগত হইয়া দীড়াইয়াছে যে, যীহার! ধর্মচর্চা করেন, যাহার! 
যথাবিধি সাধন ভজন করেন, তাহাদের মধ্যেও অনেকেই মুখে বলেন 
কৃষ্ণ কালী শিব দুর্গা রাম বিষ্ণু সবই এক, শুধু আকার ও নামের 
ভেদমাত্র ; অথচ অন্তরে অন্তরে পূর্ণ ভেদজ্ঞান পোষণ করিয়া থাকেন। 
যিনি যে যুক্তিতে বিশেষভাবে অনুরক্ত, তিনি সেটা ব্যতীত অ্মুগ্তি 
দেখিলে, সেইটাও যে “আমারই ইষ্টমূত্তি” এরূপ বোধ কিছুতেই 
করিতে পারেন না। কেন এরূপ হয়? শুধু জ্ঞানের অভাব। যে 
জ্ঞানে ভেদবোধ দূরীভূত হয়, যাহাতে ভেদের সংস্কার উন্মুলিত হয়, . 
সেরূপ জ্ঞানের অনুশীলন না করাই উহার হেতু । তাই 

বলিতেছিলাম__যে জিনিষ দিয়! মৃত্তি গঠিত, তাহার দিকে যদি লক্ষ্য 

ও অনুরাগ থাকে, তবে আর বহু মূ্তিতেও ভেদজ্ঞান কিছুতেই 
থাকিতে পারে না। ৃ 

সাধক ! এখনও যদি বিভিন্ন মুত্তি দেখিয়া তোমার বহু ঈশ্বরবোধের 
কলঙ্কিত সংস্কার থাকে, তবে কেবল দেখিতে থাক-_কোন্‌ জিনিষটা 
মুত্তির আকারে প্রকটিত। এই অনন্ত বৈচিত্রের মধ্য দিয়! যে সমরস, 
যে আনন্দঘন একত্ব_অখণ্ড ভাবে বিরাঞ্জিত, তাহার দিকে লক্ষ্য 
ফিরাও, ভেদজ্ঞান তিরোহিত হইবে। সাধনার কোথায় দোষ, 
তাহা লক্ষ্য করিয়৷ অগ্রসর হইতে হয় । যেখানে দেখিবে_-ভেদবাদ, 
বহুবাদ, পরমতের নিন্দাবাদ, বুঝিবে- তাহা ঠিক পথ নহে। সাধনার 
প্রারম্ভে এই বহুত্ববিষয়ক সংস্কারের মূলচ্ছেদ করিতে হয়। যিনি 
উহা পারেন__ধিনি শিত্তহৃদয়ের বহুত্ববিষয়ক ঘোর অন্ধকার নাশ 
করিয়া দিতে পারেন, শুধু মুখে নয়, উপদেশে নয়, কার্য্যে ; যিনি ইহা 
পারেন__তিনিই যথার্থ গুরুর কাজ করিয়! থাকেন। যথার্থ ই তিনি 
অহৈতুক কৃপাদিন্ধু। মনে রাখিও-_জীব ! যতদিন তোমার ভেদজ্ঞান 
তিরোহিত না হইবে, ততদিন মৃত্যুর হাত হইতে পরিত্রাণ নাই। শ্রুতি 
বলেন-__“মৃত্যোঃ স মৃত্যুমাগ্ধোতি য ইহ নানেব পশ্যতি” যে ব্যক্তি 
এই জগতে নানাত্ব অর্থাৎ বহুভাব দর্শন করে, সে মৃত্যু হইতে মৃত্যুমুখে 

অবয়ব সংস্থান রহস্ত ৫১ 


পতিত হয়। অগণিত জন্বমৃত্যুর সংপেষণ, সুখ দুঃখের প্রবল 
কশাঘাত ততদিন কিছুতেই বিদুরিত হয় না, হইতে পারে না__ 
যতদিন এই নানাত্ব দর্শন থাকে । 

সে যাহা হউক, আর একটা কথা এখানে বলিয়া রাখিতেছি__- 
যাহারা মূত্তির বিরোধী, নামরূপ কল্পনামাত্র বলিয়া! উড়াইয়া দিতে 
চেষ্টা করেন; তাহারা মনে রাখিবেন--এঁ যে “সুমহত্তেন্ঃ”, যাহ! 
নারীরপে- মৃত্তিরূপে প্রকটিত হইয়াছে, বাহার হস্তপদাঁদি অবয়ব 
সংস্থান বর্ণিত হইয়াছে, উহা যথার্থ অবয়ব নহে, তত্বৎ অবয়বের ধর্ম 
মাত্র। যেমন মুখ নাই, অথচ মুখের ধর্ম্ম আছে, হস্ত নাই, অথচ 
হস্তের ধর্ম আছে। এক কথায় “সর্ব্বেন্দিয়গুণাভাসং সর্ব্বেন্দরিয়- 
বিবজ্জিতং* বলিলে যাহা বুঝায়, অথবা “অপাণিপাদে! জবনো! গ্রহীতা, 
পশ্যত্যচন্ষুঃ স শৃণোত্যকর্ণঃ* বলিলে যাহা বুঝায়, সেই রহস্ বুঝাইবার 
জন্যই এইমৃত্তি ও তাহার অবয়ব-সংস্থান উপদিষ্ট হইয়াছে। সুমহত্তেজ 
বা মহত্তব্ব-রূপ যে প্রকাশ, উহা সর্ব্বেন্দিয়বিহীন হইয়া ও সর্ব্বন্দিয়ধর্ম - 
সমহ্বিত। ইহাই হস্ত পদাদি বিভিন্ন অবয়ব-সংস্থান বর্ণনার উদ্দেশ্য । 

আধুনিক বেদাস্তবাদিগণ__বীহীরা' নেতি নেতি মার্গের সাধক, 
তাহার! যখন. দেহ ইন্দ্রিয় মন পর্য্যন্ত পরিত্যাগপূর্ব্বক বিজ্ঞানে 
আরোহণ করিয়া সুমহত্তেজ প্রত্যক্ষ করেন, সেই সময় এ বিজ্ঞানকে 
সর্বেক্রিয়বিবজ্জিত অথচ সর্ব্বেন্দ্রিয়ধর্ম্মসমহ্বিত বলিয়া, ধারণা করিতে 
পাঁরিলেই, চণ্ডীর এই উপদেশ-_-এই *একস্থং তদভূন্নারী* বাক্যটার 
সার্থকতা উপলব্ধি করিতে পারিবেন। এখানে আসিলে ভক্তিভাব 
আপনি উপস্থিত হয়। ইহ! ছুই চারি ফৌটা নয়ন জলের ভক্তি 
নহে; ইহা যথার্থই ভক্তিশব্ববাচ্য । যতই নেতি নেতি বলুন না! 
কেন, বিজ্বানময় কোষের সে বিশালতা, সে মহত্ব, সে ব্যাপ্তি, সে 
বিভূত্ব, সে ঈশ্বরধর্মম দেখিলে, তাহাকে একাস্ত আশ্রয় ন! বলিয়া 
থাকা যায় না। এই আশ্রয় আশ্রিতজ্ঞান ফুটিলেই যথার্থ ভক্তির 
ভাব আবিভূর্ত হয়।' এবং এই আশ্রয় জ্ঞান হইতেই বিজ্ঞানের 
ব্যক্তিত্ব ফুটিয়া উঠে। 

৫২ সুমহত্তেজ-ঈশ্বর 


আবার যাহারা সাংখ্য ও যোগমার্গাবলম্বী, তাহারা সমাধি 
যোগে রূপ রসাদি তত্ব সকল সাক্ষাৎ করিয়া, যখন এই মহত্তত্বে 
উপনীত হন, তখন উহাকে একটি তত্বমাত্র না বুঝিয়া ঈশ্বরভাবে দর্শন : 
করিলেই এই নারী বা মূর্তির রহস্ত উপলব্ধি করিতে পারিবেন। - 
সাংখ্যমতে যদিও ঈশ্বর স্বীকার নাই, তথাপি মহত্বত্ব সাক্ষাৎকারীকে 
“জন্য ঈশ্বর” বলা হয়। সুতরাং মহত্তত্বে উপনীত হইলে তাহাকে 
ঈশ্বর বলিতে আপত্তি কি? যথার্থ ই যাবতীয় ঈশ্বরধর্মা এইখানেই 
অভিব্যক্ত। আর উপাসনা ঈশ্বরেরই হয়। পরমাত্মা বা পুরুষের 
উপাসনা নাই। ঈশ্বরত্বে উপনীত হইলে, পুরুষ বা.পরমাত্মা! অর্থাৎ 
নিগুণ-্বরূপে অবস্থান অনায়াসসাধ্য হয়। উহা স্বয়মাগত একটা 
অবস্থা বিশেষ। কোন উপায় বা কৌশলের সাহায্যে তাহ! হয় না। 
যতক্ষণ, তুমি কোনরূপ উপায় বা কৌশলের সাহায্যে’ অগ্রসর 
হইতেছ, ততক্ষণ তুমি উপাসক বা সাধক। উপাসনা বা সাধনা 
এই সুমহত্তেজেরই হইয়া থাকে। যে তেজ-_“একস্থং তদতুন্নারী 
ব্যাপ্তলোকত্রয়ং ত্বিবা”। 
শরীশ্রীচণ্তীতে মহামুনি মেধস্‌ সমাধিসহায় স্ুরথকে যে উপাখ্যান 
শুনাইয়াছেন__উহা৷ যে, সরুল দর্শন-শাস্ত্র-সিদ্ধ আধ্যাত্মিক রহন্ত, 
ইহা বুঝাইবার জন্য এত কথা বলিতে হইল। মনে রাখিও__ 
সমাধিসহায় জীবাত্ম! প্রজ্ঞানরূগী গুরুর নিকট বসিয়া চণ্ডীতত্ব প্রত্যক্ষ 
করিতেছেন। তাই প্রথম খণ্ডেই বলিয়াছি_ চণ্ডী বিজ্ঞানময় কোষের 
সাধনা । সাধকগণ যত বিভিন্ন প্রণালী দিয়াই অগ্রসর হউন না 
কেন, সকলেই সাংখ্য, যোগ এবং বেদান্তের মধ্য দিয়াই চলিতেছেন। : 
বেদান্তের অদ্বৈতব্রক্মবিচার, সাংখ্যের তত্ববিশ্লেবণ, এবং যোগ শাস্ত্রের 
অষ্টাঙ্গযোগ, এ সকল খধিপ্রদিত পন্থা; ইহা পরিত্যাগ করিয়া 
কাহারও একপদ অগ্রসর হইবার সাধ্য নাই। জ্ঞানে বা অজ্ঞানে, 
উহার মধ্য দিয়াই অগ্রসর হইতে হয়। সেই জিনিষটাই পুরাণাদি- : 
শান্তরে বিভিন্নভাবে নানাবিধ উপাখ্যানের ভিতর দিয়! প্রকাশ 
পাইয়াছে। 

মাতৃত্তন্য কি? 


, ,মৌম্যেন স্তনয়োযু গং মধ্যঞ্চৈন্দ্রেণ চাভবৎ | 
বারুণেন চ জঙ্ঘোর নিতম্বস্তেজস! ভুবঃ ॥১৪॥ 


অনুবাদ । চন্দ্রের তেজে স্তনদ্বয়, ইন্দ্রের তেজে মধ্যভাগ, বরুণের 
তেজে জজ্ঘা ও উরু এবং পৃথিবীর তেজে নিতম্ব দেশ গঠিত হইয়াছিল। 

ব্যাখ্য|। চন্দ্র-_মনের অধিপতি দেবতা ।  সুধাক্মরণই চন্দ্রের 
স্বভাব ; তাই সুধাকরের তেজে মায়ের গীনপয়োধরযুগল অভিব্যক্ত 
হইল । আমরা যে রূপরসাদি বিষয়, কিংব! সুখ দুঃখ হাসি কান! 
প্রভৃতি ভাব নিয়া থাকি, উহ! বস্তুতঃ মন ব্যতীত অন্ত কিছু নহে। 
সাধারণ চক্ষুতে লক্ষ্য হয়__যেন মনই আমাদিগকে বন্ধন করিয়! 
রাখিয়াছে। শাস্ত্র বলেন_“মন এব মনুষ্তাণাং কারণং 
বন্ধমোক্ষয়োঃ” ; কিন্তু দেবীমাহাত্য কি বলেন শুন-_“মনই মায়ের 
স্তনযুগল”। কথাটা একটু ভাবিবার বিষয়। সাধারণতঃ যাহা 
অজ্ঞান, যাহা পাপ, যাহা সঙ্কীর্ণতা পরিচ্ছিন্টতা, তাহাই মন নামে 
অভিহিত হয়। 'অথচ এই মনই- মাতৃ-্তন্ত। ব্যাপারটা কি? 
কল্পিত শিশুচৈতন্তকে মনোরপ নিতান্ত চঞ্চল, অথচ মুখরোচক কোন 
একটা কিছুর আশ্রয় না দিলে, উহ! অবী চিলোক প্রাপ্ত হয়, অর্থাৎ 
আত্মসত্তা বোধই করিতে পারে না । যতক্ষণ এই কল্পিত শিশুভাবাপন্ন 


চৈতন্য কোন একটা উত্তেজক স্পন্দন না পায়, ততক্ষণ সে আপনার ' 


অস্তিত্ব বৌধই করিতে পারে না। এই. দেখ_ সাধারণ মানুষের মন 
একটু স্থির হইলেই নিদ্রিত হইয়া পড়ে। “আমি আছি” এই 
' বোধটিও জাগাইয়। রাখিতে পারে না । মন যেন জীবচৈতন্তের আশ্রয় 
যষ্টি। যতদিন জীব এই কল্পিত শিশুভাবকে না ছাঁড়িবে, অর্থাৎ 
“আমাকে” না চিনিবে, ততদিন যিনি জীবের একান্ত হিতৈষী, যিনি 
জীবকে যথার্থ ভালবাসেন, তিনি কি করিবেন ? যাহাতে জীব তাহার 
«“আমি”কে হারাইয়া না ফেলে, যাহাতে দিন দিন পরিপুষ্ট হইয়া, 
তাহার প্রকৃত ব্বরূপটি চিনিতে পারে, এরূপভাবে পরিচালিত 
করিবেন. ইহাই ত বন্ধুর কাজ! 

সাধক! মা'তোমাকে উৎপীড়িত.করিবার জন্য-__যাতন! দিবার 
জন্য, তোমার ভক্তিবিশ্বীসের বল পরীক্ষার জন্য, মনোরপ সয়তানকে 
ছাড়িয়া দেন নাই। তোমাকে বাঁচাইয়া রাখার ‘জন্যই দিন দিন 
তোমাকে পরিপুষ্ট করিবার জন্যই স্নেহময়ী মা, মনোরপ স্তন-স্ুধা 
দিতেছেন। একবার চাহিয়া দেখ_-তোমার' এ মনটির দিকে। 
যাহাতে কাম ক্রোধ লোভ মোহ হিংসা দ্বেষ ঈর্ষা অনুয়া পরনিন্দা 
প্রভৃতি রহিয়াছে, এ মনটিই মায়ের স্তন। তুমি দিবা রাত্রি 
উচ্ছ্খলতার ভিতর দিয়া কি করিতেছ? মাতৃ-্তন্ত পান করিতেছ। 
রূপরসাদি.বিষয়াকারে প্রতি মুহুর্তে মন আকারিত হইতেছে! হ্যা, 
ইহাই ত মাতৃ-্তন্ত! এই চঞ্চলতা, এই কামাদিবৃত্তির তাড়না, উহাই 
তোমাকে দিন দিন পরিপুষ্ট ক্রিয়া লইতেছে। কার্য্যতঃ উহাই মায়ের 
আমার ন্নেহস্থধা। তুমি মনের ভাবগুলিকে বিষয় বলিয়া ভোগ কর, 
তাই পরিণামে বিষের জ্বালা সহা করিতে হয়। মাতৃ-স্তন্তজ্ঞানে 
ভোগ কর-_পরিণাম অমৃতময় হইবে । ইহা শুধু কবিত্বের উচ্ছাস 
নহে। যথার্থই সাধনার রহস্য । 
আর এক দিক দিয়া দেখ চন্দ্রের একটা নাম, ওষধিপতি। 
চন্দ্রকিরণেই ধান্যাদি শস্ত পরিপুষ্ট হয়, তাহারই পরিণাম__অন্ন। অন্ন 
দ্বারাই আমাদের স্থুলদেহ রক্ষিত ও পরিপুষ্ট হয়। সুতরাং আমরা 
অন্নরূপ যে মাতৃ-্তন্তঘারা পরিপুষ্ট হইতেছি, তাহাও চন্দ্রের তেজ 
ব্যতীত অন্য কিছুই নহে। এইরূপ কি অন্নময়কোষ, কি মনোময় 
কোষ, কি বিজ্ঞানময় কোষ, সকল কোষেই আমরা মাতৃ-স্তন্ত পান 
করিতেছি। সাধক, শুধু এই একটা কথা ধারণা করিতে পারিলেই 
যে জীবন ধন্য হয়! সাধনার প্রয়োজন পর্য্যবসিত হয়! «আমাদের 
যাহ! মন, তাহা বাস্তবিকই মাতৃ-স্মেহ্‌”। 
আবার অন্যদিক দিয়া দেখ__মাতৃন্সেহই ঘনীভূত হইয়া স্তনযুগ্লল- 
রূপে জননীর বক্ষোপরি অভিব্যক্ত হয়। ইহা ধারণা করিতে 
পারিলে ইন্দিয়পরায়ণতা হ্রাস পায়। কামিনীর গীনস্তনে ভোগের 
চিহ্ন না দেখিয়া, ঘনীভূত স্নেহ দেখিতে অভ্যাস কর। নারী-হৃদয়ে 


সি 

সন্তান স্নেহ এত বেশী যে, ঘনীভূত হইয়া বাহিরে স্তনের আকারে 
প্রকাশ পায়। পুরুষের স্নেহ তত অধিক হয় না বলিয়াই, পুরুষের 
. স্তন তাদৃশ বৃদ্ধি পায় না। 

এস্থলে একটা সত্য ঘটনার কথা উল্লেখ করিতেছি-_কোন 
অপোগণ্ড শিশুর মাতৃবিয়োগ হয়, এবং অন্য কোন স্ত্রীলোক তাহার 
প্রতিপালনের ভার না৷ লওয়ায়, স্বয়ং পিতাই উহাকে প্রতিপালন 
করিতে থাকেন। এ শিশুটা পূর্ববসংস্কারবশতঃ পিতার বক্ষে মুখ 
দিয়া স্তনপানের অভিনয় করিত। ক্রমে উহার প্রতি পিতার স্নেহ 
দিন দিন এত বদ্ধিত হইয়াছিল যে, তিনি দিবারাত্রি শিশুটাকে নিয়াই 
থাকিতেন। অল্পদ্িন পরেই তাহার বক্ষের দক্ষিণ পার্শ্বে যথার্থ ই 
একটা স্তন দেখ! দিল ; এবং উহ! হইতে যথার্থ ই ছুপ্ধধারা নিঃসৃত 
হইত! এই লোকটীর বয়স তখন প্রায় পঞ্চাশ বৎসর, ইনি জাতিতে 
_কায়স্থ। আমি স্বয়ং ইহার সহিত পরিচিত। সে যাহা হউক, 
আমাদের শুধু এই কথাটা মনে রাখিলেই যথেষ্ট যে, অস্তরস্থ সস্তান- 
স্নেহ অতিশয় ঘন হইলেই, উহ! স্থূলদেহে স্তনের আকারে প্রকাশ 
পায়। নারী-মৃত্তিমতী অপত্যন্সেহ ; তাই সাধারণতঃ নারীদেহেই 
স্তন-যুগলের প্রকাশ । ৰ 

এই ত গেল যুত্তির দিকে। আব্যাত্মিকতত্বেও দেখিতে পাওয়া 
যায়__পূর্ব্বোক্ত তেজোরাশি যে একটা জড় জ্যোতিমাত্র নহে, উহাতে 
যে মাতৃ-ন্নেহ পূর্ণ মাত্রায় বিদ্কমান, ইহ! বুঝাইবার জন্যই «“সৌম্যেন 
স্তনয়োযুগ্মম্” বলা হইয়াছে! এইরূপ অন্যান্য অঙ্গ প্রত্যঙ্গের 
সম্বন্ধেও বুঝিতে হইবে। বারংবার সে কথার উল্লেখ করিয়া গন্থের 
অবয়ব বৃদ্ধি করা নিশ্রয়োজন। 

ইন্দ্রের তেজে দেবীর মধ্যভাগ গঠিত হইয়াছিল। এঁখর্য্যার্থক 
ইন্দ, ধাতু হইতে ইন্দ্ৰ শব্দ নিষ্পন্ন। ইন্দ্র দেবাধিপতি, সর্ব্বৈষৰ্য্য- 
সমন্বিত । দেহের মধ্যভাগেই যাবতীয় এখবর্য্যের প্রকাশ । ভুরাদি 
পঞ্চলোক স্থুল দেহের মধ্যদেশেই বিরাজিত। মূলাধারাদি বিভিন্ন 
কেন্দ্রগুলি হইতেই যাবতীয় এই অর্থাৎ বিভূতির বিকাশ হয়। তাই 

৫৬. দেবমৃত্তি চৈতন্তময় 


এন্দ্রতেজই মায়ের মধ্যদেহরূপে উক্ত হইয়াছে। ( বিভূতির রহস্য 
ইহার পরেই ব্যক্ত হইবে )। 

২ বরুণের তেজে জঙ্ঘা উরু, এবং পৃথিবীর তেজে নিতম্বদেশ গঠিত 
হইয়াছিল। সাধারণতঃ স্থুলদেহে কণ্ঠের উপরিভাগই চৈতন্তের 
বিশেষ অভিব্যক্তি স্থান । মধ্যদেশ তদপেক্ষা জড় ভাবাপন্ন । তথাপি 
কঠ হৃদয় নাভি লিঙ্গমূল এবং মূলাধার প্রভৃতি স্থানে, বিশিষ্ট প্রযত্ 
দ্বারা চৈতন্তের বিশেষ অনুভূতি পরিলক্ষিত হয়। কিন্তু দেহের" যেটা 
নিয়ভাগ অর্থাৎ জজ্ঘা উরু ও নিতম্বদেশ, উহ! অতিশয় জড়ভাবাপন্ন। 
ওঁ সকল স্থানে চৈতন্তের কোনরূপ বিশেষ অভিব্যক্তি নাই। তাই 
প্রকৃতির সর্বশেষ পরিণাম-_অত্যস্ত জড়্‌ধন্মী জল ও ক্ষিতি তত্ত্বের 
অধিপতি বরুণ এবং বনুন্ধরার তেজে দেবীর জঙ্ঘা উরু ও নিতম্বদেশ 
গঠিত হইয়াছিল। এঁ সকল 'অবয়বে বিশেষভাবে ইন্দ্রিয়প্রবাহ 
পরিচালিত হয় না। জঙ্ঘা এবং উরুদেশ দিয়! বরং পাদেন্দ্রিয়-প্রবাহ 
পরিচালিত হয়; তাই প্রবাহশীল জলতত্বাধিপতি বরণের তেজে এ 
অবয়ব, এবং অত্যন্ত জড়ধর্মী ক্ষিতিতত্বাধিপতির তেজে নিতম্ব প্রদেশ 
গঠিত হইয়াছিল I 

এস্থলে একটা কথা বিশেষভাবে স্মরণ রাখিতে হইবে যে এই. 
সকল দেরমৃত্তিতে কোনরূপ জড়ধর্ম্মের বিকাশ নাই, চৈতন্য বা 
প্রকাশধর্ম দ্বারাই এ সকল গঠিত। এ দেহের কোনস্থানেই জড়ত্ব 
নাই। তাই সমুদয় অবয়বই দেবতার তেজ বা বিশিষ্ট চৈতন্য দ্বারা 
গঠিত বলিয়া উক্ত হইয়াছে। তবে কোনরূপ পরিচ্ছিন্নতা থাকিলেই, 
প্রথম দৃষ্টিতে উহা! জড়ভাবাপন্ন বলিয়া মনে হয়, তাই নিতম্ব প্রভৃতি 
স্থানে জড়ধর্ম্ের উল্লেখ আছে! বস্তুতঃ উহা! জড় নহে । যে চৈতন্য 
জড়াকারে প্রতীয়মান হয়, সেই চৈতন্য দ্বারাই দেবীর দেহ গঠিত 
হইয়াছিল। আমাদের দেহ এবং এই সকল দিব্যদেহে, এই জড় ও 
চৈতন্যের .বিভিন্নতা। জীবদেহ স্থুল জড়পদার্থ ছারা গঠিত, এবং 
্‌ দেবদেহ জড়াধিষ্ঠিত চৈতন্য দার! গঠিত। 
"এ ত গেল বিশিষ্ট মুৰির কথা। আধ্যাত্মিক রহস্তে তে 

যায়__আত্মার যে মহত্তব্বরূপ অভিব্যক্তি, সাধকগণ তাহাতে এ সকল 
অবয়ব-ধর্মী উপলব্ধি করিয়া থাকেন; কারণ, যাবতীয় ব্যক্তিধর্ম্মই 
সেখানে বিকাশ পায়। স্ক্ষে এঁরূপ সর্ববাবয়ব-ধর্ম্ম থাকে বলিয়াই 
স্থলে উহার অভিব্যক্তি হয়। যাহা! কারণে নাই, তাহা কার্ধ্য থাকিতে 
_ পারে না। “কারণগুণাঃ কার্য্যগুণমারতস্তে্__কারণের গুণসমূহই 
' কার্যের যাবতীয় গুণের আরম্তক হয়। তাই, পরমেশ্বররূপ আদিকাঁরণে 
স্থষ্টির--অর্থাৎ স্থুলের যাবতীয় ধর্ম, যাবতীয় গুণ অব্যাহতভাবেই: 
থাকে, যোগচ্ষুস্বান্‌ ব্যক্তি তাহা দেখিতে পাঁন। _ র 
কোন অবয়ব নাই অথচ সকল অবয়বেরই ধৰ্ম্ম আছে, ইহা কিরূপ ? 
এ প্রশ্ন অনেকের মনে উঠিতে পারে। যদিও ভাষায় তাহা বুঝাইয়া 
দেওয়া অসম্ভব বলিয়াই মনে হয়, তথাপি বলিতেছি__মনে কর, এমন 
একটা প্রকাশ অর্থাৎ চৈতম্যময়-সত্তার নিকট তুমি উপস্থিত হইয়াছ, 
যেখানে চন্ুরাদি ইন্দ্রিয় নাই, অথচ দর্শনাঁদি ব্যাপার রহিয়াছে। যেন 
দেখিতেছে, যেন শুনিতেছে, যেন কথা কহিতেছে, এইরূপ বোধ হইতে 
থাকে। “যেন” শব্দটা প্রয়োগ করিয়াছি বলিয়া, এ সকল একটা 
মনের কর্পনামাত্র বুঝিও না; কারণ, যে স্থলে এ ধর্ম বিকাশ পায়, 
তাহা কল্পনারাজ্যের অনেক উপরে। উহা নিশ্চয়াত্মিকা বৃত্তি অর্থাৎ 
বুদ্ধির স্থান! মনে যে সকল কল্পনা হয়, তাহা! প্রায়ই কাৰ্য্যে পরিণত 
হয়.না_ স্থলে প্রকাশ পায় না। কিন্তু এ ক্ষেত্রে এ “যেন” গুলি এত 
সত্য, এত স্থির, এত নিশ্চিত যে, ইহার অন্যথা কখনও হয় না। আর 
একটা কথা-_মানসকল্পনাগুলির কিছুদিন পরে বিস্মৃতি হয়ঃ কিন্ত 
এখানে যাহার উপলব্ধি হয়, তাহার স্মৃতি দীর্ঘকাল থাকে । 


্রহ্মণাত্তেজদা পাদ তদহুল্যোইর্বতেজসা । 
বসূনাঞ্চ করাস্কুল্যঃ কৌবেরেণ চ নাসিকা ॥ ১৫ ॥ 


অনুবাদ । ব্রহ্মার তেজে পদঘয়, সূর্য্যের তেজে পীদাহ্ুলি, 
বন্থগণের তেজে করান্গুলি এবং কুবেরের তেজে নাসিকা হইয়াছিল । 

৫৮ মায়ের রূপ 


ব্যাখ্যা । রক্তবর্ণ ব্রহ্মার তেজে মায়ের রক্তচরণ দুখানি গঠিত 
হইয়াছিল। এস্থলে অপ্রাসঙ্গিক হইলেও সাধক-রচিত বহুজনবিদিত 
একটা সঙ্গীতের উল্লেখ করিতে বাধ্য হইলাম । যদিও এ সঙ্গীতের মাত্র 
একটা অংশের সহিত আমাদের এই মন্তস্থ প্রথম পাদের সাদৃশ্য আছে, 
তথাপি সঙ্গীতটা এত সুন্দর এবং উচ্চ ভাবযুক্ত যে, সহৃদয় ব্যক্তিমাত্রেই 

: উহাতে আকৃষ্ট হইবেন । গ্রস্থকারের কর্মজীবনের সহিতও উহার ঘনিষ্ঠ . 

সম্বন্ধ আছে। গানটা আগমনী । উম! বহুদিন পরে পিতৃগৃহে' 

. আসিয়াছেন, জননী মেনকা তাহার আভরণহীন দেহখানি দেখিয়া 

দুঃখ করিতে লাগিলেন। তখন উম! মাকে বুঝাইতেছেন-__ 

আমার নাই আঁভরণ অমন কথা মুখে এনে! ন্‌ মা আর। 
আমিই কেবল এ জগতে কর্তে পারি অলঙ্কারের অহঙ্কার ॥ 

এ জগৎ বটে আমার অলঙ্কারে সাজান থাল, 

প্রাতর্মধ্য সায়ংকালে পরিয়ে দেন স্বয়ং কাল। 

আবার নিশাকালে বদলে পরায়, তাতে আলো আঁধার ছুই দেখায় 

আহা» বলনা ভবে কার বা আছে এমন অলঙ্কার ॥ ১ ॥ 
কে বলে মা তোমার উমার অলঙ্কারের অপ্রতুল, ' 
পরি আমি স্থির তড়িতের সুতায় গীথ! তারার ফুল। 

প'রে থাকি বলে বলি, “ ইন্দ্রধন্ণ একাবলী ; 
তা! বই জয়ন্তী কি আর পরবে বৈজযন্ত-হার ॥ ২॥ 

জীবের জীবন নাসার নোলক, তাত জানে সর্ব্বজন ; 

২ পদ্মপত্র-জলের মত দোলে যে তা সর্বক্ষণ : 
জ্ঞান-সমুদ্রের মহারতন উপনিষদ্‌ আমার কর্ণভূষণ ; 
মুকুট আমার সদানন্দ নাশেন ভবের অন্ধকার ॥ ৩ ॥ 

ও মা বরাভয় মোর হাতের বলয় সে ত সবার জানা কথা, 
করুণাঁকম্কণে পরি যুক্তিফলের মুক্তা গাঁথা । 
মায়াবন্ত্রে কায়! ঢাকি, সতত সঙ্গোপনে থাকি, 
নিতম্বে নিয়ত পরি সপ্তসিন্ধু চন্দ্রহার ॥ ৪ ॥ 

গতিরূপিণী মা ৫৯ 
ও মা অষ্ট সিদ্ধির নূপুর পরি, তাতেই বেশী অনুরাগ, 
পুণ্যগন্ধ-স্বরূপিণী স্বয়ং শ্রী মোর অঙ্গরাগ। 
ব্রহ্মা আমার অলক্ত জল, কেশব আমার চোখের কাজল, 
কালান্তক তাম্বুল আমি চরণ করি বারংবার ॥ ৫ ॥ 
এ সব “গোবিন্দ” দেখেছে ভাল সুধাইলে বলবে সেই, 
বাছা বাছা কালামেঘের আমলা বাটা কেশে দেই । 
পোহাইলে বিভাবরী, শিশুস্র্য্যের সিন্দুর পরি, 
চাদ বেটে চন্দনের ফোট! দিয়ে থাকি অনিবার ॥৬| 


এই সঙ্গীতচ্ছলে মায়ের যে রূপটী সাধক-সমীপে উদ্ভাসিত করা 
হইল, এরূপে একবার মাকে দেখিতে চেষ্টা কর দেখিবে-_“ব্ৰহ্মণস্তেজসা! 
' পাদৌ” এবং “ব্রহ্মা আমার অলক্তজল” এই দুইটী কথাই অভিন্ন । 
আর, যে সাধক মাকে আমার এই মৃত্তিতে দেখিয়াছেন, তিনিই চণ্ডীর 
রহস্ত সহজে উপলব্ধি করিতে জমর্থ। 
সে যাহা! হউক, ত্রন্ধা_ স্থস্টিশক্তি। স্থষ্টিশক্তিই মায়ের পদদ্বয়, 
অর্থাৎ চরণস্থানীয়। নিশ্চলা মা আমার স্থষ্টিরপে আত্মপ্রকাশ করিতে 
. গিয়া চলা অর্থাৎ গতিবিশিষ্টা হইয়াছেন। নিরঞ্রনসত্তা হইতে 
' ভাবরঞ্জনাময় অবস্থায় উপনীত হইয়া, আবার নিরঞ্জনসত্তায় যাওয়া, 
ইহাই ত মায়ের স্থষ্টি চক্র বা জগতলীলা । তাই, মায়ের চরণ বা গতি 
বলিলে, এই স্থষ্টিতত্ব বা! ব্রহ্মাকেই বুঝায়। গম্‌ ধাতু হইতেই জগৎ 
শব্দ নিষ্পন্ন হইয়াছে। পাদ শব্দের অর্থই গতি। পুর্ব হইতেই 
বলিয়া আসিতেছি__মা আমার ইন্দ্রিয়বিহীন! অথচ ইন্দ্রিয় ধর্ম্মবিশিষ্টা । 
তাই, স্থূল পদদ্বয় না থাকিলেও গতিশক্তি আছে। মা যে আমার 
গতিরূপিণী ৷ 
মন্ত্রে পপাদৌ” এই দ্বিবচনাস্ত পাদশবের প্রয়োগ আছে। মায়ের 
গতি দ্বিবিধ। এক জগৎ্মুখী অপর আত্মাভিমুখী। একটা বিকর্ষণ 
অন্তটা আকর্ষণ। এই উভয়বিধ গতির সাধারণ নাম স্ষ্টি। দ্বিবিধ 
গতিবিশিষ্টা হইয়াই মা আমার এই অপুর্ব বিশ্বলীলা সম্পাদন 

৬০ দেবীর অন্কুলি ও নামিকা 


করিতেছেন। এস্থলে ব্রহ্মা শব্দের অর্থ হিরণ্যগর্ভ_যেস্থানে সৃষ্টি 


স্থিতি ও প্রলয় সংঘটিত হয়। 

সুর্যের তেজে পাদান্ুলি। সূর্য্য তেজস্তত্বের সর্বশ্রেষ্ঠ স্থূল 
বিকাশক্ষেত্র । তেজস্তত্বের জ্ঞানেন্দ্রিয়_চক্ষু, অর্থাৎ দর্শনশক্তি এবং 
কর্মেন্দিয়-_-পাদ বা গতিশৃক্তি। গতিশক্তি পাদাক্ুলিতেই চরমপরিণতি 
প্রান্ত হয়। তাই, অর্কতেজেই মায়ের পাদাহ্ুলি গঠিত হইয়াছিল। 

বনুনাঞ্চ করাঙ্ুল্যঃ___বস্থদেবতাগণের তেজে করাক্ুলি। বনু শব্দের 
অর্থ ধন। রূপরসাদি বিষয়গত বিষয়ত্ব হইতে ঈশ্বরত্ব পর্য্যন্ত সকলই 
ধন বা বন্থু। উহা পাণি-ইন্দ্রিয়ের বা গ্রহণশক্তির বিষয়। এক কথায় 
উহাকে গ্রাহ বলা যায়। গ্রাহ্য বস্তুর গ্রহণ উদ্দেশ্যেই গ্রহণশক্তিরপ 
পাণি-ইন্দরিয়ের সৃষ্টি হয়। এইরূপ সকল ইন্দ্রিয়ের সম্বন্ধেই বুঝিতে 
হইবে। শ্রুতি বলেন--“ইন্দ্িয়েভ্যঃ পরহার্থাঃ” ইন্দ্রিয় হইতে বিষয় 
শ্রেষ্ঠ । বিষয়সমূহের জন্যই ইন্দ্িয়ের প্রয়োজন । আগে রূপ, তারপর 
রূপকে গ্রহণ করিবার জন্য চক্ষু। আগে শব্দ, তার পর কর্ণ। এইরূপ 


আগে ধন, তার পর পাণি গ্রহণেক্দ্িয়। করান্ধুলি__আদাঁনশক্তির. 


বিশেষ প্রকাশস্থান, অর্থাৎ পাণীন্দ্রিয়ের চরমপরিণতি। উহা! সর্ব্ববিধ 
ধনের গ্রাহক। তাই, বস্তুর তেজে মায়ের করাঙ্কুলি। 

কুবেরের তেজে নাঁসিকা। নাসিকা ভ্রাণেন্দ্রিয়। ক্ষিতিতত্বের 
সাত্বিক অংশ হইতে উহার বিকাশ হয়। ক্ষিতি বা. পৃথিবী কুবের- 
লোকপাল পরিবারের মধ্যে অন্যতমা। আবার কুবের-_ধনাধিপতি। 
.পর্চবিধবিষয়ত্বই ধন। ক্ষিতিতে পঞ্চবিধ ধনই আছে। কুবের উহার 
অধিপতি বলিয়াই তাহার তেজে মায়ের নাসিকা গঠিত হইয়াছিল। 
পক্ষান্তরে, ছান্দোগ্য-শ্রুতির উপদেশ /অন্নুসারে দেখিতে পাই_প্রাণই 
সর্ববধনাধিপতি। এই প্রাণই স্থলে আসিয়া বায়ুূপে- শ্বাসপ্রশ্বাসরূপে 
নাসিকা-দ্বার দিয়া প্রবাহিত হয়। এভাবেও ধনাধিপতির তেজেই 
নাসিকা, ইহা নিঃসঙ্কোচে বলা যায়। 


সপ 

এ জগৎ মায়ের ভোগ ৬১ 


তস্তযাস্ত দম্তাঃ সম্ভৃতাঃ প্রাজাপত্যেন তেজস| । 
নয়নব্রিতয়ং জজ্ঞে তথা পাঁবকতেজসা! ॥ ১৬ ॥ 


অনুবাদ । প্রজাপতির তেজে তাহার + এবং 
তেজে নয়নত্রয় গঠিত হইয়াছিল । 887 

ব্যাখ্যা। আনন্দময়ী মায়ের আনন্দময় জগতরপ হাস্তের বিকাশ- 
স্থান দশনপংক্তি। বিশ্বগ্রজাসমূহ যে শক্তি হইতে সমুদ্ভূত তাহাই 
প্রজাপতি । জীব জগতের এই যে জন্মাদি ফড়ভাববিকার ইহাই মায়ের 
হাঁসি। তাই, প্রাজাপত্য তেজে মায়ের দত্তসমূহ সমূভূত হইয়াছিল। 
আবার অন্যদিকে, দত্তই চর্ব্বণসাধন অবয়ব । বিশ্বসংহারিণী মায়ের 
বিশ্বসংহরণলীলা দত্তেই অভিব্যক্ত হয়। তাই, অর্জুন বিশ্বরূপ দর্শন 
করিতে করিতে দং্্রাকরাল অতি ভীষণ বিশ্বগ্রাসী মুখমণ্ডল প্রত্যক্ষ 
করিয়া ভীতিবিহ্বল হইয়! পড়িয়াছিলেন। প্রথমখণ্ডে বলা হইয়াছে 
আমরাই মায়ের অন্ন। এই বিরাট ব্রহ্মা মায়ের খাগ্ধমাত্র। বেদাস্তনত্র 
বলেন-__“অত্তা চরাচরগ্রহণাৎ”। এই চরাচরের গ্রহণ অর্থাৎ সংহরণ 
করেন বলিয়াই আত্মা-_ম৷ আমার দ্অত্বা”। চরাচর যাবতীয় বস্তুকে 
অদন বাঁ ভক্ষণ করেন, তাই তিনি অত্তা। প্রজাপতি মায়ের এই সংহার 
লীলার সহায়ক। দেখ সাধক, প্রজাপতি মহোল্লাসে এই বিশ্বপ্রজারূপ 
খাছসম্ভার স্থ্টি করিয়া, জগৎপালক বিষ্ণুর হাতে তুলিয়! দিতেছেন 
তিনি উহা! যথাযথ পাক করিয়া! প্রলয়ের দেবতা বিজ্ঞানময় শিবের 
হাতে তুলিয়া দিতেছেন, আর মাতৃ-চরণের একনিষ্ঠ অধিকারী মহেশ্বর 
এ সুপক্ক অন্নরাশি 'মায়ের_অত্তার দগ্ট্রী-করাল মুখমণ্ডলে আহুতি 
দিতেছেন। একবার সত্য সত্যই এই ব্রহ্মাণ্ডযজ্ঞের দিকে দৃষ্টিনিক্ষেপ 
কর-_তোমার সংকীর্ণতা, তোমার দুর্ব্বলত! বিদ্ূুরিত হইবে৷ দেখ__এ 
জগৎ মায়ের ভোগ মাত্র; ইহ! দর্শন করিলে জীবের দুর্ভোগের 
অবসান হয়, . | | [ও 

ত্রিনয়ন-চন্্র সূৰ্য্য এবং অগ্নি। ইহাই মায়ের ত্রিকালদর্শী নয়ন- 
্রয়। খষি এস্থলে চন্দ ু্্যাদদির উল্লেখ না করিয়া, একেবারে 

৬২ ত্ৰিনয়ন 


তন্নুলীভূত তেজন্তত্বের কথাই বলিয়াছেন। নেত্রই প্রকাশসাধন 
ইন্দিয়। চক্ষু তিনটি । (১) স্থল চক্ষু-_ইহা দ্বারা সন্নিহিত ভৌতিক 
রূপের অতি সামান্য অংশ প্রকাশিত হয়। (২) মনশ্চক্ষু_ইহা দ্বারা 
অসন্নিহিত স্থূল এবং সুক্ম পদার্থের কিয়দংশ প্রকাশিত হয়। 
(৩) জ্ঞান চক্ষু_ইহ! দ্বারা স্থূল সুক্ষ অতীত অনাগত অর্থাৎ 
যাবতীয় জ্ঞেয় বস্তুর যথার্থ স্বরূপ প্রকাশিত হয়। যে প্রকাশ-সত্তার 
প্রভাবে সূর্য্যচন্দ্রাদির প্রকাশ, সেই মূলীভূত প্রকাশই মাতৃ-নয়ন। 
একমাত্র জ্ঞানই উহার স্বরূপ। শাস্ত্রে জ্ঞানই অগ্নির্পে উপদিষ্ট 
হইয়াছে। তাই, মন্ত্রে অগ্নির তেজে নয়নত্রয়, এইরূপ উক্ত হইয়াছে। 
১ শ্রুতিও বলে__“তমেব ভান্তমন্তুভাতি সৰ্ব্বং তস্য ভাসা সৰ্ব্বমিদং 
বিভাতি*। ৃ 

জীব! দেখ-_-মা আমার চন্দ্র সূর্য্য অগ্নিরূপ ত্রিনয়নে অহনিশ 
তোমার দিকে স্নেহের দৃষ্টিতে চাহিয়া রহিয়াছেন। “ওগো, সূর্য্য সূর্য্য 
নহে-_-মাতৃচন্ষু, চন্দ্ৰ চন্দ্র নহে-_মাতৃচক্ষু, অগ্নি অগ্নি নহে- মাতৃচক্ষু। 
ইহা শুধু শিখিয়া রাখিলে কিছুই ফল হইবে না, যথার্থ ই মায়ের চক্ষু 
বলিয়া! বুঝিতে চেষ্টা কর। মায়ের চক্ষুতে চক্ষু মিলাইয়া কাতর প্রাণে 
মা মা বলিয়া ডাক, জীবন ধন্য হইয়া যাইবে ৷ 


Ne 


ভ্রুবৌ চ সন্ধ্যয়োস্তেজঃ শ্রবণাবনিলম্ত চ। 
1 অন্যেষাং চৈব দেবানাং সম্ভবস্তেজসাং শিবা ॥ ১৭ ॥ 


২অন্বাদ'। জন্ধ্যাঘয়ের তেজে মায়ের ভর, বায়ুর তেজে কর্ণদয়, 
এবং অন্যান্য দেবতার তেজে অন্যান্ত অবয়ব ; এইরূপে মঙ্গলময়ী 
মায়ের বিশিষ্টমুণ্তি আবিভূর্ত হইয়াছিল । 

. ব্যাথ্যা ৷ প্রাতঃকালীন এবং সায়ংকাঁলীন সৌন্দর্ধ্যই মায়ের ভ্রদ্বয়। 
মা যে আমার 'সুষমাময়ী বিশ্বপ্রকৃতিরূপে নিয়ত সুপ্রকাশিতা, ইহা 


উভয় সন্ধ্যায় একটু প্রাণময় দৃষ্টিতে দর্শন করিলে সকলেই উপলব্ধি. 


করিতে পারেন যদিও একটী ক্ষুদ্রতম বালুকাঁকণাঁর ভিতরেও তাহার 

মহত্ব, তাহার সৌন্দর্য্য অক্ষুণ্ন ভাবে বিরাজিত, তথাপি সেরূপ দর্শনের 
উপযুক্ত চক্ষু, অতি অল্প লোকের ভাগ্যেই লাভ হইয়া থাকে। কিন্ত 
উভয় সন্ধ্যায় এই বিশ্বপ্রকৃতি যে অনির্ববচনীয় শোভাবিমণ্ডিত হইয়া 
মাতৃ-সুযমার কথঞ্চিৎ পরিচয় দেয়, ইহা প্রায় সকলেই অনুভব 
করিতে পারেন। এস্থলে ভ্রদ্য়ের কথ! বলিতে গিয়া সৌন্দর্য্যের 
উল্লেখ করিবার প্রয়োজন এই যে, ভ্রদ্বয়ই দেহের সৌন্দর্য্যবিকাশের 
স্থান। ভ্রর লোম-শাতন করিলে, অথবা জ্রলোমে রং মাখাইয়! 
দিলে, শরীরের অন্ত কোনও পরিবর্তন না করিলেও, আকৃতি সম্পূর্ণ 
পরিবত্তিত বলিয়া বোধ হয়; শারীরিক সৌন্দর্য্যের সহিত ভ্রদ্বয়ের 
এতই নিকট সন্বন্ধ। তাই, খবি বলিলেন-__যে চৈতন্য সন্ধ্যাকালীন 
সৌন্দ্য্রূপে আত্মপ্রকাশ করেন, সেই সন্ধ্যাভিমানী দেবতার 
তেজে মায়ের জ্রযুগল গঠিত হইয়াছিল । 

আবার আধ্যাত্মিক ভাবে দেখিতে পাওয়া যায়_জীব এবং 
ঈশ্বরের মিলনরেখা এক সন্ধ্যা ; ঈশ্বর ও পরমাত্বার মিলনরেখা অপর 
সন্ধ্যা। প্রথমটা প্রাতঃসন্ধ্যা__অন্ধকারময় জীবভাবীয় অজ্ঞানতার 
নাশ এবং জ্ঞানময় শুভ প্রকাশসত্তার আবির্ভাব । অন্তটী সায়ংসন্ধ্যা__ 
যাবতীয় বিশিষ্ট জ্ঞানের বিলয় এবং নির্বিশেষে সব্বভাব বিরহিত 
নিরঞ্জন সত্তার. প্রবেশ । মায়ের সন্তান মাতৃ-জতে স্নেহ ভিন্ন অন্ত 
কিছু দেখিতে পায় নাঃ তাই, সাধকগণ এই জীবেশ্বর-মিলনরূপ 
প্রাতঃ-সন্ধ্যায় এবং ঈশ্বর ও পরমাত্বার মিলনরূপ সায়ংসন্ধ্যায় একমাত্র 
মাতৃ-নেহ দেখিয়া মুগ্ধ হন। 

অনিলের তেজে মায়ের শ্রবণ-যুগল। যদিও আকাশ হইতেই 
শব্দের উৎপত্তি, তথাপি বায়ুই উহার পরিচালক । বায়ু ব্যতীত শব্দ 
প্রত্যক্ষ হয় না; সুতরাং বায়ুদেবতার তেজেই মায়ের কর্ণদ্বয় গঠিত 
হইয়াছিল। এইরূপ অন্যান্য দেবতার তেজে মায়ের অপরাপর অবয়ব 
সংগঠিত হইয়াছিল। এবং এইরূপেই শিবা__মঙ্গলময়ী, মা আমার 
অনুরনিধনকল্পে বিশিষ্টভাবে আবিভূর্তী হইয়া থাকেন। 

প্রকাশসত্। হইতে কি প্রকারে বিশিষ্ট মুত্র দর্শন হয়, তাহা পূর্বের 

বল! হইয়াছে। বুদ্ধিসত্ব প্রকাশ হইলে, অর্থাৎ রজস্তমোগুণ নির্দ্ধত 
হইয়া বিশুদ্ধ সত্বগুণের প্রকাশ হইলে-_সাধক যখন “এ প্রকাশময় 
অবস্থায় অবস্থান করিবার সামর্থ্য লাভ করে, তখন স্বকীয় 

- সংস্কারান্থরূপ বিশিষ্টমৃত্তির আবির্ভাব হয় এবং বরাভয় প্রদানে 
সাধককে উৎসাহিত ও ধন্য করেন। তারপর সাধক দ্রুতগতিতে 
মুক্তিমার্গে অগ্রসর হইতে থাকে । পূর্বের বলিয়াছি-_দেবদেবীর মৃত্তি 
দর্শন করিতে পারিলেই, সাধনার শেষ অথবা জীবনের চরিতার্থতা 
লাভ হয় না। মুক্তিদর্শন হইলেই ঈশ্বরলাভ অথবা মুক্তি হয় না। 
উহা ঈশ্বর লাভ বা মুক্তির পথে বিশেষ অনুকূল গুরুকৃপামাত্র । যে 
বস্তু মৃত্তিরপে প্রকাশ পায়, তাহাকে জানিতে হইবে-_তাহার স্বরূপ 
বুঝিতে হইবে। অবশ্য এই যে “জানা বা বুঝা” তাহাও উহারই 
কৃপায় হইয়া থাকে। ইশ্বর-লাভ হুইলে__সাঁধক-হৃদয়ে ঈশ্বরধর্মম 
কিছু না কিছু অবশ্ঠই প্রকাশ পাইবে । 

সে যাহা হউক, সাধকের বিশিষ্টমুত্তি দর্শনের প্রবল আকাঙ্ক্ষা 
যখন তিরোহিত হয়, তখন এ যে সর্ধ্বদেব-শরীর-সমুভূত তেজোরাশি, 
উহাই বিশ্বময় বিরাটমূত্তিতে পরিণত হয়। এবং বিশ্বই যে পরমেশ্বরের 
স্থুলমূত্তি, সাধক উহা উপলব্ধি করিতে পারে। ভক্তপ্রবর অর্জুন 
ভগবানের এই বিশ্বরূপ দেখিয়াই সমস্ত সংশয়ের পরপারে চলিয়া 
গিয়াছিলেন। মায়াবচ্ছিন্ন চিদাঁভাসই বল, হিরণ্যগর্ভই বল, কিংবা 
মহদাত্মাই বল, তাহাতে কিছু ক্ষতি বৃদ্ধি নাই; আসল কথাও 
সর্ব্বেন্দিয়ধর্ম্মসমন্বিত স্বরপটীর আবির্ভাব যতদিন না হয়_ততদিন 
জড়ত্বজ্ঞান অপনীত হয় না, হৃদয়ের গ্রন্থিতেদ হয় না, সংশয় বিদুরিত 

হয় না। এই কথাটী ভালরপ বুঝাইবার জন্যই চণ্ডীতে এত স্পষ্টভাবে 
মায়ের বিভিন্ন অবয়ব-সংস্থাপন বর্ধিত হইয়াছে । 

. জীপুরুযোত্তম ক্ষেত্রে যে দারুময় জগন্নাথমৃণ্তি প্রতিঠিত আছে ; 
উহাও এই সর্ব্বেন্দিয়বিব্জিত সর্বেকিয়ধর্থের স্থূল প্রতিবিশ্বমাত্র। 
কোনও ইন্দ্রিয় নাই, অথচ সকল ইন্দ্িয়েরই ধর্ম আছে, এরূপ একটা 
ছরধিগম্য ভাবকে স্থুলে দেখা ইতে হইলে, উহা হস্তপদাদিবিহীন জগন্নাথ : 


- 

মুর্তি ব্যতীত অন্য কোনওরূপে অভিব্যক্ত করা যায় ন! । কি সুন্দর! 
সৎ চিৎ আনন্দস্বরূপ দারুময় জগন্নাথ সুভদ্রা ও বলরাম মুর্তি! হস্ত 
পদ নেত্র শ্রবণ প্রভৃতির আঁভাসমাত্র আছে, অথচ উহার একটা অবয়বও 
নাই! ধন্য তিনি, যিনি ইহার প্রতিষ্ঠাতা ৷ বিশাল মায়াজলধির তীরে 
“অপাণিপাদেো জবনো গ্রহীতা পশ্যত্যচন্ধুঃ স শৃণোত্যকর্ণঃ” পুরুষোত্তম 
বিরাজমান। বর্ণধর্ম্ম, আ্রমধর্ম্ম সেখানে বিলুপ্ত । সকলেই সমান 
একরস। সমত্বের সমীপে বর্ণভেদ জাতিভেদ তিরোহিত। পূজা নাই, 
অর্চনা নাই, শুধু দর্শন__আর ভোগ! শুধু দর্শন-_আর ভোগ! 
অতীন্দ্িয় বস্তুকে এইরূপে ইন্দ্রিয়ভোগ্য করিবার উপায়-_এই ভারতে 
যত বেশী, তত বুঝি আর কোনও দেশে নাই। এই দেশের খধিগণ, 
এ দেশের সাধকপুরুষগণ সেই বাক্যমনের অতীত বস্তুকে কত 
ভালবাসিতেন, কিরূপ ঘনীভূত প্রেমে সেই পরম পুরুষের সহিত আবদ্ধ 
থাকিতেন, তাহার একটু প্রমাণ__এ দেশের তীর্থ, এ দেশের বিভিন্ন 
দেবদেবীর মূর্তি, এ দেশের গৃহদেবতা!। অতীন্দরিয় প্রেম কত ঘন হইলে 
_আত্মহার! হয়, জড় হইয়া যায়, স্থলে অভিব্যক্তি লাভ করে, তাহা! 
আমরা ধারণাই করিতে পারি না। যতদিন স্থূল দেহ আছে, ততদিন 
স্থলের অতীত বস্তুর প্রতি যতই আমরা আসক্তিযুক্ত হই না কেন, স্থূল 
যে আমাদের একান্তপ্রিয়, তাহ! আর বলিয়! দিতে হয় না। আমরা যে 
অত্যধিক মাত্রায় সুলত্বপ্রিয়, আমাদের দেহই তাহার প্রকৃষ্ট-প্রমাণ। 
সুতরাং আমরা আমাদের প্রিয়তমকে ঠিক আমাদেরই মত স্থলে 
আনিয়া আদর করিব, সেবা করিব, ভোগ করিব, ইহ! কত স্বাভাবিক। . 
কত সুন্দর! এ তত্ব চিন্তা করিতে গেলেও__বিস্ময়ে, আনন্দে 
অভিভূত হইতে হয়। 

যাহারা তীর্থ, দেবমূত্ঠি প্রভৃতিকে অজ্ঞান-কল্পিতও স্বার্থপর ব্রাহ্মণ- 
গণের অর্থোপার্জনের কৌশলমাত্র বলিয়া উড়াইয়া দিতে চেষ্টা করেন, 
তাহারা একবার ধীরভাবে এ তত্ব চিন্তা করিয়া দেখিবেন। এ সকলের 
মধ্যে অজ্ঞান, ভ্রান্তি এবং প্রবঞ্চনা যে মোটেই নাই_এ কথা বলিতে 
পারি না; কিন্ত একটা মহাসত্যজ্ঞান ও ঘনীভূত প্রেম যে ভারতবাসীর 

বল৷ হইয়াছে। বুদ্ধিসত্ব প্রকাশ হইলে, অর্থাৎ রজস্তমোগুণ নির্ঘাত 
হইয়া বিশুদ্ধ সত্বগুণের প্রকাশ হইলে__সাধক যখন এ প্রকাশময় 
অবস্থায় অবস্থান করিবার সামর্থ্য লাভ করে, তখন স্বকীয় 
) - সংস্কারানুরূপ বিশিষ্টমূত্তির আবির্ভাব হয় এবং বরাভয় প্রদানে 
সাধককে উৎসাহিত ও ধন্য করেন। তারপর সাধক দ্রুতগতিতে 
মুক্তিমার্গে অগ্রসর হইতে থাকে। পুর্ব বলিয়াছি--দেবদেবীর মৃত্তি 
দর্শন করিতে পারিলেই, সাধনার শেষ অথবা জীবনের চরিতার্থতা 
লাভ হয় না। মৃত্তিদর্শন হইলেই ঈশ্বরলাভ অথবা মুক্তি হয় না। 
উহা ঈশ্বর লাভ বা মুক্তির পথে বিশেষ অনুকুল গুরুকৃপামাত্র। যে 
বস্তু মুণ্তিরূপে প্রকাশ পায়, তাহাকে জানিতে হইবে-_-তাহার স্বরূপ 
বুঝিতে হইবে । অবশ্য এই যে “জানা বা বুঝা” তাহাও উহারই 
কৃপায় হইয়া থাকে। ঈশ্বর-লাভ হইলে--সাধক-হৃদয়ে ঈশ্বরধর্ম্ম 
কিছু না কিছু অবশ্যই প্রকাশ পাইবে । 
সে যাহা হউক, সাধকের বিশিষ্টমৃত্তি দর্শনের প্রবল আঁকাজ্্া 
যখন তিরোহিত হয়, তখন এ যে সর্ধবদেব-শরীর-সমুদূত তেজোরাশি, 
উহাই বিশ্বময় বিরাটমৃদ্তিতে পরিণত হয়। এবং বিশ্বই যে পরমেশ্বরের 
স্থুলমুত্তি, সাধক উহা! উপলব্ধি করিতে পারে। ভক্তপ্রবর অর্জুন 
ভগবানের এই বিশ্বরূপ দেখিয়াই সমস্ত সংশয়ের পরপারে চলিয়া 
গিয়াছিলেন। মায়াবচ্ছিন্ন চিদাভাসই বল, হিরণ্যগর্ভই বল, কিংবা 
মহদাত্মাই বল, তাহাতে কিছু ক্ষতি বৃদ্ধি নাই; আসল কথা_ী .. 
সৰ্ব্বেক্দরিয়ধর্ম্মসমন্বিত ব্বরূপটার আবির্ভাব যতদিন না হয়_ততদিন : 
জড়ত্বজ্ঞান অপনীত হয় না, হৃদয়ের গ্রন্থিভেদ হয় না, সংশয় বিদূরিত 
হয় না। এই কথাটা ভালরূপ বুঝাইবার জন্যই চণ্ডীতে এত স্পষ্টভাবে 
মায়ের বিভিন্ন অবয়ব-সংস্থাপন বর্ণিত হইয়াছে । 
. জরীপুরুযোত্তম ক্ষেত্রে যে দারুময় জগন্নাথমৃন্তি প্রতিষ্ঠিত আছে ; 
উহাও এই সর্ব্বেন্িয়বিবঞ্জিত সর্ব্বেন্দিয়ধর্ম্মের স্থুল প্রতিবিশ্বমাত্র। 
কোনও ইন্দ্রিয় নাই, অথচ সকল ইন্দরিয়েরই ধর্ম আছে, এরূপ একটা 
ছরধিগম্য ভাবকে স্থলে দেখাইতে হইলে, উহা হস্তপদাদিবিহীন জগন্নাথ: 


= J 


# 

জগন্নাথ মূর্তি ৬৫ 


ৃত্তি ব্যতীত অন্য কোনওরূপে অভিব্যক্ত করা যায় ন! ৷ কি সুন্দর! 
সৎ চিৎ আনন্দব্বরূপ দারুময় জগন্নাথ সুভদ্রা ও বলরাম মূর্তি! হস্ত 
পদ নেত্র শ্রবণ প্রভৃতির আভাসমাত্র আছে, অথচ উহার একটা অবয়বও 
নাই! ধন্য তিনি, যিনি ইহার প্রতিষ্ঠাতা ! বিশাল মায়াজলধির তীরে 
“অপাণিপাদে। জবনো গ্রহীতা পশ্ত্যচক্ষুঃ স শৃণোত্যকর্ণ?” পুরুষোত্তম 
বিরাঁজমান। বর্ণধর্ম, আশ্রমধর্ম্ম সেখানে বিলুপ্ত । সকলেই সমান 
একরস। সমত্বের সমীপে বর্ণভেদ জাতিভেদ তিরোহিত। পূজা নাই, 
অর্চনা নাই, শুধু দর্শন__আর ভোগ! শুধু দর্শন__ আর ভোগ ! 
অতীন্দ্ৰিয় বস্তুকে এইরূপে ইন্দ্রিয়ভোগ্য করিবার উপায়_এই ভারতে 
যত বেশী, তত বুঝি আর কোনও দেশে নাই। এই দেশের খধিগণ, 
এ দেশের সাধকপুরুষগণ সেই বাক্যমনের অতীত বস্তুকে কত 
ভালবাসিতেন, কিরূপ ঘনীভূত প্রেমে সেই পরম পুরুষের সহিত আবদ্ধ 
থাকিতেন, তাহার একটু প্রমাণ_-এ দেশের তীর্থ, এ দেশের বিভিন্ন 
দেবদেবীর মূর্তি, এ দেশের গৃহদেবত! ৷ অতীন্দরিয় প্রেম কত ঘন হইলে 
__ আত্মহারা হয়, জড় হইয়া যায়, স্থলে অভিব্যক্তি লাভ করে, তাহা! 
আমরা ধারণাই করিতে পারি না । যতদিন স্থূল দেহ আছে, ততদিন 
স্থলের অতীত বস্তুর প্রতি যতই আমর! আসক্তিযুক্ত হই না কেন, স্থল 
যে আমাদের একাস্তপ্রিয়, তাহা আর বলিয়! দিতে হয় না। আমরা! যে 
অত্যধিক মাত্রায় স্থুলত্বপ্রিয়, আমাদের দেহই তাহার প্রকৃষ্ট-প্রমাণ। 
সুতরাং আমরা আমাদের প্রিয়তমকে ঠিক আমাদেরই মত স্থলে 
আনিয়া আদর করিব, সেবা করিব, ভোগ করিব, ইহা! কত স্বাভাবিক 
কত সুন্দর! এ তত্ব চিন্তা করিতে গেলেও_ বিন্ময়ে,. আনন্দে 
অভিভূত হইতে হয়। | 
যাহারা তীর্থ, দেবমূত্তিপ্রভৃতিকে অজ্ঞান-কল্পিতও স্বার্থপর ব্রাহ্মণ- 
গণের অর্থোপার্জনের কৌশলমাত্র বলিয়া উড়াইয়া দিতে চেষ্টা করেন, 
তাহারা একবার ধীরভাবে এ তত্ব চিন্তা করিয়া! দেখিবেন। এ সকলের 
মধ্যে অজ্ঞান, ভ্রান্তি এবং প্রবঞ্চনা যে মোটেই নাই__-এ কথা বলিতে 
পারি না) কিন্তু একটা মহাসত্যজ্ঞান ও ঘনীভূত প্রেম যে ভারতবাসীর 

৬৬ দেবমূত্তি-্রান্তি নহে 


মজ্জাগত সংস্কার, ইহা অস্বীকার করিবার উপায় নাই। তীর্থ এবং 
দেবমৃত্তিসমূহই উহার সযুজ্জল প্রমাণ । . যদিও স্থল দেবদেবী-সুত্তির 
পুজা করিয়া, যাত্রা থিয়েটারের কৃষ্ণ বিষ্ণু শিব দুর্গ! দেখিয়া, এবং কথক 
ঠাকুরদের মুখে পৌরাণিক গল্প শুনিয়া, অধিকাংশ নরনারীই ঈশ্বরতত্ব 
সম্বন্ধে অনেক ভুল ধারণা পোষণ করে, তথাপি এঁ ভ্রান্ত ধারণাগুলিকে 
ধরিয়াই তাহাদিগকে যথার্থ জ্ঞানের পথে সহজে আনয়ন কর! যায়। 
উপযুক্ত শিক্ষার অভাবেই এঁরূপ ভ্রান্তি বা বিপরীত ফল দাঁড়ায় 
তাই বলি__ভাঙ্গিবার চেষ্টা করিও না! যাহা আছে, তাহাকেই 
উজ্জীবিত কর--প্রাণময় কর। নূতন কিছু শিখিতে হইবে না, 
নৃতন কিছু আবিষ্কার করিতে হইবে না। যাহা আছে, তাহা বুঝিতে 
চেষ্টা কর; নিজে বুঝিয়া অন্যকে বুঝাইয়া দাও, দেশের অজ্ঞান 
দূর হইবে। প্রাতঃম্মরণীয় খযিগণ এমন কিছু বলিতেবা প্রকাশ 
করিতে বাকী রাখেন নাই, যাহা আমাদের, মস্তিষ্ক ধর্মের দ্বারা 
আবিষ্কার করিয়া বুঝিতে হইবে। শুধু তাহাদের আদেশ পালন, 
* তাঁহাদের প্রবস্তিত বিধি-নিষেধগুলির অন্তুশীলন করিলেই মানু ধন্য 
হইতে পারে। 


ততঃ সমস্ত দেবানাং তেজোরাশিসমুদ্ভবাম্‌ । 
তাং বিলোক্য মু প্রাপুরমরা মহ্ষাদ্দিতাঃ ॥১৮॥ 


অনুবাদ | অনন্তর সমস্ত দেবগণের তেজোরাশি সমুদ্ভবা সেই 
দেবীমৃত্তিকে দেখিয়া, মহিবাস্থরের অত্যাচারে উৎলীড়িত দেবতাবৃন্ৰ 
অত্যন্ত আনন্দিত হইয়াছিলেন। : 

ব্যাখ্যা। অস্থ্র-অত্যাচারে দেবতারন্দ অতিশয় উৎগীড়িত 
হইয়াছিলেন-_ই্জয়ািিত বিশিষ্ট চৈতম্তসমূহ সঞ্চিতকৰ্মব-সস্কারের 
অত্যাচারে বিব্রত হইয়া পড়িয়াছিল; তাই মায়ের আবির্ভাব হইয়াছে। 

শরণাগত ভাব ৬৭ 


মহিবকর্তৃক অর্দিত না হইলে তেজোরাশিসযুদ্তবার আবির্ভাব হয় না। 
জীবমাত্রকেই এই অর্দন বা উৎগীড়ন উপলব্ধি করিতে হয়। “আমি 
বিষয়াভিমুখী ইন্দিয়বৰ্গের অত্যাচারে জর্জরীভূত”, এইরূপ বোধ যে 
ূহূর্তে যথার্থভাবে প্রাণে ফুটিবে, সেই মুহুর্তেই মা আমার চণ্তীমুস্তিতে 
আবিভূর্তী হইবেন। আরে, সন্তান উৎগীড়িত হইলে, মাতা কি কুপিতা 
না হইয়া থাকিতে পারেন? এ ত আর পাঁতান মা নয়, সত্যি মা যে! 
যতক্ষণ দেখিবে-_-তুমি খুব আর্ত হইয়! ম! ম! বলিয়া ডাঁকিতেছ, অথচ 
মায়ের আবির্ভাব বুঝিতে পারিতেছ না, ততক্ষণ বুঝিবে__তুমি যথার্থ 
‘আর্ত হইতে পার নাই, শুধু আর্তের মত ভাণ করিতেছ। উহাও 
নিন্দনীয় নহে, এ রকম আর্তের ভাণ করিতে করিতেই একদিন যথার্থ 
আর্তভাব ফুটিবে । 

মা আমাদিগকে পুনঃ পুনঃ মহিষকর্তক উৎগীড়িত' করিতে 
থাকেন। যতদিন না ওঁ উৎপীড়ন আমাদের বোধে ,আসিতে 
থাঁকে, যতদিন এই সংসারকে সত্যই অনিত্য এবং অস্ুখময় বলিয়া 
প্রতীতি না হইতে থাকে, ততদিন মা আমার উৎগীড়নরূপেই 
আসিয়া থাকেন। তারপর যখন এই সংসার, এই দেহধারণ, এই 
দেহেন্দ্রিয়মনবুদ্ধির মধ্য দিয়া বিচরণ, এইগুলিকেই একটা মহা 
উৎগীড়ন বলিয়া বোধ হইতে থাকে, তখনই জীব কাতর হইয়া 
সজলনেত্রে বলিতে থাকে__“আর সহ্য হয় না মা! আমরা বড়ই 
উৎগীড়িত দীন সন্তান, একবার এসে দেখ মা, আমাদের জীবন 
কি ছুরবিবসহ যন্ত্রণাময়, আর যে সহিতে “পারি না! বুবি_ ইহা 
উৎগীড়ন, অথচ ইহার হাত হইতে পরিত্রাণ পাইতে পারি না!» 
ঠিক এইরূপ ভাবটা যখন প্রাণের অস্তস্থল হইতে ফুটিয়া উঠে, 
তখনই মা পরিত্রাণ-পরায়ণা মৃত্তিতে আবিভূর্তী হইয়া থাকেন। 
সাধক ! - মুখে সহস্রবার “শরণাগতদীনার্তুপরিত্রাণ-পরায়ণা” বলিলে 
বিশেষ ফল কিছুই হয় না। তোমাকে. শরণাগত, দীন এবং আর্ত 
হইতে হইবে। এই তিনটা লক্ষণ তোমাতে প্রকাশ পাইলেই 
মা পরিত্রাণ-পরায়ণা-মূর্তিতে আত্মপ্রকাশ করিবেন। তোমারই 

৬৮ -. অস্ত্রাদি সমর্পণ 


ইন্দরিয়াধিষ্ঠিত দেবতাবৃন্বের প্রকাশস্ত্তা হইতে মাতৃ-মূর্ঠি প্রকটিত 
হইবে। দেবগণ মুদ্রান্বিত হইবেন। তুমিও পরমানন্দ লাভ 
করিবে । 


শিস 


শুলং শুলাছিনিক্কৃষ্য দদৌ তন্তৈ পিনাকধৃকৃ।, 
চক্রুঞ্চ দত্তবান্‌ কৃষ্ণ সমুৎপাগ্ স্বচক্রতঃ ॥১৯৷৷ 


অনুবাদ । ত্রিশূলধারী . শিব স্বকীয় শূল হইতে শূল আকর্ষণ 
পূৰ্ব্বক সেই দেবীমূত্তিকে সমর্পণ করিলেন। এইরূপ কৃষ্ণও স্বকীয় 
চক্র হইতে চক্র উৎপাদন পূৰ্ব্বক তাহাকে দিয়াছিলেন। 

ব্যাখ্যা ৷ এই মন্ত্র হইতে ক্রমান্বয় একাদশটি মন্ত্রে দেবগণের 
অন্ত্রাদি সমর্পন বর্ধিত হইয়াছে। প্রত্যেক দেবতারই এক একটি 
বিশিষ্ট অস্ত্র আছে। এ অস্ত্রই তত্বৎ দেবতার শক্তি। মনে রাখিও 
সাধক, বিশেষ বিশেষ ভাঁবান্বিত চৈতন্যই দেবতা । যদিও একথা, পূর্বে 
অনেকবার বলা হইয়াছে, তথাপি এঁ মূল তত্বটা বিস্মৃত হইলেই প্রকৃত 
বিষয়টা ছুরধিগম্য হইয়া! পড়িবে ; তাই, মধ্যে মধ্যে স্মরণ করাইয়া 
দিতে হয়। যাহা হউক, চৈতন্য যেরূপ কোনও বিশেষ ভাব নিয়া 
প্রকাশ পাইলে দেবতা-শব্দবাচ্য হয়েন, সেইরূপ তত্তৎভাবপ্রকাশের 
যে শক্তি অর্থাৎ যে বিশিষ্টশক্তি-প্রভাবে চৈতন্য এরূপ খণ্ডিত হইয়া 
প্রকাশ পান, সেই শক্তিই সেই দেবতার অস্ত্র। সুতরাং অস্ত্র-শস্তাদি 
সমর্পণ শব্দে স্ব স্ব ব্যষ্টিশক্তি সমর্পণ বুঝিতে হইবে। পুর্ব যে 
বিভিন্ন দেবতার তেজ নির্গত হওয়ার কথা বলা হইয়াছে, উহা দেবতা- 
গণের বিভিন্ন প্রকাশভাবের নির্গম, আর এই অস্ত্র-সমর্পণ শবে স্ব স্ব 
কার্য্যকরী শক্তির সমর্পণ ; ইহা বুঝিতে পারিলেই অস্ত্র অর্পণের 
রহস্ত উপলদ্ধি হইবে। ক্রমে ইহা আরও পরিক্ষ,ট হইবে। 

এই শক্তিসমর্গণ ব্যাপারটা কি? স্ব স্ব খণ্ড শক্তিকে এক 
অদ্বিতীয় অখণ্ড মহতী শক্তিরূপে বুঝিতে পারার নামই শক্তিসমর্পণ ৷ 

একমাত্র সর্ববশক্তিময়ী মাতৃ-শক্তিই যে আমাদের প্রত্যেকের ভিতর 
দিয়া প্রকাশ পাইতেছে, ইহ! উপলব্ধি করিতে পারিলেই শক্তি-সমর্পণ 
হয়। শক্তিসমুদ্রের যে ক্ষুদ্র অংশটুকুকে আমার শক্তি বলিয়া গণ্ডী 
দিয়া রাখিয়াছি, এক কথায় যাহাকে আমরা পুরুষকার- বত্ত বা 
অধ্যবসায় বলিয়া ধরিয়া রাখিয়াছি, উহা যে একমাত্র মাতৃ-শক্তি 
ব্যতীত অন্য কিছু নহে-_যিনি একমাত্র পুরুষ, তাহারই কৃতির নাম যে 
পুরুষকার ইহ! উপলব্ধি করিতে পারিলেই, শক্তি-সমর্পণ করা হয় । 
শুধু মুখে বলিলে হইবে না-_শ্তবয়া হৃষীকেশ হ্ৃদিস্থিতেন যথা 
নিষুক্তোহস্মি তথা করোমি”। উহা! উপলদ্ধি করিতে হুইবে-_যথার্থই: 
ইন্দ্িয়াধীশকে হৃদয়ে দেখিতে হইবে৷ হৃবীকেশ-দর্শনের পূর্বে ওরূপ 
বলা মিথ্যাচার মাত্র। এই হৃষীকেশ দর্শন এবং শক্তি-সমর্পণ, 
প্রায় এক কথা । এক অখণ্ড চৈতন্তরূপিণী মা-ই যে আমাদের 
' ইন্জিয়প্রণালীরূপে প্রকাশ পাইতেছেন, মন বুদ্ধি চিত্ত অহংকার- 
- রূপে, প্রাণ অপানাদি পঞ্চবায়ুরূপে, ক্ষিতি অপ. প্রভৃতি পঞ্চ 
ভূতরূপে প্রকাশ পাইতেছেন, ইহ! বুঝিতে পারিলেই শক্তি সমর্পণ 
হইয়া,যায়। ্‌ 
একদিনে উহা! হয় না, প্রথমে এ শক্তিগুলি যেন আমারই শক্তি, 
এইরূপ ভাবে ধরিয়া ধরিয়া মাতৃ-চরণে অর্পণ করিতে হয়। পত্র পুষ্প 
ফলাদির অর্পণ বা দ্রব্যযজ্ঞ হইতে উহার আরম্ভ হয়, ক্রমে ব্রত নিয়ম 
উপবাস প্রভৃতি তপোঁযজ্ঞ এবং যম নিয়মাদি যোগযজ্ঞের ভিতর দিয়া 
সর্বশেষে স্বাধ্যায়ে বা জ্ঞানযজ্ঞে উপনীত হইতে হয়। তখন সাধক 
স্ব-কে অধ্যয়ন করে অর্থাৎ অখণ্ডজ্ঞান বা পরমাত্মার সন্ধান পায়। 
ইহাই চরম সমর্পণ। এইরূপ সমর্পণের নাম আত্মসমর্পণ। আত্মলাভ 
আত্মসমর্পণ ব্যতীত হয় নাঁ__হইতে পারে না। সাধক ! যতদিন 
দেখিবে তোমার “সর্ধ্ভৃতন্থমাত্মানং সর্ববভূতানি চাত্মনি” এই অবস্থার 
উপলব্ধি আসে নাই, ততদিন বুঝিতে হইবে__আত্মসমর্পণ হয় নাই। 
“আমি” কে অম্যক্রূপে মাতৃ চরণে অর্পণ করিতে হইলে-_প্রতি কর্মে 
মাতৃ-কর্তৃত্ব দর্শন করিতে হয়। “নিবেদয়ামি চাত্মানং ত্বং গতিঃ 

পরমেশ্বর” বলিয়া প্রতিদিন আত্মনিবেদন করিতে হয়। এইরূপ করিতে 
করিতে তবে আত্ম সমর্পণের যোগ্যতা লাভ হয়। শক্তি-সমর্পণ উহার 
মধ্যাবস্থা। এই যে দেখিতেছি এই দর্শন-শক্তি.আমার নহে, মায়ের । 
মা! তুমিই আমার অন্তর্ধ্যামিরূপে অবস্থান করিয়া এই দৃক্শক্তিরপে 
প্রকাশ পাইতেছ। এই যে শব্দ শুনিতেছি, এই শ্রবণশক্তিরূপেও 
তুমি মা! এইরূপ ভ্রাণশক্তি স্পর্শশক্তি আস্বাদনশক্তি এবং আদান 
গমন বাক্যপ্রয়োগ প্রজনন বিসর্জনরূপ কর্ম্মেন্দরিয়ের শক্তিরপেও 
তুমি মা নিত্য বিরাজিতা। আবার স্মৃতি কল্পনা অভিমান ও বিবেক- 
_- রূপ অন্তঃকরণ শক্তিও তুমি মা! এইরূপ সর্বব বিশেষশক্তিকে যখন 

:_. মাতৃ-শক্তি বলিয়া বুঝিতে পারা যায় তখনই যথার্থ শক্তিসমর্পণ করা 
 হুয়। ইহার পরে হয় আত্মসমর্পণ । আত্মসমর্পণ হইলেই জীবত্ব- 
বোধ তিরোহিত হইয়া যায়, পরমানন্দময়'পরমাত্মবোধ উদ্ভাসিত হয়। 
মা মা! আমরা যে কিছুই দিতে জানি না, মুখেই শুধু বলি_ ইহা 
আমার নয়--তোমার। কার্য্যতঃ কিন্ত সকলই আমার বলিয়া শক্ত, 
করিয়া ধরিয়া রাখি। ওগো, আমর! যে এই ছোট আমিটাকে-_-এই 


পুনঃ পুনঃ জন্মমৃত্যুপিষ্ট, সংসারতাপে জর্জরীভূত আমিটাকেই ' 


আকড়ে ধরে থাকতে চাই; তাই তোমাকে কিছু দিতে পারি না; দিতে 
ইচ্ছাও হয় না, দিবার সামর্যও নাই। মা! মন বুদ্ধি ইন্দ্রিয়কেই 
ধরিয়া তোমার পায়ে দিব, আমার আমিকে ধরিয়া তোমার চরণে 
উৎসর্গ করিব, এসব ত সুক্ষ, অতি দূরের কথা। যাহা অতি 
অকিঞ্চিৎকর__ যাহা! অতি স্থূল, যাহার সহিত আমার বাস্তবিক 
কোন সন্বন্ধ নাই, সেই অতি তুচ্ছ ধন বস্তু ভূষণ ইত্যাদি ধরিয়! 
অকপট প্রাণে তোমার'চরণে নিবেদন করিতে পারি না! এত 
সন্কীর্ণ আমরা, এত ক্ষুদ্রতার গণ্ডির ভিতরে আমাদের অবস্থান ! 
হায়! ইহা ভাবিতেও বক্ষ বিদীর্ণ হয়! কল্যাণময়ি! তুমি 
দিবারাত্র আমাদের কল্যাণ-কামনায় বলিতেছ__ণময্যেব মনঃ 
আধৎস্ব ময়ি বুদ্ধিং নিবেশয়” কিন্তু কই মা, তোমার সে 
আনশীর্ব্বাদবাণী আমর! ত শুনিয়াও শুনি না! যদি শুনিতাম, তবে 

তোমাকে মন বুদ্ধি সমর্পণরূপ যোগ-যজ্ঞের যাহা অর্ববপ্রথম ' 
অনুষ্ঠান; সেই অতি স্থূল দ্রব্যযজ্ঞ করিতেই কুণ্ঠাপ্রকাশ করিতাম কি? 
আমাদের মনে হয়__তোমাকে কিছু দিতে গেলে, তোমার উদ্দেশ্টে 
আমাদের দ্রব্যমন্তার উৎসর্গ করিতে হইলে, আমার অপচয় হইবে। ' 
, যে তোমাতে আমার আমিত্ব পর্য্যন্ত অর্পণ করিতে হইবে, সেই 
তোমাকে আমার অতিদূরের সম্বন্ধ-বিশিষ্ট দ্রব্যসস্তার অর্পণ করিতেও 


কৃপণতা করি! মা আমাদের এই সঙ্কীর্ণত! দূর করিয়া দাও! রিং 


দ্রব্য-যজ্জে অধিকারী কর! তবেই আমরা দিন দিন শক্তিসমর্পণের 


মধ্য দিয়া আত্মসমর্পণের অধিকারী হইব-_মায়ের সন্তান বলিয়া. 


আপনার্দিগকে ধন্য মনে করিব। মা, তোমার উদ্দেশ্যে যাহ! কিছু 


দেওয়া যায়, তাহ! যে সহত্্গুণে গুণিত হইয়া আবার আমাতেই 


ফিরিয়। আসে, শত-প্রমাণ পাইয়াও এ ধারণা দৃঢ়রূপে বুকে ধরিয়া 
রাখিতে পারি না! তুমি যে আতা__তোমাকে দিলে, তাহা যে 
আমাকেই দেওয়া হয় ইহা কবে বুঝিতে পারিব! ইহ! বুঝি না 
বলিয়াইত ম! তুমি উৎগীড়নরপে মহিষাস্থুরমূত্তিতে আবির্ভূতা 
হইয়া, নানা উপায়ে আমাদিগের মৰ্ম্মস্থানে শত আঘাত দিয়া, 
জাগাইতে চেষ্টা কর। দেবতাগণের শুভদিন সমাগত, তাই তাহারা 
স্ব স্ব শক্তিরপ অস্ত্রশস্ত্র তোমার চরণে সার করিয়া নিশ্চিন্ত 
হইতেছেন। 

যতদিন ব্যষ্টিশক্তিসমূহের উপর একটা অভিমান থাকে অর্থাৎ 
“আমার শক্তি” বলিয়া প্রতীতি হয়; ততদ্দিনই উহার ক্ষয়-উদয় 
থাকে। ততক্ষণই উহারা আগমাপায়িরূপে প্রতিভাত হইতে থাকে । 
কিন্ত যেদিন জীব বুঝিতে পারে সমস্ত শক্তিবিন্দুগুলি সেই মহতি- 
শক্তিসিন্ধুরই বিন্দুমাত্র, সেদিন কি আর উহাকে “আমার শক্তি” 
বলিয়া ধরিয়া রাখিতে পারে? তখন ধাহার শক্তি তাহাকে দিবার জন্য 
স্বতঃই একটা উদ্বেলন আসিতে থাকে ; অথবা! তখন আর দেওয়া বা 
অর্পন বলিয়া কিছু থাকে না, শুধু দর্শন-_ওগো, তুমিই যে অব গো! 
মানু জার আমার আমিটাই যে তুমি। 

এতদিন ইহা দেখি নাই-__-"আমার জ্ঞান, আমার ধন, আমার পুত্র, 
আমার ইন্দ্রিয় আমার যশঃ” ইত্যাদি বলিয়া, তাহাতেই মুগ্ধ ছিলাম ; 
তাই, বার বার অস্থুরের অত্যাচারে ক্ষতবিক্ষত হইয়াছি। এতদিন 
আমিত্ববোধ লইয়া, জীবত্বের অহঙ্কারে ক্ষীত হইয়া, অস্থরের বিরুদ্ধে 
স্বকীয় শক্তি প্রয়োগ করিয়া কত ‘লাঞ্ছিত হইয়াছি! আর পারি না 
মা! এইবার তোমার শক্তি-তুমি গ্রহণ কর, আমাদিগকে অসুরের 
অত্যাচার হইতে পরিত্রাণ কর। টু 

স্উপনিষদে এ বিষয়ে একটি সুন্দর আখ্যায়িকা আছে। একদা 
অস্গুরগণকে পরাজিত করিয়া, দেবতাবুন্দ গর্ব অনুভব করিতেছিলেন। 
ঠিক সেই সময় মা আমার হৈমবতীরূপে আবিভূর্তা হইয়া, অগ্নিদেবকে 
জিজ্ঞাসা করিয়াছিলেন-__-তোমার কি শক্তি আছে? অগ্নি বলিলেন__ 
আমি এই বিশ্বকে ভন্মীভূত করিতে পারি। মা বলিলেন আচ্ছা 
ভাল ; এই' সম্মুখন্থ তৃণটাকে দগ্ধ কর! অগ্নি তাহার সমুদয় শক্তি 
প্রয়োগ করিয়াঁও অকৃতকার্য হইলেন। এইরূপ পবন, বরুণ প্রভৃতি 
দেবতাগণের. প্রত্যেকেই একটা তৃণের প্রতি স্বকীয় শক্তি প্রয়োগ 
করিতে গিয়া অকৃতকার্য্য হইলেন। এবং অবশেষে সকলেই বুঝিতে 
পারিয়াছিলেন-_-আমাদের বাস্তবিক কোন শক্তিই নাই, আমরা 
সকলেই এই হৈমবতীর শক্তিতে শক্তিমান । 

শরীন্রীচণ্ডীর এই উপাখ্যান অর্থাৎ অস্ুর-উৎগীড়িত দেবতাবৃন্দের 
তেজোরাশি হইতে দেবীর আবির্ভাব এবং তছদ্দেশ্ঠে দেবতাগণের 
অন্ত্রাদি অর্পণ প্রভৃতিও এই শ্রুতিমূলক কি না, তাহা সাধকগণ 
বিবেচনা করিবেন। সে যাহা হউক, এইবার আমর! মন্ত্রের অর্থ 
বুঝিতে চেষ্টা করিব । 

শিব তাহার শুল হইতে অপর একটি শূল নিক্রামণপূরব্বক দেবীকে 
অর্পণ করিলেন। শিব__বিজ্ঞানুময় গুরু কেবল জ্ঞানমুর্তি। ব্রিশুল 
তাহার অস্ত্র । ভ্ঞানশক্তি ব্রিপুটা। জ্ঞাত! জ্ঞেয় এবং জ্ঞান, এই 
্রিপুটা হইয়াই জ্ঞানের বিকাশ হয়। “আমি বৃক্ষ দেখিতেছি”, এস্থলে 
আমি জ্ঞাতা, বৃক্ষ জ্ঞেয় এবং বৃক্ষবিষয়ক যে প্রতীতি, উহার নাম জ্ঞান। 

সাধারণতঃ জ্ঞান এই ত্রিবিধভাবে প্রকাশ পায়। যেখানে জ্ঞান 
সেইখানেই এই ত্রিপুটী। তাই, শিবের হস্তে নিত্যই ত্রিশূল 
বিরাজিত। ( অবশ্য ত্রিপুটীশূন্ত জ্ঞানও আছে, সে স্বতন্্কথা )। 
জ্ঞানের এই ত্রিপুটীভাব মহতীশক্তিরই বিশেষ বিকাশমাত্র। ইহা! 
উপলব্ধি করার নামই ত্রিশুল-সমর্পণ। যে শক্তি-প্রভাবে একই 
জ্ঞান ত্রিধা বিভক্ত হয়, উহা যে মহামায়ার শক্তি, ইহ! বুঝিতে 
পারিলেও ত্রিপুটা একেবারে বিলুপ্ত হয় না, তাই, শূল হইতে শূল, 
নিক্রামণের কথা উক্ত হইয়াছে। শিবের ত্রিশূল শিবেরই থাকে; 
শুধু ত্রিশূল-গত যে মমত্বাভিমান তাহাই দূরীভূত হয়। পরবর্তী 
বিষ্ণুর চক্রাদি অর্পণস্থলেও এইরূপ বুঝিতে হইবে । 

সাধক! তুমিও দেখ__তোমার অখগুজ্ঞান প্রতিনিয়ত 
রূপরসাদি বিবয়াকারে প্রতিভাত হইতে গিয়া জ্ঞাত, জ্ঞেয় এবং 
জ্ঞানরূপে ত্রিধা বিভক্ত হইতেছে। যিনি এরূপ ক্রিপুটা নিয়! 
আত্মপ্রকাশ করিতেছেন, উনিই মা। তুমি “আমার জ্ঞান” বলিয়া 
অভিমান করিও না। জ্ঞানরূপিণী মা-ই যে তোমার ভিতর দিয়া 
এরূপে প্রকাশ পাইতেছেন, ইহা বুঝিতে চেষ্টা কর। ইহাই 
শিবকর্তৃক ত্ৰিশূল সমর্পণের রহস্য । 

বিষ্ণু স্বকীয় চক্র হইতে চক্র উৎপাদনপূর্রক দেবীকে অর্পণ 
করিলেন। বিষ্ণু প্রাণময় বিশ্বব্যাপী পুরুষ। চক্রশব্দের অর্থ : 
প্রথমখণ্ডে বিস্তৃতরূপে বলা হইয়াছে । এই সংসারই বিষ্ণুর চক্র 
সংসারস্থিতিরপ সুদর্শনচন্রে এতদিন “আমার” বলিয়া অভিমান 
ছিল; তাই মহিষান্থুরকর্তৃক উৎলীড়িত হইতে হইয়াছে। এখন 
উহা! যে মায়েরই শক্তি, ইহ! বুঝিতে পারিয়া, যাহার জিনিষ তাঁহাকে 
অর্পণ করিয়া বিষ্ণু নিশ্চিন্ত হইলেন। সাধক! তুমিও দেখ তোমার 
এ ক্ষুদ্ৰ সংসারটি, এ সত্রীপুত্র পরিজন, যাহাদিগকে তুমি ভরণ-পৌষণ 
করিতেছ বলিয়া অভিমান করিতেছ, উহ! অজ্জীনমাত্র। এঁ ভরণ 
পোষণের শক্তিবূপে যিনি তোমার ভিতর দিয়! প্রতিনিয়ত আত্মপ্রকাশ 
করিতেছেন, উনিই মা। উহাকে আদর কর, উহার জিনিষ উহাকেই 

অর্পন কর। মা-ই যে তোমার অন্তরে এ শক্তিরপে বিরাজিতা, 
ইহা ঠিক ঠিক বুঝিতে পারিলেই অর্পণ সিদ্ধ হয়। এবং এইরূপ 
অর্পণে সিদ্ধ হইলেই দেখিবে সাংসারিক বিবিধ চিস্তারূপ গুরুভার 
তোমার মস্তক হইতে নামিয়া পড়িয়াছে। 


শত্বঞ্চ বরুণঃ শক্তিং দদৌ তন্তৈ হুতাশনঃ। 
মারুতে। দত্তবাংস্চাপং বাণপুর্ণে তথেষুধী ॥২০| 


অনুবাদ । সেই দেবীমু্তিকে বরুণ দিলেন__শঙ্খ, অগ্নি দিলেন 
_ শক্তি, এবং বায়ু দিলেন__বাঁপপূর্ণ তুণীরদ্বয় সহ ধনু । 

ব্যাখ্যা। দেবতা-প্রধান শিব ও বিষ্ণু যখন স্বকীয় শক্তি 
মাতৃ-চরণে সমর্পণ করিয়া কৃতার্থ হইলেন, তখন অন্ান্ত দেবতাবৃন্দও 
তাহাদের অনুসরণ করিতে লাগিলেন। বরুণ জলাধিপতি। 
সমষ্টিজল যে বোধে অবস্থিত, তাহাই জলাধিষ্ঠিত চৈতন্য বা বরুণ- 
দেবতা! । তিনি শঙ্খ অর্পন করিলেন। এই শঙ্ঘশব্রটি নিয়া একটি 
মতদৈধ আছে। কেহ কেহ বলেন শঙ্খ বিষ্ণুর অস্ত্র । পূর্ববমন্ত্রে 
বিষ্ণুর চক্র অর্পণের কথা আছে; আর এ মন্ত্রের প্রথমেই শঙ শব্দ 
থাকায় বুঝিতে হইবে- উহা বিষ্ণুরই অন্ত্র। এ মতে বরুণ এবং বহ্ছি 
উভয়ই “শক্তিং দদৌ” স্ব স্ব শক্তি অৰ্পণ করিলেন, এইরূপ অর্থ 
করিতে হয়। আবার ইহার পরেই উক্ত হইবে «পাশঞাম্থুপতির্দদৌ* 
অন্থুপতি অর্থাৎ বরুণ পাশ-অন্ত্র দিয়াছিলেন। বরুণের পাশ-অস্ত্ 
প্রসিদ্ধ। (ইহার অর্থ সেই মন্ত্রে কর! হইবে। ) আবার কেহ বলেন 
পূৰ্ব্ব মন্ত্রে “চক্রঞ্চ” এই “'কার থাকায়, চক্র এবং গদ! এই উভয় 
অস্ত্রই বুঝা 'যায়। এ সকলের প্রকৃত মীমাংসা করিতে গিয়া, কেহ 
ৰা বৈকৃতিক রহস্তোক্ত মহালক্ষীমৃত্তির অষ্টাদশ ভুজে যে অষ্টাদশ অস্ত 
আছে, তাহার গণনা করিতে বাধ্য হন। বাস্তবিক তাহাতেও 

গোলযোগ দূর হয় না। যাহা হউক, আমরা শঙ্খকে নাদ-শক্তির 
প্রতিভৃস্বরূপ বুঝিয়া লইব। তারপর উহা বিষ্ণু সমর্পণ করুন, আর 
বরুণ জমর্পণ করুন, তাহাতে বিশেষ কিছু আসে যায় না। তবে 
বিষ্ণুর সম্পণ-পক্ষই উত্তম; শঙ্খ_অব্যক্ত নাদশক্তি__যাহা হইতে 
' ব্যক্তনাদরূপ এই শব্দময় বিশ্ব প্রকাশিত, সেই শক্তিও যে মা, উহা 
উপলব্ধি করার নামই মাতৃ-চরণে শঙ্খ সমর্পণ। নাদ-রহন্ত পরে 
ব্যাখ্যাত হইবে । 

জলের শক্তি--ক্লেদন বা আব্দরকিরণ, হুতাশনের শক্তি__দাহ। 
এই উভয় শক্তিই যে মাতৃ-শক্তিমাত্র, উহা! উপলব্ধি করিতে পারিলেই 
বহ্নি বরুণের অস্ত্র সমর্পণ রহস্ত বুঝা যায়। জলাধিঠিত চৈতন্য এবং 
তেজ স্তত্বাধিষ্ঠিত চৈতন্য, এতদিন আড্ৰকিরণ ও দাহিকা শক্তিতে 
অভিমানাবদ্ধ ছিল, এইবার তাহ! বিদুরিত হইল। এইরূপ মারুত 
অর্থাৎ বায়ুদেবতা ধন্নুঃ এবং শরপূর্ণ তুণীরদ্বয় দিয়াছিলেন। ধনুঃ ও 
শর-_প্রবাহ-শক্তির পরিচায়ক । তৃণীর__বাঁণাধার ৷ অন্তমুধী ও 
বহিয়ুখী ভেদে প্রবাহণক্তির দ্বিবিধপ্রকাশ; তাই, মন্ত্রে দুইটি তৃদীরের . 
উল্লেখ আছে। যে বায়ুমণ্ডলমধ্যে বসুন্ধরা অবস্থিত, সেই বায়ু যে 
চৈতন্য সত্তায় অধিষ্ঠিত, তাহাই বায়ুদেবতা। প্রবহণ তাহার শক্তি । 
এতদিন এ শক্তিতে “আমার” বলিয়া অভিমান ছিল; আজ তাহা 
মাতৃ-চরণে অর্পণ করিয়৷ সে যথার্থ শক্তির সন্ধান পাইল । 

সাধক! তুমিও দেখ__ তোমার স্থূল শরীরে অপ. তেজ এবং 
মরুত্বত্বের যে বিভিন্ন শক্তি, তাহা একা অদ্বিতীয়া মহতী শক্তিরই 
বিভিন্ন প্রকার বিকাশমাত্র। যীহার শক্তি তোমার ভিতর দিয়া 
প্রকাশ পাইতেছে, তাহাকে অর্পণ কর। দেখিবে__তুমি একটি 
ভৌতিক দেহধারী সংসাররিষ্ট জীবমাত্র নও। তুমি উহার 
অনেক উচ্চে। কিরূপে অর্পণ করিবে? প্রথমে অপতত্বই ধর 
তোমার শরীরমধ্যগত যে জলীয় অংশ, উহাকে বোধ কর। 
(যাহার! সত্যপ্রতিষ্ঠায় অভ্যস্ত তাহাদের পক্ষে এইরূপ বোধ একান্ত 
সহজ) মুখে বল “জল সত্য” আর অন্তরে এ জল-বোধকে ধরিয়া 

রাখ। (স্বাধিষ্ঠান কেন্দ্রে বরুণবীজ অবলম্বনে এরূপ ধারণা 
অনেকটা সহজসাধ্য হয়।) যখন এ জলবোধটি ঘনীভূত হইয়া 
আসিবে, তখন উহাকেই মা বলিয়া__-আত্মা বলিয়া আদর কর। 
তারপর উহাকেই বাহিরেও ধারণা কর অর্থাৎ ব্রহ্মরূপে উপাসনা.কর। 
দেখ_-এঁ জলময়সত্তাই পৃথিবীর অভ্যন্তরে জলধারা রূপে, ভূপৃষ্টে 
নদ নদী সমুদ্র ইত্যাদি রূপে, বৃক্ষাদিতে রসরূপে, পর্বতে প্রঅ্বনরূপে, 
আকাশে মেঘরূপে অবস্থিত। দেখ-_-তোমার দেহ হইতে আরম্ভ 
করিয়া সমগ্র পৃথিবীর অন্তরে বাহিরে অন্তরীক্ষে_ প্রতি পরমাণুর 
মধ্যে জলময়সত্তা। দেখ, আর বল-_“ইদং জলং সর্ব্বেষাং ভূতানাং 
মধু, অস্ত জলন্ত সর্ববাণি ভুতানি মধু”। দেখ তোমার অন্তরে 
বাহিরে উর্ধে নিয়ে জল ব্যতীত আর কিছুই নাই । তারপর 
বল-_“অয়মেব সঃ__যোইয়মাত্বা, ইদং ক্রপ্ধ, ইদম্‌ অমৃতম্‌, 
ইদং সর্ব্বম্‌।” 
এইরূপ তেজস্তত্বকে বোধ কর। শরীরস্থ তাপ ও জঠরায়ি 
হইতে আরম্ভ কর; (মণিপুর কেন্দ্রে বহিবীজ অবলম্বনে এইরূপ 
ধারণা সহজসাধ্য হয়।) মুখে বল-_“অগ্নি সত্য”, আর এ অগ্নি- 
বোধকে প্রসারিত কর__ভূমধ্যে তাপরূপে, ভুপৃষ্ঠে যাবতীয় বস্তুতে 
তাপরপে, জলে বাড়বাগ্নিরপে, অরণ্যে দাবানলরূপে, স্ূর্য্যে চন্দ 
জ্যোতিফমণ্ডলে বিদ্যুতে প্রকাশরূপে, এইরূপ সর্বত্র দেখ। তোমার 
দেহ হইতে আরম্ভ করিয়া যতদূর তোমার জ্ঞানচক্ষু প্রসারিত হতে 
থাকে, দেখ_ অগ্নি ব্যতীত কোথাও কিছু নাই, বিশ্বময় এই অগ্নিময় 
সত্তাটি বোধ করিয়া বল দেখি ভক্তির সহিত-_“্অয়মগ্নিঃ সর্ব্বেষাং 
ভূতানাং মমুঃ অন্তাগ্নেঃ সৰ্ব্বাণি ভূতানি মধু” দেখিতে দেখিতে তোমার 
বোধটা অগ্নিময় হইয়া! উঠিবে। তখন বলিবে-_«অয়মেব সঃ 
যোহয়মাত্মা, ইদং ব্ৰহ্ম, ইদম্‌ অমৃতম্‌ ইদং সর্র্বমূ”। 
এইরূপ মরুত্তত্ব। মুখে বল-_“বায়ু সত্য”, তারপর দেখ__ 
তোমার শ্বাস প্রশ্বাস এবং সর্ববশরীরগত বায়ুপ্রবাহ হইতে আরম্ভ করিয়া 
জল স্থল অন্তরীক্ষ সর্ববত্র বায়ুময়। (অনাহত-কেন্দ্রে বায়ুবীজ অরলম্বনে 

এইরূপ ধারণা সহজসাধ্য হইয়া থাকে।) তোমার অন্তরে বাহিরে 
বাযুছাড়া কোথাও কিছু নাই; এইরূপ বোধ করিতে করিতে পূরবববৎ 
খবির স্বরে স্বর মিলাইয়া উপনিষদের মন্ত্রে পড়-_প্অয়ং বায়ু 
সর্বেবষাং ভূতানাং মধু, অন্ত বায়োঃ সর্বানি ভুতানি মধু*। আর 
দেখ--এঁ মা, যাকে তুমি চাও, যার অন্বেষণে জন্মজন্াস্তর ধরিয়া 
ঘুরিতেছ, সেই মা এই রূপে-_এই বিশ্বব্যাপী বায়ুরপে তোমার 
সম্মুখে বিরাজিত, উহাকে আত্মদান কর-_-আত্মা বলিয়া আদর কর। 
বল--“অয়মেব সঃ--যোহয়মাত্মা, ইদং ব্রহ্ম, ইদম্‌ অমৃতম্‌, ইদং 
রব 

এইরূপ করিতে অভ্যস্ত হইলে বুঝিবে-_শক্তি-সমর্পন বা দেবতা- 
গণের অস্ত্রত্যাগের রহস্ত কি। যদিও এসকল সাধনার রহস্ত পুস্তকে - 
লিখিয়া এরূপভাবে প্রকাশ করায় অনধিকারীর হস্তে পড়িলে গুরু- 
বেদান্ত-বাক্যের অবমাননা হইবার যথেষ্ট আশঙ্কা আছে; তথাপি 
বর্তমান দেশকাল পাত্র বিবেচনায় প্রকাশ না করিয়া পারা যায় না । 
যদি সহজ্রের মধ্যে একজনও এপথে অগ্রসর হয় অথবা এসকল 
তত্বকে সত্য বলিয়া আদরের দৃষ্টিতে দেখিতে আরম্ভ করে, তবে এই 
আত্মকৃত বিধিবিগহিত কর্মজন্ত অনুশোচনার মধ্যেও একটা অনাবিল 
আনন্দভোগের সুযোগ ঘটিবে। 


বজ্রমিন্্ সমুৎপাদ্য কুলিশাদমরাধিপঃ । 
দদৌ তন্তৈ সহস্রাক্ষোঘণ্টামৈরাবতাদৃগজাৎ ॥২১॥ 


অন্ুবাদ্। অমরাধিপ সহত্রলোচন ইন্দ্র বজ্র হইতে বজ্র 
উৎপাদন এবং এরাবৎ গঞ্জ হইতে ঘন্টা আনয়নপূর্ববক সেই দেবীকে 
অর্পণ করিয়াছিলেন । ৰ 

ব্যাথ্য।। ইন্দ্র_দেবাধিপতি। বজ্র অর্থাৎ বিদ্যুৎ ইহার অস্ত্র 
বা শক্তি । আমাদের বাসভূমি এই বসুন্ধরা যে একটি তড়িৎ-যন্ত্রমাত্র 
ইহ! আধুনিক বিজ্ঞান্বিদ্গণও এতদিনে স্বীকার করিতেছেন । যদিও 

তাহাদের চক্ষুতে উহা এখনও একটী জড়শক্তিরপে প্রতিভাত 
হইতেছে, তথাপি আমরা উহাকে জড়রূপে প্রকাশিত চিৎশক্তি 
বলিয়াই বুঝি। যে চৈতন্যসত্বা স্থলে তড়িৎ-শক্তিরূপে প্রকাশ পায় 
অর্থাৎ তড়িৎশক্তির অধিষ্ঠিত যে চৈতন্য তিনিই ইন্দ্রদেবতা নামে 
অভিহিত। ইতিপূর্বে পঞ্চম মন্ত্রের ব্যাখ্যায় ইন্দ্রাদি দেবগণ 
ইন্দ্রিয়াধিপতিরূপে ব্যাখ্যাত হইয়াছে; আর এখানে শক্তির দিক্‌: 
হইতে বর্ণিত হইতেছে। চিন্তাশীল পাঠক ইহাতে কোন বিরোধ 
দেখিতে পাইবেন না'। ইন্দ্রিয়ের দিক্‌ দিয়া পাণীব্দ্িয়কে এবং শক্তির 
দিক হইতে তড়িৎশক্তিকে অবলম্বনরূপে গ্রহণ করিয়া ইন্দ্রদেবতাকে 
বুঝিতে হয়। আর বাস্তবিক পক্ষে, আদান ও তড়িৎশক্তি পরস্পর 
অবিনাভাবযুক্ত। যাহা হউক, ইন্দ্রদেব এতদিন বিশ্বময় তড়িৎশক্তি 
বা. বজ্রকে আমার বলিয়া বুঝিয়াছিলেন ; তাই তাহাকে মহিযাস্থুর- 
কর্তৃক স্বর্গ হইতে বিতাড়িত হইতে হইয়াছে । আজ ইন্দ্রদেব উহা! 
চিন্ময়ী-মাতৃচরণে উপহার দিয়া, মহিষাস্থর নিধনের পূর্ববায়োজন 
সম্পন্ন করিলেন। বজ্বরূপ যে শক্তির উপর ইন্দ্রদেবের আধিপত্য, 
এ শক্তি যে তাহার নয়, ইহা সম্যক্‌ উপলব্ধি করার নামই বজ্র- 
সমর্পণ । বজ্রটী ইন্দ্রেরই রহিল, মাত্র বজ্রবিষয়ক মমত্বাভিমান 
বিদুরিত হইল। তাই বজ্র হইতে বজ্র উৎপাদনপূর্রবক অর্পণের কথা 
মন্ত্রে উক্ত হইয়াছে। অন্যান্য দেবতাগণের অস্ত্রাদি প্রদান-সম্বন্ধেও 
এইরূপ বুঝিবে। পূর্বেও একবার একথা বলা হুইয়াছে। 

সাধক! তুমিও দেখ_ তোমার দেহস্থ তড়িৎশক্তি হইতে 
আরম্ভ করিয়! জলে স্থলে অন্তরীক্ষে বিশ্বব্যাপী যে তড়িন্মণ্ডল 
রহিয়াছে, উনিই চিন্ময়ী মা। উহাকে সরলপ্রাণে সত্যজ্ঞানে মা 
বল! দেখ_-হয়ং বিদ্যুৎ সর্ব্বেষাং ভৃতানাং মধু । অন্তাবিছ্যতঃ 
সর্ববাণি ভূতানি মধুঃ”। জর্ববভূতে বিদ্যুৎ পূর্ণভাবে মধুরূপে 
আত্মরূপে অমৃতরূপে বিদ্ধমান। আবার সর্ববভূত এই বিদ্যুৎসত্তায় 
সত্তাবান্‌ হইয়া বিদ্যুতের মধুরূপে অমৃতরূপে অবস্থিত দেখ_ 
শুধু মধুময় জগৎ। শুধু আত্মদানের বিশুদ্ধ আনন্দ! পরস্পর 

পরস্পরের প্রিয়তম_-মধু__আত্মা--বড় ভালবাসার বস্ত। দেখ 
. শাক্তিরূপিণী মা আমাদিগকে বড় ভালবাসেন ; আবার আমরাও মাকে 
কত ভালবাসি ! দেখ__মায়ের বুকে আমরা, আবার আমাদের বুকে 
মা। আমরা মায়ের মধু মা আমাদের মধু! ও কি সাধক! তোমার 
বুক ফেটে কান্না আস্ছে? কীদ আর বল- মা, তুমি আমার প্রাণ ! 
তুমি আমার প্রাণ ! ওগো দেখ-_শুধু প্রাণের আদান প্রদান । আমি 
তোমাদের প্রাণ, তোমরা আমার প্রাণ। বুঝিবে কি এ তত্ব? বল, 
এই জড়বিছ্যুৎকেই বল__অয়মেব সঃ-_যোহয়মাত্মা ইদং ব্রহ্ম, ইদম্‌ 
অমৃতম্‌, ইদং সত্যম্। দেখিবে__মহিষাসুরবধ কত সহজ । কিন্তু সে 
অন্ত কথা৷ 

ইন্দ্ৰদেব এরাবত হইতে ঘণ্টা দিয়াছিলেন। ইর্‌ ধাতুর অর্থ গতি 
বা বেগ। ইরাবান্‌ শব্দের অর্থ গতিশক্তি-বিশিষ্ট । ইরাবাঁনের অপত্য 
বা তৎসম্বন্ধীয় বস্তুকে এরাবত কহে। এরাবত- ইন্দ্রের বাহন । 
ইন্দ্রের অপর একটি নাম মেঘবাহন ! মেঘ ও এরাবত অভিন্ন । তৰে 
এরাবতকে হস্তী বল! হয় কেন? পূর্ব্বে বলিয়াছি_ ইন্দ্র বজ্রের অর্থাৎ 
তড়িৎশক্তির দেবতা । এরাবত এঁ তড়িৎশক্তির পরিচালক । যে 
স্থুল গমনশীল পদার্থকে অবলম্বন করিয়া ভড়িৎশক্তি পরিচালিত হয়, 
তাহার নাম__এরাবত হস্তী। যদিও পৃথিবীর বহুবিধ পদার্থকে 
অবলম্বন করিয়াই এই শক্তি পরিচালিত হয়, তথাপি বিশেষভাবে 
মেঘই ইহার বাহন অর্থাৎ পরিচালক । মেঘগুলি বর্ণে বা গঠনে 
অনেক সময় হস্তীসদৃশই হইয়া থাকে। অন্ভাপি প্রবল র্ণীবর্ত 
সময়ে যে জলস্তস্ত উখিত হয়, লোকে তাহাকে স্বর্গ হইতে এরাবতের 
অবতরণ বলিয়া থাকে। ঘনকৃষ্ণ মেঘখণ্ড যেন জলভারে অবন্ত 
হইয়া পড়ে, আর প্রবল ঘূর্ণবায়ু প্রভাবে নদী প্রভৃতি হইতে উৎক্ষিপ্ত 
স্তস্তাকৃতি জলরাশি শুণ্ডের আকারে যেন মেঘকে স্পর্শ করে; দূর 
হইতে এই দৃশ্য দেখিলে__-সত্যই বলিতে হয়_ব্বর্গ হইতে এরাবত 
নামিয়া আসিয়া জলপান করিতেছে । সে যাহা হউক, যে বস্তু 
_ বিছ্যযৎপরিচালক, তাহাই শব্দবাহী ; কারণ গতি বা কম্পন হইতেই 

শব্দ প্রকাশ পায়; তাই এরাবতকণ্ঠে শব্দ-উৎপাদিকা ঘণ্ট! দৌছুল্য- 
মান। ইন্দ্রদেব বজ অর্পণের সঙ্গে সঙ্গে বজ্জনহকৃত ধ্বনি পর্য্যন্ত 
অর্পন করিলেন। অর্থাৎ বজধবনিটি পর্য্যন্ত যে মাতৃ শক্তিমাত্র, ইহা 
উপলব্ধি করিলেন। ঘণ্টা-সমর্পণের ইহাই রহন্ত। 

এস্থলে আবার আমর! পাঠকবর্গের সংশয়-নিরাসকল্পে বলিয়া 
রাখি ইন্দ্র, এরাবত প্রভৃতির এরূপ ব্যাখ্যা দেখিয়া গজারঢ়, 
বজজপাণি ইন্দ্যূত্তির অস্তিত্ব সম্বন্ধে কেহ সন্দিহান হইবেন না। যদিও 
পুর্ধ্বমীমাংসা-দর্শনশান্ত্র প্রণেতা মহধি জৈমিনি ইন্দ্রার্দি দেবতার 
মুত্তির অপলাপ করিয়া মাত্র মনত্াত্বক দেবতা স্বীকার করিয়াছেন; 
তথাপি আমরা মৃত্তিবিশেষের অস্বীকার করিতে পারি না; কারণ, 
একেত ইহাতে পরিপূর্ণা সর্বশক্তিময়ী মায়ে একট! অভাব কল্পনা 
করিতে হয়, তা ছাড়া যথার্থই এ সকল বিশিষ্ট মৃত্তির দর্শন হয়। 
(কিরূপে মুত্তির আবির্ভাব হয়, তাহা অনেকবার আলোচনা করা 
হইয়াছে।) আর মহধি জৈমিনি যে মন্ত্রময় দেবতা বলিয়াছেন, 
তাহাও যুক্তিবিরুদ্ধ কথ! নহে; কারণ দেবমৃদ্তিসকল ভাবময়। 
সাধকের বিশিষ্টমূত্তি বিষয়ক ভাব (ভাববস্ত চৈতন্য ভিন্ন অন্য কিছু 
নহে) ঘনীভূত হইয়া স্থলে মৃত্তির আকারে প্রকাশ পায়। মন্ত্রমূহ এ 
ভাবের উদ্দীপক। ভাব বলিলেই সেই ভাবমূলক কোন শব্দ আছে 
ইহ! বুঝিতে হয়। শবশুন্ত ভাব হইতেই পারে না। একমাত্র 
“ভাবাতীত” স্বরূপকে অশব্দ বল! হয়। শব্দই মন্ত্র। যে শব্দ যেরূপ 
দেবমূত্তি-বিষয়ক ভাবকে সহজে উদ্বুদ্ধ করিয়! দেয়, সেই শব্দই 
সেই দেবতার মন্ত্র। সুতরাং মন্ত্রময় দেবতা বলায় কিছুই দোষ 
হয় না। তারপর যদি কেহ বলেন__দেবতাদিগের মৃত্তি থাকিলে 
ছুইটী অনিষ্ট হয়। প্রথমতঃ__একজন দেবতা এককালীন বহুস্থানে 
পুজা গ্রহণ করিতে পারেন না, দ্বিতীয়_গজারডঢ় বজ্পাণি ইন্দ্রদেব 
যদি পুজাস্থলে আবিভূর্তি হয়েন, তবে মৃন্ময়মূত্তি কিংবা ঘটাদি 
চূর্ণ হইয়া যাইবে । (এসকল শৈশবীয় আপত্তি মীমাংসাদর্শনেই 
আছে) তাহার উত্তরে বলিতে হয়__এরূপ আপত্তি অকিঞ্চিৎকর ; 

কারণ দেবতাসমূহ প্রত্যেক সাধকের অস্তরেই সুক্মরূপে 
অবস্থিত। সুতরাং এককালীন বহুস্থানে পৃজ্জাদি গ্রহণ করিতে 
আপত্তি নাই । তারপর দেবতাদিগের মৃত্তি আমাদের দেহের মত 
ভৌতিক নহে, যে উহার আবির্ভাবে ঘট চুৰ্ণ হইয়া যাইবে । 
দেবমৃত্তি চিন্ময় অর্থাৎ কেবল চৈতন্য দ্বারা গঠিত। সাধকের ভক্তি- 
হিমে_ প্রবল প্রার্থনায় সাধকেরই অন্তরস্থিত চৈতন্তময় দেবতাঁবিষয়ক 
ভাব ঘনীভূত হইয়া স্থলে প্রকাশ পায়। এ সিদ্ধান্তে হয়ত অপর 
কেহ আপত্তি করিবেন__দেবতাগণ যদি সুন্মর্ূপে প্রতিজীবের 
অন্তরেই অবস্থান করেন, তবে জীবভেদ দেবতাভেদ হইয়া পড়ে 
অর্থাৎ ইন্দরাদির মত এক এক দেবতাই যে অসংখ্য হইয়া পড়ে। 
শাস্ত্রে ত এরূপ উল্লেখ নাই! একথা সত্য ; ইহার উত্তর এই যে, 


চৈতন্য যেরূপ বস্তুতঃ এক-_অভিন্ন হইয়াও প্রতিজীবে ভিন্ন ভাবে 


প্রকাশিত হয়, ইহাও সেইরূপ । পূর্বেও এই দেবতাঁতত্ব বিশেষরূপে 
ব্যাখ্যাত হইয়াছে। : 

দেবতাদিগের মূত্তিসম্বন্ধে এত কথা বলিবার আবস্তকতা এই যে, 
একদল লোক আছেন, তাহারা মাত্র আধ্যাত্মিক তত্ব স্বীকার করেন। 
অপর একদল-_দেবমৃত্তি প্রভৃতিকে অজ্জলোৌকদিগের জন্য রূপকমাত্র 
বলিয়। উড়াইয়া দিতে চেষ্টা করেন। আর একদল আছেন তাহারা 
পৌরাণিক উপাখ্যানগুলির যথার্থ রহস্ত বুঝিতে চেষ্টা না করিয়া 
মনে করেন-__দেবতাঁদদিগেরও আমাদেরই মত বাড়ী ঘর আছে, 
বিবাহাদি ব্যাপার আছে, তাহাদের দেহও আমাদেরই মত পঞ্চভূতের 
নিন্মিত ইত্যাঁদি। এ সকলই জ্ঞানের একাংশমাত্র । এইজন্য পুনঃ 
পুনঃ এ সকল তত্বের আলোচনা আবশ্তক। শুধু একটা কথা স্মরণ 
রাখিয়া শাস্ত্রীয় রহস্তে অবতীর্ণ হইলে, আর কোন গোলযোগই 
উপস্থিত হয় না! সে কথাটী এই যে_ স্থুল, সুক্ষ এবং কারণ তিনই 
সত্য। এবং এই তিনের সামনঞ্জন্তই প্রকৃত সিদ্ধান্ত। তবে এই 
তিনটার মধ্যে কারণের দিকে বিশেষ লক্ষ্য রাখিতে হইবে । স্বন্ম ও 
স্থলের গতি যেন কারণাভিমুখী থাকে। কারণের দিকের লক্ষ্য 

পরিত্যাগ করিয়া কেবল স্থল অথবা কেবল সুক্মবিষয়ক কোন সিদ্ধান্ত 
করিতে গেলেই, তাহা ভ্রমপূর্ণ হইবে৷ স্থূল যেন সুন্মাভিমুখী থাকে 
এবং সুন্ম যেন কারণাভিমুখী হয়। এরূপ হইলে, আর শান্তরার্থনিণয় 
করিতে সংশয়াকুল হইতে হয় না। পাঠকগণের বোধসোৌকর্য্যার্থ স্থল, 
সুক্ম ও কারণ কি তাহাও বলিয়া রাখিতেছি। কারণ__পরমাত্মা 
বিশুদ্ধচৈতন্য ; সুন্ম_শক্তিঁমায়া বা প্রকৃতি এবং স্থুল কাৰ্য্য 
অর্থাৎ এই জীবজগৎ 

এইবার আমরা প্রস্তাবিত বিষয়ের সমীপস্থ হই-_দেবলোক সুক্ষ, 
ইহাদের বিশিষ্টমুস্তি স্থলভাবাপন্ন হইলেও, সুন্মূলোকেরই অন্তর্গত । 
তড়িৎ স্থুল। যে চৈতন্যের বহিবিকাশ তড়িৎ, উহাই ইন্দ্রশক্তি । 
যদি কেহ এ বিশিষ্ট চৈতন্তে সমাহিত হইয়া ইন্দ্ৰযুত্তিদৰ্শনের 
অভিলাষী হয়, তবে সে অনায়াসে ধ্যানান্ুরূপ মূত্তি প্রত্যক্ষ করিতে 
পারে। ইহার অন্যথা কখনও হয় না;_হইতে পারে না। 


কালদণ্ডাদ্যমোদণ্ডং পাশঞ্চান্থুপতির্দদৌ । 
প্রজাপতিশ্চাক্ষমালাং দদে| ব্রহ্মা কমগুলুম্‌ ॥২২৷॥৷ 


অনবাদ। যম (স্বকীয়) কালদণ্ড হইতে দণ্ড (এইরূপ) 
বরুণ__পাশ, প্রজাপতি__অক্ষমালা এবং ব্রহ্মা-__কমগুলু দান 
করিয়াছিলেন। 

ব্যাখ্যা । যম_ মৃত্যুপতি। যে চৈতন্য মৃত্যুরূপে প্রকাশ পায়, 
তাহারই নাম যম। সর্ব্বজীবের সংযমন-কর্তা এই মৃত্যুপতি ; তাই 
ইহাকে যম বলা হয়। কালদও ইহার অস্ত্র । জীব যতই উচ্ছ বল 
গতিতে চলুক না কেন, ইনি কালরূপ দণ্ডপ্রভাবে জীবকে সংযত 
করিবেনই। তাই কালদণ্ই যমের অস্ত্র । 

বরুণ__অন্ভুপতি। পূর্বে ইহার শক্তি বা শঙখ-অর্পণের লিল বলা 
হইয়াছে । এইবার ইহার প্রধান অস্ত্র পাশ-অর্পণের কথাও বলা 

হইল। পাশ-_বন্ধন-সাধন রক্ষুবিশেষ। অনুরাগ বা আসক্তিই 
জীবকে আবদ্ধ করিয়া রাখে ) তাই, অন্গরাগই পাশ। রসতত্‌ হইতেই 
অনুরাগ সঞ্জাত হয়; স্থৃতরাং বরুণের বিশেষ অস্ত্র পাশ। আপত্তি 
হইতে পারে__কেবল অনুরাগ হইতেই ত জীবের বন্ধন হয় ন! ; দ্বেষ 
' হইতেও হয়। সত্য, দ্বেষ অনুরাগেরই রূপান্তর মাত্র। অনুরাগ 
যেখানে বাধা প্রাপ্ত হয়, সেইখানেই উহা! দ্বেষের আকারে প্রকাশ পায়। 

প্রজাপতি__অক্ষমালা। পঞ্চাশৎ মাতৃকাবর্ণসালাই অক্ষমাল]। 
বর্ণময় এই জগৎ। যাহার! মাতৃকান্তাস করেন, তাঁহার! বুঝিতে 
পারেন__জীবের দেহ বস্তুতঃ অকারাদি পঞ্চাশটা বর্ণঘারাই রচিত । 
পূর্বে বলিয়াছি__ভাবের ঘনীভূত অবস্থাই মূত্র, ভাবসমূহ শব্দমূলক, 
শব্দ আবার কতকগুলি বর্ণের সমষ্টিমাত্র। এইরূপে বর্ণমালা হইতেই 
জীবজগৎ বা প্রজাসমূহের সৃষ্টি হইয়াছে। তাই, প্রজাপতির শক্তি 
অক্ষমালা। 

্রহ্ধা_কমগ্ডলু। স্থপ্টিরবীজসমূহ যে স্থানে অব্যক্তভাবে থাকে, 
সেই অব্যক্ত বীজাধারই কমণ্ডলু । আমরা যে পুনঃ পুনঃ জন্ম মৃত্যু 
ভোগ করি অথবা জীবনকালেই মুহু মুহু ভাবচাঞ্চল্য অনুভব করি, উহা 
অব্যক্ত বীজের ব্যক্ত ভাবমাত্র। এই অব্যক্ত আধারটী অর্থাৎ যেখানে 
সৃষ্টির বীজসমূহ গুপ্তভাবে রক্ষিত আছে, উহাই ব্রহ্মার কমণগুলু ৷ 

এইরূপে যম, বরুণ, প্রজাপতি এবং ব্রহ্মা, ইহারা যথাক্রমে 
কালদও পাশ, বর্ণমালা এবং কমণ্ডলু অর্পণ করিলেন ।__তীহাদের এ 
সকল শক্তি যে মায়েরই শক্তিমাত্র ইহ! সম্যক্‌ উপলব্ধি করিলেন । 
সাধক! তুমিও তোমার মৃত্যুভয়, অনুরাগ, স্থল ও সৃন্ম-দেহগত 
গঠনশক্তি এবং অব্যক্ত সংস্কীরসমূহ মাতৃচরণে উপহার দিয়া, মমত্ব 
হইতে__অভিমান হইতে যুক্ত হও ৷ মুক্তিমার্গে অগ্রসর হও ! কিরূপে 
এই সকল অর্পন করিতে হয়, তাহার আভাস পূর্বেই দেওয়া হইয়াছে! 
প্রত্যেকটা ধরিয়া দেখাইতে হইলে, পুস্তকের কলেবর অতি বৃহৎ 
হইয়া পড়ে । আমাদেরও ধের্যচ্যুতি অসন্তব নয় । 


600. In Public Domain. Sri Sri Anandamayee Ashram Collection, Varanasi 


দি. 
শপ 


Digitization by 50281070001 and Sarayu Trust. Funding by MoE-IKS 
৮৪ কাল জগদাধার 


সমস্তরোমকুপেবু নিজরশ্মীন্‌ দিবাকরঃ। . 
কালশ্চ দত্তবান্‌ খড়গং ত্তাশ্চর্্ম চ নির্মলমূ্‌ ॥২৩॥ 


অনুবাদদ। দিবাকর দেবীর সমস্ত রোমকুপে স্বকীয় রশ্মি 
প্রদান করিলেন। এবং কাল খড়া ও নির্মল চর্ম দিয়াছিলেন। 

ব্যাখ্যা । সূর্যের প্রকাশশক্তি মায়ের সমস্ত অন্গময় প্রতি- 
রোমকুপে উদ্ভাসিত.হইল ; অর্থাৎ স্ূর্য্যদেব বুঝিতে পারিলেন-_- 
যে প্রকাশ শক্তির প্রভাবে আমি বিশ্ব-প্রকাশক, উহ! মাতৃ-প্রকাশ 
ব্যতীত অন্ত কিছু নহে, আমার নিজন্ব কোনও প্রকাশশক্তি নাই। 
ইহারই নাম মাতৃ-অঙ্গে সূর্য্যের রশ্মিবান। উপনিষদ্‌ও বলেন-_“ন 
তত্র স্র্য্যোভাতি” “তমেব ভান্তমন্থভাতি সর্ববম্”। 

কাল-__খড়া ও চৰ্ম্ম প্রদান করিলেন। কাল-_কালাত্মক চৈতন্য 
_ যাহাতে জগৎ পরিধৃত। “কালো হি জগদাধারঃ কালাধারো ন 
বিদ্যতে” কালই জগতের আধার, কালের আধার কেহ নাই। পূর্বে 
মৃত্যুপতি দেবীকে কালদণ্ড প্রদান করিয়াছেন। সে কাল সংহরণ- 
শক্তিত্বরপ। আর এখানে কালশব্দে জগদাধারম্বরূপ মহাকাল বুঝিতে 
হইবে। কাল সম্বন্ধে আর একটু আলোচনা কর! এখানে নিতান্ত 
অপ্রাসঙ্গিক হইবে না। কাল আমাদের নিকট ভূত ভবিব্যং ও বর্তমান, 
এই ত্রিবিধরূপে প্রকাশ পায়। বস্তুতঃ কাল এক অখণ্ড দণ্ডায়মান 
নিত্য বর্তমান। “জগৎ আছে”; এন্থলে “আছে” এইটা কালের 
গ্যোতক, অর্থাৎ বর্তমানকালরূপ আধারে জগতের বিদ্যমানত! বুঝায়। 
এই রূপ “জগৎ ছিল” “জগৎ থাকিবে” ইত্যাদি স্থলেও কাল 
আধাররূপেই অনুস্ভত হয়। এইরূপ সর্ব্বত্র। যদিও আমরা'অনেক 
সময় “কাল আছে” এরূপ অর্থ প্রয়োগ করি এবং তাহার একটা 
অক্ষুট অর্থও বোধ করিয়া লই ; উহ্‌! কিন্তু বস্তশুন্ত একটা বিকল্প- 
জ্ঞানমাত্র ; কারণ, কাল আছে বলিলে--কালের অধিকরণ বুঝায় । 
কালের বস্তুতঃ অধিকরণ কিছু নাই। কালই নিত্য আধার। এ 
আধারে অতীত কিংবা ভবিস্তৎ থাকিতে পারে না। যাহাকে আমরা 

অতীত বা ভবিষ্যং বলি তাহাও “আছে” এই বর্তমানবাচক শব্দ দ্বারাই 
বুঝি। জিজ্ঞাসা হইবে--তবে অতীত এবং ভবিষ্যৎ অংশদ্বয়কে কেন 
আমরা বর্তমানরূপে প্রত্যক্ষ করিতে পারি না? তাহার হেতু স্মৃতি 
. ও আশী। আমাদের স্মৃতি, কল্পনা এবং আশা এই তিনটীই কালের 
স্থল প্রকাশ । যদি আমরা অন্তর হইতে স্মৃতি, কল্পনা এবং আশাকে 
মুছিয়া ফেলিতে পারি, তবে আর কাল বলিয়া কোন প্রতীতিই 
থাকে না। ুযুপ্তি অবস্থায় এ তিনের একটাও থাকে না; সুতরাং 
কালজ্ঞানও থাকে না। ম্মৃতি-_-অতীত কাল এবং আশা__ভবিষ্যং 
কালরূপ একটা প্রত্যয় জন্মাইয়৷ দেয়। যীহারা ত্রিকালদর্শা হন, 
তাহার! চিত্ত হইতে এঁ ছুইটাকে সম্যক্‌ বিলুপ্ত করিয়া দেন; তাই 
তাহাদের অতীতানাগত জ্ঞান হয়। আমাদের কোন কল্পনাই বিশুদ্ধ 
নহে; উহা অতীতের স্মৃতি এবং ভবিষ্যৎ আশার সহিত মিশ্রিত 
হইয়া জ্ঞানশক্তিকে সঙ্কীর্ণ করে, তাই অতীত ও ভবিষ্যৎ অংশ 
অপ্রত্যক্ষ থাকে। . 
যাহা হউক জগদাধার কাল-__বিচ্ছেদকারক খড়া এবং 
আচ্ছাদনকারক চর্শ্ম প্রদান করিলেন। কালের প্রধানতঃ এ ছুইটা 
শক্তি। একটা বিশুদ্ধ চৈতন্যের সহিত বিচ্ছেদ, অন্তটী উহার 
অপ্রকাশ। পরমাত্বায় স্ব প্রথম দিক্‌ ও কাল কল্পিত হয়। 
পরমাত্মা যখন কালাত্মবক হইয়া আত্মপ্রকাশ করেন, তখনই শুদ্ধ 
নিরপ্রনসত্তা হইতে আপনাকে বিচ্ছিন্ন বোধ করেন; ইহাই খড়ী। 
এবং ওঁ বিচ্ছেদের সঙ্গে সঙ্গেই নিরগ্রনসত্তা আবৃত হয়, ইহাই চর্ম্ম ৷ 
আবার অন্তদিক দিয়াও দেখা যাঁয়-__কালই সকলকে বিচ্ছিন্ন করে 
এবং স্বকীয় স্বরূপকে অপ্রকাশিত রাখে । ইহাকেও খড়া চর্ম 
বলা যায়। এতদিন কাল, এঁ ছুই শক্তিতে মমত্ববৌধে অভিমানবন্ধ 
ছিল, আজ তাহা মাতৃ-চরণে উৎসর্গ করিয়া ধন্য হইল। 
সাধক! তুমিও তোমার কাঁলজ্ঞানকে মাতৃ-চরণে অর্পণ ক্র। 
তোমার স্মৃতি, কল্পনা ও আশাকে ম। বলিয়। বুবিতে চেষ্টা ক্র ; যখন 
অতীতের স্মৃতি কিংবা ভবিষ্যতের মোহিনী আশী আসিয়া তোমাকে 

ব্যথিত কিংবা উৎসাহিত করিবে, তখন কীদিয়া বলিবে-মা ! তুমি 
নিত্য বর্তমানন্বরূপা হইয়াও কেন আমার বুকে স্মৃতির আকারে, আশার 
আকারে ফুটিয়া উঠিতেছ? আমার চিরসন্তপ্ত বক্ষকে ক্ষত-বিক্ষত 
করিতেছ! মা! একবার কালাতীতত্বরূপে দাড়াও, অন্তর হইতে 
অতীত ও ভবিষ্যতের ছবি চিরতরে মুছিয়া যাউক! আমি শাস্তি 
লাভ করি” এরূপ কীদিতে পারিলে তুমিও কালাতীতন্বরূপের 
সন্ধান পাইয়! শান্তিলাভ করিতে পারিবে । 


ক্ষীরোদশ্চামলং হারমজরে চ তথান্বরে | 
চুড়ামণিং তথা দিব্যং কুণ্ডলে কটকানি চ ॥২৪॥ 
অর্ধচন্দ্রং তথা শুভ্রং কেয়ুরান, সর্ববাবানুযু। 
নুপুর বিমলৌ৷ তদদ্গ্রৈবেয়কমনুত্মমূ। 
অঙ্গুলীয়করত্বানি সমস্তাস্বঙ্কূলীযু চ ॥২৫॥ 


অনুবাদ। ক্ষীরোদসমুত্র দেবীকে মনোরম হার, চিরনূতন 


" বন্তরযুগল, মন্তকভূষণ চূড়ামণ্ কর্ণভূষণ দিব্যকুগুলদ্বয়, বলয়সমূহ, 


অর্চন্র, বাহুভূষণ কের, পাদভূষণ বিমল নৃপুরদবয় ক্ভৃষণ অনুত্তম 
গ্রৈবেয়ক (হার) এবং অঙ্গুলিসমূহে রত্বনিন্মিত অন্ধুরীয়ক প্রদান 
করিয়াছিলেন। 

ব্যাখ্যা। ক্ষীরোদসমুদ্র__শুদ্ধ সৃত্গু৭। অর্থাৎ রজত্তমোগুণ 
কর্তৃক অনভিভূত প্রকাশশীল নির্মল বুদধি-সত্ব। কথায়ও বলে 
জীবদেহেই অপ্তসমুদ্র বিদ্ধমান। এস্থলে সংক্ষেপে আমরা সেই 
জীবদেহস্থ সপ্তসমুদ্রের পরিচয় লইতে চেষ্টা করিব। (১) বিশুদ্ধ 
সত্বগুণ_ ক্ষীরোদ বা ছুধসমুদ্র। (২) ঈষৎ রজোগণদারা উপরক্ত 
সত্বগুণ_সপিঃসমুদ্র । (৩) ঈষৎ তমোগুণ দ্বারা উপরক্ত সত্বগুণ 
_দধিসমুদ্র । (৪) রজোুণ_্ুরাসমুদ্র ! (৫) সত্বগুণোপরক্ত 

ক্ষীরোদসমুদ্র ৮৭ 


রজোগুণ_ ইক্ষুমুত্র। (৬) তমোগুণাভিভূত রজোগুণ_- 
লবণসমুদ্র। (৭) তমোগুণ__জলসমুদ্র । গুণত্রয় অনাদি এবং 
অনীম; তাই, সমুদ্রের সহিত উপমিত হইয়াছে। এতপ্তিম 
সমুদ্রশব্দটার নিরুক্তি হইতেও এ উপমার সার্থকতা রক্ষা, হয়_উন্দ, 
ধাতুটা ক্লেদন অর্থাৎ আব্রকিরণ-অর্থে প্রযুক্ত হয়। সম্যক্‌ প্রকারে 
ক্লিন্ন করে বলিয়াই ইহার নাম সমুদ্র । বিশুদ্ধ চৈতন্যকে লীলারসে 
আত্রীভিত করে; তাই গুণত্রয় সমুদ্র-স্থানীয়। পরস্পর সংযোগ- 
তারতম্যে উহাদের 'সপ্তধা ভেদ হয়। উহাই পুরাণাদি-শাস্ত্বর্ণিত 
“লবণেক্ষুনুরাসপির্দ ধিহ্প্ধ জলাস্তকাঃ* নামক অপ্তসমুদ্র ৷ 

এইরূপে জীবদেহে সপ্তসমুদ্রের বিদ্যমানত! দশিত হইল বলিয়া, 
বিরাট ব্রহ্মাণ্ডে সপ্তসমুদ্রের অভাব কল্পনা নিন্দনীয়। যেহেতু পূর্বেই 
বলিয়া আপিয়াছি_-ভগবংস্থগ্টির এমনই মহিমা__যাহা বিরাট্‌ 
ব্রহ্মাণ্ডে বিদ্ধমান, তাহাই প্রতি জীবদেহে বর্তমান রহিয়াছে । তাই, 
আমাদের প্রত্যেকেরই দেহ যেন এক একটা ক্ষুদ্র ব্রহ্মাণ্ড। ইহাকে 
ভালরপ বিশ্লেষণ করিয়া দেখিতে পারিলেই, সমগ্র ত্রহ্মাণ্ডের রহস্ত 
অবগত হওয়া যায়। শ্রুতিও বলেন__“আত্মনো! বা অরে বিজ্ঞাতে 
সর্ধ্বমিদং বিজ্ঞাতং ভবতি”। 

যাহা হউক, এই সপ্তসমুদ্র মধ্যে ক্ষীরোদসমুদ্রই এস্থলে প্রস্তাবিত 
এবং উল্লেখযোগ্য । ইনি অনস্তরত্বের আকর। দেবতাবৃন্ব ইহাকে 
মন্থন করিয়৷ নানাবিধ রত্ব এবং অমৃত লাভে ধন্য হইয়াছিলেন। 
আবার এদিকে দেখ- বুদ্ধিদত্ব নির্মল হইলেই, নানারূপ যোগবিভুতি 
লাভ হয়। এতদৃভিন্ন বিশেষ লাভ-_অমৃত। যাহ! পান করিয়া! জীব 
অমর হয়। একমাত্র পরমাত্বাই অমৃত, বুদ্ধি নির্মল হইলেই 
পরমাত্মবিষয়ক প্রজ্ঞা উদ্ভাসিত হয়, জন্মমৃত্যু-সংস্কার দূরীভূত হয়, 
জীব অমর হয়। সাধারণতঃ রজোগুণ-জনিত চাঞ্চল্য এবং তমোগুণ- 
জনিত আবরণ, বুদ্ধিত্েরও প্রকাশশীলতাকে সঙ্কীর্ণ করিয়। রাখে ; 
কিন্তু তীব্র ঈশ্বরপ্রণিধানে- মাতৃ-কৃপায় যখন উহার! অভিভূত হইতে 
থাকে, তখনই নানারূপ যোগৈশ্বর্য্য লাভ হয়। যিনি মাত্র এ সকল 

৮৮ ক্ষীরোদ সমুদ্রের আভরণ অর্পণ 


ধনরদ্বাদির লোভে মুগ্ধ থাকেন, তাহার পক্ষে কিছুদিন অম্ৃতলাভের 
পথ রুদ্ধ থাকে; বরং হলাহল উৎপন্ন হয়। তারপর বিজ্ঞানময় 
মহেশ্বর- শ্রীন্রীগুরুদেব স্বয়ং আসিয়া সে বিষপান করেন। জীবকে 
_ শিব্যকে অমুতপাঁন করাইয়া, অমর করিয়া দেন। তাই বলি 
সাধক, যোগৈষ্বর্্য-লাভের আশায় সাধন-সমরে অবতীর্ণ হইও না। 
শুধু আত্মদান__আত্মাুতিই এ সমরের অবসান। মাতৃ-চরণে 


আত্মবলি দাও, মাতৃ লাভ হইবে। পথের ধুলি-_ যোগৈশ্বর্য, আপন! 


হইতে আদিবে। তুমি উপেক্ষা করিয়া শুধু মা মা বলিয়া ছুটিয়া 
চল! আপনাকে মায়ের পায়ে ঢালিয়া দাও! ব্রা্গণত্বলাভ 
হইবে_ শশ্বৎ শান্তির নিত্যাধিকারী ' হইবে। কিন্তু সে অন্ত 
2 ৃঁ 

ক্ষীরোদসমুদ্র-দেবীকে কি কি আভরণ দিয়াছিলেন; এস এইবার 
আমরা তাহার আলোচনা! করি । 

(১) অমলহার, (২) অজর অন্বরযুগল, (৩) দিব্যচূড়ামণি, 
(9) কুণ্ডলদ্বয়, (৫) কটকসমূহ, (৬) শুভ্ৰ অর্ধচন্্র, (৭) কেয়ুর 
(৮) বিমল নূপুর, (৯) অনুত্তম গ্রৈবেয়ক এবং, (১০) অন্দুলীয়ক 
রত্বনিচয়। অনন্ত রত্বের আকর ক্ষীরোদসমু্র স্বকীয় অনুত্তম 
রত্বরাজিদবারা মাতৃ-পূজা করিয়া কৃতার্থ হইলেন। ধন রত্ব অনেকেরই 
থাকে; কিন্তু উহা যদি মাতৃ-অঙ্গের সৌষ্ঠব-সম্পাদন না করে__মাতৃ- 
বজ্দের আহুতি না হয়, “আমার ধন” বলিয়া অভিমান থাকে, তবে 
সে ধনের অর্জন রক্ষণ ও অযথা ব্যয়জনিত বহুবিধ সন্তাপ ভোগ 
করিতে হয়। অস্থুরগণ ছলে বলে সে ধন হরণ করে। আর যদি 
কেহ উহা মায়ের ধন বলিয়া, অভিমানকে অকপটচিত্তে বলি দিতে 
পারে, তবে দেখিতে পায়-_ধনের সদ্ব্যবহার-জনিত নির্মল শাস্তি 
লি অমরত্বের পথে অগ্রসর করিয়া দিতেছে। তাই, 
নিতে রাঃ সমগ্র এখর্য্য দিয়া মায়ের বরবপু সুসজ্জিত 

(১) অমলহার-_বিশুদ্ধ গ্রকাশশ্ক্তি। বুদ্ধিসত্ব নিৰ্ম্মল হইলে 


000. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 
আভরণ তত্ব ৮৯ 


প্রকাশ-শক্তি অক্ষুণ্ন হয়। যাবতীয় বৈষয়িক প্রকাশ বুদ্ধিতে গিয়া 
পর্য্যবসিত হয়, অর্থাৎ বুদ্ধির পরে আর বৈষয়িক প্রকাশ নাই। 
রজো-গুণের চাঞ্চল্য বশতঃ সাধারণ জীবের এঁ প্রকাশশক্তি অতি 
ক্ষীণ__-যে কোন পদার্থ সন্মুখে উপস্থিত হয়, তাহার অতি সামান্ত 
অংশকে প্রকাশিত করে। মনে কর, তুমি বৃক্ষ দেখিতেছ। তোমার 
বুদ্ধিসত্ব বা প্রকাশ-শক্তি বলিয়া দিল__“ইহ! বৃক্ষ*। বৃক্ষের কিন্ত 
সামান্য অংশই তোমার জ্ঞানগোচর হইল । উহার অতীত অনাগত 
অবস্থা, অভ্যন্তরস্থিত রস-প্রবাহ ইত্যাদি, সকলই তোমার অজ্ঞাত 
রহিল। বুদ্ধিসত্বের মলিনতাই উহার একমাত্র হেতু । কিন্তু সত্বগুণ 
বিশুদ্ধ হইলে এরূপ হয় না; বিষয়ের যাবতীয় অংশ যুগপৎ প্রকাশ : 
হইয়া পড়ে। এই শক্তির নাম অমলহার। উহা যে একমাত্র 
সর্বশক্তিময়ী মাতৃশক্তি ব্যতীত অন্ত কিছুই নহে, উহাতে যে আমার 
বলিয়া অভিমান করিবার কিছু নাই ; উহ! উপলব্ধি করিতে পারিলেই 
মাকে অমলহার পরাইয়া দেওয়া হয়। ক্ষীরোদসমুদ্রের অমলহার- 

অর্পণের ইহাই রহস্ত। অন্যান্য আভরণ অর্পণও এইরূপ বুঝিতে 
হইবে। আমরা পুনঃ পুনঃ অর্পণের রহস্ত ন! বলিয়া, মাত্র আভরণ 
গুলির আধ্যাত্মিক তত্ব প্রকাশ করিতে চেষ্টা করিব। 

(২) অজর অন্বরযুগল-_অবিনাশী বস্্রদ্ধয়। মায়! এবং অবিদ্ভাঃ 
ইহারাই মায়ের হেম বপুর আচ্ছাদন। পূর্বে বলিয়াছি__মা! 
বলিতেছেন “মায়াবস্ত্রে কায়া ঢাকি সতত সঙ্গোপনে থাকি।” মা 
যেখানে ঈশ্বরবোধে উদ্ধদ্ধ৷ সেইখানেই মায়াশক্তির বিকাশ। আর 
যেখানে জীববোধে উদ্বদ্ধা, সেইখানে অবিদ্ধাশক্তির বিকাশ। 
এতদুভয় অনাদি ; তাই মন্ত্রে “অজর” বিশেষণ প্রযুক্ত হইয়াছে। মায়! 
এবং অবিদ্যাশক্তির স্বরূপ কি, উহার! কি ভাবে মাতৃ-অঙ্গের 
আচ্ছাদন, তাহা বিশুদ্ধ সত্বগুণের প্রকাশ হইলেই বুঝিতে পার! 
যায়।, 

(৩) দিব্য চুড়ামণি_ ন্বগ্ীয় শিরোভ্ষণ | ইহা দিব্য জ্ঞানশক্তি 
যে জ্ঞানের ফলে জগতের সমস্ত তত্ব অসঙ্ধীর্ণভাবে উপলব্ধি করা 

৭ 

৯০ দিব্য ইন্দ্রিয় শক্তি 


যায়। সাধারণতঃ আমরা যে জ্ঞানে বিচরণ করি, উহা সঙ্ধীর্ণ অর্থাৎ 
মিশ্রিত জ্ঞান৷ আমাদের যখন বৃক্ষজ্ঞান হয়, তখন উহার কাণ্ড 
শাখা পত্র পুষ্প ত্বক বর্ণ অবকাশ প্রভৃতি কতকগুলি বিভিন্ন জ্ঞানের 
সাকব্ধ্যমাত্র হয়। বৃক্ষত্ববিশিষ্ট একটা অবিমিশ্র জ্ঞান হয় না। এইরূপ 
কোন একটা বস্তুরও যাহা যথার্থ স্বরূপ, তাহা সাধারণ জীবের 
জ্ঞানগ্রাহ্য নহে। কিন্তু দিব্য জ্ঞানশক্তি লাভ হইলে, আর এ 
সঙ্কীর্ণতা থাকে না। তখন প্রত্যেক পদার্থের বিভিন্ন ধর্ম, 
অসন্থীর্ঘভাবে প্রকাশ হইয়া পড়ে। বুদ্ধিদত্ব-নির্মলতার উহাই 
অবিসংবাদি লক্ষণ । 

(৪) কুগুলঘয়__কর্ণভূষণ। অতিদূরে যে সকল ধ্বনি হয় এবং 
অন্তরে যে অনাহত শব্দ হয়, তাহা স্পষ্টরূপে শ্রবণ করিবার 
সামর্থাকেই দিব্য শ্রবণ শক্তি কহে। ইহাই যথার্থ কর্ণভূষণ। 

(৫) কটক-_হস্তাভরণ, বলয়বিশেষ। ইহা দিব্য গ্রহণশক্তির 
গোতক। একস্থানে অবস্থান করিয়া, বহুদুরস্থিত কিংবা ব্যবহিত 
বস্তু পরিগ্রহণের যে শক্তি তাহাই কটক বা হস্তাভরণ নামে অভিহিত 
হইয়াছে। 

(৬) শুভ্র অর্থচন্দ্র_-ললাটভূষণ, দিব্যজ্যোতিঃ। আজ্ঞাচক্র 
হইতে বিশিষ্ট বিজ্ঞানজ্যোতির প্রকাশ হয়। উহার প্রভাবে বিগ্রকষ্ 
ব্যবহিত ও লুম্ম বস্তু অনায়াসে দর্শন করা যায়। ইহাকে দিব্যদৃষ্টি 
বা দুদর্শন-শক্তি বলা হয়। যোগশান্ত্ে ইহ! পপ্রবৃত্যালোক” নামে 
অভিহিত। 

(৭) কেয়ুর_বাহুভূষণ, বিধারণশক্তি। ইহাকেই দিব্য ধারণ- 
শক্তি বল! হয়। যে শক্তি-প্রভাবে শ্রীকৃষ্ণ গোবরদ্ধনপর্ব্বত ধারণ 
করিয়াছিলেন । 

(৮) নুপুর-_পাদভূষণ, দিব্য গতিশক্তি। এই শক্তি-গ্রভাঁবে 
ুগম স্থানে গমন, সৃত্তিকা! কিবা প্রস্তরাদি মধ্যে প্রবেশ, আবদ্ধ স্থান 
হইতে অনায়াসে নির্গম প্রভৃতি অলৌকিক কার্য্য সিদ্ধ হয়। 

যোগবিভূতি ৯১ 


হইলে, তিনি অনায়াসে বাহিরে আসিয়াছিলেন। উহা! এই 
দিব্য গতিশক্তিরই ফল। 

(৯) গৈবেয়ক_ গ্রীবার আভরণ, কভূষণ। ইহা! দিব্যকঠ। 
যাহার বুদ্ধিসত্ব নিৰ্ম্মল, তাহার কণ্ঠস্বর জনপ্রিয় হয়। তাহার 
কথাগুলি যেন সকলেরই নিকট মধুর প্রতীত হয়। সে গালি দিলেও 
মানুষ বিরক্ত হয় না। ইহাকে “ব্বর-প্রসাদ” বলে। 

(১০) অঙ্কুলীয়ক রত্ব_ দিব্য স্পর্শশক্তি। এই শক্তি-প্রভাঁবে 
সৃন্ম ব্যবহিত ও বিপ্রকৃষ্ট বস্তুকে অনায়াসে স্পর্শ করিয়া, তাহার 
কাঠিন্ত বা কোমলতা প্রভৃতি ধৰ্ম্ম অবগত হওয়া যায়। 

বুদ্ধিসত্ব নিৰ্ম্মল হইলেই প্রাতিভ জ্ঞান হয়। যোগন্থত্রে আছে 
_প্রাতিভাৎ বা সর্ব্বম্‌।” প্রাতিভ নামক জ্ঞান হইলে, সর্ব্ববিধ 
যোগবিভূতি লাভ হয়। পূৰ্ব্বে বলিয়াছি__শুদ্ধসত্বগুণই ক্ষীরোদ- 
সমুদ্র । উহাতে যে সকল রত্ব বা অলৌকিক শক্তি আছে, সে 
সকলই মাতৃ-শক্তি অর্থাৎ মাতৃ-অঙ্গের আভরণ জ্ঞানে, তাহাতে অর্পন 
করিয়া সাধক সর্বববিধ অভিমান হইতে বিমুক্ত হয়। যাহার! যথার্থ 
মুক্তিকামী সাধক, যাহার! যথার্থ মাতৃন্সেহে আত্মহারা সম্ভান 
তাহাদেরও প্রারবূফলে এ সকল যোগবিভূতি লাভ হইতে পারে; 
কিন্তু কর্তৃত্ববোধ ন! থাকাতে, উহাদ্বারা তাহারা কোন অলৌকিক 
কার্যে হস্তক্ষেপ করেন না। যাহার! শরণাগত ভাবের সাধক 
তাহার! সর্ববতোভাবে আত্মকর্তৃত্ব মায়ের চরণে উৎসর্গ করিয়া নিশ্চিন্ত 
থাকেন ; যন্ত্রচালিত পুত্তলিকার মত জগতের কার্য্যগুলি করিয়া যান। 
তথাপি কিন্তু সময় সময় তাহাদের অলৌকিক শক্তি প্রকাশ হইয়া 
পড়ে। উহা! তাহাদের অভিমানকৃত নহে, মাতৃপ্রেরণাই এ সকল 
শক্তিপ্রকাশের হেতু । যাহার! যথার্থ মাতৃন্মেহে মুগ্ধ, তাহাদের 
অলৌকিক শক্তি প্রকাশ করিয়া জগতে খ্যাতিমান্‌ হওয়ার সাধ 
বিন্দুমাত্রও থাকে না। এ জগতের জয়ধ্বনি তাহাদের নিকট পৌছায় 
না। মহতী শক্তির অঙ্কে আত্মকর্তৃত্ব অর্পণ করিয়া, তাহার! জগতের 
স্বতি-নিন্দার অনেক উপরে চলিয়! যান। কিন্তু সে অন্য কথা । 

৯২ বিশ্বকৰ্ম্মা 


বিশ্বকৰ্ম্মা দো! তপ্তৈ পরগুঞ্চাতিনির্শ্মলম্‌ ৷ 
অন্ত্রাণ্যনেকরূপাণি তথাভেদ্যঞ্চ দংশনম্‌ ॥২৬॥ 


অনুবাদ। বিশ্বকৰ্ম্মা তাহাকে অতি নিৰ্ম্মল পরশু, নানাবিধ 
অস্ত্র এবং অভেন্ত বর্ম প্রদান করিলেন। 

ব্যাখ্যা । বিশ্বকৰ্ম্মা ত্ষ্টা। শ্রুতি আছে_‘তষ্টা রূপাণি 
পিংশতু !” বিশ্বকর্মাই জগতের রূপ ও নাম ব্যাকৃত' করেন। 
অব্যাকৃত মূল-প্রকৃতিকে যিনি বিশিষ্ট নামে ও রূপে পরিণমিত করেন, 
তিনিই বিশ্বকৰ্ম্মা । যেরূপ শিল্পী একখণ্ড প্রস্তর কাটিয়া নানাবিধ 
মুর্তি বা দ্রব্যাদি প্রস্তুত করে, সেইরূপ বিশ্বকর্মাও নামরূপ হীন 
অব্যক্ত প্রকৃতিকে নামরূপাঁদি স্বরূপে ব্যক্ত করেন। এই বিশ্ব- 
সংগঠনশক্তি যে মায়েরই শক্তি, ইহা উপলব্ধি করার নামই 
বিশ্বকৰ্শ্মার পরশু এবং অন্যান্য অস্ত্র প্রদান । অভেগ্য কবচ প্রদানেরও 
একটা বিশেষ তাৎপর্য্য আছে__বিশ্বকর্মা এত বৈচিত্র্যময়__এত 
বহুভাবময় জগৎকে প্রকটিত করিয়া, তাহাতে অনুপ্রবিষ্ট হইয়াও 
স্বয়ং অবিকৃত থাকেন। যেরূপ অভেন্য কবচ পরিধান করিয়া যোদ্ধা 
অগণিত শক্রকে ক্ষতবিক্ষত করিয়াও স্বয়ং অক্ষত থাকে, সেইরূপ 
বহুনামে বহুরূপে ব্যাকৃত হইয়াও বিশ্বকর্মা স্বয়ং অব্যাকৃত নিত্যগুদ্ধ- 
বুদধমুক্তত্বরূপে অবস্থান করেন। ইহা যে শক্তির প্রভাব উহাই 
বিশ্বকর্মার অভেগ্ভ কবচ। উহাঁও যে, মায়েরই শক্তি, ইহা উপলব্ধি 
করার নামই বর্ম সমর্পণ । 


অশ্লানপন্কজাং মালাং শিরস্থ্যরসি চাঁপরামূ। 
অনদজ্জলধিস্তস্তৈ পঙ্কজঞ্াতিশোভনম্‌ ॥ ২৭ ॥ 
অন্থুবাদ। সমুদ্র একটা অন্নানপন্কজের মালা মস্তকে ধারণ 
করিবার জন্য এবং অপর একটী মালা বক্ষে ধারণ করিবার জন্য 


তাহাকে দিয়াছিলেন। এতদৃভিন্ন অতি স্থশোভন আরও একটা 
পদ্ধজ ( হস্তে ধারণ করিবার জন্য ) দিয়াছিলেন। 

অহংবুদ্ধি মূল পাপ ৯৩ 


ব্যাখ্যা । জলধি_জলসমুদ্র । পূৰ্ব্বে সপ্তসমুদ্র-প্রস্তাবে বলা 
হইয়াছে_তমোগুণই জলসমুদ্র । পঙ্বজমালা--সংস্কারশ্রেণী। পঙ্ক 
শব্দের অর্থ কর্্ঘম এবং পাপ উভয়ই হয়; সুতরাং পাপ হইতে 
যাহা জন্মে, তাহাকেও পঙ্কজ বল! যায়। পঙ্ক বা পাপ কি? 
একমাত্র “অহং” ভাবই পাপ। দেহাঁদিতে যে অহংবুদ্ধি, তাহাই 
মূলপাপ। তাই মন্র্ণেও উক্ত হইয়াছে _“পাপোহহং*। আমিবোধ 
অর্থাৎ অনাসত্মবস্তুতে যে আত্মবোধ, তাহাই সর্বনপাপের আকর। 
পৃথিবীতে যত রকম পাপ আছে, তাহা এই আমিবোধের উপরই 
দাঁড়াইয়া আছে। কেবল পাপ নহে, যাহাকে সাধারণ কথায় পুণ্য 
বলে, তাহাও এই “পাপোহহং” ভিত্তির উপরেই প্রতিষ্ঠিত ; সুতরাং 
এ দৃষ্টিতে পুণ্যও পাপেরই অন্তর্গত । যেরূপ পরিণামাদি-দোষহেতু 
পুণ্য বা জাগতিক সুখও বিবেকীর দৃষ্টিতে দুঃখ ব্যতীত অন্য কিছুই 
নহে; সেইরূপ আত্মজ্ঞ পুরুষের দৃষ্টিতে অনাত্মবোধমাত্রই পাপ 
ব্যতীত অন্য কিছু নহে। এই পাপ পুণ্যেরই দার্শনিক নাম__সংস্কার | 
. সংস্কার সমূহ “পাপোহহং” হইতেই জন্মে; এইজন্য ইহাকে পন্বজ 
বলা যায়। সংস্কার অসংখ্য বলিয়াই মন্ত্রে মালা শব্দটী প্রযুক্ত 
হইয়াছে। এই সংস্কারই বেদান্তের ভাষায় মায়া, সাংখ্যের ভাষায় 
প্রকৃতি, মীমাংসকের ভাষায় অপূর্ব, নৈয়ায়িকের ভাষায় অদৃষ্ট । 
সংস্কার অনাদি; তাই মন্ত্রে “অয্নান” এই সার্থক বিশেষণটী প্রযুক্ত 
হইয়াছে। মুক্ত পুরুষের নিকট হইতে মায়া বা প্রকৃতি 
সরিয়া দাড়ায় মাত্র; উহার সর্বথা ধ্বংস বা অপচয় নাই, উহা! 
প্রবাহরূপে নিত্য ; তাই অম্নান। ' আচার্য্য শঙ্করও উপনিষদ্-ভাষ্যে 
বলিয়াছেন_-“অমৃতং কর্ম্মফলম্‌”। 

যাহ! হউক, এই পন্কজমালা বা সংস্কারশ্রেণী তমোগুণেই বিধৃত 
থাকে। প্রখ্যা বা প্রকাশ সবগুণের ধর্ম, প্রবৃত্তি বা উদ্বেলন রজো- 
গুণের ধর্ম, এবং স্থিতি বা ধারণ তমোগুণের ধর্ম্ম। তমোগুণের 
অন্তনিহিত অর্থাৎ বীজভাবপ্রাপ্ত সংস্কারগুলি রজোগুণকর্তৃক উদ্বেলিত 
হয়; এবং তাহারই ফলে-_আত্মসত্তা-প্রকাশরূপ ' সত্বগ্ধণের ধর্ম্ম 

৯৪ সংস্কার মায়ের ভুষণ 


উদ্বোধিত হয়। স্থতরাং তমোগুণ বা জলধিই মাকে আমার অগ্নান 
পঙ্কজ মালায় সুশোভিত করিতে সমর্থ । সাধক ! মনে রাখিও যদি 
সত্য সত্যই মাতৃ-চরণে আত্মসমর্পণ করিতে পার, তবে যে সকল 
সংস্কারের জালায় তুমি নিয়ত উৎপীড়িত, “নিয়ত বদ্ধরপে প্রতীয়মান 
হইতেছ, এঁ সংস্কার-শ্রেণীই মাতৃ-অঙ্গের ভূষণরূপে শোভা পাইবে । 
এই মন্ত্রে আরও রহস্ত আছে__ুইটা পক্ধজ্মালা এবংপৃথক্‌ একটি 
পঙ্কজ অর্পণের উল্লেখ দেখিতে পাওয়া যায়। উহা! সংস্কারমূহের 
ত্ৰিবিধ অবস্থা সুচিত করে। আগামী, সঞ্চিত এবং প্রারন্ধ, এই তিন 
শ্রেণীতে সংস্কাররাশি বিভক্ত । এ সকল কথা পূর্বেও বলা হইয়াছে। 
মাতৃলাভ অর্থাৎ আত্মসাক্ষাৎকার হইলে, উত্তর এবং পূর্বববন্তি-সংস্কার 
সমূহের যথাক্রমে অশ্লেষ ও বিনাশ হয়। মাত্র প্রীরন্ধ অবশিষ্ট থাকে। 
উহা ভোগের দ্বারা বিনাশ প্রাপ্ত হয়। আগামী সংস্কারশ্রেণী মায়ের 
“শিরসি” অর্থাৎ শিরোভ্ষণরূপে শোভা পায়। সঞ্চিত সংস্কারশ্রেণী 
মায়ের “উরসি” অর্থাৎ বক্ষস্থলে শোভা পায়। আর বাকী থাকে 
প্রারব। যদিও উহা কতকগুলি সংস্কারের সমস্টিমাত্র, তথাপি একটি 
জন্মেই উহার ক্ষয় হইয়া যায়। তাই প্রারব্ধ কর্মসংস্কারসমূহকে 
পঙ্কজের মালা না বলিয়া, একটিমাত্র পঙ্কজ বলা হইয়াছে। উহা মায়ের 
হস্তস্থিত লীলাকমলরূপে শোভা পায়। বাস্তবিকপক্ষে, আত্মদশীরি 
জীবনকালের প্রত্যেক কার্য্যই লীলামাত্র;. কারণ তাহার! সাধারণ 
জীবের মত রাগ দ্বেষের বশবর্তী হইয়া কর্ম্মে প্রবৃত্ত হন না। মাতৃ-চরণে 
কর্তৃত্ব অর্পণ করিয়া, মাতৃহস্তচালিত যন্ত্রের স্তায়, জাগতিক কার্য্যগুলি 
নিষ্পন্ন করেন? তাই, এই পক্কজটি মাতৃকরস্থিত লীলাকমলরূপে 
উক্ত হইয়াছে। এ বিষয়ে একটা আত্মসম্বেদনও আছে__ 
বাত ৰ্যবহৃ লীলৈব” । যাহারা আত্মদ্শী, তাহাদের ব্যবহারিক 
জীবন লীলামাত্র। 

মায়ের বাহন ৯৫ 


হিমবান্‌ বাহনং সিংহং রত্বানি বিবিধানি চ। 
দদাবশুন্যং স্থরয়! পানপাত্রং ধনাধিপঃ ॥২৮॥ 


অন্বা্। হিমবান্‌ দেবীর বাহন সিংহ ও বিবিধ রত্বরাজি 
এবং ধনাধিপতি কুবের সুরাপূর্ণ পানপাত্র দিয়াছিলেন। 

ব্যাখ্যা । হিমবান্‌_ঘনীভূত দেহাত্মবোৌধ। হিমালয় পৰ্ব্বত 
স্থলত্বের অর্থাৎ জড়াত্মবোধের জর্ববশ্রে্ঠ আদর্শ মনুষ্যদেহটাও 
জড়ের বা দেহাত্মবোধের চরম আদর্শ। জীব এই স্থুল দেহকে 
“আমি” মনে করিয়া এমনই বদ্ধ হয় যে, তাহাকে হিমালয়বৎ 
চৈতন্ত-বিমূঢ় না বলিয়া থাকা যায় না। 

সিংহ-_দেবীর বাহন। প্রথম খণ্ডে এ বিষয়টা ব্ভ্ত্রযে 
ব্যাখ্যাত হইয়াছে। মানুষ যখন স্বকীয় দেহাত্মবোধের প্রতি 
হিংসাপুরায়ণ হয় তখনই তাহাকে সিংহধন্মী বলিতে হয়। এই 
জীবভাবের প্রতি হিংসা এবং ব্রহ্মভাব উদ্বোধনের জন্য প্রয়াস, ইহা 
একমাত্র মন্তয্য-দেহেই সম্ভব । সেইজন্যই মনুষ্য জীবশ্রেষ্, সিংহও 
পশুশ্রেষ্ঠ। মনুষ্য যখন স্বকীয় জীবভাবটীকে মায়ের বাহনরূপে 
অর্থাৎ মাতৃ-শক্তির পরিচালক একটী যন্ত্রূপে উপলব্ধি করিতে পারে, 
তখনই এই দিংহ-অর্পণ সিদ্ধ হয়। যতদিন অদ্বৈততত্বের উপলব্ধি 
না হয়, অর্থাৎ আমার “আমিই যে মা” ইহা সম্যক্রপে অনুভূত না 
হয়, ততদিনই জীবভাবের প্রতি হিংসা বা সিংহভাঁব থাকে; কিন্ত 
মাতৃলাভের পর এই হিংসাভাব আর থাকে না; তখন সে মায়ের 
বাহনরূপে পরিচালিত হইতে থাকে। 

নানাবিধ রত্ব অর্থে বহু বৈচিত্র্যপূর্ণ কর্ম্মফলসমূহ । মানবদেহই 
যথার্থ কর্মক্ষেত্র বা কুরুক্ষেত্র । এই দেহেই কর্ম্ম হয়, অর্থাৎ অন্ুষ্ঠিয়মান 
কর্মসমূহ যজ্ঞরূপে মাতৃপুজা সম্পন্ন করে। অন্যান্য দেহ অর্থাৎ দেব 
কিংবা পশুদেহ ভোগভুমিমাত্র_সে সকল দেহে কৰ্ম্ম হয় না। সাধক 
যখন «প্রাতঃ প্রভৃতি সায়াহনং, সায়াহ্নাৎ প্রীতরন্ততঃ। যৎ করোমি 
জগন্মীতস্তদেব তব পূজনং” মন্ত্রে সিদ্ধ হয় অর্থাৎ যখন সাধকের প্রতি 

৯৬ রত্ব অর্পণ 


কৰ্ম্মই একমাত্র মাতৃ-পুজারপে এবং “প্রতি কর্মফল মাতৃ-তৃপ্তিরপে 
পরিণত হয়, তখনই এই রত্বরাজির অর্পণ সিদ্ধ হয়। গীতায় অর্জুনকে 
উপলক্ষ্য করিয়া, আমাঁদিগের মত অশক্ত জীবের জন্য স্বয়ং ভগবান্‌ 
কর্মফল-ত্যাগরূপ যে অমূল্য উপদেশ দিয়া গিয়াছেন, দেবীমাহাত্মের 
এই হিমবানকর্ভৃক বিবিধ রত্বরাজির মাতৃ-চরণে সমর্পণই তাহার যথার্থ 
সফলতাময় পরিণাম । এই জন্যই পূর্বে উক্ত হইয়াছে__গীতা সাধনা 
এবং চণ্ডী সিদ্ধি। সে যাহা হউক, যেরূপ রত্বের লোভে মানুষ 
জীবনকে তুচ্ছ করিয়াও গভীর সমুদ্রে অবগাহন করে, ঠিক সেইরূপ 
ফলের লোভেই জীব ছুস্তর কর্ম্মসমুদ্রে অবগাহন করে। তাই, 
কর্মফলই রত্ব। সাধক! এই রত্বরাজি মাতৃ-চরণে উপহার দিয়া, 
কর্ম্মবন্ধনের হাত হইতে মুক্ত হও । 

এন্থলে আর একটু বিশেষ জ্ঞাতব্য এই যে, সিংহ-সমর্পণ না 
হইলে রত্ব-অর্পণ হইতেই পারে না। প্রথমে জীব-ভাবকে মাতৃ- 
বাহনরূপে উপলব্ধি করিতে হয়; তারপর দেখা যায় -কর্ম্মফল- 
অর্পণ আপনা হইতে হইয়া যাইতেছে । তজ্জন্য আর পৃথক কোন 
চেষ্টারই আবশ্যক হয় না। সাধক! তোমার জীব-কর্তৃত্বাভিমানকে 
ধরিয়া মাতৃ-চরণে অবনত কর, দেখিবে__ফলের দিকে লক্ষ্যহীন 
হইয়াও তুমি বহু বৈচিত্র্যময় কর্মানুষ্ঠানের যন্্ত্বরপ হইয়া 
পড়িয়াছ। . 

ধনাধিপ-__জীবনীশক্তি। জীবনই সর্ববধনের অধিপতি । তিনি 
নিয়ত বিষয়ানন্দরূপ স্থুরাপানেই মুগ্ধ থাকেন। এতদিন বুঝিতে 
পারেন নাই-_এ মদিরা কোথা হইতে আসে। এই যে কামিনী- 
কাঞ্চনের ভোগ-জনিত তৃত্তি-্থরা, ইনি কে? ইহা না জানিয়াই ত 
মহিষাস্থরের অত্যাচারে স্বর্গভ্ষ্ট। এতদিনের এই অত্যাচারের ফলেই 
আজ তিনি বুঝিতে পারিয়াছেন--এই মদিরাপর্ণবিষ়রপ চষকটিও 
(পানপাত্র ) মা ব্যতীত অন্ত কেহ নহে। বহু সৌভাগ্যের ফলে 
মান্য এই পানপাত্রটিকেও মা বলিয়া বুৰিতে পারে। বিষয়ানন্দ যে 

্রক্মযজ্ঞে বিষয়ানন্দপূর্ণ পানপাত্রটি পূর্ণাহুতি প্রদান করিয়া 
ধনাধিপতি ধন্য হইলেন। 


শেষণ্চ সর্ব্বনাগেশে! মহামণিবিভূষিতমূ। 
নাগহারং দদৌ তন্তৈ ধত্তে যঃ পৃথিবীমিমাম্‌ ॥২৯॥ 


অনুবাদ । যিনি এই পৃথিবীকে ধারণ করিয়া আছেন, সেই 
সর্বনাগাধিপতি শেষনাগ (অন্ত) দেবীকে মহামনিবিভূষিত 
নাঁগহার প্রদান করিয়াছিলেন। 

ব্যাখ্যা। শেষ-_অবশেষামৃত সংস্কারবীজ। যোগের ভাষায় 
ইহাকে ৭কর্মাশয়* বলা যায় ; কর্ম্মাশয় হইতেই জীবের জাতি, আয়ু 
এবং ভোগ নিষ্পন্ন হয়। পাধিব দেহেই উহা! সম্ভব, যেহেতু কর্মাশয় 
নিয়তই পৃথিবীকে অর্থাৎ পাঁধিবভাবসমূহকে ধারণ করিয়া রাখিয়াছে, 
তাই, মন্ত্রে প্ত্তে যঃ পৃথিবীমিমাং” বলা হইয়াছে। আমরা জ্ঞানে 
বা অজ্ঞানে যে সকল কৰ্ম্ম অনুষ্ঠান করি উহা সুক্্ম বীজাধাররূপ' 
কর্মাশয় হইতে অস্কুরিত হয়। প্রতিজীবনে নূতন নূতন কর্ম্মাশয় 
গঠিত হয়, স্থৃতরাং প্রতি জীবনেই নূতন নূতন কর্ম্ম অনুষ্ঠিত 
হইতে থাঁকে। কর্মের শেষ অবস্থা বলিয়া ইহাকে-_-এই সংস্কার- 
বীজকে “শেষ” বলা হয়। 

ইহাকে সর্প এবং সর্ববনাগাঁধিপতি বলা হয় কেন? কর্ম বলিলেই 
একপ্রকার শক্তির স্ফুরণ বুঝায়। দর্শন শ্রবণাদি প্রতিকর্মাই এক 
এক প্রকার শক্তির ক্ষুরণ মাত্র। এই শক্তি সমূহ যখন অব্যক্ত বা 
বীজাবস্থায় থাকে, তখন ইহাদিগের স্বরূপ অনুভূত হয় না; কার্য্যরূপে 
প্রকাশ পাইলেই শক্তির সত্তা উপলব্ধি হয়। শক্তি যখন প্রকাশ 
পায়, অর্থাৎ প্রবাহশীল! হইয়। কার্্যরূপে আত্মপ্রকাশ করে, তখন 
ইহার গতি সর্পবৎ হইয়া থাকে। স্থপ্‌ ধাতুর অর্থ__কুটিল গতি 
সর্প শব্দও কুটিলগতি-বিশিষ্ট জীব-বিশেষেই প্রসিদ্ধ। শক্তিপ্রবাহ্‌ 
কখনও সরল ভাবে পরিচালিত হয় না। আধুনিক জড়বিজ্ঞীনেও 

ইহা বিশেষরূপে প্রমাণিত হইয়াছে। (আমাদের নিকট কিন্তু শক্তি 
জড় নহে। শক্তি বলিলেই আমরা চিৎ বা চৈতন্যসত্তাই বুঝিয়া 
থাকি।) সে যাহা হউক আমাদের অনেক দেবমৃদ্তি আছেন, যীহারা 
সর্পভূষণ বা সর্পসংস্থিত। হি 
, উহারও রহস্ত এই যে, যে শক্তি ঘনীভূত হইয়া যেরূপ স্থুল মূর্ভিতে 
প্রকাশিত হয়, সেই শক্তির প্রবাহময় অবস্থা সুচনা করিবার জন্যই, 
ওঁ সকল মৃত্থির সর্পাভরণ দৃষ্ট হয়? এবং এই সত্য অনুধাবন করিয়াই 
জীবভাবীয় শক্তিকে “কুলকুণ্ডলিনী” বলা হয়। বস্তুতঃ সাধকগণ 
যখন বিশিষ্ট ক্রিয়াদি করেন, তখন তাহারা প্রত্যক্ষ অন্ুভবও করিয়া 
-থাকেন- শক্তিপ্রবাহ যেন সর্প-গতিতে প্রবাহময় হইয়া উর্ধাভিমুখে 
উত্থিত হইতেছে, অথবা উৰ্দ্ধ হইতে নিয্নাভিমুখে অবতরণ করিতেছে । 
যাহা! হউক, কর্্মাশয় হইতেই ক্ষুদ্র মহৎ যাবতীয় শক্তির বিকাশ 
হয়; তাই «শেষ”কে প্সর্ববনাগেশ” বলা হইয়াছে। ইনি মাকে 
মহামণি-বিভূষিত নাগহার দিয়াছিলেন। মোক্ষফল সুশোভিত 
কুলকুণ্ুলিনীই মণিবিভূষিত নাগহার। যদিও বাস্তবিক বন্ধ বা মোক্ষ 
বলিয়া কিছু নাই; কারণ, পরমাত্মা নিত্যযুক্তত্বরূপ ; তথাপি 


- জীবভাবকে অপেক্ষা করিয়া বন্ধ এবং মোক্ষ উভয়ই আছে; যেহেতু 


সত্যসন্কল্প-ব্রন্মেই জীবভাব পরিকল্পিত হয়। 

সাধক! মূলাধারই কর্ম্মাশয় ; উহাতে জীবভাব অবস্থিত। 
জীবভাবের নামই কুলকুণ্ডলিনী। একটা সর্প কল্পনা করিয়া বিপথগামী 
হইও না। জীবেরই মুক্তি হয় তাই কুণ্ডলিনীর মস্তকে মোক্ষরূপ 
মহামণি হুশোভিত। সর্পগতিতে জীবশক্তি ব্ৰহ্মাভিমুখী হয়; তাই 
উহাকে সর্প বলা হয়। এই জীবশক্তিও যে একমাত্র মা, ইহা উপলব্ধি 
করিতে পারিলেই নাগহার-অর্পণ সিদ্ধ হয়। সুলাধারস্থিতা সুযুপ্তা 
ডুজঙ্গরূপিণী মাকে বল__“মা ! তুমি কবে উদ্ধ,দ্ধা হইবে? কবে এ 
জীবত্বের নিগড় খসিয়া পড়িবে? মা! যাহারা যোগী, যাহারা 
শমদমাদি-সাধনবল-সম্পন্ন। তাহার! নানা উপায়ের সাহায্যে তোমাকে 
উদ্ধদ্ধা করিতে প্রয়াস পায়। আমাদের যে কোন বল নাই, কোন 

সাধনাই নাই মা! তাই বলিয়া কি মা আমার চিরকাল নিদ্রিতাই 
থাকিবে? একবার জাগো, একবার পরমেশ্বরী মৃগ্তিতে দীড়াইয়। 
তোমার এই অধম পুত্রকে আদরে কোলে তুলিয়া লও! এইরূপভাবে 
সরল প্রাণে প্রার্থনা কর। দেখিবে--ম! কুলকুণ্ডলিনী জাগিয়াছেন, 
তোমার জীবত্ব মাতৃ-অঙ্গে মুক্তিরপ-মহামণি-ভূবিত হাররূপে শোভা _ 
পাইতেছে। আর তুমি তুমি মায়ে মিলাইয়া গিয়াছ। 


অন্যৈরপি স্থুরৈর্দেবী ভূষণৈরায়ুধৈস্তথ! ৷ 
সম্মানিতা ননাদোচ্চৈঃ সা্টহাসং মুহুমুদ্ধঃ ॥৩০॥ 


অন্ুবাদ। এইরূপ অন্যান্য দেবগণকর্তৃক বহুবিধ ভূষণ ও 
আয়ুধদ্ারা সম্মানিত হইয়। দেবী মুহুযুহু অট্হাস এবং উচ্চনাদ 
করিতে লাগিলেন। 

ব্যাখ্যা । প্রধান দেবতাগণের শক্তি সমর্পণ ব্যক্ত করিয়া অন্যান্ত 
দেবগণেরও আয়ুধ ভূষণাদি-দানের বিষয় উল্লেখপূর্ব্বক খষি এ প্রস্তাব 
শেষ করিলেন। ঠিক এইরূপই হয়--জীব যখন জর্ব্বতোভাবে 
মাঁতৃ-লিপ.স্থু হইয়া পড়ে, তখন তাহার মন বুদ্ধি ইন্দ্রিয় অঙ্গপ্রত্যঙ্গ, 
এমন কি স্থূল দেহের প্রত্যেক পরমাণুটি পর্য্যন্ত মাতৃনামে বঙ্কার দিয়া 
উঠে। মাতৃনামে-_প্রণবাদি-মন্ত্রজপে এমনই অভ্যস্ত হইয়া পড়ে যে, 
নিতান্ত অন্যমনস্কভাবেও জপাঁদি চলিতে থাকে । শ্বাসপ্রশ্বীসের ন্যায় 
অনতি-প্রযত্বে জপ নিষ্পন্ন হইতে থাকে । -জপ বলিলে কেহ মালা 
কিংবা হাতের জপ বুঝিবে না । “তজ্জপস্তদর্থভাবনম্”। মাতৃত্বরূপের 
কিংবা মহত্বের অনুচিন্তনই যথার্থ জপ। যোগযুক্ত অবস্থাই জপের 
বিশেষ লক্ষণ। সে যাহা হউক, এরূপ যোগযুক্তভাব ক্রমে ঘনীভূত 
হইতে থাকে। ক্রমে ব্যষ্টিশক্তি সমষ্টিভাবাপন্ন হইয়া সংস্কারানুরূপ 
ইষটুস্তিরূপে প্রকাশিত হয়; অথবা বিশ্বব্যাপী চৈতন্যময় সত্তার 
উপলব্ধি হইতে থাকে । এই সময় সাধক বেশ বুঝিতে পারে-_ইনিই 
একমাত্র কর্ত। ভোক্তা মহেশ্বর। ইনি এক হইয়াঁও সর্ব্ভাবের 

অধিষ্ঠাতা ও সর্বরভাবে অনুস্যত। এতদিন যাহাতে আমি অভিমান 
করিতাম, অর্থাৎ আমার দেহ, আমার মন, আমার বুদ্ধি ইত্যাদিরূপ 
যে অভিমানের দৃঢ় নিগড়ে আবদ্ধ হইয়া মূঢ় ছিলাম, উহা! অজ্ঞতামাত্র ৷ 
এখন মাতৃ-কৃপায় উপলদ্ধি করিতে পারিলাম__আমি বলিতে মা 
ব্যতীত অন্য কেহ নাই, আমার বলিতেও মা ব্যতীত অন্য কিছুই 
নাই। সৰ্ব্বস্বরূপা মা, সর্বশ্বরী মা এবং সর্ববশক্তিসমন্ধ্িতাও মা এই 
তিন স্বরূপে মা আমার জীব, ঈশ্বর ও ব্রম্মাভাবে নিত্য বিরাজিতা | 
“মা ছাড়া কোথাও কিছু নাই” এই মহাসত্যে প্রতিষ্ঠিত হইলেই 
অভিমানের নিগড় খসিয়া পড়ে । তখন সাধক যাহা কিছু পায়, বস্ত্র 
ভূষণ আয়ুধ ইত্যাদি যাহা কিছু-_-সকলই ধরিয়া মাতৃ-চরণে অর্পণ 
করিতে থাকে। পূর্ব্বে যে সকল বস্তুতে অভিমান অর্থাৎ মমত্ববোধ 
ছিল, সে সকলই অকপটভাবে মাতৃপুজার উপকরণরূপে অর্পণ করিয়া 
মাকে সম্মানিতা করে। আরে, মায়ের আবার অসন্মান বলিতে 
কিছু আছে না কি যে,_দেবতাবৃন্দ ভূষণআয়ুধাদিদ্বারা মাকে : 
সন্মানিতা করিবে? না গো তা নয়; মা আমার সম্মান অসম্মান 
উভয়েরই উপরে, তবে দেবতাগণ এঁরূপে পুজা করিয়া নিজেরাই পূজিত 
বা সম্মানিত হইয়াছিলেন। যদিও মান্‌ ধাতুর অর্থ পুজা এবং এস্থলে 
সম্মানিত শব্দটি জম্যক্‌প্রকারে পুজিত অর্থে ই ব্যবহৃত হইয়াছে; (১) 
তথাপি প্রচলিত ভাষায় যাহাকে “মানা” অর্থাৎ মানিয়া লওয়! বা 
স্বীকার করা বলে, আমরা এখানে সম্মানিত শব্দের সেই অর্থই 
করিব। সম্যক্রপে মানিয়া লইলেই, মা আমার সম্মানিত হন। 
মাগো! শুধু তোমার অস্তিত্ব স্বীকার করিলেই যে, তোমাকে 
মান! হয়, তুমি সন্মানিতা হও, তোমার প্রিয়তম সস্তানবৃন্দকে এই 
কথাটি বুঝাইয়া দাও। শুধু “তুমি আছ” এই একটা কথা মনে 
রাখিয়া জীব যদি জীবনযাত্রানিবর্বাহের পথে চলে, তাহা হইলেই 
জীবন সার্থক হইয়া যায়! আমরা মুখে বলি “ভগবান্‌ আছেন” কিন্ত 
নী গৌরবিত ব্যক্তির গ্রীতিহেতু যে সকল অনুষ্ঠান করা যায় তাহারই 

কার্ধ্যকলাপগুলি ঠিক তাহার বিপরীত। এক সূর্য্যোদয় হইতে অপর 
সূর্য্যোদয় পর্য্যন্ত যতগুলি কাৰ্য্যের অনুষ্ঠান করি, তাহার মধ্যে কয়টা 
কাৰ্য্য ভগবানের অস্তিত্ব সম্মুখে রাখিয়া করা হয়? হিন্দুগৃহে কুলললনা- 
গণের স্বামী আছেন কি না, ইহ! যেরূপ জিজ্ঞাসা করিয়া জানিতে 
হয় না, তাঁহাদের আকৃতি প্রকৃতিই স্বামীর অস্তিত্ব প্রকাশ করিয়া 
দেয় ; ঠিক সেইরূপ যে মানুষ জগৎস্বামীর অস্তিত্ব মানিয়া লইয়াছে, 
তাহার আকৃতি, তাহার প্রতিকার্য্যই ভগবৎসত্তা প্রকাশ করে। মা! 
আমরা যে তোমার সৃত্তাই মানি না, তবে আর কোন্‌ মুখে বলিব__ 
আমায় দেখা দাও ! যীহার অস্তিত্বেই বিশ্বাস নাই, তাহার দর্শনাভিলাষ 
কিরূপে হয়? হয়ত “মা আমায় দেখা দাও” বলিয়া! কত কীদিলাম, 
কত চক্ষুর জল ফেলিয়া লোকের দৃষ্টিতে ভক্ত প্রেমিক সাঁজিলাম, 
হয়ত বা উচ্চক্ঠে জয়ধবনিতে নিজেকেই কৃতাৰ্থ মনে করিলাম ; কিন্ত 
বড় সত্য কথা এই যে__ যথার্থই তোমার সত্তা মানিয়া লওয়া হয় 
নাই। তাই বলি মা! তোমার স্বরূপ বুঝিতে চাহি না, তোমার 
অচিন্ত্য অব্যয় মোহনমৃত্তি দেখিয়! ধন্য হইতে চাই না, শুধু তোমায় 
মানিতে দাও, তুমি "আমার একজন”__-তোমার সম্বন্ধে আর কোন 
জ্ঞান থাকুক বা না থাকুক, শুধু তুমি “আছ”, এই অস্তিত্বে বিশ্বীসবান্‌ 
কর। তোমার সত্তা মানিতে দাও ! আমার মন বুদ্ধি ইন্দ্রিয় সমস্বরে 
বলিয়া উঠুক--“মা সত্য” ৷ স্ত্রী আছে, পুত্র আছে, সংসার আছে, 
দেহ আছে, এই “আছে” গুলি কত ঘনভাবে বুকে ফুটিয়া উঠে। 
বাস্তবিক কিন্তু এই “আছে” গুলিকে নাই বলিলেও কিছুই ক্ষতি হয় 
' না-_উহা অজ্জানমাত্র। আর যাহা যথার্থই *আছে*__যাহার সত্তা 
এত ঘন যে, সে সত্তার দিকে দৃষ্টি পড়িলে অমনি জগৎসত্া-__এই 
ছোট ছোট “আছে” গুলি একেবারে বিলুপ্ত. হয়ঃ সেই অস্তিত্বে 
বিশ্বাসবান্‌ হইতে পারিলাম না, ইহ! অপেক্ষা দুঃখের বিষয় আর 
কি আছে? টু 

মা গো! বহুদিন বহুজন্ম বহুযুগ ধরিয়া, এই জীবত্বের অসহনীয় 
পেষণ সহা করিয়া আসিতেছি, শুধু এ একটার জন্য শুধু তোমায় 

মানি না বলিয়াই, আমাদের জন্ম মৃত্যু রোগ শোক দুঃখ কষ্ট যত 
কিছু। এই যে মহিযাস্ুরের উৎগীড়ন, ক্ষুদ্র ক্ষুদ্র কামনা বাসনাগুলির 
অত্যাচার, বহুদিন বহুদিন, মা গো! এইগুলিদ্বার জর্জরীভৃত 
হইতেছি। আর পারি না মা! ওগো, তুমি তোমার সত্তাটী 


লুকাইয়া রাখ বলিয়াইত আমর! তোমাকে মানিতে পারি না! আর - 


তারই ফলে এই ভ্রিতাপজ্বালায় জ্বলিয়া মরি। কিন্তু আর না! 
একবার প্রকাশিত হও, একবার দেখ তোমার বড় সাধের সন্তান আজ 
সংসার সন্তাপে কত উৎগীড়িত ! 

ওঁ দেখ সাধক! যেমুহূর্তে তুমি মাতৃ-সত্তা মানিয়া লইয়াছ, 
যে মুহূর্তে তুমি ঠিক ঠিক বুঝিয়াছ তোমার ছুঃখহারিণী মা একজন 
আছেন, যে মুহুর্তে তুমি আপনাকে অস্ুরকর্তৃক উৎগীড়িত মনে 
করিয়া অজ্ঞেয় সত্তার দিকে মোহাচ্ছন্ন দৃষ্টি স্থাপন করিয়া বলিয়াছ 
“এস মা, আমি বড় উৎপীড়িত,” ঠিক সেই মুহুর্তেই মা আমার 
আবিভূর্তি হইয়াছেন। তাই মন্ত্রে উক্ত হইয়াছে “উচ্চৈঃ ননাদ” 
“সাউহাসং মুহুযুহুঃ”। মা হুঙ্কার ছাড়িয়াছেন, অট্টহাসিতে দিগন্ত 
মুখরিত করিতেছেন, মা আমার চণ্ডীযূর্িতে আবিভূর্ত হইয়াছেন। 
কেরে! পুত্রের প্রতি অত্যাচার! মা ভৈঃ! আমি মা তোমার! 
আমি আসিয়াছি। আর তোমাকে উৎগীড়িত হইতে হইবে না। 
সন্তান! তোমার উৎগীড়ন-বোধ আমার. ক্রোধের উদ্দীপন 
আনিয়াছে; আমায় চণ্ডী করিয়াছে! আর ভয় নাই! আর তোমাকে 
অনাত্মভাব বা জড়ত্বকর্তৃক মঘিত হইতে হইবে না। আমি যাবতীয় 
জড়ভাবের__অন্থুরের বিনাশ-সাধন করিব । আর উহাদের রক্ষা নাই। 

সাধক! মায়ের" এই অভয়বাদী, এই উচ্চনাদ, এই অট্টহাঁসি 
ইহা প্রত্যক্ষ করিয়া, জন্ম জীবন সার্থক কর। ভাবিও না ইহা 
ভাষার বঙ্কার বা ভাবের উচ্ছবাসমাত্র । সত্যই তুমি যে দিন আপনাকে 
অন্থুরের অত্যাচারে জর্জরীভূত বলিয়া বুঝিতে পারিবে, সত্যই তুমি 
যে দিন মাতৃ-অস্তিত্বে বিশ্বাসবান্‌ হইবে, সত্যই যে দিন তুমি শর্ণাগত 
দীনার্ভ-পরিক্রাণ-পরায়ণা বলিয়া মাতৃ-আগমন প্রতীক্ষায় বসিয়া 

থাকিবে, সেই দিনই বুঝিতে পারিবে-_এইরূপ পরিত্রাণ-পরায়ণ! 
মস্তিতে মাতৃ-আবির্ভাব কত সত্য ! কিন্তু সে অন্ত কথা৷ 

পুনঃ পুনঃ বিষয় ইন্দ্রিয়ের সংযোগজন্য যে পরিচ্ছিন্ন চৈতন্যের 
উপলব্ধি হয়, যখন উহ! সমষ্টি ভাবাপন্ন হইয়া, এক অখণ্ড চৈতন্যরূপে 
উপলব্ধিযোগ্য হইতে থাকে, তখন সাধক দেখিতে পায়_উহাতে 
কোন বিশিষ্ট ধর্মের অভিব্যক্তি নাই ; -অথচ সর্ববধর্ম্মনমন্বিত এক 
অনির্ব্বচনীয় আনন্দময় সত্তা উদ্ভাসিত রহিয়াছে। এতদিন অন্ধের 
ন্যায় বিষয়রূপ যষ্টি অবলম্বনপূর্ববক আত্মসত্বা উদ্ধ দ্ধ করিতে হইত 
কিন্তু এখন আর তাহার কোন প্রয়োজন নাই। অধিষ্ঠান চৈতন্য বা! 
চিৎসমুদ্রে অবগাহন করিয়া, সর্ব্ববিধ সন্ীর্ণতা পরিত্যাগ করিয়াও 
সাধক পূর্ণ ঘন আত্মসত্তায় উদ্বুদ্ধ থাকিতে পারে। মরি মরি! সে 
কি অপূৰ্ব্ব ! কি লোভনীয় অবস্থা ! যদিও এতাদৃশ অবস্থায় দীর্ঘকাল 
অবস্থান করা বায় না, তথাপি যতটুকু থাকা! যায়, তাহার মধুময়ী 
স্থৃতিই সাধককে বুখানকালে আনন্দময় করিয়া রাখে। আবার 
এ অখণ্ড সত্তার মধ্য হইতেই অভীষ্ট মৃত্রিদর্শন করিয়া সাধক 
কৃতকৃত্য হয়। 

যাহা হউক, এ স্থলে দেবতাবুন্দের তেজোরাশি-সমুদভ্ভূতা যে 
বিশিষ্ট মূর্তির বিষয় বৈকৃতিক রহস্তে উক্ত হইয়াছে, উহ! মহালক্ষমী- 
মৃত্তি। এই মূৰ্তি সমগ্র এখর্য্যবীর্য্যাদি-সমহ্বিত| পূর্ণ ভোগময়ী ৷ তাই 
ইহার নাম ভোগমায়া। আমরা প্রথম অধ্যায়ে মধুকৈটভ-নিধনে 
যে তামসী মহাকালীমৃর্তির আবির্ভাব দেখিয়াছি, উহ! মহাকালী বা 
যোগমায়া মৃত্তি। বিষ্ণুর যোগনিদ্রার অপনয়ন জন্তই সে মুত্তির 
আবির্ভাব হইয়াছিল। আর এই অধ্যায়ে মায়ের অসীম মহিম-ময়ী 
অনন্ত ভোগময়ী মৃত্তির আবির্ভাব দেখিতে পাইলাম। সমস্ত দেব- 
শক্তি-সম্মিলিত এই মহালক্ীমুক্িতে মা আবিভূর্ত হইয়া, যেমন 
একদিকে দেবকুলের আনন্দ বর্ধন করেন, তেমনি অন্দিকে অসুর- 
কুলের নিধন করিয়া, জীবের মুক্তিমার্গ অন্তরায়শুন্ত করেন। ক্রমে 
ইহার রহস্ত আরও উদ্ঘাটিত হইবে । 

১০৪ সুমহান নাদ 


তন্ানাদেন ঘোরেণ কৃৎন্মমাপুরিতং নভঃ। 
অমায়তাতিমহতা প্রতিশব্দোমহানভূৎ ॥৩2॥৷ 
চক্ভূঃ সকলা লোকাঃ সমুদ্ৰাশ্চ চকম্পিরে। 
চচাল বস্তুধ! চেলুঃ সকলাশ্চ মহীধরাঃ ॥ ৩২ ॥ 


অনুবাদ্দ। তাহার (দেবীর ) ঘোর নিনাদে সমগ্র নভোমণ্ডল 
পরিপূর্ণ হইল। অপরিমেয় অতিমহান্‌ সেই নাদের মহান্‌ প্রতিধ্বনি 
উত্িত হইল।. তাহাতে লোকসকল বিক্ষুব্ধ, সমুদ্র সকল কম্পিত, 
বসুন্ধরা চালিত, এবং মহীধরগণ প্রচলিত হইয়াছিল। 


ব্যাথ্যা। ব্যষ্টিশক্তি সমষ্টিভাবাপন্ন হইলে, ব্যষ্টিনাদও সমষ্তি- 
ভাবপ্রাপ্ত হয়। যেরূপ স্থাষ্ট-স্থিতি-প্রলয়াত্মিকা মহাশক্তি প্রতি- 
জীবহৃদয়ে অবস্থিত থাকিয়া বিভিন্ন ইন্দ্রিয় ও ভাবাকারে প্রকাশিত 
হইতে গিয়াই, ব্যষ্টিভাব বা পরিচ্ছিন্নত! প্রাপ্ত হয়; ঠিক সেইরূপ এক 
মহান্‌ অব্যক্ত নাদও বিশেষ বিশেষ ভাবের প্রকাশ করিতে গিয়া, 
ক তালু জিহ্বা দন্ত ওষ্ঠ প্রভৃতি যন্ত্রে প্রতিহত হইয়! বিভিন্ন নাদরূপে 
প্রকাশ পায়। যেরূপ, শক্তি এক অখণ্ড, সেইরূপ নাদও এক-_. 
অখণ্ড । যতদিন এই অখণ্ড শক্তির বা নাদের সন্ধান না পাওয়া যায়, 
ততদিনই উহার! বিভিন্ন ভাব ও বিভিন্ন শব্দরূপে আত্মপ্রকাশ করে। 
শক্তি-__অনির্ব্বচনীয়া, উহার প্রথম অভিব্যক্তি__নাঁদ। নাদ ও শক্তি 
পরস্পর অবিনাভাবী। যেখানে শক্তির অভিব্যক্তি সেইখানেই নাদ। 
সাধকগণ মাতৃ-কৃপায় মহতী শক্তির সন্ধান পাইলেই এই আুমহান্‌ 
নাদেরও সন্ধান পায়। এ জগতে যত কিছু পদার্থ দেখিতে পাওয়৷ 
যায়, অথবা অন্তরে যে কোনও ভাবের উদয়: হয়, উহা এক একটী 
শব্দমাত্র। শব্দ নাই অথচ পদার্থ কিংবা ভাব আছে, ইহা হয় না। 
জীব এতদিন এক একটা বিশিষ্ট শব্দে আসক্ত ছিল, তাই বহুত্বের 
বন্ধন_ মহিযানুরের অত্যাচার ছিল। কিন্তু বহু সুকৃতির ফলে আজ 
অখণ্ড নাদের সন্ধান পাইয়াছে। উহা! মায়েরই নাদ। অব্যক্ত! 

ঘোরনাদের প্রভাব SE ( 


মা আমার নাদময়ী মূ্তিতে প্রকটিতা হইয়াছেন। প্রথমতঃ উহা 
অনাহত নাদরূপে প্রতীয়মান হইতে থাকে, সমুদয় ব্যোমমণ্ডল 
পরিপূর্ণ করিয়া সে নাদ উত্থিত হয় ; পরে শরীরের প্রতি পরমাগুতে 
ইহা প্রতিধ্বনিত হইয়া দেহটাই নাঁদময় বলিয়া বোধ হইতে থাকে। 
সেই অবস্থায় এই সমগ্র বিশ্ব একটি অখণ্ড নাদ ব্যতীত অন্য কিছুই 
মনে হয় না। সেই অখণ্ড নাদে আমিত্বকে মিলাইয়৷ সাধক যে 
অনুপম আনন্দ ভোগ করেন, তাহ! ভাষায় বর্ণনা করা যায় না ॥ 
উহাই মায়ের ঘোর নাদ, উহাতে লোকসকল বিক্ষুব্ধ হয়, সমুদ্র 
সকল কম্পিত হয়, বস্সুধা চালিত হয় এবং মহীধরগণ প্রচলিত 
হইতে থাকে। 

লোক-_দর্শনার্থক লুক্‌ ধাতু হইতে লোক শব্দ নিষ্পন্ন 
“লোক্যতে ইতি লোকঃ” যাহা দর্শন করা যায়__জানা যায়, তাহাই 
লোক। অর্থাৎ বিশিষ্ট ভাবে নাম ও রূপের সাহায্যে যাহা প্রকাশ: 
পায়, তাহাকে লোক বলে। এক কথায়, গ্রহণ ও গ্রাহ পদার্থ, 
সমূহের সাধারণ নাম লোক। জমুদ্র-_গুণত্রয়ের সংযোগবৈচিত্যজন্ত 
সপ্তবিধ ভেদ। ইহা পূর্বে বিশেষরূপে ব্যাখ্যাত, হইয়াছে। বন্থুধা__ 
পাথিব দেহ। বস্তুকে ধারণ. করে, অর্থাৎ অনন্ত জ্ঞানরত্বের আকর, 
বলিয়াই ইহাকে বন্ুধা বলা হয়। মহীধর__ঘনীভূত জড়হবোধ। 
মহী জড়ত্বের চরম পরিণতি, যে বোধ তাহাকে ধারণ করে__অর্থাৎ, 
যে. চৈতন্য জড়াকারে প্রকাশ পায়, তাহাকে মহীধর কহে। এই 
সকলই ক্ষুব্ধ, প্রকম্পিত ও প্রচলিত হইয়া, উঠে। এ ক্ষুত্রতা, এ 
জড়তা, এ মায়া-ক ল্লিত ইন্দ্ৰজাল বুঝি আর থাকেনা 1. সচ্চিদানন্দময়ীর 
ঘোরনাদ উঠিয়াছে, সে নাদ বুঝি সর্ব্বভাবকে_বহুত্বকে দলিত মধিত 
করিয়া পূর্ণ অখণ্ড চৈতন্য রাজ্যে মিলাইয়া.দিবে! বুঝি বা! জড়ত্বের 
অধিকার বিলুপ্ত হয়! তাই ইহাদের ক্ষুবতাব বা কম্পন। যে নাদ 
মহাশক্তিরপিণী মাতৃকঠ হইতে নির্গত হইয়া সপ্তলোক ভেদ করিয়া 
উখিত হয়, সে নাদের কি অপূর্ব প্রভাব! 

সাধক! কখনও মাতৃ-আহ্বান__মায়ের সে ঘোর আকর্ষণ-ময় 

৮ 

১০৬ মাতৃ-আহ্বান 


কঠম্বর শুনিয়া কি? যতদিন মাতৃ-অত্তিত্বে পূর্ণ বিশ্বাসবান্‌ না 
হইবে, যতদিন মাতৃ চরণে পূর্ণভাবে তোমার নিজত্বটী অর্পণ না করিবে, 
ততদিন সে আহ্বান শুনিতে পাইবে কি? অথবা পাইলেও উহার 
মহত্ব উপলব্ধি করিতে পারিবে কি? সেই চিদানন্দ ক্ষেত্রের অপূৰ্ব্ব 
আহবান-_অনির্ব্বচনীয় নাদ__যদিও ঘোর, যদিও মহান যদিও অমেয় 
তথাপি বড় মধুর! বড় প্রাণ মাতান সে ধ্বনি ! চণ্ডীর চণ্ডস্বরের 
অভয়বাণী ! সে যথার্থ ই অতুলনীয়। ম!! তুইত দিবানিশি অশ্রান্ত 
অনাহত নাদে আমাদেরই হৃদয় মধ্য হইতে ডাকিতেছিম্‌। আমরা যে 
তোর আহ্বান শুনিয়াও শুনি না। জগতের কোলাহল, ইন্জরিয়বর্গের 
বিষয় সন্ধানে ছুটাছুটির গোলমালে, তোর সে ডাক আমাদের কানে 
পৌঁছায় না। তাইত মা ঘরের ছেলে ঘরে যাই না, বাহিরে প্রচণ্ড 
রৌদ্রে_শোক দুঃখের প্রবল দাবানলে পুড়িয়াও মোহের খেলনা নিয়ে 
মত্ত আছি। কত রক্তচক্ষু ক'রে, কত ক্রোধের ভান ক'রে আমাদিগকে 
ডাকৃছিদ্‌, কিন্ত আমাদের এই ছুর্বার মোহ কিছুতেই ভাঙ্গে না। 
কেন মা আমরা তোর ডাক শুনিনা? আমাদের শোনবার মত 
কেন ডাক না? যেমন করিয়া ডাকিলে আমাদের বধির কর্ণেও 
পৌঁছায়, তেমনি করিয়া ডাক মা! শুনিয়াছি--তোর আহ্বান যে 
শুনিতে পায়, সে নাকি কুল ছাড়িয়া অকুলে ভাসে । আমাদের কানে 
একবার সেইরূপ ধ্বনি শুনাও মা ! যে নাদে বৃন্দাবনে গোগীগণ লাজ 
ভয় পরিত্যাগ করিয়া ছুটিত, যে নাদে পণুপক্ষী ব্যাকুল হইত, যে 
নাদে যমুনা উজান বহিত, সেই নাদ মা, সেই নাদ, সেই সপ্তরন্ধ বিশিষ্ট 
মোহন বংশীনাদ ; একবার_একবারমাত্র আমাদের কর্ণগোচর করিয়া 
দে! আমরাও এই বিষয়রূপ কুল. ছাড়িয়া অকুলে- শ্যামকলক্ক 
সাগরে ভাসি । আমরাও মাতৃহারা বৎসের মত মা মা বলিয়া ছুটি । 
মায়ের সে নাদ ও এ নাদে বিভিন্নতা আছে। সেআকর্ষণময় মধুর 
বংশীনাদ, আর এ উৎপীড়িত সন্তানের অন্থুরভীতি নিবারক ঘোরনাদ। 
নাদ একই, কিন্তু দেশ কাল ও পাত্র ভেদে বিভিন্নভাবে প্রকাশ পায়। 
যাহা পুত্রের নিকট মোহন আকর্ষণমন্ত্র তাহাই পুত্রের বৈরি-সংহারে 

মা বলিয়া ডাক ১০৭ 


ঘোর অভিচার-মন্ত্ররপে অভিব্যক্ত হয়। মা! চণ্ডমুত্তিতে আবিভূ্তা। 
অন্ুরকুলের ক্ষয় উদ্দেপ্যে বিরাট এঁখর্য্য সম্ভারে সমগ্র বিশ্বশক্তি- 
সমবায়ে মাতৃদেহ বিভূষিত। যদিও পুজের দৃষ্টিতে এ মৃত্তি অভয়া__ 
.আনন্দদায়িনী, তথাপি শক্রর চক্ষুতে ইহা অতীব ভীষণা__ভীতি- 
দায়িনী। তাই এস্থলে মাতৃ-হুঙ্কার ঘোর-_সুমহান্‌। ক্রমে ইহা 
পরিক্ষুট হইবে । 

সাধক! তুমিও যখন মা বলিয়া! সিংহনাদ ছাড়িবে, সত্যমন্ত্রে 
দীক্ষিত হইয়া সত্যভাবে উদ্বুদ্ধ হইয়া, সর্বববিধ দুর্বলতার হাত 
হইতে পরিত্রাণ পাইবার জন্য, যখন সত্যনাদ তুলিবে__-তখন যেন সে 
নাদে সমস্ত ব্যোমমণ্ডল কম্পিত হইয়া উঠে, তোমার জড়দেহ যেন 
সত্যনাদে সঞ্জীবিত হইয়া উঠে, প্রতি পরমাণু যেন সত্যের সন্বেদনে 
উদ্বুদ্ধ হইয়া বঙ্কার দিয়ে উঠে। সত্যকেন্দ্রে দাঁড়াইয়া “জয় অত্য-_ 
জয় মা” বলিয়া এমনই উচ্চধ্বনি করিবে, যেন সমগ্র বিশ্ব স্থাবর 
জঙ্গম, তোমার সে নাদে কম্পিত হইয়া উঠে; এ জগৎ যেন জড়ত্ব 
ছাড়িয়া প্রাণময় ভাব ধারণ করে। এমনই ভাবে মা মা বলিয়া 
ডাকিবে, যেন সে ডাকে ইন্দ্রিয়বৃত্তির মর্মে ভীতির সঞ্চার হয়। ঠিক 
এমনি অন্ুরকুলের প্রাণে ভীতি উৎপাদন করিয়া! নির্ভয় নিশ্চিন্ত 
সাহসী পুত্রের মত, একবার মা বলিয়া ডাক দেখি! ওরে, একদিন 
সমগ্র বিশ্বমানবমণ্ডলী সমবেত কণ্ঠে মা মা বলিয়া ডাকিবে, সে 
ঘনীভূত ধ্বনি স্বৰ্গ মৰ্ত্য একত্র করিয়া দিবে! আর আমি-__আমি দূরে 
দাড়াইয়া, সে দৃশ্য দেখিয়া আত্মহারা হইব। আসিবে সে দিন_ 
আসিবে। | 

সে যাহা, হউক, এস্থলে নাঁদতত্ব সম্বন্ধে একটু আলোচনা 
আবশ্তক। নাদই ব্ৰহ্ম । নাদতত্বে অবগাহন করিতে পারিলেই, 
্রহ্মদর্শন বা মাতৃ-অক্কে আরোহণ করা যায়। কিরূপে ইহ! সম্ভব 
হয়? প্রথমতঃ স্মরণ কর-_এ জগৎ ব্রন্মের কল্পনা মাত্র। শ্রুতিও 
বলেন__“যথা পূর্ব্মকল্পয়ং৮। ক্ল্পনা__মনের ধর্ম । দসক্বল্পঃ কর্ম 
মানসম্”। সঙ্কল্প বা কল্পনাই মানসকর্ম। মনে যাহা কল্পিত হয়, 


0০00. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 


১ ৩৮ নাদ-তত্ব 


তাহা কতকগুলি শব্দের সমষ্টি মাত্র । শব্দশুন্য কল্পনা হয় না । যদি 
জগতে শব্দ না থাকিত, তবে কল্পনা বলিয়! কিছু থাকিত না। মনে 
মনে কতকগুলি শব্দের অন্ুচিন্তন করাই কল্পনা। সুতরাং “ব্রহ্ম 
কল্পনা করিলেন” বলিলে, বুঝিতে হয়__কতকগুলি শব্দ করিলেন। 
যেমন সূর্য্য চন্দ্র বৃক্ষ লতা মনুষ্য পশু জগৎ ইত্যাদি। এইরূপ 
শব্দময় মানস কল্পনাগুলিই এই পরিদৃশ্যমান জগৎ। সুতরাং এ * 
জগৎ _শব্দময়। 

আবার অন্তদিকদিয়াও ইহা বুঝিতে পারা যায়__-জাগতিক 


_বন্তনিচয়ের সাধারণ নাম পদার্থ। ব্যাকরণশাস্ত্রে সুবস্ত ও তিঙস্ত 


শব্দকে পদ কহে। পদের যাহ! অর্থ, তাহাই পদার্থ। পদ__কতকগুলি 
বর্ণের সমষ্টি । উহাও শব্দ মাত্র। প্রত্যেক পদের বা শব্দের এক " 
একটি অর্থ আছে। এ অর্থ এশ্বরিক সঙ্কেত বিশেষ--“এই শব্দ 
হইতে এইরূপ অর্থ প্রতীতি হইবে” এইরূপ একটা অনাদিসিদ্ধ 
সঙ্কেত আছে। “বৃক্ষ একটি শব্দ। উহা কয়েকটি বর্ণের সমষ্টি । 
মনে বা মুখে উহা! ধ্বনিরূপে প্রকাশ পায় ! স্ৃতরাং ব্যাকরণ মতে 
যাহা শব্দ, তাহা শুধু বর্ণ সমষ্টি নহে--ধ্বনিস্বরূপ:। যাহা হউক 
“বৃক্ষ* এই পদের অর্থ বা অনাদিসিদ্ধ একটি সঙ্কেত আছে। 
শাখাপল্লবাদি বিশিষ্ট একটা বস্তুই এ সঙ্কেত। কারণ, বৃক্ষ শব্দ 
উচ্চারণ মাত্র এরূপ একটা বস্তুকে প্রতীতি করাইয়া দেয়। এইরূপ 
সর্ধত্র। যে কোন বস্তুকে অবলম্বন. করিয়া, একটু ধীরভাবে 
তৎকালীন মানস ব্যাপারের প্রতি লক্ষ্য করিলে, স্কুলেই বুঝিতে 
পারিবেন যে, পদার্থগুলি একটা শব্দময় ভাব ব্যতীত আর. কিছুই 
নহে। শ্রুতিও বলেন “বাচারজ্ভনং নামধেয়ং বিকারঃ”। পদার্থরূপে 
যাহা কিছু প্রতীত হয়, উহা বাক্য অর্থাৎ শব্দদ্বারাই গঠিত। সুতরাং 
এ জগৎ যে কতকগুলি শব্দসমন্টিমাত্র, ইহাতে, কোন. সংশয় নাই। 
বেদান্তমতে জগৎ নামরূপ মাত্র। নাম- বস্ত্তঃ শব্দ বা নাদ ব্যতীত 
অন্ত কিছুই: নহে। ; 
এই নাদ দ্বিরিধ ৷ ধ্বন্তাত্ধক ও শব্দাত্মক। শঙ্খ মৃদঙ্গাদি হইতে 

যে নাদ উত্থিত হয়, তাহা! ধ্বন্তাত্বক। উহাতেও জীবের হর্ষ বিষাদ 
ক্রোধ প্রভৃতির উদ্দীপনা হয়; ইহা নিত্য প্রত্যক্ষ । কুরুক্ষেত্র 
যুদ্ধে পাণ্ডবপক্ষীয় শঙ্খনাদ, ধার্তরা্ট্রদিগের হৃদয় বিদীর্ণ করিয়াছিল। 
যখন জড়যন্ত্রাদি হইতে নির্গত নাদের এত ক্ষমতা, তখন চেতন যন্ত্র 
অর্থাৎ জীবকণ্ হইতে নির্গত শব্দময় নাদ যে, জগতের স্থষ্টি স্থিত্যাদি 
* কার্যে সমর্থ হইবে-_তাহাতে আর বিচিত্রতী কি? দুৰ্য্যোধন 
বলিল-_“সুচ্যাগ্র ভূমি দিব না”, এই একটি শব্দে ভারতীয় সমুদয় 
রাজন্তবৃন্দ স্বেচ্ছাপুর্র্বক পতঙ্গের ন্যায় সমরানলে আত্মাহুতি প্রদান 
' করিলেন। এরূপ দৃষ্টান্ত জগতে অসংখ্য আছে। পক্ষান্তরে 
আবার একটি শব্দই, শুধু উচ্চারণগত পার্থক্যে অর্থাৎ কণ্ঠস্বরের 
তারতম্যে শ্রোতার মনে বিভিন্ন ভাবের উদ্রেক করে। সহধম্মিণীর 
সহোদরকে ব্যঙ্গকণ্ডে “শ্যাল!” বলিলে, তাহার ওষ্ঠাধরে মধুর হাসি 
প্রকাশ পায়। আবার উহাকেই এ শব্দটি কর্কশকণে প্রয়োগ করিলে, 
সেও কঠোরম্বরে এ শব্দটি সুদের সহিত প্রয়োগকর্তীকে ফিরাইয়া 
দেয়। ইহাই জগতের নিয়ম। -শুধু কতকগুলি শব্দদ্বার এই জগৎ 
রচিত, কতকগুলি শব্দদ্বারা পরিচালিত এবং কতকগুলি শব্দদ্বারা 
ইহার প্রলয় হইতেছে। এ জগৎ কতকগুলি শব্দ ভিন্ন আর 
কিছুই নহে। 

প্রত্যেক পরিমাণুরই একটা স্বাভাবিক শব্দ আছে। এই 
স্বাভাবিক শব্দ হইতেই আণবিক স্পন্দন নির্বাহিত হয়। স্পন্দনের 
সংযোগ বিয়োগের বৈচিত্যবশতঃ, এই বিচিত্র জগৎ বিকাশপ্রাপ্ত হয় 
এ স্বাভাবিক শব্দটি আমাদের “অ'কার বর্ণের স্যায়। কতকগুলি 
“অ'কার একস্সুরে একতানে দীর্ঘপুতভাবে উচ্চারিত হইলে যেরূপ 
হয়, এই জগতের মূল বা স্বাভাবিক নাদ সেইরূপ । উহাই আদিম 
শব্দ । ভগবান্ও বলিয়াছেন__“অক্ষরাণামকারোইস্মি* অক্ষর 
সমূহের মধ্যে আমি "অ'কার। ব্রন্মে যখন জগৎ স্থষ্টি বিষয়ক 
কল্পনা হয়, তখন এ “অ'কারটি বিশেষ ভাবে স্পন্দিত বা গতিপ্রাপ্ত 
হয়, তখন উহ! দীর্ঘপুত ‘উ’কার বর্ণের ন্যায় ধ্বনিত হইতে থাকে । 


500. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 


১১০ নাদ মহতীশক্তির স্পন্দন 


সৃষ্টি কল্পনা যখন পরিসমাপ্ত হয়, তখন তজ্জন্য গতি বা স্পন্দনও স্তব্ধ 
হইয়া যায়, সেই সময় উহা “ম্‌ ম্‌ ম্” ইত্যাকার শব্দে পরিবর্তিত 
হইয়া যায়। এই “অউম্‌” বা “ওঁ” স্বষ্টির সর্ব্বপ্রথম নাদ। সাধকগণ 
কণৰৃত্তি নিরুদ্ধ করিয়া, অথবা অন্য প্রক্রিয়াদ্বারা এই নাদ, অনাহত 
কেন্দ্র হইতে শুনিতে পান। জগদ্ব্যাগী সে নাদ আকর্ষণময়। সেই 
প্রাণমাতান “অউম্‌* “অউম্‌” শব্দে মনে হয়, যেন_-“আয় মা আয় 
মা” বলিয়া মা আমায় প্রবল স্নেহের তাড়নায় ভাকিতেছেন ! সে যে 
কি অপূর্ব স্বর, তাহা ব্যক্ত করা যায় না। সত্যই বলিতে হয়_- 
“কানের ভিতর দিয়া মরমে পশিল গো, আকুল করিল মোর প্রাণ” । 
সে যাহা হউক, যেরূপ কোন স্থুরযন্ত্রের যে মৌলিক স্বর আছে, 
বাদকের অঙ্গুলি চালনার বৈচিত্যবশতঃ উহা হইতে নানারূপ স্বর 
প্রকাশ পায়; সেইরূপ এই মৌলিক প্রণব নাদ, গুণত্রয় রূপ অঙ্গুলি 
ত্রয়ের সংযোগ বিয়োগের তারতম্য বশতঃ, এই বিভিন্ন নাদ্ময় বিচিত্র 
জগৎ প্রকাশিত হইয়াছে । 
প্রথম খণ্ডে বলিয়াছি-__শক্তির স্পন্দনই এই জগং। অখণ্ড 
জ্ঞান-বক্ষে যে মহতীশক্তি বিরাঁজিতা, তাহারই বিভিন্ন স্পন্দন 
রূপরসাদি বিষয়াকারে প্রতিভাত হয়। স্পন্দন শব্দমূলক। অর্থাৎ 
নাদ হইতেই স্পন্দন প্রকাশ. পায়। ইহা! প্রত্যেকে পরীক্ষা, করিয়া 
দেখিতে পারেন। আমাদের হস্তপদাদি অবয়বস্থ মাংসপেশীগুলির 
যে সন্কোচ-প্রসাররূপ স্পন্দন হয়, উহাও কতকগুলি শব্দকে 
আশ্রয় করিয়াই নিষ্পন্ন হয়। কাম ক্রোধাদি বৃত্তির উদয়ে, বিভিন্ন 
অবয়বস্থ মাংসপেশীগুলি কিরূপ অস্বাভাবিক ভাবে স্পন্দিত হইতে 
থাকে। এরূপ স্পন্দনের হেতু-ঁ জাতীয় বৃত্তির উত্তেজনামূলক 
নাদ বা শব্দ মাত্র। মনে বা মুখে যখন কাম ক্রোধাদি বিষয়ক শব্দ 
সকল উচ্চারিত হইতে থাকে, তখনই বিভিন্ন অবয়বে এরূপ বাহিক 
স্পন্দন প্রকাশ পায়। এইরূপ ভগবন্তাবের উদ্দীপক শব্দগুলিও 
অনেক সময় সাধকের অঙ্গবিক্ষেপের হেতু হয়। এ বিষয়ের 
বিশেষ আলোচন! পরে করা যাইবে। যাহা হউক, আমাদের 

চিন্তাতরঙ্গ বা ভাবগুলি যে নাদময়, এবং এঁ নাদই যে মহতী শক্তির 
বিভিন্ন স্পন্দনরূপে প্রকাশ পায়, ইহা অবিসংবাদি-সিদ্ধান্ত। 

পূর্ববকালের ত্রিকালজ্ঞ খধিগণ এই নাদ ও স্পন্দনতত্বে এত 
পারদর্শী হইয়াছিলেন যে, মাত্র শব্দের সাহায্যে বিভিন্ন শক্তির ক্ষরণ 
করিয়া, অভীষ্ট সিদ্ধ করিতে পাঁরিতেন। বৈদিক ও তৎপরবর্তীঁ 
কালের তান্ত্রিক মন্ত্রগুলি, এই নাদ ও স্পন্দনতত্ব-বিষয়ক জ্ঞানের 
অদ্ভুত আবিষ্ধার। এঁ সকল মন্ত্রের সাহায্যে এখন__এই অবিশ্বাসী 
সত্যজ্ঞানহীন যুগেও, অনেক অলৌকিক প্রত্যক্ষফল লাভ হইয়া 
থাকে। এখনও এ দেশের নিরক্ষর রোজাগণ, শুধু মন্ত্র পাঠ করিয়া 
দুরারোগ্য ব্যাধি আরোগ্য করিয়া থাকে। হাতচালা, বাটাচালা, 
নলচালা প্রভৃতি বহুবিধ অলৌকিক ঘটনার অবতারণা করিয়া 
লোককে বিস্মিত করিয়া থাকে। 

অল্পদিন হইল-_আমাঁদের পল্লীতে জনৈক পশ্চিম দেশীয় ভূত্যের 
সর্পাঘাতে মৃত্যু হয়। অন্ততঃ ডাক্তারগণ তাহার দেহ পরীক্ষা! করিয়া 
মৃত বলিয়াই স্থির করেন। অনন্তর তাহার আত্মীয়গণ সন্ধ্যার পর 
শাবদাহ করিবার জন্য শ্মশানঘাটে যাইতেছিল ; পথিমধ্যে মৃতব্যক্তির 
পরিচিত কোন বন্ধুর সহিত সাক্ষাৎ হয়। বন্ধুটী উহার সর্পাঘাতে 
মৃত্যুর বিবরণ জানিতে পারিয়া, উহাকে দাহ করিতে নিষেধ করে। 
পরে স্বয়ং শ্মশানঘাটে উপস্থিত হইয় মৃতের পদান্ুলিতে দড়ি বাধিয়া 
কি কতকগুলি মন্ত্র পড়িয়া দড়ি টানিতে লাগিল এবং মধ্যে মধ্যে মাথায় 
চপেটাঘাত করিতে লাগিল । এইরূপ তিনঘন্টাব্যাগী কঠোর যত্বের 
ফলে মৃতদেহে জীবনের লক্ষণ প্রকাশ পাইল। সমুদয় রাত্রি এরূপ 
মন্ত্রপাঠ ও চেষ্টার ফলে, সে পুনজীবন প্রাপ্ত হইয়া ঘরে ফিরিয়া 
আসিল। এ ভূত্যটা যেদিন স্বয়ং আমাদের নিকট এ কাহিনী বর্ণন! 
করিতেছিল, সেদিনও তাহার পায়ের ক্ষত সম্পূর্ণ আরোগ্য হয় নাই। 

্রস্থকারও কোনরূপ যোগশক্তি প্রয়োগ না করিয়া, শুধু মন্ত্রশক্তি 
প্রভাবে কুন্কুরদষ্ট বহুসংখ্যক রোগী আরোগ্য করিয়াছেন। তদৃভিন্ন 
কামল। প্রভৃতি কতকগুলি রোগও এইরূপ মন্ত্রশক্তি প্রভীবে আরোগ্য 

করা যায়। সে যাহা হউক, এই মন্ত্রই_নাদ। ওঁ নাদের সহিত, 
রোগাদি আরোগ্যকারিণী বিভিন্ন শক্তির যে এরূপ ঘনিষ্ট সম্বন্ধ আছে, 
ইহা যাহারা প্রথম আবিষ্কার করিয়া গিয়াছেন, ধন্য তাহাদের জ্ঞান 
বিজ্ঞানের অনুশীলন ! * ধন্য তাহাদের দয়া । মারণ উচ্চাটন বশীকরণ 
প্রভৃতি ষ কর্ম, অভীষ্টমুতি দর্শন ইত্যাদি ব্যাপার, শুধু মন্ত্রশক্তি 
প্রভাবেই নিষ্পন্ন হইতে পারে। নাদের যে এরূপ অদ্ভুত শক্তি আছে, 
ইহা আজকাল অনেকেই স্বীকার করেন। কিন্তু যথার্থ নাদতত্বে . 
প্রবেশপুবর্বক উহার শক্তিকে আয়ত্ত করিয়াছেন, এরূপ লোক 
নিতান্ত ছুল্লভি। 

যাহা হউক, অব্যক্ত প্রকৃতি হইতে যেরূপ স্থলজগৎ প্রকাশ পায়, 
সেইরূপ অব্যক্ত নাদ হইতেই স্থূল বা ব্যক্তনাদ প্রকাশ পায়। গুণ- 
্রয়ের সাম্যাবস্থা প্রকৃতি। সে অবস্থায়ও নাদের অস্তিত্ব স্বীকার 
করিতে হয়; অন্যথা গুণক্ষোভ অর্থাৎ গুণত্রয়ের পরস্পর অভিভবরূপ : 
স্পন্দন হইতে পারে না। পূর্বের বলিয়াছি-_যেখানে স্পন্দন বা শক্তি 
বিদ্যমান, সেইখানেই নাদের সত্তা আছে. তবে এ নাদ অতীন্দিয়, 
তাই ইহাকে শাস্তরকারগণ “পরা” আখ্যা দিয়াছেন। প্রকৃতির যেরূপ 
“পরা” নাম আছে, ব্রহ্মকে যেরূপ “পর” বলা হয়, সেইরূপ এই 
অব্যক্ত নাদকেও পরাবাক্‌. কহে। প্রকৃতির প্রথম পরিণাম বা 
স্পন্দন_-মহত্তত্ব! ইহা যাবতীয় বৈষয়িক প্রকাশের ক্ষেত্র ; এইখানে 
যে নাদ আছে, তাহার নাম পন্তান্তি। মাত্র যোগিগণ, অর্থাৎ যাহারা 
মহত্তন্বে আত্মবৌধ লইয়া যাইতে পারেন, তাহারাই এই নাদের 
সত্তা প্রত্যক্ষ করিতে সমর্থ। ইহা শ্রবণেক্দিয়-গ্রাহ নহে বলিয়াই 
ইহাকে পশ্বাস্তী বলে। তারপর মধ্যমা, ইহা মনোময় ক্ষেত্রে উপলব্ধি 


.হয়। একটু স্থির হইয়া, স্বকীয় সঙ্কল্প বিকল্প প্রভৃতি ভাবগুলির দিকে 


লক্ষ্য করিলে, মানুষ মাত্রেই এ নাদ প্রত্যক্ষ করিতে-পারেন। ইহা 
ধ্বনি-হীন অথচ শব্দ । অনন্তর ভাবগুলি একটু ঘনীভূত হইলেই 
কণ তালু ওষ্ঠ প্রভৃতি স্থানে এক একটা স্পন্দন প্রকাশ পায়? 
তাহারই ফলে ব্যক্ত বা স্থুল নাদ প্রকাশ পায়। শান্্রকারগণ উহাকে 

বৈখরী বলেন। ইহা! সর্ববপ্রাণি-সাধারণ এবং শ্রবণেক্দিয় গ্রাহা। 
প্রাচীন আচার্বযগণ “নাদ” শব্দটার ব্যবহার না করিয়া “বাক্‌” শব্দের 
প্রয়োগ করিয়াছেন। বাক্‌ ও নাদ অভিন্ন। এস্থলে বাক্‌ শব্দটা 
ইন্দ্রিয় অর্থে প্রযুক্ত হয় নাই। বাকৃস্ত্রীলিঙ্গ শব্দ; তাই পরা, 
পশ্যন্তী, মধ্যমা ও বৈখরী, এই চারিটা সংজ্ঞাই স্্রীলিঙ্ষ হইয়াছে। 
বৈখরীবাকের আবার উদাত্ত, অনুদাত্ব ও স্বরিং নামে তিন প্রকার 
‘ভেদ আছে। সে সকল আলোচনা এস্থলে নিশ্য়োজন । 

আধ্যশাস্ত্রের আর একটা বিশেষত্ব এই যে, বাক্‌ ও নাদপ্রকাশক 
বর্ণমালার নাম অক্ষর। গীতায় উক্ত হইয়াছে “অক্ষরং পরমং ব্রহ্ম” । 
অক্ষর শব্দে পরব্রহ্মকে বুঝা যায়। যে' অক্ষর শব্দটা পরব্রন্মের 
বাচক, তাহাই এ দেশের বর্ণমালার বাচক শব্দ । ইহা অপেক্ষা উচ্চ 
বিজ্ঞান নাদতত্ব সম্বন্ধে অদ্যাপি পৃথিবীর কোন দেশে.কিছু আবিষ্কৃত 
হয় নাই। আরও একটা জ্ঞাতব্য কথা আছে-_“অ'কার হইতে কক্ষ: 
পর্য্যন্ত স্বর ব্যঞজন মিলিত পঞ্চাশটী বর্ণমালার নাম “মাতৃকা*। স্থষ্টি- 
স্থিতিপ্রলয়ঙ্করী মহাশক্তিরূপিণী মহামায়া মা আমার বর্ণময়ী নাদময়ী 
হইয়া, নিত্য স্ুপ্রকাশ রহিয়াছেন। মাতৃকাধ্যানে আছে 
“পথণশল্লিপি ভিবিভক্তমুখদয়োঃ পন্বধ্যবক্ষস্থলাম্”।* পঞ্চাশটী বর্ণ- 
দ্বারাই মায়ের আমার মুখ হস্তপদ মধ্যদেশ বক্ষস্থল প্রভৃতি অবয়ব 
গঠিত। সাধক! তোমরা কোথায় মাকে অন্বেষণ করিতে যাও ! দেখ 
_ তোমার কঠনিঃস্থত প্রত্যেক শব্দরপেই মা, এই জগৎময় যে 
নানারপ শব্দ শুনিতে পাও, এ উহাই মা! তুমি যে ইষ্টমন্ত্র জপ 
কর-_-এ মন্ত্রই ত মা! মনে মনে যে অপ্রকাশিত বাক্‌ উচ্চারণ কর, 
বা চিন্তা কর--এঁ ত মা! তুমি মা বলিয়া ডাকিলে, ওঁ “মা” শব্দটীই 
যে মা! ওগো নাম ও নামী যে অভেদ! তোমরা মাকে দেখিতে চাও 
না বলিয়াই দেখিতে পাও না, মা ত আমার সর্বত্র নাদরূপে 
সুপ্রকাশরূপ!! শুধু ইচ্ছার অভাব বলিয়া মাকে পাও না। কিন্ত 
সে অন্য কথা। ৰ 

প্রত্যেক জীবদেহে__প্রত্যেক পদার্থ ই এ পঞ্চাশদ্বর্থরূপিণী 

মাতৃকাদারা বিরচিত। তান্ররিকন্যানগুলিও (মাতৃকান্তাস, বণস্তাস, 

সোটান্তাস ইত্যাদি) এই সত্যের উপরই প্রতিষ্িত। অনেকেই 

দ্অং নমো ললাটে, আং নমঃ শিরসি, ইং নমো দক্ষিণচক্ষুষি, ঈং নমো 

বামচক্ুষি” ইত্যাদি মন্ত্রগুলি পাঠ করিয়া এ সকল স্থানে অন্কুলি 

স্পর্শ করিয়া ন্যাম সমাপ্ত করেন। কিন্তু হায়! উহাতে কি ন্যাসের 

যাহা যথার্থ ফল, তাহা লাভ হয়? যে উদ্দেশ্যে এ সকল বিধান, 

তাহার দিকে লক্ষ্যহীনতাঁবশতঃ এরূপ অনুষ্ঠান__অন্গসঞ্চালনাদিরূপ 

একটা কদরৎ মাত্রে পর্ধ্বসিত হইয়াছে। এন্থলে একটু আভাস 

দিয়া রাখিতেছি_-যদ্ি একজন লোকও অগ্রসর হয়, তথাণি উদ্দেশ্য 

সফল হইবে । ললাটাদি বিভিন্ন অঙ্গ প্রত্যঙ্গে বোধশক্তি অর্থাৎ 

অনুভূতি লইয়া যাইতে হয়, এবং যতক্ষণ না! প্রত্যক্ষ স্পন্দন অনুভূত 

হয়, ততক্ষণ এঁ অং ইত্যাদি বিভিন্ন মন্ত্রগুলি ধীরে ধীরে ( বাক্যন্ত 

যাহাতে বেশী কম্পিত না হয়) উচ্চারণ করিতে হয়। মানস 

উচ্চারণই শ্রেষ্ঠ। প্রথম অভ্যাস করিবার সময় ইহাতে একটু 
অসুবিধা ও কষ্ট বোধ হইতে পারে, কিছুদিন পরে এ কষ্ট আর থাকে 
না; তখন ইচ্ছামাত্রে অনুভূতি পরিচালনা করিবার * সামর্থ্য হয়। 

সঙ্গে সঙ্গে এ সকল বীজ উচ্চারণ করিতে থাকিলে অনুভূতি স্পন্দন 
এবং বীজ যেন এক হইয়া গিয়াছে, এইরূপ মনে হইতে থাকে। 
এইরূপে মন্ত্র, স্পন্দন এবং অনুভূতি তিনই যখন এক নুরে বাজিয়া 
উঠে অর্থাৎ যুগপৎ অভিন্নরূপে বোধ হইতে থাকে, তখনই বুঝিবে_ 
হ্যাস সিদ্ধ হইয়াছে। এইরূপ চৈতন্ময় ন্যাঁস ‘করিবার সময়ই, 
একটা অভূতপূর্ব সুখময় অনুভূতি হইতে থাকে। ইহার আরও 
বিশেষ ফল আছে-_আমি যে দেহবিশিষ্ট একটা জড়পদার্থ মাত্র; এ 
বোধ তিরোহিত হয়__দেহাত্মবোধ সম্পূর্ণ শিথিল হয়। শারীরিক' 
ব্যাধি নাশ করিবার পক্ষেও ইহা অব্যর্থ উপায়। .এতদৃভিন্ন 
যথাযথ স্তাসপুটিত সাধকের অনেক অলৌকিক শক্তিও লাভ হয়। 


সস. 

জয়েতি দেবাশ্চ মুদা তামু চুঃ সিংহ্বাহিনীমৃ। 
তুন্ট,বুরমু'নয়শ্চৈনাং ভক্তিনভ্রাতবযূৰ্ভয়ঃ ॥৩৩৷ 


অনুবাদ। দেবতাবৃন্দ আনন্দে সেই সিংহবাহিনীকে লক্ষ্য 
করিয়া জয়ধ্বনি, এবং মুনিগণ ভক্তিবিনআ অস্তঃকরণে বিনতশরীরে 
স্তব করিতে লাগিলেন। [ও 

ব্যাখ্যা। এতদিনে দেবগণের আশা পূর্ণ হইবার উপক্রম 
হইয়াছে। ইতিপূর্বে ব্যষ্টি শক্তিসমূহ মহতী শক্তি হইতে 
আপনাদিগকে বিচ্ছিন্ন বোধ করিয়াছিল; তাই অস্থুর-অত্যাচারের 
নিবারণকল্পে, বহু যত্ব করিয়াও বিফলমনোরথ হইয়াছিল । কিন্ত 
এখন সে ভাব দূরীভূত হইয়াছে। বিক্ষিপ্ত শক্তিসমূহ মহতী: 
শক্তিতে আত্মসমর্পণ করিয়াছে। তাই দেবগণের আনন্দ__ 
তাই জয়ধ্বনি। খুলিয়া বলি-_মহত্তত্বে বা বিজ্ঞানময়কোষে 
আত্মবোধ উপসংহৃত হইলে, অস্মিতার সন্ধান পাওয়া যায়। এই 
অবস্থায় বিভিন্ন ইন্ড্িয়ের প্রকাশ বা বিভিন্ন বৈষয়িক প্রকাশকে আর 
পৃথক্‌ সত্তা বলিয়া মনে হয় না। সকলই একমাত্র অস্মিতার বিশেষ 
বিশেষ বৃহরূপে প্রতীত হইতে থাকে। তখন দেবতাগণের-_ 
ইন্জিয়াধিষ্টিত চেতনবর্গের আর স্বতন্ত্র কর্তৃত্ব থাকে না। এক মহৎ 
কর্তৃত্বে, সকলের কর্তৃত্ব পর্য্যবসিত হইয়া পড়ে। মহতী শক্তিরূপিণী 
মাও, তখন সিংহবাহিনী মুক্তিতে প্রকটিতা হন! জীবত্ব-হননেচ্ছু 
সাধকই সিংহ।: সাধক তখন যথার্থই স্বকীয় জীবভাবকে হিংসা 
করিতে আরম্ভ করে। তাই সাধারণ লোক তাহাকে নরশ্রেষ্ঠ 
বলিয়া স্বীকার করে। তখন তাহার দেহটি মাতৃ-শক্তির পরিচালক 
যন্ত্র বা বাহনরূপে পরিণত হয়। কি অভূতপূর্ব সংযোগ । 
এ অবস্থায় মায়ের ঘোরনাদ-_অত্যুচ্চ অভয়বাণী একদিকে যেমন 
অস্থুরকুলকে সন্ত্স্ত করিয়া তোলে, অন্ত দিকে তেমনি দেবতাগণের 
হৃদয়ে অপরিসীম আনন্দের হিল্লোল. তুলিয়! দেয়। তাই মন্ত্রে উক্ত 
হইয়াছে দেবতাগণ আনন্দে “জয় মা জয় মা” ধ্বনিতে দিম্মগ্ুল 

মুখরিত করিতে লাগিল। আবার মুনিগণ-__যাহারা এতদিন 
শৌনভাবাপন্ন ছিল, সেই সাত্বিক প্রকাশ সমূহ, উপযুক্ত অবসরে 
মৌনব্রত ভঙ্গ করিয়া মায়ের স্ততি-মঙ্গল গান করিতে লাঁগিল। 
ভক্তিভরে স্তোত্রাদি পাঠ করিতে করিতে, তাহাদের দেহ মন মাতৃ- 
চরণে সম্যক অবনত হইয়া! পড়িল। ৃ 
সাধক! তুমিও যখন অন্তরে অন্তরে মাতৃ-আবির্ভাব উপলব্ধি 
করিবে, তখন পূর্ণ বিশ্বাসে পূর্ণ আনন্দে জয়ধ্বনি করিও। যে মুহুর্তে 
দেখিবে-_-একটু সত্যের আভাস পাইয়াছ, বিন্দুমাত্র মাতৃ-করুণার 
প্রমাণ পাইতেছ, সেই মুহুর্তেই হৃদয়ের সর্বববিধ অবিশ্বাস সন্দেহ 
দুর্ব্বলতাকে তাড়াইবার জন্য, আনন্দে জয়ধ্বনি করিয়া উঠিবে, এবং 
ভক্তি-বিনআ্র অন্তঃকরণে স্তোত্রপাঠ করিতে থাকিবে । কিছুদিন 
এইরূপ করিলেই দেখিতে পাইবে-_দিন দিন তোমার অন্তঃকরণ 
নির্মল হইতে নির্মলতর হইয়া উঠিতেছে। হৃদয়খান! মাতৃ-সিংহাসন- 
রূপে পরিণত হইয়াছে । চিত্ত-শুদ্ধির পক্ষে ইহা অপেক্ষা সহজ 
উপায়, অদ্যাপি আবিষ্কৃত হয় নাই। উপনিষদ্‌ যুগের খধিগণ এই 
'উপায়েই চিত্বশুদ্ধির উপদেশ দিতেন। 


দৃষা সমস্ত সংক্ষুবষং ত্ৰৈলোক্যমমরারয়ঃ 
সমদ্ধাখিলসৈন্যান্তে সমূত্ত্ুরুদাযুধাঃ ॥৩৪॥ 


অনুবাদ। সমস্ত ত্রিলোককে সংক্ষুব্ধ দেখিয়া অমরারিগণ 
অগণিত সুসজ্জিত সৈম্যসহ যুদ্ধার্থ উদ্যত-অস্ত্রে সমুখিত হইল ! 

ব্যাথ্য/। মহধি মেধ দেবপক্ষের আয়োজন বর্ণনা করিয়া, 
রাজা সুরথকে একবার অস্থ্রকুলের প্রতি দৃষ্টিপাত করিতে ইঙ্গিত 
করিলেন। দেখ সাধক! মায়ের ঘোর নাদ, দেবতাবৃন্দের জয়নাদ 
এবং মুনিগণের স্তোত্রনাদ একীভূত হইয়া, সমগ্র ত্রিলোক কম্পিত 
করিয়া তুলিয়াছে। তুঃ ভুবঃ স্বঃ এই ত্রিলোক-_মূলাখারাদি চক্রত্রয়, 

সে নাদে সংক্ষুন্ধ হইয়া উঠিল । এ তিন কেন্দ্ৰই অন্তুরভাব সমূহের 
বিকাশস্থান! অমরারিগণ-_অমরত্বের বিরোধিদল, অর্থাৎ যাহারা পুনঃ 
পুনঃ জন্ম মৃত্যুর হেতু, তাহারাও এই উদ্ভমের প্রতিকুলে অজ্জীভূত 
হইয়া, স্ব স্ব অস্ত্রশস্্রসহ যুদ্ধার্থ প্রস্তত হইল। অস্থুরগণ ইতিপূর্বে 
পুনঃ পুনঃ দেবশক্তি মথিত করিয়াছে । তাই এবারও পূর্ব্বসংস্কার- 
বশতঃ জয়লাভের আশীয়ই তাহাদের এই সমুখান। কিন্তু হায় ! 
অস্ুুরকূল জানে না যে, এবার দেবতাঁগণ নহে-ন্বয়ং মা আমার 
সমরাঙ্গণে অবতীর্ণ । 


আঃকিমেতদিতি ক্রোধাদীভাষ্য মহ্ষান্ত্রঃ | টি 
অভ্যধাবত তং শব্দমশেষৈরম্রৈবৃ্তঃ ॥৩৫॥ 


অনুবাদ । আঃ একি! ক্রোধের সহিত এই কথা বলিয়া, 
মহিষাস্ুর অগণিত অন্ুর কর্তৃক পরিবেষ্টিত হইয়া, সেই শব্দ লক্ষ্যে 
অভিধাঁবিত হইল। 

ব্যাখ্যা। এতদিনে সন্তানের আনন্দধ্বনি-মিশ্রিত মাতৃ-ুঙ্কার 
মহিযাস্ুরের প্রাণে ভীতি এবং উদ্বেগ আনয়ন করিয়াছে । আঃ শব্দটা 
কোপ ও গীড়ার ভাব বুঝাইতে প্রযুক্ত হয়। সঞ্চিত কর্ম্ম সংস্কার 
সমূহের মূলীভূত রজোগুণের মর্মস্থল পীড়িত করিয়া, মাতৃনাদ উত্থিত 
_ হইয়াছে। পূৰ্ব্বে বল! হইয়াছে__গুণত্রয় পরস্পর অভিভাব্য অভি- 
ভাবক ধৰ্ম্মবিশিষ্ট ; সব্বগুণ প্রকট হইলেই অপর গুণের অভিভব হয়। 
আবার অপর গুগও অভিভূত হইবার উপক্রম হইলেই সংক্ষুব্ধ হইয়া! 
উঠে। এস্থলে তাহাই বর্ণিত হইতেছে। সত্বগুণের প্রকট ভাব লক্ষ্য 
করিয়াই আজ রজোগুণও ত্বপ্রকাশের. বিরুদ্ধে উখিত হইল। 
অকন্মাৎ ত্রিলোক সংক্ষুব্ধকারী জয়ধ্বনি শুনিতে পাইয়া মহিষাসুর 
সহকারিবৃন্দের সহিত “কোথা হইতে এই নাদ আসিতেছে” তাহার 
সন্ধানে দ্রতবেগে ধাবিত হইল। জঅহকারি-অনুরব্ন্দের নাম, পরে 

১১৮ মাতৃ-আবিরাব 


পাওয়া যাইবে। সাধক! তুমিও দেখ_যখনই তুমি মন্ত্রজপ 
স্তোত্রপাঠ কিংবা মাতৃ মহত্ব-কীর্তন প্রভৃতি কোনরূপ সাধনা করিতে 
থাক, তখনই সঞ্চিত বৈষয়িক সংস্কারগুলি অলক্ষিতভাবে তোমার 
সেই সাধনার প্রতিকূল দণ্ডায়মান হয়। 


স দদর্শ ততোদেবীং ব্যাপ্তলোকক্রয়াং ত্বিষা। 
পাদাক্রান্ত্যা নতভুবং কিরীটোলিখিতান্বরাম্‌ ॥৩৬৷৷ 
ক্ষোভিতাশেষ পাতালাং ধনুর্জ্যানিন্বনেন তাম্‌। 
দিশোভুজসহত্রেণ সমন্তাদৃব্যাপ্য সংস্থিতাম্‌ ॥৩৭॥ 


অনুবাদ । অনন্তর সে ( মহিষান্ুর ) দেখিতে পাইল-_এক 
দেবীমুত্তি বিরাজিতা। তাহার কাস্তিতে ত্রিলোক পরিব্যাপ্ত হইয়াছে, 
পদভরে পৃথিবী অবনমিত হইয়াছে, কিরীট আকাশ স্পর্শ করিয়াছে, 
ধনুর জ্যাধবনিতে সমগ্র পাতাল সংক্ষুব্ধ হইয়াছে, এবং সহস্র ভুজ 
দিজ্যগুল পরিব্যাপ্ত করিয়াছে । : 

ব্যাখ্যা। ইতিপূর্বে মহিষান্থুর যতবার দেবতাদিগের সহিত যুদ্ধ 
করিয়াছে, ততবারই দেখিতে পাইত-_এক একটা ব্যগ্টিশক্তি আপন 
কর্তৃত্ব লইয়৷ তাহার বিরুদ্ধে যুদ্ধার্থ উপস্থিত হইয়াছে। সুতরাং 
প্রতিবারই তাহারা পরাজিত হইয়াছে। কিন্তু এবার এ কি দেখিল | 
দেখিল__-এক দেবীমৃত্তি। দেবী__দ্যোতনশীলা। স্বপ্রকাশরূপিণী। 
মহতী চিতশক্তি। তাহার দিকে দৃষ্টি নিপতিত হইবামাত্রই বুঝিতে 
পাঁরিল_-এ যে “ব্যাপ্তলোকত্রয়াং ত্বিযা”। তাহার প্রকাশে ত্রিলোক 
প্রকাশিত। স্বয়ং মহিযাস্থরও তাহারই প্রকাশে প্রকাশিত হইয়া 
রহিয়াছে। এমনই দেবীর , কাস্তি-_এমনই সে প্রকাশশক্তি। 
“তমেবভান্তমনুভাতি সৰ্ব্বং তন্ত ভাস! সর্ববমিদং বিভাতি*। কেবল 
সৰ্ব্বলোক প্রকাশক কান্তি নহে-_তাহার চরণ স্পর্শে ভূতল অবনত 

সপ্তপাতাল ও সপ্ত্বর্গ ১১৯ 


হইয়াছে। ভূতল-_জড়ত্ব। চিন্ময়ীর পাদাক্রমণে__গতিশক্তি-প্রভাবে 
সর্ববব্রগামিনী অচিন্তনীয়া শক্তির প্রভাবে ক্ষিতিতত্ব বা জড়ত্ব অবনত 
অর্থাৎ অপ্রকাশপ্রায় হইয়াছে। চৈতন্তময়ী মাতৃ-শক্তির প্রকাশে জড় 
বলিয়া আর কিছুই প্রতীতি হয় ন!। তাই মা আমার “পাঁদাক্রান্তা 
নতভুবম্‌”। প্রকাশ জিনিষট! গতিবিশিষ্ট বলিয়াই, গমনার্থক পাদ 
শব্দের প্রয়োগ । আবার পাদ শব্দের অর্থ কিরণও হয়। চিন্বয়ী 
মায়ের সর্ব্বতোভেদী প্রকাশসত্তার উদয়ে, ভূ অর্থাৎ ক্ষিতিতত্ব বা 
জড়বস্ত সমূহের সত্তা বিলুপ্তপ্রায় হয়। এই বিলুপ্ত ভাবকে লক্ষ্য 
করিয়াই “নততুবম্* বলা হইয়াছে। তারপর কিরীট-মস্তকভূষণ__ 
বিশুদ্ধবোধ। উহা অন্বর স্পর্শ করিয়াছে। বোধবস্ত আকাশবৎ_ 
নিলিপ্ত ও সর্বব্যাগী। তবে আকাশ-_জড়, কিন্তু বোধ-_চৈতন্ত- 
স্বরূপ। তাই শাস্ত্রে উক্ত হইয়াছে__“্রহ্মব্যোয়োর্ন ভেদোহস্তি_ 
চৈতন্তং ব্রহ্মণোইধিকম্*। 

মায়ের ধনুর জ্যাধবনিতে অশেষ পাতাল বিক্ষোভিত। ধনুর 
জ্যাধ্বনি__প্রণবধবনি। শ্রুতি বলেন ষ্প্রণবো ধন্ুঃ শরোহাত্ম 
্র্মাতলকষ্যমুচ্যতে”। প্রণবধবনিতে সপ্ত অজ্ঞান ভূমিকা বিক্ষোভিত 
হইয়াছে। পাতাল সাতটা, তাই মন্ত্রে অশেষ পাতাল বলা হইয়াছে। 
বদ্ধ, বদ্ধতর, বদ্ধতম্ট যুঢ়, মুঢ়ুতর মূট্তম এবং জড় এই সপ্ত 
অভ্ঞানভূমিকাই, যথাক্ৰমে অতল, বিতল, স্থৃতল, তলাতল, রসাতল, 
পাতাল ও মহাতল নামে অভিহিত হইয়া থাকে। চৈতন্তময়ী মায়ের 
আবির্ভাবে, চৈতনময়প্রণবাদি মন্ত্রের ধ্বনিতে যাবতীয় অজ্ঞানভূমিকা__ 
অন্থুরনিবাস বা নাগলোকসমূহ প্রকম্পিত হুইয়া উঠে। যেরূপ 
সপ্ত অজ্ঞানভূমিকা সপ্ত পাতাল নামে অভিহিত হয়, সেইরূপ সপ্ত 
জ্ঞানভূমিকাই সপ্তন্র্গ নামে আখ্যাত হইয়া থাকে। অপ্রাসঙ্গিক 
হইলেও এস্থলে সংক্ষেপে সপ্তত্বর্গের বিবরণ বলিয়া রাখিতেছি_ সুমুক্ষ 
যুযুক্ষুতর, যুযুক্কুতম, ত্রদ্মাবিদ্‌, ব্রহ্মবিদ্বর, ব্রহ্মবিদ্বরীয়ান্‌ এবং 
রহ্মবিদ্বরিষ্ঠ, এই সপ্তবিধ জ্ঞানভূমিকাই সপ্তন্যর্গ। 

মায়ের সহস্র অর্থাৎ অসংখ্য ভূজে দিজ্বগুল পরিব্যাপ্ত হইয়াছে। 

১২০ মাতৃলাভের লক্ষণ 


সাধারণতঃ মনে হয়, দিক্সমূহ শুন্য বা আকাশ মাত্র; কিন্তু মাতৃ- 
আবির্ভাব দিক্‌ বা.দেশ বলিয়া কোন প্রতীতি থাকে না। সকলই 
মাতৃময় হইয়া পড়ে ; সর্বব্যাগী ঘন চৈতন্যমত্তা উদ্ভাসিত হইয়া! উঠে। 
তখন আর শুন্ত বলিয়া কিছুই থাকে না, সবই পূর্ণ বলিয়! বোধ হইতে 
থাকে। এক কথায় মাতৃ-আবির্ভাবে যে সকল লক্ষণ প্রকাশ পায়, 
তাহাই এই মন্ত্রে প্রকটিত হইয়াছে। সাধক যখন মাতৃলাভ করে, 
অর্থাৎ মাকে দেখে, তখন তাহাতে এই সকল লক্ষণ, প্রকাশ পায় 
তাহার চৈতন্য বা আমিত্ব ত্রিলোক পরিব্যাপ্ত বলিয়! প্রতীত হইতে 
থাকে, জড়ত্ব তিরোহিত হয়, আকাশের ন্যায় বোধ সর্ব্বতঃ প্রস্থত 
হইয়া পড়ে, শব্দহীন প্রণব্ধবনিতে অজ্ঞান, সংশয় ও জড়ত| পলায়ন, 
করে, এবং একমাত্র চৈতন্যমত্তাই যে সর্বত্র ওতঃপ্রোতোভাবে 
অবস্থিত, তাহা! সম্যক উপলব্ধি করিতে পারে । 
যতদিন এরূপভাবে মাকে দেখিতে না পাওয়া যায়, ততদিন 
যথার্থ সাধনার আরম্তই হয় না। এইখানে দীড়াইয়। তবে সাধনা, 
অর্থাৎ ব্ৰহ্ম উদ্দেশ্যে আত্মশর নিক্ষেপ করিতে হয়। মা আমার 
 এইরূপভাবে আত্মপ্রকাশ করিলেই অন্ুর-অত্যাচার নিবারণের 
উপায় হয়। 


ততঃ প্রবরৃতে যুদ্ধংতয়া দেব্যাস্থরদ্বিষাম্‌ ।' 
শস্তা স্তৈৰ্ববহুধামুক্তৈরাদীপিতদিগন্তরম্‌ ॥ ৩৮ ॥ 


অনুবাদ । অনন্তর সেই দেবীর সহিত অস্থ্রগণের যুদ্ধ আরন্ত 
হইল। উভয় পক্ষের বহুধা বিমুক্ত অস্ত্র শব্ত্রের তেজে দিগন্ত 
দীপ্তিময় হইল | 

ব্যাথ্যা। এইবার স্রদ্বিযগণের সহিত মায়ের যুদ্ধ আরম্ভ 
হইল! যদি বল_-মায়ের আবার যুদ্ধ কি? তাহার সঙ্কল্প মাত্রেই ত 

মায়ের যুদ্ধ ১২১ 


অস্থ্রগণ নিহত হইতে পারে; তবে আবার যুদ্ধের প্রয়োজন কি? 
তাহার উত্তরে বলিতে হয়-যুদ্ধের প্রয়োজন আছে। মাত৷ পুত্রের 
আনন্দক্রীড়াই এই বুদ্ধ। মাতাপুত্রের রণ অতি বিস্রয়কর-_বড় 
মনোহর! পুত্র বিষয়ে বিমুগ্ধ হইয়া থাকিতে চায়, আর মা বলপুর্ববক 
বিষয় ছাড়াইয়া কোলে তুলিয়া নিতে চান। সেই সময়ে মাতাপুত্রের 
যে লীলাভিনয় হইয়া থাকে, তাহাই বাহিরে যুদ্ধরূপে অভিব্যক্ত হয়। 
সাধকপুত্রদিগকে এ কথার উত্তর, ইহা! অপেক্ষা আর কিছু খুলিয়া 
বলিবার প্রয়োজন হয় না। 
গীতায় দেখিতে পাই-_-অর্জুন ভগবানকে বলিয়াছিলেন, “তদেকং : 
বদ নিশ্চিত্য যেন শ্রেয়োহহমাধুয়াম্” “আমি যাহাতে শ্রেয়োলাভ ৃ 
করিতে পারি, সেইরূপ একটি নিশ্চয় করিয়া বল”। সেখানেও “আমি” 
শ্রেয়োলাভ করিব, এইরূপ ভাব ছিল। তাই মা আমার সারথিরূপে 
-গুরুরপে অবস্থান করিয়া অজ্ঞুনের কর্তৃত্ব বজায় রাখিয়া, তাহা! 
দ্বারাই ভীন্ম-ভ্রোণা্দির নিধন করাইয়াছিলেন। কিন্তু চণ্ডীতে দেখিতে 
পাই- পুত্র মাতৃ-অক্বস্থ নগ্নশিশ, কর্তৃত্ববোধ সর্ব্বতোভাবে মাতৃচরণে 
সমপিত। আমি বলিয়া পৃথক একজন নাই, থাকিলেও সে মাতৃ 
ক্রীড়নক মাত্র। এখানে সুখ দুঃখে মা, হর্ষ বিষাদে মা, কাম ক্রোধে, 
মা, দয়ায় ক্ষমায় মা, হিংসা দ্বেষে মা, এখানে পুত্র মা ভিন্ন আর 
কিছুতেই থাকিতে চায় না; সুতরাং অগত্যা মাকেই সমরক্ষেত্র 
অবতীর্ণ হইতে হয়। মা স্বয়ং নানাবিধ অস্ত্রশস্ত্রে সজ্জিত হইয়া 
পুত্রের মঙ্গল সাধন উদ্দেশ্যে, অস্থুরের অত্যাচার নিবারণকল্ে দণ্ডায়মান 
হন। যদিও মায়ের ইচ্ছামাত্রেই এই অন্থুর-নিধন ব্যাপার স্ুসম্পন্ 
হইতে পারে, তথাপি মা সন্তানের ইচ্ছার অনুরূপ সংস্কারের সাজে 
সজ্জিত হইয়া যুদ্ধ করিতে বাধ্য হন। 
আরে অন্থরকুলও ত মায়ের সন্তান! আমাদের যাহা জীবভাব, 
তাহাই ত যথার্থ অন্থুর ; আমাদের মুখ হইতে যথার্থ মাতৃ-আহ্বান 
নির্গত হইবে বলিয়াই ত, মা অস্থুর-অত্যাচারের প্রশ্রয় দিয়াছেন। 
আমরা মা বলিয়া ফেলিয়াছি__শোকে দুঃখে উৎগীড়নে আনন্দে, যে 
৪ 

১২২ - মাতাপুত্রের রণ-ক্রীড়া 


ভাবেই হউক, সত্য সত্যই একবার মা বলিয়া ফেলিয়াছি; না মা 
স্থির থাকিতে পারেন! আমাদিগকে কোলে তুলির! ল রা 
আমাদের সংস্কার শ্রেণীকে বা অন্ুরবৃন্দকে একে একে বিনাশ করিবেন; 
আর আমরা তাহা! দেখিয়া, মহোল্লাসে «জয় মা” ধ্বনিতে দিম্মগুল 


মুখরিত করিব। এস মায়ের সন্তানগণ, আমর! কোটিকঠে একবার- ূ 


সত্যই মা বলিয়া ডাকি। 
ওগো! কিরূপে ভাবায় বুঝাইব যে, মা স্বয়ং যু করেন। 
সাথ্যের ভাষায় যাহারা ইহাকে প্রকৃতি বল, তাহারা চাহিয়া দেখ_- 
ওঁ প্রকৃতিই যতদিন অপবর্গমুখী ন! হয়, ততদিন যুক্তির আশা নাই। 
প্রকৃতি যখন বিশেষভাবে পুরুষাভিমুখী গতি লাভ করে, তখনই ভূত ও 
ইন্দ্রিয় প্রভৃতি তত্বগুলি ক্রমে ক্ষীণ হইতে ক্ষীণতর হইয়! গ্রলয়াভিমুখী 
হয়; ইহাই ভক্তের ভাষায় মাতা পুত্রের রণক্রীড়া । যাহার! যোগের 
সাহায্যে বহিযুবী চিত্তৰবত্তিমমূহকে নিরুদ্ধ করিয়া সমাহিত হইতে 
অভিলাষী, তাহারাও দেখ__কিরূপে অন্তমুখী আকর্ষণী মহাশক্তি 
বহিমুখ-বৃত্তিনিচয়কে ক্ষীণ হইতে ক্ষীণতর করিয়া প্রলয়াভিমুখী করে। 
পুত্রের ভাষায় ইহাই মায়ের সমর-লীলা। আবার যাহার! বেদান্তবাদী 
তাহারা এই জগৎকে অজ্ঞানকল্িত অধ্যাসমাত্র বল ক্ষতি নাই; এ 
অজ্ঞান বা মায়! যখন তোমার সমুজ্জল ত্রন্মজ্ঞানে বিলীন হইতে থাকে, 
তখন আকাশাদি ভূতবর্গ, চক্ষুরাদি ইন্দ্রিয়রর্গ, এবং প্রাণ অপান 
প্রভৃতি প্রাণবর্গ, ব্রান্মী-প্রজ্ঞায় লীন হইতে থাকে, তখন দেখিতে 
পাইবে__প্রজ্ঞার স্বপ্রকাশকত্ব, মায়াকল্পিত বৈষয়িক প্রকাশকে ক্রমে 
ক্ষীণ হইতে ক্ষীণতর করিয়া প্রলয়।ভিমুখী করিয়া দেয়, ইহাই চণ্ডীর 
ভাষায় মাতৃ-সমর। আমরা এখন মায়াকে ব! প্রকৃতিকে, মিথ্যা বা! 
জড় বলিতে,চাই না; মায়াই ব্ৰহ্ম, অথবা ব্ৰহ্মই মায়! ৷ মায়াহীন ব্রহ্ম 
অথবা প্রকৃতি-সন্বন্ধহীন পুরুষ, সাধ্য সাধনাঁদি সর্ধববভাবের অতীত । 
যখন অগ্র্যা বুদ্ধির দ্বারা, অর্থাৎ নির্মল বুদ্ধিমত্ব দ্বার ব্রহ্ম বিষয়িণী প্রজ্ঞা 
লাভ হয়, তখন পর্যন্তও ব্ৰহ্ম মায়াযুক্ত। এই পৰ্য্যন্ত হইলেই যে 
মানুষের যত্ব ও জীবন সার্থক হয়! আর ওঁ পর্য্যন্ত যাইতে পাঁরিলে, 


060০0. In Public Domain. Sri Sri Anandamayee Ashram Collection, Varanasi 


Digitization by 90981709011 and Sarayu Trust. Funding by MoE-IKS 


বিক্ষেপ ও আবরণশক্তি ১২৩ 


তৎপরবর্তাঁ স্বরূপ অর্থাৎ মায়াহীন ব্রহ্ম বা প্রকৃতির অম্পর্কশূন্য 
পুরুষ, স্বতঃই অধিগত বা! প্রকাশিত হইয়া থাকে । এসকল কথা পূৰ্ব্বে 
অনেকবার বলা হইয়াছে। যাহা হউক, আমরা জানি-_মা স্বয়ংই যুদ্ধ 
করেন। সাধক! তুমি “প্রকৃতিসত্বঞ্চ সর্বন্ত গুণত্রয়বিভাবিনী” সন্ত্রটীর 
ব্যাখ্যা প্রথম খণ্ডে পড়িয়াছ? স্বপ্রকৃতিকে মা বলিয়া বুঝিতে 
পারিয়াছ? আত্ম-প্রকৃতিকে আদর করিতে_ভক্তি পুষ্পাপ্রলি 
দিতে অভ্যস্ত হইয়াছ ? মা বলিলেই তাহাকে মনে পড়ে ত? তাহা! 
হইলেই বুঝিবে, প্রত্যক্ষ করিবে_ যথার্থই মা স্বয়ং যুদ্ধ করেন। 
অন্্র-শস্ত্র প্রয়োগরহস্ত পরে ব্যাখ্যাত হইবে । 


মহ্ষাহ্বরসেনানীশ্চিক্কুরাখ্যোমহাহথরঃ। 
যুযুধে চামরশ্চান্তৈশ্চতুরঙ্গবলাহ্বিতঃ ॥৩৯॥ 


অনুবাদ । মহিষাস্থুরের সেনাপতি চিক্ষুর এবং চামর, অন্যান 
অন্থরগণের সহিত চতুরঙ্গবল সমন্বিত হইয়া যুদ্ধ করিতে লাগিল । 

ব্যাধ্যা। মহিষাথরের দুইজন প্রধান সেনাপতি-_চিক্ষুর এবং 
চামর। দেবীভাগবতে ইহাদের রণবর্ণনা অতি বিস্তৃতভাবে আছে। 
চিক্ষুর-_বিক্ষেপ শক্তি। বিক্ষেপার্থক চিক্ষ্‌ ধাতু হইতে চিক্ষুর শব্দ 
নিষ্পন্ন হইয়াছে। চামর-_আবরণ শক্তি। ভক্ষণার্থক চম্‌ ধাতু হইতে 
চামর শব্দ নিষ্পন্ন হইয়াছে । এই বিক্ষেপ ও আবরণ ইহারা একদিকে 
যেমন তন্মময়ী মা হইতে সন্তানকে বিচ্যুত করিয়া দেয়, তেমনই 
অন্যদিকে মাকে আবৃত করিয়া রাখে । মাকে__আত্মাকে-আমাকে 
কে না দেখে? দিবারাত্রি জাগ্রতাদি অবস্থাত্রয়ে জীব কাহাকে দেখে? 
আত্মাকে_আমাকে- মাকে। কিন্ত কই, দেখিয়াও দেখে না, বুবিয়াও 
বোঝে না কেন? এ চিক্ষুর ও চামরের অত্যাচার । একদিকে যেমন 
চঞ্চলত৷ বা বিক্ষেপ-শক্তি, মাকে ক্ষণমাত্র দেখিবার সুযোগ দেয় না, 


0500. In Public Domain. Sri Sri Anandamayee Ashram Collection, Varanasi 


Digitization by 90929179011 and Sarayu Trust. Funding by MoE-IKS 


১২৪ অস্থুর অত্যাচার . 


তেমনই অন্যদিকে আবরণ-শক্তি মায়ের স্বরূপ ঢাঁকিয়! রাখে। কথাটা 

তুমি দেখিলে_একটা বৃক্ষ। বস্তুতঃ ৃক্ষাকারে আকারিত 
চিৎ বা আত্মা। কিন্ত তুমি আত্মদর্শন ন! করিয়া, বৃক্ষ এই নাম 
এবং উহার আকৃতি মাত্র প্রত্যক্ষ করিয়া থাক! যে তোমাকে এঁ 
যথার্থ আত্মবস্ত হইতে বিক্ষিপ্ত করিয়া নামে ও রূপে আকৃষ্ট করে, 
উহারই নাম চিক্ষুর। আবার এ নাম ও রূপ বা বিষয়জ্ঞান যথার্থ 
চিত্বস্তকে বা আত্মাকে আবৃত করিয়া রাখে__দেখিতে দেয় না; 
উহারই নাম চামর | অথবা তুমি বরফ খণ্ড দেখিতেছ। যদিও তুমি 
উহাকে ঘনীভূত জল বলিয়! জান, তথাপি তোমার জ্ঞানে একখণ্ড 
সাঁদা প্রন্তরের স্যায় একটা বস্তু মাত্র প্রকাশিত হয়। জলীয় পরমাথুর 
দিকে দৃষ্টি নিবদ্ধ করিতে গেলেও, তোমার সে দৃষ্টিকে বিক্ষিপ্ত করিয়া 
যে ওঁ বিশিষ্ট রূপের দ্রিকে লইয়া যায়, উহারই নাম মহাস্থুর 
চিক্ষুর। উনিই মহিষান্থুরের প্রধান সেনাপতি । আর সঙ্গে আছেন-- 
আবরণকর্তা চামর; যিনি নাম ও রূপের সৌন্দর্য্যে মুগ্ধ করিয়া 
তোমাকে প্রকৃত ব্বরূপটী হইতে বঞ্চিত করেন। আরও দেখ__চিনির 
খেলনা, হাতী ঘোড়! মঠ ইত্যাদি, কত নাম ও রূপ আছে। বস্তুতঃ 
উহা! যে চিনি মাত্র, অন্য কিছুই নহে, ইহা জানিয়াও জানিতে চাঁও 
না; শুধু নামে রূপে মুগ্ধ হও, বস্তুর যথার্থ স্বরূপ হইতে বঞ্চিত হও। 
ইহাই পূর্বোক্ত অসুরের অত্যাচার । 

এইবার এই অত্যাচারের পরিমাণ একবার ভাল করিয়া বুঝিয়া 
লও। তুমি সুরথ, তোমার গুরু লাভ হইয়াছে। ব্রহ্মধি মেধসের 
বাক্য, শ্রদ্ধাপূর্রবক শ্রবণ ও মনন করিবার ফলে, বেশ বুঝিতে 
পারিয়াছ__জগৎটা মা বা আত্মা ব্যতীত আর কিছুই নহে; কিন্ত 
সহত্রবার বুঝিয়া, সহত্র উপদেশ শুনিয়া, সহত্রবার মনন করিয়া, 
অনুভব করিয়াও জগৎ দেখা মাত্রই যে জগৎ জ্ঞান হয়, উহা কাহার 
অত্যাচার? এ চিন্ধুর ও চামরের। আবরণ ও বিক্ষেপ শক্তি চিত্ত 
হইতে বিদূরিত হয় না বলিয়াই, এই জগৎকে আত্মা বলিয়া, মা 

বহুত্ব চাহিনা ১২৫ 


বলিয়া, পরিগ্রহ করিতে সমর্থ হইতেছ ন! । মাত্র যে সময়টা তুমি 
বিশেষ চেষ্টা করিয়া, জোর করিয়া ইহাকে মা বলিয়া ধর, কেবল 
তখনই উহার! অভিভূত থাকে; কিন্তু পরক্ষণেই আবার উহাদের 
কাৰ্য্য চলিতে থাকে । এইরূপ একদিন দুইদিন নয়, বহুদিন ব্যাপিয়া 
এই অস্থুরের অত্যাচার চলিতেছে । তাই প্রথমেই বলা হইয়াছে 
_ পুর্ণ শত-বৎসর ব্যাপী দেবাস্থুর সংগ্রাম হইয়াছিল, তথাপি অস্তুর- 
বল বিধ্বস্ত হয় নাই। কিন্ত আর ভয় নাই! এবার মা স্বয়ং 
সমরক্ষেত্রে অবতীর্ণ। যিনি বিক্ষেপ ও আবরণরূপিনী হইয়া এতদিন 
প্রকাশ পাইয়াছেন, তিনিই আজ উহাঁদিগকে বিলয় করিতে উদ্ভত| | 
সুতরাং আর আশঙ্কা কি? 

সাধক! একদিন তুমি আনন্দের মোহে উহাঁই চাহিয়াছিলে, 
চক্ষু বাঁধিয়া ইতস্ততঃ ছুটাছুটা না করিলে তোমার আনন্দ ক্রীড়ার রন 
ভোগ হয় নাঃ তাই মা আমার স্নেহের গীড়নে বাধ্য হইয়া আবরণ- 
শক্তিরূপে তোমার চক্ষু বাঁধিয়া দিয়াছেন, এবং বিক্ষেপ শক্তিরপে 
বহুত্বের সাধ মিটাইতেছেন। বহুজন্মব্যাপী এই বহুত্বের খেলা করিয়া 
আজ আবার শিশুর মত বলিয়া উঠিয়াছ_-না মা আর বহুত্ব চাহিনা, 
বহুত্বে আনন্দ নাই। তাই মায়ের কৃপায় মধু ও কৈটভ নিহত 
হইয়াছে। কিন্তু যে বহুত্ব চাহিয়া আসিয়াছ, যাহার এখনও ভোগ 
হয় নাই, সেই সঞ্চিত কর্মের মূলীভূত বিক্ষেপ ও আবরণ শক্তিকে 
এইবার বিলয় করিবার জন্য মায়ের নিকট প্রার্থনা করিতেছ! যাহা 
তুমি নিজে ইচ্ছা করিয়! মায়ের নিকট হইতে চাহিয়া লইয়াছিলে, 
আজ তাহাকেই আবার বিলয় করিতে বলিতেছ! তাও কি বলিতে 
পার? একবার বল ত আবার পরমুহূর্তেই উহাদের বিলয় চাও না। 
তাইত মা! এক একবার তোমার মুখের দিকে তাকান-_সত্যই কি 
তুমি চাও--তোমার আবরণ ও বিক্ষেপ শক্তি চিরদিনের জন্য বিদূরিত 
হউক! চক্ষু বীধিয়া৷ ইতস্ততঃ ছুটাছুটী চিরদিনের জন্য থামিয়! 
যাউক! সত্যই কি তুমি ইহা চাও? না- মিথ্যা কথাও তুমি 
ভাহা চাওনা। তুমি চাও--মা ও জগৎ, উভয়ই থাকুক । তুমি চাও 

১২৬ ক্লেশ কৰ্ম্ম বিপাক আশয় 


_ «মাকে নিয়া খুব আনন্দে জগন্ভোগ করিব”, তাই ত তিনি স্বয়ং 
যুদ্ধ করিতে অগ্রসর হন না! কিন্ত যে পুত্র সত্য সত্যই বলে_-মা ! 
আর চাই না জগৎ, আর চাই না রূপ রসাদি বিষয়, আর চাই না 
দেহেন্দিয় মনবুদ্ধি, চাই__শুধু তোকে! নিত্য! স্থির! নিব্বিকল্পা মা 
আমার, তোকেই চাই৷” যে পুত্র সরল প্রাণে ইহা বলিতে পারে, 
মাত্র তাহারই জন্য মা স্বয়ং যুদ্ধ করেন। তাহারই জন্য চিন্ষুর ও 
চামরকে নিহত করেন। তুমিও বল সাধক! তুমি স্থরথ হইয়াছ, 
সমাধি তোমার সঙ্গী! ব্রন্র্ধি গুরু তোমার সহায়_-আশ্রয় ! তুমিও 
একবার বল-_সত্যই জগৎ চাই না, দেখিবে মা তোমার জন্য যুদ্ধ 
করিতেছেন। | 

সে যাহা হউক, এই মন্ত্রে চিক্ষুর ও চামরের চতুরঙ্গ বলের 
উল্লেখ আছে, এইবার আমরা! ইহা বুঝিতে চেষ্টা করিব। হস্তী রথ 
অশ্ব ও পদাতিক, ইহাই সেনার চাঁরিটী অক্গ। বিক্ষেপ ও আবরণ 
শক্তি হইতেই জীবের ক্লেশ, কর্ম, বিপাক ও আশয় সঞ্চিত হইয়া 


: থাকে। হস্তী স্থানীয় ক্লেশ, অশ্ব স্থানীয় কর্ণ, পদাতিক স্থানীয় 


বিপাক ও রথ স্থানীয় আশয়। এই চতুরঙ্গ সেনায় সজ্জিত হইয়াই 
মহিযাস্সুরের সেনাপতিদ্বয় সমরক্ষেত্রে অবতীর্ণ হইয়া থাকে । জীব 
প্রথম এ সেনাপতিদয়ের, অর্থাৎ আবরণ ও বিক্ষেপের সন্ধানই পায় 
না। চতুরঙ্গ সেনার অত্যাচার মাত্র বুঝিতে পারে। 

প্রথমতঃ ক্লেশ-_ চিত্তের বৃত্তিমাত্রই ক্রিষ্ট। জগতে যাহা সুখ 
বলিয়া খ্যাত, বিবেকীর চক্ষুতে তাহাও দুঃখ বা ক্লেশ মাত্র; কারণ 
পাখিব সুখ, দুঃখের মুকুট পরিধান করিয়াই আগমন করে। 
একদিকে যেমন উহ! অতি অল্লক্ষণ স্থায়ী, অন্যদিকে তেমনই ভবিষ্যতে 
উহার নাশের আশঙ্কা থাকায়, পারব সুখের ভোগকালও ছুঃখদায়ক 
হয়। দ্বিতীয়তঃ কর্ম্ম। ক্রেশের মূলই কর্ম্ম। কর্ম হইতেই ক্লেশ 
উৎপন্ন হয়। কর্মের ব্রিবিধ স্বরূপ পূর্ব্বে বিশেষভাবে ব্যাখ্যাত হইয়াছে। 
তৃতীয়ত; বিপাক। বিপাক শব্দের অর্থ পরিণাম; চিত্তের 
বৃতিপ্রবাহরপ কর্ণ নিয়তই পরিণামশীল। চতুর্থ আশয়। ইহাকে 

জীবত্ব কি? ১২৭ 


কর্ম্মাশয় বলে। কর্মের সঙ্কল্পসমূহ সুন্মভাবে ইহাতে সঞ্চিত থাকে। 
পূর্বোক্ত আবরণ ও বিক্ষেপ শক্তি দ্বারাই ইহারা পরিচালিত হয়। 
ইহাই জীবের স্বরূপ। আবরণ ও বিক্ষেপ শক্তিদ্বার পরিচালিত 
ক্লেশ কর্ম বিপাক ও আশয়, ইহাই জীব পদবাচ্য। 

' আর একটু খুলিয়া বলিতেছি_জীব! দেখ, তুমি কে? 
সর্ববপ্রথমেই তুমি নিজের চক্ষু নিজে বাঁধিয়াছ। আমি কে? তাহা 
জানি না বলিয়া, একটি অজ্ঞান স্বীকার করিয়া লইয়াছ। ইহাই মূল 
আবরণ। এ অজ্ঞানরূপ আবরণে অবস্থান করিয়া, প্রতিনিয়ত তুমি 
রূপ রসাঁদি বিষয়ে ছুটাছুটি করিতেছ ; ইহাই বিক্ষেপ। উহার ফলে 
তোমার সুখ ও দুঃখ নামক জন্মজন্মান্তর ব্যাগী ক্লেশভোগ হইতেছে । 
এ ক্লেশ হইতে কর্ণ বা পুনঃ পুনঃ বিষয়েন্দ্রিয়ের সংযোগ সাধিত 
হইতেছে।, কর্মসমূহ ক্রমে বিপাক বা পরিণাম প্রাপ্ত হইয়া পুনরায় 
ক্লেশের বীজ প্রস্তুত করিতেছে । বীজসমূহ আবার নুস্মভাবে 
কর্ম্মাশয় গঠন করিতেছে। ধীরচিত্তে ভাবিয়া দেখ__ইহাই তোমার 
জীবত্ব। একবার যদি এই চতুরঙ্গ সেনার হাত হইতে পরিত্রাণ 
পাইতে পার, অর্থাৎ ক্লেশ কর্ম বিপাক ও আশয় কর্তৃক অপরামুষ্ 
পুরুষবিশেষের বা পরমেশ্বরের সাক্ষাৎ লাভ করিতে পার, তবেই তুমি 
জীবত্বের হাত হইতে পরিত্রাণ পাঁইবে। পরমেশ্বরী মা তোমাকে 
এই জীবত্বরূপ অচ্ছেগ্চ বন্ধন হইতে চিরমুক্ত করিবেন বলিয়াই, 
চতুরঙ্গবলসমন্ধিত চিচ্ষুরও চামরকে নিহত করিবার উদ্ভোগ 
করিয়াছেন। 


লস 

১২৮ কর্তৃত্ব অভিমান 


রথানামযুতৈঃ ষড়ভিরুদগ্রাখ্যোমহান্্রঃ | 
অধুধ্যতাযুতানাঞ্চ সহত্রেণ মহাহ্নুঃ ॥৪০॥ 


অনুবাদ । উদগ্র নামক মহানগর ছয় অযুত এবং মহামন্থু নামক 
অনুর সহস্র অযুত রথ সমভিব্যাহারে যুদ্ধ করিয়াছিল । 

ব্যাখ্যা । ক্রমে অনুুরবল বর্ণিত হইতেছে। চিচ্ষুর ও চামর 
ব্যতীত উদগ্র, মহাহনু প্রভৃতি আরও অনেক মহাস্ুর যুদ্ধক্ষেত্রে . 
অবতীর্ণ হইয়াছিল। ক্রমে ইহাদের নাম ও বলের পরিচয় পাওয়া 
যাইবে। উৎ_ উর্াদিকে, অগ্র অর্থাৎ মস্তক যাহার, সেই উদগ্র।-. 
অহংকর্তৃত্ব অভিমানই উদদগ্র অন্থুর। সে কিছুতেই মাথা নীচু 
করিতে চায় না। একমাত্র ম! ব্যতীত আর কেহ যে কর্তা নাই, বা 
থাকিতে পারে না, ইহ! শত সহস্র প্রত্যক্ষ এবং পরোক্ষ প্রমাণে 
বুঝিতে পারিলেও “আমি কর্তা” এইরূপ অভিমানের উচ্চশির জীব 
কিছুতেই অবনত করিতে পারে না, বা চায় না। সাধক! এই 

. ভাবটিকেই উদগ্র অস্তুর বুঝিয়া লইও। আশঙ্কা হইতে পারে, পূর্বে 

বলা হইয়াছে__জীব আপন কর্তৃত্ব মাতৃ-চরণে অর্পণ করার পর, মা 
স্বর যুদ্ধক্ষেত্রে অবতীর্ণ হন। তবে এখন আবার অহং-কর্তৃত্বাভিমানরূপ 
উদদগ্র অন্থুর কোথা হইতে আসে? ইহার উত্তর প্রথমেই বলিয়া 
রাখিয়াছি_অনুলোম ও বিলোম ভেদে প্রকৃতির গতি দ্বিবিধ। 
অমুলোম গতিজন্ জীবভাবীয় কর্তৃত্বাভিমান বিদ্যমানসত্বেও, অন্তরমু্খী 
আত্মসমর্পণ ভাব প্রকাশ পায়। অবশ্য সবর্বতোভাবে আত্মসমর্পন 
হইলে ত মুক্তিই হইয়! যায়! আর যুদ্ধই থাকে না। যতক্ষণ যুদ্ধ 
চলিতেছে, ততক্ষণ বুঝিতে হইবে--সম্যক্রপে আত্মসমর্পণ বা 
আত্মজ্ঞান হয় নাই; জীব যখন মাতৃ-কর্তৃতব উপলব্ধি করিয়া 
আত্মসমর্পণ করিতে উদ্যত হয়, অথচ তাহা! পারিয়! উঠে না, অনাদি 
কর্ৃত্ধাভিমান তাহাকে বাঁধা দেয়, তখন অগত্যা মায়ের কাছে কীদিয়া 
বলে_-আমি ত আর আত্মসমর্পণ করিতে পারিলাম না মা! তুমি 
আমাকে আত্মসমর্পণের যোগ্য করিয়া লও!” এই ভাবটা যখন ঠিক 


6500. In Public Domain. Sri Sri Anandamayee Ashram Collection, Varanasi 


Digitization by 50281070001 and Sarayu Trust. Funding by MoE-IKS 


যাট্‌কৌবিক দেহ ১২৯ 


ঠিক আসিতে থাকে, অর্থাৎ কোনরূপ কপটতা থাকে না, যথার্থই 
সরলপ্রাণ শিশুর মতন আত্মনমর্পণের যোগ্যতা! লাভের জন্য, মায়ের 
নিকট আব্দার করিতে থাকে, তখনই মা এই উদদগ্র অসুর বধের 
আয়োজন করিতে থাকেন। | 
সে যাহা হউক, এই অস্তুরের শক্তি বড় কম নহে। ছয় অযুত 
চং রথ সহ ইহার যুদ্ধ বা প্রতিরোধ ক্রিয়া চলিতে থাকে। ছয় অযুত 
' রথ কি? শ্রুতিতে উক্ত হইয়াছে_দেহই রথ। দেহ ছয়টী। 
অন্নময় প্রাণময় মনোময় জ্ঞানময়: বিজ্ঞানময় ও আনন্দময়; এই 
ছয়টা কোষ দ্বার! পরমাত্মা যেন আচ্ছাদ্িত' থাকেন। এই ছয়টা 
দেহই উদগ্র অস্থরের রথ।' বেদান্তে অনেক স্থলে পঞ্চকোষের 
উল্লেখ থাকিলেও জ্ঞান ও বিজ্ঞানভেদে বিজ্ঞানময় কোবের দুই প্রকার 
ভেদ ধরিয়া, বাটকৌধিক দেহের উল্লেখও শান্তরসিদ্ধ। জ্ঞানময় 
কোযকে বুদ্ধি এবং বিজ্ঞানময় কোষকে মহদাত্মা বলা যায়। 
অনাদি খাদ্ধদ্রব্যের বিকার হইতে যে কোষ গঠিত বা পরিপুষ্ট 
হয়, তাহাকে অন্নময় কোষ বা স্ুলদেহ কহে। ইহাই উদ্গ্রের প্রথম 
রথ। জীব প্রথমতঃ এই স্থূল দেহকেই আমি বলিয়া মনে করে।' 
ইহাই জীব কর্তৃত্বাভিমানীর প্রথম আশ্রয়। যত দিন দেহ থাকে, 
ততদিন বুঝিতে হইবে একটু না একটু অভিমান আছেই। যে মুহুর্ত 
দেহাভিমান সম্যক্‌ বিলয় প্রাপ্ত হয়, সেই মুহূর্তেই দেহপাত হয়। 
সমাধির যত উচ্চস্তরেই যাওয়া যাউক না কেন, একটু বীজ থাকিয়া 
যায়, তাই আবার দেহবোধে ফিরিয়া আসিতে হয়। তবে জাধারণ- 
জীবের দেহাঁভিমান আর আত্মজ্ঞপুরুষের দেহাভিমানে যে আকাশ- 
পাতাল প্রভেদ তাহা বলাই বাহুল্য । আত্মজ্রপুরুষ মৃত্যুভয় হইতে 
চিরবিমুক্ত, এই একটী লক্ষণ দ্বারাই বলা যাইতে পারে যে তাহার 
দেহাভিমান নাই ; সাধারণ জীব কিন্তু মৃত্যুভয়ে ভীত সুতরাং 
দেহাতিমানী। আত্মজ্ঞ পুরুষ যে একটু দেহাভিমান রাখেন, 
তাহাকে প্রারন্ধ ক্ষয়ই বল, অথবা দয়া পররশ হইয়া জগতের 
অন্ধকার দূর করিবার ইচ্ছাই বল, কিংবা কতিপয় প্রিয়তম অন্তরঙ্গকে 

বন্ধন বিমুক্ত করিবার ইচ্ছাই, বল, কিছু ক্ষতি নাই। কিন্তু সে 
অন্য কথা। 

উদগ্রের আর একখানা রথ প্রাণময় কোব। যাহাদ্বার এই 
স্থল দেহ ক্রিয়াশীল থাকে, সেই জীবনীশক্তিই প্রাণময় কোব নামে 
অভিহিত। সাধারণভাবে ইহাকে প্রাণাদি পঞ্চবায়ু বল! হয়। বস্তুতঃ 
' উহা স্থল বায়ুমাত্র নহে। জীবনী শক্তিই যথাৰ্থ প্রাণময় কোব। 
এইখানেও জীবের অহংবোধ আবদ্ধ থাকে। তৃতীয়__মনোমর 
কোষ বা ইন্দ্রিয়মঞ্ধিত মন। এই স্থানেও আমি মনোময়, ইন্দরিয়ময় 
এইরূপ বোধ থাকে। চতুর্থ_বুদ্ধিময় বা জ্ঞানময়। এই কোষ, 
সর্বববিধ স্থূল বৈষয়িক প্রকাশের আশ্রয়। আমি জ্ঞানময়, স্থুল 
বিষয় সমূহ আমি জানিতেছি, এ কোষে এইরূপ অভিমান থাকে; 
তারপর বিজ্ঞানময় কোষ। এই স্থানে সু্ষ্ম ও স্থূল উভয়বিধ বিষয় 
সম্যক্‌ প্রকাশিত হইয়া পড়ে । ইহা! পঞ্চম অভিমান স্থান। সর্ববশেষ, 
আনন্দময় কোষ। আমি আনন্দ-্যরূপ, এইটী ষষ্ঠ অভিমান স্থান। 
এই ছয়খানি বিশিষ্ট রথ, আবার স্থূল স্বন্ম অসংখ্য নাম রূপাদি 
বিষয়ভেদে, অসংখ্য ভেদ বিশিষ্ট হয়। তাই মন্ত্রে অসংখ্য বোধক 
অযুত শব্দের প্রয়োগ হইয়াছে। অথবা! অযুত শব্দের অর্থ অমিলিত 
অর্থাৎ পরমাত্মার সহিত ভেদবিশিষ্ট। একমাত্র মাই যে যথার্থ অহং 
পদের বাচ্য বা লক্ষ্য, এই কথা ভুলিয়া গিয়া জীব অননময়াদি 
বাটকৌধিক দেহে অভিমানাবদ্ধ হয়। উদগ্র অসুরের ছয় অযুত 
রথের ইহাই আধ্যাত্মিক রহস্ত। 

মৃহাহন্থ জীবভাবীয় শারীরিক বা মানসিক বল। সাধারণতঃ 
পুরুষকার শব্দে যাহা! বুঝায় উহাকেই মহাহন্ব বলে। যতদিন পুনঃ 
পুনঃ দৈবপ্রতিকুলতা দ্বারা, এই জীবভাবীয় পুরুষকার খণ্ডিত না 
হয়, ততদিন ইহা অমিতবলমম্পন্ন। “আমি পরিশ্রম করিয়া 
জ্ঞানার্জন করিয়াছি, ধন উপার্জন করিয়াছি, কঠোর তপস্তা করিয়া 
ত্ৰহ্মবিদ্ধ৷ লাভ করিয়াছি” ইত্যাদি। এইরূপ ভাবটিই মহাহনু। 
ইহার সহস্র অযুত রথ। এইসকল স্থলে সহস্র শব্দ অসংখ্যবৌধক। 

বিষয়েন্দ্রিয় সংযোগরূপ কর্ম্ম_সংখ্যাতীত। এই অসংখ্য অর্থেই 
এস্থলে সহত্র শব্দ প্রযুক্ত হইয়াছে । অযুত শব্দের অর্থ অমিলিত ; 
ইহা ইতিপূর্বে বলা হইয়াছে । পুরুষকারের পুরুষটিই যে মা, ইহা 
না বুবিয়া যাবতীয় ইন্দিয়ব্যাপার নিষ্পন্ন করা রূপ পুরুষকার 


প্রয়োগই, মহাহন্ নামক অস্থ্‌রের সহস্র অযুত রথ সহ যুদ্ধের 


আধ্যাত্মিক রহস্ত ৷ 


———————_—_——————_ 


পঞ্চাশদৃভিশ্চ নিযুতৈরসিলোমা মহাম্থরঃ। 
অধুতানাং শতৈঃ ষড়ভিবাক্কলোধুযুধে রণে ॥ ৪১ ॥ 


অন্বাদ্ঘ। মহানস্ুর অসিলোমা এবং বান্ধল, রণক্ষেত্রে 
যথাক্রমে পঞ্চাশ নিযুত ও ছয়শত অযুত রথে পরিবৃত হইয়া, যুদ্ধ 
করিতে লাগিল । 

ব্যাখ্যা । অসিলোমা-_অসির ন্ায় লোম যাহাঁর। যাহার 
গাত্রম্পর্শে, অর্থাৎ সংসর্গে আসিলেই ক্ষত বিক্ষত হইতে হয়। 
আধ্যাত্মিক দৃষ্টিতে ইহাকে দ্বেষ বলা হয়। দ্বেষ যথার্থ ই 
অসিলোমা। ইহা যে কেবল অপরকেই ক্ষতবিক্ষত করে, তাহা 
নহে, আশ্রয়াশ হুতাশনের ন্যায় স্বাশ্রয়কেও বিধ্বস্ত করে। ঈর্ষা 
অনুয়া প্রভৃতি এই ছেষেরই অন্তর্গত। পরগুণে অসহিষ্ণুতা প্রভৃতি 
ভাবগুলি মানুষকে অতিশয় সন্থীর্ণ ও সন্তপ্ত করে। পরছ্ঃখে ছুঃখী 
হয়_পরের চক্ষুতে জল দেখিয়া অশ্রু বিসঙ্জন করে, এরূপ 
মহানুভব ব্যক্তি জগতে অনেক পাওয়া যায়৷ কিন্তু পরের সুখে যথার্থ 
আনন্দিত হয়__-পরের হাসিতে সরলপ্রাণে আপন হাঁসি মিলাইয়া 
দেয়, এরূপ লোক এ জগতে খুবই ছুল্পভ। কেন এরূপ হয়? এ 
অনিলোমা অন্ুরের অত্যাচার । ৮ 

আবার অন্যদিকে, ষাহারা ইচ্ছাপূর্ধবক__জোর করিয়া বিষয়বিদ্বেষ 

অভ্যার্স করেন, অর্থাৎ যাহারা ভগবৎলাভ উদ্দেশ্তে--বৈরাগ্য সাধনের ' 
উপায় স্বরূপ, বিষয়ের প্রতি বিদ্বেষভাব পোষণ করেন, বুঝিতে 
হইবে__তীহারাও এ অসিলোম! অন্ুর কর্তৃক উৎগীড়িত হইতেছেন। 
কারণ অনুরাগ ও বিদ্বেষ উভয়ই তুল্য শৃঙ্খল । বিষয়ের প্রতি একান্ত 
অনুরাগ যেরূপ ভগবৎলাভের পথে অন্তরায়, ঠিক সেইরূপ বিষয়- 
বিদ্বেষ প্রবল অন্তরায়। বরং অঙ্কুরাগের প্ররিসমাপ্তি একদিন না 
একদিন ভগবানেই হইয়া থাকে; কিন্তু বিদ্বেষের পরিসমাপ্তি 
ভগ্গবানে হওয়া একান্ত ছুরূহ। হ্যা, বিদ্বেষ করিয়াছিল--কংস 
শিশুপাল দত্তবক্র প্রনৃতি। তাহাদের বিদ্বেষ ভগবানে পর্য্যবসিত 
হইয়া মহামোক্ষ আনয়ন করিয়াছিল। কিন্তু সাধারণ মানুষের পক্ষে 
উহা একান্ত অসম্ভব ; কারণ তাহাদের চিত্ত অতিশয় দুর্ব্বল। 

সে যাহা হউক, এই অসিলোমা অন্ুরের রথদংখ্যা_-পঞ্চাশ 
নিযুত ব! পাঁচশত লক্ষ । রূপ রনাদি পঞ্চ বিষয়কে আশ্রয় করিয়া 
বিদ্বেবভাব প্রকাশিত হয়। উহাদের অবান্তর অসংখ্য ভেদকে 
লক্ষ্য করিয়াই শতলক্ষ প্রভৃতি শব্দ প্রযুক্ত হুইয়াছে। অথবা নিযুত 
শব্দের অর্থ অমিলিত। আধ্যাত্মিকভাবে অযুত ও নিযুত শব্দ 
পরমাত্মযোগশুন্য ভাবকেই বুঝাইয়! দেয়। আমাদের চক্ষুরাদি 
পঞ্চভ্ঞনেক্দ্রিয় এবং বাকৃপাণি প্রভৃতি পঞ্চ কর্ম্মেন্দ্রিয়ের সহিত, 
প্রতিনিয়ত রূপাদি বিষয়পঞ্চকের যথাযোগ্য সংযোগ হইতেছে। 
তন্মধ্যে কতকগুলি সংযোগ আমাদের অনুকুল, অপরগুলি 
প্রতিকূল। প্রতিকূল সংযোগে চিত্তের যে বিকার হয়, তাহারই 
নাম" বিদ্বেব। উহা জ্ঞান ও কৰ্ম্ম উভয়বিধ ইন্দ্রিয়কে আশ্রয় 
করিয়াই প্রকাশ পায়। সুতরাং দশ ইন্দ্রিয়, পঞ্চ বিষয়ের সহিত 
গুণিত হইয়| বিদ্বেষের পঞ্চাশ প্রকার স্থূল ভেদ হয়। তাই 
মন্ত্রে পঞ্চাশ নিযুত শব্দের উল্লেখ আছে। যতদিন অনাসত্ম-বস্তুর 
বোধ থাকে, অর্থাৎ মা ছাড়া অন্য কিছু আছে বলিয়া বোধ 
থাকে, ততদিন এই বিদ্বেষ-ভাব সম্যক দূর হওয়া একান্ত অসম্ভব । 
বান্ধল শব্দের অর্থ ভোগাভিলাষ। এই অন্থরের অত্যাচারই 

ভোগাঁভিলাষ ১৩৩ 


আমাদের নিকট পুনঃ পুনঃ জন্ম মৃত্যু রূপে আসিয়া থাকে । কোন 
অনাদিকাল হইতে জগদ্ভোগে অভ্যস্ত হইয়াছি, কত জন্ম জন্মান্তর 
ধরিয়া, একই জগৎকে নানাভাবে ভোগ করিয়া আসিতেছি, কিন্ত 
কিছুতেই অভিলাষের নিবৃত্তি হইতেছে না ; এমনই দুর্দান্ত ও দুর্জয় 
এই অন্তুর। ইহার রথসংখ্যা ছয়শত অযুত, অর্থাৎ ছয় নিযুত ৷ 
ভোগায়তন-ক্ষেত্র দেহই ভোগাভিলাবরূগী বাস্কল অস্থরের যুদ্ধোপ- 
করণ বা আশ্রয়স্থান। উহাতে-__“জাঁয়তে অস্তি বর্ধতে বিপরিণমতে 
অপক্ষীয়তে নশ্যতি” এই ছয়টা বিকার সংঘটিত হয়। এই ষড় ভাব- 
বিকারযুক্ত দেহকে আশ্রয় করিয়া, ভোগাভিলাষের প্রবল প্রেরণায় 
কত লক্ষ যোনি যে ভ্রমণ করিতে হয়, তাহ! চিন্তা করিলেও স্তব্ধ 
হইতে হয়। নিযুত শব্দের অর্থ পূর্বেই বলা হইয়াছে । 


গজবাঁজিসহত্রৌঘৈরনেকৈঃ পরিবারিতঃ। 
বুতোরথানাং কোট্য| চ যুদ্ধে তন্মিনযুধ্যত ॥ ৪২ ॥ 


অনুবাদ । পরিবারিত নামক অন্থুর সেই যুদ্ধস্থলে, বহু-সহত্র 
হস্তী অশ্ব এবং কোটাসংখ্যক রথে পরিবেষ্টিত হইয়া, যুদ্ধ করিতে 
লাগিল। 

ব্যাখ্যা । পরিবারিত--পরিবার প্রতিপালন বিষয়ক বর্তব্য- 
বুদ্ধি। ইহাঁও অন্তর বিশেষ (১)। সাধারণভাবে এ কথাটা 
অনেকেরই অগ্রীতিকর হইতে পারে ; কারণ সমাজনীতি ও ধর্্মনীতির 
অনুশাসন যাহার! মানিয়া চলেন, তাহাদের পক্ষে পোষ্যবর্গের ভরণ- 
পোষণ একান্ত কর্তব্য। না করিলে অধৰ্ম্ম হয়, সমাজ-শৃঙ্খলা নষ্ট 


(১) বোম্বাই প্রদেশীয় মুদ্রিত পুস্তকের টিকায় “পরিবারিত” নামক একটি 
পৃথক অন্থরের উল্লেখ আছে। এতন্দেশীয় প্রসিদ্ধ টীকাকার গৌপাল চত্রবন্তিকত 
তব্বপ্রকাশিকায়ও উহ! স্বীকৃত হইয়াছে। 

১৩৪ ক্তব্যবুদ্ধি 


হয়। গ্রতাবার গ্রস্ত হইতে হয়। ইহা মন্্দংহিতা প্রভৃতি বেদানুগামী 
শান্কর্তৃক পুনঃ পুনঃ উপদিষ্ট হইয়াছে। কিন্তু যাহারা! চণ্ডীতত্বে 
প্রবেশ করিয়াছেন, গীতারহন্ত ধাহাদের হৃদয়ে উদ্ভাসিত হইয়াছে, এক 
কথায় যাহার! মোক্ষকামী, অর্থাৎ ধর্ম অর্্ম উভয়েরই অতীত অবস্থায় 
যাইতে অভিলাবী, তাহাদের পক্ষে কর্তব্য বলিয়া আর কিছু থাকে 
না। যতদিন অহঙ্কার বা জীবভাবীয় কর্তৃতজ্ঞান থাকে, বিশ্বময় 
একমাত্র মহতী শক্তির স্বতঃ ক্ষুরণ দেখিতে না পায়, ততদিনই 
কর্তব্যজ্ঞান ধৰ্ম্ম অধৰ্ম্ম বিচার, এ সব থাকে। আর যাহারা 
জীবভাবীয় আমিত্বকে মায়ের আমিত্বে মিলাইয়া দিয়া নিশ্চিন্ত হইতে 
পারেন, তাহাদের নিকট কর্তব্য বলিয়া কিছু থাকে না। তাহাদের 
দেহ মাতৃ-শক্তি বিকাশের কেন্্রত্বরূপ হইয়া, অসংখ্য কর্মসম্পাদন 
করে বটে, কিন্তু কর্তব্যবুদ্ধি প্রণোদিত হইয়া নহে। তখন তাঁহারা 
গীতার সুরে সুর মিলাইয়া বলিতে থাকেন-_“ন মে পার্থান্তি-কর্তব্যং : 
ত্রিধু লোকেধু কিঞ্চন”। ৃ 
যাহা হউক, যতদিন জীবের এই অবস্থা না আসে, অথচ এরূপ 
অবস্থায় উপনীত হইবার জন্ প্রবল আগ্রহ জাগিতে থাকে, তখন. 
এঁ কর্তব্যজ্ঞানই অসুরের অত্যাচাররূপে প্রতিভাত হইতে থাকে ।.. 
সাধকের বিশিষ্ট প্রাণ চায়__মহাপ্রাণে মিলাইয়া৷ যাইতে, কিন্তু এ :. 
পরিবারিত নামক অস্থুর কর্তব্যের সাজে দণ্ডায়মান হইয়া, সে 
মহামিলনে বাধা দেয়। প্রথম খণ্ডে বলা হইয়াছে ধর্মনকর্মগুলিও 
বন্ধনবিশেষ। এই পরিবার প্রতিপালন বিষয়ক কর্তব্যজ্ঞানও:. 
এক প্রকার বন্ধন মাত্র। আরে, কর্তব্যশব্দটার সঙ্গেই যে কর্তৃত্বজ্ঞান 
রহিয়াছে। একমাত্র মা ব্যতীত আর যে কোনও কর্তা নাই-_ 
থাকিতে পারে না; এই জ্ঞানে পূর্ণরূপে প্রতিষ্ঠিত হওয়ার পূৰ্ব্ব 
পৰ্য্যন্ত “কর্তব্য” বলিয়া একট! বোধ থাকে। আশঙ্কা হইতে পাঁরে__ 
বাহার বিশ্বময় একমাত্র মাতৃ-কর্তৃত্ব উপলব্ধি করিয়াছেন, তাহার! কি 
তবে কর্তব্যবোধে কর্ম্ম করেন না? ইহার উত্তরে সকল ধর্ম্মশাস্তর 
দর্শন-শাস্ত্র এবং মহাপুরুষগণ এক সুরে বলিয়াছেন_তাহারা 


CCO. In Public Domain. Sri Sri Anandamayee Ashram Collection, Varanasi 


Digitization by 90929179011 and Sarayu Trust. Funding by MoE-IKS 
সংসার ত্যাগ ১৩৫ 


শাম্ববিহিত কর্মের অনুষ্ঠানই করেন? কিন্তু কর্তব্য অর্থাৎ কর্তৃত্ববোধ 
থাকে না। যেন যন্ত্রগালিত পুতুলের মত কর্মগুলি করিয়া যান। 
মাতৃলাভের ইহাই ত ফল! অহঙ্কার__অর্থাৎ “আমিকর্তা” এইরূপ 
অজ্ঞান বিনষ্ট হওয়াই আত্মদর্শনের বাহ লক্ষণ। অবশ্য তারপরও 
যৎকিঞ্চিৎ অভিমান বা অহংবোধ থাকে, কিন্তু উহা বিষদস্তহীন 
সর্পের ন্যায় বন্ধনরূপ বিষ উদগীরণ করিতে পারে না। 

একটা! কথা এস্থলে বিশেষ প্রণিধান করিবার যোগ্য যে, 
পরিবার প্রতিপালনরূপ গুরুভার বহন ও তজ্জন্য নানাবিধ অসুখ 
অশান্তি হইতে দূরে থাকিবার লোভে, ধর্মের নামে অলসতা র প্রশ্রয় 
দিয়া গৈরিক বসনে সজ্জিত হওয়া পাষণ্ডের লক্ষণ । যদি কেহ যথার্থ 
মুমুক্ষু হয়, যদি কাহারও আত্মপ্রেম-প্রবাহ কুলপ্লাবী হয়, তবে এই 
পরিবারিত অস্থুরের অত্যাচার হইতে তাহাকে মা’ই রক্ষা করেন। 
সাবধান__কেহ মায়ের প্রত্যক্ষ ইঙ্গিত বা সদৃগুরুর আদেশ ব্যতীত 
সংসার ধর্ম পরিত্যাগ করিয়া অধর্ম্মপঙ্কে নিমগ্ন হইও না। যতক্ষণ 
ধৰ্ম্মাধৰ্ম্ম বিচার প্রাণে জাগিবে, ততদিন সংসারাশ্রম পরিত্যাগ একান্ত 
নিষিদ্ধ। সংসারে থাকিয়াও সন্যাসী হওয়া যায়, এবং ইহাই সহজ ও 
স্বাভাবিক। তবে, যখন তুমি মাতৃস্সেহে মুগ্ধ, মাতি-অস্তিতবে দৃঢ় 
বিশ্বাসবান্‌, মাতৃ-কর্তৃত্বে পূর্ণ নির্ভরশীল, তখনও দেখিতে পাইবে 
এই পরিবারিত অস্থুর তোমায় উৎগীড়িত করিতেছে! এই 
অবস্থায় কাতর প্রাণে মাকে জানাও-_মা! আর যে পারি না! 
সহঅবার বুৰি__একমাত্র তুমিই কর্তা, তবু এ কর্তব্যজ্ঞান অস্থরের 
সাজে আসিয়া আমাকে বিব্রত করিয়া তুলিয়াছে। আমাদের সুখ 
দুঃখ জানাইবার আর ত দ্বিতীয় স্থান নাই। আমাকে এই পরিবার 
প্রতিপালনরূপ কর্তব্যজ্ঞানের বন্ধন হইতে মুক্ত কর। আমি শুধু এ 
একটা মাত্র পকর্তব্যের” অনুরোধে শত সহস্র কর্তব্যের বন্ধনে-আবদ্ধ 
হইয়া আছি। তুই যে মা, আমার পূর্ণ স্বাধীনতার অদ্বিতীয় ক্ষেত্র ! 
তুই আমার উন্মুক্ত হৃদয়ের বিলাসনিকেতন, আমার সর্বস্ব তুই, 
আমার সর্ধববিধ সক্কোচের অবসান তুই, তোকে ধরিয়া আবার 

১৩৬ নির্ভরশীলের ইচ্ছা পূর্ণ 


সংসারের দাসত্ব কেন করিব মা? তুই রাজরাজেম্বরী, আর তোরই 
পুত্র আমি কাঙ্গালের মত বিষয়ের দ্বারে মুষ্টি ভিক্ষা করিতে . 
কেন যাইব? | 
এইরূপে সরলপ্রাণে মাকে জানাও । দেখিবে-_মা অচিন্ত্য 
উপায়ে তোমাকে এই পরিবারিত অসুরের হস্ত হইতে নিষ্কৃতি দিবেন। 


যতদিন মা স্বয়ং এই অস্ুরনিধনে উদ্যক্তা না হন, ততদিন হঠকারিতার 


বশবর্তা হইয়া নিজ কর্তৃত্বে অন্থুরবধে উদ্যোগ করিও না। মনে 
রাখিও-_মায়ের প্রতি নির্ভরশীল সন্তানের কোন আব্দ্রারই তিনি 
অপূর্ণ রাখেন না। তাইত অনেক সময় বলি_-যখন যাহা ইচ্ছা 
মায়ের কাছে চাইতে দোষ নাই, যদি ছেলে যেমন করিয়া মায়ের কাছে. 
চায়, তেমন করিয়া চাইতে পার! ওগো! তোমরা যে ভিখারীর. 
মত চাও! মা যে আছেন তাহাতেই সংশয়। কাজেই নিতান্ত 
পাতান মায়ের কাছে, সন্দিঞ্ধচিত্তে ভিক্ষুকের মত সুষ্টিভিক্ষা প্রার্থনা 
কর! আশঙ্কা পাছে মা দিবেন কিনা?. সুতরাং ফলও সেইরূপ 
হয়। চাইবে ত ছেলের মত চাও, ভিখারীর মত চাইও না! কিন্তু. 
সে অন্য কথা £__ 

যাহা হউক, এই পরিবারিত অন্থুরের রথ -কোটিসংখ্যক, গজ 
বাজিও সহজ সহস্র । গজ শব্দের অর্থ বন্ধন, বাজি শব্দের অর্থ 
ক্রুতগতি। মাত্র পরিবার প্রতিপালনরূপ একটা মাত্র কর্তব্যকে 
আশ্রয় করিলেই, অগণিত কর্তব্য আসিয়া সন্মুখে দাড়ায়, এবং 
উহারাই জীবকে বদ্ধ করিয়া রাখে ও অস্্ের ন্যায় ইতস্ততঃ ধাবিত 
করায়। গজ্রবাঞ্জি শব্দের অর্থ পূর্বেও বিশেষভাবে বলা হইয়াছে। 

বিড়ালাক্ষোহযুতানাঞ্চ পঞ্চাশস্তিরথাযুতৈঃ 
যুযুধুঃ সংযুগে তত্র রথানাং পরিবারিতঃ ॥৪৩॥ 


অন্ুবাদ। অনন্তর বিড়ালাক্ষনামক অসুর, পঞ্চাশ অযুত রথে 
পরিবেষ্টিত হইয়া, সেই রণক্ষেত্রে যুদ্ধ করিতে লাগিল । 

ব্যাখ্য।। বিড়ালাক্ষ_বিড়ালের ন্যায় অঙ্গ যাহার । 
আধ্যাত্মিকভাবে ইহাকে দোষদৃষ্টি বলে। বিড়ালনেত্রের বিশেষত্ব এই 
যে, তারকাদ্বয় গীতবর্ণ এবং দিবারাত্রি উভয়ত্র তুল্যদৃষ্িসম্পন্ন। যেরূপ 
কাম্লারোগগ্রস্ত ব্যক্তি পৃথিবীস্থ যাবতীয় পদার্থ ই হরিদ্রাবর্ণে রঞ্রিত 
দেখিতে পায়, সেইরূপ জীবগণও অদ্বিতীয় ব্ৰহ্মবস্তুকে বহুভাবে 
বিরাজিত জগত্রূপে দর্শন করিয়া থাকে। সহত্রবার বুঝিয়াছ, 
সহঅবার আলোচনা করিয়াছ_-“সর্ববং খবিদং ব্রহ্ম, আতমৈবেদং সর্ববং, 
স্ব বিষ্ণুময়ং জগৎ, ময়াততমিদং সৰ্ব্বং জগদব্যক্তমুত্তিনা* ইত্যাদি 
কত শুনিয়া, কত উপদেশ পাইয়াছ; তথাপি এই জগৎকে ত 
ভ্ৰহ্মরূপে দর্শন করিতে পার না! কিছুতেই জগৎকে আত্মা বলিয়া 
মা বলিয়৷ পরিগ্রহ করিতে পারিতেছ না। ইহাই বিড়ালাক্ষ 
অস্থুরের অত্যাচার। কি করিব মা! আমরা কেবল আজ নয়, বহু 
জন্ম হইতে এইরূপ প্রবঞ্চিত হইতেছি, পরিদৃশ্তমান জগৎ যে, তুমি 
ব্যতীত অন্ত কেহ নহে, ইহাতে কিছুতেই নিরন্তর ভাণ হয় না! 
অনাত্ম-বস্তুর দর্শনরূপ গীতনেত্রের অত্যাচার হইতে কোন ক্রমেই ত 
পরিত্রাণ পাওয়া যায় না! দিবাভাঁগে জাগ্রত অবস্থায় যেরূপ 
বিড়ালনেত্রের অত্যাচারে অদ্বিতীয় চিন্মাত্র বস্তুতে জড় পদার্থের 
আকারে পরিগ্রহ করিতে বাধ্য হই; ঠিক সেইরূপই রাত্রিকালে 
স্বপ্ীবস্থায়ও অনাত্মবস্তর পরিগ্রহে মুগ্ধ থাকি। এইরূপে দিবারাত্রি 
আমরা বিড়ালাক্ষের অত্যাচারে উৎপীড়িত হইয়াছি। 

কিন্তু মা, এবার আমাদের প্রাণে আশার সঞ্চার হইয়াছে ; কারণ 
জগৎদর্শন যে অন্ুরের অত্যাচার, ইহা বুঝিতে পারিয়াছি। তাই তুমি 


স্বয়ংই অন্থুরের নিধনকল্পে অবতীর্ণ হইয়াছ। আর আমাদের ভয় 
৬০ 

কি? মা! প্রতিজীবন্বদয়ে এমনই করিয়া! চততীমৃপ্তিতে আবির্ভূত 
হইয়া, দোষদৃষ্টি বা বিষয়দর্শনরূপ বিড়ালাক্ষ-অন্থর নিধনের উদ্যোগ 
কর। জগতে আবার সত্যধর্থের প্রতিষ্ঠা হউক। 

আঁধিভৌতিকভাবেও দেখিতে পাওয়! যায়, এই বিড়ালাক্ষ অনুর 
বা দোষদৃষ্টিই মানুষকে নিয়ত অশান্ত রাখে ও দুঃখের হেতুন্বরূপ 
হইয়া থাকে। অপরের দোষ দেখিতে আমরা! সহস্রলোচন হইয়া 
থাকি। হায়, আমরা বুঝিতে পারি না যে, অপরের দোষ দেখিবার 
সময়ে সেই দোষগুলি আমারই চিত্তকে কলুষিত করিতে থাকে। 
অপরের দোষ দেখিবার চক্ষু সম্যক্‌ মুদ্রিত থাকিলে মানুষ যে কত 


' সুখী হয়, তাহা সহজে ধারণাই করিতে পারি না। তাই কাতর 


প্রাণে প্রার্থনা করি--মা, তুমি আমাকে এই দোষদর্শনরূপ বিড়ালাক্ষ 
অস্থুরের অত্যাচার হইতে পরিত্রাণ কর। আমি যেন ভ্রমেও পরের 
দোষ দর্শন না করি। মানুষ-মাত্রেরই দৌষ এবং গুণ উভয়ই থাকে। 
মা গো! আমার দৃষ্টি যেন প্রতিনিয়ত কেবল গুণ অংশের উপরই 
নিপতিত হয়। আমি যেন কাহারও দোষের আলোচনা .করিতে 


গিয়া নিজের চিত্তকে কলুষিত না করি। তুমি আমায় শক্তি দাও । 


মামামা! 

সে যাহা হউক, এই বিড়ালাক্ষের রথসংখ্যা পঞ্চাশ অযুত। 
একই পরমাত্ববস্কে আমরা পঞ্চ বিষয়রূপে, দশ ইন্দ্রিয় ছারা 
পরিগ্রহ করি। এইরূপে ইহার স্থুলতঃ পঞ্চাশ প্রকার ভেদ হয়। 
অযুত শব্দের অর্থ অসংখ্য বা অমিলিত। ইহা পূর্বেও অনেক মন্ত্রে 
ব্যাখ্যায় উক্ত হইয়াছে। 


অন্যে চ তত্রারুতশো রথনাগহয়ৈব্তাঃ। 
বুরুধুঃ বংরুগে বেব্যা সহ তত্র মহান্রাঃ ॥৪৪॥ 


অনুবা | অন্যান্য মহান্থুরগণ অযুত অযুত হস্তী অশ্ব ও রথে 
পরিবৃত হইয়া নেই রণন্থলে দেবীর সহিত যুদ্ধ করিতে লাগিল। 

বৃত্তিগুলি অসুর ১৩৯ 


ব্যাথ্যা। পূর্র্ববপ্তি-মন্ত্রসমূহে প্রধান প্রধান অস্থুরগণের নাম 
ও বলের বিবরণ বিবৃত হুইয়াছে। এইবার অন্যান্য অস্ুরকুলের 
বিবরণ সাধারণভাবে উল্লিখিত হইল। তন্মধ্যে উদ্ধত ছুর্দর দুন্মুখ 
করাল উগ্রান্ত ও উগ্রবীর্য্য নামক কয়েকটি অন্ুরের বধবিবরণ পরবর্তী 
অধ্যায়ে পাওয়া যাইবে। এই. নামগুলি অন্বর্থ। ধীমান্‌ সাধকগণ 
অনায়াসে নিজের ভিতরেই এ সকল নামধারী অনুর দেখিতে 
পাইবেন। যোগশান্ত্রে উক্ত আছে-_“দেহস্থা৷ দেবতাঃ সর্ববা দেহস্থাশ্চ 
মহাস্থ্রাঃ দেহস্থানি চ তীর্থানি পশ্যস্তি যোগচক্ষুষঃ ৷” যোগচক্ষুত্বান্‌ 
ব্যক্তি আপনাতেই দেবতা অন্থুর ও তীর্থনমূহ দেখিতে পান। ব্রহ্ম 
মেধস অন্গুলি-নির্দেশপুর্ধক রাজা সুরথকে দেখাইয়া দিলেন চিক্ষুর, . 
চামর প্রভৃতি অস্থুরগণ কিরূপ শক্তিসহায়ে যুদ্ধক্ষেত্রে অবস্থিত । 
মানুষ যখন তাহাদের অভ্যন্তরস্থ অতিপ্রিয় বৃত্তিগুলিকে এইরূপ 
অসুর বলিয়া বুঝিতে পারে (মুখে বলিলে বোঝা হয় না__বুকে 
বুঝিতে হয় ), তখনই দেখিতে পায়__এই অন্ুরগণ তাহার সহিত 
যুদ্ধ না করিয়া, মায়ের সহিতই যুদ্ধ করিতেছে; তাই মন্ত্রে “দেব্য! 
সহ যুযুধুঃ” বলা হইয়াছে। সাধক! যতদিন দেখিবে যে, তুমি 
স্বয়ং অস্থুরের প্রতিকুলে যুদ্ধ করিতেছ, ততদিন বুবিবে__এখনও 
অন্ুুর-নিধনের যথার্থ উপায় পাও নাই। তুমি মায়ের ছেলে মায়ের 
বুকে থাকিয়া শুধু দেখ, অস্ুরগণ কিরূপে আত্মপ্রকাশ করে-_আর 
মা-ই বা কি প্রকারে উহাতে আপনাতে বিলয় করিয়া লয়েন। 
কিন্তু সে অন্য কথা । 


কোটিকোটিসহস্লৈস্ত রথানাং দত্তিনাং তথা । 
 হয়ানাঞ্চ বৃতোযুদ্ধে তত্রাভুন্মহ্ষান্থরঃ ॥8৫॥ 


অন্ুবাদ্দ। এইরূপে মহিষাস্ুর বহু কোটি রথ, হস্তী এবং 
অশ্বে পরিবৃত হইয়া যুদ্ধে প্রবৃত্ত হইল । 

ব্যাখ্য]। সাধক! এইবার একবার অন্থুরবলের দিকে দৃষ্টিপাত 
কর__ তোমার দেহমধ্যে-_অন্তর রাজ্যে অস্থরগণ কিরূপ বলে 
বলীয়ান্‌ হইয়া তোমাকে বিধ্বস্ত করিতেছে, কিরূপ শক্তিসহায়ে 
তোমাকে আত্মরাজ্য হইতে বিচ্যুত করিয়া রাখিয়াছে! যাহাদিগকে 
অন্তরের ভাব-মাত্র বলিয়! বুঝিয়াছিলে এখন দেখ__তাহার! ভাবমাত্র 
নহে__অন্থুর। এইরূপই হয়--সাধকমাত্রেই রাজ! সুরথের ন্যায় 
প্রথমতঃ আত্মীয় স্বজন কোষাগার ভূমি প্রভৃতিকেই সাধনার বা 
মাতৃলাভের অন্তরায় মনে করে, পরে একটু অগ্রসর হইলেই বেশ 
বুঝিতে পারে, বাহিরে যাহাদিগকে বিদ্ব্বরূপ মনে করিয়াছিলাম, 
তাহারা বাস্তবিক বিদ্ব নহে। বিদ্ব আমার মনের ভাবগুলি। এই 
ভাবগুলিকে নিরুদ্ধ করিতে পারিলেই মাতৃলাভ হইতে পারে। ক্রমে 
যত অগ্রসর হইতে থাকে, ততই ইহা! মর্মে মর্মে উপলব্ধি করিতে 
পারে। এ ভাবসমূহ সামান্য নহে, ইহারা মহাস্থর। কোটি কোটি 
সৈন্যসহায়ে ত্বয়ং মহিযাস্থর সাধককে চিরতরে সংসার-কারাগারে 
আবদ্ধ করিয়া রাখিবার জন্য উদ্যম করিতেছে; কিন্তু সাধক-_-নির্ভয় 
নিশ্চিন্ত ; কারণ, সে মাতৃ-চরণে আত্মসমর্পণ করিয়া! অন্ুরকুলের 
নিধনপ্রতীক্ষায় উৎসুকনেত্রে চাহিয়া থাকে। 

জীব! যতদিন তুমি মাত্র আপন কর্তৃত্ব লইয়া সাধনা করিবে 
যম নিয়মাদির অনুষ্ঠান করিয়া অস্ুরকুলকে নির্মল করিতে প্রয়াস 
পাইবে, ততদিন আশঙ্কা আছে__হয়ত সাধনা নিশ্ফলও হইতে 
পারে; কারণ, তোমার কর্তৃত্বজ্ঞান রহিয়াছে । আর যখন মা স্বয়ংই 
সাধনারপে আত্মপ্রকাশ করেন, তখন আর নিক্ষলতার আশঙ্কা 
থাকে না। তাই বলি, যে যাহাই কর না কেন, মায়ের কর্তৃত্ব 
দৃঢ় বিশ্বাস রাখিয়া, পূর্ণভাবে নির্ভর করিতে অভ্যাস কর। দেখিবে 
কোনও অজ্জেয় শক্তি তোমার সকল বাঁধা বিদ্ব বিদুরি করিয়া 
দিতেছেন। মাতৃ-কর্তৃত্ে বিশ্বাসবান্‌ সাধকের কেবল যে সাধনমার্গই 


অস্তরায়শৃন্থ হয়, তাহা নহে-_ব্যবহাঁরিক 
হা জীবনযাত্রাও বিভব 

' তোমরৈভিন্বিপালৈশ্চ শক্তিভিমু'পলৈত্তথা। 
যুযুধুঃ সংযুগে দেব্যা খড়েগঃ পরশগুপট্রিশেঃ ॥৪৬॥৷ 


অনুবাদ । তোমর ভিন্দিপাল শক্তি মুসল খড়া পরশু এবং 
পট্টিশ প্রভৃতি অন্দ্বারা, অস্থরগণ দেবীর সহিত যুদ্ধ করিতে লাগিল। 

ব্যাখ্যা। অস্থ্রগণের মধ্যে যেরূপ চিন্ষুর চামর প্রভৃতি 
সাতজন প্রধান অন্থুরের নাম পাওয়া যায়, সেইরূপ তোমর ভিন্দিপাল 
প্রভৃতি সাতটা প্রধান অস্ত্রের বিষয়ও উল্লেখ আছে। যাহারা 
পরিবারিত নামক একজন পৃথক অস্থুর স্বীকার করেন না, তাহাদের 
মতেই অন্থুর-সপ্তক হয়; আমরা কিন্তু উহ! স্বীকার করিয়া 
আসিয়াছি; সুতরাং আমাদের গণনায় প্রধান অসুর আটজনই 
হয়। ইহার মীমাংসা পরে হইবে। প্রথমে অন্ত্রগুলির আধ্যাত্মিক 
রহন্ত বুঝিতে চেষ্টা করা যাউক ৷ 

তোমর-_“স্তোমং রাতি ইতি তোমর” (সকার লোপ)। যে 
স্তোম অর্থাৎ পুঞ্জীভূত বা একত্রীকৃত ভাবকে দান করে, তাহাকে 
তোমর কহে। যুগপৎ বহুভাবকে রাশীকৃত করিয়া একটা পদার্থের 
ন্যায় প্রতীতিযোগ্য করিয়! দেওয়াই, তোমর নামক অস্ত্রের কার্য্য। 
ইহা সৰ্ববপ্রধান সেনাপতি মহাস্থুর চিক্ষুরের অন্তর । বিক্ষেপ-শক্তির 
স্বভাবই বহুভাবকে সঙ্বীর্ণরূপে জ্ঞানগোচর করাইয়া দেওয়!। তুমি 
বৃক্ষ দেখিতেছ; তোমার মনে হয়, বৃক্ষনামে একটিমাত্র পদার্থ 
জ্ঞানগোচর হইল। বাস্তবিক কিন্তু উহ! একটি পদার্থ নহে, 
ক্ষণ-পরিণামী বহুজ্ঞানের সমষ্টি মাত্র। নদীর প্রবাহ দেখিতেছ। 
প্রথম দৃষ্টিপাতমাত্রে প্রবাহের যে অংশ দেখিয়াছিলে, দ্বিতীয় ক্ষণে 
সে অংশ নাই-_-অনেক দূরে চলিয়া গিয়াছে; এইরূপ তৃতীয় চতুর্থ 
ক্ষণে তোমার পূর্ববদৃষ্ট প্রবাহের অংশ নাই, প্রত্যেক ক্ষণেই 
নূতন নূতন আসিয়া তোমার নেত্রগোচর হইতেছে। তুমি কিন্ত 
একই জলপ্রবাহ দেখিতেছ বলিয়া মনে করিতেছ। ড্রুতসঞ্চালিত 
অলাতচক্রস্থিত বিন্দুমাত্র বহ্নি তোমার চক্ষুতে স্থির রেখার 

আকারে প্রতিভাত হয়। বাস্তবিক উহা! বহিরেখা নহে, অতি 
দ্রুতবেগে ভ্রাম্যমান বহ্নিকণাই রেখার আকারে প্রত্যক্ষ হয়। 
দেখ__তোমার অণুপরিমাণ মনকে বিক্ষেপ-শক্তিরূপ চিন্কুরান্থুর 
তোমরান্ত্র প্রভাবে কতবড় বৈচিত্র্যময় জগদ্ভোগ করাইতেছে। 
যে কোন একটিমাত্র বোধকেও কেন যে ক্ষণকাল ধরিয়! 
রাখিতে পার না, তাহা এইবার বুঝিতে পারিলে? মুহুর্তমধ্যে 
চিততক্ষেত্রে কত শত সহস্ৰ বৃত্তি ফুটিয়া উঠিতেছে, কোন একটিকে 
পৃথক করিয়া দেখিবার উপায় নাই। কতকগুলি ভিন্ন ভিন্ন জ্ঞান . 
সমষ্টিভূত হইয়া একটি পদার্থের ন্যায় প্রতীতিগোচর হইয়! থাকে। 
উহাই চিক্ষুর কর্তৃক নিক্ষিপ্ত তোমরান্ত্রের প্রভাব । একটু ধীরভাবে 
অন্তররাজ্যে প্রবেশ করিলেই মানুষ এই অস্ত্রাধাত লক্ষ্য করিতে 
পারে! সুক্ষ বিক্ষেপগুলি আরও ভয়ানক, যোগচক্ষু ব্যতীত উহার 
উপলব্ধিই হয় না। বড় ভয়ানক এই তোমরান্ত্র! বুঝিবার উপায় 
নাই-__উহার আঘাত কোথায় কি ভাবে হইতেছে । অথচ মর্থে 
মৰ্ম্মে বিচ্ছিন্ন করিয়া দেয়। পুত্রের হাস্তময় মুখখানি দেখিলে--কত 
আনন্দ হইল! এ দর্শন যে কতকগুলি ক্ষণপরিণামী দেশ পরিণামী 
পরমাণু-বিষয়ক দর্শন বা প্রতীতির সমষ্টিমাত্র, ইহ! বুঝিতে দেয় না। 
মনে হয়-_পুত্রমুখ বলিয়া একটি বস্তুই দেখিলাম। এইরূপ সমষ্টিভাবে 
সঙ্কীর্ণভাবে পদার্থোপলব্িকারক অস্ত্রই তোমর। 
ভিন্দিপাল-_ভেদজ্ঞানকে পালন বা পোষণ করে বলিয়া, ইহার 
নাম ভিন্িপাল। ইহা মহাস্থর চামরের অস্ত্র। আবরণ-শক্তির 
স্বভাবই হইতেছে__বিষয়কে অর্থাৎ অনাত্মবস্তরকে পরমাত্মা হইতে 
পৃথকৃভাবে উপলব্ধি করান। মনে কর তুমি গুরু ও বেদাস্তবাক্ে 
বিশ্বাস-বশতঃ সত্যপ্রতিষ্ঠার সাহায্যে জগৎকে ব্রহ্ম বলিয়া বুঝিলেও 
মুহূর্তমধ্যে চামর অস্মুর ভিন্দিপাল-অস্ত্র নিক্ষেপ করিয়া জগনাঁকারে 
আকারিত করিয়া দিল। তুমি জগৎকে ব্রহ্ম হইতে সম্পূর্ণ পৃথকৃভাবে 
উপলব্ধি করিতে লাগিলে। এই অস্ত্রের কি মারাত্মক প্রভাব ! 
শ্তি__এইটা উদগ্র-অন্থুরের অস্ত্র । অভিমান অর্থাৎ জীবভাবীয় 

কর্তৃত্ব-জ্ঞান সর্বদা সর্ববকার্ধ্যেই স্বকীয় শক্তির বিকাশ দেখিতে পায়। 
এমন কি সংসার-ক্ষেত্রে চলিতে চলিতে জীব যখন বিপন্ন হইয় 
পড়ে, সর্ধ্ববিধ পুরুষকার-প্রয়োগ নিষ্ফল হয়, তখন একবার উপরের 
দিকে চাহিয়া কোন অজ্ঞেয় শক্তির সাহায্য প্রার্থনা করে বটে ; কিন্ত 
কার্ধ্যসিদ্ধির পরেই, উহাকে আপন শক্তিরূপেই বুঝিয়া লয়। এমনই 
এই অস্ত্রের প্রয়োগকৌশল ! শক্তি একমাত্র চৈতন্যেই অবস্থিত। 
তপ্তিন আর কোথাও শক্তি নাই__থাঁকিতে পারে না, ইহা! না বুঝিয়া 
জড় পদার্থে শক্তিদর্শনই উদগ্র-অস্থুরের শক্তি প্রয়োগের ফল। 

মুষল__মুষ্‌ ধাতু স্তেয়ার্থক। যুষং লাতি ইতি মুষলঃ। স্তেয় 
অর্থাৎ অপহরণভাবকে অর্পণ করে বলিয়া ইহার নাম মুষল। ইহা 
মহাহনুনামক অন্ুরের অস্ত্র। বল ব৷ সামর্থ্য যে একমাত্র ঈশ্বরেই 
আছে, পুষ্টি যে একমাত্র মহামায়া মা, ইহা ন! বুঝিয়া শারীরিক বা 
মানসিক বলকেই কার্ধ্যসিদ্ধির উপায়ন্বরূপ মনে করাই, এই মুষলাস্্র- 
প্রয়োগের প্রভাব। এশ্বরিক প্রভাবকে অপহরণপুর্্বক জীবের 
পুরুষকার-ভাবের প্রকটন করাই ইহার কাৰ্য্য । 

খড়া__ঘিধাকারক অস্ত্র। ইহা অনিলোমার অস্ত্র । অসি 
অসিলোমারই অস্ত্র হওয়া উচিত। তুমি আমি বস্তুতঃ এক_ 
অভিন্ন হইয়াও, যে বুদ্ধির প্রভাবে তোমাকে পরজ্ঞান করিয়। থাকি; 
উহাই এ খড়াঘাতের ফল। 

পরণ্ড-পরান্‌ শবতি ইতি পরগুঃ। শু ধাতু ভ্বাদিগণীয় 
গমনার্থক। “গমেজ্ঞানার্থকত্বং।” পরকে বা অন্যকে প্রতীতি 
করায় বলিয়া ইহার নাম পরশু। ইহ! বাস্কল-অসুরের অন্তর! 
আত্মভিন্ন অনাত্মনামক বস্তুর প্রতীতি দ্বারাই ভোগাঁভিলাস সিদ্ধ হয়। 
দ্যদা সর্ব্বমাত্মৈবাভূৎ তদা কেন কং পশ্যেৎ; কেন কং জিজ্তেৎ” 
যখন সকলই আত্মময় হইয়া যায়, তখন আর দর্শন শ্রবণ কিছুই থাকে 
না; সুতরাং ভোগ বা ভোগ্য থাকে না। তাই বাস্কল-অন্ুুর 
প্রতিক্ষণে পরশুর আঘাতে পরপ্রতীতি জন্মাইয়! থাকে। 

পট্টিশ__ইহা বিড়ালাক্ষের অস্ত্র । পট্টিশ এক প্রকার জৃম্ভকঅস্তর 

ইহার প্রয়োগে লোক বিকৃত হইয়া পড়ে_অন্ধকার দেখে। দোষদৃষ্টি 
হইতে অজ্ঞান-অন্ধকার ঘন হয়। এতঘ্যতীত পরিবারিত-অস্থর 
আছেন, তাহার বিশেষ কোন অস্ত্রের নাম এ মন্ত্রে উল্লিখিত হয় নাই। 
পরবর্তি মন্ত্রে পাশনিক্ষেপের কথা আছে। এ পাশটাই পরিবাঁরিতের 
অস্ত্র । পরিবার-প্রতিপালন-বিষয়ক কর্তব্যজ্ঞান এ পাশ'বা 
বন্ধন দৃঢ় হইয়া থাকে । 

এই মন্ত্রেও পুনরায় খবি বলিলেন__“দেব্যা সহ. যুযুধুঃ” অস্থুরগণ 
দেবীর সহিত যুদ্ধ করিয়াছিল। আমার সহিত নহে--মায়ের সহিত । 
সাধক যখন সত্য সত্যই ভগবচ্চরণে আত্মসমর্পণ করিয়া আপনাকে 
মাতৃ-অঙ্কস্থিত সন্তান বলিয়া বুঝিতে পারে; তখন দেখিতে পাঁয়__ 
অন্ুরগণ মায়ের সহিতই যুদ্ধ করিতেছে, আমি নিমিত্তমাত্র_সাক্ষি- 
স্বরূপে অবস্থিত | 

তোমর, ভিন্দিপাল প্রভৃতি স্বনামখ্যাত অস্ত্রগুলির এরূপ 
আধ্যাত্মিক অর্থ দেখিয়া, একদিকে যেমন উহার যথাশ্রস্ত অর্থের, 
প্রতি কেহ সন্দিহান হইবেন না, আবার, অন্যদিকেও কষ্টকল্পিত 
বলিয়া উক্ত প্রকার অর্থের আনর্থক্য মনে করিবেন না। শান্ত- 
বাক্যমাত্রেরই আত্মাভিমুখী লক্ষ্য, ইহা সকল দর্শন ও মহাপুরুষের 
সিদ্ধান্ত। যে স্থলে সহজেই শাস্তার্থ আত্মলক্ষ্যে উপস্থিত হয়, 
সেস্থলে যেরূপ কোন সংশয় বা বিতর্ক উপস্থিত হয় না; সেইরূপ 
যেস্থলে একটু কষ্ট করিয়া আত্মাভিমুখী গতির অনুকুল অর্থ করিতে 
হয়, তাদৃশ অর্থের প্রতিও সংশয় বা বিতর্ক উপস্থিত না করিয়া, 
সম্যক্‌ অদ্ধাবান্‌ হওয়াই পিপাসিত সাধকগণের পক্ষে একান্ত কর্তব্য। 
সকল শাস্ত্রের প্রতিপান্ত বিষয় একমাত্র “আমি” বা মা, “আমি*কে 
চিনিবার জন্যই জগৎ। ইহা যেন চিত্তে দৃঢ়ভাবে অঙ্কিত থাকে । 


পপ 

কেচিচ্চ চিক্ষিপুঃ শক্তিঃ কেচিৎ পাশীংস্তখাপরে | 
দেবীং খড়গপ্রহারৈস্ত তে তাং হস্তং প্রচক্রুমুঃ ॥৪৭৷ 


অন্থবাছ। কতকগুলি অস্থুর শক্তিঅন্ত্র-প্রয়োগে কতকগুলি 
পাশিতন্ত্র-প্রয়োগে এবং অপর অন্থুরগুলি খড়াপ্রহারে দেবীকে হত্যা 
করিতে উদ্যত হইল! ও 
ব্যাখ্যা । বন্ধন-অর্থবোঁধক পশ. ধাতু হইতে পাশ শব্দ নিষ্পন্ন। 
ইহা! রজ্জুর ন্যায় বন্ধনসাধন অন্ত্রবিশেষ। ইতিপূর্ব্বেই বলিয়াছি-_ 
ইহা পরিবারিত নামক অন্থুরের আয়ুধ। যখন চারিদিক হইতে 
কর্তব্য-জ্ঞানরূপ বন্ধন আসিয়া জড়াইয়া ধরে, তখন সাধক দেখিতে 
পায়__এবার বুঝি মাতৃ-শক্তি নিজ্জিত হইয়া পড়িবে! কেবল 
কর্তব্যজ্ঞান নহে, অন্যান্য অস্ুরকুলের নিক্ষিপ্ত শক্তি খড়গ প্রভৃতি 
অস্ত্রসমূহ, বুঝি বা এবার মাকে হত্যাই করিয়া! ফেলে। 
সাধক! ভাবিও না মাতৃ-চরণে শরণ লইতে পারিলেই, তোমার 
আস্মুরিক বৃত্তিনিচয় একেবারে নির্মল হইয়া যাইবে । মাকে কৃত 
কষ্ট করিয়া যে এই ছুরস্ত অন্থুরকুলের নিধনসাধন করিতে হয়, তাহা 
যে যথার্থ একবারও মা বলিয়া ডাকিয়াছে, মাত্র সেই জানে । 
বলিও না__যিনি সর্ববশক্তিময়ী পরমেশ্বরী, তাহার আবার 
অস্ুরনিধনের জন্য কষ্ট করিবার প্রয়োজন কি? স্মরণমাত্রেই ত 
অভীষ্ট সিদ্ধ হইতে পারে । ওরে, তার যে নিজের কোন ইচ্ছাই নাই, 
শুধু তোমার ইচ্ছার জন্যই তাহাকে ইচ্ছাময়ী সাজিতে হয়। তোমার 
সংস্কারের ভিতর দিয়া--তোমার ইচ্ছায় অনুপ্রেরিত হইয়াই যে 
তাহাকে কাৰ্য্য করিতে হয়। তিনি যে মা! তিনি যে তোমারই 
প্রকৃতি, তিনি যে তোমারই নহে আকুলা আত্মহারা; তাই তাহার 
মহতী আত্মপ্রকৃতি-বিকাশের স্থযোগ হইতেছে না। তুমিই যে 
তাকে_যিনি ব্রহ্মা বিষ্ণু মহেশ্বরেরও প্রস্থতি তাকে ছোট করিয়া 
রাখিয়াছ; তোমার মত চির-মলিন সন্তানের শক্তিহীনা মা করিয়! 
রাখিয়াছঃ তাই অন্থুরসমরে মাকে অসহনীয় বিড়ম্বনা সহা করিতে 

হয়। যদি সত্যই মাকে মহতী শক্তিময়ী বলিয়া বিশ্বাস করিতে 
পারিতে, তবে একবার স্মরণমাত্রেই অনুরকুল অস্তিত্ববিহীন হইয়া 
যাইত। যখনই মায়ের মহতী শক্তির দিকে তাকাও, তখনই যদি 
নিজের বুকের দিকে লক্ষ্য কর, দেখিতে পাইবে, সেখানে-_ তোমার 
বুকের মধ্যে সংশয়ের তরঙ্গ উঠিতেছে। “সত্যই কি মা আমার এই 
বিপদ দূর করিবেন বা করিতে পারেন” এরূপ সংশয় থাকে বলিয়াই 
এক মুহূর্তেই ফল পাও না । ওরে, আমরা রাজ-রাঁজেশ্বরীর পুত্রের 
মতন জোর করিয়া, মাকে মা বলিয়া ডাকিতে পারি না। কেন পারি 
ন! ? ডাকিতে ইচ্ছা নাই। সহত্রবার বলিব__লক্ষবার বলিব, ইচ্ছা 
নাই বলিয়াই পারি না। ইচ্ছা নাই বলিয়াই বিশ্বাস নাই, ইচ্ছা নাই 
বলিয়াই সংশয় আছে। আমরা যেমন একটু একটু করিয়া মা বলি, 
মাও তেমনি একটু একটু করিয়া আত্মপ্রকাশ করেন! আমার 
সংশয়ের জন্যই ত মা পূর্ণরূপে আত্মপ্রকাশ করিতে পারেন না ; এবং 
পারেন না বলিয়াই তাহাকে অস্থুর-যুদ্ধে অবর্ণনীয় ক্লেশ সহা করিতে 
হয়। তাই, অস্থুরগণ আমার মায়ের অঙ্গে অন্ত্রপ্রহার করিতেছে, 
আমার মায়ের অঙ্গে রুধিরস্রোত প্রবাহিত করিতেছে, আমার মায়ের 
কমনীয় চিন্ময় বপু মলিন করিতেছে । ওঃ আমর! কি অকৃতজ্ঞ অধম 
সন্তান! মামা মা! আমরা যে তোমার নিকট ক্ষমা চাইবারও 
অযোগ্য ! 


সাঁপি দেবী ততস্তানি শস্ত্াণ্যস্্রাণি চণ্ডিকা 
লীলয়ৈব প্রচিচ্ছেদ নিজশস্ত্ান্ত্বরষিণী ॥৪৮৷৷ : 


অনুবাদ । চণ্ডিকাদেবীও তখন স্বকীয় অস্ত্রশস্ত্র বর্ষণ করিয়া, 
অনুরনিক্ষিগ্ত সেই অন্ত্রগুলিকে অবলীলাক্রমে ছিন্ন বিচ্ছিন্ন করিতে 
লাগিলেন। শি 
ব্যাথ্যা। তোমর ভিন্দিপাল প্রভৃতি যে সকল অস্ত্র অন্ুরগণের 
আছে, সেই সকল অন্তর মায়েরও আছে। ইতিপূর্বে দেবগণ স্ব স্ব 

অন্তরাদি-দ্বারা দেবীর পুজা করিয়াছিলেন। মায়ের আমার নিজের 
বলিতে কিছুই. নাই, সবই যে -সন্তানদিগকে দিয়া ফেলিয়াছেন। 
কেবল সব নয়, আপনাকে পর্য্যন্ত দিয়াছেন। এমনই পুত্রসেহ- 
বিমূঢ়া মা আমার! ওগো, সে আমার নিজের বলিতে কিছু রাখে 
নাই, সর্বস্ব অর্পণ করিয়া উলঙ্গিনী হইয়াছে। শূন্যই বাহার রূপ, 
পূর্ণতাই বাহার ধর্ম, প্রকাশ যীহার জ্যোতি, সেই মা আমার-__ 
তোমারই জন্য, আর কাহারও নয়-_ কেবল তোমার জন্য, তোমার 
প্রকৃতিরপে অবস্থান করিয়া তোমাকে জগদ্ভোগ করাইতেছেন। 
আবার দৈবী প্রকৃতিরূপে অন্ুরকুলের সহিত যুদ্ধ করিতেছেন । 
একবার দেখিতে ক্ষতি কি? 

পূর্বে বলিয়াছি-_প্রকৃতির ছুই প্রকার পরিণাম হয়। এক_ 
বহিমুখ বা অন্গুলোম ! অন্থ--আত্মীভিমুখ বা বিলোম। একদিকে 
যেমন অস্থুরশক্তি, অন্যদিকে তেমনই দেবশক্তি; সুতরাং উভয় 
পক্ষেরই অস্ত্রাদি তুল্য! যতদিন এওঁ শক্তি অংশের অর্থাৎ অস্ত্র শস্তর 
গুলির প্রতি “আমার” বলিয়া অভিমান ছিল, ততদিন দেবগণ যুদ্ধে 
পরাজিত হইয়াছে। কিন্তু এবার তাহারা সমস্ত শক্তি মাতৃ-চরণে 
অর্পণ করিয়াছে ; সুতরাং মায়ের নিজের কিছু না থাকিলেও এবার 
তিনি সৰ্ববীয়ুধবিমণ্ডিতা-রণরঙ্গিনী-মূত্তিতে আত্মপ্রকাশ করিয়াছেন। 

এইরূপে সাধকের সংস্কারানুযায়ী মাতৃ-মৃদ্তি গঠিত হয়। মায়ের 
নিজের কোন বিশিষ্ট মূর্তি নাই। সন্তান তাহাকে যে মৃত্তিতে 
সাজায়, যে মৃদ্তিতে দেখিতে ইচ্ছা করে, স্নেহ বিহ্বল! মা আমার 
সেই মুগ্তিতেই প্রকটিতা হন। ইহাঁকেই বলে__“সাঁধকানাং হিতাৰ্থায় 
ব্রহ্মণো রূপকল্পনা৮। মনে রাখিও-_এই কল্পনা সাধকের নহে, 
ব্রন্মের। “ব্রহ্মণঃ” এই পদটিকে কর্তরি ষষ্ঠী বিভক্তির প্রয়োগ 
হইয়াছে । দেখ সন্তান! দেখ পুত্র! দেখ তোমারই জন্য মা 
আজ নিজশ্তাক্বরষিণী, সর্ববায়ুধমণ্ডিতা-মহিষমর্দিনী-মুগ্তিতে প্রকটিতা। 
যদি পুত্র হও, যদি যথাৰ্থ ই মা বলিয়া বুঝিয়া! থাক, তবে তোমার হৃদয় 
কীপিয়৷ উঠিবে, চক্ষু ফাটিয়া জল উচ্ছুমিত হইবে, নিজের অকৃতজ্ঞতায় 

মাটিতে মিলাইয়া যাইতে ইচ্ছা হইবে । আর বলিবে মা মা! 
আমি চিরদিন এইরূপ অন্থুরের অত্যাচারে বিমথিত হই, অনস্তকাল 
নরকে থাকি__সেও ভাল, তবু তুমি অরূপা অমেয়া নিত্য-শাস্তিময়ী 
মা হইয়া, আমার জন্য এই অশান্ত অন্থরসমরে অবতীর্ণ হইও না। 
আমারই জন্য তোমাকে এই ক্ষুত্রতা-_এই পরিচ্ছিন্নতার সাজ নিতে 
হইয়াছে। ওগো তোমাতে যে কোন বিশিষ্টতা নাই। কর্তৃত্ব 
ভোক্তৃত্ব নাই। তুমি শুদ্ধ নির্লেপ নিফল) তথাপি তুমি শুধু 
আমারই জন্য ভাবময়ী মুত্তিতে প্রকটিত হইতে বাধ্য হইয়াছ। 
এত ন্নেহ তোর বুকে মা! ওঃ মা 


অনায়স্তাননা দেবী সত.য়যান! সুরষিভিঃ| 
মুমোচাহরদেহ্ষু শস্ত্াণ্যস্্রাণি চেশ্বরী ॥ ৪৯ ॥ 


অনুবাদ । অক্রিষ্টমুখী দেবী দেবতা এবং খাবিবৃন্দকর্তৃক স্তযরমান! 
হইয়া ঈশ্বরী অর্থাৎ মহতী এঁখবর্য্যশালিনী মুন্তিতে আত্মপ্রকাশ-পূর্ব্বক, 
অন্ুরদেহে নানাবিধ অস্ত্রশস্ত্র নিক্ষেপ করিতে লাগিলেন। | 

ব্যাখ্যা। মা আমার অকরিষ্টমুখী। সতত অস্থুরবৃন্দের শাণিত 
শরে আহত! হইয়া, ছুবর্বার সংগ্রামে অসহনীয় ক্লেশ স্বীকার 
করিয়াও মা আমার অনায়স্তাননা_- অক্রিষ্টমুখী। মুখে কোনরূপ 
ক্লেশের চিহ্ন নাই_ স্থপ্রসন্না। রক্তিম ওঠে সদাই হাসি। সাধক! 
যেদিন তুমি আত্মপ্রকৃতিকে মা বলিয়া ডাকিয়াছ__বুঝিয়াছ, সেইদিন 
হইতেই মা মহাদেবী-মৃদ্ডিতে প্রকাশিত হইয়া, মহা-অন্্র-মৃদ্তির 
বিরুদ্ধে সমরের উদ্ধম করিতেছেন। (এইস্থানে একবার প্রথম 
খণ্ডের মহাদেবী মহান্তুরী ইত্যাদি মন্ত্রের ব্যাখ্যা স্মরণ করিয়া লও) 
এতদিনে আপনার মাকে চিনিয়াছ; তাই দেখ মা সর্বদাই 
স্মিতমুখী ; কারণ “্য়মানা সুরধিভিঃ।” দেবতা ও খাষিবৃন্দ 
মায়ের স্ততিমঙ্গল গান করিতেছেন__মাতৃ-মহত্ব-স্ুচক গাথা পাঠ 
করিতেছেন, তাই মা আমার সমরক্লেশেও সমুৎফুল্লা। দেখিতে 

পাও না? দেখ যখন তোমার অন্তরে বাহিরে ভুর্দমনীয় 
আস্থুরিক বৃত্তির অত্যাচার আরম্ভ হয়, তখনই তোমার দৈবী 
প্রকৃতিকে ক্ষত বিক্ষত হইতে হয়। আর সেই সময় তোমারই 
অস্তরস্থ দেবভাবসমূহ তোমার বাগাদি-ইন্দ্িয়াধিষ্িত দেবতাবৃন্দ 
উচ্ৈংস্বরে মা মা! বলিয়া ডাকিয়া উঠে, স্ততিপাঠ মাতৃ-মহত্ব কীর্তন 
করিতে থাকে! এইরূপে মহাদেবী মুক্তির অনুন্মরণে মহাস্থরীকর্ভৃক 
উৎপীড়িত। মাতৃ-মৃত্ডিতে প্রফুল্পতা ফুটিয়া উঠে। তখন হতাশ, অবসন্নতা 
দূর হয়, আশায় উৎসাহে বুক ভরিয়া উঠে। আস্মুরী প্রকৃতির 
অত্যাচার প্রশমিত হয়। এরূপ ঘটনা প্রায় প্রতিদিনই ত সাথকহৃদয়ে 
সংঘটিত হয়! ৃ - 
উচ্চৈঃন্বরে স্ততিপাঠের বিষয় পূর্বেও বল! হইয়াছে। পুনরুক্তি 
হইলেও আবার কিছু না বলিয়া থাকিতে পারা যায় না। বেদ 
উপনিষদ্‌ তন্ত্র পুরাণ প্রভৃতি যাবতীয় ধর্ম্মশান্দ্রে দেখিতে পাইবে 
স্তব স্ততিই প্রধান উপাসনারূপে বর্ণিত হইয়াছে। শাস্ত্রে যে সকল 
স্থলে পূজা হোম শ্রাদ্ধ তর্পণাদির উল্লেখ আছে, তাহাও স্তব স্ততিরই 
প্রকার-ভেদ-স্তুতির সহিত দ্রব্যাদি অর্পণমাত্র। এই স্ততি জিনিষটা 
কি? প্দেবানাং স্বরূপকীর্তনং স্ততিঃ।” দেবতাদিগের স্বরূপ 
কীর্তন করার নামই স্ততিঃ। এই স্বরূপকীর্তন যে কত তুর্ণফলপ্রদ 
উপাসনা, তাহা বলিয়া শেষ করা যায় না। একসঙ্গে জ্ঞান, ভক্তি 
ও কর্মের তীব্র অনুশীলন, একমাত্র স্ততিপাঠেই হইয়া থাকে। 
অপর সব্ববিধ সাধনার ফললাভ কালসাপেক্ষ ; কিন্তু এই বহিরঙ্ন 
সাধন__স্ততির ফল পাঠকালেই লাভ হইয়া থাকে। গৌরাঙ্গদেব 
এই স্তুতি জিনিষটাই মৃদঙ্গ করতালি বাগ্যন্ত্র সহকারে সুর তান 
যোগে আরও মধুর এবং প্রসারিত করিয়া, অশিক্ষিত স্থুলবুদ্ধি মানব- 
গণেরও ভগবৎমুখী গতি সহজসাধ্য করিতে প্রয়াস পাইয়াছিলেন। 
বস্তুতঃ উপনিষদাদি উচ্চতম শীস্ত্েও স্ততিকেই সাধনার সর্ববপ্রধান 
আলম্বনরূপে গ্রহণ করিয়াছেন। আর্যযুগে খক্‌ মন্ত্রে সামগানে 
যুর্মস্ত্রে পরমেশ্বরের উপাসনা হইত। ভগবদ্গীতায় অর্জুন 

বিশ্বরূপদর্শনে স্তুতি করিয়াছিলেন। রাবণ কুস্তকর্ণ কংস প্রভৃতি 
কর্তৃক উৎগীড়িত দেবতাবৃনদ ্ষীরোদকুলে বিষ্ণুর স্তুতি করিয়া ছিলেন। 
চণ্ডীতেও অন্থুর-উৎগীড়িত স্থুরগণ মাতৃত্তোত্রে দিজ্মগুল মুখরিত 
করিয়াছিল। শ্রীমদ্ভাগবতে এমন অধ্যায় খুব কমই আছে-_যাহাতে 
ছটা একটা স্তোত্রের উল্লেখ নাই। এইরূপ খবিষুগ্গ হইতে আরম্ভ 
করিয়া বর্তমান কাল পর্য্যন্তের সাধনার দিকে লক্ষ্য করিলে, বেশ 
প্রতীতি হয় যেঁকাল দেশ পাত্রের পরিবর্তনের সঙ্গে সঙ্গে সাধনার 
প্রণালী বহুধ! পরিব্তিত হইলেও স্ততি জিনিষটা প্রায় অপরিবর্তনীয় 
আছে। 

' স্ত্তির ছুই প্রকার ভেদ দৃষ্ট হয়। এক আর্তের স্তুতি, অপর 
কৃতজ্ঞতার স্ততি। এক-_বিপদে পড়িয়া, অপর-__অভীষ্ট সিদ্ধির 
পর। এই উভয়বিধ স্ততিদ্বারা প্রায় সকল ধর্ম্মশাস্ত্রেরই অর্ধাঙ্গ 
পরিপূর্ণ । স্তির যে কি অপূর্ব শক্তি, তাহা মন্ত্রচৈতত্তকারী সাধকগণ 
একবার-মাত্র পরীক্ষা করিলেই বুঝিতে পারিবেন। (মন্ত্রচৈতন্য 
প্রথম খণ্ডে ব্যাখ্যাত হইয়াছে। ) যতদিন মন্ত্রসমূহ চৈতন্তযুক্ত না 
হয়__রদ ও ভাব-সমন্বিত ন! হয়, ততদিন স্তোত্রাদিপাঠের ফল অতি 
সামান্তমাত্র ততদিন উহার প্রত্যক্ষষল অনুভূতিযোগ্য হয় না। 
বিক্ষিপ্তচিত্ত সাধকগণের পক্ষে অনর্থক ধ্যানের ভাণ অপেক্ষা 
স্তোত্রপাঠ উৎকৃষ্টতর সাধনা; কারণ ধ্যান করিতে হয় না__উহা! 
আপনি আসে। অপ্রত্যক্ষ পদার্থের ধ্যানই হয় না। যখন মা 
আসেন, যখন তিনি প্রত্যক্ষযোগ্যা হন, তখনই সাধক আত্মহার 
হইয়! মুগ্ধনেত্রে পরম প্রেমে বিহ্বল হইয়! পড়ে, ইহারই নাম ধ্যান। 
অনেকে মনে করেন-_স্তোত্রপাঠ বহিরঙ্গ সাধনা ; সুতরাং পরিত্যজ্য । 
অবশ্য বাহাদের সর্বদা ধ্যানাবস্থা' আসিয়াছে, ষাহাদের চিত্ত একাগ্র 
ও নিরোধভূমিক হইয়াছে, মাত্র তাহারাই একথা বলিতে পারেন 
বর্তমান যুগের মহাপুরুষ আচার্য্য শঙ্কর এবং মহাপ্রভু গৌরাঙ্গদেবও 
কিন্তু ইচছাপু্রকই হউক, আর লোকহিতৈবণাপ্রযুক্তই হউক, 
বিক্ষিপ্তচিত্তের আদর্শ ই নিয়াছিলেন, অন্যথা! বহুশা্গ্রনথ প্রণয়ন 

সংঘবদ্ধ স্তোত্রের ফল ১৫১ 


দিগৃবিজয় ধর্মপ্রচার মঠপ্রতিষ্ঠা প্রভৃতি সিদ্ধ হয় না। যাহা হউক, : 
ধ্যানের ভাণ অপেক্ষা স্তোত্রপাঠ যে শীত ফলপ্রদ, ইহা অনেক স্থলে 
পরীক্ষ! করিয়াও দেখা গিয়াছে। স্তোত্রপাঠ সাধককে যত শীত্র 
ধ্যানাবস্থায় আনয়ন করে, ধ্যানের ভাণ তত শীত্র করে না। 
বেদ্বান্ত-শাস্ত্রে যাহাকে মনন বলে, যোগশাস্তে বাহাকে ধারণা বলে, 
স্তোত্রপাঠ তাহারই অন্তর্গত । ধ্যানের বিষয় পরে বিশেষভাবে 
বলিবার ইচ্ছা রহিল । 

স্তোত্রপাঠের দ্বিবিধ প্রণালী আছে। একাকী এবং সমভাবাপন্ন 
বহু-_একসঙ্গে । গৌরাঙ্গদেব এই দ্বিতীয় প্রকারের অনুশীলন বেশী 
করিয়াছিলেন। একাকী নির্জন স্থানে বসিয়া! চিত্তবৃত্তিকে বহুক্ষণ 
ভগবৎমুখী ধরিয়া রাখিতে পারেন, এরূপ সাধক খুব ছুর্লভ। যাহারা 
মনে করেন--নির্জ্জনে গেলেই সাধন! খুব ভাল হয়, তাহারা যদি 
নিজেকে নিজে পরীক্ষা করিয়া দেখেন, তবে দেখিতে পাইবেন- খুব 
নিভৃতস্থানে একাকী বসিয়া চিত্তবৃত্তিকে ভগবৎমুখী করিতে গেলেই, 
অন্তররাজ্যে বহু জনকোলাহল উপস্থিত হয়। ঘরের দরজা বন্ধ 
করিলেই বুকের দরজা! বন্ধ হয় না । সেখানে অনবরত নানাবিধ বিষয়- 
চিন্তা আসিয়া ভগবৎ-চিন্তায় ব্যাঘাত ঘটায়। একটু লক্ষ্য করিলেই 
দেখিতে পাইবে-_বাহিরের নির্জনতা! তাহাকে নির্জন বা একাকী 
করিতে পারে নাই। বরং তদপেক্ষা সমভাবাপন্ন কতিপয় সংঘবদ্ধ 
হইয়া মনতরচৈতন্পূরব্বক স্তোত্রার্দি পাঠ করিলে, চিত্তক্ষেত্রে নির্জনতাঁর 
আব্বাদ পাওয়া যায়। অন্ততঃ কিছুক্ষণের জন্যও বাজে চিন্তা হইতে 
মুক্ত থাকিতে পারা যায়। বিরুদ্ধভাবাপন্ন লোকের সহিত উপাসনায় 
নানারূপ বিদ্ধ উপস্থিত হয়; তজ্জন্ত নির্জন স্থানে অবস্থানই যে 
শ্রেয়» তাহাতে কোনু সংশয় নাই ; কিন্তু প্রথমতঃ একেবারে একাকী 
না,হইয়া সমভাবাপন্ন কতিপয় একত্র হইলেই যথার্থ নির্জনতার 
উপ্নকার বুঝ! যায়। সংঘবদ্ধ উপাসনায় যে সকল দোষ বা বিদ্ধ 
আছে, তাহাতে বাহাদের মন্ত্রচৈতন্ত হইয়াছে_ তাহাদের বিন্দুমাত্র 
ক্ষতির আশঙ্কা নাই। এইরূপ সংঘবদ্ধ উপাসনার ফলে, গুরুকৃপায় 

১৫২ মহত্বকীর্ভনে মহত্বলাভ 


অচিরকাল মধ্যেই বুদ্ধিসত্ব সমধিক নির্মল হয়; এবং সঙ্গে সঙ্গে 
প্রত্যক্‌ চৈতন্যের সন্ধান পাওয়া যায়। তখন সাধক সাধনার লক্ষ্য 
বা কেন্দ্র লাভ করিয়া একাকী উপাসনা করিতে পারেন। অথবা 
তখন সাধনা এত সহজ ও স্বাভাবিক হইয়া যায় যে, তাহার 
ব্যবহারিক দৈনন্দিন নিত্য কর্ম্মগুলিও সাধনাময় হয়; সুতরাং সে 
অবস্থায় একাকী বা সংঘবদ্ধ উভয়ই প্রায় তুল্য হইয়া পড়ে। 

সে যাহা হউক, স্থষ্টির প্রারস্ত হইতে দেবতা! খষি মহাপুরুষ এবং 
আচার্য্যগণ নির্ধিবচারে যাহা করিয়া আসিতেছেন, তাহাতে কোনরূপ 
তর্ক বা সংশয় উত্থাপন করাই অন্তায়। আর যদিও বাহিরে দেখা 
যায়__ভগবানের স্ততিপাঠ কর! হইতেছে, তথাপি চক্ষুম্মান্‌ ব্যক্তি 
দেখিতে পায়, অন্তররাজ্যে সাধকই ভগবৎময় হইয়া পড়িতেছে। মনে 
কর, তুমি বলিতেছ-_হে দয়াময়, হে শান্তিময়, হে মঙ্গলময়, যদি 
এঁ শব্দগুলি বথার্থ ভাবের সহিত অর্থবোধ করিয়া সত্যজ্ঞানে 
বলিতে পার, তবে তৎকালে তুমি স্বয়ংই দয়া শান্তি ও মঙ্গল 
লাভ করিবে। তোমার চিত্তে এ সকল দেবভাব তৎক্ষণাৎ ফুটিয়া 
উঠিবে। 

একজন গঙ্গাজল দেখিয়া বলিল--“ছিঃ! যে ঘোল! ময়লা জল, 
এতে আবার নাইতে আছে?” আর একজন কিন্তু "পতিতপাবনি 
পাঁপহারিণি স্খদায়িনি গঙ্গে মা আমার 1” এই বলিয়! সানন্দে 
অবগাহন স্নান করিয়া উঠিল। ভাবিয়া দেখ দেখি__সেই মুহুর্তেই এই 
উভয়ের মধ্যে কে লাভবান্‌ হইল? একজন বলিল__“অমুক লোকটা 
বড় অহঙ্কারী, ধরাকে সরা জ্ঞান করে।” আর একজন বলিল-_“তা 
হো'ক, আহা! লোকটা বড় পরোপকারী বিপন্ন দেখিলেই কেমন 
সরলপ্রাণে উপকার করে।” একবার ভাব দেখি এই উভয়ের মধ্যে 
কাহার সমধিক লাভ হইল? পূর্বে বলিয়াছি তোমার মনই জগৎ 
আকারে আকারিত। তুমি যেরূপ ভাবনা! করিবে, সেইরূপ ফল 
লাভ করিবে। “্যাদৃশী ভাবনা যন্ত সিদ্ধির্ভবতি তাদৃশী” বড় সুন্দর 
ও সত্য প্রবচন। তুমি পরমেশ্বরের মহত্ব কীর্তন করিলে বস্তুতঃ 

নামে রুচি ১৫৩ 


তুমিই মহত্বময় হইয়া পড়। ইহা অপেক্ষা শ্রেষ্ঠলাভ মানুষের পক্ষে 
আর কি হইতে পারে? / 

আর একদল আছেন, তাহারা বলেন ভগবান্‌ বাক্য ও মনের 
অগোচর, তাকে আবার স্তব কি করিবে? “স্তত্যানির্ব্বচনায়তাখিল- 
গুরোদু'রীকৃতং যন্ময়া”। প্রমাণন্বরূপ এই বচনটা আবৃত্তি করিয়া 
বলেন__অনির্ব্বচনীয় বস্তুর আবার স্তুতি কি? কথাটা সত্য । বাবা! 
তুমি কি সেই অনির্ধবচনীয় বস্তু উপলব্ধি করিয়াছ? যদি করিয়া 
থাক, তবে এ কথা বলিতে পার না, কারণ অনির্ধবচনীয়-ন্বরূপ হইতে 
বুখিত হইয়া, তুমিও তাহাকে ব্চনীয় করিয়া লও। আর যদি 
উপলব্ধি ন! করিয়! থাক, তবে তোমার এই বচনীয়স্বরপ ধরিয়াই 
অনির্ববচনীয়-্যরূপে যাইতে হইবে; সুতরাং উভয়পক্ষেই তুমি 
স্তোত্রপাঠ স্বীকার করিতেছ। ভগবান্‌ স্বয়ং বলিয়াছেন “কথযন্তশ্চ 
মাং নিত্যং তুত্ন্তি চ রমস্তি চ”। ভগবৎকথা পরস্পর আলোচনা 
করিয়া সাধকগণ তুষ্টি ও গ্রীতিলাভ করেন। আগে এঁটাই হউক 
না। আগে বাক্য এবং মন দিয়াই তাকে পাও, তারপর বাক্য মনের 
অতীতরপে পাইবে। আগে নামেই রুচি হউক, তারপর স্বরূপে 
গ্রীতি হইবে। না না, তা কি কখনও হয় গা? যতদিন স্বরূপে 
রুচি ন! হয়, ততদিন নামেই রুচি হয় না; হইতে পারে না । তাই 
শুনিতে পাওয়া যায়, মহাপ্রভু রূপগোম্বামীকে সিদ্ধিলাভের চরম 
অবস্থায় “নামে রুচি হউক” বলিয়া আশীর্বাদ করিয়াছিলেন। দিবা 
নিশি নাম জপ, নাম কীর্তন প্রভৃতি নামে রুচির যথার্থ লক্ষণ নহে। 
উহ! একটা অভ্যাসের ফল মাত্র। রুচি যখন নামে হয়, তখন 
বিষয়ে অরুচি প্রকাশ পাইবেই। মুখে নাম জপ করিতে করিতে 
যদি এমন দিন আসে যে, বিষয়ে অরুচি প্রকাশ পাইয়াছে, মুখে নয় 
বুকে; তবেই বুঝিবে, নামে রুচি আসিতেছে । পরমহ্ংসদেব 
বলিতেন-_“ঈশ্বরীয় জ্যোতি দর্শন হইলে, তবে ভগবৎ কথায় রুচি 
হয়, কাম কাঞ্চনে অরুচি হয়”। কিন্তু সে অন্য কথা £__ 

যাহা হউক, মা যে আমার "অনায়স্তাননা” অকিষ্টমুখী, সদা 

১১ | 

১৫৪ মাকে ঈশ্বরীমূর্তিতে দেখ 


উৎফুল্লা, সদ! হান্তময়ী, তাহা স্তবস্তুতি দ্বারাই বিশেষভাবে উপলব্ধি 
করা যায় বলিয়া, মন্ত্রে উক্ত হইয়াছে প্ভূয়মানা সুরধিভিঃ”। এইরূপে 
মা আমার হাসিমুখে অনুর দেহে অস্ত্র শস্ত্র নিক্ষেপ করিতে 
লাগিলেন। “মুমোচান্গুরদেহেষু শন্তাণ্যত্রাণি চেশ্বরী”। মা আমার 
ঈশ্বরীমূর্তিতে প্রকটিত হুইয়৷ অনুরশক্তি সংহরণ করিতে উদ্ধত 
হইলেন। ভূয়মানা হইলেই মায়ের ঈশবরীমুন্তি_সর্বভাবাধিষঠাত্রী 
মুর্তি প্রকাশ পায়। খুলিয়া বলি--সাধক ! তোমারই আত্মপ্রকৃতিকে 
_ অস্তরস্থ মাতৃ-মূরতিকে স্তবস্তুতি দ্বারা সতত ঈশ্বরত্বের মহিমা দ্বারা 
মণ্ডিত করিয়া রাখ, কখনও দীনা মলিনা অবসন্না করিয়া রাখিবে 
না। প্উদ্বরেদাত্মনাত্মানং নাত্মানমবসাদয়েং” ভগবদ্গীতার এই 
মহাবাক্যের কার্য্যকরী অবস্থা যদি উপলব্ধি করিতে চাও, তবে নিয়ত 
মাকে ঈশ্বরীমৃত্তিতে দেখ। উহ! একদিনে হয় না, পুনঃ পুনঃ 
ঈশ্বরত্বের মহিমাযুক্ত বাক্যাদির উচ্চারণ, অর্থাৎ স্তবস্তুতির দ্বারাই 
সহজসাধ্য হইয়া থাকে । যত মাকে ঈশ্বরী বলিয়! বিশ্বাস করিতে 
পারিবে, ততই সহজে অন্ুুরশক্তি বিলয় হইতে থাকিবে, সঙ্গে সঙ্গে 
তোমার ইচ্ছার অভিঘাতরূপ অনৈশ্বর্ধ্য বা জীবত্ব দূর হইতে থাকিবে । 

ঈশ্বরত্ব কি? ইচ্ছার অনভিঘাত। ইচ্ছার অভিঘাত ন! হওয়াই 
অর্থাৎ পূর্ণ হওয়াই এঁধর্য্য বা ঈশ্বরত্ব। আর ইচ্ছার অপূর্ণতাই 
অনৈশ্ব্ধ্য বা জীবত্ব। ঈশ্বরীমূত্তির দর্শন ব্যতীত জীবত্বের হাত হইতে 
পরিত্রাণ পাওয়া যায় না। তাই জীব মাত্রেরই নিয়ত আত্মপ্রকৃতিকে 
ঈশ্বরী মৃত্িতে উপলব্ধির চেষ্টা করা উচিত। স্তবস্তুতিই উহার 
সহজ ও সুনির্দিষ্ট উপায়। আরে, “আমি ভাল হইব, সুখে থাকিব 
অসৎ-প্রবৃত্তি দূর করিব, সংসারে আসক্ত হইব না, ভগবানকে বিশ্বাস 
করিব--ভক্তি করিব” ইত্যাদি ইচ্ছা আমাদের মনে কতবার জাগে; 
কিন্তু এ সকল ইচ্ছা পূর্ণ হয় না কেন? ইচ্ছার অভিঘাত হয় কেন? 
মাকে ঈশ্বরী বলিয়া ডাকি না, ভাকিলেও বিশ্বাস করি না, মা যে 
আমার ঈশ্বরী! তাহাতে যে কোন ইচ্ছারই অভিঘাত নাই! ইহা 
প্রাণ মানিতে চায় না। তাই অনৈষ্ব্্য দূর হয় না। 

সিংহধৰ্ম্মের আবির্ভাব ১৫৫ 


সোহপি ক্রুদ্ধোধৃতশটোদেব্যাবাহনকেশরী । 
চচারাস্রনৈন্তেযু বনেষিব হুতাশনঃ ॥ ৫০ ॥ 


অচ্থবাদ্দ। দেবীর বাহন সেই কেশরীও ক্রুদ্ধ হইয়া কেশর 
কম্পিত করিয়া অরণ্য মধ্যে হুতাশনের ন্যায়, অন্ুুরসৈন্যমধ্যে বিচরণ 
করিতে লাগিল । 

ব্যাখ্যা । মা ঈশ্বরীমূ্তিতে সমরোগতা ; সুতরাং তাহার বাহনও 
অন্থরভাব হননেচ্ছু। পূর্বের বলিয়াছি-_জীব যখন সিংহভাবাপন্ন 
হয়, অর্থাৎ স্বকীয় জীবভাবের উপর হিংসাভাব পোষণ করে, তখনই 
মা অস্থ্রমর্ধিনী মুত্িতে তদুপরি অধিষ্ঠিত হন। অথবা মা যখন 
অন্মুর সংহারিণী মূত্িতে আত্মপ্রকাশ করেন, তখন জীব আর সিংহ্ধন্মী 
না হইয়া থাকিতে পারে না। আজ মাতা স্বয়ং সমরোগ্ভতা, তাই 
সন্তানও সিংহ-ধন্মাঁ-_অস্ুরদলনে সমুগ্ভত। | 

সাধক! যখন দেখিবে-_কে যেন জোর করিয়া জগতের যাবতীয় 
কাৰ্য্য হইতে টানিয়া আনিয়া, মধ্যে মধ্যে তোমাকে সাধনায় নিযুক্ত 
করিতেছে, যেন কোনও অজ্েয় শক্তি কর্তৃক পরিচালিত হইয়া, 
হঠাৎ ছুই চারিটা আাধনোপযোগি-কর্ম করিয়া ফেলিতেছ, তখনই 
বুঝিও__মায়ের আকর্ষণ আসিয়াছে, মা রণক্ষেত্রে অবতীর্ণ হইয়াছেন। 
সেই সময় তুমিও মায়ের-ইচ্ছার অনুকূলে বথাশক্তি পুরুষকার প্রয়োগ 
করিও, স্বকীয় জীবভাবকে সমূলে উচ্ছেদ করিবার ইচ্ছা পোষণ 
করিও ; তবেই তোমাতে সিংহধর্ম্ম আবিভূর্তি হইবে । মা তোমার 
অঙ্গে শ্রীচরণ স্থাপন করিয়া তোমাকে ধন্য করিয়া! দিবেন । 

যাহারা বলেন__“মা! যেদিন আসিবেন, সেইদিন আমি সিংহধন্মী 
হইব_মা যেদিন সাধনা করাইবেন, সেদিন আমি সাধনা 
করিব ;” বুঝিতে হইবে-_-তীহারা এখনও পর্য্যন্ত ছ্র্বলতার হাত 
হইতে পরিত্রাণ পান নাই। এরূপ ভাব একান্ত নিন্দনীয়। 
জগতের সকল কাধ্য করিবার সময়_ “আমি কর্তা,” «আমার 
অধ্যবসায়,» এরূপভাবটা বেশ আছেঃ আর কেবল মাকে স্মরণ 

১৫৬ নিজেকে হিংসা করা 


করিবার বেলাই, মায়ের উপর নির্ভরত!। উহা আত্মবঞ্চন! মাত্র । 
নিতান্ত দুর্ববলচিত্ত মানুষই এরূপ সাস্তবনা বাক্য প্রয়োগে মনকে 
প্রবোধ দিয়া, অন্ধ গড্ডালিকা প্রবাহে পরিচালিত হয়। মনে 
রাখিও-_দুর্ব্বলের পক্ষে আত্মলাভ একান্ত অসম্ভব । “নায়মাত্মা 
বলহীনেন লভ্যঃ।” জগতের যাবতীয় কার্য্যের প্রারম্ভেই 
. ঈশ্বর-কর্তৃত্ব দর্শন করিতে হয়; কিন্তু সাধনারূপ কার্য্যের অবসানে, 
ঈশ্বর-কর্তৃত্ব দর্শন করিতে হয়। জগতের সকল কার্য্যেরই কিছু না 
কিছু নিক্ষলতা আছে; কিন্তু সাধনা কার্যের একটা দীর্ঘ নিশ্বাস 
পর্য্যন্ত পূর্ণ সফলতাময়। “আমি সাধনা করিব,” এইরূপ সাধু 
সন্কল্লটী পর্য্যন্ত নিক্ষল হয় না। তাই বলিতেছিলাম-_জীব ! তুমি 
সিংহধন্মী হও, মা তোমাতে অধিষ্ঠিত হইবেনই ! তুমি “বনেষু 
হুতাশনইব” অসুর সৈম্তমধ্যে বিচরণ করিতে থাক । 

এই মন তন্থ দৃষ্টাস্তটা বড় সুন্দর! অরণ্যস্থ শুকাষ্ঠ সমূহের 
পরস্পর ঘর্ষণে অগ্নি উৎপন্ন হয় এবং ক্রমে সমুদ্বয় বনকেই ভন্মীভূত 
করে। বনই বনকে দগ্ধ করে। তুমিও নিজেই নিজেকে হিংসা 
করিতে থাক। তোমার এই জীবভাব, এই অস্থুরভাব, এই 
দেহাত্ববুদ্ধিবপ অহঙ্কার, ইহার প্রতি নিজেই হিংসাঁপরায়ণ হও । 
ইহাই তোমার কার্য্য। ইহাই তোমার ব্বধর্ম । গীতায় যাহাকে 
স্বধৰ্ম্ম বল! হইয়াছে, দেবী-মাহাত্য্যে তাহাই দেবীর বাহন সিংহরূপে 
উক্ত হইয়াছে। এ তত্ব সাধকগণের একান্ত উপাদেয় 


নিঃশ্বাসান্‌ মুযুচে যাংশ্চ যুধ্যমানারণেহম্িকা । 
ত এব সদ্যঃ সম্ভৃতাগণাঃ শতসহঅশঃ ॥ ৫১ ॥ 


অনুবাদ । অম্বিকা যুদ্ধ করিতে করিতে যে সকল নিশ্বাস 
পরিত্যাগ করিয়াছিলেন, সেই নিশ্বাসগুলিই তৎক্ষণাৎ শত সহত্রগণ 
(অসুর নিধনকারী গণনামক সৈন্যদল ) রূপে সম্ভূত হইয়াছিল । 

মাতৃ-নিশ্বাস ১৫৭ 


ব্যাখ্যা । মা স্বয়ং রণক্ষেত্রে অবতীর্ণ, ইহা আত্মসমর্পনকারী 
সাধকেরই উপলবিযোগ্য । পূর্বে অনেকবার এ কথা বলা 
হইয়াছে। মাতৃ-নিশ্বাস দেই আত্মসমর্পণের চরম 'লক্ষণ। সাধক 
যখন প্রতিকর্ম্মে মাতৃপ্রেরণা মাত্র দেখিতে পায়, তখন ধীরে ধীরে এই 
অশ্বিকার নিশ্বাসরহস্ত ভেদ করিতে সমর্থ হয়। নিশ্বাসটা পর্য্যন্ত 
আমার নহে, উহ! মায়ের। মা আমার অন্তরে প্রাণময়ী মুক্তিতে 
বিরাজিতা রহিয়াছেন ; তাহারই বহির্লক্ষণ__শ্বাস প্রশ্বাসরূপ প্রান 
ক্রিয়া। নিশ্বাস বলিয়-_সামান্ত বায়ুপ্রবাহ বলিয়া, আমর! যাকে 
উপেক্ষা করি, উহাই যে মাতৃ-নিশ্বাস! ওগো তোমরা মাকে অন্বেষণ 
করিতে কোথায় ধাবিত হও? দেখ চাহিয়া__-তোমার- নাসাপুট 
হইতে যে প্রাণন ক্রিয়! হইতেছে,  উহাই ত মায়ের সত্তা বলিয়া 
দিতেছে। এ যে মা, ধর উহাকে! উহারই গতি লক্ষ্য করিয়া মা 
মা বলিয়া ডাক ; মায়ের সন্ধান পাইবে, মা ধরা দ্রিবেন। বিনা 
রোধে বায়ু কুস্তকে স্থির হইয়! যাইবে, চিত্তচাঞ্চল্য দূরীভূত হইবে-_ 
যথার্থ স্থৈ্য ও আনন্দের আস্বাদ পাইয়া জীবন ধন্য হইয়া যাইবে। 
কিন্ত সে অন্ত কথা 

সাধারণতঃ নিশ্বাসই চিত্তবিক্ষেপের বহির্লক্ষণ। চিত্ত যে বিক্ষিপ্ত, 
তাহা শ্বাসের গতি লক্ষ্য করিলেই বুঝা যায়। তাই অধিকাংশ যোগী - 
বহিঃপ্রাণায়ামের সাহায্যে বিক্ষেপ দূর করিতে চেষ্টা করেন। 
পুরক রেচক কুম্ভক অভ্যাস করিয়া, শ্বাসের গতিকে সংযত করেন । 
চিত্তকে স্থির করিবার জন্য এই সকল অতি স্থূল উপায়। উহা দ্বারা 
চিত্ত স্থির হইতে পারে, কিন্তু আত্মলাভ হয় না। কারণ বহুদিন 
এরূপ অভ্যাসের ফলে চিত্তের প্রশান্ত ভাবটাই যোগীর একমাত্র 
লক্ষ্য হইয়া পড়ে। যদিও প্রশাস্তচিত্ততা আত্মলাভের ব হির্লক্ষণ, 
তথাপি মনে রাঁখিও- চিত্ত প্রশান্ত হইলেই আত্মলাভ হয় না। যে 
আত্মাকে চায়__বরণ করে, মাত্র সেই তাহাকে পায়। তাই শ্রুতি 
বলেন-_“্যমেবৈষ বৃণুতে তেনৈব লভ্যঃ!” যে যাহা চায় সে তাহাই 
পায়। “যে থা মাং প্রপদ্তন্তে তাংস্তথৈব ভজাম্যহং।” তুমি 

চিত্রস্থ্র্্য চাও-_তাহাই পাইবে ৷ মা যে আমার কল্পতরু ! মাকে 
পাইলে চিত্ত যে স্বতঃই প্রশান্ত হয়, ইহা না বুঝিয়া, কৌশলের 
সাহায্যে শ্বাস রুদ্ধ করিলে, কদাপি অজ্ঞান দূর হয় না, অনুতত্বের 
সন্ধান পাওয়া যায় না। বরং যাহারা বাল্যকাল হইতে ব্রন্মচর্ধ্য 
অভ্যস্ত নহে, এরূপ গৃহস্থ লোকের পক্ষে, ওরূপ হঠ প্রাণায়াম অনেক 
স্থলেই যে যক্ষা প্রভৃতি দুরারোগ্য রোগের হেতুম্বরূপ হইয়া পড়ে 
ইহাও অনেক স্থলে দেখা গিয়াছে । 

সে যাহা হউক, নিশ্বাসগুলিকে অম্বিকার_ মায়ের নিশ্বাস 
বলিয়া বুঝিতে পারিলেই, উহারা গণসৈম্তরূপে অস্থুরনিধন উদ্দেশ্যে 
মাতৃসহায়তাকল্পে দণ্ডায়মান হয়। নিশ্বাসগুলি যে মায়ের ইহা 
বুঝিবার উপায় কি? যে নিশ্বাস মায়ের, তাতে কিছু না কিছু 
মাতৃ-চিহ্ন থাকিবেই। এ চিহ্ু__মাতৃ-নাম, প্রণবাদি মন্ত্ৰ । শ্বাসে 
প্রশ্বাসে জপ যাহাদের অভ্যস্ত হইয়াছে, তাহাদের এ জপই আস্ুরিক 
বৃত্তি দমনের পক্ষে বিশেষ সহায়। যখন দেখিতে পাইবে_-তোমাঁর 
নিশ্বাসগুলি মাতৃ-নামসহ আসিতেছে, তখনই বুঝিতে পারিবে 
অন্বিকার নিশ্বাসগুলি কিরূপে গণসৈন্য হইয়া অস্ুুরনিধন করে। 
পরবন্তি-মন্ত্রে ইহা আরও স্পষ্টীকৃত হইবে । 

আর একটি কথা__নিশ্বাসকে মাতৃ-নিশ্বাসরূপে উপলব্ধি করাই 
'_ যথাৰ্থ আত্মসমর্পণ । আমার বলিতে কিছুই যে নাই, নিশ্বাসটী পর্য্যন্ত 
মা তোমার, আমার আমিই যে তুমি গো, আমার আমি-রূপে তুমিই 
ত নিত্য বিরাজিত। আমি রূগী তোমারই নিশ্বাস, এই নাসাপুটে 
প্রবাহিত হইতেছে । হে আমার আমি! হে আমার আমি! ওঃ 
কি আনন্দ! কি সত্য! কি অমৃত! ওগো অমৃতের পুত্ৰগণ । 
একবার এই সত্য উপলব্ধি কর। তোমার পায়ের নখাগ্র হইতে : 
কেশাগ্র পর্য্যন্ত, কি সুখময় অমৃতময় মধুময় স্পর্শে, সপ্তীবিত পুলকিত 
হইয়া উঠিবে! সে আনন্দ ধরিয়া রাখিবার স্থান নাই। এত মহান 
এত ঘন, এত নিবিড় । একবার দেখ দেখি__তোমার আমিটাই 
মা, একবার অন্গভব কর দেখি--তোমার এই নিশ্বাসগুলি তোমার 

নহে তোমারই অন্তরস্থ তীর; দেখিবে__-আমিত্ব কোথায় পলায়ন 
করিয়াছে। যে আমিত্বকে লয় করিবার জন্য কত জন্বব্যাগী 
প্রাণপাত কঠোর তপস্তা ; সেই আমিত্বের লয় কত সহজে নিষ্পন্ন 
হইয়া যায়। যে গঢ় রহস্ত মা আজ অকপটে চক্ষুর জলের সহিত 
বড় আদরের সন্তানগণের সম্মুখে ধরিলেন__তাহা যেন অনাদৃতি, 
উপেক্ষিত ও বাক্যমাত্রে পর্য্যবসিত হইয়া, হাটে মাঠে বিক্রীত 
না হয়। দেখিও যেন কেহ মায়ের প্রাণে ব্যথা দিও না। 


যুযুধুস্তে পরণুভিভিন্ৰিপালাসিপাট্টিশৈঃ। 
নাশয়ন্তোহস্থরগণান্‌ দেবীশক্তযপরৃংহিতাঃ ॥৫২॥ 


অন্ুবাদ্ধ। তাহার! (সেই গণ নামক সৈন্যদল) দেবীর শক্তিতে : 
বদ্ধিত-পরাক্রম হইয়া, পরশু ভিন্দিপাল অসি এবং পট্টিশ দ্বারা 
অন্ুুরদিগকে বিনাশ করতঃ যুদ্ধ করিতে লাগিল । 
ব্যাথ্যা। যতদিন নিশ্বাসগুলিতে আমার বলিয়া অভিমান থাকে, 
ই উহার! নিববাধ্য ; পরন্ত পলে পলে মৃত্যুর করাল কবলে 
নি করিবার চেষ্টা করে। আর যখন মাতৃনিশ্বাসরূপে প্রতীতি- 
যোগ্য হইতে থাকে, তখন উহার! “দেবীশক্ত,পবৃংহিতাঃ৮ মাতৃ- 
শক্তিতে শক্তিমান্‌ হইয়া, অমিতবীর্য্যে অসুরসৈন্য বিধ্বস্ত করিয়া 
অমরত্বের সন্ধানে ধাবিত হয়। ইহা শুধু ভাষার বঙ্কার নহে__সত্যই 
নিশ্বাসগুলিকে মাতৃ-নিশ্বীস বলিয়া ধরিতে__বুবিতে পারিলে, 
আস্ুরিক বৃত্তির দমন এবং মৃত্যুভয় তিরোহিত হয়। ইহা বহুধা 
পরীক্ষিত প্ুব সত্য । সে যাহা হউক নিশ্বাসগুলি যে মায়ের, তাহা 
বুঝিবার উপায় পূর্বেই বলা হইয়াছে_জপ। মৃত জপ নহে-__ 
চৈতন্তময় জপ-_চৈতন্যযুক্ত মন্ত্র জপ। এ জপ, করিতে হয় না; 
আপনিই হয়।. শ্বাস প্রশ্বাস যেরূপ চেষ্টা করিয়া করিতে হয় না, 
ইহাও সেইরূপ বিনা চেষ্টায় নিষ্পন্ন হয়। একদিনে ন! হইতে পারে 

প্রথম কয়েকদিন একটু যত্নের সহিত অভ্যাস করিলেই জপ স্বাভাবিক 
হইয়া যায়। আত্মসমর্পন এবং মন্ত্রচৈতন্য উভয়ের সার্থকতা, এই 
মাতৃ-নিশ্বাসের উপলব্ধিতেই সর্বপ্রথম পরিলক্ষিত হইয়া থাকে। 
মনে রাখিতে হইবে__সর্ব্ববিধ সাধনার উহাই মেরুদণ্ড । ওঁ দুইটা 
মূলধন লইয়া অবতীর্ণ হইলে, সকল সাধনাই অচিরে সুফল প্রদান 
করিয়া থাকে। 

সন্যাসিগণও আত্মসমর্পণ সাধনায় সিদ্ধ হইবার জন্য অজপা 
অর্পণরূপ একটি অনুষ্ঠান করিয়া থাকেন। উহার সারমর্শ্ম এইরূপ-_ 
আমরা অহোরাত্রে একুশ হাজার ছয়শত অঙ্রপা অর্থাৎ_“হংস”__ 
মন্ত্র জপরূপ শ্বাস প্রশ্বাস করিয়া থাকি। উহাই আমার আমিত্ব। 
বাস্তবিকই জীবভাবীয় আমিত্বকে একটু সুক্ষ দৃষ্টিতে দেখিতে গেলে, 
কতকগুলি শ্বাস প্রশ্বাসের সমষ্টিমাত্র পাওয়া যায়। এঁ সমষ্টি- 
সংখ্যাকে কতিপয় অংশে বিভক্ত করিয়া গুরু গণেশ শিব বিষ্ণু 
প্রভৃতির উদ্দেশে অর্পণ করিতে হয়। এইরূপে সমস্ত অর্পণ করিয়া 
আর কিছুই অবশিষ্ট থাকেনা, সুতরাং আমি বলিয়াও আর কিছুই 
রহিল না। শেষে একমাত্র অয় ব্রহ্মসত্তাই রহিয়া গেল। এই 
অনুষ্ঠানটা অনেক স্থলেই মন্ত্র উচ্চারণ মাত্রে পর্যবসিত হুইয়! থাকে । 
মাত্র এইরূপ কয়েকটি মন্ত্র পাঠের দ্বারা কতদিনে যে আমিত্ব লয় হয়, 
তাহা বলিতে পারি না। তবে এইরূপ মাতৃ-নিশ্বাসের উপলব্ধিতে 
যে অচিরেই আমিত্ব লয় হয়, তাহাতে কোন সংশয় নাই। 

আমিত্ব লয় শব্দে কেহ এমন মনে করিওনা যে «আমি থাকিব 
নাগ। স্মরণ কর- প্রথম খণ্ডে লগ্ঠনের দৃষ্টান্তে বল! হইয়াছে-_বহু 
আম্মি বাস্তবিক নাই। এক আমিই, মন বুদ্ধি ইন্দ্রিয়াদির ভিতর 
দিয়া প্রকাশ হইতে গিয়া, বহু আমির ন্যায় প্রতিভাত হইতেছে। 
এ অজ্ঞান-কল্পিত আমিত্বকে বিলয় করিতে পারিলেই, আমির প্রকৃত 
স্বরপটি ধরা পড়ে। যাহা যথার্থ আমি, যিনি এক আমি, তিনি 
সেই আত্মা, মা আমার নিত্যই যে প্রকাশিত রহিয়াছেন, তাহা 
 উপলবিযোগ্য হইয়া! থাকে। 

ভগবদ্গীতোক্ত দ্রব্যযজ্ঞাদিও এই আত্মসমর্পণেরই ক্রম মাত্র । 
জীবের যখন একটু একটু করিয়া ভগবৎ সত্তাঁয় বিশ্বাস আসিতে থাকে, 
তখন হইতে দ্রব্যযজ্ঞ অর্থাং__ভগবৎ উদ্দেশ্টে দ্রব্যাদি অর্পণ আরম্ভ 
হয়, আমিকে অর্পণ করিবার ইহাই পূর্বব লক্ষণ। এইরূপ কিছুদিন 
করিবার পর, জীব আর মাত্র দ্রব্য অর্পণ করিয়া তৃপ্তি পায় না, একটু 
একটু করিয়া সাধন ভজন করিতে আরম্ভ করে; উহার নাম 
তপোষজ্ঞ। ইহার উদ্দেশ্য_আমিকে পরিষ্কার পরিচ্ছন্ন করা । যখন 
দেখিতে পায়__আমি বড় মলিন-__-অতিশয় বিষয়াসক্ত ; এ অপবিত্র 
আমিকে লইয়া, সে পরম পবিত্রের চরণে অর্পণ করা যায় না, তখনই 
তপস্তা দ্বারা আমিকে পবিত্র করিতে প্রয়াস পাঁয়। একটু পবিত্র 
হইলে__তবে যোগযজ্ঞের অধিকার হয়। তখন ভগবানের সহিত 
যোগ রাখিয়া যাবতীয় কর্ম্মই বজ্ঞরূপে অনুষ্ঠান করিতে থাকে ।. এ 
অবস্থায়ও আমিটি পৃথক থাকিয়া যায়। কিছুদিন ভগবানের সহিত 
যোগ বা মিলন সংঘটিত হইলে, ভালবাসা আসক্তি বা ভক্তির উদয় 
হয়। এই ভক্তি যখন পরাকাষ্ঠা প্রাপ্ত হয়, অর্থাৎ প্রেমে পরিণত 
হয়__তখনই স্বাধ্যায়-জ্ঞানযজ্ঞ নিষ্পন্ন হয়, অর্থাৎ স্বরূপের অধ্যায় 
বা উপলব্ধি হয়। এইরূপে আত্মসাক্ষাৎকাররূপ মহাজ্ঞান অধিগত 
হইয়া! থাকে। প্রেমে আত্মহারা হওয়ার নামই যথার্থ আত্মদান। 
এইরূপ আত্মদানের নামই আমিত্ব-বিলয়। ইহাই পসব্বধন্মীন্‌ 
পরিত্যজ্য মামেকং শরণং ব্রজ” মন্ত্রের চরম সার্থকতা । 

ভাবিও না, এইরূপ আত্মদাঁন করিতে পারিলেই আর কখনও 
জীব-ভাবীয় আমিত্বের স্ফুরণ হইবে না। ভগবান তোমার আমিকে 
আবার তোমাকেই ফিরাইয়া দিবেন। তিনি একবার একবার 
তোমাকে আত্ম-হার! করিয়া, আপন বুকে মিলাইয়া লইবেন, আবার 
তোমার আমি তোমারই কাছে ফিরিয়া যাইবে। তখন সে আমি, 
বড় সুন্দর! বড় পবিত্র । বিন্দুমাত্র অভিমান নাই। বিন্দুমাত্র 
আসক্তি নাই! তখন সে আমি, সত্যের সুদৃঢ় ভিত্তির উপরে 
. প্রতিষ্ঠিত। তখন সে শাস্ত্রবিহিত কৰ্ম্মই করুক, অথবা! নৈহ্র্ম্যই 

অবলম্বন করুক, সকল অবস্থাতেই ভগবৎশক্তি বিকাশের যন্ত্ররূপে 
পরিচালিত হইতে থাকে। ইহাই আত্মসমর্পণের চরম লক্ষণ । 

সে যাহা হউক, মাতৃ শক্তিতে শক্তিমান গণসৈন্যসমূহ, অর্থাৎ 
প্রণবাদি মন্ত্রময় নিশ্বাসগুলি ভিন্দিপাল প্রভৃতি অস্ত্র-প্রয়োগে অন্গুর- 
বল ক্ষয় করিতে লাগিল। ভিন্দিপাল প্রভৃতি অস্ত্রের ব্যাখ্যা পূর্বেই 
করা হইয়াছে। যদিও এ অর্থ অনুরপক্ষেই প্রযুজ্য, তথাপি তৎপরবর্তাঁ 
“নিজশস্ত্ান্ত্রবথিনী” ইত্যাদি মন্ত্রে, মাতৃপক্ষেও এ সকল অস্ত্র প্রয়োগের 
রহস্ত. বিবৃত হইয়াছে; সুতরাং পুনঃ পুনঃ তাহার আলোচনা 
নিশ্রয়োজন। সাধারণ নিশ্বাস যে চিত্ত বিক্ষেপের চিহ্ন, অর্থাৎ 
আন্মুরভাবেরই পরিপোষক, ইহা! পূর্ববমন্ত্রে বল! হইয়াছে। কিন্ত 
যখন এই নিশ্বাস মাতৃনামময় হয়, অর্থাৎ চৈতন্তযুক্ত মন্ত্র জপময় হইয়া, 
মাতৃ-নিশ্বাসদপে উপলব্ধ হইতে থাকে, তখন উহাই আন্মুরিকভাবের 
বিঘাতক হয়। ইহাই গণসৈন্তবৃন্দের অসুর নাশ । 

সাধক! একবার পরীক্ষা করিয়া দেখিও-_-তোমার চিত্ত যখন 
নানারূপ বৈষয়িক চিন্তায় বিব্রত হয়, আন্মুরিক ভাবগুলি যখন একটার 
পর একটা আসিয়া উপদ্রব করিতে থাকে, তখন তোমার নিশ্বাসের 
দিকে লক্ষ্য করিও! নিশ্বাসে নিশ্বাসে যেন জপ চলিতে থাকে, আর 
সেই সঙ্গে বোধ করিবে_ তোমারই অন্তরস্থ মায়ের নিশ্বাস তোমার 
নাসাগুট দিয়া যাতায়াত করিতেছে। দেখিবে__অনতিবিলম্কে 
আন্ুরিক ভাব প্রশমিত হইয়া চিত্ত প্রশান্ত হইবে । এসকল ক্রিয়ার 
ফল তৎক্ষণাৎ বুঝিতে পারিবে । 


সপ ————— 


অবাদয়ন্ত পটহান্‌ গণাঃ শঙ্বাংস্তথাঁপরে । 
যৃদঙ্গাংশ্চতখৈবান্যে তস্মিন্‌ যুদ্ধমহোৎসবে ॥৫৩৷৷ 


অনুবাদ । সেই যুদ্ধমহোৎ্সবে গণসৈম্ত সমূহের কেহ কেহ 
পটহ, কেহ বা শঙ্খ, অপর সকলে যৃদঙ্ধ্বনি করিতে লাগিল । 

নাদের সহিত ইষ্টমন্ত্র "১৬৩ 


ব্যাখ্য।। এই মন্ত্রেও একপ্রকার সাধনার উপদেশ রহিয়াছে। 
শ্বাসের গতি ধরিয়া কর্ণবৃত্তি নিরোধপুর্ববক, অনাহত চক্রে গমন 
করিয়া, কিছুকাল অবস্থান করিতে পারিলেই পটহ শঙ্খ ও মৃদঙ্গধ্বনি 
শ্রুতিগোঁচর হইতে থাকে । এতদ্যতীত বিল্লী ভেক মেঘ বজ্র ও ঘণ্টা 
প্রভৃতির ধ্বনিও শোনা যায়। মন্ত্রে কেবল পটহ শঙ্খ ও মৃদঙ্গ মাত্রের 
. উল্লেখ আছে উহারাই প্রধান। বিল্লি মেঘ প্রভৃতির ধ্বনি উহার 
অন্তভূক্তি। সকল সাধকেরই একপ্রকার ধ্বনি শ্রব্ণগোচর হয় না। 
প্রকৃতিগত বৈচিত্র্যবশতঃ এই ধ্বনিশ্রবণেরও বৈচিত্র্য হয়। তবে 
উল্লিখিত প্রকারের ধ্বনিগুলি অধিকাংশ সাধকই শুনিতে পান। 

এইরূপ অনাহতস্থ কোন নির্দিষ্ট নাদের সহিত যখন ইষ্মন্ত্ 
মিলিয়া যায়, তখনই সাধক জপ সম্বন্ধে নিশ্চিন্ত হইতে পারেন । 
ইহাই তান্ত্রিক মন্ত্র-চৈতন্য। এই অবস্থায় আর চেষ্টা করিয়া জপ 
করিতে হয় না, স্বাভাবিক শক্তিবশেই জপ হইতে থাকে । এই নাদ 
যখন প্রকাশ পায়, তখন একটা অনির্বচনীয় আনন্দ লাভ হয়। 
সাঁধককে উন্মাদবৎ ছুটাইয়| লইয়া চলে । কোথাও কিছু নাই, 
অনবরত মৃদ্গধবনি বংশীধ্বনি! সে ধ্বনি কি আকর্ষণময় ! যেন 
প্রাণটিকে টানিয়া লইয়া চলে। ইহাই শ্রীকৃষ্ণের মূরলীধ্বনি ৷ বাহার 
আকর্ষণে গোপিকাগণ কুল ছাড়িয়া অকুলে ভাসিয়াছিল, সত্যই গো! 
সে ধ্বনি কুলনাশক ! মানুষকে উন্মাদবৎ করিয়া তোলে। বংশী 
পটহ শঙ্খ মৃদঙ্গ, ইহার যে কোনও ধ্বনি প্রকৃতিগত হইলে, সাধক 
একটা অভূতপূৰ্ব্ব আনন্দ ভোগ করিতে থাকে। এ নাদের, সহিত 
প্রণবাদি মন্ত্র যোগ করিয়া লইলে চিত্ত আপন! হইতে প্রশান্ত হয়; 
বৈষয়িক চাঞ্চল্য তিরোহিত হয়; সুতরাং আস্সুরিক অত্যাচার 
বিদুরিত হইয়া যায়। 

তবে একটা কথা এখানে বলিয়া রাখি-__কেহ মাত্র উক্তপ্রকার 
ধ্বনি শুনিবার জন্য অধ্যবসায় প্রয়োগ করিও না । উহ! সত্যলাভের 
অন্তরায়। নাদ শুনিলেই সত্য লাভ হয় না। সত্যলাভের পথে 
অগ্রসর হইলে, ওঁ সকল আপন! হইতেই আসিতে থাকে। তুমি 

মাতৃ-আহ্বান শুনিবার জন্য কাতর প্রাণে উৎকর্ণ হইয়া, অনাহত 
কেন্দ্রে অবধান প্রয়োগ কর-_দেখিবে যথার্থ ই মায়ের আমার 
আকর্ষণময় কর্ণামৃত-রসায়ন আহ্বান আসিতেছে। আর তুমিও সেই 
সঙ্গে “যাই মা” “্যাই মা” বলিয়া প্রত্যুত্তর দিতে থাক। সকল সময়ই 
মনে রাখিতে হইবে-_মাতৃ-লাভ আমার লক্ষ্য, পথিমধ্যে কত কি 
আসিবে, যাইবে, সকলই দেখিব, সকলই শুনিব, কিন্তু কোনটাতেই 
আসক্ত হইব না। ধ্বনি ত সামান্য কথা নানারপ যোগ বিভূতিতেও 
যেন মুগ্ধতা না আসে। 

সে যাহা হউক, এই মন্ত্রে যুদ্ধকে মহোৎসব বলা হইয়াছে। 
যথার্থই যে যুদ্ধে মা স্বয়ং অবভীর্ণা, যে যুদ্ধ মাতৃ-নিশ্বীসসম্ভূত 
গণসৈশ্তবন্দের মৃদঙ্গাদি ধ্বনি দ্বারা মুখরিত, তাহাকে উৎসব ব্যতীত 
ব্যসন কিরূপে বলা যায়? যে যুদ্ধে অবতীর্ণ হইলেই আমার মুক্তি- 
মন্দিরের হিরগ্নয় বিজয়-কেতন নয়নগোচর হয়, যে যুদ্ধে আমার 
আন্মুরিক শক্তিনিচয় প্রলয়াভিমুখী হয়, সে যুদ্ধকে উৎসব ব্যতীত 
ব্সন কিরপে বলা যায়? সাধক! একবার এই. যুদ্ধে অবতীর্ণ 
হইলে ক্ষতি কি! 


ততে দেবী ত্রিশুলেন গদয়া-শক্তিরৃপ্তি ভিঃ। 
খড়গাদিভিশ্চ শতশোনিজঘান মহাস্থরান্‌ ॥৫৪॥ 


অনুবাদ । অনস্তর দেবী ত্রিশূল গদা শক্তি এবং খড়গ প্রভৃতির 
প্রহারে, শত শত মহানুর নিহত করিতে লাগিলেন । 

ব্যাখ্যা । সিংহ. এবং গণসৈম্তবৃন্দের যুদ্ধ প্রণালী বর্ণিত হইয়াছে। 
এইবার মাতৃ-ুদ্ধের বর্ণনা হইতেছে। প্রথমেই ত্রিশূলাঘাতে অস্থুর 
' নিধনের উল্লেখ আছে। ত্রিশূল কি? ত্রিপুটী জ্ঞান। জ্ঞাতা 
জয় এবং জ্ঞান, এই ব্রিপুটাই ত্রিশূল পদবাচ্য। ইহা বিজ্ঞানময় 
মহেশ্বরের অস্ত্র । হতিপুর্বের স্বয়ং মহেশ্বর স্বকীয় শূল হইতে শূল 
নিষকাসনপূরর্বক দেবীকে অর্পণ করিয়াছিলেন। ্রিপুটার সাহায্যে 

ত্রিশূলরহস্ত ১৬৫ 


কিরূপে অস্থরনিধন হয়? রূপ রসাদি বিষয়, কিংবা কামাদি বৃত্তি, 


যখন চিত্তক্ষেত্ৰকে বিক্ষুব্ধ করিয়া তোলে, তখনই উহাদিগকে লক্ষ্য 
করিয়া ত্রিপুটী প্রয়োগ করিতে হয়। বিষয় কিংবা বৃত্তিনিচয় যে 
ত্রিপুটী ব্যতীত অন্ত কিছুই নহে, ইহা! পুনঃ পুনঃ বিচারের সাহায্যে 


. দৃঢ় ধারণা করিতে হয়। 


খুলিয়া বলিতেছি__মনে. কর, তুমি কোনও কমনীয় কাস্তিতে 
মুগ্ধ । এ কান্তিতে দৃঢ় অভিনিবেশ সহকারে দেখিতে থাক। এই 
যে কান্তি, ইহা আমারই জ্ঞানের বিষয় ব! জ্ঞেয় । আর “আমি 
জানিতেছি* এই আমি অংশটীর নাম জ্ঞাতা, এবং “জানিতেছি” 
এই অংশটির নাম জ্ঞান। ইহা একই জ্ঞানসমুদ্রের তিনটা তরঙ্গ 
মাত্র। প্রথম খণ্ডে জ্ঞানমস্তি সমস্তস্ত জন্তোধিষয়গোচরে* ইত্যাদি 
শ্লোকে যে সর্বপ্রাণিসাধারণ অখণ্ড জ্ঞানসমুদ্রের বিষয় ব্যাখ্যাত 
হইয়াছে, একবার উহার সমীপবর্ত্তা হও, অর্থাৎ বুদ্ধিতে ধারণা কর। 
এক অখণ্ড জ্ঞানসমুদ্রেরই তিনটা তরঙ্গ আমার নিকট জ্ঞাতা জ্ঞেয় 
এবং জ্ঞানরূপে প্রতিভাত হইতেছে। কি রূপ রসাদি বিষয়, কি 
কাম ক্রোধাদি বৃত্তি, সকলই এ ত্রিপুটা ব্যতীত অন্য কিছু নহে। 
এইরূপ পুনঃ পুনঃ বিচারকেই ত্রিশূলাঘাত, অর্থাৎ ত্রিপুটাপ্রয়োগ 


_.. কহে। যে শক্তিপ্রভাবে জ্ঞানসমুদ্র জ্ঞাতৃজ্ঞেয়াদিরূপে তরঙ্গায়িত 


হয়, এ শক্তিই দেবী__মা! আমার। এই মায়ের দিকে লক্ষ্য রাখ__ 
দেখিতে থাক, মা একদিকে বিষয়াকারে অন্ুররূপে আত্মপ্রকাশ 
করিতেছেন ; আবার অন্যদিক দিয়া স্বয়ংই ত্রিশূলাঘাতে অর্থাৎ 
ত্রিপুটীপ্রয়োগ রূপ বিচারের সাহায্যে, উহাদিগকে নিহত করিতেছেন। 
সাধক তুমি এইরূপ ত্রিপুটী বিচার করিতেছ বলিয়া, উহাতে নিজ 
কর্তৃত্বের আরোপ করিও না। কারণ এ বিচারশক্তিরূপেও মা-ই 
আত্মপ্রকাশ করিয়া থাকেন। এই ত্রিশূলরহস্ত খুব ধীরভাবে বুৰিয়া, 
কিছুদিন দৃঢ় অধ্যবসায়ের সহিত বারংবার অনুশীলন দ্বার! প্রকৃতিগত 
করিয়া লইতে পারিলে, সাধন-সমরে জয়লাভ সুনিশ্চিত । 

ত্রিশুলের পর গদা'। গদ্‌ ধাতুর অর্থ ব্যক্ত-বাক্য। ত্রিশুলাঘাতে__ 

১৬৬ শক্তিবৃষ্ট 


্রিপুটীপ্রয়োগে যেরূপ অসুর নিধন হয়, গদাঘাতে_ব্যক্তবাক্য- 
প্রয়োগে অর্থাৎ উচ্চৈঃন্বরে স্তোত্রাদি পাঠেও সেইরূপ অন্ুরবল 
ক্ষীণ হইতে থাকে। এতদ্যতীত শক্তিবৃষ্টি এবং খড়গাঘাতেও 
অন্ুরনিধনের উল্লেখ আছে। আন্থুরিক বৃত্তি নিচয়ও যে মহতী 
শক্তির বিশেষ বিশেষ স্ফুরণ মাত্র, ইহ! পুনঃ পুনঃ ধারণা করার 
নামই শক্তিবৃষ্টি। যতক্ষণ বিষয় কিংবা বৃত্তিপ্রবাহমাত্র প্রতীতিগোচর 
হয়, ততক্ষণ উহার! অমিতবীর্ধ্য অন্থুর। আর যখন উহাদিগকে 
মাতৃ-শক্তিরূপে বুঝিতে পারা যায়, তখনই এ শক্তিবৃষ্টির প্রবাহে 
অন্ুরবল প্রক্ষীণ হইতে থাকে। বিষয় সমূহকে সর্ব্বদা শক্তিমাত্র 
রূপে উপলব্ধি করার নামই শক্তিবৃষ্টি। অবশেষে খড়ী। ইহা! 
ঘিধাকারক অস্ত্র । জ্ঞানই মাতৃ-হস্তস্থিত খড়গা। একমাত্র আত্মা__ 
মা ব্যর্তীত কোথাও কিছুই নাই, সেই সত্যজ্ঞানে প্রতিষ্ঠিত হইলেই, 
যাবতীয় অনাত্মভাব বিনষ্ট হয়। এইরূপ বিজ্ঞান খড়োর আঘাতে 
সমস্ত বৈবয়িক প্রকাশ-_অন্ুরভাব দূরীভূত হয়। সাধক! যদি 
তুমি সত্যপ্রতিষ্ঠ হইয়া থাক, যদি সত্যপ্রতিষ্ঠা তোমার প্রকৃতিগত 
হইয়া থাকে, তবে বিষয়ের সম্মুখীন হইবামাত্রই, তোমার জ্ঞান 
উহাকে সত্যরূপে--মা রূপে গ্রহণ করিবে, ইহাই অস্ুরগণের 
উপর জ্ঞান-খড়োর আঘাত। এইরূপে শত শত অস্থুর নিহত 
হইয়া থাকে । 


পাতয়ামাস চৈবান্যান্‌ ঘণ্টাম্বনবিমোহিতান্‌। 
অস্থুরান্‌ ভুবি পাশেন বদ্ধ! চান্যানকর্ষয় ॥৫৫॥ 
অনুবাদ । কতকগুলি অন্ুুরকে মা ঘণ্টাধ্বনিতে বিমুগ্ধ করিয়া 
ভূমিতলে নিপাতিত করিলেন। অপর কতকগুলিকে প্রাশবদ্ধ করিয়া 
ভূতলে আকর্ষণ করিতে লাগিলেন । 
ব্যাথ্যা। ঘণ্টাধ্নি-__অনাহত নাঁদ। গণসৈম্যবন্দের যুদ্ধে পটহ 
মৃদঙ্গ প্রভৃতি ধ্বনি ব্যাখ্যা কর! হইয়াছে। ঘণ্টাধবনি তাহার অন্যতম! 
পূর্বে দেবরাজ ইন্দ্র এরাবতের ঘণ্টা হইতে এই ঘণ্টা আনয়ন 

পূর্বক দেবীকে অর্পণ করিয়াছিলেন। .বিক্ষেপ-নিবারণ ও একাগ্রতা- 
সাধন পক্ষে এই ঘণ্টাধ্বনি অতি সহজ উপায়। দূর হইতে কোনও 
বৃহৎ ঘণ্টা ধ্বনিত হইলে, টম্ম্ম্ম্‌ এইরূপ শব শ্রুতিগোচর হয়। 
এরূপ দীর্ঘ প্ুতত্বরে ম্‌ কারের ধ্বনির হ্যায় একটি ধ্বনি অনাহত 
হইতে উথিত হয়। উহা এত মধুর ও চিত্তাকর্ষক যে, আর 
বাহাবিষয়ে চিত্ত বিক্ষিপ্ত হইতে চায় না। এ মুম্‌ম্‌ ধ্বনির সহিত 
প্রণবাদি মন্ত্র যোগ করিয়া লইলেই স্বাভাবিক জপ হইতে থাকে। 
এরূপ জপে চিত্ত একান্ত মুগ্ধ থাকে; ; স্থুতরাং আস্তুরিক ভাবসমূহের 
আত্মবল প্রকাশের সুযোগ থাকে না। 

এতদূভিন্ন মা আর একটা অস্ত্র প্রয়োগ করিলেন, উহার নাম 
পাশ। মা আমার অপর কতকগুলি অস্থরকে ন্নেহপাশে বদ্ধ 
করিয়া আকর্ষণ করিলেন-_নিজের কাছে টানিয়! লইলেন। সমুদয় 
অস্ুরকে নিহত করিলে, মায়ের আনন্দলীলা চলে না; তাই কতক- 
গুলিকে লীলার সহায় স্বরূপ মনে করিয়া ব্বপক্ষতুক্ত করিয়া লইলেন। 
শোন-__-রজোগুণের ক্রিয়াশীলতাকে সম্পূর্ণ নিরুদ্ধ করিলে, আর 
সত্বগুণের অভিব্যক্তিই হইতে পারে না$ তাই যে পরিমাণ রজঃশক্তি 
বুদ্ধিদত্ব প্রকাশের পক্ষে বিশেষ অনুকূল, সেই পরিমাণ শক্তিকে 
আস্থরিক ভাব হইতে নিবৃত্ত করিয়। স্বপক্ষভুক্ত করিয়া লইতে হয় । 
আরও দেখ, চিত্তের যাবতীয় বৃত্তিকে একেবারে নিরুদ্ধ করিলে 
জগদ্ব্যাপারই নিরুদ্ধ হইয়! যায়, তাই উহাদিগের সকলকেই বিনষ্ট 
না করিয়া কতকগুলিকে বশীভূত করিয়া রাখিতে হয়। সাধারণতঃ 
জীব ইন্দ্রি়বৃত্তি কর্তৃক পরিচালিত হয়, ইহাই অস্তুরের অত্যাচার । 
ইন্দ্রিয় জয় করাই যথার্থ অন্থুরবিজয়। নানাউপায়ে উহ! সিদ্ধ 
করিতে হয়। কেবল অস্ত্রাঘথাতে--কেবল সংযম ছারা উহ! সুসিদ্ধ 
হয় না। কখন বা উহাদিগকে সাত্বিক ভোগের মধুর আস্বাদ বুঝাইয়া 
দিয়া, সাধনার সহায়রূপে স্বপক্ষভুক্ত করিয়া লইতে হয়। ইহাই 
পাশবন্ধন পূর্বক অসুর আকর্ষণের রহস্ত। 

এই মন্ত্রে আর একটা শব্দ প্রনিধানের যোগ্য। ওঁ শব্দটা 


000. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 

“ভুবি*। ভূ বা ক্ষিতিতত্বের কেন্দ্র মূলাধার চক্র! রজঃশক্তির যে 
অংশ সন্বগুণের উদ্বোধক, উহার স্থান মূলাধার। এই স্থানে সংযম 
প্রয়োগ করিলে যে সুন্ম ক্রিয়াশীলভাব প্রত্যক্ষ হয় উহাই মাতৃন্নেহ- 
পাশে আবদ্ধ অনুর 


চা 


কেচিদ্দিধাকৃতান্তীক্ষেঃ খড়গপাতৈস্তথাপরে । 
বিপোথিতানিপাতেন গদয়! ভুবি শেরতে ॥৫৬ 


অনুবাদ । কতকগুলি অসুর তীক্ষ খড়গীঘাতে দ্বিখণ্ডিত, 
কতকগুলি নিপাতের দ্বারা বিপৌথিত, অপর কতকগুলি গদাঘাতে 

ভ শায়িত হইল || 
চাও । এক্ষণে অন্ুর সমূহের ছুরবস্থার কথা বর্ণিত হইতেছে। 
কতকগুলি আস্ুরিক সংস্কার জ্ঞান-খড়োর আঘাতে দ্বিখণ্ডিত হইল। 
অপর কতকগুলি আস্মুরিক সংস্কারকে, নিপাতের দ্বার! অর্থাৎ আছাড় 
মারিয়। বিপোথিত করা হইল; ইহাদের আর কৌন চিহ্নই রহিল 
না, অর্থাৎ অব্যক্তে মিলাইয়া গেল। আর কতকগুলি গদাঘাতে 
অর্থাৎ চৈতন্যময় মন্ত্র জপ ব৷ উচ্ৈঃন্বরে স্তোত্রাদি পাঠের সাহায্যে 
ভূমিশায়ী হইল--ক্ষিতিতত্বে অর্থাৎ মূলাধারে সুক্স বীজাকারে সত্বগুণ 
উদ্বোধের সহায়রূপে অবস্থান করিতে লাগিল । 


বেযুণ্চ কেচিদ্‌ রুধিরং মুষলেন ভূশং হতাঃ। ্‌ 
কেচিমিপাতিতা ভূমৌ৷ ভিন্নাঃ শুলেন বক্ষসি ॥৫৭| 


অন্ুবাদ্ঘ। কতকগুলি অন্ুর মুষল প্রহারে অত্যন্ত আহত 
হইয়া রুধির বমন করিতে লাঁগিল। কতকগুলি বক্ষে শুলবিদ্ধ 
হইয়া ভূতলে নিপতিত হুইল। 

ব্যাখ্য|। রুধির-বমন অর্থে শক্তিহীন হওয়া । যে শক্তিপ্রভাবে 
চিত্তক্ষেত্রে রাজসিক চাঞ্চল্য উপস্থিত হয়, সেই শক্তির নাম রুধির। 
রজোগুণ রক্তবর্ণ। রজঃশক্তিই রুধির। সুতরাং রুধিরবমন শব্দের 
অর্থ_রজোগুণের শক্তিহীনতা। শুল- ত্রিশূল। ইহার অর্থ পূর্বেই 
করা হইয়াছে। ভূমিতলে নিপতিত হইল, বাক্যটার তাৎপর্য 
আস্থরিক সংস্কারসমূহ মাতৃ-নিক্ষিপ্ত অস্ত্রশস্ত্র আঘাতে, দগ্ধবীজবৎ ' 
পুনরায় অস্কুর-উৎপাঁদন-শক্তিহীন হইয়া, মূলাধারে অবস্থান করিল। 
যতদিন স্থুলদেহ থাকে, ততদিন উহার! সম্পূর্ণ বিলয় প্রাপ্ত হয় না । 
তবে থাকিয়াও আর সাধারণ জীবের ন্যায় মায়ের সন্তানকে শোক 
মোহাদি দ্বারা অবসন্ন করিতে পারে না । 


নিরন্তর! শরৌঘেণ কৃতাঃ কেচিদ্রণাজিরে 
সেনানুকারিণঃ প্রাণান্‌ মুযুচুস্ত্রিদশার্দনাঃ ॥৫৮ 


অনুবাদ । কতকগুলি অনুর সেই রণাজিরে- _সমরাঙ্গনে (দেবী 
কর্তৃক নিক্ষিপ্ত) শরসমূহের দ্বারা এরূপ বিদ্ধ হইয়াছিল যে, তাহাদের 
দেহ নিরস্তর হইয়াছিল। অর্থাৎ তাহাতে তিল ধারণের যোগ্য স্থানও 
ছিল না। অমরবৃন্দের উৎগীড়ক অন্তুর-সেনাপতিগণ এইরূপভাবে 
প্রাণত্যাগ করিতে লাগিল। : 

ব্যাখ্যা । যখন অস্ুরবল সাধকের প্রশান্তচিত্ততার ব্যাঘাত 
-ঘটাইতে থাকে, যখন সাধকের চিত্তক্ষেত্র সমরাঙ্গনে পরিণত হয়, তখন 
আস্মুরিক বৃত্তিগুলিকে লক্ষ্য করিয়া পুনঃপুনঃ শর প্রয়োগ করিতে 
হয়। প্রণবাদি মন্ত্র অর্থাৎ মাতৃ-আহ্বানই উপনিষদাদি শীস্ত্র- 
প্রতিপান্ভ শর । মা মা মা, এই তুমি, এই তুমি, এত ক্ষুদ্র মৃত্তি লইয়া 
আমার: বুকের ভিতর আসিয়া দীঁড়াইয়াছ ! মা মা, তুমি যে মা। 
কেন এরূপভাবে আসিয়া আমায় উৎগীড়িত করিতেছ ? মা মা তুমি 
স্থিরা প্রশান্তমুন্তিতে প্রকাশিত হও। মামা মা! এমনই করিয়া 

১২ 

পুনঃপুনঃ শরনিক্ষেপ করিতে হয়, যেন তিলমাত্র সংস্কারের অবকাশ না 
থাকে। এত ঘন ঘন মন্ত্র জপ করিতে হয়, এত ঘন ঘন ব্রন্মলক্ষ্যে 
শর নিক্ষেপ করিতে হয়, যেন একটুও ফাক না থাকে, “নিরন্তরাঃ 
শরৌঘেন” শব্দের ইহাই তাৎপর্য্য। এইরূপ করিতে পারিলেই 
ত্রিদশার্দনগণ অর্থাৎ সাধকের দেবভাবনাশক আস্থুরিক শক্তিসমূহ 
" সম্পূৰ্ণ বিধ্বস্ত হইয়া বায়। সাধক প্রতিদিনই এইরূপ উপায়ে অন্থুর 
বিজয় হয় কিনা, পরীক্ষা করিয়া দেখিতে পারেন। পুনঃ পুনঃ 
বিফলতা আসিতে পারে, কিন্ত পরিণামে জয় লাভ সুনিশ্চিত। 


কেষাঞ্চিদ্‌ বাহ্বশ্ছিন্নাশ্ছিন্গ্রীবাস্তথাপরে। 
শিরাংসি পেতুরন্যেষামন্যে মধ্যে বিদারিতাঃ ॥৫৯৷ 


অনুবাদ । কতকগুলি অস্থুরের বাহু ছিন্ন হইল, কতকগুলির 
গ্রীবা এবং কতকগুলির মস্তক ছিন্ন হইল। অপর কতকগুলির 
মধ্যদেশ বিদীর্ণ হইল । 

ব্যাখ্যা । বাহুচ্ছেদ শব্দে_ গ্রহণ শক্তির অপলাপ। আসক্তি- 
সম্ভুত রূপ রসাদি বিষয় গ্রহণের অভিলাষ দূর হওয়াই অসুরের 
বাহুচ্ছেদ। গ্রীবাচ্ছেদ শব্দে শব্দোচ্চারণ শক্তি-হীন্তা |. শব্দকে 
আশ্রয় করিয়াই সংস্কার উদ্বুদ্ধ হয়। শব্দ না থাকিলে ভাব ফুটিতে 
পারে না। এ সকল বিষয় পূর্বে বিস্তৃতরূপে ব্যাখ্যাত হইয়াছে । 
ভাব বা সংস্কারসমূহের মূলীভূত উপাদান শব্দ। এই শব্দের 
উৎপাদনশক্তি রহিত হওয়াই কণ্ঠচ্ছেদ পদের তাৎপর্য্য । মধ্যদেশ 
বিদীর্ণ হওয়া অর্থে কার্যোৎপাদন শক্তিহীনতা। কাধ্যশব্দে এস্থলে 
আস্মুরিক ভাবমূলক কা্ধ্যই বুঝিতে হইবে । কার্ধ্যমাত্রেরই তিনটা 
অবস্থা । প্রথমক্ষণে উৎপত্তি, মধ্যক্ষণে স্থিতি এবং অন্তক্ষণে লয়। 
আন্ুরিক সংস্কারসমূহের মধ্যদেশ বিদীর্ণ হওয়া! অর্থে কার্ষ্যের স্থিতিভাব 

বিনষ্ট হওয়া বুঝিতে হইবে। স্থিতিভাব বিনষ্ট হইলে কার্য্যের উৎপত্তি 
ও লয় সুতরাং বিলয় প্রাপ্ত হয়। 


বিচ্ছিন্নজজ্ঘাস্ববূপরে পেতুরুর্বব্যাং মহাস্ুরাঃ। 
একবাহ্বক্ষিচরণাঃ কেচিদৃদেব্য| দ্বিধ। কৃতাঃ ॥৬০॥ 


অন্ুবাদছ। অপর অসুরগণের জজ্ঘ৷ বিচ্ছিন্ন হওয়ায় তাঁহারা 
ভূমিতলে নিপতিত হইল। কতকগুলি অস্ুর দেবীকর্তৃক এরূপভাবে 
দ্বিখণ্ডিত হইল যে, এক একখণ্ডে একটি বাহু একটি অক্ষি ও একখানি 
মাত্র চরণ থাকিল, অর্থাৎ মস্তকের মধ্যভাগ হইতে পায়ু স্থান পর্য্যন্ত 
দ্বিধা বিভক্ত হইল। 

ব্যাথ্যা। জজ্ঘাচ্ছেদ শব্দে গতিশক্তি-হীনতা। সংস্কারসমূহের 
যে মুহুমূ হুঃ চঞ্চলতা, তাহাই গতিশক্তি নামে অভিহিত। সংস্কার 
মাত্রেরই একটা বিশিষ্ট যুত্তি আছে, এ মুত্তি ভাবময়ী। অভিলাষ বা 
গ্রহণ উহার বাহু, . প্রকাশ উহার অক্ষি এবং গতি উহার চরণ । 
উহাদিগকে শিরোদেশ হইতে দ্বিধা বিভক্ত করিয়া, সংস্কারের বিশিষ্টমৃত্তি 
বিনষ্ট করিয়া! দেওয়া হইল। এইরূপ করার ফলে উহাদের পুনরায় 
ফলোৎপাদনশক্তি বিলুপ্ত হইয়া গেল । 

যেরূপ খণতড়িৎ এবং ধনতড়িৎ নামক পরস্পর বিরোধী শক্তিদ্য় 
সম্মিলিত হইলে বৈদ্যুতিক কাৰ্য্য উৎপন্ন হয়, যেরূপ পিতৃশক্তি ও 
মাতৃশক্তির বিকাশম্বরূপ দক্ষিণ ও বামার্ধ দেহ ভাগয় পরস্পর 
সম্মিলিত হইয়া আমাদের এই ভোগায়তন ক্ষেত্র দেহটা প্রস্তুত হয়, 
ঠিক সেইরূপই আকর্ষণ ও বিকর্ষণরূপ পরস্পরবিরোধী শক্তিছয়ের 
সন্মেলনেই ভাব বা সংস্কারসমূহ ফুটিয়া উঠে। ভীম কর্তৃক জরাসন্ধ 
নিধনের প্রণালী অনুসারে যদি উক্ত শক্তিদ্য়কে পরস্পর বিচ্ছিন্ন 
করিয়৷ দেওয়া যায়, তবে আর উহাদের কার্য্যোৎপাদনসামর্থ্য থাকে 
না। অনুর সমরে অবতীর্ণ মা-ও কতকগুলি অস্ুরকে ঠিক 

সেইরপভাবেই দ্বিধা বিভক্ত করিয়া, উহাদের কার্য্যোংপাদনশক্তি 
সম্যক্‌ বিলুপ্ত করিয়া দিয়াছিলেন। 


———————————— 


ছিন্নেহপি চান্তে শিরসি পতিতাঃ পুনরুখিতাঃ। 
কবন্ধা যুধুধূর্দেব্যা গৃহীতপরমায়ুধাঃ ॥৬১॥ 
ননৃতুশ্চাপরে তত্র যুদ্ধে তৃর্্যলয়াশ্রিতাঃ। 
কবন্ধাস্ছিন্নশিরসঃ খড়গশক্ঞভিপাণয়ঃ ॥৬২॥ 
তিষ্ঠ তিষ্ঠেতি ভাষন্তো দেবীমন্তে মহাসুরাঃ ॥৬৩॥ 


অন্ুবাদ্ছ। অপর কতকগুলি অন্থুর ছিন্নশির হইয়৷ ভূতলে 
নিপতিত হইল, এবং উৎকৃষ্ট অস্ত্রশস্ত্র ধারণপুরর্বক কবন্ধরূপে পুনরুথান 
করিয়া দেবীর সহিত যুদ্ধে প্রবৃত্ত হইল। কতকগুলি কবন্ধ যুদ্ধক্ষেত্রে 
তূর্যযধবনির তান লয় অনুসারে নৃত্য করিতে লাগিল। ভন্যান্ত 
মহাস্থ্রগণ খড়গ শক্তি ও খষ্টি অস্ত্র (উভয়তোধার খড়গাবিশেষ ) হস্তে 
ধারণপূর্ববক দেবীকে “তিষ্ঠ তিষ্ঠ” ( থাক থাক ) বলিতে বলিতে দেবী 
কর্তৃক ছিন্নশির হইয়াছিল । 

ব্যাথ্যা। কতকগুলি আস্মুরিক সংস্কার এমনই ছুরপনেয় যে, 
উহাদের মাথা কাটিয়া ফেলিলেও যুদ্ধ হইতে নিবৃত্ত হয় না। মায়ের 
কৃপায় যে সকল সাধকের আসক্তির মূলোচ্ছেদ হইয়াছে, “যথার্থই এ 
জগতে ত্যাজ্য বা গ্রাহ্য কিছুই নাই,” এরূপ দৃঢ় জ্ঞানে ধাহারা : 
প্রতিষ্ঠিত হইয়াছেন, এরূপ সাধকগণও মধ্যে মধ্যে কবন্ধ অসুরের 
অত্যাচারে উৎগীড়িত হইয়া থাকেন। উগ্রতপা মহধি বিশ্বামিত্রের 
পদন্থলন, পরাশরের চিত্তচাঞ্চল্য, দুর্ববাসার প্রতিহিংসাবৃত্তি প্রভৃতি 
যে সকল পৌরাণিক আখ্যায়িকা শুনিতে পাওয়া যায়, উহার 
সকলই মস্তকবিহীন অসুরের যুদ্ধ বা অত্যাচার মাত্র। নবম অবতার 
বুদ্ধদেবের উপরও মায়ের অত্যাচার হইয়াছিল। বহুদিনের সঞ্চিত 
অভ্যাসের ফলেই এরূপ হইয়া থাকে। উহাতে মাতৃলাভের কোনও 

'ব্যাঘাত হয় না। কত শত সমুন্নত সাধক মহাপুরুষদিগের নামেও 
সত্য মিথ্যা কত রকম দুর্ববলতার কথা শুনিতে পাওয়া যায়, উহাতে 
বিস্মিত বা! শ্রদ্ধাহীন হওয়ার কোনও হেতু নাই। কারণ ওসকলই 
ছিন্নশির কবন্ধ অস্থরের সাময়িক অত্যাচার মাত্র। মায়ের 
লীলাবৈচিত্র্ের অনুধাবন যে মানব-বুদ্ধির অতীত, এ সকলও তাহারই 
প্রমাণ মাত্র। “হারা যথার্থ কল্যাণকামী পুরুষ, তাহাদের সাময়িক 
দুর্বলতায় কিছুই ক্ষতি হয় না। ভগবান্‌ স্বয়ং বলিয়াছেন__“নহি 
কল্যাণকৃৎ কণ্চিৎ দুৰ্গতিং তাত গচ্ছতি !” কল্যাণকারী কোনও 
ব্যক্তি দুৰ্গতি প্রাপ্ত হয় না। সুতরাং সাধারণ চক্ষু লইয়! কেহ 
সাধু মহাপুরুষগণের দুর্বলতার বিচার করিতে যাইও না। যাহা! 
সাধারণ জীবের চক্ষুতে দোষ বা দুর্ববলতা, হয়ত মহাঁপুরুষদিগের 
পক্ষে তাহার মধ্যেও কোনও গভীর রহস্ত নিহিত আছে। মা কখন 
কোথায় কিরূপ ভাবে খেলা করেন, তাহ! নির্ণয় করা সাধারণ বিবেক- 
শক্তির কার্য্য নহে। 

কতকগুলি অসুর রণবাদ্যের তান লয় অনুসারে নৃত্য করিতেছিল। 
যখন সাধকের বাহ্ৃ-বিষয় গ্রহণ জন্য চাঞ্চল্য নিবৃত্ত হয়, তখনও 
অন্তরে বৈষয়িক সংস্কার ফুটিয়া উঠিতে থাকে। যদিও উহার! 
স্থলে আসিয়া কাৰ্য্য উৎপাদন করিতে পারে না, (কারণ 
. আসক্তিহীন হওয়ায় মস্তকহীন হইয়াছে ) তথাপি মানসিক ভাবরূপে 
' আন্মুরিক সংস্কারসমূহ নৃত্য করিতে থাকে; সাধক মাত্রেই উহা! 
অনবরত উপলব্ধি করিয়া থাকেন। গীতায় যাহাকে, “মিথ্যাচারঃ 
স্‌ উচ্যতে” বলা হইয়াছে, দেবী মাহাত্মঘ্যে তাহাই কবন্ধ অসুরের 
নৃত্যরূপে বর্ণিত হইয়াছে। সকল সাঁধককেই প্রথমে কর্ম্মেন্দ্রিয় 
সংযত করিতে হয় । কর্ম্মেন্দরিয়নংযম স্থির হইলে তখন দেখিতে পায় 
যে, অন্তরেন্দ্রিয় এখনও সংযত হয় নাই। যাহ! কর্মের দ্বারা 
অনুষ্ঠান করি না, অবলীলাক্রমে তাহা! মনের দ্বার! চিন্তা করি, 
ইহাকেই মিথ্যাচার কহে। এই মিথ্যাচার অবলম্বন ব্যতীত কেহই 
সত্য আচারে উপনীত হইতে পারে না। যাহারা যথার্থ সত্য 

১৭৪ মিথ্যাচার 


আচারে অধিঠিত, তাহাদের সকলকেই এরূপ মিথ্যাচারের ভিতর 
দিয়া যাইতে হইয়াছে। ইহাই ছিন্নশির অস্ুরগণের নৃত্য । আসক্তি 
নাই, অনুষ্ঠান নাই, তথাপি চিত্তক্ষত্রে আন্ুরিক সংস্কার ফুটিয়া উঠে । 
উহারা তৃরধ্যধ্বনির' তানে তানে নৃত্য করে। প্রণবাদি মন্ত্রজপই 
রণবাগ্ভ। সাধক! তুমি হয়ত ইঞ্টমন্ত্র জপ করিতেছ, আর অন্তরে 
নাঁনারূপ বৈষয়িক ব্যর্থ সংস্কার ফুটিয়া উঠিতেছে। তোমার জপও 
চলিতেছে, সঙ্গে সঙ্গে অসুরের নৃত্যও চলিতেছে । এ অবস্থায় আসিয়া 
কেহ হতাশ হইও না, রণবাদ্য বন্ধ করিও না। যতই নৃত্য করুক 
না কেন, মনে রাখিও উহাঁরা কবন্ধ অস্থুর। অচিরেই উহাদের 
তাণ্ডব নৃত্য প্রশমিত হইবে । শুধু মায়ের দিকে তাকাইয়া৷ থাক। 
আপনাকে মিথ্যাচারী বলিয়। অবজ্ঞা করিও না। এরূপ মিথ্যাচার 
করিয়াই অত্যাচারে উপনীত হইতে হয়। এ মিথ্যাচার_এ 
মস্তকবিহীন অস্থুরের নৃত্য, ওসকলই মায়ের ছদ্মবেশ__মায়ের 
লীলামাত্র। সুতরাং নিজের দুর্বলতা! দেখিয়া কখনও আত্মাকে 
অবসাদগ্রস্ত করিও না । 

আর কতকগুলি মহান্ুর খড়গাদি অস্ত্রধারণপুরর্বক দেবীকে “ভি 
তিষ্ঠ* বলিতে বলিতে দেবী কর্তৃক ছিন্নশির হইল। কোন বলবান্‌ 
শক্রকর্তৃক লাঞ্ছিত হইয়া আত্মগোপন করিবার সময় দুর্বল ব্যক্তি 
তাহার প্রতিপক্ষকে বলিয়া থাকে “আচ্ছা থাক্‌ থাক্‌-_-আবার 
_ দেখা যাইবে।” উহার অভিপ্রায় এই যে, যদিও এক্ষণে আমি 
. তোমার কিছু অনিষ্টসাধন করিতে পারিলাম না, ভবিষ্যতে উপযুক্ত 
দেশ কাল ও পাত্রের সমবায় ঘটিলে, পুনরায় আত্মপ্রকাশ করিব । 
সত্যসত্যই কর্ম্মেন্দিয়াদির সংযম দ্বারা সংস্কীরসমূহের প্রবুদ্ধ ভাব 
মাত্র তিরস্কত থাকে, আবার উপযুক্ত সুযোগ উপস্থিত হইলেই উহার! 
কর্মরূপে ফুটিয়া উঠে। “বিষয়! বিনিবর্তন্তে নিরাহারম্ত দেহিনঃ” 
ইন্ডরিয়ংযমদ্ধারা বিষয়গ্রহণ নিবৃত্ত হয় বটে কিন্তু “রস্বর্জ্জং” অন্ুরাগটি 
থাকিয়া যায়। সুযোগ পাইলেই অর্থাৎ দৈবাৎ সংযমের একটু 
শিথিলতা, আদিলেই আস্মুরিক অত্যাচার আরম্ভ হয়। এই ভাবকে 

অন্থ্রাগনিবৃত্তি 


লক্ষ্য করিয়াই এস্থলে দেবীকে “তিষ্ঠ তিষ্ঠ* বলা হইয়াছে কিন্তু 
ৃ এখানে সাধক কেবল ইন্দ্রিয়ংযমপরায়ণ নহে, সে যে মাতৃ-চরণে 

আত্মনিবেদন করিয়া পূর্ণ নিশ্চিন্ত । এখানে মা! স্বয়ং তাহাদিগকে 
| ছিন্নণির করিয়। দ্রিলেন। পুনরায় কার্যোৎপাদনশক্তি বিনষ্ট করিয়া! 
ূ দিলেন। ভগবান্ও বলিয়াছেন-_-“রসোইপ্যস্ত পরং দৃষ্ট! নিবর্ততে ৷? 
ও পরমাত্মাকে দেখিলেই বিষয়ান্ুরাগ সম্যক নিবৃত্ত হয়। এখানে 
সাধক সর্বত্র সত্য প্রতিষ্ঠায়__মাতৃ-দর্শনে কৃতকৃতার্থ। অনুরাগ 
মাতৃ-চরণে__পরমাত্মায় প্রতিষ্িত। সুতরাং বিষয়ের প্রতি অনুরাগের 
অবকাশ নাই; তাই মন্ত্রেও উক্ত হইয়াছে, তিষ্ঠ তিষ্ঠ বলিতে বলিতেই 
মহান্ুর্গণ দেবীকর্তৃক ছিন্নশির হইল। 


"77৮ 


FE পাঁতিতৈরথনাগাশ্বৈরস্থরৈশ্চ বসুন্ধরা । 
অগম্য। সাভবত্তত্র যত্রাভূৎ স মৃহারণঃ ॥ ৬৪ ॥ 


| অনুবাদ । যে ভুভাগে সেই মহারণ সংঘটিত হইয়াছিল, 
নিপতিত রথ, হস্তী, অশ্ব এবং অস্সুরসমূহের দ্বার! পরিব্যাপ্ত হওয়াতে 
|= সেই বসুন্ধরা অগম্য হইয়াছিল। 
ব্যাখ্যা । যথার্থই সাধকের চিত্তক্ষেত্র এইরূপ অগম্য হইয়া 
উঠে। যদিও উহ! বসুন্ধরা, যদিও অনন্ত রত্বরাশির আকর, যদিও 
উহ! সিদ্ধি, শক্তি, শান্তি প্রভৃতি বস্তুকে ধারণ করে, তথাপি এখন 
অনুরগণের শব-দেহে সে স্থান অগম্য হইয়া উঠিয়াছে। যতদিন 
আস্ুুরিক সংস্কারের শেষ_( শবদেহগুলি ) সম্পূর্ণ বিলয় প্রাপ্ত 
না হয়__ততদিন চিত্তক্ষেত্র_ননুন্ধরায় লুক্কায়িত রত্বরাশি অন্বেষণ 
| করিয়া পাওয়া যায় না। শরীরস্থ যে সকল স্থুল যন্ত্রীদির সাহায্যে 
| আন্মুরিক সংস্কারসমূহ উদ্ধ দ্ধ হইয়া সুভাবকে বিধ্বস্ত করে, তাহাই 
রথ, হস্তী, অশ্ব প্রভৃতি আন্তরিক শক্তির পরিচালক যান-বাহনাদি। 
আন্মুরিক শক্তি বিলীন হইয়াছে, অথচ তাহার স্থূল অংশ এখনও 
|" অবশিষ্ট ; তাই চিত্তক্ষেত্ৰ এখনও প্রশান্ত হয় নাই, তাই সাধক 

১৭৬ সংস্কারের অবশেষ 


এখনও চিত্তের গভীর তলদেশে অবগাহন করিয়া সিদ্ধি, শক্তি 
প্রভৃতি রত্রসমূহ অন্বেবণ করিয়া পায় না। আর একটু খুলিয়া 
বলিতেছি--যেরূপ বহুদিনের ক্ষতরোগ আরোগ্য হইলেও দাগ 
অর্থাৎ ক্ষতচিহ্ন সহসা! মিলাইয়া যায় না, সেইরূপ মাতৃ-কৃপায় 
চিত্তের রাঁজসিক-চাঞ্চল্য উপশান্ত হইলেও, অন্থুরের শবদেহরূপ 
সংস্কারের অবশেষ একেবারে বিলয়প্রাপ্ত হয় না। সাধকগণ ইহা! 
স্বয়ং উপলব্ধি করিতে পারেন। চিত্তের বহিমু্ধী আসক্তি বিলয় 
প্রাপ্ত হইলেও বহুদিনের অভ্যাসবশতঃ উহার ভাবময় স্বরূপ একেবারে 
বিনষ্ট হয় না বলিয়াই, যথার্থ প্রশান্ত স্বরূপের উপলব্ধি হয় না। 
তাই মন্ত্রে বসুন্ধরাকে অগম্যা বলা হইয়াছে । 


শোণিতৌঘ! মহানগ্ঃ সন্ন্তত্র বিশ্তুক্রুবু$ | 
মধ্যে চাহ্থরসৈন্যন্ত বারণান্থুরবাজিনাম্‌ ॥ ৬৫ ॥ 


- অন্তুবাদ। সেখানে__সেই অস্ুর-সৈন্যমধ্যে হস্তী, অস্থুর এবং 
অশ্বসমূহের শোণিতরাশি মহানদীরূপে প্রবাহিত হইয়াছিল। 
ব্যাখ্যা। অস্ুরসমূহের মধ্যে রক্তনদী বহিয়া গেল। রক্তনদী 
কি? বিশুদ্ধ রজোগুণমূলক শক্তিপ্রবাহ। রক্তবর্ণ ই রজোগুণের 
বহিধিকাশ। সমগ্র অন্থুরবৃন্দ এই যুদ্ধে এত উদ্বেলিত হইয়া 
উঠিয়াছিল যে, একটা চঞ্চলতাময় ঘোর রক্তবর্ণ শক্তিপ্রবাহ ব্যতীত 
আর কিছুই উপলব্ধি হয় নাই। এই সময় সাধক দেখিতে পায় 
তাহার শুভ চিদাকাশ ঘোর রক্তবর্ণ হইয়া শোণিতবাহী মহাঁনদীর 
ন্যায়, তরঙ্গায়িত হইতে থাকে । পুনঃ পুনঃ অস্থুর-সংস্কারসমূহের 
ঘাতপ্রতিঘাতে আর বিশিষ্টভাবে অন্থ্রগণকে লক্ষ্য করিবার সুযোগ 
থাকে না। শুধু একটা গাঢ় রক্তবর্ণ শোণিত-প্রবাহবৎ রজঃশক্তির 
পুর্ণ উদ্বেলন পরিলক্ষিত হইতে থাকে। মূলাধারাদি চক্রত্রয় এই 
সময় রক্তবর্ণ জ্যোতির্ময় শক্তিকেন্দ্ররপে অভিন্নভাবে উপলব্ধিযোগ্য 
হয়। ইহাই, “শোণিতৌঘা মহানিগ্ত ৷” 

ক্ষণেন তন্সহাসৈন্যষন্থরাণাং তথাস্বিকা ৷ 
নিন্যে ক্ষয়ং থা বহ্ছিত্ণদারুমহাচয়মূ ॥৬৬৷৷ 


অন্ুবাদ্দ। বহ্নি যেরূপ ক্ষণকাল মধ্যে তৃণকাষ্ঠসমূহের 
মহাত্তূপকে ভস্মীভূত করে, সেইরূপ মা অস্বিকাও অন্ুরকুলের বিপুল 
বাহিনীকে ক্ষণকালমধ্যে ক্ষয় করিয়া ফেলিলেন। 

ব্যাথ্যা। ভগবদৃগীতায়ও ঠিক এই ভাবের একটা শ্লোক 

-__“যথৈধাংসি সমিদ্ধোহনিৰ্ভস্মসাৎ কুরুতেইজ্জুন। জ্ীনা্মিঃ 
সর্ব্বকন্মাণি ভন্মসাৎ কুরুতে তথা ॥» জ্ঞানাগ্নি যাবতীয় কর্ম্মসংস্কারকে 
ভন্মীভূত করিয়া ফেলে। এখানেও দেখিতে পাই, মা আমার 
ক্ষয় করিয়া দিলেন। যাহারা “জগৎ মিথ্যা” এই শব্দটার প্রকৃত 
তাৎপৰ্য্য উপলব্ধি করিতে না পারিয়া, জগৎ অংশ পরিত্যাগপূর্ব্বক 
বিচারের সাহায্যে “ত্রন্মাহমস্মি” এইরূপ উপলব্ধিতে উপনীত হইতে 
চেষ্টা করেন, তাহাদের সহিত আমরা একমত হইতে পারি না ।; 
যদিও ব্রন্মজ্ঞানই যে সর্ববকর্ম্ের বিলয়সাধক, এ বিষয়ে কাহারও মত- 
ভেদ থাকিতে পারে না; তথাপি কেবল বিচারের সাহায্যে জগৎকে 
মিথ্যা বলিয়া, উহা! হইতে নেত্র অপসারিত করিলে কখনও অমৃতের 
সন্ধান পাওয়া যায় না। বিচারের সাহায্যে যাহার লাভ হয়, 
উহা জ্ঞান নয়- জ্ঞানের আভাস মাত্র। জ্ঞান মানে জানা, অনুভব 
করা। যে পর্য্যন্ত যে বিষয় জান! না যায়, সে পর্য্যন্ত তদ্বিষয়ক 
জ্ঞানই হয় না। শ্রবণ-বা অধ্যয়নজ জ্ঞানে কর্মক্ষয় হয় না। 
জ্ঞানের উপলব্ধি আবশ্যক । ঈশোপনিষদ্‌ বলেন- বিদ্ভা এবং 
অবিদ্যা এতদ্উভয়ই মুক্তির সাধক। অবিদ্ভার সাহায্যে মৃত্যুকে 
অতিক্রম এবং বিদ্যার সাহায্যে অমৃত লাভ করিতে হয়। কর্মমসংস্কীর 
অবিষ্ঠা_ উহাকে মিথ্যা বলিয়া চক্ষু বুজিলে মৃত্যুভয় বিদূরিত হইতে 
পারে না। যতদিন জ্ঞানে নানাত্ব থাকিবে, ততদিন উহ! জীবকে 
মৃত্যু হইতে মৃত্যুর ভিতরে প্রেরণ করিবেই। তুমি কর্ম্মসমূহ 

দেখিতেছ-_বহুত্ব উপলব্ধি করিতেছ, অথচ মুখে সহত্রবার মিথ্যা 
মিথ্যা বলিয়া আর একটা নূতন সংস্কারের গঠন করিয়া! তুলিতেছ, 
এরূপ করিলে কখনও মৃত্যুভয় বিদুরিত হয় না। এ কর্মারাশিকে 
ব্ৰহ্মময় করিতে হইবে। কর্ম্ম বলিয়া পৃথক কিছুই নাই, সবই 
্ৰন্ম_এইরূপ জ্ঞানে দৃঢ়প্রতিষ্ঠ হইতে হইবে । কর্ম ব্ৰহ্মময় হইলেই 
কর্ম্মনংস্কার বিদূরিত হয়। : এইটিই প্রথম কার্য্য। ইহাই ব্রন্মের 
সগুণ স্বরূপের উপলব্ধি বা অবিগ্ভার সাহায্যে মৃত্যুভয় অতিক্রম । 
এইটী হইলে তারপর নিগুণ স্বরূপের উপলব্ধি বা বিদ্যার সাহায্যে 
অমৃতলাভ। এইরূপে জীব যথাক্রমে অবিদ্যার ও বিদ্যার আয়ে, 
মৃত্যু হইতে পরিত্রাণ লাভ করিয়া, অমৃতভোগের অধিকারী হয়। 

এইবার দেখ, মা কিরপে ক্ষণকাল মধ্যে অসংখ্য অস্থরের ক্ষয় 
করেন। তোমার চিত্তে অসংখ্য কর্ম্মমংস্কার ফুটিয়া উঠিতেছে, 
উহারাই ত অসুর ৷ উহাদের প্রত্যেকটিকে ধরিয়া! ধরিয়। মাতৃ-সংস্কারে 
পরিণত করিতে হয়। প্রত্যেক সংস্কারটিকে ছদ্মবেশী মাতৃ-মূর্তি 
বলিয়া বুঝিতে হয়। এইরূপ করিতে করিতে যখন মাতৃ-সংস্কার 
ঘনীভূত হইয়! যায়, সংস্কারের আকার মাত্র থাকে, অথচ উহার 
সব্ববাবয়বই মাতৃময় হয়, তখনই বুঝিতে পারা যায়__মা অস্ুরকুলকে 
গ্রাস করিয়া লইয়াছেন। উহা একদিনে হয় না, দীর্ঘকাল নিরন্তর 
শ্রদ্ধার সহিত অনুশীলন করিতে হয়, ইহ! যোগমার্গের কথা । কিন্ত 
তুমি মায়ের ছেলে, তুমি মা মা বলিয়া ভাকিতেছ, মাতৃলাভই 
জীবনের একমাত্র উদ্দেশ্য বলিয়। বুঝিতে পারিয়াছ_চিন্ময়ীর বক্ষে 
নিরবচ্ছিন্ন অবস্থানই যখন তোমার একান্ত অভীষ্ট, তখন চিত্তক্ষেত্রে 
যুদ্ধনিরত অস্ুরবৃন্দের প্রতি লক্ষ্য ন! রাখিয়! কেবল মায়ের দিকে 
অচল নেত্রে তাকাইয়া থাক, আপনাকে উৎগীড়িত আর্ত সন্তান 
বলিয়া কাতর প্রাণে মা মা বলিয়া ডাকিতে থাক, মাতৃ-মহিমায় 
আবিষ্ট হইতে অভ্যন্ত হও; দেখিবে__মা “ক্ষণেন তন্মহাসৈন্যং 
ক্ষয়ং নিস্তে” ক্ষণকাল মধ্যেই তোমার আস্ুরিক সংস্কারসমূহের 
ক্ষয় করিয়! দিয়াছেন । ॥ 

প্রাণপ্রতিষ্ঠার অধিকারী NAS 


স চ সিংহে! মহানাদযুৎস্থজন্‌ ধুতকেশরঃ ! 
শরীরেভ্যোহমরারীণামসুনিব বিচিন্বতি ॥৬৭৷ 


অন্বাদ। সেই সিংহও মহাগৰ্জ্জনপূর্ব্বক কেশর-সমূহ প্রকম্পিত 
করিয়া, অস্ুরগণের শরীর হইতে প্রাণগুলিকে যেন বিশেষরূপে 
চয়ন করিতে লাগিল। 

ব্যাখ্যা । এই মন্ত্রে প্রাণপ্রতিষ্ঠার বিষয় বণিত হইয়াছে। 
যে প্রাণপ্রতিষ্ঠা বলিবার জন্য এই মধ্যম চরিত্র বর্ণনের উদ্যম, 
তাহা এইখানেই বিশেষভাবে উক্ত হইয়াছে। সাধক! এই 
প্রাণে প্রতিষ্ঠিত হইতে পারিলেই তোমার প্রাণময় গ্রন্থি অর্থাৎ 
বিষুগ্রন্থি ভেদ হইবে। এ রহস্ত গুরুপরম্পরাগতরূপে বিনীত 
অদ্ধাবান ও জত্যপ্রতিষ্ঠ সাধকেরই অধিগমযোগ্য । পক্ষান্তরে 
যাহারা ভগবৎ সত্তায় দৃঢ় বিশ্বাসবান নহে, যাহাদের গুরুবাক্যে, 
বেদান্তবাক্যে অবিচল শ্রদ্ধা নাই, ষাহাদের স্ুযুয়াপ্রবাহ উন্মেষিত 
হয় নাই, তাহাদের পক্ষে এ রহস্তের আলোচনায় বিশেষ কিছুই 
ফল হইবে না। যাহা হউক, এস অধিকারী সাধক! আমরা 
আমাদের একান্ত আশ্রয় মাতৃ-চরণ অনুম্মরণপুর্বক মন্ত্ররহস্তয 
উদ্ঘাটন করিতে সচেষ্ট হই। মা, তুমি ধীরূপে উদ্ভাসিত হও, 
তোমার সাধনরহস্ত তুমি বোধগম্য করাইয়া দাও। অজ্ঞানান্ধ 
জীবজগৎ আবার জ্ঞান ভক্তির পবিত্র আলোকে উজ্জল 
হউক। 

মন্ত্রে বলা হইয়াছে-_সিংহ অন্থুরগণের দেহ হইতে প্রাণ চয়ন 
করিতে লাগিল। সিংহ-_মাতৃ-শক্তিবিকাশের যন্ত্স্বরূপ জীব । 
পূর্বে বলিয়াছি__সাঁধক যখন স্বকীয় জীবতাবের প্রতি হিংসাপরায়ণ 
হয়__যখন দেহাত্ববোধকে বিলয় করিবার জন্য যত্ববান্‌ হয়, তখনই 
জীব সিংহপদবাচ্য হইয়া থাকে। তখনই মা আমার কৃপাপূর্ববক 
শ্রীচরণম্পর্শে তাদৃশ জীবকে ধন্য করিয়া দেন। সেই জীব তখন 
দেহ হইতে প্রাণের চয়ন করিতে থাকে। ইহাই সাধনা, ইহাই 

১৮০ প্রাণ কি? 


প্রাণপ্রতিষ্ঠা। যতদিন জীব কেবল শরীর নিয়াই মুগ্ধ থাকে, সে 
ততদিন সাধারণ জীবমাত্র। আর যখন শরীর হইতে প্রাণের চয়ন 
করে, তখন সে জীবশ্রেষ্ঠ সিংহ। শরীর-_জড়, প্রাণ__ চৈতন্য । 
জড়ের মধ্যে চৈতন্যের অন্বেষণ। প্রত্যেক জড় পদার্থই যে 
প্রাণের__-চৈতন্তের লীলাক্ষেত্র, ইহ! ধরিয়া ধরিয়৷ বুঝিবার নামই 
প্রাণপ্রতিষ্ঠা। 

তোমার বালক পুত্রটী আনন্দে খেল! করিতেছে, আর তুমি 
মুগ্ধনেত্রে তাহার দিকে তাকাইয়া আছ! একবার ভাবিয়া দেখ 
কাহাকে তুমি পুত্র বলিয়া বুঝিতেছ? কে তোমাকে মুগ্ধ করিতেছে? 
পুত্রের দেহ, না প্রাণ? দেহ নহে। যদি রক্তমাংসের পিওটাই 
তোমায় মুগ্ধ করিত, যদি রক্তমাংসের দেহই তোমার আত্মজ হইত 
তবে গতপ্রাণ পুত্রের দেহটাকে, কেহই শ্মশানে পাঠাইয়! দিত না। 
তবে কে তোমার পুত্র? এ প্রাণ যে আছে বলিয়া, দেহ__- 
প্রাণী। যাহার অভাবে শরীর শবমাত্র। সাধারণ জীব দিবারাত্রি 
প্রাণকে পরিত্যাগ করিয়া__প্রাণের দিকে লক্ষ্যহীন হইয়া, মাত্র 
জড় নিয়া থাকে--শব নিয়া খেলা করে। যাহারা এইরূপ 
প্রাণকে পরিত্যাগ করিয়া_-শিবকে অবমাননা করিয়া, দিবারাত্রি 
শব নিয়া থাকে, তাহাদের মঙ্গললাভ কিরূপে হইবে? শ্মশানেই 
বাহাদের বাস, শ্মশানে বাহাদের রতি, অথচ যাহার! শ্মশানবাসিনী 
শ্যামা মায়ের দিকে লক্ষ্যহীন, তাহার! রোগ শোক মৃত্যু হাহাকার 
কাতর ক্রন্দন হইতে কিরূপে মুক্ত হইবে? ওগো, তোমরা কেবল 


 নামরূপে মুগ্ধ থাকিবে শ্মশানে বাস করিবে, আর মুখে অমৃতের কথা 


বলিবে, এরূপ করিলে কি অমৃত লাভ হয় বাবা! দেখ_ প্রত্যেক 
দেহই শ্মশান । যতদিন দেহীর দিকে লক্ষ্য না পড়ে, ততক্ষণ তুমি যে 
শ্বশানেই রহিয়াছ। তোমার গৃহ যতই বহুমূল্য ভ্রব্যস্তারে সজ্জিত 
হউক, যতই আলোক মালায় সুশোভিত হউক, যতই পুত্র কলত্র 
ভূত্যাদির কলকোলাহলে মুখরিত হউক, যদি গৃহাধিষ্ঠাত্রী চৈতন্যময়ী 
প্রাণময়ী মায়ের প্রতিষ্ঠা ন! হইয়া থাকে, তবে উহা! শ্মশান মাত্র। 

শ্বাশানবাসিনীর অন্বেষণ ১৮১ 


তোমার দেহ যতই মূল্যবান্‌ বসন ভূবণে সজ্জিত হউক, যতই বিদ্যা 
বুদ্ধিতে উদ্ভাসিত হউক, যতই উচ্চ গৌরবের পাত্র হউক, যদি প্রাণের 
দিকে_ মায়ের দিকে লক্ষ্য না থাকে, যদি দেহকে মাতৃ-মন্বির বলিয়া 
বুঝিতে না পার, তবে উহাঁও শ্মশান বা শবদেহ মাত্র । আরে, যে 
জনা তোমার বুকের ভিতরে থাকিয়া “আমি আমি” করে, যে জনা 
তোমার বুক থেকে নামিয়া দাড়াইলে, এ কমনীয় দেহও অমঙ্গল 
বলিয়া গৃহের বাহিরে লইয়া যাইবে, সেই মঙ্গলময়ী, সেই 
শ্মশানবাসিনী মাকে দেখ, প্রত্যেক পদার্থে, প্রত্যেক দেহে দেখ__ 
চিরমঙ্গল লাভ করিবে; অমঙ্গল বলিয়া জগতে কিছুই দেখিতে 
পাইবে না । 

যাহারা শ্বশানবাসিনীর অন্বেষণ করিতেছ, কত কঠোর যোগ 
তপস্তা সাধনা! করিতেছ, তাঁহার! দেখ__ তোমারই বুকের ভিতর 
প্রাণরূপে তিনি নিত্য বিরাঁজিতা রহিয়াছেন। জানা কথা বলিয়া 
উপেক্ষা করিও না! শ্রদ্ধার সহিত দৃঢ় বিশ্বাসের সহিত উহারই 
শরণাগত হও, শ্মশানবাসিনীর সন্ধান মিলিবে। কিছু দেখিতে পাও 
না! কিছু বুঝিতে পার না। কাহার চরণে শরণ লইবে? এঁষে 
প্রাণ বলিয়া একটা বোধ আছে, প্রাণ বলিয়া একটা বেদন আছে__ 
অনুভূতি আছে; যাহা সুখের সময় যেন ফুলিয়! উঠে, দুঃখের সময় 
যেন বড় সঙ্কুচিত হইয়া পড়ে, এ উহাকে লক্ষ্য করিয়া, উহার দিকে 
চিত্তের বৃত্তি প্রবাহিত করিয়া__মা মা বলিয়া কাদ! উহারই 
উদ্দেশ্যে তোমার যাবতীয় ভোগ অর্পণ কর, উহারই নিকট তোমার 
সুখছুঃখের সকল কথা নিবেদন কর। তোমার যাবতীয় ভোগ 
উহারই উদ্দেশ্যে অর্পণ কর, তোমার শ্মশীনবাসিনী লাভ হইবে। 
তুমি শ্যাম! মায়ের আদর পাইয়া জীবন ধন্য করিবে। 

শুন, “প্রাণ” বলিলেই একট! অব্যক্ত অথচ সত্য চৈতন্যবোধ 
নিশ্চয়ই তোমার বুকে ফুটিয়া উঠে। এ বোধকে প্রত্যেক পদার্থে 
লইয়া যাও। রূপে রসে শব্দে স্পর্শে গন্ধে প্রত্যেক বিষয়ে 
প্রাণদর্শন করিতে থাক। শরীরে শরীরে প্রাণের চয়ন কর। 

১৮২ প্রাণ-প্রতিষ্ঠার-সিদ্ধি 


ইহারই নাম প্রাণপ্রতিষ্ঠা। সত্যপ্রতিষ্ঠা যেরূপ প্রথম শিক্ষার 
সময় নকল বলিয়৷ মনে হয়, ইহারও প্রথম প্রথম সেইরূপ নকল 
করা মাত্র মনে হইতে পারে। তথাপি ছাড়িও না। কয়েকদিন 
নকল করিলেই ইহার প্রকৃত মন্দ উপলব্ধি করিতে পারিবে। 
অথবা যাহার! সত্য-প্রতিষ্ঠায় অভ্যস্ত হইয়াছ, যাহাঁদের চিদাকাশ 
স্থায়ী হইয়াছে, তাহাদের পক্ষে আর নকল বলিয়া মনেই হইতে 
পারে না। মনে কর, একটা বৃক্ষ দেখিতেছ, সত্যপ্রতিষ্ঠার সাহায্যে 
উহাকে সত্য বলিয়া, যা বলিয়া ধারণা করিলে। প্রাণই সেই 
সত্যের স্বরূপ । টৈভন্তহীন সত্য নাই, থাকিতে পারে নাঃ প্রাণের 
অনুভূতি, প্রাণের উপলদ্ধি কিরূপ, তাহা আর কাহাকেও বলিয়া 
দিতে হয় না। স্ব স্ব প্রাণের একটা অন্ফুট উপলব্ধি মানুবমাত্রেরই 
আছে। নেই প্রাণই সম্মুখস্থ বৃক্ষের আকারে দেখা যাইতেছে, 
এইরূপ ধারণা করিবে। বৃক্ষ দর্শনমাত্র যেন একটা প্রাণময় 
সম্বেদন ফুটিয়া উঠে। এইরূপ প্রত্যেক পদার্থে করিতে পারিলেই 
বিশ্বব্যাপী একটা অখণ্ড প্রাণময় সত্তা বোধে ফুটিতে থাকিবে । ওঃ 
সেকি লোভনীয়! কি মধুময়! এ বিশ্ব একটা ঘন চৈতন্যময় 
সত্তারূপে উপলব্ধি হইতে থাকে । রূপ রসাদি বিষয় সকলের যে 
বিভিন্ন সত্তা, তাহা সম্পূর্ণ বিলয় প্রাপ্ত হয়। সাধারণ দৃষ্টিতে 
জগৎটাকে যেরূপ একটা ঘন সত্য পদার্থ বলিয়! মনে হয়, প্রাণপ্রতিষ্ঠ 
হইলে আর তাহ! থাকে না। তখন জগতের পৃথক সত্তা খুজিয়া 
পাওয়া যায় না, কেবল ঘন চৈতন্য । তোমরা যে |চদ্ঘন শব্দটা 
শুনিয়া থাক, উহা! যে বাস্তবিক কি বস্তু, তাহা এইখানে আসিলে 
উপলব্ধি করিতে পারিবে । যথার্থই উহ! প্রস্তর অপেক্ষাও ঘন। 
এইরূপ প্রাণপ্রতিষ্ঠায় যিনি সিদ্ধ, মাত্র দেই সাধকই বাহ পুজা অর্থাৎ 
প্রতিমা পুজা করিতে সমর্থ । মৃন্ময়ী প্রতিমায় প্রাণপ্রতিষ্ঠা করিলে, 
উহা! যে যথার্থই চিন্রী মৃত্তিতে পরিণত হয়, যথার্থ ই যে বাক্য মনের . 
অতীতা৷ মা আমার সন্তান-ন্েহে আকুল! হইয়! সুল. ঘনীভূত মৃত্তিতে 
আত্মপ্রকাশ করেন এবং পুজা! গ্রহণ করিয়া সন্তানকে ধন্য করিয়া 

থাকেন, ইহ প্রাণপ্রতিষ্ঠসাধকগণেরই উপলব্ষিযোগ্য । কিন্ত সে 
অন্ত কথা। 
যাহা হউক, সাধককে শরীর হইতে প্রাণের চয়ন করিতেই 
হইবে। এরূপ করিতে করিতেই মহাপ্রাণের সন্ধান পাওয়া যায়, 
এবং প্রাণই যে জড়ের আকারে আকারিত, তাহারও সম্যক্‌ উপলব্ধি 
হয়। জীব! তোমার বুকের ভিতর যে একটুখানি ক্ষুদ্র চৈতন্যের 
অনুভব করিয়া থাক, উনিই যে স্বষ্টি, স্থিতি প্রলয়কত্রা মহাপ্রাণময়ী 
মা, ইহা না বুঝিয়াই ত তোমাকে দুঃখ কষ্ট শোক তাপ জন্ম মৃত্যুর 
উৎগীড়ন সহা করিতে ,হয়। রাজরাজেশ্বরী মাকে কাঙ্গালিনী 
সাজাইয়া৷ মলিন গৃহে-বসাইয়া রাখিয়া বলিয়াই ত তোমার 
এই দানত! এই অবসাদ দূর হয় না। ইহার হাত হইতে পরিত্রাণ 
লাভ করিতে হইলে, পদার্থে পদার্থে প্রাণের প্রতিষ্ঠা করিতে 
হয়ঃ মনে রাখিও_ প্রাণ না দিলে প্রাণ পাওয়া যায় না। 
জগৎকে সত্য বলিয়৷ মা বলিয়। বুঝিয়াছ, উহারই চরণে প্রাণ 
ঢালিয়া দাও, দেখিবে__তোমার প্রাণই জগৎ আকারে সাজিয়া 
রহিয়াছে। 
প্রাণময়ী মা আমার! জানি তোমাকে প্রাণ দিলেই জীবত্বের 
অবসান হয়। জানি, তোমার চরণে সকল প্রাণ নিব্বিচারে ঢালিয়া 
দিতে পারিলেই এই অস্থুরের অত্যাচার চিরতরে নিবৃত্ত হয়। কিন্ত 
পারি না যে মা, কিছুতেই তোমার চরণে প্রাণ অর্পণ করিয়া 
আত্মহারা হইতে পারি না। অনাথ দূর্বল ত্রিতাপদগ্ধ অজ্ঞান 
সন্তান আমরা, তুমি দয়! করিয়া আমাদের প্রাণ কাড়িয়া লও । 
কেমন করিয়া তোমাকে প্রাণ অর্পণ করিতে হয়, তাহা কিছুইত জানি 
না। আমাদের প্রাণ যে সাংসারিক লাভ লোক্নানের হিসাবে 
একান্ত বিমূঢ়। কেমন করিয়া তোমাকে দিব মা? তুমি কৃষ্ণ, মহা 
.আকর্ষনী শক্তি প্রয়োগ করিয়া, আমাদের এই প্রাণবিন্দু তোমার 
মহাপ্রাণসিন্ধৃতে মিলাইয়া লও। আমরা ধন্য হই, তোমার 
পতিতপাবনী মা নাম সার্থক হউক। শুনিতে পাই--শ্রীবৃন্দাবনে 

১৮৪ মা-ই প্রাণ 


কৃষ্ণরপে তুমি গোপগৃহে ননী চুরি করিতে গিয়া গোপীগণের 
প্রাণও নাকি হরণ করিয়াছিলে, আমাদের প্রাণও তেমনি করিয়া হরণ 
কর। আমি ত স্বেচ্ছায় তোমাকে কিছুতেই প্রাণ দিব না। আমাকে 
জানাইয়া আসিলে, আমার সম্মুখ দিয়া আসিলে যে তোমাকে 
তাড়াইয়! দিব ; পাছে তোমার সেই ত্রিলোক-মোহিনী মূর্তি দেখিয়া 
অকস্মাৎ যদি প্রাণ দিয়া ফেলি, এই ভয়ে আমার সকল দরজা! বন্ধ 
করিয়া বসিয়া আছি। তাই বলি, তুমি লুকাইয়া চোরের মত 
অজ্ঞাতসারে আনিয়া! আমার প্রাণ চুরি কর। ওগো দয়! ক'রে চুরি 
কর। তাহ! হইলেই আমরা সেই শাশ্বত শান্তির আম্বাদ লইয়! এ 
বিতপ্তবক্ষ শীতল করিতে পারি। সাধক ! যতদিন প্রাণ অর্পণ 
পরিসমাপ্ত না হয়, এস ততদিন এমনই করিয়া কাদি। দয়া করিয়া__ 
না না দয়া নয়, পুত্রন্সেহে আকুল! হইয়া একদিন না একদিন মা 
নিশ্চয়ই আমাদের আশা পূর্ণ করিবেন । 
সে যাহা হউক, সাধক! তুমি জগতময় মাতৃদর্শনে অভ্যস্ত হইয়াছ; 
এ মা-ই যে প্রাণ, এইটুকু বুঝিতে পারিলেই প্রাণপ্রতিষ্ঠ। হয়। 
অন্তরে যখন অস্থুরভাবসমূহ একটার পর একটা আসিয়া শাস্তির 
উপকূল ভাঙ্গিয়া দিতে থাকে, তখন উহার প্রত্যেকটীকে ধরিয়া 
ধরিয়া প্রাণরূপে দর্শন করিতে হয়। প্রাণই যে এ সকল বিভিন্ন - 
মুর্তিতে আসিতেছে, ইহা! পুনঃ পুনঃ অভ্যাসের সাহায্যে মর্ন্মে মর্নে 
উপলব্ধি করিতে হয়। স্মরণ কর প্রথম খণ্ডের লিখিত সন্দেশেরদৃষ্টাস্ত 
বাহিরের আকার যেরূপই হউক, উহা! যে প্রাণ ব্যতীত অন্য কেহ 
নয়, এরূপ বোধ জাগাইয়! রাখিতে চেষ্টা করিবে। ইহাই অস্থুর- 
শরীরে প্রাণের চয়ন। কয়েকদিন এইরূপ অনুশীলন করিলেই 
প্রাণময় গ্রন্থি খুলিয়া বাইবে। প্রাণ বলিলেই যে বুকের মধ্যে 
একটুখানি ছোট প্রাণ মনে হয়, এই অজ্ঞান দূরীভূত হইবে । 
বিষ্ণুগ্রন্থির ভেদ হইবে। তখন দেখিতে পাইবে_-এই অনন্ত 
বৈচিত্রযপূর্ণ জগৎ তোমার প্রাণ ব্যতীত অন্ত কিছুই নহে। 
তখন আত্ম-প্রাণের মহাপ্রসার দেখিয়া মুগ্ধ হইবে, নিজেকে জন্ম 

স্বত্যুর অতীত নিত্য শান্তিময় বলিয়া 'বুঝিতে পারিবে । অথবা 
তখন সাধকের যে কি আনন্দ কি মধুময় অবস্থা উপস্থিত হয়, 
তাহা লিখিয়! প্রকাশ করা যায় না। | 

এই মন্ত্রে সিংহের দুইটা বিশেষণ আছে-_“মহানাদমুতস্থজন* 
এবং “ধৃতকেশরঃ।” সিংহ যখন অসুরদেহে প্রাণ চয়ন করিতেছিল, 
তখন ভীষণ শব্দ করিতেছিল এবং তাহার কেশরসমূহ কম্পিত 
হইয়াছিল। প্রথম বিশেষণে উল্লাস এবং দ্বিতীয় বিশেষণে ক্রোধ 
সংনুচিত হইয়াছে। আস্মুরিক বৃত্তিনিচয়কে সমূলে বিলয় করিবার 
জন্য উল্লাস ও ক্রোধ আবশ্যক ৷ পর্ণ উদ্ধমে আস্গুরিকৰৃত্তির বিরুদ্ধে 
দণ্ডায়মান হইতে হয়। মাতৃচরণস্পর্শে ধন্য ও মহান উৎসাহসম্পন্ন 
জীব__সিংহ, মাতৃ-প্রেরিত ক্রোধ ও উল্লাসের অভিনয় করে। 
ইহা বন্ধনের হেতু নহে; বন্ধনবিষুক্তির উপায় বা বাহলক্ষণ মাত্র । 
সাধক! তুমিও উচ্চৈঃন্বরে মা মা বলিয়া অগ্রসর হইবে। যখন 
অন্তরে বাহিরে পূর্ণভাবে স্বকীয় প্রাণের মহাপ্রসার দেখিতে পাইবে, 
তখন আর চুপ করিয়া! থাকিতে পারিবে না, আর নিজেকে দুর্বল 
অবসাঘগ্রস্ত জীব বলিয়া মনে করিতে পারিবে না, বিরাট প্রাণের 
উল্লাস দেখিয়া তুমিও মহোল্লাসে মা মা রবে দিস্বগুল প্রকম্পিত 
করিয়৷ তুলিবে। তোমার সে মাতৃআহ্বানে বায়ুমণ্ডল পবিত্র হইবে । 
যাহারা সে আহ্বান শুনিবে, তাহারাও প্রজ্ছলিত অন 
পতঙ্গের ম্যায় মা ম! বলিয়া আত্মাহুতি দিতে অগ্রসর হইবে । ওঃ 
সে অবস্থার কথা স্মরণ করিয়াও প্রাণ উল্লাসে নৃত্য করিতে থাকে । 


দেব্যা গণৈশ্চ তৈস্তত্র কৃত যুদ্ধং তথাহরৈঃ। 
যখৈষাং তুতুযুৰ্দেবাঃ পুষ্পবৃষ্টিযুচো| দিবি ॥৬৮৷ 


ইতি মার্কতেয়পুরাণে সাব্ণিকে মন্বস্তরে দেবীমাহাত্মযে 
মহিধাসুরসৈন্যবধঃ । 
১৩ 

১৮৬ দেবতাগণের আশীর্বাদ ও শক্তিদান 


অনুবাঁদ। সেই ুদ্স্থলে দেবীর সেই সৈশ্যনমূহ, অসুরদিগের 
সহিত এরূপভাবে যুদ্ধ করিতে লাগিল যে, স্বৰ্গে দেবতাগণ ( সন্তষ্ট 
হইয়। ) তাহাদের উপর পুষ্পবৃষ্টি করিয়াছিলেন। 

ইতি মাৰ্কণ্ডেয় পুরাণাস্তর্গত সাবর্ণিক মন্বন্তরীয় উপাখ্যানে 

দেবীমাহাত্ম্যবর্ণনে মহিষান্ুরসৈম্তবধ সমাপ্ত । 

ব্যাখ্যা। গণসৈম্ত ও তাহাদের যুদ্ধ ইতিপূর্বেরই ব্যাখ্যাত 
হইয়াছে। দেবতাগণের পুষ্পবর্ষণের তাৎপর্ধ্য-_আশীর্বাদ ও 
শক্তিদান। জীব যখন মাতৃ-চরণে আত্মসমর্পন করিয়। মাতৃ-শক্তিতে 
শক্তিমান্‌ হইয়া প্রাণপ্রতিষ্ঠারপ অব্যর্থ অস্ত্র লইয়া অন্ুরকুলের 
বিরুদ্ধে দাড়ায় ও সাধ্যানুসারে যুদ্ধ করিতে থাকে, তখন দেবতা বৃদ্দ 
শক্তি ও বিভয়াশীর্র্ধাদ দিয়া জীবকে বিশেষরূপ উৎসাহিত করিতে 
থাকেন। জীব যতদিন অন্ুরণক্তির পোবণ করে, ততদিন দেবশক্তি 
নিৰ্জ্জিত থাকে, কিন্তু একবার সাহস করিয়। অন্থুরণক্তির প্রতিকুলে 
দীড়াইলেই দেবশক্তি উৎসাহসম্পন্ন ও প্রসন্ন হইয়া থাকেন। গীতায়ও 
ঠিক এই কথাই আছে-__জীবগণ দেবশক্তির পোষক, আবার 
দেবতাবৃন্দও জীবগণের শ্রেয়োবিধায়ক। এইরূপ পরস্পর পরস্পরের 
অভ্যুদর়-দাথক। জীব যতদিন এ তত্ব সম্যক্‌ হৃদয়ঙ্গম করিতে 
ন! পারে, ততদদিনই দেবতাদের নিকট হইতে আশীর্বাদ ও শক্তি 
লাভ করিয়া উন্নতিপথে অগ্রসর হইতে পারে না। আজ মায়ের 
কৃপায় জীবের নিশ্বাস পর্য্যন্ত অন্থুরশক্তির প্রতিকুলে দণ্ডায়মান । 
আজ জীব সর্ধ্বতোভাবে অন্ুুরশক্তি বিধ্বস্ত করিতে উদ্ভত, তাই 
দেবশক্তি প্রসন্ন হইয়া আশীর্ববাদ ও শক্তি দান করিতেছেন। 

সাধক! তুমি যদি অতি অল্পমাত্রও সাধনার পথে অগ্রসর 
হও, অমনি দেখিবে অন্তরস্থ দেবতাবৃন্দ তোমার সাধনার গতিকে 
আরও খরতর করিবার উপযুক্ত শক্তি প্রদান করিতেছেন। যতদিন 
নিজেকে দুর্বল ও অক্ষম বলিয়! সাধনা হইতে দূরে থাকিবে, 
ততদিন যথার্থ ই উহ! বন্ধুর ও কণ্টকময় প্রতীতি হইবে । কিন্ত 
তুমি একপাদমাত্র অগ্রসর হইলেই দেখিতে পাইবে, __ভগবান্তোমার 

দিকে তিন পাদ অগ্রসর হইয়াছেন। “আমি সংসারী, আমি 
বিষয়াসক্ত, আমি কামিনী-কাঞ্চনপ্রিয়, সুতরাং আমার পক্ষে সাধনার 
পথে অগ্রসর হওয়া অসম্ভব” এই বলিয়া ভীত বা পশ্চাৎপদ 
হইও না। যে যেরূপ অবস্থায় আছ, এ অবস্থার ভিতর দিয়াই 
ভগবান্‌কে পাওয়া যায়। কিছুই ত্যাগ বা গ্রহণ করিতে হয় না, 
শুধু পাইবার ইচ্ছা উদ্ধ দ্ধ হইলেই তাহাকে পাওয়া যায়। তখন 
সমস্ত দেবশক্তি তোমার অনুকূলে দাঁড়াইয়া তোমাকে আশীর্ব্বাদ 
ও শক্তিপ্রদানে অগ্রগতির সামর্থ্য প্রদান করিবে। 

এম ভীত সন্তস্ত সন্তান! এস ত্রিতাপদগ্ধ সন্তান! এস 
সকলে মিলিয়া সম্বরে মা বলিয়া ডাকি, দেবতাগণ আমাদের 
মস্তকেও পুষ্পবৃষ্টি করুন! আমরা ধন্য হই। 


পা সী 

সাধন সমর 


হেশ্বী-সাজ্ছাকজ্য্য 


হি 


দ্বিতীয় খণ্ড__দ্বিতীয় অধ্যায় 


থধিরুবাচ 
নিহন্যমানং তৎসৈম্তমবলোক্য মহাসুরঃ। 
সেনানীশ্চিক্ষুরঃ কোপাদ্যযৌ যোদ্ধ,মথান্থিকাম্‌ ॥১॥ 


অনুবাদ । খধি বলিলেন_-অনন্তর অন্থুরসৈম্তগণকে নিহত 
দেখিয়া, প্রধান সেনাপতি মহাস্থর চিক্ষুর স্বয়ং যুদ্ধ করিবার জন্য 
সক্রোধে অ্বিকার প্রতি ধাবিত হইল । 

ব্যাখ্যা। এ পর্য্যন্ত অনুর সৈন্যদলের নিধনবিবরণ বর্ণিত 
হইয়াছে ; এইবার সেনাঁপতিগণের যুদ্ধ ও নিধনকাহিনী ব্যাখ্যাত 
হইবে। মাতৃ-কৃপায়__আত্মাভিমুখী প্রকৃতির আকর্ষণীশক্তিপ্রভাবে 
আস্ুরিক ভাবসমূহ নিজ্জিত হইয়াছে। কিন্তু যাহারা রজোগুণের 
প্রধান কার্ধ্য-শক্তি__যাহাদের বিলয়সাধন না করিলে পুনরায় 
আন্ুরিক বৃত্তির উৎগীড়ন-আশঙ্কা বিদূরিত হয় না, এতদিনে 
তাহাদের প্রতি সাধকের লক্ষ্য পড়িয়াছে। পূর্বে বলিয়াছি__- 
বিক্ষেপশক্তিই চিক্ষুর। যে শক্তি প্রভাবে আমরা মাকে দেখিতে 
পাই না, যাহার প্রভাবে আমার প্রকৃত স্বরূপটী উপলব্ধি করিতে 
না করিতেই রূপরসাদি বিষয়াকারে প্রতিভাত হইয়া পড়ি, উহাই 
অজেয় অন্থুর চিক্ষুর। এই চিক্ষুর অস্থুরের অত্যাচার হইতে 
' পরিত্রাণ পাইবার জন্য যতটা বেগ পাইতে হয়, বোধ হয় এতটা! 

বেগ আর কিছুতেই দরকার হয় না। কত সাধক এই বিক্ষেপ দূর 

করিবার জন্য কত রকম যোগ কৌশল হঠক্রিয়! প্রাণায়াম, কত রকম 

কঠোর ব্রত নিয়মাদির অনুষ্ঠান করিয়া থাকেন। তাহাদের ধারণা 

কোন উপায়ে চিত্তবিক্ষেপ দূরীভূত হইলে, পরমাত্মস্বরূপ স্বতঃই 

উদ্ভাসিত হইবে। দৃষ্ান্ত-ন্বরূপ জলচন্দ্রের উল্লেখ করেন। তাঁহাদের 

সিদ্ধান্ত এই যে-_জলের তরঙ্গায়িত অবস্থার নিবৃত্তি হইলেই চন্দ্রবিস্ব 

পূর্ণভাবে প্রত্যক্ষ হয়; তজ্জন্য অন্য কোন প্রয়াস প্রয়োজন হয় না । 

এ সিদ্ধান্তও যে সত্যের ভিত্তির উপর প্রতিষ্ঠিত, তাহাতে কোন সংশয় 

নাই। তবে এরূপ সাধক কেহ আছেন কিন! বলিতে পারি না, যিনি 

বিক্ষেপের হাত হইতে পূর্ণরূপ নিষ্কৃতি লাভ করিয়াছেন। যতদিন 

দেহ আছে, ততদিনই বুঝিতে হইবে যে বিক্ষেপ আছে। বিক্ষিপ্ত 

ভাবের নামই জীব। তবে কঠোর সংযম তীব্র বৈরাগ্য ও দীর্ঘকাল 

অভ্যাসের ফলে বিক্ষেপের মাত্র! কথঞ্চিৎ হাস পায় মাত্র । 

আমরা কিন্তু অন্য পথের সন্ধান পাইয়াছি-_বাহা বর্তমান দেশ 

কাল ও অধিকারীর পক্ষে বিশেষ উপযোগী । মা আমাদিগকে সেই 

সরল সহজ পন্থায় যাইবার জন্য ভুয়োভুয় ইঙ্গিত করিতেছেন। উহা 

খধিজন-সেবিত বৈদিকমার্গ। আমর! বিক্ষেপ বিক্ষেপ করিয় ব্যস্ত 

হইব না। আমরা সরলপ্রাণ শিশুর মত মাতৃ চরণে আত্ম-নিবেদন 
করিয়া পূর্ণ নিশ্চিন্ত ও সম্পূর্ণ স্বাধীন ভাবে অবস্থান করিব। বিক্ষেপই 
হউক আর আবরণই হউক, কিংবা যত রকম অত্যাচারই হউক, 
সর্ববাবস্থায়ই মাতৃ-চরণে পূর্ণ নির্ভরতামাত্র লক্ষ্য করিয়া অগ্রসর হইৰ। 
ও সকলের ব্যবস্থা যাহা করা আবশ্যক, তাহা স্বয়ং মা-ই করিয়! 
দিবেন। আমরা মাতৃ-অঙ্কস্থিত আনন্দময় নগ্ন শিশু । ও সকলের 
বিচার বিবেচনা করিবার প্রয়োজন আমাদের নাই। সে অধিকার 
কিংবা সামর্থযও আমাদের নাই। এস সাধক! আমর! ম! বলিয়। 
পূর্ণ বিশ্বাসে মহাশক্তির ন্নেহময় অঙ্কে বাপাইয়। পড়ি। আমাদের 


যত কিছু সাধন! তপস্তা, সবই মা করাইয়া লইবেন। আমাদের কিসে : 


ভাল হইবে কিসে মন্দ হইবে, সে বিবেচনা আমাদিগের অপেক্ষা 

মা-ই বেশী বুঝিতে পারেন; সুতরাং কেন আমর! দিবারাত্র বিষয় 
নিয়া কিংবা সাধনা নিয়া মাথা ঘামাইতে যাইব । যুদ্ধ করিতে হয়, 
মা করিবেন, বিক্ষেপ দূর করিতে হয়, মা-ই করিবেন, আমরা ভরসা 
মাত্র_-মায়ের বিচিত্র লীলা দেখিয়া যাইব। সুখে দুঃখে, হর্ষে বিষাদে, 
বিক্ষেপে হ্থৈর্ষ্ে, সর্ববাবস্থায়ই আমি ত্ষ্টা, আমি মাতৃ-অঙ্কস্থিত 
আনন্দময় নিব্বিকার নগ্ন শিশু । < 

আরে, যদি বেশ ভাল করিয়া বুবিয়া লইতে পারি যে, সত্যসত্যই 
আমার প্রাণই আমার মা, তিনি পুত্রন্নেহে আকুলা, যাহাতে আমাদের 
ভাল হয়, প্রতিনিয়তই তাহা করিতেছেন, তবে আর আমার ভাবিবার 
বিষয় কি থাকিতে পারে? তাই মন্ত্রে দেখিতে পাই _যযৌ 
যোদ্ধুমথা্থিকাম্।” অন্ুর অস্বিকার সহিত যুদ্ধ করিতে গেল। 
আমার সহিত ত বুদ্ধ করিতে আমে নাই। বিক্ষেপই হউক, 
আবরণই হউক, কিংবা দম্ভ, দর্প, অভিমান, মোহ প্রভৃতিই হউক, 
তাহাতে 'আমার কি? আমার সহিত কোন বুদ্ধ নাই। আমি 
ধীর, স্থির লীলাদর্শী মাত্র। তাই অস্ুরগণ আমাকে ছাড়িয়া 
অন্বিকার সহিত যুদ্ধে প্রবৃত্ত হইয়াছে। 

দেখ, আত্মসমর্পণ-যোগীর কত সুবিধা । মহাসুর চিক্ষুর যুদ্ধ 
করিতে গেল মায়ের সঙ্গে । যোগী অন্ুরনিধনমাত্র দেখে না, দেখে 
মায়ের খেলা। আত্মসমর্পণ-যোগীর-_“মামেকং শরণং ব্রজ্” মন্ত্রের 
সাধনায় সিদ্ধ সাধকের যে সকল অবস্থা_ _বহির্লক্ষণ প্রকাশ পায়, 
তাহাই এই চণ্ডীতত্বে বর্ধিত। এ কথা পূর্বে বহুবার বল! হইয়াছে, 
এখানে আবার তাহাই স্মরণ করাইয়া দিতেছি। আত্মসমর্পণই সাধনা। 
অনেক অবস্থার ভিতর দিয়া সাধক ইহার সন্ধান পায়। এই সাধনায় 
সিদ্ধ হইলে, সাধকের দেহ, মন, ইন্দ্রিয় প্রভৃতি মাতৃশক্তি বিকাশের 
যন্রত্বরূপ হইয়! পড়ে। ইহ! দেখাইতে গিয়াই দ্েবী-মাহাত্যের 
খাযি, স্বরথ সমাধিকে উপলক্ষ্য করিয়া অভূতপূর্ব রহস্তের অবতারণা 
করিয়াছেন। অন্ুরনিধন অবলম্বনে আধ্যাত্মিক তত্বের উন্মেষ করিয়া, 
অজ্ঞানান্ধ জগতের জ্ঞানচক্ষু উন্মীলন করিতে প্রয়াস পাইয়াছেন। 

পূৰ্ব্ব পরিচ্ছেদে দেবীর বাহন সিংহের যুদ্ধবিবরণে জীবের যে 
পুরুষকার প্রয়োগ বলা হইয়াছে, উহার সহিত আত্ম-সমর্পণ বা পূর্ণ 
নির্ভরতার কোন বিরোধ নাই। কারণ মাতৃ-শক্তিই জীবদেহরূপ 
যন্ত্রে ভিতর দিয়া পুরুষকাররূপে প্রযুক্ত হয়। জীব যতদিন 
আত্মদমর্পণের আস্বাদ না পায়, ততদিন পুরুষকার বস্তুর প্রকৃত স্বরূপ 
উপলব্ধি করিতে পারে না । ওরে, পুরুবকারের পুরুষই যে মা! 
পুরুষকে না জানিলে, তাহার কৃতি বা কাৰ্য্য কিরূপে দেখিতে 
পাইবে? স্বপ্নেও কেহ ভাবিও না--মাতৃ-চরণে পূর্ণ নির্ভরতা আসিলে 
মানুষ জড়বৎ অবস্থান করে। যথার্থ কর্ম্মশক্তি আত্মসমর্পণ-যোগীর 
ভিতর দিয়াই প্রকাশ পায়। তাই বলি সাধক, আত্মসমর্পণের 
সাধন! কর। আত্মসমর্পণে অগ্রসর হও । মনে রাখিও, আত্মসমর্পণ 
ব্যতীত আত্মলাভ হয় না। মহাপ্ৰাণ চাও ত, তোমার ক্ষুদ্র প্রাণ 
মায়ের প্রাণে মিলাইয়৷ দাও। তোমার ছোট আমিটাকে তুলিয়া! 
যাও মায়ের আমিকে-শ্রীগুরুর আমিকে দুই হাতে জড়াইয়া ধর। 
দেখিবে কত শত অন্থুর নিহত হইবে, কত লীলার অভিনয় হইবে ; 
অথচ তোমাতে কর্তৃত্বের লেশও স্পর্শ করিবে না। তোমাকে কিছুই 
করিতে হইবে না। তুমি যে চিরদিনই দ্রষ্টা সাক্ষিমাত্র, ইহা যথার্থ 
উপলব্ধি করিয়া, বন্ধনমুক্তির কল্পিত ধাধা হইতে নিষ্কৃতি লাভ 
করিবে । 


স দেবীং শরবর্ষেণ ববর্ষ সমরেহম্থরঃ | 
যথা মেরুগিরেঃ শুঙ্গং তোয়বর্ষেণ তোয়দঃ ॥ ২ ॥ 


অনুবাদ । সুমেরু পর্বতের শিখরে মেঘের জলবর্ষণের ন্যায় 
সেই অনুর সমরক্ষেত্রে দেবীর প্রতি শরবৃষ্টি করিতে লাগিল | 

ব্যাথ্যা। এই মস্ত্োক্ত দৃষ্ান্তটি বড় সুন্দর ৷ মেঘ যে জল বর্ষণ 
করে, তাহা! স্থমেরু পর্বতের শিখরদেশে নিপতিত হয় না, কারণ 
সুমেরুশৃঙ্গ এত উচ্চ যে, তথায় মেঘসমূহ যাইতেই পারে না। 

১৯২ সচ্চিদানন্দ রূপা মা 


কুমারসম্ভব মহাকাব্য মহাকবি কালিদাস বলিয়াছেন-__“আমেখলং 
সঞ্চরতাং ঘনানাম্”, মেঘসমূহ হিমালয় পর্ব্বতের মেখলা অর্থাৎ 
কটিদেশ পর্য্যন্ত বিচরণ করিয়া থাকে; তদুর্ধে উঠিতে পারে না। 
সুমেরুশিখর হিমালয় অপেক্ষাও অনেক অধিক উন্নত; সুতরাং 
সেস্থানে মেঘসমূহের জলবর্ষণ কোনপ্রকারেই সম্ভব নহে। ঠিক 
এইরূপ মহাস্ুর চি্ষুর অত্র বাণবর্ষণ করিতেছিল, কিন্তু তাহা 
দেবীর অঙ্গ স্পর্শও করিতে পারিল না । 

মা যে আমার সচ্চিদানন্দন্বরূপা অবাজ্মনোগোচরা,_মন বুদ্ধি 
ইন্দ্ৰিয় প্রভৃতি দৃশ্ঠবর্গের পরপারে অবস্থিত! ; সুতরাং চিত্তবিক্ষেপ- 
জনিত অত্যাচার তাহাতে স্পর্শ করিবে কিরপে? তাই চিক্ষুরের 
শরজাল মাতৃ-অঙ্গ স্পর্শও করিতে পারে নাই। আরে, মন যীহাকে 
মনন করিতে পারে না, বাহার সত্বায় ও প্রকাশে মনের সত্তা ও 
প্রকাশ; মনশ্চাঞ্চল্য তাহাকে উৎগীড়িত করিবে কিরূপে ? যতদিন 
মায়ের স্বরূপ জানা না যায় ততদ্দিনই অন্থুরের ভয়, ততদিনই 
বিক্ষেপনিবারণকল্পে কত কি আয়োজন উদ্ভম । মা যে আত্মা, তিনি 
নিত্য অসঙ্গ, নিত্য শুদ্ধ, নিত্য মুক্ত। বিক্ষেপ যেরূপ চিত্তধর্ম্ম, 
নিরোধও সেইরূপ চিত্তেরই ধর্ম । সমাধি ও চাঞ্চল্য উভয়ই চিত্তের 
উপরে যাইতে পারে না, সুতরাং চিত্তের ধর্ম চিন্ময়ীর অঙ্গ কিরূপে 
স্পর্শ করিবে? - 


তম্ত ছিত্বা ততে| দেবী লীলয়ৈব শরোৎকরান্‌। 
জঘান তুরগান্‌ বাণৈষস্তারঞ্চে বাঁজিনাম্‌ ॥ ৩॥ 


চিচ্ছেদ চ ধনুঃ সন্যো ধ্বজঞ্চাতি সমুচ্ছি.তম্‌। 
বিব্যাধ চৈব গাত্ৰেষু ছিন্নধস্বানমাশুগৈঃ ॥ ৪ ॥ 
অন্বাদ্দ। অনন্তর দেবী অবলীলাক্রমে তাহার ( চিক্ষুরের ) 


শরনিকর ছেদন করিয়া, বাণসমূহের দ্বারা অশ্বগণ ও অশ্বচালক 
সারথিকে নিহত করিলেন। এবং শরপ্রয়োগে তৎক্ষণাৎ ধনু ও 

অস্ত্রচ্ছেদন রহৃস্ত ১৯৩ 


অতিসমুচ্ছিত ধবচ্ছেদনপূর্বাক, সেই ছেনধহ্থ অসুরের গাত্র বিদ্ধ 


করিয়াছিলেন। 

ব্যাথ্যা। পূর্ব মন্ত্রে বলা হইয়াছে চিক্ষুরনিক্ষিপ্ত বাণসমূহ 
মাতৃ-অঙ্গ স্পর্শও করিতে পারে নাই। এইবার মাতৃবিক্রম বর্ণিত 
হইয়াছে। মা! ছয়টা কাৰ্য্যদ্বার আত্মশক্তি প্রকটিত করিয়াছিলেন। 
(১) চিন্ষুরনিক্ষিপ্ত বাণচ্ছেদন (২) অশ্বনিধন (৩) সারথিনিধন 
(৪) ধন্গুঃকর্তন (৫) উন্নত ধ্বজচ্ছেদন (৬) চিক্ষুরের সর্ববাবয়ব 
বাণবিদ্ধকরণ। এস সাধক! ক্রমে আমর! এই ছয়টা ক্রিয়ার রহস্ত 
হৃদয়ঙ্গম করিতে চেষ্টা করি । 

প্রথম_ চিক্ষুরের বাণচ্ছেদন। চিত্তক্ষেত্রে বৈষয়িক চঞ্চলতা- 
উৎপাদক বেগই চিক্ষুরের বাণ। উহ! ছেদনের উপায় প্রাণপ্রতিষ্ঠারূপ 
শরনিক্ষেপ। যখনই চিত্তে বৈষয়িক স্পন্দন উঠিবে, অমনি উহাকে 
বিরাট প্রাণের স্পন্দন বলিয়া বুঝিতে চেষ্টা করিবে। মহাপ্রাণময়ী 
মা আমার অন্তরে থাকিয়া বিষয়ের আকারে আত্ম প্রকাশ করিতেছেন। 
কূপ রসাঁদি কিংবা কাম কাঞ্চনাদি সকলই আমার প্রাণ_ আমার মা! 
এইরূপ বোধের প্রবাহ কিছুকাল ধরিয়া রাখিতে পারিলেই বিষয়ের 
স্পন্দন নিবৃত্ত হইয়া যায়। ইহা পরীক্ষিত সত্য ৷ 

দ্বিতীয়-অশ্ব-নিধন। অশ্ব শব্দের অর্থ ইন্ড্রিয়। শ্রুতি বলেন 
ইন্দ্রিয়সমূহই অশস্থানীয়। চিত্তক্ষেত্ৰন্থ বৈষয়িক স্পন্দনগুলি ইন্দরিয়- 
অশ্বের সাহায্যেই বিষয় পর্য্যন্ত উপস্থিত হয়। রূপ-রসাদি বিষয় 
পঞ্চকই ইন্দ্ৰিয-অশ্বের গম্য বা ভোগ্যস্থান। প্রাণপ্রতিষ্ঠার প্রয়োগ- 
কৌশলে বৈষয়িক স্পন্দনকে প্রাণরূপে দর্শন করিলেই ইন্দ্রিয়বেগমমূহও 
প্রাণময়ভাবে মুগ্ধ হইয়া পড়ে। সুতরাং উহাদের বিষয়াভিমুখী গতি 
নিবৃত্ত হয়। ইহাই অশ্বনিধনের তাৎপর্য্য। 

তৃতীয়__অশ্বচালকনিধন। ইন্দ্ৰিয়-অশ্বের চালক__মন $ ইন্দ্রিয়- 
সমূহ প্রাণময় হইলে তাহার পরিচালক মন স্থৃতরাং প্রাণময় 
হইয়া থাকে। কারণ ইন্দ্রিয়বাহিত বিষয়সমূহ মনেই আহিত হয়। 
যতক্ষণ চক্ষুরাদি ইন্দ্রিয় কেবল রূপরসাদি বহন করিয়। মনকে 

১৯৪ অভূতপূর্ব রণ-কৌশল 


উপহার দেয়, ততক্ষণ মন বৈষয়িক পরিচ্ছিন্নত! ও জড়তায় মুগ্ধ থাকে। 
ইন্দ্রিয়গুলি প্রাণময় হইলে উহার! রূপরসাদি আকারে ' একমাত্র 
প্রাণকেই বহন করে। এইরূপে ইন্দ্রিয়ের দ্বারা মনের নিকট যাহা 
কিছু উপস্থিত হয়, সকলই প্রাণরূপে আসে, সুতরাং মনের বৈষয়িক 
ভাব, বহুত্ববিবয়ক সংকল্প-বিকল্প সম্যক্‌ নিবৃত্ত হইয়া যায়। ইহাই 
অশ্বচালকনিধন রহস্তয 

চতুর্থ__খন্ুচ্ছেদ। ধন্ুচ্ছেদ অর্থে কর্ম্মধন্ুর ছেদন। সর্বত্র 
প্রাণপ্রতিষ্ঠার ফলে, অন্তরে বাহিরে মহা প্রাণের প্রসার দেখিয়া 
কর্মেন্দিয়নিচয় এত মুগ্ধ হইয়া পড়ে যে, বিষয়-আহরণরূপ 
অহঙ্কারমূলক কর্ম্ম হইতে বিরত হয়। ইহাই চিক্ষুরের ধনুচ্ছেদন। 

পঞ্চম__উচ্ছিত ধ্বজচ্ছেদন। অহংকর্তৃতবজ্ঞানই উন্নত ধ্বজ। 
বিশ্বময় প্রাণ দর্শন করিতে থাকিলে, বিশ্বের যাবতীয় কর্মমই যে প্রাণ 
কর্তৃক নিষ্পন্ন হইতেছে, ইহ! বুঝিতে পারা যায়। “কই আমি ত 
কিছুই করি না, সবই ত প্রাণময়ী মায়েরই মহতী ইচ্ছায় সম্পন্ন 
হইতেছে! প্রাণত্তেদং বশে সৰ্ব্বং ত্রিদিবে যৎ প্রতিষ্ঠিত’ | 
ত্রিলোকে যাহা কিছু আছে, সকলই ত আমার প্রাণস্বরূপিণী মায়ের 
বশে রহিয়াছে ।” এইরূপ জ্ঞানে প্রতিষ্ঠিত হইলে, আর কর্তৃত্বজ্ঞানের 
উচ্চ ধ্বজ কিরূপে থাকিবে? 

বষ্ঠ__চিচ্ষুরের সর্ববাঙ্গ বাণবিদ্ধকরণ। পূর্বোক্ত প্রকারে মহা্তুর 
চিক্ষুর যখন ছিন্নধন্বা ও বি-সারথি হয়, তখন মা উপযুক্ত অবসর 
পাইয়া উহার সর্ববাঙ্ন বাণদ্বারা বিদ্ধ করিতে থাকেন। পূর্বক্বেই 
বলিয়াছি প্রাণপ্রতিষ্ঠার প্রয়োগই মায়ের বাণ-নিক্ষেপ। চিত্তগত 
প্রত্যেক স্পন্দনটিকে প্রাণরূপে বুঝিবার চেষ্টাই মায়ের বাণনিক্ষেপ। 
যখন বিক্ষেপশক্তি অপেক্ষাকৃত দূর্বল হইয়া পড়ে, তখন দৃঢ় 
অধ্যবসায়ের সহিত পুনঃ পুনঃ প্রাণপ্রতিষ্ঠা করিতে হয়। এইরূপ 
করিলেই চিন্ষুর বা বিক্ষেপশক্তি ( প্রাণময় হইয়! ) বৈষয়িক চাঞ্চল্য 
পরিত্যাগ করিতে বাধ্য হয়৷ 

অভূতপূর্ব রণকৌশল | যাহার! প্রাণপ্রতিষ্ঠায় অভ্যস্ত সাধক, 

হৃদয়ানুভুত প্রাণই মা ১৯৫ 


তাহারাই এই সংগ্রামরহস্ত সম্যক্‌ উপলব্ধি করিতে পারিবেন। 
দিবারাত্রিমধ্যে অন্ততঃ একবারও যদি এই সংগ্রাম প্রত্যক্ষ করা 
যায়, তবে সাধনমার্গ নিশ্চয়ই অতিশয় সুগম হইয়া পড়ে। আরে, 
পূৰ্ব্বে সত্যপ্রতিষ্ঠার অভ্যাসকালে মা বলিলে একটা! অজ্ঞেয় বস্তুর 
সত্তামাত্র বুঝিতে পারিতে, মাকে দূরে দেখিতে, কোথায় কোন্‌ 
বিশ্বত্ৰন্মাণ্ডের পরপারে মা আছেন বলিয়া বুঝিতে কিন্তু মায়ের 
স্বরূপ জানিতে না। এখন গুরুকৃপায় বুঝিতে পাঁরিতেছ, তোমার 
হৃদয়ানুভুত প্রাণই মা। এত নিকটে তিনি, এত প্রিয় তিনি, 
ধার সত্তায় তোমার সত্তা, যার অস্তিত্বে তৌমার সকল অস্তিত্ব যিনি 
আছেন বলিয়া, তোমার দেহ, মন, ইন্দ্রিয়, স্ত্রী, পুত্র, ধন, যশ যত 
কিছু? সেই প্রাণই তোমার মা। যিনি এই মুহূর্তে তোমার বুক 
হইতে নামিয়া দ্রাড়াইলে, আর তোমার বলিতে কিছুই থাকে নাঃ 
সেই প্রাণই তোমার মা। প্রত্যেক পদার্থে পদার্থে, প্রত্যেক ভাবে 
ভাবে প্রাণের চয়ন করিলেই বুঝিতে পারিবে_ তোমার এঁ একটুখানি 
প্রাণই বিশ্বপ্রাণ। আবার চিত্তের বিক্ষেপ লক্ষ্য করিয়। প্রীণপ্রতিষ্ঠা 
করিলেও বুঝিতে পারিবে__ চিত্ত বলিতে বা! বিক্ষেপ বলিতে যাহা! 
কিছু, সকলই প্রিয়তম প্রাণ। একান্ত আশ্রয় প্রাণরূপিণী ম! 
ব্যতীত কোথাও কিছু নাই। 


স ছিন্নধন্বা বিরথে! হতাশ্থো হতসারথিত | 
অভ্যধাবত তাং দেবীং খড়গ্রচর্দমধরোহস্থরঃ ॥ ৫ ॥ 


অনুবাদ । এইরূপে চিক্ষুরের ধনুঃ ছিন্ন, রথ ভগ্ন, অশ্ব ও 
সারথি নিহত হইলে, সেই অস্তুর খড়া ও চর্ম্ম ধারণপূর্ববক দেবীর 
প্রতি ধাবিত হইল । 

ব্যাখ্যা । খড়া ও চৰ্ম্ম শব্দের তাঁৎপর্য্য বুঝিতে পারিলেই 
এই মন্ত্রের অর্থ সুগম হইবে । খড়া দ্বিধাকারক অস্ত্র । ভেদজ্ঞানের 
নাম খড়ী। প্রাণ ব্যতীত-_মা ব্যতীত আমার এবং এই জগতের 

১৯৬ খড়গ এবং চর্ন্ম রহস্ত 


পৃথক কোন সত্তা নাই, এইরূপ উপলব্ধির অভাববশতঃই জ্ঞান 
উপচিত হয়। মনে হয়, মা একজন, আর এই পরিদৃশ্তমান 
জীবজগৎ তাহা হইতে সম্পূর্ণ পৃথক। সহত্রবার বুঝাইয়া দিলে, 
দীর্ঘকাল বেদাস্তাদি শান্তর অধ্যয়ন করিলেও অন্তর হইতে এ 
ভেদবুদ্ধি তিরোহিত হইতে চায় না। ইহাই বিক্ষেপের অস্ত্র_ইহাই 
চিক্ষুরের খড়া। মা হইতে আমাকে সম্পূর্ণ বিচ্ছিন্ন করিয়। রাখিবার 
ইহাই সর্ববপ্রধান সাধন । 

চর্ম্ম_চলিত কথায় ইহাকে ঢাল বলে। মিলনের অন্তরায় 
মলিনতাই চর্মস্থানীয়। ভেদজ্ঞান যেরূপ আত্ম হইতে জীবকে 
সম্পূর্ণ পৃথকরূপে প্রতিপন্ন করায়, মলিনতাও সেইরূপ ভেদবুদ্ধি দূর 
করিবার উদ্ভমকে বিনষ্ট করিয়া দেয়। আমরা যখনই মা বলিয়া 
ঝাঁপ দেই-__যখনই মাতৃ-বক্ষে একেবারে মিলাইয়া যাইবার আশায় 
অগ্রসর হই, তখনই জীবন্বের মলিনতা! মাতৃ-মিলনের অন্তরায় স্বরূপে 
সম্মুখে দণ্ডায়মান হয়। মা বে আমার নিত্য শুদ্ধ বুদ্ধ আত্মা, আর 
আমরা অশুদ্ধ অনিত্য অজ্ঞান ও অনাত্মবোধযুক্ত ; তাই আমরা 
মিলাইতে পারি না। তাই চিরসন্তপ্ত বুকখানা মায়ের স্সেহশীতলবক্ষে 
স্থাপন করিয়া! আত্মহারা হইতে পারি না। তাই অনেকসময় 
বলিতে বাধ্য হই_ মুক্তির কোনও প্রয়োজনই ছিল না, যদি অমুক্ত 
অবস্থায় থাকিয়া পূর্ণভাবে মাতৃন্েহে ভোগ করিতে পারিতাম। 
কিন্তু হার ! তাহা যে কোনমতেই হইতে পারে না। মাকে ভালবাসিতে 
গেলে, যথার্থ মাতৃন্নেহ ভোগ করিতে হইলে, আমাদিগকেও মায়ের 
মত নিত্য শুদ্ধ মুক্ত হইতেই হইবে। যতদিন আমাদের আমিত্বের 
রেখামাত্রও আছে, ততদিনই বুঝিতে হইবে, আমরা মাকে প্রাণ 
বলিয়া! বুঝিতে পারি নাই, মহাপ্রাণময়ী মায়ের অঙ্গে আমার 
ব্যষ্টি প্রাণবিন্দুটুকু ঢালিয়! দিতে পারি নাই। বদ্ধ প্রাণ কিরূপে' 
মুক্ত আত্মাকে ভালবাসিবে! তাই বৈষ্ণব দার্শনিকগণ বলিয়৷ 
থাকেন, “জীব কখনই ঈশ্বর হইতে পারে না। জীব চিরদিনই 
জীব থাকিবে। জীবের পক্ষে ঈশ্বর হওয়ার চিন্তা করাও পাপ ৷” 

পুর্ণ প্রেম বা পরম সাযুজ্য ১৯৭ 


কথাটা! নিতান্ত অসঙ্গত নহে। বিন্দুমাত্র জীবভাব থাঁকিতেও ঈশ্বরত্ 
লাভ হইতে পারে না৷ 

জীবত্ব ও ত্রন্মত্ব আলোক অন্ধকারের ন্যায় পরস্পর একান্ত 
বিরুদ্ধ। জীবত্ব থাকিতে ব্রন্মত্ব অধিগত হয় না, আবার ব্রহ্মত্বে 
উপনীত হইলে জীবত্বের গন্ধও থাকে না। তবে জীব যখন পরম 
প্রেমাস্পদ পরমাত্বার সন্ধান পায়, তখন একটু একটু করিয়া তাহার 
প্রেমে মুগ্ধ হইতে থাকে। ক্রমে পরিপকাবস্থায় এ প্রেম ঘনীভূত 
হইয়া, জীবকে আত্মহারা করিয়! দেয় অর্থাৎ ব্রহ্ম ব্যতীত অপর 
কোন সত্তাই খুজিয়া পায় না। এই অবস্থায় জীব ব্রহ্মভাবাপন্ন 
হইয়া যায়। তাই গীতায় রাজগুহাযোগে ভগবান্‌ বলিয়াছেন,_ 
“যে ভজস্তি তু মাং ভক্ত্যা ময়ি তে তেষু চাপ্যহম্‌ ৷” যাহারা ভক্তির 
সহিত আমার ভজন! করেন, তাহারা আমাতেই অবস্থান করেন, 
এবং আমিও তাহাদের মধ্যে বিশেষভাবে আত্মপ্রকাশ করিয়া থাকি। 
এ অবস্থায় জীবের সহিত ভগবানের একটা ভেদের রেখামাত্র থাকে, 
বস্তুতঃ ক্ষণে ক্ষণে অভেদ অয় স্বরূপটাই প্রকাশ হইয়। পড়ে। 
ইহাই জীবন্মুক্ত অবস্থা । বিদেহ বা কৈবল্য অবস্থায় এ ভেদের 
রেখাও থাকে না। ইহাই পূর্ণ প্রেম বা পরম সাযুজ্য । 

যাহা হউক, আমরা প্রস্তাবিত বিষয় ছাড়িয়া দূরে আসিয়া 
পড়িয়াছি। ' মহান্থর চিক্ষুরের খড়ী ও চর্ম অর্থাৎ ভেদজ্বান ও 
মলিনতাই আমাদের এই পূর্ণ প্রেমময় অবস্থায় উপনীত 
হইবার পক্ষে বিশেষ অন্তরায়। সাধক! যখন তুমি *প্রিয়ায় 
প্রিয়তমায় প্রীণায় পরমাত্মনে” বলিয়া মায়ের সম্মুখে দাড়াও, 
মাকে প্রাণরূপে- আত্মারপে উপলব্ধি করিতে চেষ্টা কর, তখন 
কে তোমাকে মাতৃ-অন্ক হইতে বিচ্ছিন্ন করিয়া দেয়? এ 
“খড়াচর্মধরোইন্ুরঃ৮ ৷ এ খড়ীচর্্মধারী মহানুর চিক্ষুর। একবার 
অন্তরে অন্তরে এই অত্যাচার উপলব্ধি কর । 

১৯৮ আকর্ষণী শক্তি মায়ের বাম হস্ত 


সিংহ্যাহত্য খড়েগন তীক্ষধারেণ মুর্ঘনি। 
আজঘান ভুজে সব্যে দেবীমপ্যতিবেগবান্‌ ॥৬| 


অনুবাদ্। অতি বেগবান্‌ মহাসুর চিক্ষুর তখন তীক্ষধার খড়া- 
দ্বারা সিংহের মস্তকে আঘাত করিয়া, দেবীর বামহস্তে আঘাত করিল। 

ব্যাখ্যা । খড়া--অতি তীক্ষধার। মা একজন, আর আমি 
একজন, এই ভেদবুদ্ধি অনাদিজনমনঞ্চিত। তাই ছুরপনেয়, তাই 
অতি তীক্ক। মুখে সহত্রবার “্রহ্মাহমন্মি সোহহমন্মি” বলিলে 
কি হইবে? এ তীক্ষধার অসির তীব্র আঘাত হইতে পরিত্রাণ 
পাওয়! যায় না। শত সাধনায়ও ভেদজ্ঞান অপনীত হইতে চায় 
না। এই ভেদজ্ঞানের প্রথম কার্য্য-_সিংহের মস্তকে আঘাত 
জীবের উত্তমাঙ্গ বা অভেদজ্ঞানবিবয়ক সংক্কারকে খণ্ডিত করা । 
চিন্ষুরের খড়গাঘাত প্রথমে সিংহের মস্তকেই হইয়া থাকে। আরে, 
জীবই ত মনে করে-_আমি অশুদ্ধ, আমি ক্ষুদ্র জীবমাত্র, আমি কি 
করিয়া ব্রহ্ম হইব; বড় সুন্দর রণকৌশল ! সাধক, একবার নিজ 
নিজ অধ্যাত্বজীবন আলোচনা করিয়া দেখ, এই কথাটি-_সিংহের 
মস্তকে চিন্ষুরের খড়গাঘাতটি কত সত্য ! শুধু উহারই জন্য তুমি 
মায়ের নিকট হইতে বহুদূরে অবস্থান করিতেছ। শুধু উহারই জন্য 
তুমি অনন্ত জন্মমৃত্যুর পেষণ সহ্য করিতেছ। 

তারপর আর এক আঘাত মায়ের বামহস্তে। মা আমার দক্ষিণ 
হস্তে শক্র-নিগীড়ন এবং বাম হস্তে পুত্রকে অঙ্কে ধারণ করিয়া 
রাখিয়াছেন। মুহূর্তের তরেও অঙ্ক হইতে বিচ্যুত করেন না, তাই 
অস্থুর মায়ের বামহস্তে আঘাত করিয়! আমাদিগকে মাতৃ-অঙ্ক হইতে 


‘বিচ্যুত করিতে চায়। আমাকে মাতৃ-অর্ক-্যুত করিতে পারিলেই 


উহার উদ্দেশ্য সিদ্ধ হয়। কিন্তু আমরা ত মাকে ধরিয়! রাখি নাই। 
মা আমাদিগকে ধরিয়! রাখিয়াছেন, তাই পরাক্রান্ত অন্থুরগণ আজ 
হীনবল হইয়া! পড়িয়াছে। 

অন্থদিকে আধ্যাত্মিক চক্ষুতে দেখিতে পাওয়া যায়_-আকর্ষণী 

মাত-আকর্ষণ-_নিবুক্তি ধৰ্ম্ম ১৯৯ 


শক্তি মায়ের বামহন্ত । প্রকৃতির আত্মাভিমুখী গতির নাম মায়ের 
আকর্ষণী শক্তি। বস্তুতঃ আত্মার দিক্‌ হইতে একটা আকর্ষণ 
আরম্ভ হয় বলিয়াই বহিযুর্খী প্রকৃতি আত্মাভিমুখী হইতে থাকে। 
ইহাই বৃন্দাবনধামে কদম্বতরুমূলে শ্রীকৃষ্ণের বংশীধ্বনির আকর্ষণে 
গোগীগণের কুলত্যাগ বলিয়া বর্ণিত হইয়াছে। যখন অন্তরে 
অন্তরে এই ব্যাপার সংঘটিত হইতে থাকে, তখন বাহিরে যে লক্ষণ 
প্রকাশ পায়, উহারই নাম নিবৃত্তি । তখন ধীরে ধীরে বিষয়াসক্তি 
হাস পায়। এই নিবৃত্তিই মায়ের বামহস্ত । অন্তরে যাহ! মাতৃ- 
আকর্ষণ, বাহিরে তাহাই নিবৃত্তি-ধর্ম্মরূপে প্রকাশ পায়। যাবতীয় 
ধর্মশান্ত্র এই নিবৃত্তি মার্গেরই উপদেশ দিয়াছেন। মায়ের দক্ষিণ 
হস্ত প্রবৃত্তি নামে অভিহিত। সে সকল কথায় এখন বিশেষ 
প্রয়োজন নাই, অথবা৷ বামহস্ত ভালরূপে বুঝিতে পারিলে, দক্ষিণ 
হস্ত অনায়াসে বোধগম্য হইবে । 

এখন দেখ, অসুর যদি মায়ের বামহস্তকে দু্ব্বল, অকর্মমণ্য 
করিতে পারে, তবেই তাহার অভীষ্ট সিদ্ধ হয় নাকি? বদি আমাকে 
নিবৃত্তিধর্মন হইতে বিচ্যুত করিতে পারে, তবে আবার আমি অসুরের 
কিস্কর হইয়া চিরজীবনের তরে দাসখত লিখিয়া দিব; এই আশীয়ই 
চিক্ছুর মায়ের বামহস্তে আঘাত করিয়াছে। বলিয়াছি, . মা 
আমাদিগকে বামহস্তে অঙ্কে ধারণ করিয়া রাখিয়াছেন। সেই 
কথাটাও এইবার বুঝিয়া লও। নিবৃত্তি-ধর্মের সাহায্যেই সাধক 
আত্মসমর্পণের পথে অগ্রসর হয়। সমস্ত ভার মায়ের উপর অর্পণ 
করিয়া নিশ্চিন্ত হইয়া বসে। দেখ_তোমার চিত্তক্ষেত্রে এই যে 
অন্ুরের অত্যাচার চলিতেছে, এই যে ভয়ঙ্কর সংগ্রামবিক্ষোভ 
চলিতেছে, ইহাতে বিন্দুমাত্র তোমাকে বিব্রত হইতে হয় না, ইহার 
কারণ কি? মা তোমায় আকর্ষণশক্তি বামহস্ত দ্বারা ধরিয়া 
রাখিয়াছেন, তুমি যথাসাধ্য আত্মপমর্পণযোগের সাহায্যে মাতৃ-অঙ্স্থ 
হইয়াছ,' তাই তোমার নিশ্চিন্ততা তাই তোমার অভয় ভাব । শত 
ঝঞ্ধাবাত, সংসারের সহঅ্র উৎগীড়ন আসিয়াও যে তোমাকে ব্যথিত 

২০০ আমি আশ্রিত মা আশ্রয় 


করিতে পারে না, তাহার একমাত্র হেতু, মা তোমাকে অঙ্কে ধরিয়া 
রাখিয়াছেন। তোমাকে মাতৃ-অক্ক হইতে বিচ্যুত করিবার আশায়ই 
চিক্ষুর মায়ের সব্যহস্তে আঘাত করিল। 


ত্তাঃ খড়েগ। ভূজং প্রাপ্য পফাল নৃপনন্দন। 
ততো জগ্রাহ শুলং স কোপাদরুণলোচনঃ ॥৭॥ 


অনুবাদ । হে নৃপনন্দন স্ুরথ ! সেই অন্ুরের খড়াখান৷ 
দেবীর হস্তম্পর্শে ভগ্ন হইয়া গেল। তখন সে ক্রোধে রক্তচক্ষু হইয়া 
শূল গ্রহণ করিল । 

ব্যাখ্যা। বিশারণ বা ভঙ্গ অর্থবোধক কল্ধাতু হইতে পফাল 
পর্দটা নিষ্পন্ন হইয়াছে। পফাল শব্দের অর্থ ভগ্ন হইয়াছিল। 
মায়ের বামহস্তখানি অকর্ম্মণ্য করিয়া আমাকে অঙ্ক-চ্যুত করিবার 
আশায় চিক্ষুর যে খড়গাঘাত করিয়াছিল, তাহা ব্যর্থ হইল, আমাকে 
মাতৃ-আকর্ষণ হইতে, নিবৃত্তির পথ হইতে বিচ্যুত করিতে পারিল 
না। কেন? আমি ত আর মাকে ধরি নাই যে, আমার হাতখান। 
ছাড়াইতে পারিলেই অন্থুরের অভীষ্ট সিদ্ধ হইবে। আমি ছুই 
হাত তুলিয়া_ প্রবৃত্তি নিবৃত্তি উভয়হস্ত উত্তোলিত করিয়া, মায়ের 
জয়ধ্বনি ও আনন্দে নৃত্য করিতেছি, আমার প্রবৃত্তিও নাই, নিবৃত্তিও 
নাই। উভয় হস্ত উত্তোলিত দেখিয়া, মা আমায় দৃঢ়ভাবে ধরিয়া 
রাখিয়াছেন ; সুতরাং ভয় কি? আমার হস্তে অন্ুরের খড়গাঘাত 
হইলে, নিশ্চয়ই হস্তব্থলিত হইত ; কিন্তু এ যে মায়ের হাত, এখানে 
অসুরের খড়াই ভগ্ন হইয়া! গেল। 

জীব! যতদিন তুমি নিজে সাধনা করিয়া মাকে পাইবার 
চেষ্টা করিবে, ততদিন প্রতিপদে অসুরের আঘাত সহ করিতে 
হইবে। তুমি কেবল নিবৃত্তি-মার্গ অবলম্বনই জীবনের লক্ষ্য বলিয়া 
বুবিও না, আবার প্রবৃত্তির বশেও উচ্ছং্খল হইও না; নিত্যই যে 


মায়ের কোলে অবস্থিত রহিয়াছ, ইহ! মর্মে মর্মে বুঝিয়া লও । 

নিবৃত্তির প্রয়োজন হয়, মা করাইয়। দিবেন। প্রবৃত্তির হাত হইতে 
আত্মরক্ষা করিবার প্রয়োজন হয়, মা করাইয়। দিবেন। তুমি শুধু 
দৃঢ় বিশ্বাসে ধারণা করিয়া লও__“আমি আশ্রিত, মা আশ্রয়” । 

যাহা হউক অসুরের চেষ্টা ব্যর্থ হইল। ভেদজ্ঞান কার্য্যকরী হইল না 
দেখিয়া চিক্ষুর শূল গ্রহণ করিল। এই শূল কি? মূল অজ্ঞান। 
“আমাকে আমি জানিনা,” ইহাই মূল অজ্ঞান। অগণিত জন্মমৃত্যু, 
অসংখ্য জীব জগৎ, এই একটিমাত্র অজ্ঞানের উপরেই প্রতিষ্ঠিত! 
অতি সুন্মাগ্রভাগ লৌহনিন্মিত অন্তরকে শূল কহে। এই মূল অজ্ঞানও 
অতি সুন্ম, ইহার যথার্থ স্বরূপ অবধারণ করা বড়ই ছুরূহ। যাবতীয় 
বিষয়জ্ঞান বা অজ্ঞান, একমাত্র আত্মবিষয়ক অজ্ঞানরূপ সুস্মাগ্র শুলের 
উপরে অবস্থিত। এই যে এত বড় জগৎপ্রপঞ্চ, এই যে অনন্ত বৈচিত্র্য, 
এই যে অনাদি জন্ম-মৃত্যুপ্রবাহ, এই যে হাসি কান্না, সুখ দুঃখ, পাপ 
পুণ্য, এই যে সঞ্চিত প্রীরন্ধ এবং আগামী কর্ম-বীজরাশি, এই সকলই 
“আমাকে আমি জানিনা” রূপ মূল অজ্ঞান-স্তন্তের উপরে প্রতিষ্টিত। 
যদি গুরুর কৃপায় এ মূল অজ্ঞানটি কোনরূপে বিনষ্ট হয়, তবে 
ভিত্তিহীন রাজপ্রাসাদের স্তায় অকস্মাৎ জগৎপ্রপঞ্চ বিলয়প্রাপ্ত হয়। 
বহু সাধনার ফলে সাঁধকগণ এই মূল অজ্ঞানের সমীপস্থ হইতে 
পারেন। ভগবান্‌ বলিয়াছেন__“বহু বহু জন্মের পর জীব জ্ঞানবান্‌ 
হয়।” জ্ঞান অর্থই__অজ্ঞান যে কিরূপ, তাহা বুঝিতে পারা) 
শান্ত্রাদি অধ্যয়ন জন্য জ্ঞানলাভ হইলে, মানুষ যথার্থ জ্ঞানবান্‌ হয় 
না। «আমি যে একটা অজ্ঞানমাত্র” ইহা ঠিক ঠিক উপলব্ধি করার 
নাম জ্ঞান। ভেদ জ্ঞানের সংঙ্কারও যে অন্ুরের অস্ত্র অর্থাৎ 
উৎগীড়নমাত্র, এরূপ উপলব্ধি হইলে, তারপর এই মূল অজ্ঞান ধরা 
পড়ে। মায়ের চরণে যথার্থ শরণ লইতে পাঁরিলে, কিরূপে 
মুক্তিমন্দির সন্নিহিত হয়, তাহাই এই চণ্তীতত্বে বিশেষভাবে ব্যাখ্যাত 
হইয়াছে। একটির পর একটি করিয়া বন্ধনগুলি কিরূপে শিথিল 
হইয়া যায়, তাহ! ভাবিলেও বিস্মিত হইতে হয়। জীবত্বের যতগুলি- 
গ্রন্থি আছে, মা আমার দয়া করিয়া তাহা খুজিয়া খু'জিয়া ছিন্ন করিয়া 

১৪ 

দিতে থাকেন। জীব জানে না-তাহার কোথায় অজ্ঞান, কোথায় 
ভেদজ্ঞান, কোথায় বন্ধন, কোথায় মুক্তি ; কিন্তু মায়ের চক্ষুতে কিছুই 
লুকাইয়া থাকিতে পারে না। মা যে আমার অজ্ঞেয় রোগের বীজাণু 
গুলিকে প্রকট করিয়া, সুচিকিৎসকের ন্যায় সমূলে উন্ম,লিত করিয়া 
থাকেন। তাই বলি জীব! জ্ঞানে বা অজ্ঞানে শুধু মা বলিয়া 
আত্মনিবেদন কর, তোমার ভবব্যাধি অনায়াসে বিদ্ূরিত হইবে । 


চিক্ষেপ চ ততস্ততত,ভদ্রকাল্যাং মহান্থ্রঃ। 

জাজ্জবল্যমানং তেজোভীরবিবিশ্বমিবান্বরাৎ ॥ 

দৃষ্ট্! তদাপতচ্ছলং দেবীশূলমযুঞ্চত। 

ভচ্ছ্‌লং শতধা তেন নীতং স চ যহান্থুরঃ ॥ ৯॥ 

অন্ুবাদ্দ। অনন্তর মহান্ুর (চিক্ষুর) ভদ্রকালীর প্রতি শূল 
নিক্ষেপ করিল। স্ুর্ধ্যমণ্ডলের ন্যায় জাজ্জল্যমান সেই শূল আকাশ 
হইতে আপতিত হইতেছে দেখিয়া দেবীও শূল ত্যাগ করিলেন। সেই 
শূলের আঘাতে অন্থর-নিক্ষিপ্ত শূল এবং সেই মহাস্থুর উভয়ই শতধা 
খণ্ডিত হইয়া গেল। 
ব্যাখ্যা । অস্থর-শক্তি একদিকে যেমন আমাদিগকে মোহাচ্ছন্ন 

করিয়া চিরতরে আবদ্ধ করিয়া রাখিতে প্রয়াস পায়, অন্যদিকে তেমনই 
আবার মুক্তিমন্দিরের সুদৃঢ় অর্গল উদঘাটিত করিয়া দেয়। বর্ষাকালে 
ভাগীরথীর সলিলরাশি পঙ্ককলুষিত হয় বটে, কিন্তু অচিরেই 
শরৎসমাগমে উহ! যে সুনিৰ্ম্মল হইবে, তাহারও পূর্ববস্চনা করিয়া 
থাকে। শরীরাভ্যন্তরস্থ দূষিত রোগবীজাণুগুলি, দেহময় প্রকট 
ব্যাধির আকারে প্রকাশিত হইয়া মানুষকে অতিশয় যন্ত্রণ। দেয় বটে, 
কিন্তু দেহটিকে সবর রোগ-শুন্য করিবার পক্ষে উহাই প্রয়োজন। 
সাধক এতদিন কেবল পরিচ্ছিন্ন ভাবাস্থরগণের অসহনীয় উৎগীড়ন সহা 
করিয়া আসিতেছিল, কিন্ত আজ সেই অন্থুরই তাহাকে ভাববৃন্দের 
মূলকেন্দ্রে উপনীত করিয়াছে। অসুর শুল নিক্ষেপ করিয়াছে, সাধক 

মূল অজ্ঞানের সন্ধান পাইয়াছে। এইরূপ যে মুহুর্তে জীব “আমাকে 
আমি জানিনা” রূপ মূল অজ্ঞানের সন্ধান পায়, সেই মুহূর্তেই 
অজ্ঞানের মূল শিথিল হইয়া য়ায়। নিজের দোষ নিজে ঠিক ঠিক 
উপলব্ধি করিতে পারিলেই দোষের প্রতিকার হইতে থাকে । 

অনেকে হয়ত বলিবেন__-এ কথাটা আর কে না জানে যে, আমরা 
আমাদের স্বরূপ জানিনা বলিয়াই বদ্ধজীব হইয়া আছি। বাবা! 
মুখে বলিলেই জানা হয় না, জানা মানে উপলব্ধি করা ; বেদান্তের 
ভাবায় ইহাকে কারণ শরীর বা আনন্দময় কোষ কহে, বিজ্ঞানময় 
কোষে স্বাধীনভাবে বিচরণের যোগ্যতা হইলে, তবে এই অজ্ঞানের 
সন্ধান পাওয়া বায়। সে সকল কথা উপস্থিত করিয়া! বিষয়টি জটিল 
করা আমাদের উদ্দেশ্য নহে; স্থূল কথা-_মাতৃ-চরণে নির্ভরশীল, 
মাতৃ-লাভেচ্ছু সন্তান কিরূপে অনায়াসে বেদান্ত প্রতিপাগ্ধ বিশুদ্ধ 
জ্ঞানময় স্বরূপে উপনীত হয়, তাহাই এস্থলে প্রতিপাগ্ভ। জীব জ্ঞানে 
অজ্ঞানে, সুখে দুঃখে, পাপে পুণ্যে, সর্ববাবস্থায় যখন পূর্ণভাবে 
মাতৃ-চরণে নির্ভরশীল হয়, তখনই এইরূপ অঘটন সংঘটন হইয়া 
থাকে। তাই অন্থুর ভদ্রকালীর প্রতি শূল নিক্ষেপ করিল_জীব 
মূল অজ্ঞানের সন্ধান পাইল। যিনি মহাকাল-শক্তিরও উপরে 
অধিষ্ঠিতা, যিনি সৰ্ব্বতোভদ্ৰস্বরপা--নিত্য মঙ্গলময়ী, সেই ভদ্রকালী 
মা-ই--জীবের সকল ভার স্বহস্তে গ্রহণ করিয়া, জীবকে এইরূপে মূল 
অজ্ঞানের সন্ধান দিয়া, নিশ্চিন্ততার বিশুদ্ধ আনন্দ উপভোগের 
স্থযোগ প্রদান করেন। 

যাহা হউক, মন্ত্রে উক্ত হইয়াছে জাজ্জল্যমান সৃর্য্যবিস্বের ন্যায় 
সেই শূল আপতিত হইতেছে দেখিয়া, দেবী স্বকীয় শূল নিক্ষেপ 
করিলেন, তাহাতে অস্থুর ও তনিক্ষিপ্ত শূল উভয়ই বিনষ্ট হইল । 
সাধকও যখন পূর্বোক্ত মূল অজ্ঞানের সমীপস্থ হয়, অর্থাৎ একটু একটু 
করিয়| মূল অজ্ঞানের স্বরূপ বুঝিতে থাকে, তখন ইহাকে তেজঃপুঞ্জ 
তূর্য্যবিস্বের ন্যায় ছুনিরীক্ষ্যই মনে করে। যেরূপ মার্তগুমণ্ডলের 
দিকে দৃষ্টি নিপতিত হইবামাত্র নেত্র নিমীলিত করিতে হয়, ঠিক 

সেইরূপ মূল অঙ্ঞানের নিকটস্থ হইতে না হইতেই বৈষয়িক জ্ঞান 
ফুটিয়া উঠে। এই মূল অজ্ঞান যে যথার্থ ই ছুনিরীক্ষ্য, তাহা! ভাষায় 
বুঝাইয়! দেওয়া যায় না। সাধকগণ যখন যাবতীয় বৈষয়িক স্পন্দনকে 
নিরুদ্ধ করিয়া, অতি সন্তর্পণে আত্মসংস্থ হইতে চেষ্টা করে, তখন ধীরে 
ধীরে এই মূল অজ্ঞান উপলব্ধিযোগ্য হইতে থাকে এবং নিমেষার্থ 
কালের মধ্যেই লক্ষ্যচ্যুত হইয়া, আবার বৈষয়িক স্পন্দন গ্রহণ করে। 
ইহাই বিক্ষেপশক্তির সর্ব্বশেষ প্রযত্ব। কিন্তু উহা! যতই ছুনিরীক্ষ্য 
হউক না কেন, মাতৃ-শূলাঘাতে উহারও বিলয় অবন্যন্তাবী। মায়ের 
শূল কি? আত্মজ্ঞান। আমার স্বরূপ কি, তাহা! উপলব্ধি করিতে 
পারিলে, সেই মুহুর্তেই জীবের যাবতীয় অজ্ঞান ও তজ্জন্য জন্ম মৃত্যু 
বন্ধন মুক্তি প্রভৃতি ফল, উভয়ই যুগপৎ বিলয় প্রাপ্ত হয়। আরে, 
আমি যে বিশুদ্ধ বোধব্বরূপ- মাত্র “জ্ঞ” পদার্থ, এইরূপ উপলব্ধি 
হওয়া মাত্রই ত মন বুদ্ধি চিত্ত ইন্দ্রিয় দেহ প্রভৃতি যাবতীয় সংস্কার 
বিলুপ্ত হয়। সাধক! পুনঃ পুনঃ এই সকল বিষয় আলোচনা কর, 
অজ্ঞান দূর হইবে । 


হতে তক্মিন্‌ মহাবীর্য্যে মহ্ষিন্ত চমুপতৌ 
আজগাম গজারূঢুশ্চামরস্ত্রিদশার্দনঃ ॥ ১০ ॥ 


অনুবাদ্দ। মহিবাস্ুরের সেনাপতি চিক্ষুর নিহত হইলে, দেবতা 
গণের উৎগীড়ক চামর, গজারো হণে যুদ্ধার্থ আগমন করিল । 

ব্যাখ্যা । বিক্ষেপ-শক্তির বিলয় হইয়াছে, এইবার আবরণ শক্তির 
যুদ্ধ ও বিলয়ের বিষয় কথিত হুইবে। র্ব্বপ্রধান সেনাপতিই যখন 
মাতৃ-শুলাঘাতে অনায়াসে নিহত হইয়াছে, তখন অন্যান্ত সেনানীগণ 
যে অচিরাৎ বিধ্বস্ত হইবে, তাহাতে আর বিচিত্রতা কি? চামরাদি 
অস্থুরের বিবরণ ইতিপূর্বে বিশেষভাবে বলা হইয়াছে ; সুতরাং তাহার 
পুনরুল্লেখ নিশ্রয়োজন। এই মন্ত্রে চামরের দুইটি বিশেষণ দেখিতে 

পাই-_-একটি ত্রিদশার্দন এবং একটা গজ্গারঢ়। ত্রিদশার্দন শব্দের 
অর্থ দেবতাগণের উৎগীড়ক। অনাত্মবস্তর প্রতীতিই আবরণ-শক্তির 
কার্য । আত্মার নাম অম্ৃত। দেবতাগণ সেই অমৃতভোগী, অর্থাৎ 
সৰ্ব্বদাই আত্মসংস্থ। কিন্ত আবরণ-শক্তির প্রভাবে প্রতিনিয়ত অনাত 
বস্তুর ভাণ হয়; সুতরাং দেবতাগণ অমৃত হইতে বঞ্চিত থাকে । ইহাই 
. দেবতাগণের প্রতি চামরাদি অসুরের উৎগীড়ন। দ্বিতীয় বিশেষণ 
গজারূঢ় ! গজ ধাতুর অর্থ বন্ধন। যেখানে আবরণ, সেইখানেই ত 
বন্ধন। আত্মন_মা যে আমার নিত্য স্বপ্রকাশ-স্বরূপা, ইহ! বুঝিতে 
না পারাই জীবের বন্ধন। আত্ম ব্যতীত অপর এক্ট! বস্তুর সত্তা 
উদ্ভাসিত করিয়া, আবরণ-শক্তি যেন আত্মাকে আবৃত করিয়া, রাখে । 
আত্ম। যতদিন আবৃত, জীব ততদিনই বদ্ধ। তাই গজ অর্থাৎ বন্ধনই 
চামরের যোগ্য বাহন। 


সোহপি শক্তিং মুমোচাথ দেব্যাস্তামঘ্িকা! ভ্রুতমৃ। 
হুঙ্কারাভিহতাং ভূমৌ পাঁতয়ামাস নিশ্রীভাম্‌ ॥১১॥ 


অনুবাদ । সেই চামরও দেবীকে লক্ষ্য করিয়া শক্তি নিক্ষেপ 
করিল; কিন্তু অম্বিক! হুঙ্কার দ্বার তাহ! অভিহত ও নিশ্রভ করিয়া 
সত্বর ভূমিতলে নিপাতিত করিলেন। 

ব্যাখ্য।। দেহাদ্দি অনাত্ম বস্তর প্রতীতি আবরণশক্তির কার্য্য, 
ইহাই চামরনিক্ষিপ্ত শক্তি-অন্ত্র। অস্বিকা__মা আমার অতি অল্পকাল 
মধ্যেই হুঙ্কার প্রয়োগে উহাকে ব্যর্থ করিয়া দ্রিলেন। হুঙ্কার একটা 
শব্দবিশেষ। অতিশয় ক্রুদ্ধ হইলে বাগ্যন্ত্র হইতে এরূপ শব্দ নির্গত 
হয়। আমি স্বপ্রকাশ স্বরূপ-_ আমারই প্রকাশে সকল প্রকাশময় ৷ 
আমাকে আবৃত করিয়া রাখিবে কে? এইরূপ ক্রোধমূলক ভাবের 
উদ্বেলন হইলেই, আবরণ-শক্তি হীনবল হইয়া পড়ে। পক্ষান্তরে 
হুঙ্কারটা স্ব স্ব ইষ্টমন্ত্র বা প্রণবের উপলক্ষণ। তত্রশীস্্ হস্বারকে 
কুর্চবীজ বলিয়া থাকেন। তন্ত্রোক্ত এ সকল মন্ত্রকে চৈতন্যময় করিয়া! 

জপ করিলে, আবরণশক্তিকে নিব্বীর্য্য করিবার সামর্থ্য লাভ হয়। 
সাধকগণ এঁ সকল মন্ত্রের সাহায্যে চিত্তকে অনাত্মভাব হইতে আকৃষ্ট 
করিয়া, আত্মসংস্থ করিতে প্রয়াস পান। যতদিন এইরূপ স্বয়ংকৃত 
অধ্যবসায়ের দিকে লক্ষ্য থাকে, অর্থাৎ “আমি মন্ত্র জপ করিয়! সিদ্ধি 
লাভ করিব” এইরূপ বোধ থাকে, ততদিন প্রায়ই ব্যর্থমনোরথ হইতে 
হয়। আর যখন দেখে__মা-ই হুঙ্কারাদি মন্ত্ররপে আত্মপ্রকাশ করিয়া, 
অনাত্মভাবের বিলয় করিতে উদ্যত হইয়াছেন, তখনই অনায়াসে 
আবরণশক্তির কাৰ্য্য বিনষ্টপ্রায় হইয়া থাকে । 

খুলিয়া বলি__যদিও আত্ম! স্বপ্রকাশ নিরাবরণম্বরূপ, তথাপি 
যখনই আমরা বিষয় দর্শন করি, তখনই অনাত্মবস্তর ভাণ হয় ও 
আত্মন্বরূপ আবৃতবৎ থাকে । একমাত্র আত্ম! ব্যতীত কোথাও কিছু 
নাই, ইহা! সহঅবার বুঝিয়া লইলেও প্রারন্ধ সংস্কারবশতঃ অনাত্মবস্তর 
ভাগ হয়। প্রাণপ্রতিষ্ঠাই অনাত্মভাব দূরীভূত করিবার একমাত্র 
উপায়। প্রথমতঃ মায়ের-_আত্মার অস্তিত্বে বিশ্বাস প্রতিষ্ঠিত হয়, 
ইহার নাম সত্যপ্রতিষ্ঠ।। তারপর প্রাণই যে মা, প্রাণই যে আত্মা, 
ইহা! বুঝিতে হয়। প্রাণই যে জগত্ময় পরিব্যাপ্ত, বিষয়ের আকারে 
প্রাণেরই বিভিন্ন মুর্তি আমরা যে প্রতিনিয়ত উপলব্ধি করিতেছি, 
ইহা পুনঃ পুনঃ অভ্যাসের সাহায্যে প্রতিষ্ঠিত করিতে হয়। হুঙ্কারাদি 
মন্ত্র এ প্রাণপ্রতিষ্ঠারূপ সাধনার সহকারী আলম্বনরূপে গ্রহণ করিতে 
হয়। এ সকল তত্ব শ্রদ্ধার সহিত বিনীতভাবে শ্রীগুরুর মুখ হইতে 
শিক্ষা করিলেই অচিরে ফলদায়ক হইয়। থাকে । 


ভগ্নাং শক্তিং নিপতিতাং দৃষ্টা ক্রোধসমন্থিতঃ 
চিক্ষেপ চামরঃ শুলং বাণৈস্তরূপি সাচ্ছিনৎ ॥ ১২ ॥ 


অনুবাদ । শক্তি অস্ত্র ব্যর্থ হইল দেখিয়া, চামর সক্রোধে শূল 
নিক্ষেপ করিল, দেবীও বাণপ্রয়োগে তাহ! ছিন্ন করিয়া ফেলিলেন। 

ব্যাখ্যা। বিক্ষেপ-শক্তির শেষ চেষ্টা যেরূপ মূল অজ্ঞানের 
উদ্বোধ, আবরণ-শক্তিরও সর্বশেষ প্রযত্র সেইরূপ শূলনিক্ষেপ বা মূল 
অজ্ঞানের উদ্বোধ। সাধকগণ আবরণ ও বিক্ষেপ উভয় শক্তি ধরিয়া 
প্রাণপ্রতিষ্ঠার পথে অগ্রমর হইলেই, এই মূল অজ্ঞানের সমীপস্থ 
হইতে পারেন। এখানে আসিলে মাতৃ-কৃপায় অনায়াসে এই অজ্ঞান 
ভেদ হয়।. মা বাণপ্রয়োগে__স্বকীয় আকর্ষণী-শক্তিপ্রভাবে, অচিরাৎ 
সন্তানকে অজ্ঞান হইতে জ্ঞানময় অবস্থায় আনয়ন করিয়া থাকেন। 

কিরূপে ইহা! সম্ভব হয় ?__“আমাকে আমি জানিনা” এই যে মূল 
অজ্ঞান, উহাও জানামাত্ররূপ বিশুদ্ধ জ্ঞানেই অবস্থিত । এইখানেই 
জ্ঞান অজ্ঞানের অনির্ধবচনীয় সম্মিলন। সাধক যখন গুরুকপায় 
ধীরে ধীরে বিক্ষেপ ও আবরণশক্তির মূল অথ্ষণ করিতে করিতে 
অগ্রসর হয়, তখন এই অনির্ব্বচনীয় অজ্ঞানে আসিয়া উপস্থিত হয় ; 
বহু সৌভাগ্যের ফলে, বহুজন্মাণ্জিত শ্রদ্ধা! ভক্তি বিশ্বাসের ফলে এই 
মূল অজ্ঞানের সন্ধান পায়। এখানে দাড়াইলে বিশুদ্ধ জ্ঞানের স্বরূপ 
প্রতিভাত হয়। যেহেতু এই অজ্ঞান, বিশুদ্ধ আত্মবোধের উপরই : 
প্রতিষিত। এস, অজ্ঞানান্ধ জীব ! এস, দুঃখিত শোককাতর সংসারক্রিষ্ট 
জীব! এস মা বলিয়া, গুরু বলিয়া, আত্মা বলিয়া, সত্য বলিয়া, 
প্রাণ বলিয়া ছুটিয়৷ এস। তোমরা অজ্ঞানের পরপারে পৌছিবে ! 
অমৃতের সন্ধান পাইয়া ধন্য হইবে। 


— — —— —— 


ততঃ সিংহ সমুৎপত্য গজকুস্তান্তরস্থিতঃ 
বাহযুদ্ধেন যুযুধে তেনোচ্গৈক্তিদশীরিণা ॥ ১৩ ॥ 


অনুবাদ । অনস্তর সিংহ উল্লন্ষনপূর্ববক গজকুস্ত্য়ের অন্তরে 
অবস্থান করতঃ, সেই ত্রিদশারির সহিত ঘোরতর বাহুযুদ্ধ করিতে 
লাগিল । 


ব্যাখ্যা। বিক্ষেপ ও আবরণশক্তির সর্বশেষ প্রযত্বের ফলেই 

২০৮ বন্ধনের যথার্থ স্বরূপ 


জীব মূল অজ্ঞানের সন্ধান পায় এবং সঙ্গে সঙ্গেই জ্ঞানময় স্বরূপের 
উপলব্ধি করে। অনুরগণ নিজেরাই নিজেদের ধ্বংসের পথ উন্মুক্ত 
করিয়া দেয়। তাই দেখিতে পাই_চিক্ষুর ও চামর উভয়ই দেবীকে 
লক্ষ্য করিয়া শূল নিক্ষেপ করিল এবং তাহারই ফলে জীব যথার্থ 
জ্ঞানের সন্ধান পাইল । অক্সুরগণের অত্যাচারের মাত্রা যত বেশী হয়, 
সাধকের আত্মপ্রতিষ্ঠাও তত শীত্র হইতে থাকে। এই দেখ 
অনুরগণ মনে করিয়াছিল, মূল অজ্ঞানের রূপটা সাধকের সম্মুখে 
ধরিতে পারিলেই সে চিরদিনের মত বশ্ঠতা স্বীকার করিবে, কিন্তু 
কার্য্যতঃ তাহার বিপরীত ফল হইল। সাধক মূল অজ্ঞানের ঘোর 


অন্ধকারের পার্শ্বে ই আত্মজ্ঞানের সমুজ্জল আলোক দেখিতে পাইয়া, . 


সিংহবিক্রমে চামর অস্থুরের সহিত যুদ্ধ করিতে লাগিল। 

জীব এতদিনে জ্ঞান-অজ্ঞানের সন্মিলন স্থানে_বন্ধন ও মুক্তির 
মধ্যস্থলে উপস্থিত হইয়াছে । ইহাই “গজকুস্তান্তরস্থিত” । পূর্ব্বেই 
উক্ত হইয়াছে__মহান্থর চামর গজারোহণে যুদ্ধক্ষেত্রে উপস্থিত 
হইয়াছিল। যেখানে বন্ধনের শেষ ও মুক্তির আরম্ভ, সেই স্থানকে 
“গজবুস্তাত্তর” বলা যায়। মূল অজ্ঞানই বন্ধনের শেষ বিন্দু, এ স্থান 
হইতেই মুক্তির আস্বাদ পাওয়া যায়। এই বন্ধন ও যুক্তির মধ্যস্থলে 
দ্রাড়াইয়া সিংহ__জীব প্রাণপণে অন্ুরবিনাশের জন্য বিক্রম প্রকাশ 
করিয়া থাকে । 

পূর্বে বলিয়াছি__জীব যখন প্রথম মুমুক্ষু হয়, তখন স্ত্রী পুত্র 
আত্মীয় ব্বজনকেই বন্ধন বলিয়! মনে করে। ক্রমে জ্ঞানবিকাশের 
সঙ্গে সঙ্গে বুঝিতে পারে-_দেহ ইন্দ্রিয় মন বুদ্ধি ইহারাই বন্ধন; 
কিন্তু সর্বশেষে দেখিতে পায়_আমার যথার্থ বন্ধন__এই মূল 
অজ্ঞান। “আমাকে আমি জানি না” এই অজ্ঞানই বন্ধনের যথার্থ 
স্বরপ। কোন্‌ অনাদ্দিকাল হইতে, কি খেয়ালে এই অন্ঞানটাকে 
স্বীকার করিয়া লইয়াছি যে, এ একবিন্দু অজ্ঞানের উপর দীাড়াইয়! 
কত যুগ যুগাস্তর চলিয়া যাইতেছে, কত জন্মমৃত্যুরই স্রোত বহিয়া 
যাইতেছে, কত সুখ দুঃখের স্বপ্নই দেখিতেছি! আবার ওঁ অজ্ঞানের 

উপর দীড়াইয়াই উহাকে বিলয় করিতে কত চেষ্টা, কত প্রাণপাত 
তপস্তা, কত কঠোর ব্রত-নিয়ম ধর্ম্মচর্য্যার অনুষ্ঠান হইতেছে! এ চিত্র 
একবার নয়নপথে পতিত হইলে, আনন্দময়ী লীলাময়ী মহাঁমায়ার 
চরণে প্রণত না হইয়া থাকিবার উপায় নাই। 

ধন্য মা তোর এই অনির্বচনীয় লীলা! মা গো, সহজ্রবার 
বুঝিলেও আবার যে ভুলিয়! যাই ! এই জন্ম মৃত্যু হাসি কান্না বন্ধন 
মুক্তি যা কিছু এ সকলই যে ইচ্ছাময়ি, তোরই ইচ্ছামাত্র, এ কথা 
কিছুতেই এ পোড়া প্রাণ মানিয়া লইতে চায় না। মাগো! তোমার 
ইচ্ছায় অজ্ঞান, তোমার ইচ্ছায় বন্ধন, আবার তোমারই ইচ্ছায় 
মুক্তি! আর কত কাল এ বন্ধন দেখিবি মা! তুই ছুই হাতে 
কি কঠিন শৃঙ্খলে আবদ্ধ করিয়! রাখিয়াছিস্‌, একবার চক্ষু খুলিয়া 
দেখ, ত্রিনয়নি! কত কাল কত জন্ম জন্মাস্তর ধরিয়া এ অজ্ঞানের 
বন্ধন-যাতনা সহ্য করিয়া আসিয়াছি। আর যে পারি না মা! 
বুক যে ভাঙ্গিয়া যায় মা! এক একটা তরঙ্গ আসে, আর মর্ম্মন্থলে 
কি ভীষণ আঘাত করিয়া চলিয়া যায়।, সমুদ্রের উত্তাল তরঙ্গের 
মত এক একটা ভার আসিয়া, কোন্‌ অনাদিকাল হইতে এমনই 
সজোরে আঘাত করিতেছে । মাগো কতদিনে এ মর্স্মব্যথার অবসান 
হইবে? দিনের পর দিন চলিয়া যায়, বৎসরের পর বৎসর চলিয়া 
যায়, কত আশায় বুক বাঁধিয়া দিন গণনা করি; কিন্ত কই, তুই ত 
তেমন করিয়া আমাদের ব্যথা দূর করিতে__চিরদিনের মত জীবত্বের : 
বন্ধন হইতে যুক্ত করিতে, স্নেহময়ী মায়ের মত ছুটিয়া আসিলি না! 
আমাদের এই ক্ষত বিক্ষত বক্ষে একবারও ত যথার্থ মুক্তির অমৃতময় 
স্পর্শ দ্রিলি না! মা মা মা, আর বলিবার কিছুই নাই! শুধু 
বুঝিতে দাও-_তুমি আমায় যথাৰ্থ ই ভালবাস । সত্যই তুমি আমার 
প্রাণ! সত্যই তুমি আমার আত্মা! সত্যই তুমি আমার আমি! 
ওগো এই একটা কথা বুঝিতে পারিলেই যে আমাদের সকল 
যাতনার অবসান হয়। 

সে যাহা হউক, এই মন্ত্রে চামরের সহিত সিংহের বাহুষুদ্ধের 

কথা বলা হইয়াছে। প্রথম খণ্ডে বাহুযুদ্ধের রহস্ত বিশেষভাবে 
ব্যাখ্যাত হইয়াছে। জীব যখন একবার অজ্ঞানের পরপারের সন্ধান 
পায়, তখন সেই জ্ঞান অজ্ঞানের মধ্যস্থলে দাড়াইয়া, সর্বববিধ 
বৈষয়িক স্পন্দনকে প্রবৃত্তি-নিবৃত্তিরূপ উভয় হস্তে ধরিয়া ধরিয়া, 
জ্ঞানবক্ষে বিলীন করিতে প্রয়াস পায়। 


রুধ্যমানৌ ততস্তো তু তন্মাননাগান্মহীং গ্রতৌ । 
বুধুধাতেহতিসংরৰো প্রহারৈরতিদারুণৈঃ ॥ ১৪ ॥ 


অন্ুবাদ্দ। তাহারা উভয়ে (চামর এবং দেবীর বাহন সিংহ) 
যুদ্ধ করিতে করিতে হস্তী হইতে ভূতলে অবতরণ করিল এবং অতিশয় 
ক্রোধ বশতঃ পরস্পর অতি দারুণ প্রহারে যুদ্ধ করিতে লাগিল । 

ব্যাখ্যা । জীব যখন প্রাণপ্রতিষ্ঠার সাহায্যে প্রবৃত্তি-নিবৃত্তিরূপ 
উভয় হস্তদ্বারা বৈষয়িক স্পন্দনগুলিকে মহাপ্রাণময়ী মাতৃ-অঙ্কে 
মিলাইয়া দিতে থাকে, অর্থাৎ অনাত্ম বস্তুর ভাণকে পূর্ণরূপে-বিলয় 
করিয়া, বিশুদ্ধ আত্মবোধে অবস্থান করিতে প্রয়াস পায়, তখন 
এক একবার সেই বন্ধন মুক্তির মধ্য বিন্দু হইতে অবতরণ করিতে 
হয়। এক একবার নেই সুক্্স বোধময় অবস্থা হইতে স্থুলে নামিয়া 


আসিতে হয়। উদ্দেশ্ট--যাবতীয় স্থূল জ্ঞানকেও বোধময় অত্তায় 


লইয়া যাওয়া । ইহাই গজকুস্তাত্তর হইতে মহীতলে অবতরণ ও 
পরস্পর দারুণ প্রহার। আরে, পাখিব ভাবগুলি বহুদিন হইতে 
সাধকের চিত্তে যে ঘন স্থূল সংস্কার জন্মাইয়া দিয়াছে, উহার বিলয় 
সাধন করিতে হইলে, পুনঃ পুনঃ উহাদিগকে বোধময় সত্তায় লইয়া 
আসিতে হয়। যাহাকে আমর! জল মাটা বৃক্ষ পর্ব্বত জীব জন্ত 
বলিয়া, অতি স্থূল জড় পদার্থরূপে দেখি, উহার বাস্তব সত্তা যে 
বোধ বা প্রাণ ব্যতীত অন্ত কিছুই নহে, এইরূপ উপলব্ধিতে দৃঢ় 
প্রতিষ্ঠিত হইতে হইলে এইরূপ বাহুযুদ্ধ ব্যতীত গত্যন্তর নাই ৷ 

সাধক! শুধু দেখিতে থাক__ তোমার প্রবৃত্তি যাহা চায়_ 
গ্রহণ করে এবং নিবৃত্তি যাহা চায় না_ পরিত্যাগ করে, উহার সকলই 
তোমার প্রাণ__তোমার বোধ। তুমি একবার মূল অজ্ঞান হইতে 
ক্ষিতিতত্ব পর্য্যন্ত প্রত্যেক বস্তুকে ধরিয়া প্রাণময় সততায় মিলাইয়া 
দির্তে চেষ্টা কর, ইহাই আবরণ-শক্তির সহিত জীবের অতি দারুণ 
বাহুযুদ্ধ। অসুরের পক্ষে_জড়ভাবের পক্ষে, বাস্তবিকই ইহা 
অতি দারুণ প্রহার। কত জন্ম হইতে জড়ত্বের ভাণ নিয়! রহিয়াছ, 
আর আজ সকলই চৈতন্তময়_বোধময় হইতে চলিয়াছে। 
অস্থুরকুলের পক্ষে ইহা অপেক্ষা দারুণ আঘাত আর কি থাকিতে 
পারে? আবার জীবের পক্ষেও ইহা অন্ুরের দারুণ আঘাত। 
কারণ, জীব গুরুকৃপায় বিশেষভাবে বুঝিতে পারিয়াছে যে, জগৎ 
বলিয়া যাহা প্রতীত হয়, ইহা আমারই প্রাণ ব্যতীত অন্ত কিছুই 
নহে; কিন্তু তথাপি জড় বস্তুর প্রতীতি ত’ একেবারে বিলুপ্ত হয় না। 
তাই মন্ত্রেও পরস্পর দারুণ প্রহারের কথাই উক্ত হইয়াছে । 


ততোবেগাৎ খমুৎপত্য নিপত্য চ মুগারিণা । 
করপ্রহারেণ শিরশ্চামরস্ত পৃথক্‌ কৃতম্‌ ॥ ১৫ ॥ 


অন্ুবাদ্। অনস্তর মৃগারি সবেগে আকাশে উল্লক্ষনপূর্ব্বক, 
কর-প্রহারে চামরের শরীর হইতে শিরকে পৃথক করিয়! দিল । 

ব্যাখ্যা । এখানে জীবকে মৃগারি বলা হইয়াছে। মৃগারি 
শব্দের অর্থ অন্বেষণের শক্র। অন্বেষণার্থক মৃগ, ধাতু হইতে মুগ 
শব্দ নিষ্পন্ন হয়। জীব যখন মাতৃ-অন্বেষণের শক্ত হয়, তখনই 
তাহাকে মৃগারি বলা যায়। কই মা কোথায়? এইরূপ অন্বেষণের 
ভাবটা যখন একেবারে তিরোহিত হইয়া যায়, তখনই জীব মৃগারি 
হয়। সাধক! তোমার অন্বেষণের চক্ষু মুদ্রিত করিতেই হইবে । 
তোমাকে মৃগারি হইতেই হইবে। তাহা না হইলে যে চামর নিধন 

হইবে না, আবরণ দোষ বিদুরিত হইবে না। আরে, কাহার 
অন্বেষণ করিবে? যে বস্তু লুকাইয়৷ থাকে, তাহাকে খু'জিয়! 
বাহির করিতে হয়। মা যে আমার সব্বতঃ স্ুপ্রকাশস্যরূপা। 
মা ছাড়া কোথাও যে কিছুই নাই। তাকে ২৩ 
কি? যাহা দেখ, যাহা শোন, যাহা ভাব সবই ত’ মা। তৌমাবর 
উর্ধে নিয়ে দক্ষিণে বামে সম্মুখে পশ্চাতে সর্বত্রই ত’ ম! রহিয়াছেন, 
আরও নিকটে এ যে তোমার বুকের ভিতরে তিনি নিত্য 
বিরাঁজিতা ! ওরে, এত সুলভ, এত সহজ আর কি আছে! শুধু 
মা বলিবার অভাব, মায়ের অভাব কোথাও নাই । যতক্ষণ দেখিবে__ 
তুমি ধ্যান ধারণার সাহায্যে মাকে দেখিতে চেষ্টা করিতেছ, 
ততক্ষণও বুঝিব_তুমি মাকে অন্বেষণ করিতেছ। অন্বেষণের 
চক্ষু মুদ্রিত কর। সর্বত্র মাকে দেখ! মা বলিয়া, প্রাণ বলিয়া 
আদর কর! আপনার প্রাণকে কত আদর কর, কত ভালবাস ! 
এঁ প্রাণই ত মা, এ মা-ই ত বিশ্বময় পরিব্যাপ্ত রহিয়াছেন। আর 
অনাদর করিও না, আর অবিশ্বাস করিও না। প্রত্যেক ভাবে, 
প্রতি প্রচেষ্টায় মাকে দেখিতে থাক। তুমিও মৃগারি হইবে, তোমার 
বহু জন্ম-সঞ্চিত অজ্ঞানের আবরণ বিদুরিত হইবে । 

যতদিন জীব শিশু থাকে__অজ্ঞান থাকে, ততদিনই কই 
মা কোথায় মা বলিয়া অন্বেষণ করিতে থাকে; কিন্তু একবার যদি 
বুঝিতে পারে-_ পূর্ণমন্তর্বহির্ষেন,” “ত্বয়া ততং বিশ্ব” “স এব সর্ব্বং* 
তখন কি আর তাহাকে খুজিতে হয়! যাহা দেখে, যাহা ধরে, 
যাহা জানে, সবই যে প্রাণ_সবই যে মা। সাধক! যদি তুমি 
মাটিকে ধরিয়। “মা” টী বলিতে ন! পার, জলকে ধরিয়৷ রসময়ী 
মায়ের সত্তা বুঝিতে না পার, যদি সমীরণস্পর্শে মাতৃ-স্পর্শ বলিয়া 
পুলককণ্টকিত না হও, তবে কোন্‌ বলে কি সাহসে তত্বাতীতা 
ভাবাতীত। মাকে ধরিবার জন্য অগ্রসর হইবে? একটা আত্মসন্বেদনে 
উক্ত হইয়াছে__-জগন্দর্শনমাত্রেণ নচেদাত্রস্থৃতির্ভবেৎ । বিশ্বাতিগং পরং 
ব্ৰহ্ম কথং গচ্ছেনিরপ্রনম্‌ ॥ জগন্দর্ণন মাত্রে যাহার আত্বস্থৃতি না 

হয়-_মাকে মনে না পড়ে, সে কি করিরা বিশ্বের অতীত নিরগ্রন 
পরত্রহ্ম তত্বে উপনীত হইবে? 
সে যাহা হউক, মন্ত্রে উক্ত হইয়াছে-_মৃগারি আকাশে উৎপতিত 
হইয়া, চামরের শিরচ্ছেদ করিয়াছিল। জীবেরও যখন অন্বেষণের 
ভাবটা দূরীভূত হয়-_সাধক যখন চক্ষু চাহিলেই মাকে দেখিতে পায়, 
তখনই সৃগাঁরি হইয়া আকাশে উৎপতিত হয় নির্শাল চিদাকাশে 
অবস্থান করে এবং তথা হইতে অনাত্মভাবের আবরণকে বিলয় করিয়া 
পরমাত্মরসের আস্বাদে অমর হইয়া যায়। 
এইরূপে চিক্ষুর ও চামর অসুর নিহত হয়__বিক্ষেপ ও আবরণ 
শক্তি বিলয় হয়। বিশুদ্ধ বোধ ফুটিয়া উঠে। সাধক! মনে 
করিও না_-একদিন একবার মাত্র বিক্ষেপের কিংবা আবরণের হাত 
হইতে পরিত্রাণ পাইলেই বাকী জীবনকালের মধ্যে আর কখনও 
চিত্তক্ষেত্রে বিক্ষেপ আসিবে না, অথবা অনাত্মভাব ফুটিয়া উঠিবে না । 
তাহা নহে__যতদিন দেহ আছে, ততদিনই বিক্ষেপ এবং আবরণ 
আছে। তবে উহারা আর কখনও তোমাকে মাতৃ-দর্শনে ব্যাঘাত 
জন্মাইতে পারিবে না, মাতৃ-অস্তিত্বে সংশয় আনিতে পারিবে না, 
মাত্ব-প্রকাশকে আবৃত করিয়! রাখিতে পারিবে না। উহার! থাকিবে 
_কিন্ত মন্তক-বিহীন ! আর উৎগীড়ন করিতে পারিবে না । যতদিন 
প্রারন্ধ ক্ষয় না হয়, ততদিন উহারা মস্তকবিহীন শবদেহের ন্যায় 
অবস্থান করিবে। এ সম্বন্ধে অন্তান্ত কথা পরে বলিব । 


উদগ্রশ্চ রণে দেব্যা শিলাবৃক্ষার্দিভিহ্হতঃ ৷ 
দস্তযুষ্তিতলৈশ্চৈব করালশ্চ নিপাতিতঃ ॥ ১৬ ॥ 


অন্তুবাদ । দেবী উদদগ্র অস্ুরকে শিলাবৃক্ষা্দি প্রহারে এবং 
করাল অন্থুরকে দত্তমুন্তি ও তল গ্রহারে নিপাতিত করিয়াছিলেন। 
ব্যাথ্যা। বিক্ষেপ ও আবরণশক্তিই যাবতীয় অস্থ্রকুলের 

২১৪ করাল-অস্থরের কাৰ্য্য 


আশ্রয়। মূল বিনষ্ট হইলে শাখাপ্রশাখাগুলি সহজেই বিনাশ প্রাপ্ত 
হয়। . উদগ্র- দর্প_কর্তৃত্বাভিমান, ইহা! পূর্বেই বলা হইয়াছে। 
দেবী উহাকে শিলাবৃক্ষা্দি প্রহারে নিহত করিলেন। গাছ পাথর 
মাটি, অর্থাৎ পারধ্ধিব পদার্থ ইত, আমাদের দর্পের বিষয়। উহারই 
কতকগুলি সংগ্রহ করিয়া, আমার বলিয়া ধরিয়া রাখি ও মনে মনে 
গর্ব অনুভব করি। অনেক সময় বাক্যের আকারেও সে গর্ব 
প্রকাশ করিয়া থাকি। কিন্তু চিন্ময়ী মায়ের আবির্ভাব হইলে 
সর্বত্র প্রাণময় সত্তা দর্শনে অভ্যস্ত হইলে, এ দর্প সমূলে বিনষ্ট হয়। 
কারণ, একদিকে যেমন জড়ত্জ্ঞানের অভাববশতঃ সঞ্চয় করিবার মত 
কিছুই পাওয়া যায় না, অন্যদিকে তেমন “আমার” বলিতে কিছুই 
থাকে না। এইরূপে উদ্রগ্র অন্ুরের উন্নত মস্তক বিচ্ছিন্ন হয় । মনে 
রাখিও সাধক! অহঙ্কারনাশই মাতৃ-দর্শনের ফল। যতদ্দিন মাকে_ 
যথার্থ আমিকে দেখিতে না পাওয়া যায়, ততদিনই এই কল্পিত 
আমিটাকে নিয়া দর্প করিবার অবসর থাকে । কিন্তু একবার 
“আমির” সন্ধান পাইলে আর দর্পের লেশও থাকে না। তখন 
আচার্য্য শঙ্করের সুরে সুর মিলাইয়া বলিতে হয়, “কিং করোমি ক 
গচ্ছামি কিং গৃহগমি ত্যজামি কিং। আত্মনা পুরিতং সর্ববং 
_ মহাকল্লান্ুনা যথা ॥” 

তারপর করাল অন্থুর। ইহার নাম ভয়। আত্ম-অস্তিত্বনাশের 
কল্পনাজন্য চিত্তের এক প্রকার সক্কোচভাব । আমি থাকিব না__-আমি 
মরিব, এইরূপ একট! কল্পিত সঙ্কোচ, শিশুজীবগণের একান্ত 
স্বাভাবিক। অজ্ঞান জন্যই এরূপ কল্পিত ভয় উপস্থিত হয়। করাল 
অসুর ইহাকেই বলা হয়। এই মৃত্যুভয় মানুষকে স্বাধীনভাবে 
আনন্দভোগ করিতে দেয় না, শিশুজীবের পক্ষে উহা অতিশয় 
হিতকর ; কারণ উচ্ছ জ্বল গতিকে সংযত করিয়া রাখে। মৃত্যুভয় 
না থাকিলে, মানুষ বোধ হয় পশুরও অধম হইত। এই করাল 
অসুরের অত্যাচারই আমাদিগের মৃত্যুমুখী গতি ফিরাইয়া দেয়। 
সাধারণ মনু্তগণ যে দিবারাত্র মৃত্যুভয়ে শঙ্কিত, তাহা! বাহিরে বুঝিবার 

মৃত্যুভয় ২১৫ 


উপায় নাই। বেশ খায় দায় বেড়ায়, হাসি গল্প করে, আমোদ 
উৎসবে যোগ দেয়, ভয় আবার কোথায়? কিন্ত একটু ধীরভাবে 
দেখিলে, বেশ বুঝিতে পারিবে_ জীব মৃত্যুভয়ে কত সঙ্কুচিত, খোলা 
প্রাণে, স্বাধীনভাবে কোন কাজ করিতে পারে না। আহার বিহার 
অতিশয় তৃত্তিপ্রদ হইলেও, অনিচ্ছায় পরিত্যাগ করিতে বাধ্য হয়; 
পাছে অন্ুখ করে_ রোগ হয়। এইরূপ স্বাধীনভাবে কেহই বিষয় 
ভোগ করিতে পারে না। মৃত্যুভয়ে ভোগ সঙ্কুচিত হয়, তাই মানুষ- 
মাত্রেই ভোগ অপেক্ষা! সঞ্চয় বেশী করিতে বাধ্য হয়। শাস্ত্রে উক্ত 
আছে-__“দর্ধবং বস্তু ভয়ান্বিতং ভুবি নৃণাং বৈরাগ্যমেবাভয়ম্‌।” 
পৃথিবীতে সমস্ত বস্তু ভয়ান্বিত, একমাত্র বৈরাগ্যই অভয় । মাকে 
অভয়াকে না পাইলে, বৈরাগ্য আসে না। বৈরাগ্য না আসিলে, 
করাল অন্থুর নিহত হয় না। যতই যোগ কৌশল অবলম্বন করা 
হউক ন! কেন, মৃত্যুভয় জীবের সঙ্গে সঙ্গে চলিতেছে । মৃত্যুর 
করাল চীৎকার পাছে কর্ণরন্ধে, প্রবেশ করে, তাই মানব দিবারাত্রি 
বিষয়চিন্তা, কাম-কাঞ্চনের সেবা করিতে বাধ্য হয়। কাষ্ঠ হাসি 
হাদিয়া সে চীৎকারকে ঢাকিয়া রাখিতে চেষ্টা করে। একটু ভাবিয়া 
দেখিলে বুঝিতে পারিবে__ আমাদের এই যে আহার নিদ্রা! বিষয়চিন্তা, 
এ সকলই মৃত্যুর হাত হইতে রক্ষা পাইবার জন্য । জীবনটাই যেন 
মৃত্যুর সহিত যুদ্ধ করা। কিছুদিন এইরূপে আত্মরক্ষা করিয়া, শেষে 
কিন্ত একদিন উহারই হস্তে আত্মসমর্পণ করিতে হয়। মায়ের কৃপা! 
ব্যতীত উহার হস্ত হইতে পরিত্রাণ লাভের অন্য উপায় নাই। তুমি 
মাকে ধরিয়া আছ, তাই মা তোমাকে এই মৃত্যুভয়রপ করাল অস্তুরের 
উৎগীড়ন হইতে রক্ষা করিবার জন্য দত্ত, মুষ্টি এবং তলপ্রহার 
করিলেন। প্রথমতঃ মা দ্ট্রাকরাল মুখ ব্যাদন করিয়া, করাল 
অস্থ্রকে জগৎ গ্রাসকারিণী দন্তপংক্তি-দর্শন করান। দ্বিতীয়তঃ মুষ্তির 
দ্বারা উহাকে গ্রহণ করেন। তৃতীয় করতলদ্বারা অভয় প্রদান করেন। 
আধ্যাত্মিক রহস্তে দেখ__কাঁলজ্ঞান হইতে মৃত্যুভয় উপস্থিত হয়। 
. এই কালশক্তি যেখানে নিরুদ্ধ, সেই মহাকালী চিতিশক্তির দিকে 

২১৬ অভয় জ্ঞানই মায়ের করতল 


লক্ষ্য স্থাপন করিলে সর্ব্বভাবরাপ মৃত্যুভয় ব্বতঃই বিলয় প্রাপ্ত হয়। 
ষ্িপ্রহারশব্দে আদানশক্তি বুঝিতে হইবে। মা আমার সহত্র হস্তে 
সহস্র যুষ্টিতে সর্ববভাবকে ধরিয়| ধরিয়া, আপনার অঙ্গে বিলীন 
করিয়া দেন। তারপর উত্তান হস্তে করতল প্রদর্শনপূর্ববক জীবকে 
অভয় প্রদান করেন। অভয় জ্ঞানই মায়ের করতল। ক্রুতিও 
বলেন-_“দ্বিতীয়াদ্‌ বৈ ভয়ং ভবতি।” দ্বিতীয় প্ৰতীতি হইতেই ভয় 
আপতিত হয়। একত্ব জ্ঞানে উপনীত হইলে, অর্থাৎ সর্ধ্বভাবের 
_বহু ভাবের সম্যক্‌ বিলয় হইলেই, জীব অভয় হয়! স্বৃত্যুভয় 
চিরদিনের জন্য তিরোহিত হইয়া যায়। 


দেবী ক্রুদ্ধা গদাপাতৈশ্চ্ণয়ামাস চোদ্ধতম্‌ ৷ 
বাস্কলং ভিন্দিপালেন বাণৈস্তাত্রং তথান্ধকম্‌ ॥ ১৭ ॥ 
উগ্রাস্তমুগ্রবীর্য্যঞ তথৈবচ মহাহনুম্‌ । 

ত্রিনেত্রা চ ত্ৰিশুলেন জঘান পরমেশ্বরী ॥ ১৮ ॥ 
বিড়াল্তাপিন। কায়াৎ পাতয়ামাস বৈ শিরঃ |. 
দুর্দরং দুর্ম্মুখং চোভৌ শরৈণিন্যে যমক্ষয়ম্‌ ॥ ১৯ ॥ 


অন্গবাদ। দেবী ক্রুদ্ধ হইয়া উদ্ধত অস্থরকে গদাঘাতে, বাস্কল 
অন্ুরকে ভিন্দিপাল অস্ত্রে, তার ও অন্ধক অস্থুরকে বাণ প্রয়োগে 
নিহত করিলেন। এইরূপ ত্রিনয়না পরমেশ্বরী ত্রিশূলের আঘাতে 
উগ্রান্ত উগ্রবীর্ধ্য মহাহন্থ নামক অসুরত্রয়কে নিহত করিয়াছিলেন। 
অসির আঘাতে বিড়ালাক্ষ নামক অসুরের শরীর হইতে মস্তক বিচ্ছিন্ন 
করিয়াছিলেন এবং ছুর্ধর ও ছুন্মুখ নামক অস্তুরদ্ধয়কে শরাঘাতে 
যমালয়ে প্রেরণ করিলেন। 

ব্যাখ্যা । এই তিনটা মন্ত্রে মহিষাস্ুরের অন্যান্য সেনানীগণের 

নিধন-বিবরণ বর্ণিত হইয়াছে। ইতিপূর্বে মহিযাস্থুরসৈন্যসজ্জার 
ব্যাখ্যানাবসরে বাস্কল মহাহন্ু এবং বিড়ালাক্ষের রহস্ত উক্ত হইয়াছে । 
তদ্ভিন্ন এস্থলে উদ্ধত প্রভৃতি আরও কয়েকটি অন্থুরের নাম পাওয়া 
যায়। গীতায় শ্রীভগবান্‌__দ্দস্তোদর্পোহভিমানশ্চ ক্রোধঃ পারুস্যমেব 
চ” ইত্যাদি বাক্যে অর্জুনকে যে আস্মুর-সম্পদের উপদেশ দিয়াছেন, 
তাহার সহিত এই অস্থুরগণের নামানুযায়ী সামগ্রস্ত করিয়া লইলেই; 
পাঠকগণ অনায়াসে এ রহস্ত ভেদ করিতে পারিবেন। উক্ত অন্থুরগ্ণের 
নাম প্রায়ই অন্বর্থ। উদ্ধত_ দস্ত; তাঅ- পারুত্য (পরুবভাব ), 
অন্ধক_ মোহ, উ্রান্ত--ক্রোধ, উপ্রবীর্য্য-_পশুবল, ছুর্ঘর-__অক্ষমা, 
ছুন্মূখ__পরুষবাক্য-প্রয়োগ। মাতৃ-কপায় এই দন্ত পারুত্য প্রভৃতি 
আন্মুরিক বৃত্তি-নিচয় অল্পকাল মধ্যেই বিলয় প্রাপ্ত হয়। একমাত্র 
শরণাগতভাব আসিলেই সাধক অনায়াসে এই সকল বৃত্তির আক্রমণ 
হইতে পরিত্রাণ পায়। পুনঃ পুনঃ ইহার উল্লেখ নিশ্রয়োজন। শুধু 
ইহাই এস্থলে আমাদের বিশেষভাবে লক্ষ্য করিবার বিবয় যে, দন্ত দর্প 
অভিমান ক্রোধ প্রভৃতি যাবতীয় আস্থুরিক বৃত্তি বিদ্যমান থাঁকিতেও 
জীব মায়ের কৃপা লাভ করিতে পারে। একবার মাতৃ-কপার 
অনুভূতি আসিলে, এ সকল বৃত্তি অল্পকাল মধ্যে হীনবল হইয়া পড়ে। 
ভগবান্‌ অর্জুনকে নিমিত্বমাত্র করিয়া আমাদিগকে যে অভয়বাণী 
শুনাইয়াছেন, চণ্ডীতে তাহারই কার্ধ্যকরী অবস্থা অস্থুর-নিধনচ্ছলে 
বর্ণিত হইয়াছে। গীতায় উক্ত হইয়াছে__“অপি চেৎ সুছ্রাচারো 
ভজতে মামনন্তভাক্‌। সাধুরেব স মন্তব্যঃ সম্যগ্‌ ব্যবসিতো হি সঃ ॥ 
ক্ষিপ্ৰং ভবতি ধৰ্ম্মাত্মা! শশ্বচ্ছান্তিং নিগচ্ছতি। কৌন্তেয় প্রতিজানীহি 
ন মে ভক্তঃ প্রণস্ততি॥” ভগবান বলিয়াছেন__“জীব ! তুমি যত 
বড় ছুরাচারই হও না কেন, আমাকে আশ্রয় করিবার__ আমার 
শরণাগত হইবার যোগ্যতা তোমার আছে। অনন্যভাক্‌ হইয়া 
আমাকেই একান্ত আত্মীয় বলিয়! গ্রহণ করিবার সামর্থ্য তোমার 
আছে । তোমার ছুরাচারিতা! সে সামর্থ্যকে বিনষ্ট করিতে পারে নাই । 
যদি আমার দিকে মুখ ফিরাও, তবে অতি অল্পকাল মধ্যেই তুমি 
১৫ 


000. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 
২১৮ মহিষ রহস্ত 


ধৰ্ম্মাত্ম৷ সাধু হইয়া উঠিবে। তোমার দুরাচারনিচয়কে আমিই বিলয় 
করিয়া দিব। মনে রাখিও-_-আমার ভক্ত কখনও বিনাশ প্রাপ্ত হয় 
না।৮ এই অভয়বাণী কিরূপে কার্য্যে পরিণত হয়, তাহ! দেখাইবার 
জন্যই মায়ের অস্ুরবধের লীলা । এ তত্ব ভাবিতে গেলেও বিস্মিত 
হইতে হয়। গীতায় যাহা উপদেশ-_চণ্ডীতে তাহাই কার্যরূপে 
পরিণত। যাহার! সর্ববভাবেই প্রাণময়ী মায়ের বিকাশ দেখিতে 
অভ্যস্ত, তাহাদের দম্ভ পারুত্য মোহ ক্রোধ পশুবল অক্ষমা কঠোর 
বাক্যদ্বারা অপরের প্রাণে ব্যথা দেওয়া প্রভৃতি দোবরাশি অচিরেই 
বিদুরিত হইয়া যায়। 


এবং সংক্ষীয়মাণে তু স্বঁসৈম্যে মহিষান্রঃ। 
মাহিষেণ স্বরূপেণ ত্রাসয়ামাস তান্‌ গণান্‌ ॥২০॥ 


অনুবাদ । এইবপে স্বকীয় সৈন্যবল ক্ষয়প্রাপ্ত হইয়াছে দেখিয়া 
মহিষাস্ুর মহিষের রূপ ধারণ করিয়! দেবীর গণসৈম্তবৃন্দকে বিভ্রাসিত 
করিতে লাগিল । 
ব্যাখ্যা ৷ মহিষান্ুরের যাবতীয় সেনানী একে একে বিলয় 
প্রাপ্ত হইয়াছে । রজোগ্তণের যত রকম বৈষয়িক স্পন্দন, তাহা 
প্রায় নিঃশেষিত হইয়াছে। এইবার সৈম্যবলবিহীন স্বয়ং মহিষান্তুর 
একবার শেষ উদ্যম করিল। প্রথমেই মহিষরূপ ধারণ' করিয়া 
গণসৈন্তবৃন্দকে বিভ্রাসিত করিতে লাগিল। “মহীং ইস্তুতি ইতি মহিষঃ” 
(ঈকার হুন্য )। যে মহীকে ক্ষিতিতত্বকে অর্থাৎ স্থূলভাবকে অবলম্বন 
করিতে ইচ্ছা করে, সে-ই মহিষ । স্থুলাভিমানী রজোগুণ সহায়- 
বিহীন হইয়া স্বকীয় সমস্ত শক্তিপ্রয়োগে, চরম সম্বল পাখিব দেহটিকেই 
বিশেষভাবে জীকড়াইয়া ধরে। যখন সাধকের দর্প অভিমান প্রভৃতি 
রজোগুণসমুদ্ভূত দোষ-নিচয় দূরীভূত হয়, তখনও সে দেহাত্মবৌধের 
মোহ পরিত্যাগ করিতে পারে না। স্থুলদেহের প্রতি অতিশয় 
আসক্তিই উহার হেতু ৷ ইহাই মহিযাস্থরের শেষ আক্রমণ ৷ যতদিন 

সম্যক্‌ জ্ঞানের উদয়ে সঞ্চিত কর্ম্মসমূহের অগ্নেষ না হয়, ততদিন 
কিছুতেই দেহাত্মবোধ শিথিল হইতে চায় না। অথব{ যতদিন 
দেহাত্মবোধ ছিন্নমূল না হয়, ততদিন সঞ্চিত কর্মের অগ্লেব হয় না। 
মনে রাখিও সাধক-_অন্তররাজ্যে কার্য্যকারণভাবের বথাযোগ্য 
পৌ্ব্বাপর্ধ্যভাব স্থির করা যায় না। জগতে দেখিতে পাই_আগে 
কারণ, তারপর কাধ্য ; কিন্তু এখানে কারণ ও কার্ধ্য যেন যুগপৎ 
একত্র অবস্থিত । অনেকে বলেন__-আগে সাধনা, তারপর সিদ্ধি । 
আমরা কিন্ত দেখি-_-আগে ফল, তারপর ফুল ।. বাস্তবিক সূর্য্য ও 
রশ্মির ন্যায়, সিদ্ধি ও সাধনা যেন সহাবস্থিত। L 

সে যাহা হউক, সঞ্চিত সংস্কারসমূহ ফলোন্মুখ না হইলেও, উহা! 
প্রারন্ধ ক্ষয়ের প্রতিবন্ধক স্বরূপ হয়। কারণ পশ্চাদ্বত্তী পুঞ্জীভূত 
সংস্কাররাশির চাপ পড়িয়া, প্রারন্ধ সংস্কারগুলির বিনাশের পথ রুদ্ধ 
হয়। স্থুল দেহের প্রতি একান্ত আসক্তি উহার বহির্লক্ষণ, ইহাই 
মহিষরূপধারী মহিযাস্থুরের অত্যাচার । ইহার প্রথম আক্রমণ 
গণসৈন্তের উপর । গণসৈম্তের রহস্ত পূর্বে ব্যাখ্যাত হইয়াছে। 
শ্বাস-প্রশ্থাসই গণসৈন্য। শ্বাস-প্রশ্বাস ধরিয়াই দেহাত্মভাব ফুটিয়া 
উঠে। সাধকগণ ইহা অনায়াসে উপলব্ধি করিতে পারেন. যে 


" মুহূর্তে তাহারা মাতৃযুক্ত হন, বিশুদ্ধ বোধস্বরূপে অবস্থান করেন, 


সেই মুহুর্তেই শ্বাস-প্রশ্বাস নিরুদ্ধ হইয়া যায়। আবার যখন দেহাত্মবোধ 
ফুটিয়া উঠিতে থাকে, তখনই বাহিরে শ্বাস-প্রশ্বীসের লক্ষণ প্রকাশ 
পায় । শ্বাস প্রশ্বাস ধরিয়াই পাধিবদেহে বোধ নামিয়া আসে ; তাই 
খৰি বলিলেন__মহিষরূপী অনুর প্রথমে গণসৈম্তকে বিক্ষোভিত 
করিয়াছিল। 

কাংশ্চিততুগুপ্রহারেণ খুরক্ষেপৈস্তথাপরান্‌। 
লাঙ্কুলতাড়িতাংশ্চান্তান্‌ শৃঙ্াভ্যা্চ বিদ্ারিতান্‌ ॥২১।॥ 
বেগেন কাংশ্চিদপরান্াদেন ভ্রমণেন চ। 
নিংশ্বাসপবনেনান্যান্‌ পাতয়ামাস ভূতলে ॥২২ 


অনুবাদ। মহিযাস্ুর কতকগুলি গণসৈম্যকে তুগডাঘাতে 
কতকগুলিকে খুরাঘাতে, কতকগুলিকে লাহ্গুলাঘাতে, কতকগুলিকে 
শৃঙ্গাঘাতে বিদারিত করিয়াছিল । অপর কতকগুলিকে স্বকীয় বেগের 
দ্বারা, কতকগুলিকে গর্জন করিয়া এবং অন্য কতকগুলিকে নিঃশ্বাস 
বায়ু দ্বার ভূমিতলে নিপাতিত করিয়াছিল। 

ব্যাখ্য।। এই মন্ত্রে দেখিতে পাই__মহিষাস্থুর গণসৈন্যকে 
বিমথিত করিবার জন্য অষ্টবিধ উপায় অবলম্বন করিয়াছিল। (১) 
তুগুপ্রহার (২) খুরক্ষেপ (5) লান্গুলাঘাত (৪) শৃঙ্গাঘাত (৫) বেগ 
(৬) নাদ (৭) ভ্রমণ (৮) এবং নিশ্বাস । সাধক! তুমিও দেখ 
স্থূলদেহের প্রতি একান্ত আসক্তিরপ মহিষমূদ্তি অনুর অর্থাৎ ্থুলত্প্রিয় 
রজোগুণ-সমুভূত কাম--“ন্মরণং কীর্তনং কেলিঃ প্রেক্ষণং গুহভাষণং 
সন্ধল্লোহধ্যবসায়শ্চ ক্রিয়ানিষ্পত্বিরেব চ॥” এই অষ্টবিধ উপায়ে 
তোমার শ্বাসপ্রশ্বাসকে অবলম্বন করিয়া, একেবারে স্থুল__পাধিব 
বিষয়ে নামাইয়া আনিতেছে। তোমাকে বিশুদ্ধ বোধ হইতে, 
মায়ের ন্েহময় অঙ্ক হইতে বিচ্যুত করিতেছে । এস, একবার আমরা 
মায়ের নাম করিয়া, এই অষ্টবিধ উৎগীড়নের প্রকৃত স্বরূপ অবগত 
হইতে চেষ্টা করি । 

প্রথমেই স্মরণ, অর্থাৎ রূপরসাদি কাম্য বিষয়ের স্মৃতি উপস্থিত 
হয়। ইহাই মহিষরূগী অন্থুরের প্রথম উৎগীড়ন। মনে রাখিও, 
যে শক্তিপ্রভাবে কাম্য বিষয়ের স্মৃতি উদ্বুদ্ধ হয়, উহাই রজোগুণ বা 
মহিযান্্ুর । কোন বিষয়ের পুনঃ পুনঃ স্মরণ হইলেই ক্রমে তদ্বিষয়ক 
কীর্তন আরম্ভ হয়, অর্থাৎ কাম্য বিষয়ের প্রকাশ্য আলোচনা চলিতে 
থাকে। তারপর অকস্মাৎ কোনও স্থানে উক্ত বিষয়ের সহিত সঙ্গ 

হইয়া পড়ে, ইহারই নাম কেলি। একবার সঙ্গ হইলেই, বিষয় 
ভোগের যে সুখ, তাহার আস্বাদ বুঝিতে পারে; তখন প্রেক্ষণ ব! 
অন্বেষণ আরম্ভ হয়। অন্বেষণে অভিলষিত বিষয়ের সন্ধান পাইলে, 
উহা! সংগ্রহ করিবার জন্য গুহাভাবণ অর্থাৎ গোপনে পরামর্শ চলিতে 
থাকে। এরূপ পরামর্শ একাকীও অর্থাৎ কেবল মনবুদ্ধির সহিত 
চলিতে পারে। পরামর্শ স্থির হইলেই, ইহা লাভ করিবার জন্য দৃঢ় 
সঙ্কল্প হয়। এইরূপ ক্রমে সঙ্কল্প হইতে অধ্যবসায় বা তীব্র প্রযত্ব, ও 
তাহারই ফলে ক্রিয়ানিষ্পত্তি, অর্থাৎ কাম্য বিষয়ের লাভ হুইয়৷ থাকে। 
এই আটটা উপায় যে কেবল কামেন্দ্রিয় চরিতার্থতাকল্পে প্রযুক্ত হয়, 
তাহা নহে। যে কোন ইন্দ্রিয়ের সহিত অভীষ্ট বিষয়ের সংযোগ 
হইলেই বুঝিতে হইবে-_জ্ঞানে বা! অজ্ঞানে যথাযোগ্যভাবে পূর্বোক্ত 
অষ্টবিধ উপায় অবলম্বন কর! হইয়াছে । 

মনে কর-_ তোমার অভীষ্ট অর্থ লাভ হইল। দেখ, কিরূপে 
উহার মধ্যে এই অষ্টাঙ্গ অনুষ্ঠান নিষ্পন্ন হয়। প্রথমে অর্থের স্মরণ 
হয়। (এই স্মৃতিটা যাহা হইতে হয়, তাহার নাম সংস্কার। 
এরূপ যাবতীয় সংস্কারই রজোগুণের উদ্বেলন মাত্র। এই রজোগুণের 
নামই মহিষান্থর। ইহা! পূর্বেও বল! হইয়াছে। ) অর্থবিষয়ক স্মৃতি 
হইতেই উহার কীর্তন বা আলোচনা হয়। তারপর কোনও অর্থশালী 
পুরুষের সঙ্গ হয়, অর্থাৎ কোনও ধনী লোকের আচার ব্যবহার ও 
কাৰ্য্য প্রণালীর সংসর্গে আসিয়া পড়িতে হয়। ইহারই নাম কেলি 
বা ক্রীড়া । তারপরই আরম্ভ হয় প্রেক্ষণ_ কোথায় অর্থ আছে, তাহার 
সন্ধান। অনন্তর গুহভাঁষণ__কি উপায়ে উহ! লাভ করা যায়, তাহার 
পরামর্শ। এইরূপ ক্রমে সংকল্প ও অধ্যবসায়ের মধ্য দিয়া, উহা 
ক্রিয়ানিম্পত্তিতে উপস্থিত হয়, অর্থাৎ অভীষ্ট অর্থ লাভ হয়। এইবার 
দেখ__তোমার স্বস্থ চিত্তকে মহিষাস্থুর কিরূপ উপক্রত বিমথিত 
করিয়া তোলে । স্বস্থ অবস্থায় শ্বাস প্রশ্বাস নিরুদ্ধ বা নাসাভ্যস্তরচারী 
থাকে, আর এই অষ্টবিধ উৎগীড়নে উহাদের গতি অস্বাভাবিক বিক্ষুব্ধ 
হইয়া উঠে। তুগুপ্রহার খুরক্ষেপ প্রভৃতি উপায়ে সৈশ্তগণকে 

বিমথিত করার ইহাই তাৎপর্ধ্য। মন্ত্েও “পাতয়ামাস ভূতলে” অর্থাৎ, 
গণসৈন্তমূহকে তুগুগ্রহার প্রভৃতি অষ্টবিধ উপায়ের সাহায্যে 
ভূতলে নিপাঁতিত করার কথাই উক্ত হইয়াছে। বোধময় স্বরূপ হইতে 
চিত্ত কিরূপে ভূতলে অর্থাৎ স্থূল ভাবে নামিয়৷ আসে, তাহাই এন্ছলে 
অতি সুন্দরভাবে দেখান হইল। শ্বাস প্রশ্বীসের গতিদ্বারাই চিত্তের 
অবস্থা প্রকাশিত হইয়া পড়ে। প্রাণবায়ুর চাঞ্চল্য চিত্তচাঞ্চল্যেরই 
বহির্লক্ষণ। 
শীন্ত্কারগণ এই স্মরণ কীর্তন প্রভৃতিকে অষ্টাঙ্গ মৈথুন বা 
অব্রন্মচর্য্য বলিয়াছেন। বিষয় এবং ইন্দ্রিয়ের সংযোগরূপ মিথুনভাব 
হইতেই উহার উৎপত্তি। তাই ইহাকে মৈথুন বল! হয়। যে কোনও 
ইন্ড্িয়ের সহিত বিষয়ের সংযোগ হইলেই, এই অষ্টাঙ্গ মৈথুন নিষ্পন্ন 
হয়। ইহা! ত্রন্মচর্য্যের বিরোধী অর্থাৎ ব্রন্মে বিচরণ করিবার পক্ষে 
মহান্‌ অন্তরায় । ভাবিও ন! সাঁধক, শুধু উপস্থসংযম বা! বিন্দুনিরোধ 
করিতে পারিলেই ব্রহ্মাচর্য্য রক্ষা হয়। “বীর্ধ্যধারণং ব্রহ্মচর্য্যম্‌” ইহ! 
ব্ৰহ্মচৰ্য্যের বহির্লক্ষণ মাত্র। তুমি চক্ষুদ্বার! ফুলমাত্ররূপে ফুলটি দেখিলে, 
কর্ণ দ্বারা শব্দমাত্ররূপে শব্দ শুনিলে, এগুলিও মৈথুন__ইহাও 
্রন্মচর্ষ্যের বিরোধী । যথার্থ ব্রহ্মচর্য্য তখনই নিষ্পন্ন হইবে-_যখন 
ইন্জিয়গণ রূপরসাদি বিষয়ের সংস্পর্শে আসিয়াও, ব্রহ্মসন্বেদন 
ব্যতীত অপর কোনরূপ অনুভূতি আনয়ন করিবে না । যখন তুমি “সর্ববং 
খবিদং ব্রহ্ম” “ঈশাবান্তমিদং সর্ববং” এই জ্ঞানে প্রতিষ্ঠিত হইবে, 
যখন “ব্ৰহ্ম ব্যতীত আর কিছুই নাই” এই দৃঢ় বিশ্বাসে প্রতিষ্ঠিত 
হইবে, কেবল তখনই-_তুমি প্রকৃত ব্রন্মচর্য্যের স্বরূপ উপলব্ধি 
করিতে পারিবে । কিন্তু হায়! এরূপ অবস্থায় উপস্থিত হইলেও 
আবার “ইন্ড্িয়াণি প্রমাথীনি হরন্তি প্রসভং মনঃ৮! ইন্দ্রিয়গণ 
পর্ববাভ্যাসবশতঃ বিষয় গ্রহণ করিয়া ফেলে । দীর্ঘকাল সৎকারপূর্ধবক 
শ্রদ্ধার সহিত এই ব্রহ্মচর্ধ্যের অনুপালন ও অনুশীলন না করিলে, 
পূর্বোক্ত অষ্টাঙ্গ মৈথুন বা অব্রন্গচর্য্ের হাত হইতে পরিত্রাণ লাভের 
আশা নাই। 


6500. In Public Domain. Sri Sri Anandamayee Ashram Collection, Varanasi 


| 


Digitization by eGangotri and Sarayu Trust. Funding by MoE-IKS 


মাতৃ লাভ ২২৩ 


আবার সাধনার দিক দিয়! দেখ-_এই স্মরণ কীর্তন কেলি প্রভৃতি 
অষ্টাঙ্গ অনুষ্ঠান যদি আত্মাভিমুখী হয়, তবে উহাই ব্ৰহ্মচৰ্য্যের চরম 
আদর্শ হইয়! থাকে । আরে ব্রন্মে বিচরণ করার নামই ত বত্রহ্মচর্য্য ! 
ব্ৰহ্ম ত আত্মা মা আমার! আচ্ছা, এইবার এক একটা করিয়া 
দেখিতে থাক। প্রথমেই স্মরণ_মাতৃ-্থতি। যদি গুরুর কৃপা 
লাভ করিয়া থাক, তবে নিশ্চয়ই মাতৃ-অস্তিত্বে বিশ্বাসবান্‌ হইয়াছ। 
ওঁ বিশ্বাসই তোমার মূলধন, উহাই রজোগুণের অন্তরমুখী 
বিকাশ বা পুরন্দর। মহিষান্থুর যেরূপ বিষয়ের স্মৃতি লইয়া আসে, 
পুরন্দর তেমনই মাতৃ-্থৃতি লইয়া আসিবে। নিশ্চয়ই আসিবে। 
যে পরিমাণে স্মরণ হইতে থাকে, সেই পরিমাণে কীর্তন আরম্ভ হয়_- 
মায়ের স্নেহ দয়! মহত্ব স্বরূপ প্রভৃতি সম্বন্ধে আলোচনা হইতে থাকে । 
ঈশ্বরীয় কথা ভাল লাগে। গ্লীতাও বলিয়াছেন-_“কীর্তয়ন্তশ্চ মাং 
নিত্যং তুত্যত্তি চ রমস্তি চ”। কীর্তনের পর হয় কেলি-_খেলা, স্তব 
জপ পুজা বন্দন! ইত্যাদি । হ্যা গো হ্যা! যাহাকে তোমরা সাধন! 
বল, উপাসনা বল, এ গুলিই খেলা । যিনি অনন্ত ব্রন্মাণ্ডের স্ৃষ্টি- 
স্থিতি-প্রলয়ন্করী মহাশক্তি, যিনি বাক্য মনের অতীত, তাকে নিয়া 
যখন আমরা সাধনা উপাসনা করি, তখন উহাকে খেলা ভিন্ন আর 
কি বলা যায়? শান্ত্রও বলেন-_“বালক্রীড়নবৎ সৰ্ব্বং 
নামরপাদিকল্পনম্*, সাধনামাত্রই বালকোচিত ক্রীড়ামাত্র। যত 
কঠোর তপস্তাই কর, কিংবা যত যোগকৌশল অবলম্বনই কর, মায়ের 
কাছে উহা ছেলে-খেল! 'মাত্র। শুন__মাঁকে পাওয়ার অর্থ ই__ 
মায়ের হওয়া বা মা হওয়া। অনেকে মনে করেন__ভগবান্‌কে 
পাওয়া বুঝি, জগতেরই কোন বস্তু পাওয়ার মতন একটা! 
কিছু। তা নয়, তাকে পাওয়া মানেই আপনি তার হওয়া, 
আপনাকে তার চরণে অর্পণ করা। তাই ত বলি মাকে পাওয়া, 
আমাকে দেওয়া ও মা হওয়া, এই তিনই এক বথা। ইহা! 
কি সাধনা করিয়া-_খেলা করিয়া! হয়? না হইতে পারে? হয়_তার 
দয়ায়, তার ইচ্ছায়! তিনি নিজে ইচ্ছা করিয়া আত্মপ্রকাশ করেনঃ 

তাই জীব আপনাকে দিয়া ফেলে অথবা আপনাকে হারায় । তবে 
জগতে যে একটা সাধনার ভাব দেখিতে পাওয়া যায়_উহার 
তাৎপর্য্য অন্য প্রকার__যখন মা আত্মপ্রকাশ করেন__ আসেন, 
তখন তাহার আগমনের পূর্ববলক্ষণন্বরূপ কতকগুলি ঘটনা জীবের মধ্যে 
সংঘটিত হইতে থাকে, উহারই নাম সাধনা । যেরূপ জোয়ার হইলেই 
জলগুলি ফুলিয়! উঠে, ঠিক সেইরূপ মাতৃ-আগমনের পু্বলক্ষণন্বরূপ, 
জীব সাধন ভজনের অনুষ্ঠান করে । আজ পর্য্যন্ত যহত লোক মাকে 
পাইয়াছেন, তাঁহারা কেহই একথা বলেন নাই যে, “আমি সাধনা 
করিয়া মাকে পাইয়াছি”। সাধনা এবং মা, ইহার! পূর্ব পশ্চিম 
সমুদ্রবৎ অত্যন্ত বিভিন্ন। যতক্ষণ মাকে না পাওয়া যায়, ততক্ষণই 
মনে হয়, “আমি কঠোর সাধনা করিতেছি” কিন্তু মাকে পাইলে 
বেশ বুঝিতে পারা যায়, সাধন! করিয়া এ জিনিষ পাওয়া যায় না, 
এমন কোনও উপায় নাই, যাহা দ্বারা মাকে ধর! যায়। আরে, সাধনা 
বা উপায়গুলি ত, মন বুদ্ধি নিয়! নাড়া চাড়া ভিন্ন আর কিছুই নয়! 
মা যে আমার ইহা হইতে বহু দূরে অবস্থিত । যাহ! হউক, আমর! 
অপ্রাসঙ্গিক কথা নিয়া অনেক দূরে আসিয়া পড়িয়াছি, এস সাধক, 
আবার আমর! প্রস্তাবিত বিষয়ের সমীপস্থ হই। 
বলিয়াছিলাম-_কীর্তন হইতে কেলি বা খেলা! হয়। খেলা হইতে 
প্রেক্ষণ বা অন্বেষণ আরম্ভ হয়। মায়ের পথ চাহিয়া সাধক-সম্তান 
অপেক্ষায় বসিয়া থাকে, অথবা! মায়ের দিকে একদৃষ্টে চাহিয়। থাকে । 
তারপর গুহ্ভাষণ, মায়ের সন্নিহিত হইয়া যতকিছু আবেদন নিবেদন, 
যত কিছু সুখ দুঃখের কাহিনী, গোপনে প্রাণে প্রাণে চলিতে 
থাকে। অনন্তর মাতৃ-লাভবিষয়ক দৃঢ়সন্বল্প ও তদনুযায়ী অধ্যবসায় 
বা তীব্র প্রবত্ব আরম্ভ হয়। পূর্বে কেলির সময়ে অর্থাৎ সাধনকালে 
যে চেষ্টা যত্ন থাকে, তাহা মৃদু বা ভাসা ভাসা কতকগুলি 
অনুষ্ঠান মাত্র। আর এই অধ্যবসায় যখন উপস্থিত হয়, 
(মনে রাখিও, মাকে পাওয়ার পূর্বের যথার্থ অধ্যবসায় আসে না) 
তখন সাধক প্রাণের টানে, প্রবল আকাঙ্ষায় মহাপ্রাণে মিলাইয়। 

যাইতে চেষ্টা করে। সর্ধ্বশেষে__ক্রিয়ানিষ্পত্তি_ সর্ব্বকর্মের অবসান 
বা নৈন্্য। জীব তখন ব্ৰহ্ম হইয়া যায়। “ব্ৰহ্মবিদ্‌ ব্ৰন্নৈব 
ভবতি!” 

আবার বিষয়ের দিক্‌ দিয়া দেখ__তুমি গোলাপ ফুল ভালবাস। 
ফুলকে ফুলমাত্র না বুঝিয়! প্রাণ বলিয়া বুঝিতে চেষ্টা কর। ফুলের 
স্মরণ কীর্তনের সঙ্গে সঙ্গে প্রাণের-_মায়ের স্মরণ কীর্তন আরম্ত 
হইবে। এইরূপে অষ্টাঙ্গ অনুষ্ঠানের ভিতর দিয়া মহাপ্রাণেই তোমার 
ক্রিয়ানিষ্পত্তি হইবে। যখন গোলাপ ফুলটা পাইবে, তখন আর 
মনে হইবে না যে, ফুল পাইলাম । তখন দেখিবে-_সত্যই উপলব্ধি 
করিবে--আমার প্রাণই গোলাপ ফুলের রূপ ধরিয়া আমাকে পরিতৃপ্ত 
করিতে আসিয়াছেন। এইরূপে যখন বিষয়গুলিকে একমাত্র প্রাণের 
ুস্তিরূপে পরিগ্রহ করিতে সমর্থ হইবে, কেবল তখনই তুমি যথার্থ 
রাগ-দ্বেব-বিমুক্ত ফলাকাজ্কা-রহিত আসক্তিবজ্জিত সুতরাং গীতোক্ত 
নিষ্কাম কর্মযোগের অধিকারী হইতে পারিবে। ইহা শুনিতে যত 
কঠোর, কার্যে পরিণত করা! তত কঠিন নহে। কিছুদিন অভ্যাস 
করিলেই ইহা প্রকৃতিগত হইয়া যায়। তখন আর চেষ্টা করিয়া 
বিষয়কে প্রাণ বলিয়া বুঝিতে হয় না । আপনা হইতেই উহা! নিষ্পন্ন 
হইয়া যায় । 

বৈষ্ণব শাস্ত্রে যে প্রেমলক্ষণা ভক্তির উল্লেখ আছে, তাহাও এই 
স্মরণ কীর্তন প্রভৃতি অষ্টাঙ্গ অনুষ্ঠানের ভিতর দিয়াই ফুটিয়া উঠে। 
অয় জ্ঞানম্বরূপ একমাত্র পরম পুরুষ শ্রীকৃষ্ণ, ইনিই ব্রহ্ম পরমাত্মা 
ভগবান্‌ প্রভৃতি শব্দে অভিহিত হইয়া থাকেন। ইন্দ্রিয়্ারগুলি__ 
গো। ইন্জরিয়প্রবাহ বা শক্তিগুলি__গোগী। পরমাত্মার আকর্ষণে 
বিষয়াসক্তিরূপিধী গোগীগণ বিষয়রূপ কুল ছাড়িয়া, কৃষ্ণপ্রেমসাগরে 
ভাসে। বিষয়কে বিষয়রূপে দর্শন না করিয়া, কৃষ্ণ স্বরূপে দর্শন 
করিতে অভ্যস্ত হইলেই, স্মরণ কীর্তনা্দি অষ্টাঙ্গ অনুষ্ঠান শ্রীকৃষ্ণেই 
পর্য্যবসিত হয়। স্থুতরাং জাগতিক কার্য্যগুলির মধ্য দিয়াও একমাত্র 
কৃষ্ণসেবা বা পরমাত্মগ্রীতি ফুটিয়া উঠে। উহাই শান্ত, দান্ত, 

বাৎসল্য, সখ্য ও মধুর এই পঞ্চভাবরূপে বাহিরে প্রকাশ পায়। 
পূর্ব্বকথিত স্মরণ কীর্তনাদি অষ্টাঙ্গ মৈথুন অর্থাৎ বিষয়েন্দ্রিয়-সংযোগ 
যখন এইরপ শ্রীকৃষ্ণগ্রীতিরূপেই পর্য্যবসিত হয়, তখনই উহা! প্রেম 
নাম ধরে’; আর তাহার বিপরীতভাবে যতদিন কেবল স্বকীয় 
ইন্দ্রিয়-পরিতৃপ্তিতেই পর্যবসিত থাকে, ততদিন উহা কাম নামেই 
পরিচিত হয়। প্রেমে ও কামে এই প্রভেদ। কিন্তু সে অন্ত কথা 


নিপাত্য প্রযথানীকমভ্যধাবত সোহ্হরঃ ৷ 
সিংহং হন্তুং মহাদেব্যাঃ কোপঞ্ক্রে ততোহম্বিকা ॥ ২৩ ॥ 


অনুবাদ । গণসৈম্যদিগকে নিপাতিত করিয়া, সেই অস্থুর 
মহাদেবীর সিংহকে হত্যা করিবার জন্য অভিধাবিত হইল। ইহাতে 
অন্বিকা কোপ প্রকাশ করিলেন। 
ব্যাথ্যা। মহিষাস্থুর পূর্ববোক্ত অষ্টবিধ উপায়ে গণসৈম্তদলকে 
বিত্রস্ত করিতে লাগিল। চিত্তকে একবার বিষয়াভিমুখে আকৃষ্ট 
করিতে পারিলেই, সাধকের জপাঙ্গ শ্বাস প্রশ্বাস, সাধারণ জীবের 
মতই হইতে থাকে, মহিবাস্থরের উদ্দেশ্ঠ সিদ্ধ হয়। সাধক! যখন 
তুমি শ্বাস প্রশ্বাসগুলিকে মাতৃ-নিশ্বাসরূপে উপলব্ধি করিয়া, দেহাত্ম- 
- বোধকে শিথিল করিতে যত্ব করিতেছ, ঠিক সেই সময় অন্তরে কোন 
বৈষয়িক স্মৃতি ফুঠিয়া উঠিল, ক্রমে উহ! কীর্তন কেলি প্রভৃতির মধ্য 
দিয়া__ ক্রিয়া নিষ্পত্বিরপে পরিণত হইল, এইরূপে যেই তুমি স্থুলে 
বাহ্‌ বস্তুতে আকৃষ্ট হইলে অমনি দেখিবে-_ তোমার সেই যে মাতৃ- 
নিশ্বাসের উপলব্ধি, তাহা হারাইয়াছ। সেই যে আত্ম-সমর্পণের 
বিপুল আনন্দ, তাহা হইতে বিচ্যুত হইয়া পড়িয়াছ। আর তোমার 
সে বৃত্তিনিরোধের অবস্থা নাই। মনে রাখিও-_ইহাই মহিবাস্ুর- 
কর্তৃক গণসৈন্যের বিনাশ । 

কেবল এই পর্য্যন্ত করিয়াই অন্ুর নিরস্ত হয় না, সিংহকেও 
আক্রমণ করে। তোমার জীবভাবের প্রতি যে হিংসা, তাহা রহিত 
হয়। সাধারণ জীবের মত বিষয়ের পশ্চাৎ ধাবিত হয়। অতিকষ্টে -- 
একবার দেহাদি ব্যতিরিক্ত যে বিশুদ্ধ বোধময় মাতৃ-ত্বরূপে 
অবস্থানপ্রয়াসী হইয়া ছিলে, তাহা হইতে তোমাকে বিক্ষিপ্ত করিয়া 
দেয়। তুমি যে সতাই দেবীর বাহন__মাতৃ-শক্তির পরিচালক যন্ত্র 
মাত্র, এ বোধ হইতেও তুমি বিচ্যুত হইয়া পড়। জাঁধক ! দেখিও 
একবার জ্ঞানচক্ষু উন্মেষ করিয়া তোমার এত যত্ন, এত সাধনা, এক 
মুহূর্তে যেন সব ব্যর্থ করিয়া, অন্ুর-শক্তি স্বকীয় সামর্থ্য প্রকাশ 
করিয়া বসে। যদি সাধক হইয়া থাক, তবে এ অত্যাচার বর্ণে বর্ণে 
অনুভব করিতে পারিবে। কিন্তু ভয় নাই। “কোপঞ্চক্রে ততৌহস্বিকা” 
মা আমার ক্রোধময়ী মৃত্তিতে আত্মপ্রকাশ করিয়াছেন, তিনি 
অচিরাৎ এই অন্ুরের হাত হইতে তোমাকে রক্ষা করিবেন । 


—  — শি 


সোহপি কোপান্মহাবীর্য্যঃ খুরক্ষুপ্রমহীতলঃ | 
শুঙ্গাভ্যাং পর্ববতানুচ্চাংশ্চিক্ষেপ চ ননাদ চ ॥২৪॥ 


অনুবাদ । (অন্বিকার ক্রোষভাব দেখিয়!) সেই মহাবীর্ধ্য 
মহিষাস্ুর ক্রুদ্ধ হইয়া, খুর দ্বারা ধরণীপৃষ্ঠ ক্ষত বিক্ষত করিয়াছিল । 
শৃঙ্গদয় দ্বারা উচ্চ উচ্চ পর্বত সকল নিক্ষেপ, এবং ভয়ানক শব্দ 
করিতেছিল। 

ব্যাথ্যা। গণ-সৈম্ত নিপাতিত হওয়ায় কিছুকালের জন্য 
সাধক আপনাকে মাতৃ-অঙ্ক হইতে বিচ্যুত বলিয়! মনে করে; ইহাই 
দূর্বলতা । এইরূপ দুর্বলতা সাধক মাত্রেরই আসিয়া থাকে। 
অন্তর্নিহিত কামনার বীজগুলি যুগপৎ অস্কুরিত হইয়া, সাঁধককে 
অতিশয় বিব্রত করিয়া তোলে। নির্ববাপিত হইবার পূর্বে দীপ-শিখা 

যেরূপ অতিশয় উজ্জল হয়, মৃত্যুর পূর্বের রোগীর যেরূপ আরোগ্য- 
লক্ষণ প্রকাশ পায়, মহিষান্ুরের এই আক্রমণও ঠিক সেইরূপ । 
জীবের যখন প্রজ্ঞা-চক্ষু উন্মীলিত হয়, আবরণ বিক্ষেপাদি নিরবর্ধ্য 
হইয়া পড়ে, তখন মনে হয়__-যেন তাহার অন্তর হইতে কামনার মূল 
উন্মুলিত হইয়াছে। বাস্তবিক কিন্তু তখন পর্যন্তও সে নিষ্কাম পুরুষ 
হইতে পারে নাই। তখনও সাধকের অন্তরে কামনার বীজসমূহ 
লুক্কায়িত থাকে। এ গুপ্ত বীজগুলিকে প্রকট করিয়া দেখাইবার 
উদ্দেশ্তেই মায়ের এই লীল!। ইহাই রজোগুণরূপী মহিবান্থরের চরম 
আক্রমণ। সাধক! যখন তুমি আপনাকে নিষ্কাম পুরুষ মনে করিয়া 
আত্মপ্রসাদ লাভ করিবে, তখনও অনুসন্ধান করিয়৷ দেখিও-__তোম।র 
অন্তরে কামনার বীজগুলি গুপ্তভাবে অবস্থান করিতেছে । অথবা 
অনুসন্ধান করিবার আবশ্যকতা নাই। মা ন্বয়ংই উহাদিগকে 
প্রকট করিয়া, অত্যাচারের আকারে তোমার সম্মুখে ধরিবেন। তখন 
প্রত্যক্ষ করিতে পারিবে-উহারা মহীতল খুরক্ষু্ী করিতেছে, 
অর্থাৎ তোমার পাথিব দেহ পর্য্যন্ত বিক্ষিপ্ত হইয়া পড়িয়াছে। 
কেবল মনই যে বিষয়ের পণ্চাৎ পশ্চাৎ ধাবিত হইতেছে, তাহা নহে ; 
তোমার স্থূল দেহ-_বাক্‌ পাণি প্রভৃতি কর্ম্মেন্দ্রিয়গুলিও বিষয় 
আহরণে তৎপর হইয়া উঠিয়াছে। আরও দেখিতে পাইবে,_তোমার 
দেহ ও মন, যে পরিমাণে বিষয়াভিমুখে আকৃষ্ট হইয়াছে, সেই 
পরিমাণে “আমি মুক্ত হইব, আমি মাতৃ-অস্কে নিত্য অবস্থান করিব” 
প্রভৃতি পর্বততুল্য আশাগুলি ইতস্ততঃ বিক্ষিপ্ত হইয়া পড়িয়াছে ; 
এবং চিত্তক্ষেত্রে নানারপ বৈষয়িক গোলযোগরূপ নাদ অর্থাৎ 
কোলাহল উপস্থিত হইয়াছে । এইরূপ অতঞ্কিত আক্রমণে অধিকাংশ 
সাধকই হতাশ ও অবসন্ন হইয়া পড়েন। “আমি বুঝি মোক্ষমার্গে 
আর অগ্রসর হইতে পারিলাম না” বলিয়া একাস্ত বিষাদগ্রস্ত হইয়া 
পড়েন। 


পিস পা 

বেগভ্রমণবিক্ষুণ| মহী তন্য ব্যনীর্য্যত। 
লাঙ্কুলেনাহতশ্চান্ধিঃ প্লাবরামাস সর্ববতঃ ॥২৫॥ 
ধুতশৃঙ্গবিভিন্নাশ্চ খণ্ডখণ্ডং যযুৰ্ঘনাঃ। 
শ্বাসানিলাস্তাঃ শতশে| নিপেতুর্নভসোহচলাঃ ॥২৷৷ 


‘ অন্ষুবাদ্‌। তাহার ভ্রমণের বেগে মহী ক্ষত বিক্ষত হইয়া 
বিশীর্ণ ভাব ধারণ করিল। লান্গুলের আঘাতে সমুদ্র উদ্বেলিত 
হইয়া চতুদ্দিক প্লাবিত করিতে লাগ্সিল। শৃঙ্গের আঘাতে মেঘসকল 
খণ্ড খণ্ড হইতেছিল। এবং নিশ্বাসবায়ুর বেগে উৎক্ষিপ্ত পর্ববতসমূহ 
আকাশ হইতে ভূমিতলে নিপতিত হুইতেছিল। 

ব্যাখ্যা। কি শোচনীয় অত্যাচার! ইহার একটী বর্ণও 
অতিরঞ্জিত নহে। মুমুক্ষু সাধকগণ যখন অন্তর হইতে কামনার 
বীজ সকলকে সমূলে উৎপাটিত করিতে উদ্যত হন তখন তাহাদের 
প্রতি পুনঃ পুনঃ এইরূপ অত্যাচার হইতে থাকে । পূর্ব্বে মহিযানুরের 
যে অষ্টবিধ অত্যাচার কাহিনী বর্ণিত হইয়াছে, উহাই তাহার 
একমাত্র সম্বল। কোথাও দুইটি, কোথাও চারিটি, কোথাও ছয়টি, 
কোথাও বা আটটি অস্ত্রই প্রয়োগ করিয়া থাকে। অস্ত্রের 
এতদ্‌ অতিরিক্ত অস্ত্র বা অত্যাচার আর কিছুই নাই। এ স্থলে 
বেগে ভ্রমণ, লাহ্গুলাঘাত, শৃঙ্গকম্পন এবং শ্বানানিলরূপ চারিটা 
অস্ত্র প্রযুক্ত হইয়াছে। উহা! দ্বারা যথাক্রমে, মহী, অন্ধি, ঘন এবং 
নভঃ অর্থাৎ ক্ষিতি, অপ, তেজ, মরুৎ ও ব্যোম, এই পঞ্চতত্বই বিক্ষুব্ধ 
হইয়া উঠিয়াছে। এখানে ঘন শব্দটী বায়ু ও তেজস্তত্বের উপলক্ষণ। 
যদিও মেঘ জলেরই পরিণামমাত্র, তথাপি বায়ুমার্গেই উহার গতি 
স্থিতি ও উৎপত্তি বলিয়া ঘন শব্দে এখানে মরুত্তত্বই বুঝিতে 
হইবে। মন্ত্রে তেজস্তত্বের কোনও উল্লেখ না থাকিলেও, বিদ্যুৎ- 
যুক্ততা নিবন্ধন ঘনশব্দে তেজস্তত্বও বুঝিতে হইবে । স্থূল কথা পঞ্চতত্ব, 
পঞ্চ-জ্ঞানেন্দ্রিয় ও পঞ্চ কর্ম্মেন্দ্রিয় ইহাদের উপরই কামনার 
যত কিছু অত্যাচার! ক্ষিতিতত্বের জ্ঞানেন্দ্রিয় নাসিকা! ও কর্ম্মেন্দ্রিয় 

. পায়ু। অপ. তত্বের জ্ঞানেন্দ্রিয় রসনা, কর্স্মেন্দিয় উপস্থ। তেজন্তত্বের 
রা জ্ঞানেন্দ্রিয় চক্ষু ও কর্মেক্দ্িয় পাদ। মরুত্তত্বের জ্ঞানেন্দ্রিয় ত্বক্‌, 
_/ কৰ্ম্মেন্দ্ৰিয় পাণি এবং ব্যোম তত্বের জ্ঞানেন্দ্রিয় কর্ণ, কর্মেন্দ্িয় বাক্‌ । 
এইরূপ পঞ্চ তত্ব, পঞ্চ জ্ঞানেন্দ্রিয়, পঞ্চ কর্ম্মেন্দ্রিয় এবং রূপ রস শব্দ 
স্পর্শ ও গন্ধ, এই পঞ্চ বিষয় ; এই পৰ্য্যন্তই কামনার ক্ষেত্র । ইহার 
উপরে কামনা বলিয়া কিছু নাই। ইন্দ্রিয়গুলি ক্ষিতি প্রভৃতি পঞ্চ 
ভূতেরই সাত্বিক বা রাজসিক পরিণামমাত্র। সুতরাং কামনার ক্ষেত্র 
বলিলে, সংক্ষেপে ক্ষিত্যাদি পঞ্চভূত পর্য্যস্তই বুঝ! যায় ; তাই মন্ত্রে 
দেখিতে পাই-_মহিষাস্ুরের অত্যাচার, মহী অন্ধি ঘন (তেজ ও 
মরুৎ) এবং নভঃ, এই পঞ্চতত্বকে বিক্ষুব্ধ করিয়াছে । সাধারণ 
জীবে ও সাধকে এইখানেই প্রভেদ ৷ বিষয়কে বিষয়রূপে গ্রহণ করিতে 
গেলে, উহা যে অস্থুরের অত্যাচার হয়, ইহা সাধারণ জীব কিছুতেই 
বুঝিতে পারে না। সহস্রবার বুঝাইয়া দিলেও ধারণ! করিতে পারে 
না। সে মনে করে__উহা! পাগলের প্রলাপ মাত্র। আমি চক্ষু দিয়া 
গোলাপ ফুলটী দেখিলাম, ইহার মধ্যে আবার অন্ুরের অত্যাচার 
কি? এই জন্য প্রথমেই বলিয়া রাখিয়াছি, ধাহার! বিজ্ঞানময় কোষে 
আত্মবোধ উপসংহ্ধত করিতে সমর্থ হইয়াছেন, মাত্র তাহাদের পক্ষেই 
গ্রীগ্রীচণ্ডীর এই আধ্যাত্মিক রহস্ত অমৃতের ন্যায় গ্রীতিপ্রদ হইবে। 

সে যাহা হউক, পঞ্চতত্ব, পঞ্চ ইন্দ্রিয় এবং পঞ্চ বিষয়রূপ কামনা- 
ক্ষেত্রে যাহাদের আবির্ভাব হয়, উহারাও যে বোধ ব্যতীত অন্ত 
কিছুই নহে, চৈতন্য বা প্রাণই যে উহার একমাত্র সত্তা, এইরূপ 
উপলব্ধি হইতে সাধক যে মুহূর্তেই বিচ্যুত হইয়! পড়ে, সেই মুহূর্তেই 
উহার! পৃথকরূপে সত্তাবান্‌ হইয়! চিত্তক্ষেত্রকে বিক্ষুব্ধ করিয়া তোলে । 
ইহা মর্মে মর্মে বুঝাইয়। দিবার জন্যই এই অত্যাচারের অভিনয় । 

সাধক! তুমিও তোমার চিত্তক্ষেত্রে লুক্কায়িত কামনারাশির 
কাৰ্য্যকলাপ বিশেষ অভিনিবেশ সহকারে পর্যবেক্ষণ কর। 
দেখিবে_ উহারা, যখন আত্মপ্রকাশ করে, তখন সত্য সত্যই মহী 
বেগত্রমণ-বিদ্ষুপ্না হয়। এইরূপ আকম্মিক কামনার বেগে কত 

কন্মফলের মোহ ২৩১ 


সাধক যে আপনাদিগকে মাতৃ-অঙ্ক হইতে স্থলিত বলিয়া মনে করে, 
তাহা ভাবিতে গেলেও হৃংকম্প উপস্থিত হয়। যখন প্রবলভাবে 
কামনার বেগ প্রবাহিত হয়, তখন যথার্থ ই নিজেকে নিতান্ত ক্ষুদ্র 
ও হীন বলিয়া মনে হয়। উচ্চ সাধনা, কঠোর তপস্তা, অলৌকিক 
যোগশক্তি, সকলই যেন মুহূর্ত মধ্যে ভাষাইয়! লইয়া যায়। 

তারপর “লান্ুলেনাহতশ্চান্ধিঃ*। পুচ্ছদ্ধারা আহত হইয়া! 
সমুদ্র সর্বত্র প্লাবিত করিয়া দেয়। অন্ধি শব্দে কেবল জলসমুদ্র 
না বুঝিয়া, রসের সমুদ্র, এবং পুচ্ছ শব্দে কর্মফল বুঝিয়া লও । 
পুচ্ছ__কামনারূপ অসুরের চরম অবয়ব । কর্মফলই কামনার 
চরম প্রতিষ্ঠা। উপনিষদেও পুচ্ছ প্রতিষ্ঠারপেই উক্ত হইয়াছে। 
কোন বিশিষ্ট কর্মফলের মোহে সাধক একান্ত মুগ্ধ হইয়া! পড়ে। 
হইতে পারে-_উহা৷ অতি তুচ্ছ, অতি সামান্য ; কিন্ত যে রসসমুদ্রে 
অবগাহন করিয়া, সাধক যাবতীয় বৈষয়িক আকাজ্ষার পরপারে 
চলিয়া যাইবে বলিয়া আশা করিয়াছিল, সেই রসসমুদ্র নগণ্য 
বিষয়াসক্তিদ্বারা৷ তরঙ্গায়িত, ইতন্ততঃ বিক্ষিপ্ত হইয়া পড়ে। কেবল 
ইহাই নহে, শৃঙ্গাঘাতে মেঘনকল খণ্ড খণ্ড হইতে থাকে । শৃঙ্গ 
উত্তমাঙ্গ। ম্ঘ-তেজ ও মরুৎ তত্ব। বিষয়-চিন্তনে দেহস্থ 
তেজ ও মরুত্তন্ব উদ্বেলিত হইয়া উঠে । উহার প্রতিনিয়ত বৈষয়িক 
স্পন্দন নিয়া ব্যস্ত হইয়া! পড়ে। তাহারই ফলে, শ্বাস প্রশ্থীসের 
যে সমতা_ নাসাভ্যন্তরচারিতা, তাহাও দৃরীভূত হয়। উহারা 
অস্বাভাবিক হইয়া পড়ে। বৈষয়িক চিন্তা উপস্থিত হইলেই, শ্বাস 
প্রশ্বাসের গতি যে অস্বাভাবিক হয়, ইহ! একটু ধীরভাবে পর্য্যবেক্ষণ 
করিলে প্রত্যেকেই বুঝিতে পারিবেন। যতক্ষণ মাতৃ-নিশ্বাম বলিয়া 
বোধ থাকে, ততক্ষণ উহাদের গতি অতি মৃছু__উদ্বেলনশূন্ত থাকে; 
কিন্তু যেই বিষয় চিন্তা আসিয়া উপস্থিত হয়, অমনি উহার! অতি 
মাত্রায় বিক্ষুব্ধ হইয়া উঠে। সঙ্গে সঙ্গে মাতৃ-লাভ বিষয়ক অন্তরের 
পৰ্ব্বত প্রমাণ উচ্চ আশাগুলি বিলুপ্তপ্রায় হইতে থাকে। ইহাই 
মন্ত্স্থ_খ্বাসানিলের বেগে পর্ব্বত-পতন কথাটার তাৎপর্য্য। 


CCO. In Public Domain. Sri Sri Anandamayee Ashram Collection, Varanasi 


Digitization by 50281070001 and Sarayu Trust. Funding by MoE-IKS 


২৩২ মাতৃ-চিন্তাই করিও 


এইরূপ যত অত্যাচারই আস্মক, তুমি সাধক, তুমি মাতৃলিগ্নু 
সন্তান, তুমি অবসন্ন হইও না, হতাশ হইও ন! । নিজের অঙ্গে 
বিরুদ্ধ কর্ন্মফলের মলিনত। দেখিয়া, মায়ের দিক হইতে চক্ষু ফিরাইও 
না। নিজের মলিনতার চিন্তা করিও না, বিষয়ের__সংসারের 
চিন্তা করিও না। চিন্তা বদি করিতে হয়, মাতৃ-চিন্তাই করিও । 
বিষয়ের মধ্যে চিন্তা করিবার মত কিছু নাই। জগতের কার্য্যগুলি 
উপস্থিতমতে সাধারণ জ্ঞানেই বেশ" স্থুনিত্পন্ন হইতে পারে । চিন্তা 
করিয়া, মাথা খাটাইয়া, জগতের কোন কাৰ্য্যই করিতে হয় না। 
আমরা বহুদিন যাবৎ বিষয় চিন্তা করিয়া এমনই অভ্যস্ত হইয়া 
পড়িয়াছি যে, চিন্তা বলিলেই বিষয়ের চিন্তা বুঝিয়া থাকি। বাস্তবিক 
কিন্ত জগতের কার্ধ্যগুলি চিন্তা ব্যতীতও বেশ স্ুুনিষ্পন্ন হইতে পারে। 
যেরূপ ক্ষুধা হইলে আহার করি, মল মৃত্রের বেগ আসিলে, উহার 
নিঃসারণ করি, এ সকল বিষয় পুর্ব হইতে একটা চিন্তা করিতে 
হয় না; ঠিক সেইরূপ অর্থোপার্জন, বিষয়-সংরক্ষণ ইত্যাদিও চিন্তা 
ব্যতীত বেশ নিষ্পন্ন হইতে পারে--যদি মাতৃ-মুখী চিন্তাপ্রবাহ থাকে। 
ভগবান্ও বলিয়াছেন__-“অনন্াশ্চিন্তয়ন্তো মাং যে জনাঃ পয্যুপাসতে 
তেষাং নিত্যাভিযুক্তানাং যোগক্ষেমং বহাম্যহম্”। “আমি ছাড়া 
আর কিছুই নাই! সুতরাং চিন্তা করিবে ত, আমারই চিন্তা 
কর। এইরূপ করিলেই তোমার যোগক্ষেম আমি ত্বয়ং বহন 
করিব__তোমার যাহা কিছু প্রয়েজন, তাহা আমি বহিয়া আনিয়া 
দিব৷” | 
মা, বুঝিলাম তোমাকে ভাবিতে পারিলে, আর আমাদের অন্য 
কোন ভাবনাই থাকে না। কিন্তু তাহা যে পারি না! বারংবার 
অনাবস্তক বিষয় চিন্তা আসিয়া চিত্তক্ষেত্রকে আকুল করিয়া তোলে। 
তোমার ভাবনা ছাড়িয়া, কতক্ষণে বিষয়ের চিন্তায় নিযুক্ত হইব, 
সেই অবসর খুজিতে থাকি। একটু যদি তোমার কথা নিয়া বসি, 
তবে কেবল সময়ের প্রতীক্ষা করিতে থাকি-_-কতক্ষণে বিষয় চিন্তায়, 
বাজে কাৰ্য্যে নিযুক্ত হইব । | 

মায়ের ক্রোধ প্রকাশ ২৩৩ 


মাগো, এমনই বহিমুর্ধী প্রকৃতি। এমনই আমাদের প্রতি 
মহিষানুরের অত্যাচার । বুঝি--ইহ! অন্তায়, বুঝি ইহা অত্যাচার ; 
তথাপি মা, উহাই যে ভাল লাগে। বিষয় যে বড় গ্রীতিকর! মাগো, 
কতদিনে আমাদের এই আস্মুরিক প্রকৃতি পরিবর্তিত হইয়া যাইবে? 
কতদিনে আমর! কেবল তোমারই চিন্তায় কালাতিপাত করিতে সমর্থ 
হইব? কতদিনে আমাদের সর্বববিধ বৈষয়িক-গ্রীতি তোমাতে পর্য্যবসিত 
হইবে? কতদিনে আমাদের সকল ভালবাসা কেন্দ্রীভূত হইয়া 
আত্মারূপিনী মা তোমাতেই পর্যবসিত হইবে? কতদ্দিনে পরমপ্রেমের 
আস্বাদে আমাদের জীবন ধন্য হইবে? মাগো, সন্তানের এ আশ! 
কতদিনে পূর্ণ হইবে ? 


ইতি ক্রোধসমাক্মাতমাপতন্তং মহাস্থরমূ | - 
দৃষ্টা সা চণ্ডিকা কোপং তদ্বধায় তদাকরোৎ ॥২৭॥ 


অনুবাদ । এইরপে সেই মহাস্ুর ক্রোধে উদ্দীপ্ত হইয়া 
অভিপতিত হইতেছে দেখিয়া, চণ্ডিকা তাহাকে বধ করিবার জন্য কোপ 
প্রকাশ করিলেন। ন 

ব্যাখ্য।। ইতিপূৰ্বে এই মহিষ যখন সিংহের প্রতি প্রথম 
আক্রমণ করিয়াছিল, তখনও ম! একবার ক্রোধ প্রকাশ করিয়াছিলেন। 
সে ক্রোধে জীবের যাবতীয় সঞ্চিত কামনার মূল শিথিল হইয়াছে। 
আবার কিছু পরেই আমরা দেখিতে পাইব, আবার দেবতাগণ 
বলিতেছেন-_-রুষ্টা। তু কামান্‌ সকলানতীষ্টান্” । মা কুষ্টা হইলেই 
সন্তানের যাবতীয় কামনা বিধ্বস্ত হয়। এখানেও মায়ের কোপে তাহাই 
হইতেছে__জীব এখন এমন অবস্থায় আসিয়াছে যে, সে আর সঞ্চিত 
কামনার বিন্দুমাত্র উদ্বেলনও দেখিতে চায় না অথচ লুকায়িত কামনার 
বীজগুলি মধ্যে মধ্যে আত্মপ্রকাশ করিয়া সাধককে উৎপীড়িত করে। 
তাই মা! দেখিলেন__-এখন আর নীরব থাকিলে চলিবে না, শুধু ক্রোধ 

করিলে চলিবে না। এ অস্ুরকে নিহত করিতেই হইবে। যে 
পরিমাণ ক্রোধের উদ্দীপনা হইলে উহার নিধন সাধন হইতে পারে, 
মা আমার সেই পরিমাণ ক্রোধ প্রকাশ করিলেন। তাই মন্ত্রেও উক্ত 
হইয়াছে _“তদ্বধায় কোপমকরোৎ”। অন্ুর-নিধনোপযোগী ক্রোধের 
বিকাশ হইয়াছে। ইহাই মায়ের আমার চণ্ডিকামূর্তি। তাই খবিও 
মন্ত্রে “চণ্ডিকা” শব্দটির প্রয়োগ করিলেন। 

পূৰ্ব্বে বলিয়াছি_সম্তান যেখানে উৎগীড়িত, মাতা সেখানে 
কুপিত! ; ইহাই চণ্ডিকা-মৃত্তির রহস্ত। আমর! যে শত অত্যাচারেও 
উৎগীড়িত হই না! তাইত মা আমার চণ্ডীমূত্তিতে আত্মপ্রকাশ করেন 
না। যে মুহূর্তে আমরা সত্যসত্যই আপনাদিগকে উৎপীড়িত বলিয়া 
বুঝিতে পারিব, সেই মুহুর্তেই মাতৃ-বক্ষে স্নেহের বন্যা উঠিবে, মা 
সন্তানকে অন্ুরত্রাস হইতে মুক্ত করিবেন। ইহাই মাতৃত্ব। নতুবা 
মা কি? ওরে, মাকে বলিতে হয় না--“মা আমায় ভয় হইতে পরিত্রাণ 
কর”। যথার্থ ভীত হইলে, মা! স্বয়ংই পরিত্রাণ করেন।. আমরা 
মুখে জহত্রবার বলি-ত্রাহি মাং ভবসাগরাৎ”। কিন্তু প্রাণে 
কি সত্যই এই ভবসাগরকে ছুঃখদায়ক বলিয়া বুঝিয়াছি! তাহা নহে, 
»» উহা! দশজনে বলে, তাই আমিও বলি মাত্র! মা আমাদের প্রাণ 
দেখেন। যেদিন বুঝিব এই ভবটা৷ যথার্থ ই ছুস্তর সাগর, সেদিন 
আর “ত্রাহি মাং” বলিতে' হইবে না। রলিবার পূর্বেই মা বক্ষে 
তুলিয়া লইবেন। আমরাও দুস্তর ভবসিন্ধু অনায়াসে উত্তীর্ণ হইয়া 
যাইব। এ দেখ সাধক! তোমার প্রাণে যথার্থ ই উৎগীড়ন বোধ 
ফুটিয়াছে কি না, তাহা দেখিবার জন্য স্নেহময়ী মা নিনিমেষ-নয়নে 
তোমার দিকে চাহিয়া আছেন। ওগো, কবে তোমরা সত্য সত্যই . 
ম! বলিয়া কীদ্িয়া উঠিবে? 


41 


000. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 


মহাসুরের বিভিন্নরূপ ২৩৫ 


সা ক্ষিপ্ত তন্ত বৈ পাশং তং ববন্ধ মহাস্থরম্‌ । 
তত্যাজ মাহ্ষং রূপং সোহপি বদ্ধে| মহামৃধে ॥২৮॥ 
ততঃ সিংহোহভবৎ সদ্যে যাবত্তস্তাম্ঘিকা শিরঃ। 
ছিনত্তি তাবৎ পুরুষঃ খড়গপাণিরদৃশ্যত ॥২৯॥ 
ততএবাশু পুরুষং দেবী চিচ্ছেদ সায়কৈঃ। 

তং খড়গচন্দণ। সার্ঘং ততঃ সোহভুন্মহাগজঃ ॥৩০॥ 
করেণ চ মহাঁসিংহং তঞ্চকর্ষ জগর্জজ চ। 

কর্ষতস্ত করন্দেবী খড়েগন নিরকৃত্তত ॥৩১॥ 

ততে মহাম্থরে! ভুয়ো! মাহিষং বপুরাস্থিতঃ | 

তথৈব ক্ষোভয়ামাস ত্রেলোক্যং সচরাচরম্‌ ॥৩২॥ 


অনুবাদ ৷ দেবী পাশ নিক্ষেপ করিয়া সেই মহাস্ুরকে বদ্ধ 
করিলেন, সেও সেই যুদ্ধক্ষেত্রে আবদ্ধ অবস্থায় থাকিয়াই মহিষরূপ 
পরিত্যাগপূর্্বক তৎক্ষণাৎ সিংহরপ ধারণ করিল। দেবী তাহার 
" মন্তকচ্ছেদন করিলেন! তখন সে খড়াপাণি পুরুষরূপে দেখ! দিল। 
দেবী সেই খড়াচর্দধারী পুরুবমূত্তিকে বাণদ্বার ছেদন করিয়া 
ফেলিলেন। অন্ুরও তখন মহাগজের রূপ ধারণ করিয়া, দেবীর 
বাহন মহানিংহকে শুণ্ড দ্বারা আকর্ষণ ও ভয়ানক গর্জন করিতে 
লাগিল। দেবীও সেই আঁকর্ষণকারী হস্তীর শুণ্ড খড়গ দ্বারা বিচ্ছিন্ন 
করিলেন অনন্তর সেই মহাস্থুর পুনরায় মহিষ-রূপ ধারণপূর্ববক 
পুর্বববৎ সচরাচর ত্রিলোককে বিক্ষোভিত করিতে লাগিল । 
ব্যাখ্যা । তাৎপর্্যবোধে সুবিধ! হইবে বলিয়া পাঁচটি মন্ত্রের 
ব্যাখ্যা একত্র সন্নিবেশিত হইল। এই মন্ত্রগুলির সংক্ষিপ্ত বিবরণ__ 
মহিষান্ুর যখন সিংহের প্রতি অতিশয় অত্যাচার আরম্ভ করিয়াছিল, 
তখন দেবী ক্রুদ্ধ হইয়। তাহাকে পাশবদ্ধ করিয়াছিলেন। পাশবদ্ধ 
মহিষ তখন সিহমুত্তি ধারণ করিল। সিংহের মস্তকচ্ছেদন করিতে 
নী করিতে, সে খড়াপাণি পুরুষরূপে দেখা! দিল। দেবী বাণপ্রহারে 
তাহাকে বিচ্ছিন্ন করিলেন। অমনি মহাগজমূত্ি ধারণ করিয়া 

২৩৬ বাসনার বেশ পরিবর্তন 


গুগ্দ্বারা দেবীর বাহন সিংহকে আকর্ষণ ও গর্জন করিতে লাগিল । 
দেবী তাহার শুগুচ্ছেদ করিলেন। তখন সে মহিষমৃত্তিতে পুনরায় 
আবিভূ্ত হইয়া পূর্র্ববৎ অষ্টবিধ উৎগীড়ন আরম্ভ করিল। 

বড় সুন্দর রহস্ত! এস সাধক, আমর! মাতৃ-চরণ স্মরণ করিয়া 
রহস্তে অবগাহন করি। তিনি আমাদের ধী উন্মেষিত করুন। আমর! 
চণ্ডীর রহস্ত সম্যক অবগত হইয়া সংশয়ের পরপারে চলিয়! যাই। 

. প্রথমে মহিষান্ুরের পরিবত্তিত রূপগুলির বিবরণ অবগত হওয়া 
আবশ্যক। (১) মহিষ (২) সিংহ (৩) খড়াপাণিপুরুষ (8) মহাগজ 
(৫) পুনর্মহিষ। ইহাদের পূর্ব পুর্ববটি নিহত হইলে, পর পর মৃদ্তি 

«প্রকাশ পাইয়াছিল। সঞ্চিত কামনারাশির প্রথম অত্যাচার__মহিষ 
রূপধারী অস্থুরের উৎগীড়ন। ইহ! পূর্বব মন্ত্রে ব্যাখ্যাত হইয়াছে । 
উহার দ্বিতীয় মূর্তি_সিংহ। জীব যখন কামনার প্রতি হিংসা! করিতে 
আরম্ভ করে, তখনই মহিষ সিংহরূপে পরিবন্তিত হয়। কথাটা একটু 
পরিষ্কার ভাবে আলোচনা করা আবশ্যক । জীব সঞ্চিত কামনারাশির 
উৎগীড়নে পুনঃ পুনঃ উৎগীড়িত হইয়া, উহার ধ্বংস করিবার জন্য, 
সংসার ত্যাগ, সন্যাস ও বৈরাগ্য অবলম্বন করে। স্ত্রীপুত্র পরিত্যাগ 
করিয়া বৃক্ষতল বা পর্বত কন্দর আশ্রয় করে। ইহারই নাম কামনার 

' মহিষরূপ পরিত্যাগপূর্ববক সিংহরূপ ধারণ । জীব এতদিন শুধু বাসনা 
দ্বারা উৎগীড়িত হইত, এইবার বাসনা-ত্যাগের বাসনা দ্বারা উৎগীড়িত . 
হইতে থাকে । মনে রাখিও-_বাঁসনা-ত্যাঁগের বাসনাঁও বাসনা ব্যতীত 

অন্য কিছুই নহে। অন্তরে বাসনার বীজগুলি পুঞ্জীভূত থাকে ; আর 
বাহির হইতে নানারূপ কঠোর সংযম ব্রত নিয়মাদির সাহায্যে, 
উহাদিগের উদ্বেলন নিরুদ্ধ করিতে চেষ্টা করা হয়। সংসার দৃষ্টিতে 
ইহা খুব উচ্চতম অবস্থা সন্দেহ নাই, কিন্তু সুক্ষ দৃষ্টিতে উহ! বাসনার 
বেশ পরিবর্তনমাত্র। গৈরিক বস্তু পরিধান কিংবা বৃক্ষতলে বাস 
করিবার বাসনাও বাসনা । তত্জ্ঞগণ এতছুভয়ের মধ্যে কোনও 
পার্থক্য দেখিতে পান না। একজন সন্যাসী বৃক্ষতলে ভূমিশ্যায় 
শয়ন করিয়া যদি মনে করেন__ আমি সংসার ত্যাগ করিয়া 

 বুত্তিনিরোধ-_ চিত্তধর্ম্ম ২৩৭ 


ভূমিশয্যায় শয়ন করিয়া আছি; তবে তাহা! অপেক্ষা, যিনি 
অট্টালিকাস্থিত সুকোমল শয্যায় শয়ন করিয়া, মাতৃ-অঙ্কে শয়নের 
সম্বেদনে পুলক-কণ্টকিত হন, তিনি যে সমধিক ত্যাগী, সে বিষয়ে 
কোন সন্দেহ নাই । তাই বলিতেছিলাম-__বাঁসনা-ত্যাগের বাসনাও 
অসুরের অত্যাচার ৷ ম৷ এইরূপ অত্যাচারে উৎগীড়িত সন্তানকে রক্ষা 
করিবার জন্যই সিংহের শিরশ্ছেদ করেন অর্থাৎ বাসনার প্রতি হিংসা- 
ভাব পোষণ করাও যে, বাসনারই রূপান্তর মাত্র, ইহা সম্যক্রূপে 
হৃদয়ঙ্গম করাইয়া দেন। তখন আর ত্যাগের বাসনাও থাকে ন|। এই 
অবস্থায় কামন! অন্ত মূত্তিতে আবিভূ“্ত হয়। সে মূত্তি_খড়াপাণি 


পুরুষ । খড়াপাণি শব্দটা ছেদ্রন-তাৎপর্য্যবোধক ! মাতৃ কৃপায় জীব 


যখন বুঝিতে পারে-_ত্যাগের বাসনাও বাসনা, তখন আর যাহাতে 
চিত্তক্ষেত্রে কামনার বীজ কোনরূপে অন্কুরিত হইতে না৷ পারে, তাহার 
উপায় অবলম্বন করে। সে উপায়__বৃত্তি-নিরোধ। ইহাই খড়গপাণি 
গুরুষ। কোনরূপে যদি চিত্তের বৃত্তি-প্রবাহকে নিরুদ্ধ করা যায়, ভাল 
মন্দ, ত্যাগ গ্রহণ, কোনরূপ বৃত্তিকে আর প্রকাশিত হইতে দেওয়া না 
যায়, তবেই সকল আপদ্‌ বিদুরিত হয়; এইরূপ মনে করিয়া জীব 
প্রাণপণে বৃত্তি-নিরোধে যত্ববান হয়। সব কাটিয়! ছাটিয়! বাদ দেওয়াই 
তাহার উদ্দেশ্ঠ, ইহাই খড়াপাণি পুরুষের আবির্ভাব। কিন্তু মা! অচিরে 
বাণনিক্ষেপে এই পুরুষকেও দ্বিখণ্ডিত করেন, অর্থাৎ স্নেহের সন্তানকে 
হীরে ধীরে দেখাইয়া দেন__বৃত্তিনিরোধরূপ ব্যাপারটিও চিত্তের ধর্ম । 
বখান চঞ্চলতা বিক্ষেপ, এগুলি যেরূপ চিত্ত-ধর্ম্ম, এ নিরোধনামক 
অনুষ্ঠানটাও ঠিক সেইরূপ চিত্তেরই একপ্রকার ধর্ম মাত্র। যোগনুতব্রকার 
স্বয়ং পতঞ্রলিদেবও ইহা ব্যাখ্যা করিয়াছেন। জীবের উদ্দেশ্য আত্মলাভ। 
চিত্তবৃত্তি-নিরোধরূপ চিত্ত-ধর্ম্ম লাভ করা, তাহার লক্ষ্য নহে। অবশ্য 
এরূপ নিরোধেও একটা অব্যক্ত সুখ আছে । পাঁচ মণ ভারবাহী 
ব্যক্তির মস্তক হইতে যদি ভারা নামাইয়া দেওয়া যায়, তাহা হইলে 
সে যেরূপ অনেক স্বস্তি বোধ করে, বৃত্তি-নিরোধেও ঠিক সেইরূপ সুখ 
আঁছে। ুহুমুছঃ একটার পর একটা তরঙ্গ আসিয়া! চিত্ক্ষেত্রকে 

২৩৮ নিরোধেও যথার্থ শান্তি নাই 


স্পন্দিত করিতেছে, একটি বাসনা পূর্ণ হইতে ন! হইতেই, আর একটি 
আসিয়া চিত্ত-ক্ষেত্রে উকি মারিতেছে। এইরূপ একদিন নয়, দুইদিন 
নয়, কত জন্ম জন্মান্তর ধরিয়া চলিয়া আসিতেছে । কোনরূপে যদি 
ইহার হাত হইতে পরিত্রাণ পাওয়া যায়, তাহাই ত পরম লাভ। 
" এইরূপ মনে করিয়াই জীব বৃত্তি-নিরোধে যত্ববান্‌ হয়। কিন্ত 
পরম নখ বা যথার্থ শাস্তি এইখানে নাই। চিত্তটা শাস্তিক্ষেত্র 
নহে। নিরুদ্ধই হউক বা বিক্ষিপ্তই হউক, ওখানে যথার্থ শান্তি 
পাওয়া যায় না। শাস্তি পাইতে হইলে বুদ্ধিও উপরে উঠিতে 
হইবে ।' আত্মক্ষেত্রে__অমৃতময় মাতৃ-অক্কে আরোহণ করিতে: 
হইবে। যেখানে চিত্ত বলিতে, বৃত্তি বলিতে, নিরোধ বলিতে 
কিংবা বিক্ষেপ বলিতে কিছুই নাই, সেইখানে যাইতে হইবে। শুধু 
মাথার বোঝা ফেলিয়৷ বিশ্রাম লাভ করিলে যথার্থ শাস্তিলাভ হয় না, 
রাজসিংহাঁসনে উপবেশন করিতে হয়। ' যে আসন মন বুদ্ধি চিন্ত 
অহঙ্কারের অনেক উচ্চে প্রতিষ্ঠিত, সেইখানেই__ন্রেহময়ী মায়ের 
মধুময় অঙ্কে অবস্থান করিতে হইবে-_আত্ম-সংস্থ হইতে হইবে, যেখানে 
গেলে ভ্রান্তি সংশয় অজ্ঞান চিরতরে বিদূরিত হইয়া যায়, সেই আমার 
পরমধামে অবস্থান করিতে হইবে, এই তত্ব মা যখন কৃপা করিয়া 
জীবকে উপলব্ধি করাইয়া দেন, তখনই বৃত্তিনিরোধের প্রতি জীবের ষে 
প্রবল আসক্তি, তাহা দূরীভূত হয়। ইহাই দেবী কর্তৃক খড়া-পাণি 
পুরুষের নিধন । 
অতঃপর মহাঁগজরূপে আবির্ভাব! গজ্‌ ধাতুর অর্থ বন্ধন। . 
মহাগজ শব্দের অর্থ মহাবন্ধন। যে বন্ধন ছেদন করা দুরূহ, তাহাই 
মহাবন্ধন। এই অবস্থায় জীব বুঝিতে পারে যে, বৃত্তি-নিরোধ, 
বাসনা-ত্যাগ, কিংবা সাময়িক মাতৃ-অন্কে অবস্থান, যাহাই করি 
না কেন, বাসনার অত্যাচার হইতে একেবারে পরিত্রাণ কিছুতেই 
পাওয়া! যায় না। যতক্ষণ কৌশলের সাহায্যে বৃত্তি-নিরোধ পূর্বক 
শৃন্যবতভাবে, সুযুপ্তবৎ অবস্থান করা যায়, ততক্ষণ বেশ কাটিয়া 
যায়ঃ কিন্ত নিরোধ ত চিরস্থায়ী হয় না, আবার ব্যুথিত হইতে 

হয়। অথবা! মা-ও ত’ দীর্ঘকাল স্বকীয় অঙ্কে স্েহের পরশে 
সন্তানকে ধরিয়! রাখেন না, আঁবার ছাড়িয়া দেন। তখন যে পুনরায় 
কামনা দেখা দেয়! যতক্ষণ আত্ম-সংস্থ হইয়া থাকা যায়, ততক্ষণ 
উহাদের নাম গন্ধও থাকে না বটে, কিন্তু ক্ষণকাল পরেই আবার অনাত্ম- 
বোধ ফুটিয়া উঠে। পুনঃপুনঃ এইরূপভাবে উৎগীড়িত হওয়ায় কামনা- 
জয় একান্ত অসম্ভব বলিয়াই মনে হয়। সাধক তখন অতিশয় ব্যথিত 
হইতে থাকে। “হায়! এই অব্যক্ত অচ্ছেছ্য বন্ধনের হাত হইতে 
পরিত্রাণ পাইবার কিছুই উপায় নাই!” এইরূপ ভাবিয়া জীব কিছু 
দিনের জন্য যেন হতাশ হইয়া পড়ে । ইহাই “তঞ্চকর্ষ জগর্জ চ”_ ইহাই 
মহাগজরূপধারী মহান্থুরের আকর্ষণ গর্জনরূপ আক্রমণ। তত্ব দৃষ্টিতে 
দেখা যায়-_জীব যখন আপনাকে বদ্ধ বলিয়া মনে করে, তখনই সে 
বদ্ধ। বাস্তবিক, বন্ধন বা মুক্তি বলিতে কিছুই নাই। নিত্য মুক্ত নিত্য 
স্বাধীন পরমাত্মার বন্ধনভ্ঞান কল্পনামাত্র-_একটা! লীলা মাত্র । তথাপি 
জীবের পক্ষে কিন্তু এই বন্ধনজ্ঞানই সুদুর্লভ ! বহু জন্মের পর, বু 
সাধনার ফলে, মায়ের কৃপায় জীব আপনাকে যথার্থ ই বদ্ধ বলিয়া মনে 
করিতে পারে। ওরে! বন্ধনজ্ঞান হওয়াটাই ত সাধনার ফল! যুক্তি 
সাধনার ফল নহে। মুক্তি তো নিত্য- চিরমুক্ত । বন্ধনবোধ হয় 
কই ? মুখে সহত্রবার বল! যায়_-আমি বদ্ধ ; কিন্তু বন্ধন যে কোথায় 
তাহা জীব প্রথমে বুঝিতে পারে না। সাধারণ জীবের বন্ধনজ্ঞান_ 
সংসারের উৎগীড়ন্জন্ত একপ্রকার আনুমানিক জ্ঞানমীত্র। বদ্ধ অবস্থার 
যথার্থ উপলব্ধিই তাহাদের হয় না। কিন্তু মা আমার স্সেহের সন্তানকে 
যুক্তির আস্বাদ ভোগ করাইবেন ; তাই আজ মহাবন্ধনের স্বরূপটী 
জীবের সম্মুখে উদ্ভাসিত করিলেন। তাই আজ মহিষাস্ুর মহাগজ- 
মু্িতে আবির্ভূত হইল। ক্ষণকালের তরেও মুক্তির আস্বাদ না 
পাইলে, যথার্থ বদ্ধভাবের উপলব্ধি হয় কি? 
বন্ধন বন্ধনবলিয়া একটা আর্তনাদ জগতে বহুদিন হইতে উঠিয়াছে। 
আজকাল নয়, দার্শনিক যুগের বিষয় আলোচনা করিলেও বেশ বুঝিতে 


পাঁরা যায়__বন্ধন-ভ্তানট। এদেশে বহুদিন যাবৎ চলিয়। আসিতেছে। ' 


0500. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 
২৪০ আমর! কল্পতরুমূলে 


“আমর! বদ্ধ জীব” এইরূপ ভাবনা করিতে ভারত যেদিন হইতে 

--  শিখিয়াছে, সেই দিন হইতে কেবল যে মায়ার বন্ধন স্বীকার করিয়া 
২ লইয়াছে, তাহা নহে, বাহিরের বন্ধনও ভারতবাসীকে জর্জরীভূত ও 

/ অবসন্ন করিতেছে। কিন্তু সে অন্ত কথা__- 

ওগো আমরা যে কল্পতরু-মূলে বসিয়া আছি! এখানে বসিয়া 
যাহা ভাবিব, তাহাই যে পাইব! তাহাই যে সত্য হইবে ! শোন__ 
একটা গল্প বলিতেছি। একজন পথিক অতিশয় আন্ত হইয়া, প্রান্তর- 
মধ্যস্থ এক বৃক্ষতলে বিশ্রামার্থ উপবেশন করিল। তখন গ্রীন্মকালের ' 
দারুণ মধ্যাহ্ন, পিপাসায় পথিকের প্রাণ ওষ্ঠাগত। সে ভাবিতে লাগিল 
- আহা, এই সময় একটা ডাব নারিকেল যদি পাই, তবেই প্রাণটা 
রক্ষা পায়; নতুবা আজ পিপাসায় প্রাণ গেল। এইরূপ চিন্তা 
করিতে করিতেই পথিক দেখিতে পাইল-_তাহার সম্মুখে একটি সুন্দর 
* ডাব নারিকেল রহিয়াছে । দেখিয়া অতিশয় আনন্দিত হইল বটে, 
কিন্তু উহাকে কাটিবার মত কোন অস্ত্রাদি সঙ্গে না থাকায় হতাঁশভাবে 
অস্ত্রের বিষয় চিন্তা করিতে লাগিল। তৎক্ষণাৎ সন্মুখে একখানি 
সুৃতীক্ষ কাটারি নিপতিত দেখিয়া, আহ্লাদে নারিকেলটা কাটিয়া জল 
পান করিল ও সুস্থ হইল। তখন আস্তে আস্তে নিদ্রাকর্ষণ হওয়ায় 
একখান! শয্যার আবশ্যকতা অনুভব করিল। অমনি পার্খদেশে 
একখানি শয্যা খট্াসহ স্থাপিত রহিয়াছে দেখিতে পাইল। তখন 
প্রফুল্চিত্তে সেই বৃক্ষচ্ছায়াস্থ শয্যায় শয়ন করিয়া ভাবিতে লাগিল 
_ব্যাপারটা কি! যাহা ভাবি, তাহাই পাই এ ত বড় চমৎকার ! 
আচ্ছা ভাল, এ সময়ে যদি কোন স্ত্রীলোক আসিয়া আমার পদসেবা 
করে, তবে বড়ই আনন্দে নিদ্রা যাইতে পারি। এই চিন্তা করিতে 
না করিতেই দেখিতে পাইল-_-একটী সুন্দরী রমনী পদতলে উপবিষ্টা। 
সে হাত বাড়াইয়া পদসেবা করিতে উদ্ধত হইলে, পথিকের মনে 
বিপরীত ভাবনা উপস্থিত হইল। -তাইত ! এ সব ভৌতিক ব্যাপার 
নাকি? জনহীন প্রান্তরে এই সকল ঘটনা, ভূতের কার্ধ্য ব্যতীত আর 
কি হইতে পারে! এ নিশ্চয়ই ভূত আসিয়াছে । এই স্ত্রশ্তিই ভূত! 

সর্ধ্বনাঁশ, এখনই যদি আমার ঘাড় ভাঙ্গিয়া দেয়, তবে কি হইবে? 
বেমন চিন্তা, অমনি সেই স্ত্রীলোকটা ভূতরূপে তাহার ঘাড় ভাঙ্গিয়া! 
অদৃশ্য হইল। পথিক জানিত না, সে যে-বৃক্ষের নিয়ে আত্রয় 
লইয়াছিল, উহা কল্পবৃক্ষ। 
ঠিক এইরূপেই আমরাও নিত্য কল্পতরু মূলে বসিয়৷ ভাবিতেছি 
“আমি বদ্ধ” তাই আমাদের বন্ধন কিছুতেই বিদূরিত হয় না। 
প্রথমে স্ত্রীপুত্রাদিকেই বন্ধন মনে করি, তারপর এই দেহটাকে বন্ধন 
বলিয়া বুঝিয়া লই, আর যাহারা মন বুদ্ধি ইন্দ্রিয়কে বন্ধন বলিয়া 
বুঝিতে পারিয়াছেন, তাহার! ত শীর্ষস্থানীয়। জগতে তাহারা সাধু 
মহাপুরুষ নামে খ্যাতি হইয়া থাকেন। যদিও বর্তমান বেদাস্তদর্শন এ 
সকল বন্ধনকেই কল্পিত মিথ্যা ভ্রান্তি বলিয়া! উড়াইয়া দিতে প্রাণপণে 
চেষ্টা করিয়াছেন, তথাপি উহার হাত হইতে একেবারে পরিত্রাণ পান 
নাই। তাহারা বলেন-_জ্ঞানলাভ হইলে, অর্থাৎ একবার ভ্রান্তি দূর 
হইলেও ভ্রান্তির ফল কিছুকাল থাকে। যেরূপ রজ্জুতে সর্পত্রান্তি 
হইয়া, ভয় পলায়ন হ্ৃৎকম্প প্রভৃতি লক্ষণ প্রকাশ হইবার পরমুহুর্তেই 
রক্জুজ্ঞান হইলেও, অর্থাৎ সর্গত্রাস্তি বিদূরিত হইলেও, পূর্ববলন্ধ 
ভীতিভাব-_-্বৎকম্প প্রভৃতি লক্ষণগুলি কিছুক্ষণ থাকিয়া যায় ; ঠিক 
সেইরূপ ব্রহ্মজ্ঞানের পরও কিছুকাল মায়ার অধ্যাস থাকে । থাকুক, 
যাহারা মায়াকে বন্ধন বলেন, তাহারা বন্ধন দেখুন। আমাদের মায়াও 
মা; সুতরাং মায়ার বন্ধন আমাদিগের নিকট মায়ের স্বেহালিঙ্গন 
ব্যতীত অন্য কিছুই নহে। আমরা নিত্য মুক্ত। আমরা মাতৃ- 
অন্বস্থিত নগ্ন শিশু; সুতরাং আমাদের বন্ধনও নাই, মুক্তিও নাই। 
আরে জগৎটা যে মায়ার বা মায়ের খেল! ; ইহা ঠিক ঠিক যেদিন 
বুঝিতে পারিবে, সেই দিনই দেখিতে পাইবে_এ জগৎ আমারই 
খেলা । আবার আমার খেলা বলিয়া যেদিন ঠিক ঠিক বুঝিতে 
পারিবে, সেই দিনই দেখিতে পাইবে-_খেল! বলিয়া কোথাও কিছুই 
নাই। কেবল “আমি” আছে। নাঁ_তখন আমি শব্দও থাকে না; 
যাহ। থাকে, তাহা কি বলিয়া বুঝাইব ? যদদি“আমি*-শব্শৃন্ত “আমি” 

বস্তুটাকে ধারণা করিতে পার, তবে তাহার কিছু আভাস পাইবে। 
ওঃ, সে কি মধুময় অবস্থা! কি আনন্দময় সে স্বরূপ ! জানিনা 
কোন কোন সাধক কি করিয়া বলেন-__“চিনি হওয়ার চেয়ে চিনি 
খাওয়া ভাল”! তাহারা বুঝি মনে করেন--নিব্বিকল্প অবস্থাটা 
সুযুপ্ডিবৎ আমিবোধশুন্য অন্ধকারময় একটা কিছু! তা নয় গো তা 
নয়। উহা! পরম জ্ঞানময়, পরম আনন্দময়, পরম প্রেমময় অবস্থা) 
ভোগ্য নাই, ভোক্তা নাই, কেবল আনন্দন্বরূপ। ওগো, এখানে যে 
চিনি না হইলে, চিনির আত্বাদ পাওয়া যায় না। ইহা ভাষায় কিরূপে 
প্রকাশ করিব? যাহা হউক, সে অবস্থা হইতে নামিয়া আসিয়া, 
আবার জগৎ-খেলা দেখি-_সে যে আমারই খেলা ! আ-মা'রই খেলা 
গো! আমার ইচ্ছা হয়েছে; তাই খেলা করি। “স্তরিয়ন্পানাদি 
বিচিত্রভোগৈঃ স এব জাগ্রৎ পরিতৃতপ্তিমেতি”। আলা ইচ্ছা : 
হয়েছে_ স্ত্রী অন্ন পানাদি বিচিত্র ভোগের লীলা বিলাস কর্বো, 
তাতেই আমি সুখী হবো, তাই খেল্ছি। যেদিন আর ভাল লাগবে 
না, যে দিন আর এই জগৎস্বপ্ন দেখ্বার ইচ্ছা হবে না, সেই দিন সব 
ছেড়ে একেবারে উলঙ্গ আমি এ খেলার পরপারে চলে যাব। এখন 
একবার “আমিকে” দেখবো, আবার জগৎ খেলায় যোগ দিব। ইহার 
মধ্যে বন্ধনই বা কোথায়, আর মুক্তিই বা কোথায়? যোগশান্ত্র 
বলেন__বিষয়াসক্ত-চিত্তই বন্ধন, আর নিবিবষয়চিত্তই মুক্তি। যাহার! 
বিষয়কে “আমি” হইতে পৃথক একটা সত্তারূপে দেখেন, তাহাদের চিত্ত 
বিষয়ের প্রতি আকৃষ্ট হইবে, বিবয়াসক্তি থাকিবে ; সুতরাং তাহারা 
নিশ্চয়ই বন্ধন দেখিবেন ও প্রাণপণে বিষয় হইতে দূরে অবস্থান 
করিতে চেষ্টা করিবেন। কিন্তু ধাহারা দেখেন__সবই আমি, সবই 
মা, তাহাদের বিষয়ের প্রতি অনুরাগ নাই, বিদ্বেও নাই। ত্য 
নাই, গ্রহণ নাই ; তাই তাহাদের বন্ধন নাই মুক্তিও নাই। কিন্ত এ 
সকল অন্ত কথা নিয়া আমরা! প্রস্তাবিত বিষয় হইতে একটু দূরে 
রিয়া পড়িয়াছি। 

মহাঁগজ বা! মহাবন্ধন-জ্ঞান হইতেই জীবের নিম্নীভিমুখে আকর্ষণ 

হয়। নিজেকে বদ্ধ মনে করিলেই, জীব নিয়গতি প্রাপ্ত হয়। 
ইহাই এই মন্্রস্থ “চকর্ষ” পদের তাৎপর্য । মা আমার দয়! করিয়া 
জীবের এই নিয়নাভিমুখী. আকর্ষণটা দূর করিয়া দেন। ইহাই_ 
“কর্ষতস্ত করং দেবী খড়োন নিরকুস্তত” রূপে পরিব্যক্ত হইয়াছে। 
যাহার! মাতৃ-চরণে আত্মসমর্পণ করিয়াছে, তাহারা যতই বন্ধন-জ্ঞানের 
নিকটবর্তী হউক না কেন, তাহাতে তাহাদের নিম্নগতি ন্থচিত হয় না। . 
কারণ, তাহার! জানে-_-“আমি” নিত্যমুক্ত ৷ যাহারা সর্ববাবস্থায়ই 


* মাতৃ-চরণ জড়াইয়া ধরিয়া আছে__ আকর্ষণ তাহাদের কি করিবে? 


না না, তাহারা মাকে ধরে নাই। মা স্বয়ং তাহাদের হাঁত ধরিয়াছেন, 
সুতরাং মহাগজ যতই আকর্ষণ করুক না কেন, কিছুতেই অধঃপাঁতিত 
করিতে পারিবে না। আমাদের দুর্বল হস্ত ছার! মাকে .ধরিয়া 
থাকিলে বরং হাত ছাঁড়াইয়া পড়িয়া যাইবার আশঙ্কা আছে; কিন্ত 
আমরা যে সর্বতোভাবে মায়ের হাতে ধৃত হইয়া রহিয়াছি; সুতরাং 
সে'হাঁত হইতে আমাদের স্বলন কখনই সম্ভবপর নহে । 

সে যাহা হউক, এইরূপে মায়ের খড়গাঁঘাতে মহাগজমৃদ্তি দবিখণ্ডীকৃত 


| হইল-_বিমল বিজ্ঞান-আলোকে কল্পিত বন্ধনের স্বরূপ অপনীত ' 


হইল। তখন অনুর পুনরায় মহিবমৃত্তি ধারণ করিল । সঞ্চিত কামনার 
বীজগুলি নানারপে মূর্তি পরিবর্তন করিয়াও যখন কিছু করিতে পাঁরিল 
না, বরং প্রত্যেক ছন্মবেশটাই মায়ের তীক্ষ দৃষ্টিতে ধরা পড়িয়! যাইতে 
লাগিল, তখন অগত্যা পুনরায় সেই মহিষমৃত্তিতে প্রকাশ্য কামনা 
বাসনার আকারে পূর্বোক্ত স্মরণ কীর্তনাদি অষ্টবিধ অস্ত্রপ্রয়োগ করিতে 
লাগিল। ওঁ আটটী ব্যতীত কামনার অন্ত কোন অস্ত্র নাই, তাই মন্ত্রে 
“তথৈব ক্ষোভয়ামাস” বলা হইয়াছে। পূর্বে ভূতল এবং ব্যোমমগ্ডলকে 
বিক্ষোভিত করিয়াছিল, এইবার ভ্রিলোকব্যাপী অত্যাচার আরম্ভ 
করিয়াছে। মূলাধার হইতে মণিপুর পর্য্যন্ত এক লোক, মণিপুর হইতে 
বিশুদ্ধ পর্য্যন্ত একলোক, এবং বিশুদ্ধ হইতে আজ্ঞাচক্র পর্য্যন্ত অপর 
এক লোক। সহস্রার লোকাতীত, তাই সেখানে অসুর অত্যাচার 
পৌঁছায় না। মনিপুর পর্য্যন্ত ভূলোকীয় বা পাখিব অত্যাচার, অর্থাৎ 

২৪৬ মাতৃ-অঙ্গে কামনার আঘাত 


নন্দ চান্ুরঃ সোহপি 'বলবীর্ধ্যমদোদ্ধতঃ | 
বিষাণাভ্যাঞ্চ চিক্ষেপ চণ্ডিকাং প্রতি ভূধরান্‌ ॥৩৪॥ 


অনুবাদ । বলবীরধ্য-মদগর্ধিবত সেই অসুরও ভয়ানক গর্জন 
এবং শৃঙ্গদ্বয় দ্বারা চণ্ডিকার প্রতি পৰ্ব্বত সকল নিক্ষেপ করিতে লাগিল । 

ব্যাখ্যা। সাধক ! মায়ের প্রতি এই পর্ব্বতনিক্ষেপের ব্যাপারটা 
একবার বুঝিয়া লও; পর্বত প্রমাণ দুর্লজ্ঘ্য কামনারা শি-_-আমাদিগের 
অন্তর্নিহিত বহুজন্মসঞ্চিত বাঁসনারাশিই পর্ব্বত আকারে মাতৃ-অঙ্গে 
নিক্ষিপ্ত হইতেছে । ওগো দেখ___আমাদের এক একটা শৈশব-প্রার্থনা__ 
ছেলেমান্তুষের মত চাওয়াগুলি পূর্ণ করিতে, মাকে কত কষ্ট কত দুঃখ 
পাইতে হয়। জ্ঞানে অজ্ঞানে যাহ! চাহিয়া ফেলিয়াছি, তাহা! দিতে 
গিয়া, সেই বাসনাগুলির মূল উৎপাটন করিতে গিয়া, স্থিরা শান্তিময় 
মাকে কতই অস্থিরা হইতে হয়, কতই অশান্তি ভোগ করিতে হয়, 
ভাবিও না জীব, তোমার তুচ্ছ বাসনাটাও ব্যর্থ হইবে! প্রত্যেক 
বাসনাই পর্রবত। উহ! মহিবের শৃঙ্গাঘাতে_-রজোগুণকৃত উদ্দীপনা: 
প্রভাবে উৎক্ষিপ্ত হইয়! মাতৃ-অঙ্গে আঘাত করিতেছে। ওগো মায়ের 
আমার কমনীয় বপু আমারই বাসনা-পর্বতের গুরুতর আঘাতে ক্ষত 
বিক্ষত। তবু মা আমারই-_আর কাহারও নয়, শুধু আমারই মুখের 
দিকে তাকাইয়। আছেন__কবে আমি একটাবাঁর-_ বেদী নয়, একবার 
মাত্র মা বলিয়া ভাকিব। এ ন্নেহ কি ভাষায় ব্যক্ত হয়? মা! আর 
- না, আর কখনও কিছু চাহিব না; কিন্তু যাহ! চাহিয়! ফেলিয়াছি, 
তাঁহার জন্য তোমাকে কত ব্যথাই সহ করিতে হইতেছে! মাগো! 
এতদিনে বুঝিতে পারিয়াছি, বাসনার আঘাত আমাকে যত ব্যথা! দেয়, 
তদপেক্ষা সহত্রগুণ অধিক তোমায় ব্যথিত করে। আমি উদ্দাম 
লালসার বশবর্তী হইয়। কামিনী-কাঞ্চন চাহিয়াছি, আর তুমি__আমার 
মা, তুমি স্বয়ং সেই কামিনী-কাঞ্চনের রূপ ধরিয়া আসিয়া, আমার 
উদ্দাম বাঁসনা-অনলে আত্মাহুতি প্রদান করিতেছ। এরূপ একদিন 
নয়, ছুই দিন নয়, কত জন্ম জন্মান্তর ধরিয়া এই ব্যাপার চলিয়া 

নাও মা আমার মলিনতা ২৪৭ 


আসিতেছে। ওগো, যে তুমি হরি-হরত্রহ্মাদিরও ধ্যানের অগম্যা, সেই 
তুমি আমার কামনা চরিতার্থ করিবার জন্য, কত ছোট হইয়া, কত 
স্থল হইয়া প্রকাশ পাইতেছ। কত অজ্ঞাতভাবে আসিয়া আমার 
ইন্জ্িয়ভোগ্য পদার্থরূপে উপস্থিত হইতেছ! মা, একবার তোমার দিকে 
চাহিয়া দেখিলাম না! একবার সরল প্রাণ শিশুর মত মা বলিয়া 
ডাঁকিলাম না! এত অকৃতজ্ঞতার ভার কিরূপে বহন করিব মা? 
এতই কঠোর আমাদের হৃদয়'যে, এ কৃতদ্রতার গুরুভারে উহা! বিদীর্ণ 
হইয়! যায় না! বুকটা ফাটিয়া শতখণ্ড হয় না! মা! আমাদিগের 
এএবুকটা কি বজ্ত দ্বার! নির্মাণ ক্রিয়াছিলি ? 

শুধুই কি তাই! যদি কখনও সত্য সত্যই মা বলিয়া তোমার 
সম্মুখে দাঁড়াই, যদি কখনও তোমার আগমনের বিন্দুমাত্র আভাস পাই, 
অমনি “হর পাপং হর ক্ষোভং হরাশুভং* বলিয়া আমাদের য্তকিছু 
মলিনতা, অপবিভ্রতা তোমার এই বিশুদ্ধ অঙ্গে মাখাইয়া দেই। 
ওগো! যাহার! পুত্র, যাহার! মা বলিয়া ডাকিতে শিখিয়াছে ; তাহারা 
কত শ্রদ্ধা! ভক্তি প্রেম বিশ্বাসের পুষ্পাঞ্জলি দিয়া, তোমার রাতুল চরণ 
সাজাইয়৷ দেয়। আর আমর! এমনি 'অধম অকৃতি সন্তান যে, 
তোমাকে ডাকিয়া আনিয়। অকৃতজ্ঞের মত মূঢ়ের মত, বল্‌তে থাকি 
“নাও মা আমার পাপ-তাপ, নাও মা! আমার আধি-ব্যাধি, নাও ম! 
আমার মলিনতা, আর গ্রহণ কর আমাদের অনাদি জন্ম-সঞ্চিত 
প্রকটিত-অপ্রকটিত বাসনা সংস্কার। মাগে! আর কতকাল 
এমনি করিয়া তোকে কলুষিত করিব? আর কতদিন আমাদের 
কর্তৃত্ব ভোক্তত্ব, আমাদের মলিন সংস্কাররাশিঃ তোমাতে অর্পণ 
করিয়া, তোমার বিশুদ্ধ চিন্ময় দেহ কলঙ্কিত করিব মা? 

২৪৮ ' জন্মকর্ম্ম রহস্য 


সা চ তান্‌ প্রহ্তাংস্তেন চুর্ণয়স্তী শরোৎকরৈঃ। 
উবাচ তং মদোদ্ধত মুখরাগীকুলাক্ষরম্‌ ॥৩৫॥ 


অনুবাদ । দেবী সেই অন্থুরনিক্ষিপ্ত পর্ববতগুলিকে শর-নিকর 
নিক্ষেপে চূর্ণ বিচুর্ণ করিয়া, গর্ধিবতভাবে আরক্ত মুখে তাহাকে বলিতে 
লাঁগিলেন। 

ব্যাখ্যা । অনেক জন্ম-সঞ্চিত বাসনার বীজগুলি যখন রজঃশক্তি 
প্রভাবে ফলোন্ুখ হয়, তখন মা সেগুলিকে রাশীকৃত করিয়া শর- 
প্রয়োগে চূর্ণবিচূ্ণ করিয়া ফেলেন। যেরূপ একরাশি পত্রকে উপযু্পরি 
করিয়া, একটা শর দ্বারা সকল পত্রকেই যুগপৎ বিদ্ধ করা 

য় সেইরূপ মা আমাদের অপ্রকটিত সংস্কাররাশিকে প্রকট করিয়া, 

অন্ম-কর্মরূপ শরপ্রয়োগে বিধ্বস্ত করিয়া থাকেন। এস্থলে জন্ম- 
রে সম্বন্ধে একটু আলোচনা করিলেই বিষয়টা সহজবোধ্য 
হইবে । 

বহুজন্ম-সঞ্চিত বাসনার বীজ নিয়া, তবে জীব জন্মগ্রহণ করে। 
যে জন্মে জীব মায়ের জন্য কীদিয়া উঠে, আত্মরাজ্য পুনরায় কিরিয়! 
পাইতে বত্বণীল হয়, সেই জন্মে অনেক জন্মভোগ্য কর্ম্মমংস্কারগুলি 
পুপ্তীভূত হইতে থাকে । যে কৰ্ম্মগুলির ফলভোগ করিতে দশ বিশটা 
জন্ম পরিগ্রহ করিতে হইত, সেইগুলির ভোগ মায়ের কৃপায় ছুই এক 
জন্মেই শেষ হইয়া যায়। ইহাই মাকে ডাকিবার ফল। নতুবা! তাহাকে 
ডাকিবার কোন প্রয়োজন ছিল না। স্বাভাবিক গতিবশে একদিন 
নিশ্চয়ই ত জীব মাতৃ-অস্কে স্থান পাইবে ! তা সে যত বড় পাগী, যত 
বড় মূর্খই হউক না কেন! মা একদিন কোলে তুলিয়া লইবেনই। 
তবে আর তাঁকে ডাকিবার প্রয়োজন কি? প্রয়োজন এই শরবেধ। 
অনেক জন্ম ধরিয়া যাহ! ভোগ করিয়া ক্রমে অগ্রসর হইতে হইত, তাহা! 
ছুই এক জন্মেই পরিসমাপ্ত হইয়া যায়। যখন জীব ভোগ ব্যতীত, 
অথবা অল্পভোগে বহুকর্ম্মদংস্কার ক্ষয় করিতে অভিলাষী হয়, তখনই 


. জীব মা মা করিয়া কীদিয়া উঠে। যে মহারাজ সুরথের উপাখ্যান 

মাতৃ-করুণাধার! . ২৪৯ 


লইয়া এই দেবীমাহাত্ম্য বৰ্ণিত হইতেছে, তিনিও লক্ষ পশুর খড়গাঘাত, 
লক্ষ জীবনে ভোগ না করির! মাতৃ-কৃপায় এক জীবনেই ভোগ শেষ 
করিয়াছিলেন। এবং এইরূপ হয় বলিয়াই ভগবৎমুখী জীবের অনেক- 
স্থলে সাংসারিক জীবনে নানাপ্রকার রোগ শোক অন্ুখ অশান্তি লাঞ্ছনা 
গঞ্জন! ইত্যাদি ভোগ করিতে হয়। এই সকল দেখিয়া সাধারণ 
লোক হয়ত মনে করিবেন- আহা ! অমুক লোকটা এমন সাধুপ্রকৃতি 
নিষ্ঠাবান্‌ ভক্ত, তথাপি ভগবান্‌ তাহার উপর কতই ন! অত্যাচার 
করিতেছেন । কিন্ত চক্ুম্মান্‌ ব্যক্তি দেখিতে পায়-_উহ! অত্যাচার 
' বা ভগবানের নিষ্ঠুরতা নহে। নিষ্ঠুরতার আবরণে অসীম করুণাধারা।। . 
দুষ্ট ব্রণ হইতে সত্বর আরোগ্যলাভ করিতে হইলে, অস্ত্রোপচারকারী 
চিকিৎসকই প্রয়োজন । রোগীর দেহে' অস্ত্রপ্রয়োগ করিতে গিয়া 
নিষ্ঠুরতা প্রকাশ করিলেও, তিনিই যে রোগীর যথার্থ কল্যাণকামী 
তাহাতে কোন সংশয় নাই। 

সে যাহা হউক, এইবার মা আনন্দ-উৎফুল্ল হইয়া বিহ্বল কে 
অস্থুরকে একটা কথা বলিলেন। পরবন্তি-মন্ত্রে তাহা ব্যক্ত হইবে! 
যে যেরূপ অর্থ করুন, আমরা মদোদ্ধ,ত শব্দের আনন্দবিহ্বল অর্থই 
বুঝিয়৷ লইব। হৰ্ষ অর্থে ই মদ্‌ ধাতুর প্রয়োগ হয়। 


সি, 
গর্ভ গঞ্জ ক্ষণং মুঢ় মধু যাবৎ পিবাম্যহম্‌ । 
ময়া ত্বয়ি হতেহত্ৰৈব গর্জিঘ্যন্ত্যা দেবতাঃ ॥ ৩৬ ॥ 


অন্তুবাঁদ ৷ দেবী বলিলেন_হে মুঢ়! আমি যতক্ষণ মধু পান 
করি, ততক্ষণ তুমি গর্জন কর। আমা কর্তৃক তুমি নিহত হইলে, 
দেবতাগণ এইখানেই শীত্র গর্জন করিবেন 

১৭ Nu 

২৫০ মধু 


ব্যাখ্যা ৷ মা. মহিযাস্ুরকে মূঢ় সম্বোধন করিলেন। যাহার 
প্রকাশে সমস্ত অজ্ঞান-গ্রন্থি খসিয়া পড়ে, সেই চিন্ময়ী মা আত্মপ্রকাশ 
করিয়াছেন। জীব আজ মায়ের চরণে শরণাগত হইয়াছে, ভাবাতীতা 
নিত্যুশুদ্ধা মায়ের সন্ধান পাইয়াছে; তথাপি এখনও মহিযাস্ুর জীবের 
প্রতি অত্যাচার করিতে নিরস্ত হয় নাই; তাই সে মূঢ়।' মা বলিলেন , 
= আমি মহাপ্রাণরূপিণী স্থষ্টি স্থিতিপ্রলয়ন্করী মহাশক্তি, জীব আমারই 
নেহের সন্তান, সে উৎপীড়িত হইয়া আমাকে মা বলিয়া ডাকিয়াছে, 
আমাকেই একান্ত আশ্রয় বলিয়া বুঝিয়াছে। এখনও রে মূঢ়! তুই 
সঞ্চিত সংস্কারের মোহে আমার সেই স্নেহের সন্তানকে উৎগীড়িত : 
করিতেছিদ্‌? এখনও আমার সন্তান বাসনা-বিজড়িত-বক্ষে ক্ষুদ্রতার 
পন্ধিল অভিনয় করিতেছে? এখনও তোকে দূরে নিক্ষেপ করিয়া, 
পূর্ণভাবে আমার দিকে ছুটিয়া আসিতেছে না! এখনও আমার 
মহতী আকর্ষনীশক্তি, তোর অত্যাচারের গণ্ডী হইতে সন্তানকে সবেগে 
আকর্ষণ করিয়া আনিয়৷ আমার বক্ষোলগ্ন করিতেছে না? তাই তোর 
গর্জন! তাই তোর আস্ফালন । তবে শোন্‌_-বতক্ষণ আমার মধুপান 
শেষ না হইবে, ততক্ষণ তুই গঞ্জন কর্‌। কিন্তু অচিরাৎ তুই আমারই 
হস্তে নিহত হইবি, দেবতাগণ প্রফুল্ল হইবেন । 

মধু শব্দের অর্থ_আনন্দ । আনন্দই মায়ের স্বরূপ । “আনন্দং 
ব্রহ্মণো বিদ্বান ন বিভেতি কুতশ্চন।” যিনি আনন্দশ্বরূপ ব্রহ্মকে 
জানেন, তিনি আর কিছুতেই ভীত হন ন! । নিরঞ্জন সর্ববভাবাতীত 
ব্ৰহ্ম যখন আপনাকে বহুধা বিভক্ত করিয়া, পরস্পর ভোক্তা ও 
ভোগ্যরূপে আনন্দলীলার অভিনয় করেন, স্বয়ং আনন্বন্বরূপ হইয়াও 
যখন তিনি লীলাবশতঃ আপনাতে যেন আনন্দের ' অভাব কল্পনা 
করিয়া দ্বৈতভাবাপন্ন হয়েন, তখন হইতেই একদিকে আনন্দের 
অন্বেষণ চলিতে থাকে । আনন্দই যাহার স্বরূপ, তাহার নাম হইল 
তখন_ আনন্দের ভোক্তা বা দ্রষ্টা। আবার অন্যদিকে স্বয়ং তিনিই 
আনন্দের পসরা লইয়া প্রকৃতিরপে-__বিষয়রূপে ভোক্তার সহিত যেন 
লুকোচুরি খেলিতে লাগিলেন । ইহারই নাম ভোগ্য বা দৃশ্য। এই 

যে ভোক্তা ভোগ্যের মিলন ও বিরহ, এই যে আনন্দের অন্বেষণ ও 
তল্লাভের লীলারস, ইহাই মধু। সাধক ! একবার ধীরে সন্তর্পণে 
জ্ঞান চক্ষু উন্মীলন করিয়া দেখ__জগৎময় এইরূপে মায়ের আমার 
" অশ্রান্ত মধুপান চলিতেছে । আমরা মায়ের মধু, মা আমাদের মধু। 
আমরা মধুরূপিণী মহামায়াকে পান করি, আবার মাও আমাদিগকে 


জীবশ্রেষ্ঠ মানব ও দেবতাবৃন্দ জ্ঞানে বা অজ্ঞানে এই মধুর অন্বেষী 
মধুই বহার স্বরূপ, তিনি যেন মধুহারা হইয়! মধুর অন্বেষণরূপ লীলা 
করিতে লাগিলেন। ইহাই স্থপ্টির মূল রহস্ত। «কোথায় মধু” 
বলিয়া একদিন আমরা মধুময় অবস্থা হইতে লাফাইয়া পড়িয়াছি। 
তিল তিল করিয়া মধুপান করিতে করিতে, একদিন আবার সেই নিত্য 
মধুময় স্বরূপেই উপনীত হইব । এই যে মধুর অন্বেষণ ও সমাপ্তি, 
ইহাই স্থষ্টি ও প্রলয়! এই যে দেখিতে পাও-_কপর্দকহীন শত 


'মুদ্রার আশা করে। শত মুদ্রা লাভ হইলে, সহজ্র মুদ্রার আশা 


পোষণ করে। সহস্র মুদ্রা লাভ হইলে, লক্ষ মুদ্রার আশা হয়। 
এইরূপে কিছুতেই যে আশার নিবৃত্তি হয় না, উহার হেতু-_বথার্থ 
মধুর অভাববোধ। মধুর অভাববোধ থাকে বলিয়াই, জীব যতদিন 
আত্ম-মধুকে ন! পায়, ততদিন পাগলের মত বিষয় হইতে বিষয়াস্তরে 
ছুটাছুটি করে। বড় আদরে গোলাপ ফুলটা বুকে ধরিয়া মনে করিল 
“মধু পাইলাম”। কিন্তু পরমুহুর্তেই আবার অন্ত একটার জন্য ছুটিতে 
হয়, তখন আর এ ফুলে মধু পায় না! এইরূপ কত জন্ম জন্মাস্তর 
কাটিয়া যাইতেছে । যতদিন এই মধুর কেন্দ্র খুজিয়া না পাইবে, 
যতদিন পূর্ণ মধুচক্র নিশ্মিত না হইবে, ততদিন জীবের এই মধুকর- 
বৃত্তি, বিষয় হইতে বিষয়ান্তরে ছুটাছুটি-_লোক হইতে লোকান্তরে 
গতির নিবৃত্তি হইবে না । 

এই মধু কোথায় আছে? সর্বত্রই আছে, অথবা, কোথাও নাই। 
মধুময়ীকে বাদ দিলে, কোথাও মধু নাই। কেবল তৃষ্ণা, কেবল উৎকণ্ঠা 
আর মধুময়ীকে দেখিলে- সর্বত্রই মধু বিরাজিত। মধুর অভাব 

কোথাও নাই । আমর! যে বিষয় ভোগ্‌ করিয়া আনন্দ পাই, সে 
আনন্দ বিষয়ের নহে, উহা আমাদের অস্তরস্থিত মধু_মধুময়ী মায়েরই 
মধু । প্রথমখণ্ডে এ কথা একবার বল! হইয়াছে; তথাপি আবার 
সেই কথার আলোচন! করিব। “শান্তরং সুচিস্তিতমপি প্রতিচিন্তনীয়ম্‌,” 
“্রবণায়াপি বহুর্ভির্যো ন লভ্যঃ” । 

একটু ধীরভাবে শোন-_বুঝিতে চেষ্টা কর। একমাত্র পরমাত্মাই 
আনন্দ বা মধু । মহত্তত্ব বা বুদ্ধিই পরমাত্মার সর্বপ্রথম বিশিষ্ট 
অভিব্যক্তি । অর্থাৎ আমাদের বুদ্ধিতেই পরমাত্মার বিশেষ প্রকাশ। 
এই বুদ্ধি যতক্ষণ বিষয়ান্বেষী ইন্ড্রিয়ের কেন্দ্রন্বরূপ মনের পশ্চাৎ পশ্চাৎ 
ধাবিত হয়, অর্থাৎ ইন্জ্রিয়কর্তৃক আহত বিষয়সমূহের প্রকাশ রর! রূপ 
কাৰ্য্যে ব্যস্ত থাকে, ততক্ষণ জীব কিছুতেই মধুর সন্ধান পায় না । মন 
প্রতিনিয়ত একটার পর একটা বিষয়, ইন্দ্রিয়ের সাহায্যে আহরণ করিয়া 
বুদ্ধির সম্মুখে ধরিতেছে ও. বুদ্ধির আলোকে বিবয়গুলিকে প্রকা- 
শিত করিয়! লইতেছে। . যতক্ষণ আকাজ্কিত বস্তটির লাভ না! হয়, তত- 
ক্ষণ ইন্দ্রিয় মনের বিশ্রাম নাই; সুতরাং বুদ্ধিও অবকাশ নাই। কিন্তু 
যেই অভীষ্ট বস্তুর লাভ হয়, অমনি ক্ষণকালের জন্য মন বিষয়াহরণ 
হইতে নিরস্ত হয়, সুতরাং বুদ্ধিও একটু বিশ্রাম লাভ হয়। তখন-_ 
সেই যুহুর্তে বুদ্ধি আপনাতে প্রতিবিদ্বিত পরমাত্ম-্বরূপের উপলব্ধি - 
করিয়৷ লয় ; ইহারই নাম জীবের মধুপান, বা বিষয়ানন্দলাভ। সাধারণ 
জীব মনে করে “আমি বিষয় ভোগ করিয়া-_কামিনী কাঞ্চনের 
সম্ভোগ করিয়া আনন্দ পাইতেছি”। কিন্তু বাস্তবিক বিষয়ে আনন্দ 
নাই, আনন্দ আমাদেরই অন্তরে । কুক্ধুর যেরূপ শুষ্ক অস্থিখণ্ড চর্ববণ - 
করিতে করিতে নিজের মুখই ক্ষত বিক্ষত করিয়া, সেই ক্ষত হইতে 
নির্গত রুধির দ্বারা লিপ্ত অস্থিকে রসময় বোধ করে, ঠিক সেইরূপ 
জীব স্বকীয় অস্তরস্থ মধু, বিষয়ে মাখাইয়া৷ বিষয় ভোগের আনন্দ 
সম্ভোগ করে। সাধক! পুনঃ পুনঃ চিন্তা, বিচার ও . অনুশীলনের 
দ্বারা এই সত্য একবার উপলব্ধি করিয়া লইলে, তোমার বিষয়ের 
প্রতি আসক্তি ছুই তিরোহিত হইবে । 

দেখ জীব! তোমার ভোগ্যবস্তুতে আনন্দ নাই, আনন্দ তোমারই 
অন্তরে। বিষয় সম্ভোগের আনন্দ বিষয়ে নাই, উহা তোমারই 
অন্তরে। তোমার এই অন্তরস্থিত গুপ্ত মধুকে উদ্দীপ্ত প্রকাশিত 
করিবার জন্যই তোমার এই বিষয়াহরণ-_এই জন্ম মৃত্যু । বিষয়ের 
সহিত ইন্দরিয়ের সংযোগ যেন মন্থন, বুদ্ধি বা! অস্তরটা যেন ক্ষীরসমুদধ 
আর. এই মন্থনের ফলে উত্িত হয়_অমৃত বা মধু। একদিকে 
আত্মাভি মুখে নিবৃত্তিমুখী আকর্ষণ, অন্যদিকে বিষয়া ভিমুখে প্রবৃতিমুখী 
বিকর্ষণ। প্রতিজীবে প্রতিমুহুর্তে এই. সমুদ্রমন্থন চলিতেছে । কোন্‌ 
অনাদ্দিকাল হইতে এই মন্থন .আরম্ত হইয়াছে, তাহা কে বলিবে ? 
বৃহদারণ্যকের খাষি জগত্ময় এই অমৃতের পূর্ণ আস্মাদ পাইয়াই 
উচ্চকণ্ঠে গাহিয়াছেন__“এই পৃথিবী সকল প্রাণীর মধু, আবার সকল 
প্রাণীই এই পৃথিবীর মধু। এই জল সর্ববভূতের মধু, সর্ববভূত এই জলের 
মধু। এই বায়ু সৰ্ব্বভূতের মধু, সর্ধ্বভূত এই বায়ুর মধু। এই 
আকাশ সর্ববভূতের মধু, সর্ধবভূত এই আকাশের মধু। এই প্রাণ 
সর্ববভূতের মধু, সর্ববভূত এই প্রাণের মধু। এই আত্মা সর্ববভূতের মধু, 
সর্ধবভূত এই আত্মার মধু” ওগো দেখ-_-সকলেই সকলের মধু । 
যাহারা বিশ্বময় এই মধুর সন্ধান পায়, তাহারা আনন্দে গান করে 
“মধু বাত! খতায়তে মধু ক্ষর্তি সিন্ধবঃ ৷” 

সাধক! আর কতদিন অজ্ঞানে মধু পান করিবে? একবার 
জানিয়া শুনিয়। এই মধু পান কর। একবার চক্ষু খুলিয়া দেখ_-তোমার 
অর্থাৎ জীবের মধুপান বলিতে বাস্তবিক কিছু নাই, সর্বত্র একমাত্র 
মায়েরই মধুপান চলিতেছে। নিত্যানন্দময়ী নিত্য মধুময়ী প্রতিনিয়ত 
এই মধু পান করিতেছেন । মা জানেন__“সবই যে আমি । সর্ববভূতে 
একমাত্র আমিই মতত বিরাজিত৷ স্থতরাং এ জগৎ আমারই মধুপান 1». 
তাই বলিতেছেন-__“রে মৃঢ় ! যতক্ষণ আমি মধুপান করি, ততক্ষণ তুই 
গৰ্জ্জন কর্‌ ৷” যতদিন/“জীব মাতৃ-চরণে সম্যক আত্মসমর্পণ না করে, 
ততদিন কিছুতেই মায়ের এই বাক্যের তাৎপর্য্য বুঝিতে পারে না, 
ততদিন কিছুতেই মায়ের সর্ব্বতোব্যাগী এই মধুপান প্রত্যক্ষ করিতে 

পারে না। মা নিজেই যে জীবহৃদয়ে বাসনার অনলরূপে প্রজ্লিত 
হইয়া উঠেন, আবার নিজেই যে বিষয়রূপে সেই অনলে আত্মাহুতি 


প্রদান করিয়! আত্ম মধুপানের অপূর্র্ব লীলা সম্পাদন করেন, এ তত্ব 
সম্যক্‌ হৃদয়ঙ্গম করিতে হইলে মাতৃ-চরণে একান্ত আত্ম-নিব্দেন 
আবশ্তক। যতদিন মায়ের এই মধুপানের নিবৃত্তি না হয়_যতদিন মা 
এই বহুত্বলীল! হইতে বিরত না হন, ততদিন কিছুতেই এ অস্থুর- 
গর্জনের নিবৃত্তি হইতে পারে না। 

ওগো, দেখ তোমরা, একবার মায়ের মধুপাঁন। তুমি কাঞ্চনের 
আশায় দিবারাত্র অক্লান্ত পরিশ্রম করিতেছ, উহা মায়েরই মধুপান 
মাত্র। তুমি রোগের জালায় নরক-যাতন! ভোগ করিতেছ, উহা মায়ের 
মধুপান মাত্র। তুমি প্রিয়জনের বিরহে ছূর্ধিববহ শোকে মুহমান হইয়া 
পড়িয়াছ, উহাও মায়েরই মধুপান। ইহ! যদি বুঝিতে পার, তবেই 
তোমার জীবনও মধুময় হইবে । দুঃখ কষ্ট জন্ম মৃত্যু রোগ শোক 
কিছুই থাকিবে না । | 

আমরা কিন্তু বলি, মা! তোর আর এই লীলা-মধু পান করিয়া 
কাজ নাই। নিত্যা মধুমতী মা আমার! তোমাতে কি মধুর অভাব 
আছে যে, লীলা করিয়া বিষয়-ইন্দ্রিয়ূপে পরিণত হইয়া, আপনাকে 
খণ্ড খণ্ড করিয়া, বিন্দু বিন্দু করিয়! মধুপান করিতে হইবে । ওগো 
আমার মধুসিন্ধু ! এ বিন্দু বিন্দু মধুপান পরিত্যাগ কর! যেখানে পান 
করিয়া মধুর আত্বাদ লইতে হয় না, যেখানে মধু ভিন্ন অন্ত কিছু নাই, 
যেখানে ভোক্তা ভোগ্য নাই, যেখানে কেবল মধু; সেইখানে 
আমাদিগকে নিয়ে চল মা! আর যে তোর এ লীলামধুপানের তাণ্ুব-. 
নৃত্য সহ্য করিতে পারি না মা! যদিও ইহা তোমার পক্ষে মধুপান, 


‘তথাপি আমাদের পক্ষে কিন্তু ইহ! অসহ হইয়া উঠিয়াছে। এই পুনঃ 


পুনঃ জন্ম মৃত্যু, এই হাসি কানা, এই মন বুদ্ধি, এই বিষয় ইন্দ্রিয়, এই 
ধ্যান ধারণা, এ সকলই তোর মধুপান হইলেও, আমাদের পক্ষে ইহা 
বিষপান সদৃশ হইয়া পড়িয়াছে। আমাদিগকে এই বিষের হাত হইতে 
পরিত্রাণ কর মা। একদিন বিশ্বেশ্বর বিশ্বরক্ষাকল্পে সমুদ্রমন্থনজাত 

বিষয় বিষ নয় ২৫৫ 


বিষপান করিয়া হতচেতন হইয়াছিল, আর তুই সেই সময় উন্মাদিনীর 
মত ছুটিয়! আসিয়া, তাহার নীলকণ্ঠে তোর মধুময় হস্তামর্ষণ করিয়া 


মৃত্া্জয়ের মৃত্যুভয় বিদূরিত করিয়া দিয়াছিলি। আজ আমরাও এই _ 


করাল বিষয়-বিষপানে জর্জরীভূত হইতেছি; ঠিক তেমনি করিয়া 
আমার পাগলিনী মায়ের মত, স্নেহের উন্মাদনায় ছুটিয়া আয় মা) 
আমাদিগকে বিষের জাল! হইতে রক্ষা কর্‌ মা! একবার তোর সেই 
অমৃতময় হস্তে আমাদের এই বিষবিদগ্ধ দেহ স্পর্শ কর, আমরা শাস্তি- 
লাভ করি__অমর হইয়া যাই। মাগো, বিষয় যে বিষ নয়, মধু মাত্র; 
মধুই যে বিষয়ের আকারে উদ্ভাসিত, এই সত্যে জগৎকে প্রতিষ্ঠিত 
করিয়! দে, জগৎ বিষের জালা ভুলিয়া যাউক, মধুপান করিয়া মধুময় 
হউক। আর এই দীন সন্তান জগতের .সরল সত্য হাসিতে হাসি 


মিলাইয়া, আনন্দে বাহু তুলিয়া জয় মা ধ্বনি করিয়া ধন্য হউক: 


কিন্তু সে অন্য কথা । 


যতদিন মায়ের মধুপান শেষ না হইবে, ততদিনই অস্থুরের অত্যাচার 


থাকিবে । তবে ভরসা এই যে, মা বলিতেছেন-__“ময়া ত্বয়ি হতেইত্রৈব 
গর্জিস্ন্ত্যাশড দেবতাঃ”। “আমি তোমার আমিত্বকে নিহত করিব, 
এবং দেবতাগণ শীঘ্রই আনন্দে গর্জন করিবেন। এক আমি ছাড়া, 
আর একটা “আমি”রূপে যে তোমাকে দেখিতে পাইতেছ, এঁটাকে 
বিনাশ করিয়! দিব। তখন দেবতাগণও-_(ইন্দ্রিয়াধিষ্ঠিত চৈতন্যাবর্গও) 
শেষবার জয়ধ্বনি উচ্চারণ করিয়া আমাতে মিলাইয়া যাইবে!” এ 
রহস্ত শুস্তবধে প্রকটিত হইবে। শুস্তবধ না হওয়া পর্য্যন্ত, যথার্থ 
আমিত্বের বিলয় হয় না। মহিষান্থরবধ তাহার পূর্ব্বায়োজন মাত্র। 
কামনা-বিলয় ও অহংনাশ এক কথা নহে। হ্যা, অহং নাশ হইলে, 
কামনা থাকে না, ইহা সত্য ; কিন্তু মা প্রথমে কামনা! বিলয় করিয়া, 
তারপর অহংনাশ করেন, ইহাই-মায়ের লীলা-রহস্ত ৷ 


Rh 

২৫৬ কামনার উপরে মাতৃ-অবস্থান 
খাষিরুবাচ। ' 


এবমুক্ত। সমুৎপত্য সারূঢ়া তং মহান্থরম্‌ । 
পাদেনাক্রম্য কে চ শুলেনৈনমতাড়য়ৎ ॥ ৩৭ ॥' 


অন্তুবাদ। খৰি বলিলেন-_দেবী এইরূপ বলিয়া উল্লন্ফন পূর্ববক 
সেই মহাস্থরের উপর আরোহণ করিলেন এবং পাদদ্বার! আক্রমণ 
করতঃ তাহার কণঠদেশে শূলাঘাত করিলেন। 

ব্যাখ্যা । কামনার উপরে মাতৃ-অবস্থানই মহিষের উপর মায়ের 
আরোহণ । কামনা বলিতে এখানে কেহ পাথিব ফল কামনামাত্র 
বুবিও না; যীহাদের পুত্রবিত্তাদিবিষয়ক ফলাকাজ্ষা আছে, তাহারা 
এখনও চণ্ডীতত্বে প্রবেশ করিবার মত সামর্থ্য লাভ করিতে পারেন 


নাই। গীতার নিষ্কাম কর্্মযোগে অধিকারী হইয়া অর্থাৎ “সর্ববধর্ম্মান্‌ 


পরিত্যজ্য মামেকং শরণং ব্রজ” এই মন্ত্রের সাধনায় সিদ্ধ হইয়া, তবে 
চণ্ডীতত্বে প্রবেশ করিতে হয়। এখানে যাহা সংঘটিত হয়, তাহাকে . 
সাধনা না বলিয়! মাতৃ-লীলাদর্শন বলিলেই ভাল হয়। এই লীলার 
প্রথমেই ভবিষ্যৎ কর্ম্মবীজ বিনষ্ট হয়। তারপর সঞ্চিত কামনার মূল 
উৎপাটিত হয়। এস্থলে কামনা শব্দে ইচ্ছা বা আরম্ভ বুঝিতে হইবে। 
ইতিপূর্বে আমরা যতবার কামনা বাসন! শব্দের. প্রয়োগ করিয়াছি, 
তাহার প্রায় সকলস্থানেই এ শব্দগুলি আরম্ভ অর্থে ই প্রযুক্ত হইয়াছে। 
আসক্তি পূর্বক অর্থাৎ ইচ্ছাপুর্ব্বক কাধ্যের অনুষ্ঠানকেই কামনা বলা 
ষায়। পঞ্চদশীকার এই ইচ্ছার ত্রিবিধ স্বরূপ কীর্তন করিয়াছেন। 
আত্বেচ্ছা, পরেচ্ছা! এবং অনিচ্ছা । তন্মধ্যে আত্েচ্ছায় কার্য্যের 
আরম্তভকেই কামনা বা মহিষ বলিয়া বুঝিবে। সাধারণ লোক যেরূপ" 
প্রবৃত্তির তাড়নায়, ফলের লোভে কাধ্যে নিযুক্ত হয়, এই চণ্তীতত্বের 
সাধকগণ সেরূপভাবে কার্ধ্য কখনই করেন না বা করিতে পারেন না। 
কোনও বিশিষ্ট ফলাকাজ্ষা নাই, তথাপি কাৰ্য্য করিবার প্রবৃত্তি জাগে, 
ইহাই চণ্ডীর কামনারূগী মহিষ । সাধারণ লোকের মনে হইতে পারে__ 
ইহারাও বুঝি আমাদের মতন প্রবৃত্তির দাস, নতুবা কার্য্যে প্রবৃত্ত 

মহিষ মন্দিনী মা ২৫৭ ? 
হইবে কেন? বাস্তবিক তাহা নহে। তাহার! কার্য্য করেন মাত্র । 
কেন করেন তাহার উত্তর হয়ত তিনি নিজেও দিতে পারেন না । তবে 
সমস্ত কার্্যের মূলে একটা সিদ্ধান্ত তাহাদের স্থির আছে, তাহা মাতৃ- 
গ্রীতি। নিত্যতৃপ্ত মায়ের গ্রীতি-সাঁধন উদ্দেশ্যেই চণ্ডীতত্বে প্রবিষ্ট 
. সাধকের কর্মানুষ্ঠান। আহার নিদ্রা ভ্রমণ প্রভৃতি ব্যবহারিক কর্ণা- 
গুলিও ওঁ মাতৃ-গ্রীতি-নাধন উদ্দেশ্যেই অনুষ্ঠিত হয়। গীতার সেই 
“তৎ কুরুষ্ মদর্পণম্” মন্ত্রের ইহাই সিদ্ধাবস্থা। যে কোনও কার্য্যেরই 
আরম্ভ হউক না কেন, উহ! মাতৃ-অর্পণময় হইয়াই আরম্ভ হয়। এই 
অবস্থাটীর নাম-__মহিষের উপর মাতৃ-আরোহণ। এইরূপে মা! যখন 
'মহিষ-মদ্দিনীমুত্তিতে সাধকের হৃদয়ে আবিভূর্তী' হন, তখন তাহার 
সঞ্চিত কর্মাশয় হইতে, যেরূপ কর্ম্মেরই ক্ষরণ হউক না কেন, উহার 
উপরিভাগে মায়ের পাঁদাক্রমণ দেখিতে পাওয়া যায়। কার্য্যের আর্ত-. 
রূপ মহিষের অত্যাচার হইতেছে বটে, কিন্তু উহার উপরে মাতৃ-সত্তা 
'বি্ভমান। মা ত্বয়ং কামনার উপরে অধিষ্ঠিত । পদ দ্বার! মহিষ 
বিশেষভাবে আক্রান্ত; তথাপি অত্যাচার হইতে নিবৃত্ত হয় না দেখিয়া 
‘মা উহার কণ্ঠে__শুলাঘাত করিলেন। শূল শব্দের অর্থ পূর্বেই করা! 
হইয়াছে । কণ্ঠ বাক্যস্থান। যে দ্বার দিয়! সংস্কারগুলি ভাষার 
'আকারে প্রকাশ পায়, সেই স্থানে সংহরণশক্তির প্রয়োগ করিলেন । 
ইহাই কণ্ঠদেশে শূলাঘাত শব্দের তাতপর্য্য। .যদি কৌনরূপে ভাষার 
দ্বার নিরুদ্ধ করিয়া দেত্তয়া যায়, তবে আর সংস্কারগুলি আত্মশক্তি 
' প্রকাশ করিয়া, স্থলে আসিয়া জীবকে অত্যাচার-প্রপীড়িত করিতে 
পারিবে না। মনে রাখিও__মৌনী হইয়া থাকিলেই, ভাষার দ্বার 
'নিরুদ্ধ হয় না। ভাঁবাতীত স্বরূপের সন্ধান না পাইলে, যথার্থ মৌনী 
'হওয়া যায় না । যদিও ভাষাই ভাবের শরীর, তথাপি ভাষাশৃন্য ভাবও 
আছে: উহা আয়ত্ত হইলেই জীব মুক্তির আত্বাদ পায়। । ' যে চিন্তায় 
যে স্মরণে, যে ধ্যানে কোনরূপ শব্দের সাহায্য নিতে হয় না, সেই 
স্বরূপে উপস্থিত হওয়াই জীবের চরম লক্ষ্য । যাহার! ভাবাতীত 
,স্বরূপের সন্ধান পান নাই, তাহারা শব্দশুন্য চিন্তা বা ধ্যানের কল্পনাও 

করিতে পারেন না । কিন্তু বলিয়া রাখিতেছি__একদিন সকলেই 
সাধক মাত্রেই এ কথার সত্যতা উপলব্ধি করিবে । যাহা ভাবাতীত, 
যাহা ত্রিগুণরহিত, যাহা হইতে বাক্য ফিরিয়া আসে, সেই স্থানে 
উপস্থিত হইলে পর জীব যেরূপ অন্কুভুতি লাভ করে, তাহাই শব্দশৃন্ত 
অবস্থা ৷ তাহাকে ধ্যান, সমাধি বা স্মৃতি যাহা ইচ্ছা! হয় বলিতে পার 
বাস্তবিক কিন্তু ইহার একটাও নহে। যে স্থান হইতে মনের সহিত 
বাক্য ফিরিয়া আসে, সে স্থানে শব্দ কিরূপে যাইবে? যাহা হউক, 
যদি কোনরূপে ভাব-উদ্বোধক ভাষার দ্বার নিরুদ্ধ করিয়া দেওয়া যায়, 
তবেই কামনারূপী মহিষের শক্তি বিলুপ্তপ্রায় হইয়া পড়ে, তাই মহিষ- 
ম্দিনী মহিষের কণ্ঠদেশে শূলাঘাত করিলেন। এই অবস্থায় কামনাগুলি 
সম্যক্‌ মাতৃময় হওয়ায় আর কামনার উদ্দীপক ভাব বা ভাবা পর্য্যন্ত 
থাকে না । প্রাণপ্রতিষ্ঠার ইহাই অপূর্ব ফল। জগতময় প্রত্যেক পদার্থে 
এবং অন্তরে, প্রত্যেক চিন্তায়, প্রাণরূপিনী মাতৃ-দর্শনের অভ্যাসে, 
সাধকের অন্তর বাহির এক হইয়া যায়। সে সর্বত্র অখণ্ড প্রাণময় 
সত্তার সন্ধান পায়। তাহার আর জাগতিক কাম্যবস্ত কিছুই থাকে না; 
সুতরাং সাধারণ জীবের মত বদ্ধভাবও থাকে না। তাহার কাম কাঞ্চনও 
মা) ধ্যান ধারণাও মা। মা ছাড়া আর কিছুই সে দেখিতে পায় না। 
কারণ মা স্বয়ংই যে মহিষের উপর আরোহণ করিয়াছেন ৷ খুলিয়া 
বলি-_আত্মসমর্পণকারী . সাধকের নিজন্ব চেষ্ঠা বলিয়া! কিছু না 


থাকিলেও, কর্তৃত্বাভিমান একেবারে বিদূরিত হয় না। সেই জীব-কর্তৃত্ব 


নিয়! যতদিন সত্য ও প্রাণপ্রতিষ্ঠার অভ্যাস করে, ততদিন একটু ক্রটি 
থাকিয়া যাঁয_-যথার্থ সত্যের ও প্রাণের ব্বরূপ হৃদয়ঙ্গম করিতে পারে 
না। সত্যবস্তুকে অনুষ্ঠান-সাধ্য বলিয়া মনে করে। তারপর মা দয়া 
করিয়া মহিষমর্দিনী মৃ্তিতে আবিভূ্তা হন। অর্থাৎ রূপরসাদি প্রত্যেক 
বিষয়ের ছদ্মবেশে লুক্কায়িতা প্রাণরূপিণী মা বিষয়ের ভিতর দিয়া 
আত্মন্বরূপ প্রকাশ করিতে থাকেন। সাধক তখন অন্তরে বাহিরে 
সর্বত্র মায়ের এইরূপ আবির্ভাব দেখিয়া ধন্য হয়। আরে 
রূপরসা্দি বিষয়গুলিই তো কামনা বা মহিষের মুক্তি। এ গুলিকে 

মহিবের কণ্ঠ হইতে অস্থুর-মৃদ্তি ২৫৯ 


প্রাণ বলিয়া বুঝিতে পারিলেই কামনা বা মহিষ বিমর্দিত হয়, অর্থাৎ 
জড়ত্ব বিলুপ্তপ্রায় হয়, চৈতন্যময় স্বরূপ উদ্ভাসিত হইয়া উঠে। ইহাই 
মহিষের পৃষ্ঠে মায়ের আরোহণ বা! মহিষমর্দিনী মুত্তিতে মায়ের 
আবির্ভাব। এই অবস্থায় সাধক মহাপ্রাণ-সমুত্রে নিমজ্জিত থাকিতে 
চেষ্টা করে। প্রাণময়ী মা ব্যতীত সাধকের অন্য কোন ভাষাই থাকে 
না। ইহাই মহিষের কণ্ঠে দেবীর শূলাঘাত ৷ 


ততঃ মোহপি পদাক্রান্তস্তয়া নিজমুখাত্ততঃ ৷ 
অর্ধনিজ্ঞান্ত এবাতি দেব্যা বীর্য্েণ সংবৃতঃ ॥৩৮৷৷ 


অনুবাদ । অনন্তর সেই অসুরও দেবীর পদভরে আক্রান্ত 
হইয়া, স্বকীয় মুখ হইতে ( মহিষমূত্তির মুখ হইতে ) অর্ধ নিঙ্রান্ত 
হইবামাত্র দেবীর অতিশয় বীর্য্যবশতঃ নিরুদ্ধ হইয়া রহিল। অর্থাৎ 
তাহার সমুদ্ধয় অবয়ব নির্গত হইতে পারিল না। 

ব্যাখ্যা । মহিষাস্বর যখন দেখিল এত করিয়া-_এত 
বিভিন্নভাবে রূপান্তরিত হইয়াও জীবের আত্মাভিমুখীগতি কিছুতেই 
নিরুদ্ধ করিতে পারা গেল না, তখন অগত্যা স্বকীয় মুক্তিতে আবিভূর্তি 
হইল- মহিষের কঠদেশ হইতে অস্তরমূত্তি অর্ধনিঙ্রান্ত হইল। 
মা যখন মহিষমর্দিনী মৃদ্তিতে আত্মপ্রকাশ করেন, অর্থাৎ রূপরসাদি 
বিষয়গুলিও প্রাণময়-_মাতৃময় হইয়া প্রকাশ পায়, রজোগুণের 
বহিরাগত স্থল ভাবগুলি যখন দূরীভূত হয়, তখন স্বয়ং রজোগুণের 
_ প্রতিই লক্ষ্য পড়ে । কার্ধ্য-শক্তি বিনষ্ট হইলেই কারণ-শক্তির প্রতি 
লক্ষ্য নিপতিত হয়। এতদিন মূল রজোগুণরগী কারণ-শক্তির দিকে 
জীবের বিশেষ লক্ষ্য ছিল না, শুধু তাহার অত্যাচার বা কার্ধ্যগুলি 

ইব্যস্তছিল। এখন কামনাগুলি মাতৃময় হইয়াছে, মা মহিষ- 
পৃষ্ঠে আরোহণ করিয়াছেন, সুতরাং কার্ধ্যশক্তি. বা অত্যাচারও 
প্রশমিত হইয়াছে। এইবার সাধক অত্যাচারের যাহ! মূল স্থান, 
তাহার সমীপস্থ হইয়া দেখিতে পাইল, একমাত্র রজোগুণই উহার মূল 

হেতু । উহাই মহিযাস্থুরের নিজমূত্তি। এবার সেই মূত্তি মহিষের, 
কঠদেশ হইতে অর্ধনিষ্কান্ত হইতে না হইতেই, মা স্বকীয় শক্তি 
প্রয়োগে উহার বহিরাগমন প্রয়াস ব্যর্থ করিলেন। ৃ 
পূৰ্ব্বে বলিয়াছি-_-আত্েচ্ছায় কার্ধ্যের আরম্তই কামনা । আরম্ত- 
গুলি মাতৃময় হইলেও উহার পাশে পাশে রজোগুণের উদ্বেলন শক্তি 
দেখিতে পাওয়া যায়। সাধক যখন মাতৃ-ন্সেহে এত মুগ্ধ হইয়া পড়ে 
যে, মাত্র দেহরক্ষার উপযোগী যতটুকু আরম্ভ আবশ্যক, তদতিরিক্ত 
আর কোন কার্যের আরম্তভই সহ্য করিতে পারে না, যখন আরন্ত- 
গুলিকে অতীব কষ্টদায়ক বলিয়! মনে হইতে থাকে, তখন এ আরন্তের 
মূলের প্রতি সাধকের দৃষ্টি. আকৃষ্ট হয়; তখন সে বুঝিতে পারে_ 
বীজ বা কারণ থাকিলে, সে প্রতিমুহুর্তে প্রকাশিত হইবার জন্য চেষ্টা 
'করিবেই। ইহাই প্রকৃতির শাশ্বতিক নিয়ম । যেখানে কার্ণ 
বিগ্ভমানসত্বেও কাৰ্য্য উৎপত্তি হয় না, বুঝিতে হয়__সেখানে কোনও 
প্রবল প্রতিবন্ধক আছে। প্রতিবন্ধক, থাকিলেও কারণ তাহার 
কার্য্যজনন-শক্তি প্রয়োগ করিতে বিরত হয় না। যদি কখনও 
কারণের কার্যজনন-প্রচেষ্টা বিলুপ্ত হয়, তখন আর তাহার কারণত্বই 
থাকে না। তাহাকেই কারণ বলে--যাহা সতত কার্য্যজনন-শক্তি 
প্রয়োগ করিতে সচেষ্ট । মনে কর, একটা সুদীর্ঘ ইস্পাতকে (স্প্রীং) 
কৌশলে সঙ্কুচিত ও বর্ত্‌লাকার করিয়া, তাহার উপরিভাগে এক 
বৃহৎ প্রস্তরখণ্ড চাপা দিয়া রাখিলে, ইস্পাত তাহার স্থিতিস্থাপকত। 
শক্তিপ্রভাবে প্রতিমুহূর্তেই প্রসারিত হইয়া, পূর্ধবাবস্থা, প্রাপ্ত 
হইতে চেষ্টা করে; কিন্তু গুরুভার প্রস্তরের প্রতিবন্ধকতাহেতু 
তাহার সে চেষ্টা সফল হয় না। ঠিক সেইরূপ মাতৃময় কামনা- 
গুলির চাপে পড়িয়া বিষয়কামনারপে পরিণামযোগ্য রজোগুণের 
ক্রিয়াশক্তির প্রতিবন্ধকতা ঘটে। বাহিরে কোনরূপ ক্রিয়াশক্তি 
না থাকিলেও, রজোগুণ ঠিক স্বপ্রতিষ্ঠই থাকে। যদি কখনও 
প্রতিবন্ধক দূরীভূত হয়, তখনই উহার কার্যাজনন-শক্তি বাহিরে 
প্রকাশ পায়, অর্থাৎ রূপরসাদি বিষয়, কামনা রূপে-প্রকটিত হইয়! 

অর্দ্ধনিক্কাস্ত ২৬১ 


পূর্ব্বোক্ত স্মরণ কীর্তন কেলি প্রভৃতি অষ্টবিধ. অত্যাচার করিতে 
থাকে। মায়ের কৃপায় এতদিনে জীবের দৃষ্টি, এই মূলীভূত দৌষকে 
, খুঁজিয়া বাহির করিয়াছে। যাহার অত্যাচারে পূর্ণ শতবর্ষব্যাগী 
দেবাস্থুর-সংগ্রাম সংঘটিত হইয়াছিল, এতদিনে জীব তাহাকে 
সব্বতোভাবে সহায়-দম্বল বিহীন করিয়া, একাকী পাইয়াছে। 
তাহাও সম্পূর্ণ নহে, অর্ধনিষ্কান্ত। অর্ধনিঙ্কান্ত শব্দটি বলিবার 
তাৎপৰ্য্য এই যে, প্রবল প্রতিবন্ধকবশতঃ কারণ-শক্তি পূর্ণ-ভাবে 
আত্মপ্রকাশ অর্থাৎ কার্যয-জনন-শক্তি প্রয়োগ করিতে পারিতেছে না। 
“খুলিয়া বলি__পদার্থমাত্রের যাহা! সবন্ম অবস্থা, তাহারই নাম কারণ, 
আর স্থূল বা প্রকাশ অবস্থার নাম কার্য্য । যেমন বটবীজ নুক্মরূপে 
বটবৃক্ষের কারণ। যতক্ষণ বীজ আকারে থাকে, ততক্ষণ বটবৃক্ষ 
দেখিতে পাওয়া যায় না বটে; কিন্তু এ সুস্বীজের ভিতরেই যে 
সুবৃহৎ বটবৃক্ষটা লুক্কায়িত আছে, ইহা চক্ষুন্মান্‌ ব্যক্তি প্রত্যক্ষ করিতে 
পারেন৷ ঠিক এইরূপ কামনায় সুক্্বীজরূপী মহিষাস্থুর, পূর্ণভাবে 
আত্মপ্রকাশ করিতে না পারিয়া অর্ধনিক্ত্রান্ত হইল অর্থাৎ সঞ্চিত 
- কর্মের সংস্কারমাত্ররূপে প্রতীতিযোগ্য হইল, কিন্তু “দেব্যাবীর্য্যেণ 
সংবৃতঃ” ; মাতৃ-শক্তি প্রভাবে আর বাহিরে আসিতে পারিল না 
অন্তরেই বীজাকারে রহিয়া গেল। বুক্ষম বীজকে মা আর কার্যারূপে 
প্রকটিত হইতে দিলেন না। . | 
এই অবস্থায় ভিতরে বাসনার বীজ থাকে, অথচ বাসনার আকারে 
কার্য্যরূপে উহ! বাহিরে প্রকাশ পায় না। কারণ মাতৃনেহে মুগ্ধ 
সাধক অন্তরে বাহিরে সর্বত্র সত্য ও প্রাণ প্রতিষ্ঠার ফলে. সতত মাতৃ- 
সত্তামাত্র দেখিতে অভ্যস্ত । এই যে অবস্থা, ইহারই নাম “অর্ধ 
নিঙ্কান্ত এবাতি দেব্যা বীর্যেণ সংবৃতঃ”। গীতায় ভগবান্‌ শ্রীকৃষ্ণ 
যাহাকে মিথ্যাচার বলিয়া উল্লেখ করিয়াছেন, ইহ! কিন্তু সে অবস্থা 
নহে। সেখানে দেখিতে পাই কর্মেব্দিয়গুলিকে সংযত করিয়া 
মনে মনে বিষয়ের অন্ুচিস্তন করাই মিথ্যাচার । আর এখানে কি 
কর্মেন্দিয়। কি অন্তরেন্দ্রিয় কোথাও বিষয়ের গ্রহণ বা অনুচিস্তন 

২৬২ অর্ধনিজ্ঞাস্ত অবস্থায় যুদ্ধ 


নাই। এখানে বিষয়গুলি প্রাণময়-_মাতৃময় হইয়াছে; সুতরাং 
ত্যাগ বা গ্রহণ বলিয়া কিছুই নাই। এখানে বিষয় কামনাগুলি 
“দেব্যাবীর্য্েণ সংবৃতঃ” ; সর্ববাবস্থায়ই সাধক মহাপ্রাণের বিকাশ 
মাত্র দেখিতে অভ্যন্ত। কেবল কামনাগুলির ভবিস্যৎ উদ্বেলনের 
আশঙ্কা বিদ্ধয়ান। ইহা মিথ্যাচার নহে। 


অর্দ্ধনিক্তান্ত এবাসে যুধ্যমানো মহাস্থুরঃ | 
তয়! মহাসিনা দেব্যা শিরশ্ছিত্বা নিপাঁতিতঃ ॥ ৩৯ ॥ : 


অনুবাদ। সেই মহাস্থুর অর্দ্ধনিন্রান্ত অবস্থায়ই যুদ্ধ করিতে 
লাগিল। কিন্তু দেবীর মহা অসির আঘাতে বিচ্ছিন্নশির হইয়। 
ভূতলে নিপতিত হইল। 

ব্যাথ্য।। যদিও কামনার সর্ববাবয়ব মাতৃময় হইয়া গিয়াছে, 
তথাপি তাহার মূলীভূত রজোগুণের উদ্বেলন সহসা অব্যক্তে পরিণত 
হইতে চায় না। সে প্রতিমুহূর্তেই কার্ধ্যরূপে পরিণত হইতে চেষ্টা 
করে, আর সাধক জোর করিয়া প্রাণপ্রতিষ্ঠ করিতে থাকে । সঞ্চিত 
সংস্কারসমূহ যে মুহুর্তে স্বকীয় বীজভাব পরিত্যাগ পূর্বক, কার্য্যরূপে 
প্রকাশিত হইবার জন্য উন্মুখ হয়, সেই যুহূর্তেই সাধক উহাকে প্রাণ- 
রূপে দর্শন করে। সুতরাং কামনার আকারে আর ঝাহিরে প্রকাশ ই 
পাইতে পারে না। এইরূপ পুনঃ পুনঃ রজোগুণের উদ্বেলন ও প্রাণ- 
প্রতিষ্ঠা-প্রয়োগে তাহার নিরোধ-ক্রিয়া চলিতে থাকে। ইহাই অর্ধ- 
নিক্্ান্ত অন্তরের সহিত যুদ্ধ। এ যুদ্ধ বাহিরে দেখিবার নহে ; অতি 
সুক্মতম ক্ষেত্রে অনুষ্ঠিত হয়। জ্ঞানচক্ষু উন্মীলিত হইলে, সাধকগণ এই 
যুদ্ধের স্বরূপ উপলব্ধি করিতে পারেন। পূর্বোক্ত ইস্পাত এবং 
প্রস্তরের দৃষ্টান্ত স্মরণ কর। সে স্থলেও এঁ শক্তিদ্বয় পরস্পর ভয়ানক 
যুদ্ধ করিতেছে । অথচ বাহিরে সে যুদ্ধ দেখিতে পাওয়া যায় না। 

যদি কোন বৈজ্ঞানিক সেখানে উপস্থিত থাকেন, তবে তিনি বেশ দেখিতে 
পান যে, ইস্পাত ও প্রস্তরে পরস্পরের শক্তির অভিভবরূপ ভয়ানক 
যুদ্ধ চলিতেছে। কিন্তু সাধারণ লোক দেখিতে পায়-__একখ প্রস্তর 
ইস্পাতের উপরে চাপ! রহিয়াছে।. ঠিক এইরূপ এই অর্ধনিষ্কানত 
অন্থরের যুদ্ধ কেবল বিজ্ঞানময়কোষস্থ সাধকগণই লক্ষ্য করিতে 
পারেন। এক একটা সংস্কার মাথা তুলিতে চেষ্টা করিতেছে, আর 
মাতৃ-সং্কার আসিয়া তাহার সম্মুখে দীড়াইয়া, তাহাকে নিবৃত্ত 
করিতেছে। সাধক! দেখিবে একবার সেই যুদ্ধ? তবে ক্ষণকাল 
স্থির ভাবে উপবিষ্ট হও। মা বলিয়া আত্মপ্রাণে প্রবেশ কর। 
তারপর উহাকে বিশ্বপ্রাণ বলিয়া! বুঝিতে চেষ্টা কর। দেখিবে অন্তর 
হইতে, এক একটা! বৈষয়িক সংস্কার উকি মারিতেছে, আর তোমার 
চিত্তকে সে মহাপ্রাণ হইতে বিচ্যুত করিতে চেষ্টা করিতেছে । কিন্তু 
তুমি প্রাণময় মাতৃ-ন্বরূপে মুগ্ধ, তাহাতে ভ্রক্ষেপ করিতেছ না; 
সুতরাং সংস্কারগুলি বিফলমনোরথ হইয়া এক একবার অব্যক্তে 
মিলাইয়া যাইতেছে, আবার ফুটিয়া উঠিবার চেষ্টা করিতেছে। 

এইরূপ যুদ্ধ কিছুদিন চলিলে সাধক উহাকেও একটা মহা! উৎগীড়ন 
বলিয়। মনে করিতে থাঁকে। তখন পরবৈরাগ্যই তাহার একমাত্র অভীষ্ট 
হইয়া পড়ে। তখন মা আমার সন্তানের আশা পূর্ণ করিবার জন্য, 
মহাখড়োর আঘাতে এই অর্ধনিঙ্কাস্ত মহাস্থরের শিরচ্ছেদ করিয়া দেন। 
অর্থাৎ কারণরূগী রজোগুণের কার্য্যজননশক্তি বিলোপ করিয়! দেন। 
শিরচ্ছেদ অর্থে_ উত্তমাক্গ-কর্তন। যে বস্তুর যে শক্তি, সেই শক্তিই 
তাহার উত্তমাঙ্গ। শক্তিনাশই উত্তমাঙ্গ-নাঁশ। পূর্ব্বে বলিয়াছি__ 
কারণের যখন কার্যজননশক্তি রহিত হয়, তখন আর তাহার 
কারণত্বই থাকে না। সুতরাং সম্পূর্ণরূপে কার্য্যোৎপাদিকাশক্তিবিহীন 
হইয়া রজোগুণও এখন আর নিত্য নিত্য কামনার সম্ভার লইয়া 
'উপস্থিত হইতে পারিবে না। ইহাই মহিষাস্ুর বধ ৷ 

বেদান্ত বলেন__পুর্ববোত্তরয়োরশ্লেব-বিনাশো। প্রারবস্ত তু 
€ভোগাদেব ক্ষয়” । জ্ঞানলাভ হইলে, পুর্ব অর্থাৎ সঞ্চিতকর্মের হয় 

২৬৪ - মহিবাস্ুর বধ. 


অগ্লেষ ( ফলসংযোগের অভাব )। উত্তর অর্থাৎ" ভবিষ্যৎকর্মের 
হয় বিনাশ। বাকী থাকে প্রারন্ধ, উহার .ভোগের দ্বার! হয়' 
ক্ষয়। ভবিষ্যৎ কর্মের বিনাশপ্রসঙ্গ আমরা প্রথমখণ্ডে মধুকৈটভ বধে 
পাইয়াছি। 

'এই মহিষান্ুর-বধই পূর্বব ক অগ্পলেষ। “আর নূতন কিছু. 
চাই না” এই জ্ঞান স্থির হইয়াছে-_প্রথম চরিত্রে । “যাহা চাহিয়াছি, 
তাহারও ফল ভোগ করিব না,” ইহা! স্থির হয়__-এই দ্বিতীয় চরিত্রে ৷ 
এই গ্রন্থিই সর্ববাপেক্ষা কঠোর। নূতন কিছু চাহি না, সুতরাং 
কোন গোলযোগও নাই। প্রারব্ধ ত নিশ্চয়ই ভোগ করিতে হইবে । 
কিন্তু যে সকল বীজ পুঞ্জীভূত হইয়াছে এখনও ফলোন্মুখ হয় নাই, 
তাহার ফলপ্রদীন-ক্ষমতা বিনষ্ট করা বড়ই কঠোর; ইহাই বিষ্ণুগ্রন্থি ।- 

বহু জন্মাঞ্জিত সুকৃতির ফলে, মায়ের কৃপায়, শ্রীগুরুর অমোঘ 
আশীৰ্ব্বাদে এই ছুরত্যয় বিষ্ণুগ্রন্থি বিচ্ছিন্ন হয়। বিষ্ণু-_স্থিতিশক্তি- 
বা প্রাণ।'সঞ্চিত সংস্কারসমূহই ব্যষ্টি-প্রাণকে মহাপ্রাণরূপে প্রকাশিত 


' হইতে দেয় না। জীবের বহুজন্মাজ্জিত বাসনারাশিকে যিনি ধরিয়া! 


রাখেন, সাধারণ কথায় যাহাকে মমতা বা “আমার আমার” ভাব বলে, 
পুরাণাদি শাস্ত্রে যাহ! বিষ্ণুমায়| নামে উক্ত হইয়াছে, তিনি স্থিতিশক্তি 
বা ব্যষ্টিপ্রাণ, সুতরাং উনিই বিষ্ণু। প্রত্যেক জীবেই এই বিষ্ণুসত্তা 
বিদ্যমান । উহারই নাম বিষ্ণুগ্রন্থি। আর যিনি এই বিরাটত্রহ্মাণ্ডে 
অনাদি সন্কল্পকে ধরিয়া রাখিয়াছেন, তিনি লীলাময় মহাবিষ্ণ। এই 
ব্ৰহ্মাণ্ডের স্থষ্টি-স্থিতি-প্রলয়-লীলা বি্তশক্তিতেই অবস্থিত। তিনি 
এঁ শক্তিতে মুগ্ধ বা অভিমানাবদ্ধ নহেন ; তাই তাহার পক্ষে উহা গ্রন্থি 
বা অজ্ঞান নহে- লীলা, কিন্তু জীবের পক্ষে এ সন্কল্লই বন্ধন, অর্থাৎ 
পুনঃ পুনঃ জন্ম মৃত্যু, কিংবা স্বপ্ন জাগরণ ও নুষুপ্তিরপে প্রকাশ পায় । 
জীব উহাতে মুগ্ধ ও অভিমানাবদ্ধ ; সুতরাং উহাই গ্রস্থি-_অজ্ঞান বা 
বন্ধন। ব্যষ্টিভাবে প্রত্যেক জীবে যাহা বিষ্ণুগ্রন্থি, সমষ্টিভাবে তাহাই 
পরমেশ্বরে বিষ্ণুলীল!। 

খুলিয়া বলিতেছি-_সাধক! তোমার প্রাণ বলিলে. যাহা! বুঝিতে 

পার, এ প্রাণকে যতদিন বিশ্বপ্রাণরূপে দর্শন করিতে না পারিবে, 
ততদিন বিফুগ্রন্থি ভেদ হইবে না। তোমার যতকিছু জীবভাবীয় 
সংস্কার, সকলই ওঁ প্রাণে অবস্থিত। উহাকে সংকীর্ণ করিয়া-_-ছোট 
করিয়া রাখিয়াছ বলিয়াই, উনি মহাপ্রাণরূপে প্রকাশিত হইতে পারেন 
না। তাই তোমার প্রাণময় গ্রন্থির উত্ভেদ হয় না । ওগো, পরমেশ্বরী 
মাকে আমার কাঙ্গালিনী সাজাইয় রাখিয়াছ ! জীবত্বের কালিমা মুখে 
মাখাইয়া, সংস্কারের ছিন্ন বসন পরাইয়া দেহরূপ জীর্ণ কুটিরে বসাইয়! 
রাখিয়া! আর তার উপর তোমার যাবতীয় অভাব অভিযোগের 
প্রতীকার হয় না দেখিয়া, কাঙ্গালিনী বলিয়া কতই বিজ্রপবাক্য 
প্রয়োগ করিতেছ। আরে, অমুক কত সুখে আছে, অমুক কেমন 
সাধনা করিতেছে, অমুক কেমন সিদ্ধি শক্তি লাভ করিয়াছে, অমুক 
কেমন প্রেম ভক্তি লাভ করিয়াছে, অমুক কেমন জ্ঞানী হইয়াছে, অমুক 
কেমন সর্ববন্ব ত্যাগ করিয়া সন্যাসী সাজিয়াছে, আর আমার কিছুই 
হইল না, এইরূপ যে কোন অভিযোগ লইয়া, যখন দীর্ঘ নিশ্বাস 
পরিত্যাগ কর, ক্ষুব্ধ হও, তখন একবার মায়ের মুখের দিকে তাকাইয়া 
দেখিয়া কি-_-তীহার সেই ন্নেহপূর্ণ আরক্তিম মুখে কি মর্ম্মগীড়ার 
প্রতিবিম্ব ফুটিয়। উঠে। তিনি সর্বেশ্বরী হইয়াও, সেই মুহুর্তেই 
সন্তানের অভাব অভিযোগ দূর করিতে পারেন ন! বলিয়া, তাহার 
চক্ষু ফাটিয়া জল আসে, মায়ের সে দুঃখ রাখিবার স্থান নাই। মা 
এক একবার তোমাদের মুখের দিকে তাকান, আর একবার নিজের 
অবস্থা স্বরণ করিয়া আকুল প্রাণে যে ব্যথা সহা করেন, তাহা ভাবিতে 
গিয়া, এ পাষাণ বুকটার ভিতরও কেমন করিয়া উঠিতেছে। ভাবিয়া 
দেখ__-ধিনি একদিন রাজরাণী ছিলেন, তিনি যদি ভাগ্যদোষে ভিখারিণী 
হন, আর সেই ছুর্দিনে তার শিশুপুত্র উত্তম আহার, উত্তম পরিচ্ছদ 
না পাইয়া, মাকে লক্ষ্যকরিয়! কটুবাক্য প্রয়োগ করিতে থাকে, তবে 
সে দুঃখ বহন কর! মায়ের পক্ষে কত কঠিন | 

ওগো, যখন দেখিতে পাই-_রোগে শোকে অনাহারে অভাবে 
1ুশ্চিন্তায উৎগীড়িত হইয়া, মনুষ্যগণ হ! হতাশ করিতে থাকে, বিষাদের 


৮১৮ 

কালিম! মুখে মাখিয়া হতাশ প্রাণে দিন যাপন করিতে থাকে, তখনই 
যে আমার রাজরাজেশ্বরী মায়ের কাঙ্গালিনী মূর্তি চক্ষুর সম্মুখে 
উদ্ভাসিত হইয়া! উঠে। মা মা মা আমার, তুমিই ত দীনা মলিনা 
মৃত্তিতে জীবকে কোলে করিয়! বসিয়া আছ! জীব তোমাকে ভিখারিণী 
করিয়াছে। জীবের উচ্ছংঙ্খল কামন৷ পূর্ণ করিতে গিয়াই আজ তুমি 
ভিখারিণী। তোমার সর্ববন্থব দিয়া ফেলিয়াছ। মাগো! তোমার 
সেই করুণাঞ্রুলিপ্ত মুখখানা দেখিলে বজ্রও বিদীর্ণ হইয়া বায়। আর 
আমাদিগকে এমন ধাতুতেই নির্মিত করিয়াছ যে, তোমার সে দুঃখ 
‘অনুভব করা ত দূরের কথা, তার উপর তোমাকেই আবার কাঙ্গালিনী 
বলিয়৷ তিরস্কার করি ! মাগো কবে আমরা মানুষ হইব ? কবে আমরা 
মায়ের সন্তান বলিয়া আপনাদিগকে বুঝিতে পারিব? মা ক্ষমা কর! 
অকৃতজ্ঞ অধম শিশু পুত্রের এ অজ্ঞানকৃত অপরাধ ক্ষমা কর। আর 
বলিবার কিছু নাই, ভাবিবার কিছু নাই, মা তুমি ক্ষমা কর। 

শোন জীব ! তোমাদের এই কল্পিত অভাব, কল্পিত দীনতা দেখিয়া 
মায়ের প্রাণ কীদিয়া উঠিয়াছে, তিনি পুত্রন্সেহে আকুল হইয়া তোমাদের 
সবর্ববিধ অভাব অভিযোগের প্রতিকার করিতে সচেষ্ট হইয়াছেন। 
আজ তিনি যে আশীৰ্ব্বাদ, আশীর্বাদ নহে_বর, যে বর লইয়া 
কাঙ্গালের মত দ্বারে দ্বারে ফিরিতেছেন, সেই বর গ্রহণ কর। জীব! 
তোমার সকল অভাব দূরীভূত হইবে। গীতায় শুনিয়াছ__প্যং লক্ধা 
চাপরং লাভং মন্যতে নাধিকং ততঃ। যন্মিন্‌ স্থিতো ন দুঃখেন গুরুণাপি 
বিচাল্যতে ৷” যাহা লাভ করিলে অপর কোন লাভকে আর অধিক 
বলিয়া মনে হয় না, যাহাতে অবস্থান করিলে ভয়ানক দুঃখ উপস্থিত 
হইলেও বিচলিত হইতে হয় না, ইহা সেই বস্তু, ইহা সেই বর। এস 
জীব! সাদরে গ্রহণ কর। ই ; 

প্রাণপ্রতিষ্ঠা । আত্মপ্রাণকে মা বলিয়া আদর কর । প্রাণই যে 
পরমেশ্বরী, প্রাণেই যে সকল প্রতিষ্ঠিত, প্রাণই যে জগৎ আকারে 
আকারিত, ইহা বিশ্বাস কর, প্রত্যক্ষ কর, অন্কুভব কর। জগৎময় 
প্রত্যেক পদার্থকে আমারই প্রাণের মুর্তি বলিয়! দেখ; প্রাণের ঘনীভূত 

অবস্থাই জড়াকারে প্রতীয়মান হইতেছে, ইহ! উপলব্ধি করিতে 
পারিলেই, তোমার প্রাণ বিশ্বপ্রণরূপে আত্মপ্রকাশ করিবে; মায়ের 
কাঙ্গালিনী মূৰ্তি অপস্থত হইবে ; তোমার সকল অভাব অভিযোগের 
কানা থামিয়। যাইবে । মা আমার ব্রহ্ম বিষ্ণু মহেশ্বর প্রভৃতি 
দেবতাগণের আরাধ্য! রাজরাজেশ্বরী মৃত্তিতে প্রকাশিত হইবেন। তখন 
তুমি সত্য সত্যই আপনাকে ধন্য ও পূর্ণ বলিয়া বুঝিতে পারিবে । 
ইহাতে শাক্তবৈষ্ণবাদি সন্প্রদায়ভেদ নাই। হিন্দুযুনলমানাদি জাতিভেদ 
নাই। সাকার নিরাকারাদির বিতর্ক নাই। সকলেই স্বধৰ্ম্মে 
নিষ্ঠাবান্‌ থাকিয়! স্ব স্ব সম্প্রদায়োচিত আচার অনুষ্ঠান অব্যাহত 
রাখিয়া, অভীষ্ট দেবতাকে দর্শন করিয়া ধন্য হইতে পারিবে। এ 
প্রাণই বিশিষ্ট মূর্তিতে দর্শন দিবেন। আবার” উনিই অ্ূর্ত 


অন্তর্বাহ্াব্যাগী অদ্বয় চিৎস্বরূপে আত্মপ্রকাশ করিবেন। জীব! 


তোমার হৃদয়ের গ্রন্থি ভেদ হইবে ! যাবতীয় সংশয় দূরীভূত হইবে । 
তবে একটি কথা, এই প্রাণকে ম! বলিয়া বুঝিতে হইলে-_প্রাণ 
ঢালিতে হয়। প্রাণ ন! দিলে প্রাণের সন্ধান পাওয়া যায় না। যে 
কোনও যায়গায় তোমাকে আত্ম-সমর্পণ করিতে হইবে। সে জন্যও 
মা-ই আমার ভিখারীর মত;ঘবারে দ্বারে আসিয়া, একটু একটু করিয়া 
প্রাণ ভিক্ষা করিতেছেন ।/ জীব! তোমার নবদ্ধার বদ্ধ করিয়া 
রাখিয়াছ! কিছুতেই প্রাণ-ভিক্ষা দিতে চাও না! তাই ত একদিন 
মা আমার গোপাল মুক্তিতে বৃন্দাবনধামে অবতীর্ণ হইয়া, ননী চুরি বা 
প্রাণ চুরি করিয়াছিলেন। আজ আবার ভিখারী হইয়া, “ওগো প্রাণ 
ভিক্ষা দাও” বলিয়া! দ্বারে দ্বারে ফিরিতেছেন। দাও গে! সন্তান! 
প্রাণ ভিক্ষা দাও__মহাপ্রাণ মিলিবে । অমৃতের সন্ধান পাইবে। 
নিত্যানন্দে অবস্থান করিবে । কত কাতরে প্রার্থনা করিতেছেন 
প্রাণ দাও! পুত্র! প্রাণ দাও! শুনিতে কি পাও না? প্রাণ 
দাও। সবটা প্রাণ দিতে না পার, একটুখানি দাও। ওগো! 

_ তোমার এ অতবড় প্রাণটার এক কোণে আমাকে একটু স্থান দাও, 
একটু ভালবাস! আমি তোমায় মহাপ্রাণের সন্ধান দিব। দেখ- 

ব্রহ্মা বিষ্ণুরও ধ্যানের অগম্যা মা আজ পুত্রক্নেহে আকুল হইয়া, 
কাঙ্গালিনীর বেশে তোমার দ্বারে উপস্থিত, তুমি একবার মা বলিয়া 
ডাক! একটু প্রাণ ভিক্ষা দাও! 


ততো হাহারুতং সর্ববং দৈত্যসৈম্যং ননাশ তৎ। 
গ্রহ্ষঞ্চ পরং জগ্মু$ সকলা দেবতাগণাঃ ॥৪০॥ 


অন্ুবাদদ। অনস্তর হতাবশিষ্ট দৈত্যসৈম্তগণ হাহাকার করিয়। 
অদৃষ্ঠ হইল। দেবতাগণ নিরতিশয় আনন্দ লাভ করিলেন। 

ব্যাখ্যা । বিক্ষেপ আবরণ প্রভৃতি প্রধান বৃত্তিনিচয়ের এবং 
তাহাদের আশ্রয়ত্বরূপ রজোগুণের বিলয়ে, তদঙ্গীভূত সংস্কাররাশি 
সুতরাং অদ্ৃপ্ঠ হয়। পক্ষান্তরে ইন্দ্রিয়াধিষ্ঠিত চৈতন্তবর্গ মহাঁপ্রাণের 
সম্ভোগে পরম প্রহর্ষ প্রাপ্ত হয়। প্রাণপ্রতিষ্ঠার ফলে সাধক সর্বত্র 
প্রাণময় সত্তা দর্শনে অভ্যস্ত হইলে, আস্মরিকবৃত্তি-নিচয়ও প্রাণময় 
হইয়। উঠে। তখন বহুত্বের ছাচগুলি থাকিলেও ভেদজ্ঞান তিরোহিত 
হয়। একই প্রাণ বা সচ্চিদানন্দ বস্তু, সংস্কারের ছাচে পড়িরাই যে 
বিভিন্ন নামরূপে প্রকাশ পাইতেছে, ইহা সম্যক্‌ উপলব্ধি হয়। চিনির 
পুতুলের দৃষ্টান্ত স্মরণ কর। চিনি জ্ঞান হইলে, হাতী, ঘোড়া, মঠ, 
সকলই যে চিনিমাত্র, ইহা বুঝিতে আর বিলম্ব হয় না। তখন ও 
বিভিন্ন নাম ও রূপগুলি সম্মুখে উপস্থিত হইলেও উহার যথার্থহরপ 
অপ্রকাশিত থাকে না। ইহারই শাস্ত্রীয় পরিভাবা__দখ্ধবীজবৎ সংস্কার । 

ভেদজ্ঞান পরিপুষ্ট থাকে বলিয়াই ত্যাগ ও গ্রহণ থাকে। ভেদজ্ঞান 
তিরোহিত হইলে, তখন আর ত্যাগ বা গ্রহণ থাকে না। প্রাণময়গ্রন্থি 
খুলিয়া গেলে, সঞ্চিত সংস্কারসমূহ দগ্ধবীজবৎ হইয়া পড়ে। উহার 
আর কখনও কর্ণ বা ফলভোগের হেতু হইবে না। এইরূপে সঞ্চিত 
সংস্কারগুলির ফল ভোগ না করিয়া, জীব মাতৃ-অন্কে আরোহণ করিতে 
পারে। বিষণু-গরন্থি ভেদের ইহাই বিশেষ ফল। এই অবস্থায় সাধক 

অনাহত নাদ ২৬৯ 


শুধু প্রারন্ধক্ষয়ের অপেক্ষা করিতে থাকে। সে রহস্ত শুম্তবধে 
ব্যাখ্যাত হইবে । 


তুন্ট্‌বুপ্তাং সুরা দেবীং সহ দিব্যর্মহষিভিঃ। 
জগুৰ্গন্ধর্ববপ্তয়ো ননৃতুণ্চাপ্দরোগণাঃ ॥৪১॥ 


ইতি শ্রীমার্কণ্ডেয় পুরাণে সাব্ণিকে মন্বন্তরে 
দেবীমাহাত্মে-মহিষাসুর বধঃ। 

অনুবাঁদ্দ। তখন দেবতাগণ দিব্য মহবিবৃন্দের সহিত একত্র 
হইয়া দেবীর স্তব করিতে লাগিলেন। গন্ববর্বপতিগণ সঙ্গীত এবং 
অগ্দরাগণ নৃত্য করিতে লাগিল । 

ইতি শ্র্রীমার্কণেয় পুরাণাত্তর্গত সাবণিক মন্বস্তরীয় উপাখ্যানে 

দেবীমাহাত্ময-বর্ণনে মহিষাসুরবধ সমাপ্ত । 

ব্যাখ্যা । মহিষান্থর নিহত হইল--রজোগুণজনিত সঞ্চিত 
সংস্কার সমূহের ফলোৎপাদন-শক্তি বিলুপ্ত হইল। সাধকের প্রীণময় 
গ্রন্থি ভেদ হইল। ইন্দ্রিয়াধিষ্ঠিত চৈতন্বর্গ জড়ত্বের উৎগীড়ন হইতে 
পরিত্রাণ পাইল। বাহার কৃপায়; যাহার অমোঘ ইচ্ছাশক্তি প্রভাবে 
এই অঘটন সংঘটন সম্ভব হইল, তাঁহার প্রতি কৃতজ্ঞতা প্রকাশের 
ইচ্ছ। স্বভাবতঃই উপস্থিত হয়। তাই দেবতাগণ এবং মহবিগণ 
সমবেতকণে মায়ের স্ততিমঙ্গল কীর্তন করিতে প্রবৃত্ত হইলেন । 
পরবর্তি-অধ্যায়ে এই স্তর্তি ব্যাখ্যাত হইবে। 

এতদিন সংক্কাররাশির কোলাহলে দিব্য অনাহতনাঁদ শ্রবণগোচর 
হয় নাই। এইবার সে কোলাহল নিবৃত্ত হইয়াছে, তাই অনাহত 
হইতে নির্গত আকর্ষণময় প্রাণম্পর্শা মধুর প্রণবধ্বনি শ্রুতিগোচর 
হইতে লাগিল। ইহাই গন্ধব্বগণের সঙ্গীত। এইরূপ অন্তরে 
সুমধুর অনাহতধ্বনি, মুখে মাতৃস্ততিমঙ্গল কীর্তন করিতে থাকিলে 

২৭০ মায়ের আলিঙ্গন 


সাধকের স্থুল .শরীরেও পুলক স্পন্দন বিক্ষেপ প্রভৃতি লক্ষণ প্রকাশ 
পায়; ইহাই অপ্দরাগণের নৃত্য ৷ 

মায়ের আত্মহারা আলিঙ্গন! মায়ের অচিন্তনীয় বিভূতির উপলব্ধি! 
মায়ের অতুলনীয় মহত্বের অনুভুতি ! অফুরন্ত মাতৃন্নেহের সম্ভোগ! 
ওগো, কিরূপে বুঝাইব-_তখন শরীর মন ও ইন্দ্রিয়সমূহে কিরূপ লক্ষণ 
প্রকাশ পায়? ওগো সে সুখের তুলনা নাই, সে আনন্দের অবসান 
নাই। সে আনন্দরসে শরীরের প্রত্যেক পরমাণুগুলি যেন গলিয়া 
যাইতেছে বলিয়া মনে হয়। পায়ের নখাগ্র হইতে কেশাগ্র পর্য্যন্ত, 
এমন একটু স্থানও অবশিষ্ট থাকে না, যেখানটা সে সুখময় স্পর্শে 
আকুল হইয়া না পড়ে। তখন আর দেহকে জড় ম়াংস-পিণ্ড বলিয়া মনে 
করিতে পারা যায় না। শুধু সুখময় অনুভূতি! শুধু সুখময় অনুভূতি! : 
এই দেহটা তখন মধুময় অনুভূতি স্বরূপ হইয়া পড়ে । একটা ঘন 
আনন্দময় বোধ ব্যতীত আর কিছুই থাকে না। “আমি আনন্দভোগ 
করিতেছি” এরূপ: বোধও থাকে না। ভোগ্য ভোক্তা এক হইয়! 
যায়। অথচ কেমন একটু ভেদ থাকে, তাহা ভাষায় প্রকাশ করিয়া 
বলা যায় না। কিন্তু সে অন্ত কথা £__ 

অগ্দরাগণের নৃত্য বা এই অঙ্গবিক্ষেপসন্বন্ধে একটু কথা আছে। 
যোগশাস্ত্র উহাকে চিত্তবিক্ষেপের সহভাবী সমাধির অন্তরায় স্বরূপ 
বলিয়াছেন। যৌগিক ভাষায় উহার নাম__অন্গমেজয়ন্ব। স্থুলদেহে 
বিক্ষেপ দেখিলেই বুঝিতে হয়_মনোময় দেহেও বিক্ষেপ চলিতেছে 
স্থৃতরাং উহার নিরোধই যে সর্ববোত্বম অবস্থা, তাহাতে কোন সংশয়ই 
নাই। কিন্তু এই অপ্দরাগণের নৃত্যরূপ অঙ্গবিক্ষেপ দেবভাবের স্থচক। 
সাধক! প্রথমে এ দেবভাবগুলিই প্রকাশ পাউক, তারপর ভাবাতীত 
স্বরূপে_ সম্পূর্ণ নিরুদ্ধ অবস্থায় প্রবেশ করিবে । 


ইতি সাধন-সমর বা দেবীমাহাত্ম-ব্যাখ্যায় মহিষানুরবধ। 

সাধন-সমর 


ঢেন্বী-সাহাঁক্য্য ৷ 


শা লী 


দ্বিতীয় খণ্ড_বিষ্ণুগ্ৰন্থি ভেদ । 


শক্রাদিস্ততিঃ। 
খধিরুবাচ 


শক্রাদয়ঃ স্থরগণা নিহতেহতিবীর্য্যে 
তস্মিন্‌ দুরাত্মনি স্থরারিবলে চ দেব্যা । 
তাং তু বুঃ প্রণতিনআ্রশিরোধরাংসা 
বাগৃভিঃ প্রহ্র্ষপুলকোদ্গমচারুদেহাঃ ॥১॥ 


অনুবাদ । খধি বলিলেন_দেবী কর্তৃক সেই অতি বলশালী 
ছুরাত্মা মহিষাস্থুর এবং তদীয় সৈন্যগণ নিহত হইলে, ইন্দ্রাদি দেবতাবর্গ 
_ গ্রীবা এবং অংসদ্ধয় অবনমন করতঃ প্রণামপূর্ধবক, বাক্যের দ্বারা 
তাহাকে স্তব করিতে লাগিলেন। আনন্ববশতঃ পুলকৌদগম হওয়ায়, 
তৎকালে দেবতাগণের দেহ অতিশয় মনোজ্ঞ হইয়াছিল । 

ব্যাখ্যা । এই অধ্যায়ে দেবতাগণের স্ততি বণিত হইবে৷ মহিষা- 
নুর-দুরাত্মা-_অসংগ্রকৃতি । প্রকৃতি যতদিন অসৎপ্রিয়, পরিচ্ছিন্নতায় 
মুগ্ধ, খগুজ্ঞানে পরিতৃপ্ত থাকে, ততক্ষণই উহাকে অসংৎস্বভাব বা ছুরাত্মা 
বলা যায়। অমিতবীর্ধ্য অসৎস্বভাব মহিষী্থুর সসৈন্তে নিহত হইয়াছে। 

২৭২ বাক্‌-শুন্ধি 


বহিমুখ-বৃত্তিপ্রবাহ-সমন্বিত রজোগুণ উপশাস্ত হইয়াছে। সুতরাং 
সাত্বিক প্রকাশস্বরূপ দেবতাবৃন্দ, এইবার স্থিরভাবে মাতৃন্বরূপ দর্শন_ 
উপলব্ধি করিতেছেন। মায়ের সেই বিশ্ববিমোহন রূপ প্রত্যক্ষ হইলে, 
কেহই নির্ব্বাক্‌ থাকিতে পারে না । বহির্লক্ষণে জ্ঞান ভক্তি ও কর্ম 
তিনটিই যুগপৎ প্রকাশ পাইতে থাকে । তাই ইন্দ্রাদি দেবতাবৃন্দ 
আনন্দে মাতৃ-মহত্ব কীর্তনরূপ স্তব করিতে লাগিলেন । 
এই স্তবে তিনটি বিষয় বিশেষভাবে লক্ষ্য করিতে হুইবে। (১) 
প্রণতিনঅ্রশিরোধরাংসাঃ, (২) চারুদেহাঃ, (৩) এবং বাগ্ভিঃ। . 
কায়িক, মানসিক এবং বাচনিক, এই ত্রিবিধ স্ততিকে লক্ষ্য করিয়াই 
এ তিনটি শব প্রযুক্ত হইয়াছে। আমরা ক্রমে উহা বুঝিতে চেষ্টা 
করিব। দেবতাবুন্দ এরূপভাবে প্রণত হইয়াছিলেন যে, তাহাদের 
' শিরোধরা (গ্রীবা ) এবং অংসঘয় (স্বন্ব__বাহুমূল ) সম্যক্‌ অবনত 
হইয়া পড়িয়াছিল। বাহুমূল এবং গ্রীবা নত হইলে সমুদয় দেহটিই 
অবনত হইয়া পড়ে। ইহাই কায়িক স্তুতি বা সাষ্টান্গ প্ৰণতি ৷ মাকে 
স্মরণ করিবামাত্রই তাহার চরণে সর্ববাবয়ব এইরূপ নত হওয়া আবস্তক। 
যিনি মা, যিনি অনন্ত জন্ম মরণের একমাত্র সারথি, ধাহাকে একটাবার 
দেখিব বলিয়া কত লক্ষ লক্ষ জন্মমৃত্যুর অসহনীয় পেষণ সহা করিয়! 
আসিয়াছি, আজ তাহার সম্মুখে উপস্থিত; তাহার স্নেহ, তাহার বিরাট 
কতৃত্ব, তাহার মহতীশক্তির কথা স্মরণ হইলে সন্তানের দেহ নিশ্চয়ই 
অবনত হইয়! পড়িবে, আনন্দে দেহে পুলকোদগম হইবে । অশ্রু ' 
পুলক কম্প প্রভৃতি সাত্বিক লক্ষণ প্রকাশ পাইবে। ইহাই মানসিক 
স্ততির লক্ষণ। এই ছুইটার সঙ্গে সঙ্গে বাক্যদারা মায়ের মহত্ব 
কীর্তন করিতে হয়। উহাই বাক্যের শুদ্ধি। ম! তুমি অনির্্চনীয়া__ 
তুমি মন ও বাক্যের অগোচরা ; তথাপি আমরা বাক্যের ছারা তোমার 
স্তুতি করিতেছি! ইহার ফলে- আমাদের বাক্‌ বিশুদ্ধা হইবে, 
রসনার জড়তা দূর হইবে, নিয়ত অসদূভাষণ-জনিত এই বিহষ্ট রসনার 
অপবিভ্রতা বিদুরিত হইবে । 
উচ্চৈঃস্বরে জপ এবং মনে মনে স্তব, উভয়ই শাল্ত্রনিষিদ্ধ। মনে 

মনে স্ততিপাঠ করিলে উহ! প্রায়ই নিক্ষল হয়।. তাই “্বাগভিঃ 
তুষ্ট বুঃ”। সাধক! তুমিও যখন মায়ের সম্মুখে উপস্থিত হইবে, 
(সত্য ও প্রাণপ্রতিষ্ঠার ফলে, এইরূপ উপস্থিতি একান্ত সুলভ ) 
তখন এই তিনটীর দিকে যেন বিশেষ লক্ষ্য থাকে। স্তবের আরম্ভেই 
মাতৃ-চরণে স্থুলদেহটী সম্যক্‌ অবনত করিয়া ফেলিবে, মাতৃ-চরণম্পর্শে 
দেহ পুলক-কণ্টকিত হইয়। উঠিবে, এবং উচ্চৈঃস্বরে স্তব ‘ পাঠ করিতে 
থাকিবে। উচ্চৈঃন্বরে স্তবাদি পাঠকালে বহিরাগত শব্দদকল কর্ণে 
প্রবিষ্ট হইয়া, চিত্তবিক্ষেপ জন্মাইতে পারে না। চিত্ত বিক্ষিপ্ত না 
হইলে, তোমার উচ্চারিত শব্দগুলির অর্থের দিকেই লক্ষ্য থাকিবে। 
সঙ্গে সঙ্গে অর্থান্গত ভাব' ব! অনুভূতি, চিত্তক্ষেত্রে উদ্বুদ্ধ হইতে 
থাকিবে। সংক্ষেপে ইহাকেই মন্ত্র-চৈতন্য বলা যায়। (মন্ত্রচৈতন্ত 
প্রথম খণ্ডে ব্যাখ্যাত হইয়াছে) ৷ মন্ত্রসমূহ চৈতন্যময় করিয়া পাঠ 
করিতে, যে সকল বহির্লক্ষণ প্রকাশ পায়, তাহাই এস্থলে সংক্ষেপে 
“পুলকোদ্গমচারুদেহাঃ” পদটিতে পরিব্যক্ত হইয়াছে। কেবল স্তোত্র 
কেন, যে কোন. মন্ত্রসাধ্যকার্য্যঃ যথা__জপ পুজা হোম প্রভৃতি কাৰ্য্য 
করিবার সময়ও, ইহার দিকে লক্ষ্য রাখ! একান্ত আবশ্যক। চৈতন্যময় 
ন্ুক্ত বৈধকর্মের অনুষ্ঠানে প্রসাদ-_ চিত্তপ্রসম্নতা, ধন__মাতৃ-মহত্বের 
অন্থুভূতি, এবং ভোজন-_পঞ্চ কোষের পুষ্টিবিধান, অনায়াসে সম্পন্ন 
হইয়া থাকে। (১) 

শ্রীমদূভাগবতকারও বলিয়াছেন--রমিক এবং ভাবুক না হইলে, 
ভাগবদ্ধর্মে অধিকার হয় না । তাই বলি, সাধক! যখন যাহা! করিবে, 
সাধ্যান্থুদারে তখন তন্তাবে ভাবুক ও রসিক হইতে চেষ্টা করিবে। 
এইরূপ করিতে পারিলেই কর্ম্মমকল সফল হয়। আরে! উপাসনা ত 
ভাবেরই হয়। ভাবাতীত স্বরূপের কি উপাসনা আছে? না হয়! 
আগেজগঞ্ভাবগুলিকে-_বিষয়রসগুলিকে ভগবদৃভাবে ভাবিত ও রসময় 


তিতির 2884১ -:২০২--৯ 
(১) প্রসাদ ধন ও ভোজন কি, তাহা! প্রথমথণ্ডে বিশেষ ভাবে ব্যাখ্যাত 
হইয়াছে। 

করিয়া লইতে হয়, তারপর ধীরে ধীরে তাহারই কৃপায় ভাবাতীত 
স্বরূপে প্রবেশের যোগ্যতা লাভ হয়। 

আমাদের পূর্বববন্তি আচার্য্গগণও সামাদি বেদ পাঠ করিতেন ; 
অগ্নি জল বায়ু আকাশ সূর্য্য পৰ্ব্বত নদী প্রভৃতির স্তুতি গান করিতেন। 
উহা তাহাদের সরল প্রাণের স্বাভাবিক উচ্ছ্বাস । উহাতে কোনরূপ 
কপটতা ছিল না। সর্বত্র প্রাণময় সত্তা দর্শন করিয়া, সর্ববত্র ব্রহ্মসত্তা 
উপলব্ধি করিয়া, তাহাদের জড়ত্বজ্ঞান তিরোহিত হইয়াছিল; তাই 
যাবতীয় জড় পদার্থের সহিত তাহারা চৈতন্তবৎ ব্যবহার করিতেন। 
এ দেশের লোক এখনও তুলসীপত্র চয়ন করিতে গিয়া সরল প্রাণে 
বলিয়া থাকে_-“হে তুলসি! তুমি অমর! তুমি কেশবের প্রিয়, 
কেশবের পুজার-জন্তই তোমার পত্র চয়ন করিতেছি । তুমি কিছু মনে 
করিও না। আমায় ক্ষমা কর”। কেবল তুলসীপত্র চয়ন কেন, 
হিন্দুর গৃহে এখনও দৈনন্দিন অধিকাংশ কার্য্েই__সাধারণের চক্ষুতে 
যাহা জড়, তাহার সহিত চেতনবৎ ব্যবহার দৃষ্ট হইয়া থাকে । ধন্য সে 
দেশের লোক, যাহার! স্নানকালে গাত্রে মৃত্তিকা লেপন করিতে করিতে 
“মৃত্তিকে হর মে পাপং যন্ময়া ছুক্কৃতং কৃতম্” বলিতে পারে, যাহারা 
অশ্বথ বৃক্ষে জল দিয়! “অশ্বথরূপী ভগবান্‌ গ্রীয়তাং মে জনার্দনঃ” বলিতে 
পারে, যাহারা শিলাখণ্ডকে প্রত্যক্ষ ভগবানরূপে দেখিতে পারে। 
কিন্তু সে অন্য কথা £__ 

স্তবাদিসন্বন্ধে আর একটি কথা এই, স্থানে বলিয়া রাখিতেছি-_ 
আধুনিক কোন লোকের কৃত স্তোত্রাদি অপেক্ষা খবিগণ প্রবর্তিত মন্ত্র 
কিংবা স্তবের শক্তি অনেক বেশী। বহুকাল যাবৎ গুরুপরম্পরাক্রমে 
সাধু মহাপুরুবগণ যে সকল মন্ত্র কিংবা! স্তোত্রাদি পাঠ করিয়া 
আসিতেছেন, উহাদের সামর্থ্য যে অনেক বেশী, ইহা বলাই বাহুল্য । 
অবশ্য আধুনিক লোকের কৃত স্তব বা সঙ্গীত যে, ভাব ও রসের 
উদ্দীপনা করিতে পারে না, তাহা বলা হইতেছে না। তবে খষি-প্রবর্তিত 
শব্দগুলির শক্তি যেন আরও বেনী, ইহা! অনেক স্থলে পরীক্ষা 
করিয়াও দেখা গিয়াছে । একটু তত্বের আস্বাদ পাইলে, তখন আর 

উপরের ভাঁসা ভাসা রসযুক্ত সঙ্গীত, কিংবা আধুনিক -স্তুতিগুলির বড় 
একটা! সৌন্দর্য্য থাকে না। বৈদিক শব্দগুলি যেন প্রাণ দিয়া গঠিত। 
উহার উচ্চারণে শরীরের প্রত্যেক অণুপরমাণুতে একটা পবিত্রতার 
সাত্বিকতার স্পন্দন অনুভূত হয়। সে যাহা হউক, স্তব পাঠ করিতে 
হইলে, স্তব পাঠ কেন, মন্ত্রসাধ্য যে কোনও অনুষ্ঠান: করিতে হইলে, 
সকলেরই পূর্বোক্ত তিনটা বিষয়ের প্রতি বিশেষ লক্ষ্য রাখা 
আবন্যক। কায় মন এবং বাক্য, তিনই যেন এক সুরে বাজিয়! 
উঠে। বৈধ কর্মগুলি যেন কতগুলি শব্দউচ্চারণ মাত্রে পর্য্যবসিত 
না হয়। অর্থহীন ভাবহীন মন্ত্রের উচ্চারণ, কিংবা কোনও বহুতুরন্থ 
সত্তার উদ্দেশ্যে অনুষ্ঠিত কর্ম, প্রায়ই নিষ্ফল হয়। সুতরাং এ বিষয়ে 
সাঁধকগণের বিশেষ অবহিত হওয়া আবশ্যক । 
এতদৃভিন্ন এ প্ৰণতি পুলক এবং পাঠ, এই তিনটা বিষয়ের দিকে 
লক্ষ্য থাকিলেই, জ্ঞান ভক্তি এবং কর্মের যুগপৎ অনুশীলন 
হইয়া থাকে। পূর্বে বলিয়াছি__জ্ঞান মানে তাকে জানা, 
ভক্তি মানে তাকে ভালবাসা, এবং কর্ম মানে তার 
উদ্দেশ্যে কিছু করা । বাহাকে জানিনা, তীহাকে ভালবাসিতে 
পারি না। স্বুতরাং তাহার উদ্দেশ্যে বিশেষ কিছু কর্ম্মও করা হয় 
না। সাধক! মায়ের স্বরূপ যত জানিবে, মায়ের মহত্ব যত উপলব্ধি 
করিবে, ততই তোমার জীবভাব অবনত হইয়া পড়িবে। ইহাই 
জ্ঞানের ফল। উহারই বহির্লক্ষণ_ প্রণতি। আর পরম প্রেমময়ী 
মায়ের স্বরূপ বুঝিতে পারিলে, প্রাণে স্বতঃই একটা ভালবামার ভাব 
সঞ্চিত হইবে । উহাই ভক্তি, এবং উহারই বহির্লক্ষণ পুলক অশ্রুকম্প 
ইত্যাদি। তারপর যে পরিমাণে ভক্তিভাব পরিপুষ্ট হইতে থাকে, 
সেই পরিমাণে তাহার উদ্দেশ্যেঁতীহার রীতি সাধনের জন্য বৈধ- 
কর্মের অনুষ্ঠান আরম্ভ হয়। উহাই বাহিরে জপ পুজা! স্তোত্র 
পরোপকার কিংবা বিশ্বহিত প্রভৃতিরূপে প্রকাশ পায়। 

২৭৬ স্বপ্রকাশ স্বরূপা 


দ্ব্য| যয়৷ ততমিদং জগদাত্মশক্ঞ্যা 
নিঃশেষদেবগণশক্তিসমৃহমৃত্ত্যা। । 
তাষঘিকামখিলদেবমহ্ষিপুজ্যাং 

ভক্ত্যা নতাঃ স্ম বিদধাতু শুভানি সা নঃ ॥ ৩॥ 


অনুবাদ । সমগ্র দেবশক্তি-সম্ভবা যে দেবী, আত্মশক্তি দ্বারা 
এই সমুদয় পরিব্যাপ্ত হইয়া রহিয়াছেন দেব এবং মহধিগণের 
পুজনীয়া সেই মাতা অন্বিকাদেবীকে আমরা ভক্তিপুর্্বক প্রণাম 
করিতেছি। তিনি আমাদিগের কল্যাণ বিধান করুন । 

ব্যাখ্যা। মা তুমি দেবী,_গ্ভোতনশীলা, নিত্য প্রকাশময়ী । 
জগতের সকল বস্তু প্রকাশ করিবার জন্য অপর কোন প্রকাশক বস্তুর 
প্রয়োজন হয়; কিন্তু তুমি স্বপ্রকাশ স্বরূপা_তোমার প্রকাশের জন্ত 
অন্য কোন প্রকাশকের প্রয়োজন হয় না। বাহার! বলেন, “অজ্ঞানের 
সাহায্যেই জ্ঞান প্রকাশ পায় অর্থাৎ অজ্ঞান বা মায়! নামক প্রকাশ্য 
বস্তু আছে বলিয়াই, ব্ৰহ্ম ও জ্ঞান প্রকাশময়। প্রকাশ্য বস্তুর অভাবে, 
প্রকাশ বলিয়া কিছু থাকিতে পারে না। যেরূপ এই পৃথিবী না 
থাকিলে, সুর্যের প্রকাশস্বরূপ থাকিয়াও নাই, ইহা! বলা যায়; 
সেইরূপ প্রকাশ্ত বস্তু বা অজ্ঞান পার্শ্বদেশে অবস্থান না করিলে, 
জ্ঞানের প্রকাশ-ন্বরূপত্বের উপলব্ধি হয় না।* মা গো! এত যুক্তির 
দ্বারা যাহারা তোমার স্বপ্রকাশ স্বরূপকে নিরাকরণ করিতে চেষ্টা 
করে, তাহারা প্রমাণের দড়ি কোমরে বান্ধিয়া প্রমাণাতীতা তোমাকে 
স্পর্শ করিতে চায়। যুক্তি ও অনুমানের সাহায্যে তোমাকে যে 
ধরা যার না, বাবতীয় প্রকাশ্য বস্তুকে সম্যক্রূপে সংহরণ করিয়া 
একমাত্র তুমিই যে স্বপ্রকাশ স্বরূপে নিত্য বিরাজমান থাক, ইহা 
তাহারা বুঝিতে পারে না। অথবা তুমি তাহাদিগের মধ্যে এ 
পর্যন্তই প্রকাশিত হইয়াছ, তাই প্রমাণাতীতা, তোমাকে ধরিতে 
পারে না। আবার একদিন মা তুমিই যখন গুরুরূপে আবিভূর্ত 
হইয়া, তোমারই এ শিশ্বমৃততি দৃষ্টি প্রসারিত করিয়| দিবে, তখন 

তাহারাও বলিবে-_“তমেব ভাস্তমনুভাতি সৰ্ব্বং তন্ত ভাসা সৰ্ব্বমিদং 
বিভাতি।” 

“ততমিদং জগদাত্মশক্যা”__ম! তুমি আত্মশক্তি দ্বারা এই জগতময় 
পরিব্যাপ্ত হইয়া রহিয়াছ। আত্মা তুমি যখন শক্তিরূপে প্রকাশিত 
হও, তখনই ত এ জগৎ ফুটিয়া উঠে। মা! তোমার এই আত্মশক্তি 
শব্দটা! নিয়া জগ্রতে কতই না মতভেদ চলিতেছে। আত্ম এবং শক্তি, 
আত্মার শক্তি, আত্মার সহিত শক্তি, যেই আত্মা সেই শক্তি ইত্যাদি 
কত বিভিন্নমত, বিভিন্নবাদ প্রতিষ্ঠিত রহিয়াছে। পরমত-খণ্ডন ও 
স্ব মত প্রতিষ্ঠা প্রয়াসে, কতই না-যুক্তি তর্কের অবতারণা আছে। 
যতক্ষণ তোমাকে দেখিতে ,ন! পাওয়। যায়, যতক্ষণ তোমাকে অনেক 
দূরে রাখিয়! দেওয়! হয়, ততক্ষণই আত্মা এবং শক্তি নিয়! বাদ, বিতণ্ড! 
ও বিচার চলে। মা ধন্য তোমার লীলা! আপনাকে ব্যক্ত করিতে 
গিয়া, আপনার অজ্ঞানতার ভাণ আপনি দূর করিতে গিয়া, কত 
লীলাই করিতেছ! এখানে আবার আর এক লীলা আরম্ভ 
করিয়াছ। ইহারই বা পরিণাম কি? তাহা তুমিই জান। সে 
যাহ! হউক, একবার তোমার দিকে দৃষ্টি নিপতিত হইলে 
দেখিতে পাওয়া যায়-_আত্মা এবং শক্তি, শব্দমাত্র ভেদ বস্তুতঃ কোন 
ভেদ নাই। 

মা! তুমি আত্মা, একমাত্র তুমিই ত যথাৰ্থ আমির স্বরূপ । এ 
একটি আমিই ত প্রতি জীবে প্রতি পরমাণুতে প্রতিনিয়ত প্রতিষ্বনিত। 
এ এক আমিই ত জীবরূগী বহু আধারের মধ্য দিয়া বহু আমির 
ভাণ করিতেছে; এ এক আমির নাম আত্মা এবং বহুর ভিতর 
দিয়া প্রকাশ হওয়াটাই শক্তি। এই যে আত্মা এবং শক্তি, 
ইহাকে এক, ছুই বা বিশিষ্ট এক, যাহাই বলা হউক না কেন, 
বস্তুতঃ তাহাতে তোমার স্বরূপের কিছুই ক্ষতি বৃদ্ধি হয় না। 
এরূপ বিচার করিতে করিতেই একদিন তোমার যথার্থ স্বরূপ জীবের 
উপলব্ধিযোগ্য হইবে। বহুজন্মসঞ্চিতি অজ্ঞান-অন্ধকার পলায়ন 
করিবে। 

আচ্ছা, একবার তোমার এই আত্মশক্তি শব্দটার স্বরূপ বুঝিতে 
চেষ্টা করায় ক্ষতি কি? “আমি দেখিতেছি” ইহাতে দুইটি বস্ত 
পাইলাম; আমি এবং দর্শন-শক্তি। ইহা এক কি দুই, তাহার মীমাংসা 
স্ব স্ব বুদ্ধি অনুসারে প্রত্যেকেই করিয়া লইতে পারেন। তবে একট! 
কথা এই যে, ব্ৰহ্ম মায়া, পুরুষ প্রকৃতি, শিব দুর্গা, কৃষ্ণ রাধা প্রভৃতি 
শব্দ দ্বার! শক্তি ও শক্তিমান্গত ( বস্তুতঃ অভিন্ন হইলেও ) ভেদের 
উপচার করা হয়। যতক্ষণ সাধনা আছে, যতক্ষণ দেহ আছে, যতক্ষণ 
জগৎ আছে, ততক্ষণ উহা অদ্বৈত হইলেও দ্বৈতরূপেই প্রতীত হয়। 
ভাষার মধ্য দিয়া বুঝিতে ও বুঝাইতে হইলে, দ্বৈত ভাবটিই ফুটিয়া 
উঠে। যতক্ষণ ভাবা চিন্তা বা সাধনা আছে, ততক্ষণ এঁ শুকসারীর 
বিবাদ চলিবেই। শুক বলে-_“আমার কৃষ্ণ গিরি ধরেছিল” । সারী - 
বলে--“আমার রাধা শক্তি সঞ্চারিল, নইলে পারবে কেন”। মা 
আমার লীলাময়ী, যতক্ষণ লীলা করিবেন, ততক্ষণ অভেদে ভেদোপচার 
কল্পিত হইবেই। 
সে যাহা হউক, মা! তুমি আত্মশক্তিদ্বারাই সমগ্র জগৎ পরিব্যাপ্ত 
হইয়! রহিয়াছ। “ততমিদং জগদাত্মশক্ত্যা” । সর্বত্রই দেখিতে পাই_ 
একটা আমি, ও তাহার নান! ভাবে প্রকাশ। প্রত্যেক জীবে প্রত্যেক 
জীবাণুতে এ আত্মশক্তি_এঁ হর-গৌরী মূর্তি! এ রাধাকৃষ্ণের 
যুগলমুস্তি! ইহাই তোমার জগদ্যাপিনী আত্মণক্তি। মা! তোমার এই 
বহু মুদ্িকে_ জীব সন্তানগণকে বলিয়। দাও__হে জীব! তোমাদের 
মধ্যে যে আমিটার বিদ্যমানত! অনুভব কর, উহাই এ অন্ুুভবটাই 
আঁত্ম-_মা, আর এ আমির যতরকম কাৰ্য্য বা প্রকাশ পরিলক্ষিত 
হয়, উহাই শক্তি । এইরূপ একটু অভিনিবেশ সহকারে দেখিতে আরম্ভ 
করিলেই, জন্ম জীবন সার্থক হইবে, ভয় মৃত্যু বিষাদ চিরতরে পলায়ন 
করিবে। - 
“নিঃশেষদেবগণশক্তিসমূহমৃত্তা”__মা! আত্মশক্তিরপে তুমি 
জগৎময় পরিব্যাপ্ত রহিয়াছ, ইহ! তোমার সাধারণ মূর্তি; এ মূর্ত 
আমরা দেখিয়াও দেখি না, বুঝিয়াও বুঝিতে চাই না। তাই তুমি 

সন্তান স্নেহে বিহবলা হইয়া, মধ্যে মধ্যে অসাধারণ মৃদ্তিতে_ন্ স্ব 
ইষ্টযুত্বিতে আবিভূর্তি হইতে বাধ্য হও। উহা সমগ্র দেবগণের 
শক্তিসমষ্টি দ্বারা বিরচিত। মহিষাসুর-নিধন উদ্দেশ্টে এইরূপ বিশিষ্ট 
মূত্তিতে আত্মপ্রকাশ করিয়াছ। 
মাগো! যতক্ষণ জীবশক্তি বোধ থাকে, ততক্ষণ অজ্ঞান । 
তারপর দেবশক্তি বোধ হয়, উহার নাম জ্ঞান। আর যখন আত্মশক্তি- 
বোধ উদ্ভাসিত হয়, তখন উহা জ্ঞান অজ্ঞানের অতীত অনির্ববচনীয়। 
বোধ এই তিন স্তরেই বিচরণ করে। প্রথমে জীবেরই শক্তি বোধ 
হয়। অর্জন রক্ষণ ব্যয় ভোগ পাপ পুণ্য খ্যাতি প্রতিষ্ঠা এ সকলই 
যেন “আমি করি” এইরূপ জীবভাবীয় অভিমান যাবতীয় শক্তিকে 
আত্মসাৎ করিতে প্রয়াস পায়। তারপর পুনঃ পুনঃ দৈব প্রতিকূলতা 
দ্বারা সে অহঙ্কার বা অজ্ঞান চূর্ণ হইতে থাকে । তখন ধীরে ধীরে 
দেবশক্তির উপর বিশ্বাস আরম্ভ হয়। ক্রমে বুঝিতে পারে- শক্তি 
মাত্রেই দেবতা । ইহার নাম জ্ঞান। ইহাই বোধের দ্বিতীয় স্তর | 
অবশেষে এ দেবশক্তি যখন সমগ্টিভাবাপন্ন হইয়া অখণ্ডভাবে 
প্রকাশিত হয়, তখন জীব উহাতে পূর্ণভাবে আত্মদর্শন করিয়া, আত্ম- 
শক্তির সন্ধান পায়। ওঃ সেকি আনন্দ! কিপরিতৃপ্তি! মায়ে 
আত্মহারা হইলে, সাধক দেখিতে পায়_জগদ্রূপে আমিই অভিব্যক্ত। 
এ চন্দ্ৰ সূর্য্য জ্যোতিক্ষমগ্ুলী, প্রতিনিয়ত আমারই আরতি করিতেছে । 
আমারই ভয়ে গ্রহগণ স্ব স্ব কক্ষ হইতে বিন্দুমাত্র বিচ্যুত না হইয়া, 
অনাদিকাল হইতে বিচরণ করিতেছে । এই বায়ু আমারই ভয়ে 
প্রতিনিয়ত প্রবাহিত হইতেছে। এই শ্রোতন্ষিনী প্রতিদিন আমারই 
অঙ্গ প্রক্ষালিত করিতেছে। এই কুম্ুমরাশি আমারই পুজার জন্য 
্রন্ষুটিত হইয়া রহিয়াছে। কত বলিব! সবই যে আমি গো! 
আমি ছাড়া কোথাও কিছু নাই! সকলই আত্ম! সকলই শক্তি! 
সকলই মা! 
সেই যে আমার আমি-_অখিল দেব ও মহযিগণের পূজনীয়া মা ! 
নেই যে আমার তুমি, সেই যে আমার সে, তাহাকে তোমাকে 

So প্রণাম 


আমাকে “ভক্ত্যা নতাঃ ম্মঃ”। ভক্তিপূর্ববক প্রণাম করিতেছি। 
ভক্তি! কোথায় পাব মা! সেও ত তুমি! তোমাকে আত্মা বলিয়া 
বুঝিতে না পারিলে, আত্মদান না করিলে, প্রাণরূপে আদিয় না 
করিলে যে তুমি ভক্তিরূপে আত্মপ্রকাশ কর না মা! যাহারা 
ভ্ক্ত্যা নতাঃ হইতে পারেন, তাহারা ত বলপুর্র্বক তোর অক্কে 
আরোহণ করিবেন। কিন্তু আমরা যে মা “অভক্ত্যা নতাঃ:। নু 
ভক্তি যে কাহাকে বলে তাহাই জানিনা, কেমন করিয়া! ভালবাসিতে+777 
হয়, কেমন করিয়া তোমার চরণে আপনার প্রাণট! ঢালিয়া 
দিতে হয়, তাহাই জানিনা মা; আমাদিগকে কি কোলে তুলিয়! 
নিবি না মা! আশা আমাদের! ভরসা আমাদের ! শুধু তোর 
মুখের দিকে তাঁকাইয়া কত জন্মমৃত্যুর ঘাত প্রতিঘাত সহ্য করিয়া! | 
আনিতেছি। মাগো, কতদিনে তুই ভক্তিরূপে এ পাষাণবুকে 
ফুটিয়া উঠিবি, আমরাও “ভক্ত্যা নতা স্মঃ” বলিয়া! জীবত্বের পরপারে 
চলিয়া যাইব। প্রভু, পিতা, মাতা, সখা, সুহৃদ্‌, বন্ধু, স্বামী, গুরু, 
সকলই তুমি। একাধারে আমার সকল ভালবানা৷ সকল আকর্ষণ | 
অপহরণ করিয়! তুমিই বসিয়া! আছ। জগতে আত্মীয়গণ আমার | 
মুখের দিকে তাকাইয়! তবে আমাকে ভালবাসে । আমি যদি 
তাহাদের অভিপ্রায় অনুসরণ করিতে পারি, তবেই জগতের আত্মীয় 
গণের ভালবাসার অধিকারী হই। কিন্তু তুমি তোমারই প্রাণের 
টানে আমায় ভালবাস। তুমি যে আত্মা ! তুমি যে প্রাণ! তোমার 
সে অলৌকিক ভালবাসা কবে বুঝিতে পারিব? কবে আমরা 
ভক্তিরূপিণী তোমার আবির্ভাব দেখিয়! ধন্য হইব? 

মাগোঁ, ভক্তি নাই! তথাপি তোমাকে প্রণাম করিতেছি। 
“অভজ্ত্যা নতাঃ স্ম£_নমো নমস্তেইস্ত সহঅকৃত্বঃ পুনশ্চ ভূয়োইপি নমো 
নমস্তে । নমঃ পুরস্তাৎ অথ পৃষ্ঠতস্তে, নমোইস্ত তে ্র্বত এব সর্ব” । 
নাও মা, ভক্তিহীন কাঙ্গাল সন্তানের প্রণাম নাও! 

“বিদধাতু শুভানি সা নঃ”__আমাদের মঙ্গল বিধান কর। আমার 
একার নহে, আমাদের সকলের__এই বিশ্ববাসী সকলের মঙ্গল বিধান 

কর মা। বিশ্বময় সকলেই তোমার মঙ্গল আবীর্ধ্বাদ লাভ করুক, 
বিশ্বের অমঙ্গল দূরীভূত হউক! বিশ্বপ্রসবিনী মা আমার, দাও 
আশীৰ্ব্বাদ, দাও বর, তোমার সন্তানগণ সকলেই সত্য ও প্রেমরূপ 
যথাৰ্থ মঙ্গল লাভ করিয়া, অমন্গলের হাত হইতে চির-পরিত্রাণ লাভ . 
" করুক! মা মা মা আমার! 

যস্যাঃ প্রভাবমতুলং ভগবাননন্তে 
ব্রহ্ম! হ্রশ্চ নহি বক্ত,মলং বলঞ্চ | 

সা চণ্ডিকাখিলজগৎ পরিপালনায় 
নাশায় চাশুভভয়স্ত মতিং করোতু ॥৩॥ 


অনুবাদ । যাহার অতুলনীয় প্রভাব ও বলের বিষয় বর্ণনা! 
করিতে, ভগবান্‌ অনন্ত ব্রহ্মা এবং মহেশ্বর পর্য্যন্ত অসমর্থ ; সেই দেবী 
চণ্তিকা অখিল জগৎপরিপালন এবং অশুভভয় বিনাশের জন্য 
মতি করুন । 

ব্যাখ্যা । মা | সহত্রশীর্য অনন্তদেব, চতুরানন ব্রহ্মা! এবং পঞ্চানন 
হর, ইহারাও তোমার অতুলনীয় প্রভাব এবং বলের বিষয়, বাক্যদ্বার! 
নির্দেশ করিতে পারেন না। যদিও ইহারা সর্বজ্ঞ সর্ববশক্তিমান্‌ 
পরমেশ্বর, তথাপি তোমার প্রভাব প্রকাশ করিতে অসমর্থ কেন? 
মাগো তোমার প্রভাব ও বলের বিষয় সম্যক্রূপে অবগত হইতে হইলে, 
তোমাতেই মিলাইয়া যাইতে হয়। তোমাতে যতক্ষণ পূর্ণভাবে মিলাইয়া 
যাইতে না পারা যায়, ততক্ষণ কিছুতেই তোমার মহত্বের উপলব্ধি হয় 
না । আবার বাক্য ও মন থাকিতে তোমাতে মিলিত হওয়া যায় না । 
অথবা তোমাতে মিলিত হইলে-_বাক্যের সহিত মন নিবন্তিত হইয়া 
পড়ে। তারপর যখন পুনরায় বাক্য ও মনের রাজ্যে ফিরিয়া আসে, 
তখন তোমার অতুলনীয় মহত্ব হইতে অনেক দূরে আসিয়। পড়িতে হয়, 
সুতরাং কেহই তোমার প্রভাব অবগত হইতে পারে না, তোমার স্বরূপ 
নির্ণয় করিতে পারে না। মা! তুমি যে মনোবাণীর অগৌচর। 

২৮২ অচিন্তনীয় প্রভাব 


মাগো! ব্ৰহ্মা বিষ্ণু মহেশ্বর তোর জ্যেষ্ঠ পুত্র । তাহারা তোর 
প্রভাব, তোর মহত্ব উপলব্ধি করিবার যোগ্য পাত্র। তাই তাহার! তোর 
অচিন্তনীয় মহত্ব অনুভব করিয়া বর্ণনা করিতে বিমুখ হইয়াছেন, মৌন 
হইয়াছেন। কিন্তু আমরা নিতান্ত অর্ববাচীন, তোর সর্বকনিষ্ঠ পুত্র, 
আমাদের ক্ষুদ্র বুদ্ধিতে তোর মহত্বের যতটুকু প্রতিবিশ্ব পড়িয়াছে, বুঝি 
বা না বুঝি, তাহা! নির্ধিবচারে লোকের কাছে গাহিয়া বেড়াইব। শিশু- 
পুত্র মায়ের মহত্ব কিছুই জানে ন! ; তরু সকলের কাছে আপন মায়ের 
গৌরবকাহিনী বলিয়া বেড়ায় । আমরাও ম! তেমনি তোমার প্রভাব- 
কাহিনী ঘাটে পথে নির্ধিবচারে বলিয়া বেড়াইব। আর কিছু ন! হউক 
_ অসদ্বাক্য উচ্চারণজনিত এ বিতুষ্ট রসন! পবিত্র হইবেই। 

শুন সাধক, আমার মায়ের প্রভাব । এই যে স্বর্য্যটি দেখিতে 
পাইতেছ, উহ! আমাদের বাসভূমি বসুন্ধরা অপেক্ষা প্রায় চৌদ্দলক্ষ 
গুণ বৃহৎ। এই পৃথিবীর ন্যায় ইহা অপেক্ষা ক্ষুদ্র বৃহৎ আরও 
কতকগুলি গ্রহ (মঙ্গল বুধ শুক্ৰ প্রভৃতি) এ সূর্যের আকর্ষণে আকৃষ্ট 
হইয়া, উহার চারিদিকে প্রতিনিয়ত ভ্রমণ করিতেছে। প্রত্যেক গ্রহের 
আবার কতকগুলি করিয়া উপগ্রহ আছে। এই সমুদয় গ্রহ উপগ্রহ 
সমন্বিত সূৰ্য্যের নাম সৌরজগৎ । আবার রাত্রিকালে আকাশে যে 
অগণিত নক্ষত্র দেখিতে পাও, উহার এক একটা নক্ষত্রই এক একটা 
সুবৃহৎ সৌরজগৎ। এই অসংখ্য সৌরজগৎ কোন্‌ অনাদি কাল হইতে 
কোন্‌ অলক্ষ্য কেন্দ্রলক্ষ্যে অনবরত দ্রতবেগে ধাবিত হইতেছে । সেই 
যে মহাশুন্য, যেখানে এই অসংখ্য সৌরজগতের অবিশ্রান্ত দ্রুতগতি 
নিষ্পন্ন হইয়া, আরও কত অবশিষ্ট রহিয়াছে, তাহার ইয়ত্তা হয় না__ 
সেই যে মহাশুন্য, যে এতবড় বিরাট ব্রহ্মাগুটাকে বুকে করিয়া ধরিয়া 
রাখিয়াছে, সেই যে আমাদের মা গো! আমাদের মায়ের বক্ষে এই 
অনন্ত কোটি ব্ৰহ্মাণ্ড অনাদি কাল হইতে অনবরত দ্রুতবেগে ধাবিত 
হইতেছে'। দেখ সাধক, আমার মাকে একবার দেখ। 

আবার এইরূপ অচিন্তনীয় অতুলনীয় প্রভাবসমহ্বিতা হইয়াও কোন 
পৃথিবীর কোন্‌ সুদূর প্রাস্তস্থিত একটা ক্ষুদ্রতম পরমাণু কিরূপ 

মৃত্যু-ভয় 


ভাবে স্ুবিন্যস্ত হইলে, অতি সত্বর মায়ের অঙ্গে চিরতরে মিলিত হইতে 
পারে, তাহার সুব্যবস্থা করিতেছেন । কোথায় কোন্‌ ক্ষুদ্রতম কীটাণুর 
হৃদয়ে একটু মাতৃ-সন্বেদন ফুটিয়া উঠিল, কোথায় কোন্‌ কীটাণুর একটা 
দীর্ঘনিশ্বাস নিপতিত হইল, এই সকল যিনি স্থির দৃষ্টিতে দর্শন 
করিতেছেন, এবং অতিশয় তৎপরতার সহিত স্বয়ং তাহার যথাকর্তব্য 
বিধান করিতেছেন, তিনি__সেই তিনি আমাদের মা গো। 
আবার যখন তাহার ইচ্ছা হইবে, ঠিক সেই মুহূর্তেই, এত বড় 
অচিন্তনীয় ব্যাপার, ইন্দ্রজালের মত কোথায়_.কোন্‌ অব্যক্তক্ষেত্রে 
অদৃশ্য হইয়া যাইবে। এত বড় ত্ৰহ্মাণ্ডের স্ষ্টি-স্থিতি-প্রলয় ধাহাঁর চক্ষুর 
নিমেষে নিষ্পন্ন হয়, সেই যে আমাদের মা গো! ইহা ছাড়! মায়ের 
আরও একটা অচিস্তনীয় প্রভাব. দেখিতে পাওয়া যায়__আজ যে 
দুরাচার মূঢ়, কিছুদিন পরেই সে পুণ্যবান্‌ জ্ঞানী। ইহা যিনি 
করিতে পারেন. অনন্ত ব্রহ্মাণ্ডের স্ষ্টি-স্থিতি-প্রলয় তাহার নিকট : 
অতি তুচ্ছ নয় কি? 
সে যাহা হউক, “সা চণ্ডিকা”_সেই চণ্ডিকা মা তুমি! যাহার 

প্রভাবে ব্ৰহ্মত্ব বিষ্ণুত্ব শিবত্ব পৰ্য্যন্ত নিমেষমধ্যে প্রলয়ের অতল গহ্বরে 
লুক্কায়িত হয়, সেই চণ্ডিকা তুমি মা! একবার “অখিলজগৎ 
পরিপালনায় অশুভভয়ন্ত নাশায় চ মতিং করোতু”। এই অখিল 
জগৎকে পরিপালন এবং অশুভভয় বিনাশের উপযোগিনী বুদ্ধির 
অনুপ্রেরণা কর। অখিল জগৎ পরিপালন করিতে হইলে, অশুভভয়ের 
বিনাশ করিতে হয়। অশুভ শব্দের অর্থ মৃত্যু, তজ্জন্য যে ভয় 
তাহাকেই অণুভভয় কহে। মাগো ! চাহিয়া দেখ_-এই জগৎ সৰ্ব্বদা 
সৃত্যুভয়ে ভীত। দেখ মা, প্রত্যেক প্রাণীর হৃদয়ে মৃত্যুভয় কিরূপ 
আধিপত্য করিতেছে মৃত্যুভয়রূপ মহাঁপিশীচ, জীবের বুকের রক্ত 
প্রতি পলে কিরূপ শোষণ করিতেছে। জগত্ময় যত কোলাহল শুনিতে 
পাও, উহা এ মহাঁপিশাচের তীব্র চীৎকার যাহাতে কর্ণরন্ধে প্রবিষ্ট না 
হয়, তাহারই জন্ত। অর্জন রক্ষণ আহার নিজৰ! ভোগ বিলাস যত কিছু 
সকলই এ মৃত্যুভয়কে চাপা দিয়! ক্ষণিক কাষ্ঠ হাসির আয়োজন মাত্র 

২৮৪ অভয়দান 


মা! জগতময় এই যে মৃত্যুর করাল ছায়া নিপতিত হইয়| রহিয়াছে, 
ইহা অপসারিত করিবার মত বুদ্ধির অনুপ্রেরণা কর। অভয়! মা 
আমার! জগতের মৃত্যুভয় বিদূরিত কর। অমৃতময়ী মা আমার ! 
জগতের মৃত্যুভয় দূর কর। মা! তুমিই ত অভয় অমৃত সত্য পরমাস্মা! 
মৃত্যু এবং অমৃত, দুইটাই ত তোমার হাতের ক্রীড়া যন্ত্র! তাই 
তুমি সত্য, তাই তুমি অভয়। মা! জগতে একবার এই 
অভয় সত্য মদ্ঠিতে দাড়াও ! জগৎ পরিপালন কর। অমৃতধারায় 
মৃত্যুভয় দূর হইয়া যাউক। জীবজগৎ তোমার সত্যমণ্তি দেখিয়া 
অভয় হউক। জ্ঞানামৃত পান করিয়া অমর হউক । ওগো-সৃত্যু- 
ভয় নামে যে একটা! কিছু আছে, এ কথাটা জগৎশুদ্ধ লোক ভুলিয়া 
যাউক। তুমি সকলের প্রাণে প্রাণে বলিয়া দাও “মৃত্যু বলিয়া 
কিছু নাই। জীব! তোমরা অমৃতের সম্তান। অমৃতময় মাতৃ-বক্ষে 
তোমাদের অবস্থান। তোমাদের এ মৃত্যুবোধটা অজ্ঞানকল্পিত, মিথ্যা । 
আমি তোমাদের অভয়া মা, তোমরাও নিত্যনির্ভয় স্বাধীন সন্তান” । 
মাগো, প্রতি জীবের মর্ম্মে মর্মে এই বাণী ধ্বনিত করিয়৷ দাও। 
সকলেই বুঝিয়া লউক-_-আমরা অভয়, আমরা অমৃত! আর এ 
জগতের শোক দুঃখের হাহাঁকার.কাতর চীৎকার শোনা যায় না মা। 

আমাদের বুদ্ধি প্রতিনিয়ত বহুত্ব দ্বারা স্পন্দিত তাই আমরা 
চিরদিন মৃত্যুভয়ে শঙ্কিত, শোকে দুঃখে উৎগীড়িত। আমাদের বুদ্ধিতে 
কবলে আত্মাহুতি দেই। বুদ্ধিতে যে একমাত্র অমৃতন্বরূপিণী তুমিই 
প্রতিবিদ্বিতা রহিয়াছ ইহা ন! বুঝিয়া, আমরা তোমার দিকে 
. না চাহিয়া! বনুত্বের পশ্চাৎ ধাবিত হই, তাই বার বার মৃত্যুযাতনা 


ভোগ করি। কিন্ত এবার আমাদের মতি যেন তোমাতেই নিয়ত 


মুগ্ধ থাকে। 

বুদ্ধিই মায়ের পীঠ ২৮৫ 


যা শ্রীঃ স্বয়ং স্থকৃতিনাং ভবনেথলন্মনীঃ 
.পাপাত্মনাং কৃতধিয়াং হুদয়েষু বুদ্ধিঃ। 

শ্রদ্ধা সতাং কুলজনপ্রভবস্ত লজ্জা 

তাং ত্বাং নতাঃ স্ম পরিপালয় দেবি বিশ্বমূ ॥৪॥ 


অনুবাদ । যিনি স্বয়ং সুকৃতিশালী জনগণের ভবনে শ্রী, 
পাপাত্মাদিগের ভবনে অলম্ধ্রী, বিবেকিগণের হৃদয়ে বুদ্ধি, সঙ্জনগণের 
অন্তরে শ্রদ্ধা, এবং সৎকুলসম্ভূত জনগণের হৃদয়ে লজ্জারূপে বিরাঁজমানা! 
সেই তোমাকে আমরা প্রণাম করি। হে দেবি! তুমি এই বিশ্ব 
পরিপাঁলন কর। 

ব্যাখ্য।। বাহার! সুকৃতিশালী, তাহাদিগের ভবনে তুমি শ্রী 
অর্থাৎ এখবর্য্যরপে বিরাজিতা। কেবল ধনরত্বাদিকেই এঁশ্বর্য্য বলে না, 
ইচ্ছার অনভিঘাতই যথার্থ এঁশ্বর্য্য । ইহা! বুদ্ধিসত্ব নির্শ্বলতার বহির্লক্ষণ। 
এ দেশে তান্ত্রিক পুজাদিতে এম্বরয্য অনৈশ্বর্য্য বৈরাগ্য অবৈরাগ্য ধর্ম 
অধৰ্ম্ম জ্ঞান এবং অজ্ঞান এই আটটা গীঠদেবতা পূজার বিধান দেখিতে 
পাওয়া যায়। এ আটটা বুদ্ধির ধর্ম! বুদ্ধিই যথার্থ মায়ের গীঠ। 
. বুদ্ধিতত্বেই মায়ের অধিষ্ঠান। পুজা অর্চনা আরাধনা উপাসনা যাহা 
কিছু সকলই এই বুদ্ধি পর্য্যন্ত । তাই পূর্ববমন্ত্রে বল! হইয়াছে “মতিং 
করোতু”। বুদ্ধি নির্মল হইলেই জীব স্ুকৃতিশালী হয়, স্ুকৃতিশালী 
হইলে শী বা এঁখৰ্য্য লাভ হয়_ অর্থাৎ ইচ্ছার অনভিঘাত হয়। তাহার 
ফলে বৈরাগ্য ধর্ম্ম ও জ্ঞান লাভ হয়, জীব মোক্ষপদবী লাভ করে। মা! 
এইরূপে তোমার শ্রীম্তির প্রকাশ স্থকৃতিশালী জনগণের ভবনেই 
পরিলক্ষিত হয় । 

মা! আবার যাহার পাপাত্ম-_পাপবুদ্ধি তাহাদের ভবনে তুমিই 
আবার অলক্মীরূপে বিরাজিতা। অলঙ্মী--অনৈশ্বর্য্য, অর্থাৎ ইচ্ছার 
অভিঘাত। যতদিন জীবের বাসনা অপূর্ণ থাকে, ততদিন বুঝিতে 
হইবে__বুদ্ধিতে পাপ আছে। পাপ শব্দের অর্থ সঙ্কোচ বুদ্ধি 
যতদিন কেবল রূপরসাদি বিষয় প্রকাশ করিয়াই চরিতার্থ থাকে, ততদিন 

২৮৬ বুদ্ধির দ্বিবিধ প্রকাশ 


উহা রজস্তমঃ কর্তৃক মলিনীকৃত, তাই সঙ্কুচিত, তাই পাপ । বুদ্ধি 
মলিন থাকিলেই অলক্্ী বা অনৈশ্ব্য্যের রাজত্ব। অনৈশর্য্য হইতেই 
অধৰ্ম্ম অবৈরাগ্য এবং অজ্ঞান আঁসে। 

পাপ পুণ্য এই বুদ্ধিপ্য্ন্তই। ইহার উপরে আর পাপ পুণ্য নাই। 
ধৰ্ম্মাধৰ্ম্ম, জ্ঞানাজ্ঞান, বৈরাগ্য ভোগ, সিদ্ধি অসিদ্ধি, সকলই এই বুদ্ধি 
পর্য্যন্ত । জগতে যাহ! পাপ পুণ্য নামে পরিচিত, তাহা আপেক্ষিক 
মাত্র । একের পক্ষে যাহা পাপ, অন্যের পক্ষে হয়ত তাহাই পুণ্য। এক 
অবস্থায় যাহা পাপ, অন্ত অবস্থায় হয়ত তাহাই পুণ্য । সুতরাং 
জাগতিক পাপ পুণ্যের বিচারে স্বাস্থ্য ও সমাজস্থিতির দিকেই প্রধান 
ভাবে লক্ষ্য পরিলক্ষিত হয়। আধ্যাত্মিক পথের কণ্টকসমূহ উন্মুক্ত 
করাই পাপপুণ্য-বিচারের প্রধান উদ্দেশ্য । যাহা হউক, এইরূপ বিচার 
করিতে করিতে একদিন জীব বুদ্ধিসত্বে উপনীত হয়। তখন পাপপুণ্য 
সম্বন্ধে যে জ্ঞান লাভ হয়, উহ! আপেক্ষিক নহে-_সর্ধ্বদেশে সৰ্ব্বকালে 
সর্ববাবস্থায় প্রযুজ্য। 

বুদ্ধিতে দ্বিবিধ প্রকাশ বিদ্ধমান। এক ইন্দ্িয়কর্তক আহত বিষয়ের 
প্রকাশ, অন্ত পরমাত্মার প্রকাশ । ইহার প্রথমটা পাপ, দ্বিতীয়টা 
পুণ্য । বৈষয়িক প্রকাশে বুদ্ধির সঙ্কোচ হয়, কিন্তু পরমাত্মার প্রকাশে 
উহার প্রসার হয় । তাই বলিয়াছিলাম, পাঁপ- সঙ্কোচ, পুণ্য__প্রসার। 
ফুল বলিয়া ফুলটি গ্রহণ করিলে, বুদ্ধির সঙ্কোচ হয়। কিন্ত 
উহাকে মা বলিয়া প্রাণ বলিয়া গ্রহণ করিলে, বুদ্ধির প্রসার হয়। 
ব্যবহারিক পাপ পুণ্যও এই বুদ্ধির সঙ্কোচ প্রসারের উপরই অধিকাংশ 
ব্যবস্থাপিত। বুদ্ধির সক্কোচের নামই অজ্ঞান; অজ্ঞান হইতে অনৈশর্খ্য 
হয়_কামনা অপূর্ণ থাকে। কামনা পূর্ণ না হইলে, বৈরাগা আসিতে 
পারে না। সুতরাং দেখিতে পাই-বুদ্ধির একদিকে শ্রী, অন্যদিকে 
অলঙ্গমী। একদিকে জ্ঞান ধৰ্ম্ম এঁখর্য্য ও বৈরাগ্য, অন্যদিকে অজ্ঞান 
অধৰ্ম্ম অনৈ্বর্য্য ও অবৈরাগ্য । এ 

মা! এই উভয়রূপেই যে তুমি বিরাজিতা, ইহা যাহারা বুঝিতে 
পারে, তাহারাই “কৃতী” হয়! তাই তুমি “কতবিযাং হাদয়েু বুদ্ধি” । 

মায়ের বিভিন্ন প্রকাশ ২৮৭ 


তাই ব্ৰাহ্মণগণ ত্ৰিসন্ধ্যায় “ধিয়োয়োনঃ প্রচোদয়াৎ” বলিয়া বিশুদ্ধ 
বুদ্ধিরপে প্রকাশিত হইবার জন্য কাতর প্রাণে প্রার্থনা করিয়া! 
থাকেন। মাগো, বুদ্ধিতে পৌছিতে পারিলেই যে জীবের সব লাভ 
হয়, সকল অভাব চিরতরে দূরীভূত হয়; তাই ত সমগ্র জীব-জগতের 
বুদ্ধিসত্ব উন্মেষের জন্য তোর রাতুল চরণে এই প্রার্থনা--“ধিয়োয়োনঃ 
প্রচোদয়াৎ”। 

“শ্রদ্ধা সতাং”-_বীহারা সৎএর সন্ধান পাইয়াছেন তাঁহাদের হৃদয়ে 
শ্রদ্ধারপে__গুরুবেদান্তবাক্যে দৃঢ়প্রত্যয়রূপে, তুমিই মা নিত্য 
অধিষ্ঠিত । যাহারা এই নিয়ত পরিবর্তনশীল বিনশ্বর বহু বস্তুর 
মধ্যেও এক অখণ্ড অপরিণামী নিত্য সত্তার সন্ধান পাইয়াছেন, 
. তাহারাই যথার্থ সজ্জন। পূর্ব্বোক্তরপ কৃতধী হইলেই জীব সৎএর 
সন্ধান পায়। যে উপায়ে উহ! হয়, তাহা শ্রদ্ধা গুরুবাক্যে 
শাস্বাক্যে পর্বতের মত অটল বিশ্বাস । মাগো, যাহাদিগকে 
তুমি সৎ কর, তাহাদিগের হৃদয়ে তুমিই অদ্ধারূপে অবস্থান 
করিয়া, অসতের পরপারে লইয়া যাও। ইহাই তোমার মাতৃত্ব ৷ 

“কুলজনপ্রভবস্ত লজ্জা”__সৎকুলসম্ভূত জনগণের হৃদয়ে মা তুমি 
লঙ্জারূপে অবস্থিত৷। অকার্য্যবৈমুখ্যই লজ্জা । এই জগতে সজ্জনগণ 
যে নিন্দিত কৰ্ম্ম করিতে লজ্জা বোধ করেন, সেই লজ্জারূপে তাহাদের 
হৃদয়ে তুমিই মা নিত্য অধিষ্ঠিত । আবার পক্ষান্তরে যাহারা সৎএর 
সন্ধান পাইয়াছেন, যাহারা বিষয়রূপ কুলে বিচরণ করিয়াও অকুলের 
সন্ধান পাইয়াছেন, একমাত্র অখণ্ড সত্তা উপলব্ধি করিয়াছেন, তাহারা 
তোমাকে যাবতীয় কর্ম্মের অতীত বলিয়া বুঝিতে পারেন, তাই সর্ব্বতঃ 
নিলিপ্তা তোমাতে কোনরূপ কর্তৃত্ব অর্পণ করিতে সঙ্কুচিত হয়েন। 
ইহাই তাহাদের অকার্য্যবৈমুখ্যরূপ লজ্জা । 

“তাং ত্বাং নতাঃ স্ম*-_সেই তোমাকে আমরা প্রণাম করিতেছি। 
মা! তুমি আমাদের হৃদয়ে শ্রী অলন্মী বুদ্ধি ও লজ্জারপে প্রতিনিয়ত 
আত্মপ্রকাশ করিয়া থাক । তুমি অনৃষ্ঠা অগ্রাহ্াা অস্পৃশ্য হইয়াও এ 
সকল রূপে নিয়তই আমাদের হৃদয়ে আবিভূ্ত হইয়া থাক । মাগো! 

২৮৮ জগৎ পরিপালন 


তোমার চরণে আমর! প্রণত হইতেছি। শুধু মুখে নয়, কায়মনেও 
তোমার চরণে সর্ববতোভাবে অবনত হইতেছি। 

“পরিপালয় দেবি বিশ্বম”_তুমি এই বিশ্বকে পরিপালন কর। 
মাগো! তুমি যে এই বিশ্বকে যথার্থ ই পরিপালন করিতেছ, বিশ্ববাসী 
জীবমাত্রেই যে তোমার ন্েহময় অঙ্কে অবস্থিত, এই বিশ্বাস এই 
গ্রবজ্ঞান আমাদের হৃদয়ে-_প্রতি জীবন্ৃদয়ে উদ্দীপিত কর। তোমার 
স্সেহের সন্তানগণ যে ত্রিতাপ জ্বালায় জর্জরীভূত ! দুর্ভিক্ষ মহামারী 
অকালমৃত্যুর কঠোর সম্পেষণে ছিন্নমর্ম্ম! ওগো, তাহারা যে 
নিত্যানন্দময়ীর অঙ্কে পালিত হইয়াও, বিষাদে ভয়ে ভ্রিয়মান হইয়া 


রহিয়াছে, তুমি ইহা বিদুরিত কর। তুমি গুরুরূপে প্রতি জীবহৃদয়ে 


আবিভূ্তি হইয়| জীবের অজ্ঞান দূর করিয়া দাও, জীব বহুদিনের 
অজ্ঞান-কল্পিত দুঃখের পেষণ হইতে পরিত্রাণ লাভ করুক। ইহাই ত 
তোমার যথার্থ জগৎপরিপালন ! নতুবা জগৎ পরিপালন করিতে 
বলার অন্য সার্থকত। কি? তুমিই জগদাঁকারে আকারিতা, আবার 
তুমিই জগতের স্থষ্িস্থিতিপ্রলয়কত্রা ; সুতরাং তুমি যে জগৎ 
পরিপালন করিতেছ ও করিবে, ইহ্‌! বলাই বাহুল্য । 

মা! সত্যই যে আমরা নিরাশ্রয় নহি, ইহ! আমাদিগকে বুঝাইয়া 
দাও। আমরা যে দুঃখে ভয়ে প্রবলের অত্যাচারে উৎগীড়িত হইয়া 
আপনাদিগকে নিতান্ত নিরাশ্রয় মনে করিয়া, একান্ত অবসাদগ্রস্ত 
হইয়া পড়ি, আমাদের এই ভাবটা দূর কর মা! সত্যই যে তুমি 
বিশ্বপালনকত্রারূপে নিয়ত আমাদিগকে বক্ষে ধরিয়া রাখিয়াছ, ইহা 
আমাদিগের মর্মে মৰ্ম্মে যথার্থরূপে উপলব্ধি করিবার সামর্থ্য দাঁও। 

রূপের স্বরূপ কি ২৮৯ 


কিং বর্ণয়াম তব রূপমচিন্ত্যমেতৎ 
কিঞ্চাতিবীর্য্যমন্ত্রক্ষয়কারি ভুরি | 
কিঞ্চাহবেযু চরিতানি তবাতি যানি 
সৰ্ব্বেষু দেব্যস্থরদেবগণাদিকেযু ॥ ৫ ॥ 


অনুবাদ । হে দেবি! তোমার অচিস্তনীয় রূপের বিষয় কি 
বর্ণনা করিব? অগণিত অন্ুরক্ষয়কারী তোমার প্রভূত বীৰ্য্য, রণক্ষেত্রে 
প্রকটিত তোমার অলৌকিক চরিত্র, এ সকলই অন্ুরগণকে ও 
'দেবতাগণকে অতিক্রম করিয়াছে । 

ব্যাখ্য।। মা তোমার রূপ অবর্ণনীয় এবং অচিন্তনীয় ৷ যথার্থই 
তোমার রূপকে আমরা বাক্যদ্বার! বর্ণনা করিতে, অথবা মন ছারা 
ধারণ! করিতে পারি না। দৃশ্যমান পদার্থমাত্রেরই একটা রূপ আছে, 
ইহা আমরা বুঝিতে পারি; কিন্তু এ রূপ বস্তুটি যে কি, তাহা ভাষায় 
ব্যক্ত করিতে পারি না, মনে মনে চিন্তাও করিতে পারি না। আমরা 
যাহাকে রূপ বলি বা বুঝি, তাহা ত বাস্তবিক রূপ নহে-_আকৃতিমাত্র। 
গোলাকার চতুক্ষোণ ত্রিকোণ লাল নীল শুভ্র কঠিন কোমল তরল 
উচ্চ নিয় ইত্যাদি বহুবিধ শব্দ দ্বারা আমরা রূপবস্তুটিকে বুঝিতে বা 
ব্যক্ত করিতে প্রয়াস পাই বটে ; বাস্তবিক উহাতে রূপের কিছুই ব্যক্ত 
হয় না, আকার বা গঠনের কিয়ৎ অংশ মাত্র ব্যক্ত হয়। রূপ শব্দটি 
বুঝিতে গিয়া, আমরা যে সুন্দর ও কুৎসিৎ এই দুইটি শব্দ প্রয়োগ 
করি, এ দুইটি শব্দও আকৃতিকে লক্ষ্য করিয়াই প্রযুক্ত হয়। বাস্তবিক 
রূপ রূপই। উহাতে সুন্দর কুৎসিৎ কিছুই নাই। রূপ এক ব্যতীত 
ছুই নাই। এই বিশ্ব রূপসাগরেই ভাসিতেছে। এ রূপের স্বরূপ যে 
কি, তাহ! কিরূপে প্রকাশ করিব, যাহা ভাষায় প্রকাশ করা যায় না, 
তাহা চিন্তারও অতীত। অথচ রূপ নাই, ইহা বলিবার উপায় নাই। 
সনে হয়__-আমরা সর্বদা রূপই দেখিতেছি। যাহা দেখি তাহা কিন্তু 
রূপ নহে- আকার । এক অখণ্ড রূপসাগরে কতগুলি নাম ও আকার 
ফুটিয়া রহিয়াছে। আকারগুলি যে রূপ ব্যতীত অন্য কিছু নহে, ইহা 

২৯০ রূপাতীত বূপসাগর 


যেন বুঝিয়াও বুঝি না। এই আকারগুলিই বেদাস্তপ্রতিপান্ধ নাম 
ও রূপ। বান্তবিকই যখন আমরা রূপের দিকে লক্ষ্য করি, তখনই 
সৰ্ব্বেন্দিয়াগম্য একটা মহাঁসত্যক্ষেত্রে উপনীত হই । সে যে কি, তাহা 
যথাৰ্থ ই বাক্য ও চিন্তার অতীত । 

মা! পক্ষান্তরে যদি ধরিয়া লই যে, আমরা যাহাকে সৌন্দর্য্য 
বলিয়া বুঝি, উহাই তোমার রূপ ; তাহা হইলেও উহা চিন্তার অতীত 
হইয়া পড়ে। চন্দ্র পদ্মে কামিনীর কমনীয় মুখমণ্ডলে, অর্ধন্কুটবাক্‌ 
পুত্র কন্যার মুখে যে সৌন্দর্য্যবিন্দু দেখিয়া আমরা মুগ্ধ হই, যে 
সৌন্দর্য্য-সিন্ধুর একবিন্দু এত যুগ্ধকর, না জানি সেই রূপের সিন্ধু তুমি 
কত প্রাণারাম-__কত মুগ্ধকরী ! মাগো এই ব্যষ্টিরপ এই বিনশ্বররূপ, 
ইহাই যদি আমাদিগকে অন্ধ করিয়া রাখিতে পারে_ তোমার দিকে 
তাকাইতে না দিতে পারে, তবে সমষ্টি রপময়ী তোমাতে যাহারা মুগ্ধ, 
তাহারা যে জগতের রূপকে অকিঞ্চিৎকর বোধে পরিত্যাগ করিবে» 
তাহাতে আর বিচিত্রতা কি? মাগো তুমিই ত “সাক্ষাৎ-মন্মথমন্মথঃ ৷” 
যাহারা তোমার এই অপরূপ রূপসাগরে ডুব দিতে পারিয়াছেঃ 
আত্মহারা হইতে পারিয়াছে, তাহারা জানে_ কুৎসিৎ বলিয়া কিছু 
নাই, নিন্দিত বলিয়া কিছুই নাই, সবই রূপময় সবই সুন্দর ; মা মা! 
সে কি লোভনীয় অবস্থা ! 

মাগো, কিরূপে তোমার সেই রূপাতীত রূপসাগরে অবগাহন করা' 
যাইতে পারে, এন্থলে তাহারও আভাস দেওয়! যাইতেছে । রূপের 
পাঁচটি অবস্থা । প্রথমতঃ স্থুলরূপ অর্থাৎ আকার । দ্বিতীয়তঃ চক্ষু 
অর্থাৎ দৃক্শক্তি। চক্ষুতেই রূপজগতের লুক্ষপ্রকাশ। তৃতীয় রূপতন্মাত্র 
ইহা রূপের সুক্মতর প্রকাশ । চতুর্থ অস্মিতা অর্থাৎ রূপের বোধন্বরূপ । 
: ইহা রূপের সুন্মতম প্রকাশ । এইস্থানে উপনীত হইলে, রূপ যে 
একপ্রকার বোধ ব্যতীত অন্য কিছুই নহে, ইহার উপলব্ধি হয়। 


এতব্যতীত রূপের আরও একটি অবস্থা আছে, উহা পুরুষার্থ ৷ পুরুষের 


অর্থাৎ বিশুদ্ধ বোধস্বরূপ পরমাত্মার ভোগ সম্পাদন করে বলিয়াই ইহার 


নাম পুরুষার্থ। উহাই রূপের পঞ্চম অবস্থা বা অতি সুন্ম্তম স্বরূপ । 

প্রথমে সত্যবোধে স্থুলরূপকে অর্থাৎ যে কোন পদার্থের 
আকৃতিকে মা বলিয়া ধরিলেই, রূপের দ্বিতীয় স্বরূপ দৃক্শক্তি উদ্ভাসিত 
হয়। বিশ্বময় একট! দৃক্‌ বা দর্শন শক্তিই যে যথার্থ রূপের স্বরূপ, 
তাহা বোধ হইতে থাকে । তারপর উহাতে আবার সত্যবোধ করিয়া 
মা মা বলিয়। কেন্দ্রাভিযুখে অগ্রসর হইলেই রূপতন্মাত্রে উপনীত হওয়া 
যায়। উহা! অতি সুন্ম_-জ্ঞানময় রূপ আকাশীয়ভাব, অথচ অতি 
লোভনীয়, অতিশয় প্রাণারাম । তারপর আরও মা মা বলিয়া অগ্রসর 
হইলে মা এমন স্থানে উপনীত করেন, যেখানে আমার আমিটাই 
রূপময় বলিয়া বোধ হইতে থাকে । আমিত্ব যে রূপ ব্যতীত আর কিছু 
নহে, এইরূপ উপলব্ধি যখন আসিতে থাকে, তখন আমি যে কি হইয়। 
যায়, তাহ ভাষায় কিরূপে ব্যক্ত হইবে! সে যে অরূপের রূপময় 
স্বরূপ । সেখান হইতে আবার মা বলিয়া কীদিয়া উঠিলে, তবে এই 
রূপময় আমির যিনি যথার্থ ভ্রষ্টা, ধাহার করুণ ঈক্ষণে আমিরূপ ফুটিয়া 
উঠিয়াছে, চকিতের ন্যায় সেই স্বরূপের আভাস পাওয়া যায়। তারপর 
পুনরায় স্থলরূপে নামিয়া আসিয়া সাধকের কি হয়? তাহার রূপের 
পিপাসা, সৌন্দর্য্যের আকাঙ্ক্ষা চিরতরে নির্ব্বাপিত হইয়া যায় । আর 
“রূপং দেহি” বলিয়া মায়ের কাছে কাতর প্রার্থনা করিতে হয় না। 
‘রূপং দেহি’ মন্ত্রের ইহাই সিদ্ধাবস্থা। | 

মাগো! তোমার প্রিয়তম সন্তানবৃন্দকে বলিয়া দাঁও যে, শুধু 
“রূপং দেহি” বলিয়া স্থলরূপ হইতে সত্যপ্রতিষ্ঠার পথে অগ্রসর হইলে 
কত সহজে অনায়াসে রূপ-সমুদ্রে অবগাহন করিয়া বূপাতীত 
স্বরূপের সন্ধান পাওয়া যায় | 

“কিঞ্চাতিবীর্যযং__মাগো, অগণিত অস্ুরবীর্ষ্য-ক্ষয়কারী তোমার 
অতুলনীয় বীর্য্যও আমাদের চিন্তার অতীত। মা! অন্ুরবীর্য্যরূপেও 
তুমি, আবার অন্তুরবীর্য্যক্ষয়কারী বীর্য্যরূপেও তুমি। ক্ষয় শব্দের দুইটি 


* প্রথম খণ্ডে অর্গলাব্যাখ্যায় রূপ শব্দের পরমাত্মা পর্য্যন্ত অর্থ করা 


হইয়াছে, এবং রূপের যে সকল স্তর ভেদ করিয়া পরমাত্মস্বরপে আসিতে হয়, 
তাহারও আভাস দেওয়া হইয়াছে। 

২৯২ অভয় অমৃতময় বীর্য্য 


অর্থ _বিনাশ এবং নিবাস। “ক্ষিধাতুর নিবাস অৰ্থেও প্রয়োগ হয় : 
সুতরাং অস্ুরক্ষয়কারী বীরধ্য বলিলে ছুই বুঝায়। যে বীরধ্য অনুরূপ 
আত্মপ্রকাশ করে, তাহাও তুমি! আবার যাহ! সেই অস্থুর বীৰ্য্য 
বিনাশ করে, তাহাও তুমি। একাধারে এরূপ পরস্পর একান্ত 
বিরুদ্ধভাব তোমাতেই সম্ভব । অক্সুর এবং সুর, উভয়েই তোমার 
তুল্য প্রকাশ । কোথাও নৃনাতিরেক নাই। তাই মন্ত্রে দেখিতে 
পাই “অন্ুরদেবগণাদিকেধু*। 

মাগো, তোমার ব্রহ্মাণ্ড-স্থষ্টি-স্থিতি-প্রলয়-কর্তৃত্বরপ মহাঁবীর্ধ্য 
প্রকাশ পাইবার পূর্বেই ত আমাদিগের নিকট এই অস্থুরবীর্ধ্য প্রকাশ 
পায়, আমর! তোমার এই অতুলনীয় বীর্ধ্য দেখিয়াই বিস্মিত ও স্তম্ভিত 
হই। যখন দেখিতে পাই-_তুমি কাম ক্রোধ লোভ মোহ প্রভৃতি 
অন্থুর রূপে প্রকাশিত হও, তখন নিষ্কাম অক্রোধ নির্লোভ প্রভৃতি 
দেববীর্য্য কত নিজ্জিত হইয়া পড়ে। আবার যখন দেববীর্য্য প্রবল 
হয়, তখন অস্ুরবীর্য্য কত নিজ্জিত হইয়া পড়ে। এইরূপে মা, স্বকীয় 
হৃদয়ক্ষেত্রে অহনিশ তোমারই বীর্ধ্য প্রভাব পরিলক্ষিত হয়। আবার 
এইরূপ পরস্পর একান্ত বিরুদ্ধবীর্ধ্য প্রকাশকালে যে আহব উপস্থিত 
হয়, সেই যুদ্ধে তোমার কি অভূতপূর্ব লোকোত্তর বীর্ধ্য প্রকাশ পায়! 
মাগো, যখন অস্থরবীর্য্যের উৎগীড়ন আরম্ভ হয়, তখন চিত্তক্ষেত্রে কি 
লৌকবিগহিত লীলার অভিনয় হইতে থাকে! আবার হয়ত 
পরমুহূর্তেই অন্থুরবীর্ধ্য হ্ৃতপরাক্রম, ও সুরবীর্য্য প্রবল হইয়া চিত্তক্ষেত্র 
স্বর্গীয় শাস্তির বিমল প্রত্রবণ প্রবাহিত করিয় দেয় । 

এতদৃভিন্ন মা তোমার আর একটি বীর্ধ্য প্রভাব পরিলক্ষিত হয়, 
যাহা সুরাস্থুর উভয়েরই অতীত । ওগো, যেখানে সকল বীর্য্য পরাভূত, 
উহ! সেই অভয় অমৃতময় বীৰ্য্য । যাহার ভয়ে স্থর্য্যের উদয়, যাহার 
ভয়ে বায়ুর প্রবাহ, যীহার ভয়ে পর্জন্ের বর্ষণ, যাহার ভয়ে মৃত্যুরও 
ভীতি উপস্থিত হয়, ইহা সেই বীৰ্য্য । সেই সর্ব্বীর্ধ্যাতীত বী্ধ্যময়ী 
মা আমার তোমার চরণে কোটি প্রণিপাত, মা কোটি প্রণিপাত। 

উপাদান ও নিমিত্ত কারণ ২৯৩ 


হেতুঃ সমস্তজগতাং ত্ৰিগুণাপি দোষৈ 
ন‘ জ্ঞায়সে হ্রিহ্রাদিভিরপ্যপারা | 
সর্বাশ্রয়াখিলমিদং জগদংশভূত- 
মব্যারৃতা হি পরম! প্রকৃতিস্তবমান্যা ॥ ৬ ॥ 


অনুবাদ । তুমি সমস্ত জগতের হেতু। ব্রিগুণ স্বরূপা হইয়াও 
দোষ নিবন্ধন তুমি অসজ্ঞঞেয়া, সুতরাং হরিহরাদিরও ধ্যানের অগম্যা । 
তুমি সর্বাশ্রয়া। এই অখিল জগৎ তোমারই অংশ মাত্র । তুমিই 
অব্যাকৃতা আছ্ভা পরমা প্রকৃতি । | 
ব্যাখ্যা । হে মা, একমাত্র তুমিই সমস্ত জগতের হেতু ৷ শুধু যে 
জগতে আমরা বাস করি, এই একটা জগৎ নহে; সমস্ত জগৎ__অনস্ত 
কোটি ত্রন্মাও-_এই অনাদি স্থষ্টিচক্ৰের যেখানে যত কিছু পরিবর্তনশীল 
পদার্থ আছে, সে সমস্তেরই একমাত্র তুমিই হেতু । হেতু দ্বিবিধ__ 
নিমিত্ত এবং উপাদান। এই-উভয় হেতুই তুমি। আমরা স্বপ্নের 
দৃষ্টান্তে উহা কথঞ্চিৎ বুঝিতে পারি। স্বপ্নদৃশ্ঠ পদার্থগুলির নিমিত্ত 
অর্থাৎ কর্তা এবং উপাদান উভয়ই যেরূপ মন ব্যতীত অন্ত কিছু নহে; 
সেইরূপ এই জাগ্রত অবস্থায় পরিদৃশ্ঠমান কিংবা অনুভূয়মান জগৎ- 
প্রপঞ্চের নিমিত্ত এবং উপাদান উভয়ই তুমি । আত্মা মা আমার, তুমিই 
আপনাকে বহুধা বিভক্ত করিয়া ভ্রষ্টা ও দৃশ্ঠরূপে প্রতিভাত হইতেছ। 
মা! হয়ত তোমার কোনও জ্ঞানবৃদ্ধ সন্তান বলিবেন__না, আত্মা 
জগৎ-কারণ নহে, আত্ম! নিগুণ নিষ্ক্রিয়, তাহাতে কোনরূপ কারণত। 
থাকিতে পারে ন! ৷ জগতের উপাদান কারণ-_জড় প্রকৃতি । চৈতন্য 
স্বরূপ আত্মার সান্লিধ্বশতঃ এ জড় প্রকৃতির পরিণাম হয়, 
তাহাই এই জগৎ। আবার নিমিত্ত কারণতাও আসত্মায় নাই; 
কারণ প্রকৃতির জগত্রূপে যে পরিণাম হয়, ইহা দর্শন করাও 
আত্মার ধর্ম নহে। তাহাতে কোনরূপ ইচ্ছা নাই। স্বপ্রকাশ 
রূপ আত্মার সাল্নিধ্যবশতঃ প্রকৃতিতে চৈতন্তধর্ম্ম অবভাসিত 
ইয়। এবং তাহার পরিণাম এই জগৎ। যাহার! এরূপ বলেন, 

২৯৪ মায়ের প্রকৃতিরপে প্রকাশ 


তাহাদের সহিত আমাদের কোন বিরোধ নাই। আমর! তাহাদের 
সিদ্ধান্তও সত্যজ্ঞানে স্বীকার করিয়া লই। কিন্তু মা» তুমি 
ত আমাদের নিকট কেবল এরূপ ভাবে আত্মপ্রকাশ কর নাই! 
গুরুরূপে আবিভূ্ত হইয়া আমাদিগকে বিশেষ ভাবে দেখাইয়। দিয়াছ 
এ যে জড়া প্রকৃতি, উহাও তুমি-_আত্মা মা আমার ! তাই মন্ত্রে 
উক্ত হইয়াছে “ত্রিগুণ!”। ত্রিগুণাত্মিকা প্রকৃতিরপে জগতের 
উপাদানও তুমিই, অন্ত কেহ নহে। 

পরমাত্ম! মা আমার! তুমি চৈতন্যন্বরূপ, আর তোমার প্রকৃতি 
জড় অচেতন, ইহা কিরূপে স্বীকার করিব! চেতন আত্মার প্রকৃতি 
অচেতন হইতে পারে না। বরং অচেতনাকারে চেতনের অভিব্যক্তি 
বলা যাইতে পারে । যদি দেখিতাম যে- ব্রিগুণা প্রকৃতি আত্ম ব্যতীত 
অন্ত কোথায়ও অবস্থান করিতে পারে, তবে না হয় জড়সত্তা মানিয়া 
লইতাম। যখন তৃর্্যরশ্মির ন্যায় প্রকৃতি ও আত্মার একান্ত 
অবিনাভাব, তখন আর উহাকে জড় কিরূপে বলি। ওগো, যতক্ষণ 
তোমার আলোচনা, যতক্ষণ আমি, ততক্ষণই তুমি ত্রিগুণা প্রকৃতি । 
মুখে বলি-__“আমার প্রকৃতি” বস্তুতঃ কিন্তু “আমিই প্রকৃতি 
যেরূপ “রাহুর শির” বলিলে, রাহু হইতে শিরকে যেন পৃথকরহ্ধ 
বুঝিয়া লই, ইহাঁও ঠিক সেইরূপ : পুরুষ প্রকৃতি, ব্রহ্ম মায়া, আত্মা 
শক্তি ইত্যাদি যুগ্মবাচক শব্দ প্রয়োগ করিলেও বাস্তবিক উহার! 
সম্পূর্ণ অভিন্ন। আত্ম! যখন প্রকৃতিরূপে মায়ারপে বা শক্তিরূপে 
প্রকাশিত হন, তখনই তিনি প্রকৃতি মায়া বা শক্তি নামে অভিহিত 
হইয়া থাকেন। 

আশঙ্কা হইতে পারে__বিশুদ্ধবোধ বা 'জ্ঞ স্বরূপ আত্মা কিরপে 


' জড় প্রকৃতিরূপে অর্থাৎ ব্রিগুণাকারে আকারিত হইতে পারে? তাহার 


উত্তরে বলিতে হয়_-এ যে ও বস্ত, উহাতেই জ্ঞাত জ্ঞেয় এবং 
জ্ঞানরূপ বিশিষ্ট ভাবত্রয় প্রকাশ পায়। নিগুণ অবস্থায় উহা 
অব্যক্ত থাকে, এই জন্ইপ্প্রকৃতির অন্য নাম অব্যক্ত ৷ 'জ্ঞ’ হইতেই 


জ্ঞাতৃজ্েয়াদি ধর্ম প্রকাশ পায়। উহাই ত্রিগুণ! জ্ঞান-_সত্বগুণ, জ্ঞাতা- " 

রজোগুণ এবং জ্ঞেয়_তমোগুণ, এই তিনটা বস্তু অন্যত্র হইতে আসে না। 
ওঁ ‘জ্ঞ’বস্ত হইতেই প্রকাশ পায়। তাই দেখিতে পাই-_জীব ঈশ্বর এবং 
ব্ৰহ্ম তিন অবস্থায়ই ‘জ্ঞ’ বা আত্মবন্ত অক্ষত থাকে। এবং এ আত্মাতেই 
জ্ঞাতৃজ্বেয়াদি ধৰ্ম্ম প্রকাশিত হইয়া, নামরূপাত্মক জগৎ প্রতিভাত 


হয়। তাই ত মা যে দিকে তাকাই, সেইদিকেই তোমার বিচিত্র বিকাশ 


'দেখিয়া মুগ্ধ হই। তাইত মা যেখানেই মা বলিয়া ডাকি, সেইখানেই 
তোমার সাড়া পাই, তোমার স্নেহাদরের গর্ব্ব অনুভব করি । তাইত মা 
দেবতাগণ তোমার স্তব করিতে গিয়া “হেতুঃ জমস্তজগতাং ত্রিগুণা” 
বলিয়৷ প্রকৃতিরূপিণী তোমারই রক্ত-চরণে অবনত হইয়া পড়িয়াছে ৷ 
মা গো! তুমি ব্রিগুণা মুগ্তিতে জগত্রূপে প্রতিভাত, ইহ! যদি 
'এত সত্য, তবে দেবতাগণের মত আমরাও জগৎ দেখিয়া তোমাকে 
দেখি না কেন? ঘট সরাব দর্শনের সঙ্গেই যেরূপ মৃত্তিকা দর্শন হয়, 
কুণ্ডল দর্শনের সঙ্গে সঙ্গেই যেরূপ সুবর্ণ দর্শন হয়, সেইরূপ জগৎ দর্শনের 
সঙ্গে সঙ্গেই কেন মা তোমার দর্শন লাভ হয় ন! ? চিন্ময়ী ! তুমিই যদি 
জগৎ, তুমিই যদি নামরূপ, তবে কেন তোমাকে দেখিতে পাই না? 

: “দোষৈনজ্ঞায়সে”্__-দোষবশতঃ তুমি পরিজ্ঞাত হও না! দোষ 
কি? প্রথম দোষ দেখিতে চাই না। দ্বিতীয় দোষ সংশয় ও 
উবিশ্বীস। আমরা যে মাত্র নামরূপই দেখিতে চাই। আমরা যে 
নিয়ত পরিবর্তনশীল জড়জগৎরূপেই ইহাকে দেখিবার অভিলাষী ৷ 
তাই তোমাকে দেখিতে পাই না । তারপর যদি কখনও বিদ্যুৎ-রেখার 
মত ক্ষণস্থায়ী মাতৃ-দর্শনেচ্ছার ক্ষীণ রেখা জাগে, অমনি সন্দেহ ও 
অবিশ্বাস আসিয়া উপনেত্ররূপে চক্ষুর সন্মুখে উপস্থিত হয়। উহারা 
বলিয়৷ দেয়_-“তাও কি হয়, এই জড় মাটী কি আর “মা”টি হয় গা? 
এই জড় জল কি আর চিন্য়ী ম! হইতে পারে?” এইরূপ সর্বত্র উহার! 
আমাদিগকে বঞ্চিত করে। উহারাইত তোমার এই প্রকট বিশ্বমৃন্তিতে 
জড়ত্বের ছুরপনেয় আবরণ ফুটাইয়া তোলে, আর তাহারই ফলে সেই 
ক্ষীণ আকাজ্ষার রেখাটা চকিতে মিলাইয়া যায়। 

হায় মা! কতদিন আর এইরূপ ত্রিতাপদ্ঞ্ধ জীবকুলকে প্রতারিত 

২৯৬ দোষাবরণ 


করিবে? তুমিই ত মা দোষের স্ষ্টিকত্রা । তুমিই ত নিজের অবয়ব 
দোষ দিয়া ঢাকিয়া রাখিয়াছ ! তাই তুমি ধরা দিতেছ না। আমাদের 
চ্ষু তোমার দোষময়ী মৃত্তি দেখিতে যে বহুদিন হইতেই অভ্যস্ত, 
তাই গুণময়ী তোমাকে দেখিতে পাই না। যদি দৌষকেও ম! বলিয়া 
| বুঝিয়া লইতে পারিতাম, যদি মায়াকেই মা বলিয়া স্বীকার করিতাম, 
যদি প্রকৃতিকেই পুরুষ বলিয়া গ্রহণ করিতাম, যদি মনকেই প্রাণ 
বলিয়া সাদরে আলিঙ্গন করিতাম, যদি বিবয়কেই ভোক্তারূপে ভোগ 
করিতাম, যদি দৃশমাত্রকেই দ্রষ্টার স্বরূপে দর্শন করিতাম, যদি জড়কেই 
চেতনরূপে উপলব্ধি করিতাম, তবে নিশ্চয়ই মা তোমার দোবাবরণ 
অপসারিত হইত। ওগো, তুমি ছাড়া আর যত কিছু সবই যে দোষ ! 
চেতন ছাড়া, আত্মা ছাড়া, যা কিছু সবই যে দোষ! সর্ধবরূপেই যে 
এক তুমি, ইহা বুঝিতে পারিলে, আর দোষ কোথায়? যতদিন 
দোষ বলিয়া তোমা হইতে পৃথক্‌ একট! কিছু থাকিবে, ততদ্দিনই 
তুমি “ন জ্ঞায়সে”। যাহারা এই দোষকে মিথ্যা ভ্রান্তি অধ্যাস 
অকিঞ্চিৎকর বা! কল্পনামাত্র বলিয়া শুধু তোমার দিকে দৃষ্টি প্রসারিত 
করিতে প্রয়াস পান, তাহাদেরও একটু না একটু দোষলেশ 
থাকিয়া যায়! মিথ্যাই বলুন, আর ভ্রান্তিই বলুন, দোষের দর্শন ত. 
হইতেছে! তাই বলি-__যতক্ষণ দোষকে তোমা হইতে ভিন্ন অর্থাৎ 
তোমার আবরণ রূপে দৃষ্ট হয়, ততক্ষণই তুমি “ন জ্ঞায়সে” । 
ততক্ষণই তুমি আবৃতা। : 

মাগো, গীতায় তুমিই ত বলিয়াছ_যেরূপ ধূম দ্বারা বহ্নি আবৃত 
হয়, যেরূপ মলের দ্বার! দর্পণ আবৃত থাকে, যেরূপ উন্ব অর্থাৎ 
গৰ্ভবেষ্টনচৰ্ম্ম দ্বারা জণ আবৃত থাকে, ঠিক সেইরূপই অজ্ঞান দ্বারা 
জ্ঞান আবৃত থাকে। অজ্ঞানই দোষ। অজ্ঞান থাকিতে জ্ঞান 
প্রকাশ পায় না, ইহ! সত্য। কিন্তু ধূম যেরূপ বহ্ছির সহজাত, 
দোষ, মল যেরূপ আদর্শের অবশ্ন্তাবী আগন্তক দোষ, উত্ব যেরূপ 
জণের সংরক্ষণী সহজাত চর্মীবরণ দোষ, ঠিক সেইরূপই 
অজ্ঞান জ্ঞানের সহজাত অবশ্যন্তাবী দোষ। অজ্ঞানও যে 

জ্ঞানমাত্র, ইহা বুবিলেই, দোষ বিদুরিত হয় ; জ্ঞানের উদয় হয়। তখন 
আর তুমি “ন জ্ঞায়সে” নও ; “জ্ঞায়সে”। অথবা তখন তুমি জ্ঞান- 
রূপেই আত্মপ্রকাশ কর। 

“হরিহরাদিভিরপ্যপারা”__মা! আমরা কি করিয়া তোমায় 
জানিব? তুমি যে কেবল আমাদেরই অজ্রেয়া তাহা! নহে, হরি হর . 
বিরিঞ্চিরও ধ্যানের অগম্যা। যতক্ষণ ধ্যাতা ধ্যান ও ধ্যেয় থাকে, 
ততক্ষণ ত তোমার যথার্থ স্বরূপ উদ্ভাসিত হয় না, যতক্ষণ হরিহরাদি 
বিশিষ্টবোধ থাকে, ততক্ষণ কিরূপে তোমার পরমাত্বন্বরূপ প্রকাশ 
পাইবে! ওগো, আমি থাকিতে তুমি আসিবে না, আমি গেলে তবে 
তুমি আসিবে। অপার চিৎসমুদ্রে যতক্ষণ বিশিষ্ট আমিটিকে একেবারে 
ডুবাইয়! দেওয়া! না যায়, ততক্ষণ কিছুতেই তুমি আত্মরূপে প্রকটিত 
হও না। তাই তুমি “হরিহরাদিভিরপ্যপারা”। 

স্ববাশ্রয়া মাগো, এত দুa্ঞেয়া হইলেও আমাদের হতাশ হইবার 
হেতু নাই; কেননা__তুমি সর্ববাশ্রয়া। তুমি সকলের আশ্রয় । আমরা 
তোমার আশ্রিত। সহজ কথায় বলিতে হয়-_তুমি আমাদিগকে 
- কোলে করিয়া রাখিয়াছ। তোমায় জানিতে বা বুঝিতে না পারিলেও 
. আমরা সর্র্বতোভাবে তোমারই আশ্রিত তোমারই অন্বস্থিত, এইটুকু 

বুঝিতে পারিলেই আমাদের পর্য্যাপ্ত লাভ হয়। আমরা নিরাশ্রয় 
অনাথ নহি, আমরা যে তোমাতেই আছি। জন্ম মৃত্যু শোক দুঃখ 
অভাব উৎপীড়ন, যাহাই আসুক না কেন, অবস্থার বিপর্ধ্যয় যত 
রকমই উপস্থিত হউক না কেন, সর্বাশ্রয়। মা তুমি, সর্বাবস্থায় 
সর্ব্বতোভাবে আমাদিগকে ধরিয়া রাখিয়াছ। আমরা মুহুর্তের তরেও 
তোমা ছাড়া নই। ইহা! অপেক্ষা আশ্বাসের বাণী আর কি থাকিতে 
পারে? মাগো ধন্য আমরা তোমার সন্তান! তোমার বক্ষোলগ্ন 
নগ্রশিশ !. মামামা! 

“অখিলমিদং জগদংশভূতম্”__তুমি যে সর্বাশ্রয়৷ তাহা কিরূপে 
বুঝিব! এই অখিল জগৎ যে তোমারই অংশভূত। নিজের অঙ্গ 
প্রত্যঙ্গকে নিজে যেমন সর্ব্বতোভাবে জানিতে. পারে, অবয়বী 

২৯৮ অব্যাকৃতা মা 


যেরূপ অবয়বের আশ্রয়, বৃক্ষ যেরূপ ফলের আশ্রয়, অগ্নি যেরূপ 
খুমের আশ্রয়, ঠিক সেইরূপ এই সমগ্র জগৎ তোমারই অংশভূত 
বলিয়া তুমি সর্ববাশয়া। তোমারই এক অংশ জগৎ-আকারে 
অভিব্যক্ত। শ্রুতিও বলেন_“পাদোহস্ত বিশ্বাভূতানি”। মা তোমার 
একপাদে এই জগৎ, অপর তিন পাদ স্বপ্রকাশ__সেখানে জগৎ নাই। 
কল্যাণী শ্রুতি আমাদের মত অল্পবুদ্ধি জীবের সহজবোধ্য করিবার 
জন্যই অপরিচ্ছিন্ন অনংশ পূর্ণন্বরূপ তোমার অংশ কল্পনা করিয়াছেন । 
তোমাকে সর্বাশ্রয়া বলিলে--যদি কেহ আশঙ্কা করেন যে, এই 
ব্ৰহ্মাণ্ডের আশ্রয় দিতে যতটা পরিমাণ আবশ্যক, তোমার সীমা বুঝি 
ততটুকু মাত্র ; সেই আশঙ্কা দূর করিবার জন্য বলিলেন__এই বিশাল 
ব্ৰহ্মাণ্ড তোমার অতি অল্প অংশেই প্রকাশিত হইয়া রহিয়াছে। অপর 
অধিকাংশই ব্বয়ংপ্রকাশ-_নিত্যপূর্ণ অপরিচ্ছিম স্বরূপ ! তুমি স্বয়ং 
বলিয়াছ__“বিষ্টভ্যাহমিদং কৃৎস্মমেকাংশেন স্থিতো জগৎ ৷” এই জগৎ 
যখন তোমার অংশ, তখন অংশী তুমি যে ইহার একান্ত আশ্রয় ইহা 
বলাই বাহুল্য । তাই তুমি সর্ববাশ্রয়। । 

“অব্যাকৃতা হি পরমা প্রকৃতিত্বমাগ্তা”-__এই পরিদৃষ্যমান জগতের 
চঞ্চলতা ও নিয়ত পরিণাম দেখিয়া, আমাদের মনে আশঙ্কা হইতে 
পারে যে, এই জগৎ অংশে তুমিও বুঝি চঞ্চলা এবং পরিণামিণী; তাই 
- দেবতাগণ স্তুতি করিতে গিয়া, তোমাকে অব্যাকৃতা পরমা আগ্ভাপ্রকৃতি 
বলিলেন। মাগো ! তুমি এত বহুনামে, বহুরূপে ব্যাকৃত (বিশেষরূপে 
আকার প্রাপ্ত ) হইয়াও অব্যাকৃতত্ব অক্ষুণ্ণ রাখিয়াছ। তুষারখণ্ডরূপে 
প্রকটিত হইতে গিয়া জলীয় পরমাণুর কোনই ব্যত্যয় হয় না। বস্ত্ররূপে 
ব্যাকৃত হইয়াও তুলাত্ব অব্যাকৃতই থাকে । বহ্নিরেখারূপে প্রতীয়মান 
হইলেও অলাতচক্রস্থিত বহ্নিবিন্দুর কোনও বিকার ঘটে না । বোধ- 
বস্তুও যতই ব্যাকৃত হউক না কেন, কোন অবস্থায়ই তাহার বোধত্বের 
বিন্দুমাত্র বিকার সংঘটিত হয় না। তাই তুমি জগত্রূপে ব্যাকৃত হইয়াও 
স্বরূপতঃ অব্যাকৃতই রহিয়াছ। সুতরাং তুমি নির্ধিবকার নিত্যস্থির ৷ 
চঞ্চলতা কিংবা পরিণাম তোমাতে নাই। “জায়তে অস্তি বর্দতে” 

আগ্ঠ। পরমাপ্রকৃতি ২৯৯ 


প্রভৃতি ষড়ভাববিকার তোমার উপর দিয়! চলিয়া যায়, কিন্ত তুমি 
চির অব্যাকৃতা । একমাত্র চিতিশক্তিরূপিণী বলিয়াই, এই একান্ত 
বিরুদ্ধ ঘটন! তোমাতে সম্ভবে। তাই তুমি পরমা আদ্য! প্রকৃতি! 
সাংখ্য বাহাকে পুরুষ বলেন, বেদান্ত ধাহাকে ব্রহ্ম বলেন, উপনিষদ 
যাঁহাকে আত্মা বলেন, ভক্তিশান্ত্র ধাহাকে ভগবান্‌ বলেন, তাহ! এই 
আগ্া পরমাপ্রকৃতি। ত্রিগুণাত্মিকা যে প্রকৃতি জগত্রূপে পরিণাম 
প্রাপ্ত হয়, তাহ! অনাগ্া । মাগো! বিশুদ্ধ বোধবন্বরূপা পরম! প্রকৃতি 
তুমি যখন জ্ঞাতান্জেয়জ্ঞানরূপ! সত্বরজস্তমোগুণাস্মিকা অনান্তা 
প্রকৃতিরূপে প্রতিভাত হও, তখনও স্বরূপতঃ তুমি অব্যাকৃতই থাকিয়া 
যাও। সুতরাং তোমার প্রভাব যথার্থ ই অচিস্তনীয়। যথার্থ ই তুমি 
অঘটনঘটন পটীয়সী চিন্ময়ী জননী । 


যস্তাঃ সমস্তন্তুরতা সমুদীরণেন 

তৃপ্তিং প্রয়াতি সকলেধু মখেষু দেবি | 
স্বাহাসি বৈ পিতৃগণস্ত চ তৃপ্তিহেতু- 
রুচ্চার্য্যসে ত্বমত এব জনৈঃ স্বধা চ ॥৭॥ 


অ্‌ন্তুবাদ। হে দেবি! সর্ববিধ যজ্ঞে দেবতাগণ যাহার উচ্চারণে 
তৃপ্তি লাভ করেন, সেই স্বাহামন্ত্র তুমি। আবার পিতৃগণের 
তৃপ্তির জন্য তুমিই স্ধামন্ত্ররপে লোক কর্তৃক উচ্চারিত হইয়া 
থাক। (১) 

ব্যাখ্য।। মাগো, জগতে যাহারা যথাশাস্ত্র দৈব ও পৈত্র কার্য্যের 
অনুষ্ঠান করে, তাহারা এই দুঃখস্থূলভ সংসার-অরণ্যে বাস করিয়াও 
সুখে শান্তিতে কালাতিপাত পূৰ্ব্বক পরমশ্রেয়োলাভ করিতে পারে। 
তাই গীতায় তুমি বলিয়াছ__“হে জীব, তোমরা যজ্ঞাদি দ্বারা দেবতী- 
বৃন্দের পুষ্টি বিধান করিবে এবং দেবতাগণও অন্নাদিরূপে তোমাদের 
২৭১০৮ ১৯৭২8 


(১) প্রথম খণ্ডে “ত্বং স্বাহা ত্বং স্বধা ত্বং হি” ইত্যাদি মন্ত্রের ব্যাখ্যা দেখ । 

৩০০ | দৈব ও পৈত্রকাধ্য 


পুষ্টিবিধান করিবেন। এইরূপ পরস্পর পরস্পরের মঙ্গল চিন্তায় নিযুক্ত 
থাকিয়া, তোমরা পরমশ্রেয়ঃ লাভের যোগ্য হইবে । যাহার! দেবতা- 
দিগকে যজ্ঞভাগ অর্পণ না করিয়া স্বয়ং ভোগ . করে, তাহারা চোর, 
তাহার! পাপান্নভোজী ইত্যাদি” । সত্যই মা, আমাদের ইন্দ্রিয় কর্তৃক 
আহত রূপরসাদি বিষয়স্ভার যদি ইন্দ্রিয়াধিষ্ঠিত চৈতন্যরূগী দেবতা- 
বৃন্দের উদ্দেশে অগ্সিত না হয়, তবে হবির অভাবে অর্থাৎ যথাযথ 
অনুশীলন অভাবে দেবতাগণ শীর্ণ হইয়া পড়েন-__তত্বৎ বিশিষ্ট চৈতন্তের 
বিকাশ-শক্তি ক্ষীণতা প্রাপ্ত হয়; এবং তাহারই ফলে রোগ শোক 
অকালমৃত্যু প্রভৃতি সংঘটিত হইতে থাকে । আরও বিশেষ কথা 
অজ্ঞানের আবরণ দূরীভূত হয় না। দৈব ও পৈত্র কাৰ্য্য অনুষ্ঠানের 
মধ্যে যে এত গুঢ় রহস্য নিহিত আছে, ইহা! আধুনিক বিজ্ঞানবিদ্গণও 
স্বীকার করিতেছেন। এই যে মা তোমার.মহত্বের এত আলোচনা 
করিয়াও তৌমাকে ধারণা করিতে পারি না, ইহারও হেতু এ দেবতা- 
বৃন্দের শক্তিহীনতা। প্রতিনিয়ত ইন্দ্রিয়্বার দিয়! বিষয় আহরণ করি, 
অন্তঃকরণের সাহায্যে বিষয় ভোগ করি, যে দেবশক্তির সাহায্যে 
এই ভোগ নিষ্পন্ন হইতেছে, কই তাঁহার উদ্দেশে একব রও ত বিষয়- 
_ কূপ হবিঃ অর্পণ করি না। তাই আমাদের ইন্দ্রিয়শক্তি শিথিল, মন 
বুদ্ধি চিত্তাদির সামর্থ্য অতি অল্প। একটু স্ুক্্মবিষয় চিন্তা কিংবা ধারণা 
করিবার সামর্থ্য নাই। একটুখানি অতীন্দ্রিয় পদার্থের ধারণা করিতে 
গেলেই, আমাদের চিত্ত কিংবা বুদ্ধি অক্ষমতা প্রকাশ করে। 
ইহার একমাত্র হেতু, আমরা উহাদ্রিগকে যথাযথরূপে পরিপুষ্ট 
করি নাই। ্‌ 
্বাহা অর্থাৎ দেবকার্ধ্য দ্বারা এবং স্বধা অর্থাৎ পিতৃকার্ধ্য-_শ্রাদ্ 
ত্পণাদি দ্বারা আমাদের অন্তঃকরণ ও বাহকরণসমূহের অধিষীত্রী 
দেবতাগণ পরিপুষ্ট ও প্রসন্ন হন এবং তাহাঁরই ফলে দূর্ধিবজ্রেয়া৷ মা 
তুমিও বিজ্ঞাত-_ প্রকাশিত হইয়া থাক। এতদৃভিন্ন আরও একটি তত্ব 
আছে_ প্রত্যেক দেবতার পৃথক্‌ পৃথক্‌ ভাবে তৃপ্তি বিধানের চেষ্টা না 
করিয়া, যদি কেবল, প্রাণরূপিণী মা. তোমার উদ্দেশ্যে যাবতীয় 

অর্পণ ৩০১ 
স্বাহা-ন্বধা অর্পণ করা যায়, ইন্দ্রিয়াহ্ৃত বিষয়রূপ হবিঃসম্ভার যদি 
মহাপ্রাণরূপিণী মাতৃ-অনলে আহুতি দেওয়া যায়, তবে দেব্তাগণের 
অপরিসীম পরিতৃপ্তি হয় এবং তাহার ফলে ইন্দ্রিয়াধিষ্ঠিত চেতনবর্গ 
পরিপুষ্ট হয়। বৃক্ষমূলে জল সেচন করিলে, সেই রসপ্রবাহ দ্বারা . 
শাখা প্রশাখা পত্র পুষ্প ফল সকলই পরিপুষ্ট হয়। উত্তমাঙ্গে সুন্নিগ্ 
জলধার! বর্ষণ করিলে, সকল অবয়বই স্সিঞ্ধ হয়। মাগো! তোমার - 
তৃপ্তি হইলে যে সকলের তৃপ্তি নিষ্পন্ন হয়! “তস্মিন্‌ তুষ্টে জগভুষ্টং 
গ্রীণিতে গ্রীণিতং জগৎ” তোমার তৃপ্তি হইলেই ত্রিজগৎ__দেবলোক, 
পিতৃলোক সকলই পরিতৃপ্ত হয়। . 
মা! তুমি নিত্যতৃপ্তা, তোমার আবার তৃত্তিবিধান কি? আমরা 
নিয়ত একটা অতৃপ্তি ভোগ করি .বলিয়াই তোমাতেও তৃপ্তির অভাব 
কল্পনা করিয়া, নিত্যতৃপ্তা তোমার তৃপ্তি বিধান করিতে অগ্রসর হই । 
আর তুমিও ত ম! অতৃপ্তার মত আমাদের দ্বারে আসিয়া প্রতিনিয়ত 
বলিয়া থাক-_“পত্রং পুষ্পং ফলং তোয়ং যে! মে ভক্ত্যা প্রবচ্ছতি। 
তদহং ভক্ত'ৃপনৃতমশ্বামি প্রবতাত্মন£”। যেন তুমি আমাদের দেওয়া 
কল ফুল পাতার ভিখারিণী। এটা না হইলে যেন তোমার তৃপ্তি হয় . 
না। তাই তুমি বলিয়৷ থাক__“ওরে মুগ্ধ সন্তান । দে, অর্পণ ক্র, 
যাহা পারিস্‌__অন্ততঃ এরুটুকু জল, তাই দে, আমি উহাই আদরে 
আহার করিয়া থাকি। জিনিষের দিকে, পরিমাণের দিকে লক্ষ্য রাখিস্‌ 
না, শুধু ভক্তিপূর্ব্বক দিতে চেষ্টা কর, তাতেই আমার পূর্ণ পরিতৃত্তি 
হইবে ।” ওগো ভাবিতেও বুক্টা'কীপিয়৷ উঠে__একদিন তুমি তদগত- 
প্রাণা দ্রৌপদীর নিকট এক কণা শাকীন্ন ভিক্ষা করিয়া পরিতৃপ্ত 
হইয়াছিলে। এত দয়া তোর প্রাণে মা ! আমার বুকভরা, অতৃপ্তি দূর 
করিবার জন্য তোমাকেও অতৃপ্তা হইতে হয়! অন্নপূর্ণা নিত্যতৃপ্তা মা 
আমার! তুমি আমাদের অতৃপ্তি দূর করিবার জন্য স্বয়ং অতৃপ্ত মুক্তিতে 
প্রকটিতা হও, জীবের দ্বারে দ্বারে ভক্তি ভিক্ষা কর! ধন্য জীব । 
মানুষকে বৈধকার্য্যে__দৈব ও পৈত্র কাৰ্য্যে তুমিই নিযুক্ত করাও । 
উদ্দেস্ত-_কিছুদিন এইরূপ স্বাহা স্বধার অনুষ্ঠানে তোমার তৃত্তিবিধান 

৩০২ প্রমাবিদ্যা 


করিতে প্রয়াস পাইলেই, মানুষ একদিন শুভমুহুর্ভে তোমার মুখের 
দিকে চাহিয়া ফেলিবে। তখন ঠিক ঠিক বুঝিতে পারিবে-_তুমি 
- নিত্যতৃপ্তা নিত্যস্থিরা নিধ্বকল্পা মা | তখন ধীরে ধীরে কর্ম্ম-সন্যাসের 
অধিকার আসিবে । জীব নৈষ্ন্ম্য লাভ করিবে । ইহাই ত মা! তোমার 


দেব ও পিতৃকার্য্যের স্বরূপ । 


যা মুক্তিহেতুরবিচিন্ত্যমহাত্রতা চ 
অভ্যস্তসে স্থনিয়তেন্দ্রিয়তত্্বপারৈঃ। 
যোক্ষািভিযুনিভিরস্তসমস্তদোষৈ 
বিদ্যাসি সা ভগবতী পরমা হি দেবী ॥৮॥ 


অনুবাদ । যাহাদের ইন্দরিয়বর্গ সুসংযত, যাহারা একমাত্র পরম 


তত্বকেই সার বলিয়া বুঝিয়াছেন, যণহাদের যাবতীয় দোষ বিদুরিত 


- হইয়াছে, এরূপ মোক্ষার্থী মুনিগণ মুক্তিহেতুভূত! অচিস্তনীয়া মহাব্রত- 


স্বরূপা ষাহাকে অভ্যাস অর্থাৎ ধ্যান করিয়া থাকেন; হে দেবী! সেই 
ভগবতী পরম! বিদ্যারূপিণী তুমি । 

ব্যাখ্যা । ম!! পূর্ববোক্তরূপ দৈব পৈত্র কাৰ্য্যের অনুষ্ঠান করিতে 
করিতে যখন আত্মতৃপ্তি উপস্থিত হয়, অর্থাৎ মাতৃ-তৃপ্তির সন্ধান পায়, 
তখন জীবের ইন্দিয়বর্গ স্ুসংযত হয়__আর বিষয়ের লোভে প্রধাবিত 
হয় না। সে অবস্থায় একমাত্র আত্মাই যে পরমতত্ব ইহা বোধ 
হইতে থাকে; স্বৃতরাং জীব আত্মলাভের বা মুক্তির আশায় উদ্ব দ্ধ 
হয়। ইহার নাম মুমুক্ষু অবস্থা। তখন একমাত্র আত্মার দিকেই 
লক্ষ্য স্থির থাকে বলিয়া বাগ্যন্ত্র নিরুদ্ধ' হয়__মৌনাবলম্বন 
করে-_মুনি হয়। এরূপ মুনি হইলেই মল বিক্ষেপ ও আবরণাদি 
দোষরাশি প্রক্ষীণ হইতে থাকে। তখন সেই মননশীল মুনিগণ 
ধাহাকে অভ্যাস অর্থাৎ নিদিধ্যাসন করেন, সেই তুমি গো, সেই তুমি 

অ ৩০৩ 
এই অভ্যাসের স্বরূপ কি? “অভি অনস্তসে।” অস্ু-নিক্ষেপে। 
অস্‌ ধাতুর অর্থ নিক্ষেপ । উপনিষদ্‌ বলেন-_“প্রণব্ধনুতে জীবাত্ম- 
বোধরূপ শর যুক্ত করিয়! ব্রহ্ম উদ্দেশ্যে অপ্রমত্তভাবে পুনঃ পুনঃ . 
নিক্ষেপ করিতে হয়।” ইহাই “অভ্যন্তসে” কথাটির যথার্থ তাৎপর্য্য। 
কোনও কাৰ্য্য পুনঃ পুনঃ অনুষ্ঠান করার নাম অভ্যাস । এম্থলেও 
ব্ৰহ্ম উদ্দেশে পুনঃ পুনঃ আত্মশর নিক্ষেপকেই “অভ্যাস” বলা হইয়াছে। 
ইহাকে নিদিধ্যাসন বা ধ্যান বলিলেও কিছু ক্ষতি হয় না । 
মাগো! জীব যখন এইরূপ অভ্যাসতৎপর হয়, তখনই তুমি 
অচিস্তনীয় মহাব্রত স্বরূপে আত্মপ্রকাশ কর। কারণ “অভ্যাস” রূপ 
মহাত্রত যথাৰ্থ ই অচিন্তনীয়। জীব যখন বুদ্ধির পরপারে অবস্থিত 
অবাজ্মনোগোচর পরমাত্মন্বরূপের আভাস পাইতে থাকে, তখনই 
তছুদ্দেশে জীবাত্মবোধরূপ শর নিক্ষেপ করিতে পারে। সুতরাং এ 
ব্রতের স্বরূপ ভাষায় ব্যক্ত করিতে চেষ্টা করিলেও, উহা! বাস্তবিক 
অচিস্তনীয়। লিখিয়া, বলিয়া কিংবা ভাবিয়া উহার যথার্থ স্বরূপের 
উপলব্ধি হয় না। কারণ যছুন্দেশে শরনিক্ষেপ, তাহা “ভাবাতীতং 
নিরঞ্জনম্”। কিঞ্চ, এইরূপ অভ্যাসব্রতই যে মহাত্রত, তাহাও স্থির 
সিদ্ধান্ত । যেহেতু এই ব্রতের অনুষ্ঠানই চরম অনুষ্ঠান, ইহার পরে 
আর ব্রত বলিয়া, অনুষ্ঠান বলিয়া কিছু থাকিবে না। ইহাই 
মুক্তির হেতু । 
মা { এই মুক্তিহেতুভূতা অচিন্ত্য মহাব্রতন্বরূপা তোমার আর একটি 
নাম আছে- বিদ্া। “বিদ্যা যয়। তদক্ষরমধিগম্যতে” ৷ যাহা দ্বারা 
অক্ষর পরমাত্মন্বরূপটি. অধিগত হয়, তাহাই বিদ্যা । যাবতীয় কর্ম, 
যাবতীয় অনুষ্ঠানই গৌণভাবে পরমাত্মলাভের হেতু হয়, তাই উহাকে 
অবিদ্া ও বিদ্যার স্বল্প প্রকাশ বলা যায়। কিন্তু এই অভ্যাসরূপ যে 
মহাত্রত, ইহা সাক্ষাৎ মুক্তির হেতু বলিয়া, ইহাকে পরমা বিদ্যা বলা 
যায়। হে দেবি! হেমা! তুমিই ত ভগবতী-_-ভগবৎশক্তি স্বরূপা। 
পরমা বিদ্যারপে আত্মপ্রকাশ করিয়া, জীবের অজ্ঞানকল্সিত বন্ধনভয় 
চিরদিনের তরে বিদুরিত করিয়া থাক। মা! বিদ্যাও তুমি, 

৩০৪ ? শব্দাত্বিকা মা 


অবিদ্যাও তুমি। বন্ধনও তুমি, যুক্তিও তুমি। আবার বন্ধন 
মুক্তির অতীতও তুমি । 

মাগো! কতদিনে এ দীন সন্ভানগণের হৃদয়ে, এইরূপ ভগবতী 
বিদ্যা স্বরূপে আবিভূর্তি হইয়া, অজ্ঞান-অন্ধকার দূর করিয়া দিবি? 
কতদিনে মা তুই বিদ্যামূত্তিতে আমাদিগকে কোলে করিয়া অবিশ্রান্ত 
জ্ঞানামৃত-ধারা পান করাইবি? আমরা আর কতদিন তোর অবিদ্যা 
ৃন্তির অঙ্কে অবস্থান করিয়া, তোকে না৷ দেখিয়! বিষয়ের দিকেই 
চাহিয়া থাকিব? আমরা তোর অবিদ্যা! মৃত্তির অঙ্কে রহিয়াছি বলিয়াই ' 
আমাদের ইন্রিয়বর্গ স্থসংযত নহে; তাঁইত তোর এই মহাব্রতব্বরূপা 
মুন্তির আভাসও পাই না| মা! কতদিনে আমাদের কাতর আহ্বান 
তোর কর্ণে পৌছিবে মা? 


শব্দাত্মিকা স্ৃবিমলর্গ যুষাং নিধান- 
মুদ্গীথরম্যপদপাঠবতাঞ্চ সান্নাম্‌ 
দেবী ত্রয়ী ভগবতী ভবভাবনায় 

বার্তা চ সর্বজগতাং পরমাততিহন্ত্ী ॥৯॥ 


অন্ুবাদ। মা! তুমি শব্দরপা। সুতরাং তুমিই সুবিমল 
ঝাক্‌, যজুঃ এবং উচ্চৈঃন্থরে গীয়মান রমণীয়পদপাঠসমঘ্বিত সামবেদের 
একমাত্র নিধান। এই সংসারের স্থিতি রক্ষণের জন্য তুমিই দেবী . 
লিলা অর্থাৎ জীবিকা রূপেও 
সমস্ত জগতের আর্তি হরণ করিয়া থাক। তাই মা তুমিই 
পরমা_ জেষ্ঠা। রর 
ব্যাখ্যা । মা! দেবতার্ন্দ তোমার স্তব করিতে গিয়া ইতিপূর্বে 
তোমাকে মুক্তির হেতুভূতা পরাবিদ্যারূপে দর্শন করিয়াছেন। এইবার 
সেই পরাবিদ্যার সাধনভূতা অপরাবিদ্যাও যে একমাত্র তুমি, অর্থাৎ 
ঝাক্‌ যজুঃ প্রভৃতি. বেদবিদ্যারপেও যে তুমিই প্রকটিতা, তাহা 

পরিব্যক্ত করিতে গিয়া, প্রথমেই বলিলেন_“শব্দাত্মিকা”। মা 
' তুমি_শবন্বরপা। পরা পশ্থাস্তি মধ্যম! ও বৈখরী রাণীরূপে তুমিই: 
প্রতিজীবে আত্মপ্রকাশ করিয়! রহিয়াছ। প্রণবই আদিম বাণী বা 
মূল নাদ। বিভিন্ন দেশ কাল. ও পাত্র সংযোগে এ এক্ই'নাদ 
. . বহুধা বিভিন্নরূপে ক্রুতিগোচর হুইয়া থাকে । বেদসমূহ এ প্রণবের্ই 
₹ বিশেষ বিশেষ অভিব্যক্তি মাত্র। মহধি জৈমিনি বলিয়াছেন 
“তেষামুক্‌ যত্রার্থবশনে পাদব্যবস্থিতিঃ ৷ গীতিষু সামাখ্যা। শেষে 
যজুঃ শব্দ ইতি” ॥ যাহাতে সহজে অর্থবোধ হয়, এরূপ সুবিন্যস্তভাবে 
যে মন্ত্রগুলির পাদব্যবস্থা আছে, তাহার নাম__খাক্‌। যাহ! সঙ্গীতরূপে 
রমণীয় সুরতানসহকারে উচ্চৈঃস্বরে পাঠ করা যায়, তাহার নাম__ 
উদ্গীথ সাম। এতদ্ভিন্ন যাহা অবশিষ্ট__যাহাতে গান কিংবা 
পাদব্যবস্থা নাই, অর্থাৎ যাহা প্রায় গদ্যের মত উচ্চারিত হয়, তাহাকে 
যজুঃ কহে। ইহাই মা তোমার ব্রয়ীমুত্তি । অথর্বববেদ এবং শিক্ষাকল্প 
ব্যাকরণ প্রভৃতি বেদাঙ্গসমূহ এঁ ত্রয়ীরই অস্তর্গত। বেদসমূহ ব্রিগুণাত্মক 
বলিয়া উহার নাম ত্রয়ী। জ্ঞান ভক্তি ও কর্মরূপ ত্রিবিধ ভাবের 
প্রকাশক বলিয়া অপর! বিগ্যাকে ত্রয়ী বলা যায়। ভগবান্ও 
- এ্ত্রৈগুণ্যবিষয়া৷ বেদাঃ”। উপনিষদে অর্থাৎ বেদান্তে 
যদিও গুণাতীত স্বরূপের উপদেশ আছে, তথাপি উহাও ত্রয়ীরই 
অন্তর্গত; যেহেতু ব্রহ্মবিদ্ভার উপদেশ, আত্মার মহত্ব বর্ণনা, আত্মার 
স্বরূপ নির্ণয়, এ সকল যতক্ষণ থাকে, ততক্ষণও উহা! ত্রিগুণের অন্তর্গত। 
সে যাহা হউক, “ভবভাবনায়” অর্থাৎ লোকস্থিতির জন্যই মা 
তোমার এই ত্রয়ী মূত্তির বিকাশ । জীবগণ যাহাতে উন্বার্গগামী না 
হয়, যাহাতে উচ্ছঙ্খল গতি অবলম্বন না করিয়! সংযত থাকে, তজ্জন্য ' 
সকল দেশেই তুমি শান্ত্রোপদেশরূপে, বেদবিধিরূপেঃ ত্রয়ীমুত্তিতে 
বিরাজিত রহিয়াছ। মা! তোমার মহিমাও অচিন্তনীয় । তোমার 
এ ত্রয়ীমূত্তিও ভগবতী-_অনস্ত এশ্বধ্যময়ী। যে ঈশ্বরশক্তি শুধু 
শীস্্রাদেশরূপে সমগ্র ব্রহ্মাণ্ডের উচ্ছংজ্ঘল গতিকে সংযত করিয়। রাখিতে 
পারে, তাহাকে দেবী ভগবতী ব্যতীত কি বলিতে পারা যায় ? 

৩০৬ ত্ৰয়ীমূত্তির অন্নুভব 


আবার আধ্যাত্মিক দৃষ্টিতে দেখিতে পাওয়া যায়_যতক্ষণ কোনও 
মন্ত্রের (শব্দের) সাহায্যে আত্মানুভূতি লাভ করিতে হয়, ততক্ষণ উহার 
নাম খক্‌। শ্রুতিও “বাক্‌কেই” খক্‌ বলিয়াছেন। ক্রমে এ 
অনুভূতি যখন একটু বিশেষভাবে প্রকাশ পাইতে থাকে, সর্ব্বশরীর 
ব্যাগী একটা আনন্দময় বোধের উচ্ছাস বহিতে থাকে, তখন এ খক্‌ই 
যজুঃ রূপে পরিণত হয়। সে অবস্থায় আর মন্ত্রাদির ছন্দোবদ্ধরূপে 
উচ্চারণ হয় না, অর্থাৎ ছন্দঃ যতি প্রভৃতি বিষয়ে বড় একট! লক্ষ্য 
থাকে না। স্ুর-হীন তান-হীন কতকগুলি শব্দমাত্র উচ্চারিত হইতে 
থাকে । এই অবস্থার নাম যজুঃ। ক্রমে. যখন ভাবরাজ্য আয়ত্বীভূত 
হইয়! যায়, উচ্ছ্বাসটা কমিয়! যায়, প্রশান্ত ভাবে অনুভূতি প্রকাশ 
পাইতে থাকে, তখন ধীরে-_শান্তভাবে, স্ুরতান সহকারে শব্দসমূহ 
উচ্চারিত হইতে থাকে । ইহারই নাম সাম। একটু ধীরভাবে লক্ষ্য 
করিলে, দৈনন্দিন উপাসনার মধ্যেও এই ত্রয়ী মুত্তির বিকাশ দেখিতে 
পাওয়া যায়। কীর্তনাদিতেও অনেক স্থলে এ ত্রয়ীর বিকাশ 
বিশেষভাবে পরিলক্ষিত হয়। কেবল কীর্তন কেন, সকল দেশের 
এবং সকল সম্প্রদায়ের উপাসনার ভিতরই, নাঁদময়ী মহতীশক্তির এই 
ত্ৰয়ী মৃত্তির অভূতপূর্ব বিকাশ চক্ষুন্মান্‌ ব্যক্তির নিকট প্রতিভাত হয় ! 
খক্‌ যজুঃ সাম, ইহারা বেদ! বেদন বা অনুভূতিরই নাম বেদ। 
অন্তরে যে আত্মানুভুতি লাভ হয়, সেই অনুভূতি যখন শব্দের আকারে 
বাহিরে প্রকাশ পায়, তখনই তাহাকে বেদ বলা হয়। উহা! সত্য 
স্বরূপ আত্মসম্বেদন হইতে আনে বলিয়াই, উহার নাম বেদ। উহ 
কোনও মানুষের মস্তিধর্মপ্রন্ত কতকগুলি শব্দবিন্যাস নহে । ইহা 
সত্যানুভূতি বা ভ্রান্ত বেদন হইতে আবিভূর্তি; এই জন্যই বেদকে 
অপৌরুষেয় বলা হয়। এই বেদ সকলদেশেই অল্প বিস্তর আছে। 
মাগো! কেবল ত্রয়ী যুত্তিতে--কেবল শান্্রবিধানরূপে_ জ্ঞান 
বিজ্ঞানরূপেই যে তুমি সংসারস্থিতি রক্ষা করিতেছ, তাহ! নহে ; 
বার্তারপেও জগতের আত্তি যাবতীয় ছুঃখ দূর করিতেছ। বার্তা__ 
জীবিকা। স্থুলদেহ রক্ষার উপযোগী জীবিকারপে__আহাররূপে 

সৰ্ব্বজীবে স্বদেশে সর্ববকালে তুমিই বিরাজিতা। মা! তুমিই যে 
আমাদের বার্তা, তুমিই যে আমাদের জীবিকা, এই সত্যজ্ঞান হইতে 
বিচ্যুত বলিয়াই ত, আজ আমাদের এই জীবনসম্কট কাল উপস্থিত 
হইয়াছে। কিরূপে জীবিকা নির্ববাহ হইবে, এই চিন্তায় দেশবাসী 
- আজ ব্যাকুল হইয়া পড়িয়াছে। মাগো! যাহারা জীবিকারূপেও 
তোমারই অব্যয় মূত্তির বিকাশ দেখিতে পায়, তাহারা যে কখনও 
জীবিকার অভাবে কষ্ট পায় না, এ কথাটা কবে এ দেশের লোক 
আবার মর্ত্ে মর্শ্মে উপলব্ধি করিবে? কবে এ দেশের লোক জীবিকার 
জন্য মিথ্যা প্রবঞ্চনা পরপদলেহন প্রভৃতি হীনকর্ম্ম হইতে নিবৃত্ত 
হইয়া জীবিকারূপিণী তোমাকে মা বলিয়া আদর করিবে ও অননচিস্তা 
হইতে পরিত্রাণ পাইবে ? কিন্তু সে অন্য কথা £_ 

মহাভারতে বার্তা শব্দের অর্থ অন্তরূপ দেখিতে পাঁই_একদিন 
ছদ্মবেশী ধর্ম, মহারাজ যুধিষ্টিরকে জিজ্ঞাসা করিয়াছিলেন_ বার্তী 
কি? তছুত্তরে তিনি বলিয়াছিলেন__“মীসার্ভ,দববা-পরিবর্তনেন, 
ূ্্যাগ্রিনা রাত্রিদিবেন্ধনেন |. অস্মিন্‌ মহামোহময়ে কটাহে, ভূতানি 
কালঃ পচতীতি বার্তা” । মাস খতু অর্থাৎ কালের কল্পিত পরিচ্ছেদ- 
সমূহরূপ দব্বাঁ (হাতা) পরিবর্তন করিয়া, সূর্য্যরপ অগ্নি দ্বারা, 
দিবারাত্রিরূপ ইন্ধন সহযোগে, এই মহ! মোহময় সংসাররূপ কটাহে, 
ভূতবর্গকে স্বয়ং কাল পাক করিতেছেন'। ইহাই বার্তা । মা তুমি 
কালরূপে প্রতিনিয়ত এই ভূতসংঘকে পাক করিতেছ। জন্ম স্থিতি 
লয়, অর্থাৎ ‘জায়তে অস্তি বর্ধতে” প্রভৃতি ষড় ভাব পরিণামের 
আকারে প্রতি জীবে তুমিই বার্তারপে আত্মপ্রকাশ করিয়া রহিয়াছ। 
জীবিকা উক্ত বড়ভাব বিকারেরই অন্তভূক্তি। মাগো! যাহার! 
তোমার এই প্রতিনিয়ত প্রকাশমান বার্তামুত্তির দিকে লক্ষ্য রাখিয়া 
ভক্তি পুষ্পাঞ্জলি অর্পণ করে, তাহারা কখনও তোমার এই নিয়ত 
 পরিবর্তনশীলা মূত্তিতে মুগ্ধ হয় না। তখন তাহাদের জীবিকার জন্য 
আর কোন চিন্তাই থাকে না: তুমি তখন স্বয়ং যোগক্ষেমবহনকারিনী 
স্নেহময়ী মাতৃ-মুগ্ডিতে প্রকাশিত হইয়া, তাহাদিগকে অঙ্কে ধারণ 

৩০৮ পরমাত্তিহন্ত্রী মা 


করিয় বসিয়া থাক । তখন তাহাদের দৃষ্টি প্রধানভাবে তোমার সেই 
পরম ক্সেহময় এক অখণ্ড সত্তার দিকেই নিবদ্ধ থাকে। সুতরাং 
অবশ্যম্ভাবী যাবতীয় পরিবর্তন, তাহাদের উপর দিয়া প্রায় অজ্ঞাতসারেই 
চলিয়া যায়। ৃ 
মাগো! ধন্য তোর স্নেহ! যতদিন আমরা সংসারস্থিতিকেই পরম . 
পুরুষার্থ বলিয়া মনে করিব, ততদিন তুমি তোমার সেই অব্যয় স্বরূপটী 
ই অপ্রকট রাখিয়া আমাদের নিকট বার্তারপেই আত্মপ্রকাশ করিবে। 
আমরাও ততদিন জীবিকার জন্য বিষয়ের দ্বারে ভিক্ষুকের ন্যায় 
উপস্থিত হইব। আবার যখন এই সংসার স্থিতিকেই যথার্থ কষ্টকর 
বলিয়া বুঝিতে পারিব, বার্তারপেও যে তুমি ভিন্ন আর কেহ নয়, 
ইহা যখন উপলব্ধিষোগ্য হইবে, তখনই আমাদের জীবিকার চিন্তা 
সম্যক্‌ দূরীভূত হইবে; আর তখন তুমিও মা, সর্ববনাশী মৃত্তিতে 
আবিভূতি হইয়া, আমাদের সর্ববভাবকে বিনষ্ট করিয়া,-একা অদ্বিতীয়া 
যুত্তিতে_আত্তিহরান্বরূপে আত্মপ্রকাশ করিবে । মাগো! তখনই 
তোমার “পরমা” নাম সার্থক হইবে । তুমি যে যথার্থ ই শ্রেষ্ঠা, তুমি 
যে যথার্থই পরের অর্থাৎ সর্বশ্রেষ্ঠ ব্রন্মাদিরও “মা” তখনই তাহা 
বুঝিতে পারিব। মাগো | যতদিন না তুমি এইরূপ আন্তিহ্ত্ী মুক্তিতে 
দড়াইবে, ততদিন আমরা কিছুতেই এই আৰ্তির হাত হইতে পরিত্রাণ 
পাইব না। তাই মা সকাতরে প্রার্থনা করি, একবার ছুঃখহস্ত্রী 
মুত্তিতে সন্তানের হৃদয়ে আবিভূ্ত হও! এই ছুঃখসন্তপ্তবক্ষ শীতল 
হউক। ওগো তুমি যে মা! তুমি যে আক্তিহস্ত্রী পরমা, তুমি যে 
পরমান্তিহস্ত্রী পরহুঃখ নাশিনী মা! 


CCO. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Funding by MoE-IKS 


মেধারপিণী ৩০৯ 


মেধাসি দেবি বিদিতাখিলশাস্ত্রসারা 
দুৰ্গাসি হুর্গভবসাগরনৌরসঙ্গা 

ওঃ কৈটর্ভীরিহৃদয়ৈককৃতাধিবাসা 

গৌরী ত্বমেব শশিমৌলিকৃত প্রতিষ্ঠা ॥১০| 


অন্্বাদ্দ। হে দেবী! তুমি অখিল শাস্তার্থ ধারণাবতী মেধা । 
তুমি দুৰ্গা, তুমিই ছুস্তর ভবসাঁগরে অসঙ্গা তরণী । কৈটভারির হৃদয়- 
বিহারিণী কমলা; এবং চন্দ্রশেখরের অস্কবিহারিণী গৌরীও তুমি ! 

ব্যাখ্যা । মা! পূৰ্বে বল! হইয়াছে- বেদরূপিনী তুমি । এখন 
দেখিতে পাইতেছি__সেই বেদার্থধারণাবতী ধী বা! মেধারূপেও তুমি। 
তুমিই মেধারূপিণী হইয়া যাবতীয় শান্তার্থজ্বান ধরিয়া রাখ, তাই আশা! 
আছে-_একদিন না একদিন আমর! তোমাকে নিশ্চয়ই পাইব_ বুঝিতে 
পারিব। আমরা! যাহা কিছু শিখি, ইন্দ্রিয়ের সাহায্যে যাহা কিছু গ্রহণ 
করি, যদি এক একটা মৃত্যুর সঙ্গে সে সকলই ভুলিয়া যাইতাম, তবে 
আর কখনও আমাদের এ বন্ধন দূরীভূত হইত না। কিন্তু মা; তুমি 
মেধারূপে আমাদের সেই বিন্দু বিন্দু জ্ঞান ধরিয়া রাখ; তাই প্রতি 
জন্মেই আমাদের জ্ঞান পরিবদ্ধিত হয়। এক জীবনে আমরা যে জ্ঞান 
সঞ্চয় করি, পর জীবনে আবার ঠিক সেই জ্ঞান সঞ্চয় করিবার জন্য 
বিশেষ প্রষত্ব প্রয়োগ করিতে হয় না। যে শক্তিপ্রভাবে আমাদের 
এই বহুজন্ম-সঞ্চিত জ্ঞানরাশি পরিধৃত থাকে, তাহাই_ মেধা । 

এই মেধার চরম অবস্থা বা শ্রেষ্টন্বরূপ “আমি ব্রহ্ম” এইরূপ 
স্মৃতি! আচাৰ্য্য শঙ্করও বলিয়াছেন “বন্মাহমন্মি ইতি স্মৃতিরেব 
মেধা” একদিন আমাদের বুকে এই মেধারূপে তুমি ফুটিয়া উঠিবে, 
আমরা “আমি ব্রহ্ম” এই স্মৃতিতেই উদ্চদ্ধ হইয়া জীবত্বের ছুশ্ছেস্ত 
বন্ধন দূরে নিক্ষেপ করিয়া, আত্মন্বরপে প্রতিষ্ঠিত হইব। তুমি 
মেধারূপে আত্মপ্রকাশ কর বলিয়াইত, আমরা তোমাকে বা আমাকে 
চিনিতে পারি। ইহাই অখিল শাস্ত্রের সার, যাবতীয় শাস্ত্রের 
সারমন্ম-__আত্মন্বরপাবগতি। আমি কে? তাহা বুঝিতে পাঁরিলেই 

৩১০... অসৌ মুনৰ্যন্তমতং ন ভিন্নম্‌ 


যাবতীয় শাস্ত্রের প্রয়োজন অবসিত হয়। মা! উহাই তোমার 
বিদিতা-স্বরূপ। যখন জীব আপনার স্বরূপ বুঝিতে পারে 
তখনই তুমি «বিদিতা* মুত্তিতে আবিভূর্তী হও। তোমার 
এই বিদিত! স্বরূপটীকে লক্ষ্য করিয়াই, সমস্ত শাস্তার্থ রহন্ত 
ব্যাখ্যাত হইয়া থাকে। আপাত-দৃষ্টিতে শাস্ত্রবাক্যসমূহ পরস্পর 
বিরুদ্ধরূপে প্রতীয়মান হয় বটে; কিন্তু মা, যখন তুমি বিদিতা 
স্বরূপে জীব-হৃদয়ে আত্মপ্রকাশ কর, তখন আর শাস্ত্রবাক্যসমূহের 
এই পরস্পর অত্যন্ত বিরুদ্রভাব থাকে না। সকল শান্তর যে 
সেই একেরই প্রতিধ্বনি করিতেছে, ইহা খুব স্পষ্ট ভাবেই বুঝিতে 
পারা যায়। 

মহাভারতে উক্ত হইয়াছে-_“বেদা বিভিন্নাঃ স্মৃতয়ে! বিভিন্নাঃ | 
নাসৌ যুনির্যস্ত মতং ন ভিন্নম্‌। ধর্মন্ত তত্বং নিহিতং গুহায়াম্‌। 
মহাজনো যেন গতঃ স পন্থাঃ।” যদিও এই প্লোকটী শাস্রভেদ ও 
মতভেদের পক্ষে পরিপোষক প্রমাণরূপে পরিগৃহীত হইয়! থাকে, 
তথাপি আমরা উহার যেরূপ অর্থ বুঝিয়াছি, এস্থলে তাহার উল্লেখ 
নিতান্ত অপ্রাসঙ্গিক হইবে না। এই শ্লোকের দ্বিতীয় পাদের প্রথম 
“ন” কারটা প্রথম পাদের সহিত অন্বয় করিলে উহার অর্থ অন্তরূপ 
হইয়া পড়ে। যথা-_বেদসমূহ বিভিন্ন নহে, স্মৃতিসমূহ বিভিন্ন 
নহে, অর্থাৎ সকলেই একার্থ লক্ষ্যে অভিব্যক্ত। তিনিই যথার্থ 
মুনি, যাহার মত ভিন্ন নহে। অর্থাৎ যিনি ভেদদর্শী নহেন, 
তিনিই মুনিপদবাচ্য। ধর্মের তত্ব গুহায়_হৃদয়ে নিহিত আছে। 
(উপনিষদ্‌ অনেক স্থানে গুহা শব্দে হৃদয়কেই লক্ষ্য করিয়াছেন.। ) 
মহাজনগণ-__সাধু মহাপুরুষগণ যে পথে গিয়াছেন- যে হৃদয়গুহা পথে 
গমন করিয়া, আত্মজ্ঞান লাভ করিয়াছেন, “স পন্থা” তাহাই যথার্থ পথ। 
এ পথে গমন-করিতে পারিলেই, ধর্মের তত্ব অবগত হওয়া যায় । 

সে যাহা হউক, বলিতেছিলাম__মা ! তোমার এ «বিদিতা” 
স্বরূপটাই অখিল শাস্ত্রের সার। তোমাকে জানিবার জন্যই অখিল 
শান্তর অবতারণা। কিন্তু মা যতদিন তুমি কৃপা করিয়া স্বয়ং 

অসঙ্গাতরণী j ৩১১ 


বিদিতারূপে প্রকাশিত না হও, ততদিন কোন শান্ত্রই তোমাকে 
প্রকাশ করিতে পারে না, আবার যখন তুমি স্বয়ং বিদিতা হও, তখন 
ধান্যার্থী ব্যক্তির পলালের ন্যায়, সাধকের শান্ত্ররাশিও বিগত প্রয়োজন 
হইয়া পড়ে! মা! তুমি এ বিদিত ব্বরূপে-_বোধন্বরূপে প্রতি 
জীবেই সর্ববদা প্রকাশমান রহিয়াছ, অথচ কেহই তোমাকে জানিতে__ 
বুঝিতে পারে না; তাই তুমি হুর্গা_ ছুজ্ঞেয়া- ছুরধিগম্যা । 

আবার অন্ত দিক্‌ দিয়া দেখিতে পাই-_তুমি মেধারূপে আমাদের 
অনেক জন্ম সঞ্চিত জ্ঞানরাশি ধরিয়া রাখ বলিয়াই এই দুর্গম ভবসাগরে 
তুমিই একমাত্র তরণী। জীবগণ মেধারূপ নৌকায় আরোহণ করিয়াই 
“ব্রন্মাহমস্মি” বলিয়া অনায়াসে এই দুৰ্গম ভবজলধি উত্তীর্ণ হইয়| 
বায়। পাথিব তরণীতে কর্ণধার প্রয়োজন। কর্ণধার না থাকিলে, 
এ জগতের তরী চলে না; কিন্তু মা, তুমি আমাদের অসঙ্গা তরনী। 


" দ্বিতীয় কাহারও সহায়তা আবশ্যক হয় না । তরণীও তুমি, আবার 


পরিচালকও তুমি। মেধারূপিণী মা আমার, যথার্থ ই তুমি অসঙ্গা__ 
সঙ্গরহিতা__নিলিপ্তা। যদিও আমাদের বিন্দু বিন্দু জ্ঞানরাশি 
মেধারূপে ধরিয়া রাখিয়াছ, যদিও পরিচ্ছিন্ন মলিন জ্ঞানরাশিকে 
অনাদিকাল হইতে বক্ষে ধারণ করিয়া রাখিয়া, যদিও সৎ অসৎ 


৷ যাবতীয় সংস্কারই মেধারূপিণী তোমার সঙ্গে বিজড়িত রহিয়াছে, 
. তথাপি তাহার সংস্পর্শে আসিয়া, তুমি পরিচ্ছিন্ন বা মলিন! হও 


নাই। তুমি যেমন নিত্য শুদ্ধ বুদ্ধ মুক্তত্বরূপা অসঙ্গা মা আমার, 
ঠিক তেমনই রহিয়াছ। এত বহুবার বক্ষে ধারণ করিয়াও তোমাকে 


' বন্ুত্বের সংলেপ বিন্দুমাত্র স্পর্শ করে নাই ; তাই দেবতাগণ তোমায় 


“ছুর্গভবসাগরনৌরসঙ্গা” বলিয়া স্তুতি করিতেছে। 

মা! তুমি কৈটভারি-__বহুত্ববিনাশকারী বিষ্ণুর হৃদয়বিহারিণী 
শ্রী। আবার শশিমৌলি চন্দ্রশেখর মহেশ্বরের অরদ্ধাঙ্গরপিণী গৌরী । 
বিষ্ণুত্ব এবং শিবত্ব তোমারই বিভিন্ন প্রকাশ মাত্র। তাই দেখিতে 
পাই__এক দিকে তুমি বিষ্ণু ও শিবের প্রস্থৃতি হইয়াও অন্যদিকে 
বৈষ্ণৰী ও শিবানী-রপে আত্মপ্রকাশ করিয়া থাক। এই যে 

ই জীবত্ব, ইহা যে শক্তিতে 
জগদৃভাব, এই যে বহুত্ব, এই যে আমাদের 
_যে মেধায় পরিধৃত থাকে, তাহাই বৈষবীশক্তি বা শ্রী। আবার 
এই শক্তি, এই মেধাই যখন অসঙ্গারূপে আত্মপ্রকাশ করে-_আর 
কোনও ভাবের ধারণকর্জ্রীরূপে প্রকটিত হয় না, তখনই সর্ব্ভাবের 
সংহাঁরক শক্তিরূপে পরিচিত হইয়া থাকে ; সুতরাং তোমার মেধা ও 
বিদিতাস্বরূপই মা আমাদের নিকট শ্রী ও গৌরী মৃত্তিতে প্রকটিত 


হইয়! থাকে। 


ঈষৎসহাসমধলং পরিপূর্ণচন্দ্র- 
বিশ্বানুকারি কনকোত্তমকান্তিকান্তম্‌ ৷ 
অত্যদৃভূতং প্রহৃতমাপ্তরুষ। তথাপি 
বক্তং বিলোক্য সহ্সা মহিষাস্থরেণ ॥১১॥ 


অনুবাদ । মাগো! তোমার ঈষৎ হাস্তযুক্ত, নিৰ্ম্মল পূর্ণচন্দ্রে 
ন্যায় মনোহর, উৎকৃষ্ট সুবর্ণের ন্যায় কমনীয় মুখখানি দেখিয়াও যে 
মহ্যাস্থুর ক্রোধের বশীভূত হইয়া, তোমাকে প্রহার করিয়াছিল, 
ইহা বাস্তবিকই অতি অদ্ভুত। 

ব্যাখ্যা । যাহার শ্রীমুখমণ্ডলের কান্তিতে ত্রিজগৎ মুগ্ধ হয়, 
, তাহার সেই লোৌকাতীত সোন্দর্ধ্য প্রত্যক্ষ করিয়াও যে রজোগুণের 
বহিমুখী চাঞ্চল্য থাকে-__-আবার অতিশয় অকিঞ্চিৎকর রূপরসাদি 
পরিগ্রহের বাসন! থাকে, ইহাই আশ্চর্য্য । ওগো, “যং লব্ধ! চাপরং 
লাভং মন্যতে নাধিকং ততঃ” যীহাকে লাভ করিলে আর কিছুরই 
লাভের ইচ্ছ! জাগে না, তাহাকে দেখিয়া_ প্রত্যক্ষ করিয়া, আবার 
চিত্ত কিরপে যে বিষয় লোলুপ হয়, তাহা ভাবিয়া ঠিক করা যায় না। 
যথার্থ ই ইহ! অতিশয় অদ্ভুত নহে কি? 

' মাগো ! জগতের যাবতীয় সৌন্দর্য্য একীভূত হইলেও, তোমার 
সেই লোকাতীত সৌন্দর্য্যসিন্ধুর বিন্দু পরিমাণও হয় না। তথাপি 

আমরা তাহার দিকে লক্ষ্য ন! করিয়া, 'জগতের দুঃখমিঞ্রিত বিষয়ের 
সৌন্দৰ্য্যে আকৃষ্ট হই । তোমার সে অলৌকিক সুষমার কথা ভুলিয়া 
যাই। ক্ষণস্থায়ী অকিঞ্চিৎকর সৌন্দর্য্যভোগের লালসা দিয়া, তোমার 
স্ুষমাকে আচ্ছাদিত করিয়া রাখি। ইহা অপেক্ষা আশ্চর্য্যের বিষয় 
কিআছে মা? 

সাধক! আত্বস্বরূপ এক একবার যৎকিঞ্চিৎ উপলব্ষিযোগ্য 
হইলেও রজোগুণের ক্রিয়াশীলতা৷ সম্যক তিরোহিত হয় না। তাই 


' বারংবার সেই অনুপম সুবমাময় পরমাত্বব্বরূপকে আচ্ছন্ন করিয়া 


বিষয়বিক্ষোভ উপস্থিত হয় । ইহাই মায়ের অনুপম সৌন্দর্য্য দেখিয়াও 
মাতৃ-অঙ্গে মহিষান্থুরের অস্ত্রপ্রহার। যেরূপ চঞ্চল জলরাশির 
অভ্যন্তরস্থ চন্দ্রবিম্ব সুস্পষ্ট দৃষ্টিগোচর হয় না, যেরূপ বায়ু-প্রবাহ- 
পরিচালিত কৃষ্ণবর্ণ মেঘমালার অন্তরালস্থিত সূর্য্যবিস্ব সুস্পষ্ট 
নেত্রগোচর হয় না, ঠিক সেইরপ-_রজোগুণের বিক্ষোভজনিত চিত্ত 
চাঞ্চল্য মায়ের সেই অতুলনীয় সৌন্দর্য্য সম্ভোগের অন্তরায়ন্বরূপ হইয়া 
থাকে। এই অন্তরায়ের নামই মহিষাস্থুরের প্রহার । 


মাগো! যে বৈষয়িক সৌন্দর্যে মুগ্ধ হইয়া আমরা তোমার এই : 


লোকাতীত সৌন্দর্যকে উপেক্ষা করি, সেই 'বিষয়ন্ুষমারূপেও যে 
তুমিই নিত্য স্ুপ্রতিভাত রহিয়াছ,. এ কথাটা কতদিনে আমরা 
মর্মে মর্ন্মে উপলব্ধি করিব? মা! এ জগতে যাহা কিছু আছে, 
সকলই তোমার সৌন্দর্যে আচ্ছাদিত, তোমারই রূপ প্রত্যেক পদার্থের 
প্রতি অবয়বে উদ্ভাসিত, এই সত্যজ্ঞানে এই সরল উপলব্ধিতে যতদিন 
আমাদের প্রাণ পরিপূর্ণ না হইবে, ততদিন আমর! কি যথার্থ ই তোমার 
সেই অতুলনীয় সৌন্দর্য্যের সন্ধান পাইব ? 


১; 

দৃন্ট্! তু দেবী! কুপিতং ভ্রকুটাকরাল- 
মুদ্যচ্ছশাঙ্কসদৃশচ্ছবি যন সদ্যাঃ। 
. প্রাণান মুমোচ মহ্িস্তদ্রতীব চিত্রং 
কৈজ্জীব্যতে হি কুপিতীন্তকদর্শনেন ॥১২॥ 


অনুবাদ ৷ হে দেবি ! ক্রোধবশতঃ ভ্রকুটাভীষণ, অথচ উদীয়মান 
পূর্ণ চন্দ্রের স্যায় কমনীয়, তোমার বদনমণ্ডল দর্শন করিয়া, মহিবাস্ুর 
যে তৎক্ষণাৎ প্রাণত্যাগ রূরে নাই, ইহ! অতীব বিচিত্র । কুপিত 
অন্তককে দেখিয়া কে জীবিত থাকে ? 

ব্যাখ্যা। মা! তোমার ভ্রকুটাকরাল কুপিত মুখচ্ছবি দর্শন 
করিয়া মহিষাস্ুর যে তৎক্ষণাৎ প্রাণ পরিত্যাগ করে নাই, ইহাই 
আশ্চর্য্য । তোমার যখন কোপপ্রকাশ হয়--যখন তুমি প্রলয়ন্করী 
মূর্ডিতে দাড়াও, তখন ব্ৰহ্মা বিষ্ণু মহেখ্বর পর্য্যন্ত অনৃষ্ত হইয়া! যান; 
আর মহিষাস্থুর ত অতি তুচ্ছ । মাগো! দেবতাগণ তোমার ভ্রকুটী- 
করাল কুপিত মুখের স্বরূপ বর্ণনা করিতে গিয়া বলিলেনু_“উদ্ধৎ- 
শশান্ব-সদৃশচ্ছবি”। যখন পূর্ণ চন্দ্রের উদয় হয়, তখন রজনীর 
অন্ধকাররাশি যেরূপ অনৃশ্য হইয়া যায়, ঠিক সেইরূপই মা তোমার 
প্রলয়করাল মুখকান্তি নিরীক্ষণ করিলে, অজ্ঞান-অন্ধকার ও দ্বৈতভাব- 
সমূহ সম্যক্‌ বিলয় প্রাপ্ত হয়, ইহাই অবাধিত নিয়ম । কিন্তু এ ক্ষেত্রে 
তাহার অন্যথা পরিদৃষ্ট হইতেছে__মহিষাস্থুর তোমার করাল মুখচ্ছৰি 
দেখিয়াও জীবিত রহিল, তোমার সহিত যুদ্ধ করিল, সিংহ, গজ, 
অর্ধনিষ্তান্ত পুরুষ, প্রভৃতি নানা মৃদ্তিতে তোমায় আক্রমণ করিতে 
লাগিল, ইহা বিস্ময়কর ব্যাপারই বটে! কেন এরূপ হইল? ৃ 

মা তুমি যে অম্বিকামূত্তিতে কোপপ্রকাশ করিয়াছিলে-_-“কোপং 
চক্রে ততোহশ্বিক। ৷” অশ্বিকামুত্তি_মাতৃ-মুত্তি। মায়ের ভ্রকুটি- 
ই করালমুখ সন্তানকে ভীত সন্ত্রস্ত করিতে পারে বটে, কিন্তু বিনষ্ট 
করিতে পারে ন!। মা, তুমি নিজেই ত মধুপান করিবার জন্য 


 মহিষাস্থুরকে গর্জনের অবসর দিয়াছিলে। তাই সে তৎক্ষণাৎ মরে 

নাই, যুদ্ধ করিয়া! মরিয়াছে। মাগো! আমর! যাহাকে নিতান্ত 
অসম্ভব ঘটনা বলিয়া মনে করি, অঘটনঘটনপটায়সী তোমার ইচ্ছায়, 
তাহ! অতি সহজ ভাবেই সংঘটিত হইয়া থাকে। ইহা আমরা একটু 
অনুধাবন করিলে দৈনন্দিন জীবনেই লক্ষ্য করিতে পারি। তথাপি 
তোমার সর্্বশক্তিমত্তার সর্বময় অক্ষুণ্ন কর্তৃত্বে বিশ্বাস করিয়া 
আত্মসমর্পণ করিতে পারি না, অহংকর্তৃত্বের মিথ্যা অভিমানকে 
তোমার চরণতলে অর্পণ করিয়া যাবতীয় চিন্তার ভার হইতে পরিত্রাণ 
পাই না, ইহাই ত আমাদের দুর্ভাগ্য । 

মা! মহিবাস্থুর নিধন ব্যাপারে তোমার এই স্বাভাবিক নিয়মের 
অন্তথ। দর্শন করিয়া দেবতাগণ বলিলেন__-“কৈ জঁব্যিতে হি 
কুপিতান্তক-দর্শনেন”-প্রকুপিত অন্তককে দর্শন করিলে, কে জীবিত 
থাকিতে পারে? সত্যই ম! কুপিত অস্তককে দেখিলে কেহই বাঁচে 
না, কিন্তু কুপিত! মাকে দেখিলে সন্তান কেন বাঁচিবে না ?. যতক্ষণ 
তুমি স্বয়ং অন্তকারিণীরূপে সম্যক আত্মপ্রকাশ না কর, ততক্ষণ 
তোমার ভ্রকুটাকরালকুপিতমুখমণ্ডলের মধ্য দিয়াও মাতৃত্বের গৌরবময় 
স্নেহপূর্ণ করুণ বীক্ষণ প্রকাশিত হইয়া পড়ে, উদ্যৎ-শশাহ্ক-সদৃশ 
- মুখ-কান্তির বিকাশ হয় ; তাই ত মহিষাস্থুর তৎক্ষণাৎ মৃত্যুমুখে পতিত ' 
ন! হইয়া, যুদ্ধ করিয়া তোমায় মধু পানের স্থযোগ দিয়াছিল। ধন্য 
মা তোমার অনির্বচনীয় লীলা ! যখন-_-তুমি আমাদের মুখের মা 
ডাক্টা শুনিবার জন্য উৎকষ্টিত হইয়া! থাক, যখন দেখি-_-আমাদের 
মুখের মা ডাক্‌ শুনিয়া তোর বুকট! সত্য সত্যই মাতৃত্বের গৌরবে 
ফুলিয়! উঠে, তখন আমাদের এই ছুঃখদীর্ণ বুকটাও পুত্রত্বের অপূর্ব 
গৌরবে উৎফুল্ল হইয়া উঠে। মা তুমি আমাদিগকে এ গৌরব 
অনুভবের সুযোগ প্রদান কর। 


৯ শিপ পস্সপলালল 

দেবি! প্রসীদ পরমা ভবতী ভবায় , 
সগ্ভো বিনাশয়সি কোপবতী কুলানি। 
বিজ্ঞাতমেতদধুনৈব যদস্তমেত- 
রীতং বলং স্থবিপুলং মহিযাস্ত্রন্ত ॥ ১৩ ॥ 


অন্তুবাদ । দেবি! প্রসন্ন হও। তুমি শ্রেষ্ঠা__পূজনীয়। 
তুমি প্রসন্না হইলেই আমাদের মঙ্গল হয়। তুমি কুপিত! হইলে সমস্ত 
কুল সন্ত বিনাশ প্রাপ্ত হয়। ইহা আমরা এইমাত্র বুঝিতে পারিলাম ; 
যেহেতু মহিষাস্সুরের এই বিপুল বাহিনী একেবারে বিধ্বস্ত 
হইয়া গেল । | : 

ব্যাখ্যা । মা! তুমি পরমা শ্রেষ্ঠা। তুমি পরের অর্থাৎ 
পরমেশ্বরেরও মা। যে ব্রহ্ম! বিষ্ণু মহেশ্বর পর নামে অভিহিত হুন, 
তাহারাও তোমা হইতেই জাত, তোমাতেই স্থিত, তাই তুমি পরমা । 
তুমি প্রসন্না হও, তবেই আমরা ভব অর্থাৎ মঙ্গল লাভ করিতে পারিব। ' 
অথবা অন্য দিক্‌ দিয়| দেখিতে পাই__তোমার প্রসন্নতা এবং ক্রোধ, . 
উভয়ই জীবের পক্ষে পরম হিতকর ৷ তুমি প্রসন্না হইলে-_জীব এঁহিক 
 পারত্রিক সর্ব্ববিধ মঙ্গল লাভ করিয়া থাকে । আর কুপিতা হইলে 
জীবের সমস্ত কুল বিনাশ প্রাপ্ত হয়। ইহাও জীবের পক্ষে পরম মঙ্গল। . 
কুল বিনষ্ট না হইলে যে অকুলের সন্ধান পাওয়া যায় না। মাগো! 
কত জন্ম জন্মান্তর হইতে কুলে কুলে বিচরণ করিয়া -রূপরসাদ্দি বিষয় 
ভোগ করিয়াই, এ জীবজীবন অতিবাহিত হইতেছে। আমরা কিছুতেই 
কুল পরিত্যাগ করিতে পারি না। এক কুল ছাড়ি, আবার অন্য কুল 
ধরি! একদিন ছুইদিন নয়, কোন্‌ অনাদিকাল হইতে এইরূপ 
কুলে কুলে বিচরণ আরম্ভ হইয়াছে, তাহা কে বলিবে? মা, তুমি 
কুপিত! হইলে আমাদের সেই কুলসমূহ ধ্বংস হইয়া যায়। তখন 
আমরা অকুল সমুদ্রে অবগাহন করিয়া, আপনাকে অকুলে হারাইয়া 
ফেলি। এই ছুঃখমিশ্রিত পরিচ্ছিন্ন সুখের হাত হইতে চিরতরে 
পরিত্রাণ লাভ করি। আমাদের কুলে কুলে বিচরণ চিরদিনের জন্য 


সি 

প কুল পরিত্যাগ করিয়া, ওগো অকুলের তরণী মা 
তি ন্নেহময় অঙ্কে সর্ববতোভাবে ঝাঁপাইয়া পড়ি। 
একদিন তুমি যমুনাতটে কদন্বমূলে দাঁড়াইয়া মোহন মুরলীধ্বনিতে 
গোঁপিকাগণকে কুল ছাড়াইয়া তোমার দিকে আকৃষ্ট করিয়া কৃষ্ণ নাম 
সার্থক করিয়াছিলে। আবার-_একবার সেইরূপ এই যুগসন্ধির 
মহাক্ষণে স্বরূপে আবিভূর্ত হইয়া__তোমার সেই মধুময় সত্যের মহা 


আকর্ষণধ্বনিতে আমাদিগেরও ভুল ভাঙ্গিয়া দাও, কুল ছাড়াইয়া দাও, . 


আমরাও অকুলে ভাসি । ওগো বহুদিন__বহুদিন কুলে কুলে থাকিয়া, 
কত তরঙ্গের আঘাত সহিয়াছি, কত আঘাতে বুকের পাঁজর ভাঙ্গিয়া 
গিয়াছে, কত আঘাতে মর্সস্থল বিচ্ছিন্ন হইয়াছে, আর যে পারি না 
মা। এখন একবার এই গতিশক্তিহীন সন্তানকে তোমার অকুল 
স্নেহময় বক্ষে স্থান দাও । 


তে সম্মতা জনপদেষু ধনানি তেষাং 
তেষাং যশাংসি ন চ সীদতি ধর্মাবর্গঃ 
. ধন্যাস্তএব নিভৃতাত্মজভূত্যদারা 
যেষাং সদাভ্যুদয়দ! ভবতী প্রসন্ন! ॥১৪॥ 
অনুবাদ । মা! তুমি প্রসন্ন হইয়া যাহাদিগকে সর্বদা অভ্যুদয় 


দান কর, তাহারা জনপদমধ্যে সম্মানিত হয়, তাহাদের ধন যশ এবং 


ধর্মাবর্গ অবসন্ন হয় না, তাহাদের পুত্র ভৃত্য ও পত্বী বিনীত ও. সুস্থ 
হয়; সুতরাং জগতে তাহারাই ধন্য | 

ব্যাখ্যা। মা! তুমি প্রসন্ন মৃদ্তিতে যাহাদিগকে অঙ্কে ধারণ 
করিয়া থাক, অর্থাৎ যাহারা! তোমাকে নিত্যতৃপ্ত। নিত্যপ্রসন্নময়ী জননী 
বলিয়া বুবিয়াছে, তাহার! জগতে দেবোচিত সম্মান লাভ করে। যদিও 
তাহারা জাগতিক সুখ সমৃদ্ধি ভোগ এশ্বর্ধ্য সম্মান ও যশকে অতি 
অকিঞ্চিৎকূর বলিয়া বুঝিয়া লয়, তথাপি মা তাহাদের নিকট এরূপ 

তোমায় দেখিতে অভ্যস্ত নহে, পাখিব অভ্যুদয়রূপেও তুমিই যে আত্ম- 
প্রকাশ করিয়া থাক, ইহা যাহার! বিশ্বাস করে নামানে না, তাহারা 
বিপদে পড়িয়া তোমার ক্রোধময়ী মৃত্তিরই আভাস পায়। তোমার 
সৌম্যা প্রসন্ন! মূৰ্তি যে কি, তাহা ধারণাও করিতে পারে না। সুতরাং 
পাথিব অভ্যুদয় লাভ করিয়াও এ সকল লোক কখনও যথার্থ সুখী 
হইতে পারে না। 
আর যাহার! সুখ দুঃখ, অভ্যুদয় অধঃপতন, সর্ববাবস্থায়ই আপনা- 
দিগকে মাতৃ-অঙ্কস্থিত নক উপলব্ধি করিতে পারে, তাহাদের 
“ন চ সীদতি ধৰ্ম্মবৰ্গঃ”__ধৰ্ম্মবৰ্গ অর্থাৎ ধৰ্ম্মার্থকামমোক্ষরূপ চতুর্বব্গ 
কখনও অবসন্ন হয় না। তাহারা এই জগতে থাকিয়াই যথাক্রমে 
পুবেবাক্ত চতুর্ববর্গ ফল লাভ করিয়া থাকে । মাগো, যাহার! তোমার 
ধর্মময়ী মূর্তির সেবা ন! করিয়া, কেবল অর্থকামের সেবা করে, 
তাহারাই ছঃখতাপে পুনঃ পুনঃ জর্জরীভূত হইয়া থাকে। মা! দেখ 
-_তোমার বড় সাধের মানব সন্তানগণের অধিকাংশই অধুন! ধৰ্ম্মহীন 


হইয়া» কেবলমাত্র অর্থকামের সেবা করিতে. করিতে, কি শোচনীয় . 


দশায় আসিয়া উপনীত হইয়াছে চতুদ্দিক হইতে অভাবের দারুণ 
দাবানল জ্বলিয়া উঠিয়াছে। ছুভিক্ষ মহামারী অকালমৃত্যু রোগ শোক 
প্রভৃতি দ্বার এত উৎগীড়িত হইতেছে যে, শাস্তি বা আনন্দ বলিয়৷ 
যে একটা জিনিষ এ জগতে আছে এ কথাটাই যেন ভুলিয়া গিয়াছে। 
ত্ৰিবিধ দুঃখে জৰ্জ্জরীভূত ই জগৎকে ছুঃখময় বলিয়া 
ঘোষণা করিতেছে । 

মাগো! তুমি তাহাদিগকে বলিয়া দাও-_তুমি তাহাদের মর্মে 
মর্মে বুঝাইয়া দাও- ধর্ম ব্যতীত সুখলাভ হয় না। এ জগৎ যে 
আনন্দঘন, ইহা! বুঝিতে হইলে-_সেই আনন্দ. ভোগ করিতে হইলে, 
সর্বাগ্রে ধর্মের সেবা করিতে হয়। জীব যে পরিমাণে ধর্পরায়ণ 
হয়, সেই পরিমাণে চিত্তপ্রসাদ লাভ করে। চিত্ত প্রসন্ন হইলেই 
অভাববোধ তিরোহিত হয়। অভাববোৌধ ন! থাকিলে, অর্থেরও 
অভাব হয় না; সুতরাং ধর্মান্ুমোদিত কামন! পূরণের কোনও ব্যাঘাত 

ঘটে না। কামনা পূর্ণ হইলেই জীব নি্ষাম হয়। তখন তুমি 
মোক্ষরপিণী মা স্বয়ং আসিয়া কল্পিত বন্ধন ছিন্ন'করিয়া, জীবসন্তানকে 
অমুতের আন্বাদ ভোগ করাও । 

এরূপ সহজ সরল উদার পন্থা বিদ্যমান সত্বেও, অধিকাংশ জীব 
পৎত্রান্ত হইয়া কেন যে উচ্ছল গতি অবলম্বন পুর্ববক অশেষ 
নির্যাতন ভোগ করে, তাহা ওগো ভ্রান্তিরূপিণী মা, তুমিই জান ! মা! 
একবার ভ্রান্তিহরা মূর্তিতে দাঁড়াও, আমাদের অনাদিকালের এ ভ্রান্তি 
বিদূরিত হউক। ভ্রান্তিরপেও যে তোমারই প্রকাশ, ইহা বুঝিয়া 
আমরা ভ্রাস্তির পরপারে চলিয়া যাই । 

মা! তুমি অভ্যুদয়দায়িনী মৃত্তিতে যাহাদিগকে অঙ্কে ধারণ করিয়া 
রাখ, তাহাদের ভৃত্য পুত্র পত্রী পরিজনবর্গ, সকলেই অনুগত শিষ্ট 
সুস্থ ও সাধুচরিত্র হইয়া থাকে। সুতরাং ধর্ম লাভের আশায় কিংবা 
মুক্তিলাভের আশায়, তাহাদিগকে সংসার আশ্রম পরিত্যাগ করিয়া, 
নির্জন গিরিকন্দরের আশ্রয় গ্রহণ করিতে হয় না । তাহারা ইহলোক 
. ও পরলোক, উভয়ই জয় করিতে সমর্থ হয়। গীতায়ও উক্ত হইয়াছে__ 
“ইহৈব তৈঞ্িতঃ স্বর্গঃ যেষাং সাম্যে স্থিতং মনঃ”। ধাঁহাদের চিত্ত 
সমত্বে অবস্থিত, অর্থাৎ সর্ববত্রাবস্থিত সম-ন্বরূপ মাতৃ-সত্তায় প্রতিষ্ঠিত, 
তাহারা এই জগতে থাকিয়াই, স্বর্গলোককেও জয় করিয়া থাকেন। 
সুতরাং তাহারাই ধন্য । তাই দেবতাগণও মা তোমার স্তব করিতে 
করিতে “ধন্তাস্তএব” বলিয়া, তোমার প্রিয়তম সন্তানবৃন্দকে ধন্যবাদ 
প্রদান করিলেন । | 

আধ্যাত্মিক পক্ষে আত্মজ, ভূত্য এবং দারা শব্দের, যথাক্রমে 


বিবেক, বিজিত ইন্দ্রিয় এবং আত্মাভিমুখী প্রবৃত্তিরপ অর্থ করিলেই 


এ মন্ত্রের রহস্য সহজবোধ্য হইবে । 


শি ২77) লিলি 

ধন্দ্যাণি দেবি সকলানি সদৈব কৰ্ম্মা- 
ণ্যত্যাদৃতঃ প্রতিদিন স্কৃতী করোতি । 
বর্গ প্রয়াতি চ ততো ভবতীপ্রসাদা- 
ল্লোকত্রয়েইপি ফলদ! ননু দেবি তেন ॥১৫॥ 


অনুবাদ । দেবি! তোমারই প্রসাদে  অুক্কতিপালী জনগণ 
প্রতিদিন অতিশয় শ্রদ্ধার সহিত, যাবতীয় কর্্মকে ধৰ্ম্মময় করিয়া 
সম্যক্ভাবে অনুষ্ঠান করিয়া থাকেন। এবং তাহারই ফলে স্বর্গ ও 
মোক্ষ লাভ করেন। অতএব হে দেবি! এইরূপে তুমি তিন লোকেই 
ফলদায়িনী। 

ব্যাখ্যা । পূর্ববমন্ত্রে উক্ত হইয়াছেন চ সীদতি. ধর্ম্মবর্গঃ” | 
একমাত্র ধর্মের সেবা করিলেই যথাক্রমে অর্থ কাম ও মোক্ষ ফলের 
অধিকারী হওয়া যায়। কিরূপে সেই ধর্মের সেবা করিতে হয়, এই 
মন্ত্রে তাহাই পরিব্যক্ত হইয়াছে। “প্রতিদিনং সকলানি কন্মাণি 
অত্যাদৃতঃ ধর্ম্যাণি করোতি এব সুকৃতী ভবতি।” প্রতিদিন সকল 
কৰ্ম্মই অতিশয় আদরের সহিত ধর্ম্মময়রূপে অনুষ্ঠান করিতে হয়, এবং 
এইরূপ করিতে পারিলেই মানুষ সুকৃতিশালী হয়, তাহারই ফলে স্বর্গ 
ও মোক্ষ লাভ হয়। বিষয়টা আর একটু পরিষ্কার করা আবশ্যক ৷ 

সাধারণতঃ লোকের ধাঁরণা- কর্ম তিন প্রকার। কতগুলি ধন্য 
কর্ম, যথা সন্ধ্যাবন্দনা ব্রত নিয়ম উপবাস ইত্যাদি শাম্্রবিহিত কর্ম । 
কতকগুলি অধৰ্ম্ম কর্ম, যথা-_হিংসা দ্বেষ মিথ্যাভাষণ, পরস্বহরণ 
ইত্যাদি নিন্দিত কর্ম । আর কতকগুলি সাধারণ কর্ম, যথা --আহার 
নিদ্রা ভ্রমণ অর্থোপার্জন ইত্যাদি। উহাতে ধর্ম্মও নাই অধর্মও 
নাই। কর্মের এরূপ শ্রেণীবিভাগ থাকিলেও আমর! কিন্তু দেখিতে 
পাই- কর্ম একপ্রকার মাত্র। বিষয়ের সহিত ইন্ড্রিয়ের সংযোগ 
হইলেই কৰ্ম্ম হয়। গীতায় কৰ্ম্ম অকর্ ও বিকন্মভেদে কর্মের যে 
. শ্রেণীবিভাগ আছে, তাহাও একমাত্র বিষয়েক্দ্িয়সংযোগ্ররূপ কর্ম্মেরই 
প্রকার ভেদ মাত্র। এই মন্ত্রে যে এ মৃলীভূত কর্ম্মকেই লক্ষ্য করা 

হইয়াছে, তাহা মন্ত্ৰন্থ “সকলানি” শব্দটার দিকে লক্ষ্য: করিলেই 
বুঝিতে পারা যায়। যাহা হউক, সকল কর্ম্মেরই ধর্ম্মরূপে শ্রদ্ধার 
সহিত অনুষ্ঠান করিতে হইবে ; অশ্রদ্ধায় করিলে হইবে 'না। 
দ্অত্যাদূতঃ* অতিশয় আদরের সহিত করিতে হইবে । কি হইলে 
সকল কৰ্ম্মই ধৰ্ম্য হইতে পারে ? মাতৃ-কর্তৃত্বের দর্শনে । মাতৃ-যুক্ত 
হইয়া কৰ্ম্ম অনুষ্ঠানের নামই ধর্্য কর্ম। ইহা গীতায় সেই “তৎ 
কুরুঘ মদর্পণম্‌” মন্ত্রের 'সাধনময় অবস্থা । অহংবুদ্ধিতে কর্মের 
অনুষ্ঠান করিয়া, তারপর ঈশ্বরার্পণ করা কনিষ্ঠাধিকারের কাৰ্য্য । 
অনুষ্ঠানকালেই কর্মগুলিকে যথাসম্ভব মাতৃ-যুক্ত ভাবে করিতে হইবে। 
তাই মন্ত্রে “করোতি” এই বর্তমানকালবোধক ক্রিয়া পদটা প্রযুক্ত 
হইয়াছে! প্রারভ্ত-পরিসমাপ্তির নাম বর্তমান। যে কোন কার্যের 
আরম্ভ হইতে সমাপ্তি পর্য্যন্ত মাতৃ-কর্তৃত্ব দর্শনই যথার্থ ধর্ম্্য কর্ম । 


বিশ্বময় একটা বিরাট কর্তৃত্ব রহিয়াছে, সেই কর্তৃত্ব বা ক্রিয়াশক্তি - 
আমাদের বিষয়েন্দ্রিয় সংযোগের ভিতর দিয়া সর্বদা প্রকাশ . 


_ পাইতেছে। কিছুদিন এইরূপ জ্ঞানের অনুশীলন করিলেই, উহা 
প্রকৃতিগত হইয়া য়ায়। তখন. আর চেষ্টা করিয়া প্রতিকার্য্যের 
ভিতর দিয়া মাতৃ-কর্তৃত্ব দেখিবার জন্য প্রয়াস পাইতে হয় না । এইরূপ 
সর্বত্র মাতৃ-কর্তৃত্ব দর্শনে সিদ্ধ সাধকেরই যাবতীয় কর্ম্ম ধর্ম্মময় হয়! 
পক্ষান্তরে মাতৃ-যোগশৃন্ত-_মাতৃ-কর্তৃত্বদর্শনশৃস্ত, ব্রত নিয়ম উপবাস 
প্রভৃতি কর্মগুলি বাহিরে ধর্ম্য -কর্মের আকারে পরিদৃষ্ট হইলেও, 
উহা! বাস্তবিক ধর্ম কর্ম নহে। আর আহার বিহারাদি দৈনন্দিন 
ব্যবহারিক কর্মগুলিও, যদি মাতৃ-যুক্তভাবে অনুষ্ঠিত হয়, তবে উহাও 
.ধর্্য কর্মরূপে পরিণত হয়। যাহারা প্রতিদিন সকল কর্ম্ম এইরূপ 
ধর্্মময়রূপে - অনুষ্ঠান করিয়া থাকেন, তাঁহারাই যথার্থ সুকৃতি ৷ 
তাহাদের কৃতি মাত্রেই সু, অর্থাৎ শুভ ফলদায়ক হয়। . 
পক্ষান্তরে স্বর্গাদি ফলের আকাঙ্কায়' যাহারা কাম্য কর্মের 
অনুষ্ঠান করে, তাহারা পরলোকে স্বর্গ অর্থাৎ সুখময় ক্ষেত্রে প্রয়াণ 
করে। আর যাহারা নিক্কামভাবে_ মাত্র' মু 

কর্ণসমূহের অনুষ্ঠান করে, তাহারা মুক্তিলাভ করে। এ সকলই 
“ভবতীপ্রসাদাৎ” মা! তোমার প্রসাদে সম্পন্ন হইয়া থাকে। 
তুমিই জীবকে ইহলোকে “সুকৃতি” কর, তুমিই জীবকে পরলোকে 
ত্বর্গভোগের অধিকারী কর, আবার তুমিই ইহপরলোকের অতীত 
মোক্ষফল প্রদান করিয়া, জীবকে ধন্য করিয়া দাও। সুতরাং হে 
দেবি! তুমি “লোকত্রয়েইপি ফলদ!” ! তিনলোকে ত্রিবিধভাবে 
, কৰ্ম্মফল তুমিই বিধান করিয়া থাক। 

“ফলদ” শব্দটার আর একটা গৃঢ় অর্থ আছে। খণ্ডনার্থক 
“দো” ধাতুর প্রয়োগেও ফলদা শব্দটা নিষ্পন্ন হইতে পারে । - তাহাতে 
উহার অর্থ হয় “ফলনাশিনী*। অর্থাৎ যাবতীয় কর্ম্মফল যিনি খণ্ডন 
করিতে সমর্থা, তিনিই ফলদা। 

মা! একদিকে যেমন সুখ দুঃখ জন্ম মৃত্যু স্বৰ্গ নরকরূপ ফল 
দান কর বলিয়া, তুমি “ফলদ”, অন্যদিকে তেমনই আবার জীবের 
যাবতীয় কর্ম্মফলগুলি জ্ঞানাগ্নিপ্রভাবে সমূলে ভস্মীভূত করিয়া দাও 
বলিয়াও তুমিই ফলদা ৷ মাগো, এইরূপে তুমি ফলদায়িনী হইয়াও 
ফলনাশিনী। এই ফলনাশিনী মুত্তিতে তোমার প্রকাশ হয় বলিয়াইত, 
_ আমাদের আশা আছে-_একদিন তোমার অমৃতময় বক্ষে স্থান পাইব। 
সমস্ত কৰ্ম্মফলের পরপারে চলিয়া যাইব । 

যতদিন জীব অহংবুদ্ধিতে সাধারণভাবে কর্ম্মসমূহের চে 
করে, ততদিনই তুমি ফলদায়িনী মৃত্তিতে আবিভূর্তি হইয়! জীবের 
সুখ ছুঃখাদি ফলদান করিয়া থাক। আর যখন জীব অহংবোধকে 
তোমার রাতুল চরণে অর্পণ করিয়া, বিশ্বময় বিরাট কর্তৃত্বময়ী 
মহাশক্তিরূপিণী তোমার কর্মযন্ত্ররূপে কর্মানুষ্ঠান করিয়া যায়, তখন 
তুমি “ফলনাশিনী* মুত্তিতে প্রকটিত হইয়া, যাবতীয় কর্মফল 
অবখণ্ডিত করিয়া, জীবকে মোক্ষফলের অধিকারী কর । 

৩২৪ দুৰ্গে-স্থৃতা 


দুর্গে স্মৃতা হরসি ভীতিমশেষজন্তোঃ 

্বস্থৈঃ স্থৃত। মতিমতীব শুভাং দদাসি। 
১ দারিদ্র্যহুঃখভয়হারিণি ! ক! ত্বদন্তা 

সর্ববোপকারকরণায় সদার্্চিত্তা ॥১৬॥৷ 


অনুবাদ । মা! দুর্গমে পড়িয়া তোমাকে স্মরণ করিলে, 
তুমি সকল প্রাণীরই ভয় হরণ করিয়া থাক। আর স্বস্থ অবস্থায় 
স্মরণ করিলে তুমি অতীব শুভা মতি প্রদান করিয়া থাক। হে 
দ্রারিদ্র্যহ্ঃখভয়হারিণি ! সর্ব্বজীবের এরূপ উপকারকারিণী সর্বদা 
দয়ার্্রচিত্ত। একমাত্র তুমি ব্যতীত আর কে আছে? 


ব্যাখ্যা। মা! তোর প্রিয়সস্তান জীব যখন ছূর্গমে নিপতিত 


হয়, দুঃখ সঙ্কটে পড়িয়া যখন তাহা হইতে পরিত্রাণের কোনও উপায় 
: দেখিতে পায় না, সব্র্ববিধ পুরুষকারপ্রয়োগ ' যখন ব্যর্থ হইয়া যায়, 


বিপদের ঘনকৃষ্ণ মেঘমালা যখন চতুর্দিক আচ্ছন্ন করিয়া জীবের 
দৃষ্টিশক্তি নিরুদ্ধ করিয়া ফেলে, ভয়ে সন্ত্রাসে জীব যখন একেবারে 
অবসন্ন হইয়া পড়ে, তখন- সেই অবস্থায়_-সেই বড় দুঃখের দিনে, 
জীব একবার কোনও অজ্ঞেয় মহতী শক্তির দিকে সকাতর দৃষ্টি নিক্ষেপ 
করে। সে যে বড় দুঃসময়, তখন আর এমন কেহ নাই যে, 
একবিন্দু সাহায্য করিতে প্রস্তুত বা সমর্থ। সেই ছুর্গমে জীব তোমার 
শরণ লইতে বাধ্য হয়_তোমাকে স্মরণ করে। তাই মন্ত্রে উক্ত 
হইয়াছে__্ছুর্গে স্মুতা ৷” | 

জগতের চক্ষুতে তাহা দুঃসময় হউক, জীবের পক্ষে কিন্তু 
উহাই যথাৰ্থ সুসময়। বহু পুণ্যফলে জীব তোমায় স্মরণ করিবার 
শুভ অবসর প্রাপ্ত হয়। তোমাকে স্মরণ করিলে-_যথার্থ স্মরণ 
করিতে পারিলে, অচিরেই বিপদ্‌ দূরীভূত হয়। ওগো, পুত্র যখন 
মা বলিয়' সকাতরে ডাকে, তখন তুমি কি আর নিশ্চিন্ত থাকিতে 
পার? পুত্রের কাতর আহ্বান যখন তোমার নিকট পৌঁছায়, 


তখন তুমি যে ম! উন্মাদিনীর মত সত্যলোক হইতে দুটিয় আসিতে 


500. In Public Domain. Sri Sri Anandamayee Ashram Collection, Varanasi 

শুভা মতি ৩২৫ 


বাধ্য হও! ও মা! তোমার সে যুতি স্মরণ করিয়াও বিহ্বল 
হইতে হয়। সেই আলুলায়িতকুস্তলা, সেই স্থলিতবসনা, সেই 
উচ্ছ্‌ঙ্খলগমনা, সেই পাগলিনী মা আমার, সেই বক্ষে ধরিয়া তেমনি 
করিয়া স্নেহাদর_মা মামা! 

যাহা হউক, জীব বিপদে পড়িয়াই তোমায় ডাকিতে অভ্যাস করে, 
সেই অভ্যাসের ফলে স্বস্থ অবস্থায়ও তোমায় ডাকিতে পারে। ক্রমে 
তোমার অস্তিত্বে বিশ্বাসবান্‌ হয়। দসর্বাবস্থায়ই আমার 
মঙ্গলবিধায়িনী স্লেহময়ী-মা সতত আমার দিকে স্থিরলক্ষ্যে তাকাইয়া 
আছেন” এইরূপ বিশ্বাসে হৃদয় যখন পরিপূর্ণ হইয়া যায়, আর মাতৃ- 
অস্তিত্বে বিন্দুমাত্র সংশয় প্রাণে জাগে না, তখনই জীব স্বস্থ হ্য়। 
তখন আর বিপদ্‌ বলিয়া কিছু থাকে না! দুঃখ সঙ্কট বলিয়া ফে কিছু 
আছে, তাহাই মনে করিতে পারে না। যতদিন জীব মাতৃ-অস্তিতে 
বিশ্বাসবান্‌ না হইতে পারে, ততদিন কিছুতেই স্বস্থ হইতে পারে না । 
' স্বস্থ না হইলে অস্বস্তি ভোগ করিতেই হইবে । আরে, স্বএর সন্ধান 
না পাইলে কি স্বস্থ হওয়া যায়? স্ব যে মা! 

মাগো! জীব বিপদে পড়িয়া তোমাকে ডাকিতে শিক্ষা করে, 
ক্রমে ডাকা অভ্যস্ত হয়। বিপদ্‌ দূর হইয়া যায়, তোমার সত্তায় 
বিশ্বাসবান্‌ হয়_ন্বস্থ হয়। সে অবস্থায়ও কিন্তু ডাকাটী থাকিয়া 
যায়। বিপদ নাই, অন্য কোনও কামনা বাসনা নাই, তবু ডাকে। 
তরু প্রাণের তাড়নায় তোমাকে স্মরণ করে। তখন তুমি কি কর? « 

“স্বস্থৈঃ স্থৃতা মতিমতীব শুভাং দদাসি।” স্বস্থ অবস্থায় তোমাকে 
স্মরণ করিলে, তুমি অতীব শুভা মতি প্রদান কর। বুদ্ধিসত্বের 
নির্মলতাই শুভা মতি। আমরা সচরাচর যে বুদ্ধি লইয়া জগতে 
বিচরণ করি, ব্যবহারিক জীবন যাপন করি, উহা রজস্তমোগুণ কর্তৃক 
মলিনীকৃত বুদ্ধি, সুতরাং অবিশুদ্বা বা অশুভ! মতি । কিন্ত মা 
কামনাহীন সন্তান যখন তোমায় বারংবার ডাকিতে থাকে, বারিংবার 
মরণ করিতে থাকে, তখন তোমারই কৃপায় তাহার বুদ্ধির সেই 
মলিনতা বিদুরিত হয়-_বুদ্ধিসত্ব নির্মল হয়। এইরূপে অতীব শুভা 

৩২৬ অভাববোধই দরিদ্রতা 


মতি লাভ হইলে, তাহাতে চিদানন্দময়ী মা, তোমার প্রতিবিস্ব ফুটিয়া 
উঠে। জীব তখন তোমার স্বরূপের আভাস পাইয়া ধন্য হয়। জন্ম 


সন্তানের প্রতি সর্বদা দয়ার্্রচিত্তা তুমি ব্যতীত আর কে আছে মা? 
তুমিই আমাদের দারিদ্রযহ্ঃখভয়হারিণী মা। এমনই করিয়া প্রতিজীবে 
আত্মন্বরূপ প্রকটিত করিয়া, অসীম দয়ার পরিচয় দিয়া! থাক। জীবের 
র্‌ জন্ত দূরীভূত করিয়! দাও । 
1৮ কথাটা আর একটু পরিষ্কারভাবে বুঝিতে 
চেষ্টা করা যাউক। অভাববোধের নাম দারিদ্র্য । অভাববৌধ 
থাকিলে দুঃখ অবশ্থন্তাবী। দুঃখ হইতেই ভয় আপতিত হয়। 
সুতরাং দারিদ্র্য, দুঃখ এবং ভয় এই তিনটা যেন পরম্পরর 
সহচররূপে অবস্থিত। এই দারিদ্র্য জিনিষটা চিত্তের ধর্ম । চিত্ত 
সর্বদা একটা না একটা অভাব ধরিয়াই আছে। এই অভাববোধ 
বা দারিদ্র্য দূর করিবার জন্যই জগতময় এই কোলাহল এই ছুটাছুটি । 
যতই সঞ্চয় কিংবা ভোগ করা যাউক না কেন, চিত্তকষেত্রে নিত্য 
নূতন অভাববোধ জাগিবেই। এই দারিদ্র্য দূর না হইলে, দুঃখ 
ও ভয়, কখনও দূরীভূত হইতে পারে না । বর্তমানে দেশময় যে 
একটা ভয়ানক দরিভ্রতার মৃত্তি ফুটিয়া উঠিয়াছে, উহার হেতু_এই 
অভাববোধ। অভাববোধটা যত বাড়িয়াছে, সামগ্রী সঞ্চয়ের কিন্ব 


ভোগের অভাব ততটা হয় নাই। কোন্‌ বস্তুটী পাইলে যে এই 


দারিদ্য দূরীভূত হইতে পারে, তাহ! বলিয়া দিবে__বুদ্ধি। সেই 
বুদ্ধি যতদিন অশুভ . থাকে_মলিন থাকে, ততদিন সর্বববিধ 
অভাবনাশক বস্তুর স্বরূপ অবগত হইতে পারে না, সুতরাং 
অভাববোধ কিছুতেই অপনীত হয় না। এই জন্যই শুভ! মতির 
প্রয়োজন । 

যাহাকে লাভ করিলে, আর কোন লাভই অধিক বলিয়া মনে 
হয় না, যাহাতে অবস্থান করিলে, দুঃসহ দুঃখ উপস্থিত হইলেও 
বিচলিত হইতে হয় না, সেই যে পরমানন্দময় নিত্যবস্ত, যাহ! 

ফি মা! ৩২৭ 


পাইলে দারিদ্র্য দুঃখ এবং ভয় চিরদিনের তরে অন্তহিত হইয়া 
যায়, তাহার সন্ধান দিবে কে? এ শুভা মতি__এ নির্মল বুদ্ধিসত্ব; 
উপনিষদের ভাষায় ইহাকে প্রশ্জা বলা যায় । প্রজ্ঞা উদ্ভাসিত হইলেই 
জীব পরমাত্মন্বরূপের উপলব্ধি করিতে সমর্থ হয়। তখন যাবতীয় 
অভাব দুঃখ এবং ভয় দূর হইয়া যায়। এস সাধক, এস আমরাও 
দেবতাগণের স্বরে স্বর মিলাইয়া৷ ভক্তিবিনআ চিত্তে বলিতে .চেষ্টা 
করি-_“ছূর্গে স্মৃতা হরি ভীতিমশেষজস্তোঃ স্বস্থৈঃ স্মৃতা মতিমতীব 
শুভাং দদাসি। দারিদ্যহ্ঃখভয়হারিণি! কা ত্বদন্যা, সব্ববোপকার- 
করণায় সদার্চিত্তা” | মাগো! সকল জীবের সকল রকমের 
উপকার করিবার জন্য সৰ্ব্বদা দয়ার্ছ চিত্ত৷ স্নেহবিগলিতহদয়া তুমি ছাড়া 
আর কে আছে? তুমি যে আমাদের সর্ধবভাবেই দয়াময়ী মা ; দয়ায় 


ন্নেহে মাতৃত্বে তোমার বুকখান! নিয়তই বিগলিত। কিন্তু মা আমরা : 


কতদিনে তোমার এই অতুলনীয় মাতৃত্ব অনুভব করিয়া যথার্থ 
. লাভে ধন্য হইব ? 


এভিহতৈর্জগছুপৈতি স্থখং তখৈতে, 
কুরবস্ত নাম নরকায় চিরায় পাপমৃ।' 
সংগ্রামসত্যুমধিগম্য দিবং প্রয়ান্ত 

মত্বেতি নুনমহিতান বিনিহংসি দেবি ॥১৭॥ 


'অন্ুবাদ। হে দেবি! এই অস্থরগণ নিহত হইলেই জগৎ 
. যথার্থ সুখ লাভ করিতে পারে, অন্মুরগণও আর চিরকাল নরকজনক 

Le করিতে পারিবে না; পক্ষান্তরে সম্মুখ সংগ্রামে নিহত 
: | স্বৰ্গ লাভ করিবে, এই সকল মনে করিয়াই তুমি অঃ 
নিহত করিয়াছ। ই 


ব্যাথ্যা। মা! তুমি যদি সকলেরই উপকার কর, সকলের 


ক. ৮ 

জন্যই যদি তোমার চিত্ত দয়ার্ হয়, শত্র মিত্র পাগী পুণ্যবান জ্ঞানী 
অজ্ঞান এসকল বিচার যদি তোমার নাই থাকে; তবে এই 
অস্ুরকুলকে নিহত করিলে কেন? এ বিষয় তোমার বলিবার 
তিনটা কথা আছে। প্রথমতঃ ইহারা নিহত হইলে জগৎ শাস্তি 
লাভ করিবে। দ্বিতীয়তঃ অন্ুরগণও আর দীর্ঘকাল পাপাচরণ 
করিয়া নরকের পরিমাণ বৃদ্ধি করিতে পারিবে না । তৃতীয়তঃ সম্মুখ- 
সংগ্রামে নিহত হইয়া, ইহারা স্বর্গে গমন করিবে। এই তিনটা 
উদ্দেশ্য লইয়াই তুমি অস্তুরকুলের বিনাশ সাধন করিয়া থাক। 

যদি যথার্থ নিধন বলিয়া কিছু থাকিত, যদি যথার্থ অন্ুপকার 
বলিতে কিছু থাকিত, যদি, নিষ্ঠুরতা! বলিতে কিছু থাকিত, তবে 
তোমাতে উপকার অন্ুপকার, দয়া ও নিষ্ঠুরতারপ দুইটা ধৰ্ম্ম দেখিতে 
পাইতাম। যখন তোমার প্রত্যেক ইচ্ছাই মঙ্গলপ্রস্থ, প্রত্যেক কাৰ্য্যই 
মঙ্গলময়, তখন অমঙ্গল ব! নিষ্ঠুরতা! বলিয়া কিছু থাকিতে পারে না। 
এ কথাটা যতদিন আমর! সম্যক্রূপে হৃদয়ঙ্গম করিতে না পারি 
ততদিনই জগতের চক্ষু দিয়া তোমাতেও.উপকার অনুপকার, দয়! ও 
নিষ্ঠুরতারূপ দুইটা জিনিস দেখিতে পাই। স্থুলদর্গি-ভেদজ্ঞান-সম্পন্ 
চক্ষুতে এরূপ দ্বৈতদর্শন হইবেই ; কিন্তু মা, তুমি দয়! করিয়া যাহাদের 
ভেদজ্ঞান দূরীভূত করিয়া দাও, যাহার! বুঝিতে পারে-_একমাত্র তুমি 
ছাড়া কোথাও কিছু নাই, যাহার! বুঝিতে পারে- ধ্বংস এবং স্পষ্ট 
উভয়ই তোমার তুল্য আনন্দলীলা, তাহারা কি করিয়া বলিবে-_ 
তুমি কাহারও প্রতি দয়া, আবার কাহারও প্রতি নিষ্ঠুরতা প্রকাশ 
করিয়া থাক। রর 

কিঞ্চ যদি ভেদদর্শন লইয়াও তোমাকে দেখা যায়, তাহা! হইলেও 
দেখিতে-পাই-_জীব তোমার সন্তান, তুমি জীবের জননী । জননী 


কখনও সন্তানের প্রতি নিষ্ঠুর হইতে পারেন না। তবে যাহাকে 


আমরা নিষ্ঠুরতা বলিয়! মনে করি-_-রোগ শোক দুঃখ দারিদ্র্য মৃত্যু 
প্রভৃতি, যেগুলিকে আমরা যথার্থ অন্থপকার বা নিষ্ঠুরতা বলিয়! 
বুঝি, উহাও যে ‘বস্তুতঃ মাতৃ-্নেহ ব্যতীত অন্য কিছুই নহে, ইহা 

অস্থুর নিধনের উদ্দেশ্য ৩২৯ 


বুঝিতে হইলে_এ সকলের ভিতরও তোমার পূর্ব্বোক্ত তিনটা 
অভিসন্ধি বিশেষভাবে লক্ষ্য করিতে হয়। 

প্রথম উদ্দেশ্য_“জগদুপৈতি সুখম্‌’_-অন্ুুরগণ নিহত হইলে, 
' জগৎ শান্তিলাভ করে। স্থুলভাবে অস্থুরকুল নিহত হইলে, জগতের 
যাবতীয় অত্যাচার যে উপশান্ত হয়, ইহ! সকলেই বুঝিতে পারেন। 
সুম্মভাবেও দেখিতে পাওয়া যায়__বাসনাগুলিকে বৃদ্ধির অবসর না 
দিয়া, প্রলয়াভিমুখী করিতে পারিলেই জীব যথার্থ শাস্তির সন্ধান 
পায়। কারণ কামনার চরিতার্থতায় যে সুখলাভ হয়, কামনার 
‘ উদ্বেলনশৃন্ততা তদপেক্ষা বহুশতগুণে অধিক সুখ প্রদান করে। 
বিক্ষুব্ধচিত্তে বিষয়ভোগ করিয়া যে সুখ, প্রশান্তচিত্তে বিষয়ভোগের 
অনভিলাষে তদপেক্ষা অনেক বেশী সুখ হয়। চিত্তরিক্ষোভের 
নামই দুঃখ, আর চিত্তের প্রশাস্ততাই সুখ । এখন দেখ- যদি 
জগৎকে বা তোমাকে যথার্থ সুখী করিতে হয়, তবে নিশ্চয়ই 
অস্থরকুলকে বা বাসনারা'শিকে ধ্বংস করিতেই হইবে । 

দ্বিতীয় উদ্দেস্ঠ-_“নরকায় চিরায় পাপং ন কৃর্ববন্ত”__অস্ুরবৃন্দ বা 
বাসনাময় চিত্ত প্রতিনিয়ত বাঁসনার চরিতার্থতা সম্পাদন করিতে 
করিতে চিরকালের জন্য নরক ভোগ না করে। নর যেখানে 
অতি সঙ্কীর্ণ, তাহাকে নরক বলে। ছোট ছোট বিষয়, ছোট ছোট 
কামনা! লইয়া, মানুষ এমনই মুগ্ধ থাকে যে যথার্থ সুখের সন্ধানই পায় 
' না; সুতরাং উহাদিগকে সম্মুখ সংগ্রামে নিহত করা একান্ত আবস্তক। 
এবং ইহাই অন্তুর নিধনের তৃতীয় উদ্দেশ্য। যাহ! যথার্থ সুখ, তাহাকে 
সম্মুখে ধরিয়া, ক্ষুদ্র ক্ষুদ্র বহু বাঁসনাকে সমষ্টীভূত করিয়া, তদভিমুখে 
পরিধাবিত করিতে পারিলেই নারকীয় বৃত্তিনিচয় বিলয় প্রাপ্ত হয়। 
সম্মুখ সংগ্রামে অস্তুর বিনাশের ইহাই রহস্ত। ভূমা সুখের আভাস 
সম্মুখে দেখিতে পাইলেই জীব'ছৃঃখমিশ্রিত ক্ষণস্থায়ী সুখের কামনা 
অনায়াসে পরিহার করিতে সমর্থ হয়। মা আমার আনন্দময়ী 
পরমস্ুখময়ী মৃত্তিতে যখন সম্মুখে দাড়ান, তখনই যাবতীয় আস্থুরভাব 
বিলয় হইয়া যায় ; তাই দেবতাগণ বলিলেন__“অহিতান্‌ বিনিহংসি”। 

২২ 

৩৩০ - করুণার ছদ্মবেশ 


বাহ অহিত-_যাহা আমাদের পক্ষে হিতকর নহে, এরূপ ভাবসমূহকে 
ধ্বংস করিয়া, আমাদের পরম মঙ্গলের পথ উন্মুক্ত করার জন্যই 
মায়ের এই সমর-বিড়ূম্বনা । 


দৃষ্টেব কিন্ন ভবতী প্রকরোতি ভস্ম 
সর্ববাস্থরানরিষু যৎ প্রহিণোষি শস্ত্রম্‌। 
লোকান্‌ প্রয়ান্ত রিপবোহপি হি শন্ত্রপৃতা 
ইথ্থং মতির্ভবতি তেঘপি তেহতিসাধৰী ॥ ১৮ ॥ 


অন্বাদ। মা! তুমি দৃষ্টিপাতমাত্রই ত অস্ুরগণকে ভন্ম 
করিতে পারিতে, তথাপি তাহা না করিয়া, সমস্ত শক্রগণের প্রতি যে 
অস্ত্র নিক্ষেপ করিয়াছ, ইহার হেতু শক্রগণও তোমার অস্ত্রাঘাতে 
পবিত্র হইয়া উৎকৃষ্ট লোকে গমন করিবে। অহো! শক্রগণের 
প্রতিও তোমার এইরূপ সাধ্বী মতি রহিয়াছে । 


ব্যাখ্যা । স্ষ্টিস্থিতিপ্রলয়ঙ্করী মহাশক্তি তুমি, তোমার ইচ্ছা- 
মাত্রেই ত আস্থুরিক ভাবনিচয় মুহুর্ত মধ্যে বিলয়প্রাণ্ত হইতে পারে ; 
তাহা না করিয়া অরিগণের প্রতি অস্ত্রশস্ত্র নিক্ষেপরূপ এই. সংগ্রাম- 
বিড়ম্বনা কেন মা? ওগো, ইহার মধ্যেও যে তোমার সাধ্বী মতি-_ 
মঙ্গলময়ী ইচ্ছ৷ নিহিত রহিয়াছে। তোমার স্বহস্তনিক্ষিপ্ত অ্ত্রদারা 
বিদ্ধ হইয়া, উহার পবিত্র হইবে__নিষ্পাপ হইবে, উৎকৃষ্ট লোকে | 
গমন করিবে_-তোমার বরবপুতে মিলাইয়া যাইবে, এইরূপ অতি 
উদার ও সাধ্বী মতি লইয়াই তোমার এই সংগ্রামলীলা ! শক্তর 
. প্রতিও তোমার এইরূপ মহতী দয়া ইহা চিন্তা করিতে গেলেও 

বিস্মিত হইতে হয়। যাহাকে আমর! নিষ্ঠুরতা মনে করি, তাহা 
বাস্তবিক নিষ্ঠুরতা নহে; করুণার ছদ্মবেশ মাত্র। : 

অপূৰ্ব্ব শৃঙ্খল! ৩৩১. 


মাগো! তুমি যখন জীবের আস্মুরিক বৃত্তিনিচয়কে শন্ত্রপূত করিতে 

থাক, যখন ক্ষুদ্র ক্ষুদ্র বাসনা-রাশিকে একটু একটু করিয়া তোমার 

অভিমুখে আকর্ষণ করিতে থাক, যখন চিত্তের বৃত্তিগুলি জড়ত্বের মোহ 

কাটাইয়া, একটু একটু করিয়া বোধময় সত্তার সন্ধান পায়, তখনই ত 

উহারা স্বর্গীয় সুখ ভোগ করিতে থাকে। ইহাই দেবতাগণ 
ভক্তিবিনস্রক্ঠে বলিতেছেন-__“লোকান্‌ প্রয়ান্ত রিপবোইপি হি 
শন্তরপুতাঃ”। মা, আমাদের বহিমুখ বৃত্বিগুলিকে এইরূপ বিন্দু বিন্দু 
আনন্দরসের ভোগ করাইয়া, ক্রমে তোমাতে সম্যক্‌ মিলাইয়া লও | 
আর তুমি তখন “একমেবাদ্ধিতীয়ম্” স্বরূপে বিরাজ করিতে থাক! 
মাগো! ধন্য তোমার কার্য্যপ্রণালীর অপূর্ব শৃঙ্খলা । 2 


খড়গ প্রভানিকরবিস্ক,রণৈস্তথোগ্ৈঃ : 

. শুলাগ্রকান্তিনিবহেন দৃশোহস্থরাণাম্‌ । 
যন্নাগতাবিলয়মংশুমদিন্দুখণ্ড- 
যোগ্যাননং তব বিলোকয়তাং তদেতৎ ॥১৯॥ 


অন্বা্ছ। মা! তোমার খড়াপ্রভাসমূহের বিক্ষুরণ, এবং 
শৃলাশ্রভাগসমূহের দীপ্তি যে অন্ুরগণের দর্শনশক্তি বিলয় করিতে 
পারে নাই, তাহার হেতু অস্থ্রগণ তোমার এই জ্যোতির্শয় ইন্দুকলা- 
বিভুষিত অতুলনীয় মুখখান! দেখিতে পাইয়াছিল। 

ব্যাখ্যা । মা! স্থুল দৃষ্টিতে দেখিতে পাই__এই মহিষাস্থরযুদ্ধ 
তোমার খড়ীপ্রভাসমূহের বিক্ষুরণ এবং শৃলাগ্রভাগসমূহের কান্তি, 
অস্থরগণের দৃষ্টিশক্তিকে বিলয় করিতে পারে নাই; আবার 
সুস্্ভাবেও দেখিতে পাই-_-তোমার বিজ্ঞান-খড়োর প্রভা এবং 
জ্ঞানময় শুলের কাস্তিও আস্থরিক দৃষ্টির সম্যক্‌ বিলয় সাধন করিতে 
পারেনা। কেন এরূপ হয়?. যে বিশুদ্ধ বোধরূপ শাণিত অস্ত্রের 
প্রভাবে যাবতীয় দ্ৈতরূপ দৈত্যকুল সমূলে বিনষ্ট হইয়া! যায়, তাহার 

৩৩২ আন্মুরিকসত্তা মাতৃ-সত্তাই 


EAR আস্থুরিক দৃষ্টির বিলয় হয় না কেন? এই প্রশ্নের 
উত্তর নিরূপণ করিতে গিয়া দেবতাগণ বলিলেন “অংগমদিন্দুখণ্ড- 
যোগ্যাননং তব বিলোকয়তাং”। মাঁগো ! তোমার সমুজ্জল মুখচন্দ 
দেখিতে পাইয়াছিল বলিয়াই অস্থুর-দৃষ্টি বিলয় প্রাপ্ত হয় নাই। 
মায়ের হাস্তময়ী স্নেহময়ী আনন-নুষমা নিরীক্ষণ করিতে পারিলে, 
আর দৃষ্টিবিলয়ের আশঙ্কা থাকে কি? আতস্ুরিক সত্তাও যে 
চিদানন্দময়ী মাতৃ-সত্তাই, তদ্‌ ভিন্ন অন্য কিছু নহে, এ রহস্ত সম্যক্‌ 
অনুভব করিতে পারিলেই পূর্বোক্ত সংশয় তিরোহিত হইয়া যায়। 
যাহার! সর্ববতোভাবে স্র্ববিধ আন্মুরিক ভাবের বিলয় সাধন করিয়া 
' বিশুদ্ধ বোধন্বরূপা৷ তোমার সত্তাকে ধরিতে চাহেন, তাহারা হয়ত এ 
রহস্ত উপেক্ষার দৃষ্টিতে দেখিতে চেষ্টা করিবেন। তাহা করুন। কিন্ত 
একটু ধীরভাবে দেখিলে, তীহারাও অকুষ্টিত কণ্ঠে ঘোষণা! করিবেন 
মায়ের মুখখানি দেখিতে পাইবারপরও অস্থুর-দৃষ্টি থাকিতে পারে এবং 
থাকে, ক্রমে-_কালে তাহ! সম্যক্‌ বিলয় প্রাপ্ত হয়! মাগো, তোমার 
প্রিয়তম মানবসন্তানগণকে তুমি বুঝাইয়া দেও যে, আস্মুরিক দৃষ্টি 
থাকিতেও" তোমার স্মেহকরুণাময় বদনসৌন্দর্য্য দেখিবার সৌভাগ্য 
লাভ হইতে পারে। অতি ছুরাচার ব্যক্তিও তোমার অনন্যচিত্তে 
ভজনা করিতে পারে। তোমায় দেখিতে না পাইলে, অনন্যচিত্তে 
তোমার ভজনা হয় কি? কিন্তু সে অন্য কথা । 

মা! চন্দ্রের দৃষ্টান্তেও আমরা এই সত্যে উপনীত হইতে পারি। 
সাধারণ দৃষ্টিতে দেখিতে পাওয়া যায়_“অংশুমদিন্দু” অর্থাৎ চন্দ্রেরই 
কিরণ ; কিন্ত তত্বদৃষ্টিতে বেশ দেখিতে পাওয়া! যাঁয়__কিরণ ত চন্দ্রের 
নহে, উহা স্বৰ্য্যের ৷ চন্দ্রে প্রতিবিস্বিত সূর্য্যকিরণই চন্দ্রকিরণ রূপে দৃষ্টি- 
গোচর হইয়া থাকে। ঠিক এইরূপ যেগুলিকে আমরা আস্ুরিক দৃষ্টি 
বা আন্ুরিকভাব বলিয়া মনে করি, তাহাও যে মা তোমারই সত্তায় 
সত্তাবান্‌ তোমারই প্রকাশে প্রকাশিত, তন্ভিন্ন উহাদের কোন পৃথক্‌ 
সত্তাই নাই, এ রহস্তব যাহারা যথার্থ অনুভব করিতে পারে, তাহাদের 
আন্ুরিক দৃষ্টি বিলয় হওয়া না হওয়া উভয় তুলা হইয়া থাকে। 

ত্তবৃত্ত প্রশমন ৩৩৩ . 

একমাত্র প্রাণরূপিণী তুমিই ত সুর অস্থুর উভয় আকারে প্রকাঁশিত। 

আমরা তোমায় না দেখিয়া এ আকারে মুগ্ধ হই বলিয়াই প্রবঞ্চিত : 

. হুই। কল্যাণময়ী মা, তুমি আমাদের এই মোহ দূর কর; কল্যাপনৃষ্টি _ 
উন্নেষিত কর! প্রাণে প্রতিষ্ঠিত কর ! 


ছর্ব্‌ তবৃত্তশমনং তব দেবী শীলম্‌ ' ১ 
রূপং তখৈতদবিচিন্ত্যমতুল্যমন্যৈঃ। } 
বীর্য্যঞ্চ হন্তহুতদেবপরাক্রমাণাং 

বৈরিষ্বপি প্রকটিতৈব দয়া ত্বয়েখম্‌ ॥-২০॥ 


অন্ুবাছ। হে দেবি! ছূর্ববৃত্ত ত্বগণের ত্-প্রশমনকরী তোমার 
স্বভাব, অচিন্তনীয় তোমার রূপ, দেবপরাক্রমবিনাশী-_অস্তুর নিধন- 
কারী তোমার বীর্য্য এবং বৈরিদলের প্রতিও তোমার এইরূপ দয়া, এ 
সকলের তুলন! একমাত্র তোমা ব্যতীত অন্য কোথাও নাই । 

ব্যাখ্য। ৷ মাগে! ! চিত্তের বৃত্তিসমূহ যতদিন অসৎ বস্তুতে বর্তমান 
অর্থাৎ আসক্ত থাকে, ততদিনই উহার! দুর্ববত্ত। একমাত্র সৎস্বরূপী 
তোমাকে পরিত্যাগ করিয়া যতদিন চিত্তক্ষেত্রে বৈষয়িক স্পন্দন 
প্রকাশিত হয়, ততদিনই বৃত্তিসমূহ ছুর্বত্ত। কিন্তু এই দুৰ্বব্‌ ত্তদিগকে 
সম্যক্‌ প্রশমিত করাই তোমার স্বভাব । মা! “বিনাশায় চ দুদ্ধৃতাম্‌” 
__ছুদ্কতদিগকে বিনাশ করাই তোমার কার্য । কিরূপে ইহা! নিষ্পন্ন 
হয়? তোমার রূপ দেখিলেই দুর্বব্‌ ত্ত প্রশমিত হয়। “রূপং তখৈতদ- 
বিচিন্ত্যম্” তোমার রূপ অচিন্তনীয় ৷ চিন্তা__চিত্রধর্্ম। তোমার রূপটা 
যখন প্রকাশিত হয়, তখন চিত্ত বলিয়া কিছু থাকে না, থাকিতে 
পারে নাঃ সুতরাং চিন্তাও থাকে না। তাই মা, দুর্ক্‌ ত্তদিগের 
বত্তপ্রশমন অনায়াসে সম্পন্ন হইয়া যায়। ইহাই তোমার স্বভাব । 

৩৫ সীমাহীন ভাষাহীন রূপ 


সাধক! তোমরা সে অরূপের রূপ কখনও দেখিয়াছ কি? 


পরিচ্ছিন্ন সীমাবিশিষ্ট, কোনও রূপ দেখিলে হয়ত বা মুগ্ধ নাও হইতে 
পার ; কিন্তু সে রূপহীন রূপসাগরে অবগাহন করিলে, নিশ্চয়ই মুগ্ধ 


" হইবে। একটা তুচ্ছ পাধিবরূপে মুগ্ধ হইয়া মানুষ কুলশীলমান 


সকল জলাঞ্জলি দিতে পারে ; আর সেই অপরিচ্ছিন্ন মধুময় প্রাণময় 
প্রেমময় রূপের সন্মুরে দীড়াইলে, জীব কি আত্মহারা না হইয়া! 
থাকিতে পারে? ওগো এস, সকলে মিলিয়া মায়ের সেই অচিন্তনীয়। 
রূপসাগরে ঝাঁপাইয়৷ পড়ি। চিরদিনের পিপাসা নিবৃত্ত হইবে । 
সকল দুর্বৃত্ত প্রশমিত হইবে । কিন্তু সে অন্ত কথা। 

মাগো! তোমার রূপ দেখিলে যে চিত্বৃত্ি আপনা হইতে প্রশান্ত 


হইয়া যায়, ইহ! যাহারা বিশ্বাস না করিয়া, তোমাকে ছাড়িয়া শুধু 


কৌশলের সাহায্যে চিত্ত নিরুদ্ধ করিতে প্রয়াস পায়, তাহাদিগকে 
তোমার এই রহস্ত বিশেষভাবে বুঝাইয়া দাও । মা বলিয়া, সত্য বলিয়া, 
প্রাণ বলিয়া, আত্মা বলিয়া আহ্বান করিলেই, তোমার অচিন্ত্য রূপ- 
রাশি উদ্ভাষিত হয়। এমনই মধুময় সে রূপ, এমনই সীমাহীন 
ভাষাহীন সে রূপ-_তাহার প্রকাশ হইলে, চিত্ত আপনা হইতে মুগ্ধ 
হইয়া পড়ে, ছূর্বত্ব-_অসংগ্রিয়তা সম্যক্‌ বিদুরিত হয়। নিবিবকল্পা 


" নিরঞ্জনা ভাবাতীতা৷ মা আমার! তোমার প্রকাশে সর্ববভাব সর্বববিধ 


বৈয়য়িক প্রকাশ বিলুপ্ত হইয়া যায়। 

শুধু রূপ নয়, তোমার বীর্য্যও দুর্ববত্তদিগের বৃত্ত প্রশমন করিতে 
সমর্থ। যে আস্মুরিক বৃত্তি-নিচয় দেবভাবগুলিকে নিববীর্ধ্য.করিয়৷ দেয়, 
তাহাদিগের সেই শক্তিকে একমাত্র তুমিই বিলয় করিয়৷ দিতে সমর্থ 
তোমার যে বীর্ধ্য, যে মহতী শক্তি জগতের সৃষ্টি স্থিতি প্রলয় কাৰ্য্য 
অনায়াসে সম্পন্ন করিয়া থাকে, সেই অমিতবীর্য্যের প্রতি লক্ষ্য 
স্থাপন করিলেও চিত্তবৃত্তি বিনা প্রযত্বে নিরুদ্ধ হইয়া যায়। 

মাগো, যাহারা তোমার রূপহীন রূপের ধারণা করিতে অসমর্থ, 
অর্থাৎ যাহারা “সত্যং জ্ঞানমানন্দং ব্রহ্ম” এই স্বরূপ লক্ষণ ধরিয়| 
তোমার সম্মুখে দাড়াইতে পারে না; তাহাদের জন্য তোমার এই 

অমিত বীর্ধ্-_এই মহতী শক্তিধারণার উপদেশ বিহিত হইয়াছে। 
তাহার! “জন্মাগ্ন্ত, যত” এই তটস্থ লক্ষণ ধরিয়া, ( যাহা হইতে জগতের 
জন্ম স্থিতি লয় হয়, ) তাহার_সেই লীলাময়ী মহতীশক্তির সন্মুখে 
দীড়াইবে। ইহা দ্বারাও চিত্তবৃত্তি অনায়াসে নিরুদ্ধ হয়। আর যাহারা 
ইহাতেও অক্ষম, তাহাদের জন্য “বৈরিষপি প্রকটিতৈব দয়া ্বয়েখম্” 
তোমার অতুলনীয় দয়ার কথাটা স্মরণ করাইয়া দেওয়া হইয়াছে । যিনি 
বৈরিদলের প্রতিও দয়া বিতরণে বিন্দুমাত্র কৃপণতা! করেন না, তিনি 
সেই তুমি আমাদের মা, আমরা তোমার পুত্র ; সুতরাং আমরা কখনও 
তোমার দয়ালাভে বঞ্চিত হইব না। মা, জগতময় যে অসীম দয় ছড়ান 
রহিয়াছে, এই নিয়ত প্রত্যক্ষ অতিশয় প্রকটিত তোমার দয়ার সম্মুখে 
সরলপ্রাণে সত্যজ্ঞানে একবার মা বলিয়া দাড়াইলেও চিত্তবৃত্তি নিরুদ্ধ 
হইয়া যায়__অস্ুরকুল বিলয় প্রাপ্ত হয়। ৃ 
মা, এইরূপে তোমার রূপ, তোমার শক্তি এবং তোমার দয়া এই 
তিনটার যে কোনটাকে আশ্রয় করিলেই চঞ্চলচিত্ত নিরুদ্ধ হয়, 
ুরবত্ত বৃত্ত অনায়াসে প্রশমিত হইয়! যায়। তাই দেবতাগণ বলিলেন 
_মা! ছর্বংত্তদিগের বৃত্তপ্রশমন করাই তোমার স্বভাব। এই 
তিনটাই মা, অতুলনীয়। অন্য কোন সাধনা, অন্ত কোন উপায় 
উহার সহিত তুলনাযোগ্য নহে! তাই মন্ত্রে উক্ত হইয়াছে : 
“অতুল্যমন্যৈঃ” | 
মাগো! আমরা কিন্ত তোর কনিষ্ঠ পুত্র; আমাদের -পক্ষে, তোর 
. তৃতীয় উপদেশই একান্ত উপযোগী । আমরা তোর কৃপার ভিখারী । 
বিশ্বময় তোর যে দয়াময়ী মূর্তি প্রকটিত রহিয়াছে, সেই, মুস্তিতে মুগ্ধ 
হইতে চেষ্টা করিব । মা বলিয়া, তোর মুখপানে চাহিয়া বসিয়া থাকিব, 
একদিন তুমি নিশ্চয়ই আত্মপ্রকাশ করিবে, একদিন নিশ্চয়ই তোমার 
দয়া উপলব্ধি করিতে পারিব। সেদিন আমাদের দুর্বব ত্ত প্রশমিত 
হইবে । তারপর বিনা চেষ্টায় তোমার বীৰ্য্যে বা তটস্থ লক্ষণে উপনীত 
হইব; সর্বশেষে তুই অরূপের রূপ লইয়া, আমাদের আত্মারূপে-_ 
সত্য জ্ঞান আনন্দন্বরূপে ব্রন্মম্বরূপে প্রকটিত হইবি, আমাদের মা 

৩৩৬ পরস্পর বিরুদ্ধ ধর্মের সন্মিলন 


ডাক সার্থক হইবে । আনন্দে জয় মা বলিয়! জন্মমৃত্যু সুখহুঃখের 
পরপারে চলিয়া যাইব। মাগো ! সে দিনের কত দেরী? 


কেনোপমা ভবতু তেহস্ত পরাক্রমস্থ 
রূপঞ্চ শক্রভয়কার্য্যতিহারি কুত্র । 
চিত্তে কৃপা সমরনিষ্ঠ'রতা চ দৃষ্ট্‌! 
ত্বষ্যেব দেবি বরদে ভূবনত্রয়েহপি ॥২১॥ 


অনুবাদ । হে দেবি! হে বরদে ! তোমার এই পরাক্রমের তুলন! 
কোথায়? শত্রভয়প্রদ অথচ অতি মনোহর এমন রূপই বা কোথায়? 
চিত্তে কৃপা অথচ সমরনিষ্ঠুরতা, এই ত্রিভুবন মধ্যে একমাত্র তোমাতেই 
দেখিতে পাওয়া যায়। 

ব্যাখ্যা । মা, অনন্ত কোটি ব্রন্মাণ্ডের স্থপ্টিস্থিতিপ্রলয়কারী 
মহাশক্তি তুমি, সুতরাং তোমার পরাক্রমের তুলনা নাই ; এ কথা 
বলাই বাহুল্য। পক্ষান্তরে জগতে যাহা পরাক্রান্ত বলিয়৷ পরিচিত 
আছে, তাহা সর্ব্বতোভাবে দুর্ববলের প্রতিই প্রযুক্ত হইয়া থাকে। 
দুর্বলের অশ্রুবিন্দু ভূমিতলে নিপাতিত না করিতে পাঁরিলে, 
পরাক্রমের সার্থকতাই হয় না। কিন্তু মা, তোমার পরাক্রম ঠিক ইহার 
বিপরীত। বৈরিদলের: প্রতিও অসীম করুণা বর্ষণ করাই তোমার 
পরাক্রমের ফল। সুতরাং জগতের পরাক্রমের সহিত তোমার 
পরাক্রমের তুলনা একান্ত অসম্ভব । 

তারপর তোমার রূপ--তাহাও অতুলনীয়। ভয়জনকত্ব ER 
মনোহরত্, পরস্পর অত্যন্ত বিরুদ্ধ এই ধর্ম্য় একমাত্র তোমার রূপেই 
বিদ্যমান । জগতে কোথাও এরূপ পরস্পর বিরোধী ধর্মের সম্মিলন 
সম্ভব হয় না। যুগপৎ শত্রর প্রতি ভয়দায়ক ও পুত্রের প্রতি 
আনন্দদায়ক রূপ একমাত্র তোমাতেই সম্ভব । 

রজোগুণজনিত চিত্তবিক্ষেপরূপ শক্রসমূহ তোমার সেই বূপহীন 

ষ্টুরত! রূপে'মাতৃ-কৃপ! ৩৩৭ 


রূপ-সাগরে অবগাহন করিতে গিয়া, যেন ভয়ে ভয়ে মিলাইয়| যাইতে 
থাকে, আবার অন্যদিকে, সেই অচিন্তনীয় রূপের প্রকাশে সাধকের 
প্রাণে অনির্ববচনীয় আনন্দ স্কুরিত হইতে থাকে । মা! তোমার চিত্তে 
মহতী কৃপা, অথচ বাহিরে সমর-নিঠুরতা-__শক্রসংহারের জন্য প্রাণ- 
পণে শাণিত অস্ত্রনিক্ষেপ, এইরূপ পরস্পর বিরুদ্ধধর্মী একমাত্র 
তোমাতেই পরিলক্ষিত হইয়া থাকে। জগতে যে রোগ শোক অত্যাচার 
উৎগীড়ন দুঃখ দারিদ্র্য প্রভৃতি দেখিতে পাওয়া যায়, কনিষ্ঠ সন্তান্গণ 
উহাতে কেবল তোমার নিষ্ঠুরতাই দেখিতে পায়, কিন্তু যাহার! তোমার 
স্নেহ-স্তন্ত পানে পরিপুষ্ট হইয়াছে, তাহারা যুগপৎ তোমার চিত্তে 
‘কৃপা ও সমরনিষ্ঠুরতা দেখিয়া ধন্য হয়। তুমি যে সমরনিষ্ঠুর্তার কঠোর 
আবরণে আপনাকে লুক্কায়িত রাখিয়া, জীব সন্তানগণের প্রতি অসীম 
করুণাধার৷ বর্ষণ করিয়া! থাক, তাহা তাহারা সর্বদা! প্রত্যক্ষ করে, 
এবং সকল অবস্থার ভিতর দিয়া, একমাত্র তোমার কৃপারূপ অনাবিল 
আনন্দরস পান করিয়া নিয়ত প্রফুল্ল থাকে । 


ব্রিলোক্যমেতদখিলং রিপুনাশনেন 
ত্রাতং ত্বয়া সমরমুর্ধনি তেহপি হত্বা। 
নীতা দিবং রিপুগণা ভয়মপ্যপাস্ত- 

মন্মাকমুন্মদন্থরারিভবং নমস্তে ॥২২॥ 


অন্ুুবাদ। মা, তুমি শত্রসংহার করিয়া এই অখিল ত্রিলোক 
পরিত্রাণ করিলে, সমরক্ষেত্রে নিহত করিয়া শক্রদিগ্‌কে স্বর্গ প্রদান 
করিলে এবং আমাদিগেরও উদ্ধত অস্থরভীতি বিদূরিত করিলে ; 
মাগো ! তোমাকে প্রণাম । 

ব্যাখ্যা । মা! জগতে প্রতি জীবে এইরূপ তিনটা কাৰ্য্য সম্পন্ন 
করিয়া, তোমার দয়াময়ী নাম সার্থক করিয়। থাক। ব্রিলোকের শাস্তি, 
অস্ুরগণের ন্বর্গপ্রদান, এবং আমাদিগের অন্ভুরভীতিবিমৌচন, ইহাই 

৩৩৮ বাক্য ও চিন্তার অতীত দয়া 


তোমার কাৰ্য্য । তোমার দয়ার ইহাই ত বাহাফল। আমরা যে বহু জন্ম 
হইতে কামক্রোধাদির অত্যাচারে-_সঞ্চিত সংস্কাররূপ অনুরগণের * 
উৎগীড়নে উৎগীড়িত হইতেছিলাম, তুমি স্বয়ং অসিহস্তে আমাদের 
হৃদয়রূপ রণক্ষেত্রে অবতীর্ণ হইয়া, সেই অন্ুরকুলকে নির্মল করিলে । 
আমাদের চিত্রক্ষেত্রে যে অস্ুরভীতি,প্রবল সংস্কার আবদ্ধ হইয়াছিল, 
যে ভয়ে সন্কুচিত হইয়া আমরা প্রাণ ভরিয়া তোমায় মা বলিয়া ডাকিতে 
পারি নাই, ভাবিতাম__কাম ক্রোধাদি থাকিতে, চিত্তের মলিনতা 
বিদ্যমান থাকিতে, সংসারাশ্রম বর্তমান থাকিতে, তোমাকে ডাকিতে 
পারা যায় না, আজ তুমি সন্তানন্সেহে বাধ্য হইয়া আমাদের সে 
আশঙ্কা দূর করিয়া দিয়াছ। প্রাণের সঙ্কীর্ণতা দূর হইয়াছে। সঞ্চিত 


'কামনারাশির বিক্ষোভজন্তি চিত্তের আস্মুরিক চঞ্চলতা আর নাই। 


যাহারা আমাদের মাতৃ-মিলনের অন্তরায় -ছিল, যাহাদিগের প্রতি 
আমরা বৈরবুদ্ধি পোষণ করিয়া আঙিতেছিলাম, আজ দেখিতে 
পাইতেছি__তাহারাও তোমার স্নেহে সঞ্জীবিত হইয়া-_বিশুদ্ধ হইয়া, 
তোমারই পবিত্র অঙ্গে মিলাইয়া যাইতেছে । তোমার অপরিসীম 
দয়ার প্রভাবে তাহারাও আজ “দিবং নীতাঃ» স্বর্গ প্রাপ্ত হইল। 
যাহারা ভূরাদি লোকত্রয়ে অত্যাচার করিয়া একদিন অশাস্তির স্থষ্ট 
করিয়াছিল, এখন দেখিতে পাইতেছি-_তাহারাও তোমারই অঙ্গের 
ভূষণ হওয়ায়, আমাদের এই ত্রিলোকব্যাগী অশান্তি বিদূরিত হইয়াছে। 
( ত্রিলোকের অত্যাচার পূর্ব ব্যাখ্যাত হইয়াছে )। তুমি জগৎ. 
পরিত্রাণ করিতে উদ্যত হইয়াছ- চতুর্দিকে ক্রমে তাহারই আয়োজন 
চলিতেছে। ওগো, তুমি বাক্য এবং মনের অভীত-_অপরিচ্ছিন্ন; 


তথাপি এমন করিয়া প্রতি জীব-হৃদয়ে তোমাকে এত ক্ষুদ্রভাবে 


আত্মপ্রকাশ করিতে হয়। ওঃ! তোমার দয়া,_বাক্য এবং চিন্তার : 
অতীত। আমাদের আর কি আছে মা! শুধু প্রণাম লও-_ 


_ “নমস্তে নমস্তে নমস্তে” । 

শুলেন পাহি নে! দেবি পাহি খড়েগন চান্িকে । 
ঘণ্টান্বনেন নঃ পাহি চাপজ্যানিঃম্বনেন চ ॥২৩॥ 

প্রাচ্যাং রক্ষ প্রতীচ্যাঞ্চ চণ্ডিকে রক্ষ দক্ষিণে । 
ভ্রীমণেনাত্মশূলন্ত উত্তরস্তাং তথেশ্বরি ॥২৪॥ 


অনুবাদ । হে দেবি! শূল খড়া ঘণ্টাধ্বনি এবং ধনুর জ্যাধ্বনি . 
দ্বারা আমাদিগকে রক্ষা কর। হে চণ্তিকে! হে ঈশ্বরি! তোমার 
আত্মশূল পরিভ্রামিত করিয়া, পূর্বব পশ্চিম নাকি ও. উত্তর দিকে 
আমাদিগকে রক্ষা কর। 


ব্যাখ্যা । শূল খড়া ঘণ্টাধ্বনি এবং ধনুর জ্যাধ্বনি প্রভৃতি 
আধ্যাত্মিক রহস্ত ইতিপূর্বে বিস্তৃুতভাবে আলোচিত হইয়াছে । 
পুনরায় তাহা উল্লেখ করিয়া গ্রন্থকলেবর বৃদ্ধি কর! নিশ্রয়োজন। 


দেখ__সাধক! তোমারও পুর্ব পশ্চিম উত্তর দক্ষিণে, সর্বত্র 
মাতৃ-শক্তি মাতৃ-আহ্বান বিদ্যমান রহিয়াছে । বিশিষ্ট বিশিষ্ট জ্ঞান 
ও নাদ-শক্তিই সর্বত্র বিষয়াকারে বিরাজিত। এস; আমরাও শক্রাদি 
দেবতা-বুন্দের ন্যায় সরলপ্রাণে কাতরভাবে প্রার্থনা করি। মাগো! শূল 
খড় ঘণ্টাধবনি জ্যাধ্বনি প্রভৃতি তোমার যাবতীয় অস্ত্র শস্তর দ্বারা 
আমাদিগকে রক্ষা কর! যেদিকে দৃষ্টিপাত করি, সেই দিকেই যে ঘন 
জড়তের ছুশ্ছেন্ মুত্তি নয়নগোচর হয়, এই জড়ত্বরপ মহ! অস্থুরের 
হস্ত হইতে আমাদিগকে পরিত্রাণ কর। একমাত্র প্রাণন্বরূপ! তুমিই 
আমাদের চতুর্দিকে পূর্ণভাবে বিরাজিত রহিয়াছ, এ কথাটা আমর 
সহস্র আলোচনাতেও ভুলিয়! যাই, জড়ত্বের দ্বারা পুনঃ পুনঃ উৎগীড়িত 
হই, তাহারই ফলে কত লক্ষ লক্ষ জন্মমৃত্যুর অসহনীয় পেষণ সহ 
করিতে হয়। মা! আমাদিগকে এই বিপদ হইতে রক্ষা, কর। যে দিকে 
দৃষ্টিপাত করি, সেই দিকেই যেন আমাদের প্রাণস্বরূপিণী মাতৃ-মূর্তি 
উদ্ভাসিত হয়। আর যেন বিষয়বোধে, বিষয়ভোগ করিয়া ত্রিতাপবিষে 
. বিদগ্ধ হইতে না হয়। মাগো! আমাদের এই জড়ত্বপ্রতীতি 

৩৪০ দ্বিবিধ প্রকাশ 


বিদুরিত করিতে, তোমার যত রকম শক্তি প্রয়োগ করিতে হয়, 
তাহাই কর। 


সৌম্যানি যানি রূপাণি ত্ৰৈলোক্যে বিচরস্তি তে। 
যানি চাত্যর্ঘোরাণি তৈরক্ষান্মাংস্তথা ভুবম্‌ ॥২৫॥ 
খড়গশুলগদাদীনি যাণি চান্ত্াণি তেহঘিকে । 
করপল্লবসঙ্গীনি তৈরস্মান্‌ রক্ষ সর্ববতঃ ॥২৬॥ 


অনুবাদ। মা! ত্রিলোকে তোমার যে সকল সৌম্য এবং. 
অতি ভয়ানক রূপ বিদ্যমান আছে, সেই সমস্তের দ্বারাই আমাদিগকে 
এবং এই বিশ্বকে রক্ষা কর। হে অস্বিকে ! খড়গ শুল গদা প্রভৃতি 
যে সকল অস্ত্র তোমার করপল্পবে বিরাজিত, সেই সকল অস্ত্র দ্বারা 
আমাদিগকে সর্ববতোভাবে রক্ষা কর। 

ব্যাখ্যা । মা! এই জগতে দ্বিবিধ মুক্তিতে তোমার প্রকাশ দেখিতে 
পাওয়া যায়। এক সৌম্যা, অন্য ঘোরা । যখন পাধিব বা অপার্ধিব 
সর্বববিধ-সুখসম্ভার লইয়া, তুমি সৌম্যমৃত্তিতে আমাদিগকে কোলে 
করিয়৷ বসিয়া থাক, তখন যেন আমরা সুখের মোহে তোমার স্নেহের 
পরশটা বিস্থৃত না হই। পাতিব ভোগ এঁশর্য্য এবং অপার্থিব সিদ্ধি 
শক্তি কিংবা ব্বর্গাদি সুখ, যেন আমাদিগকে মুগ্ধ করিয়া রাখিতে না 
পারে। মাগো! সৌম্যমূর্তিতে এই মুগ্ধতার হাত হইতে তুমিই 
আমাদিগকে রক্ষা করিও। জর্ধ্ববিধ স্ুখরূপে যে তুমিই উপস্থিত 
হও, এ কথাটা যেন মুহূর্তের তরেও আমাদের অন্তর হইতে অন্তহিত 
না হয়। আবার যখন দুঃখ দুর্দেবের অমানিশা উপস্থিত হয়, যখন 
রোগে শোকে দারিত্র্ে লাঞ্ছনায় মৃত্যুভয়ে উৎপীড়িত হইতে থাকি, 
তখন যেন বুঝিতে পারি-_মা) তুমিই ঘোরা যুক্তিতে আসিয়া 
আমাদিগকে কোলে করিয়া বিয়া রহিয়াছ। সে সময় তোমার 

সেই ভীতিপ্রদায়িনী মূত্তি দেখিয়া যেন ভীত সন্তরন্ত না হই, যেন 
অবসাদ-গ্রস্ত হইয়া ন! পড়ি, তোমার অস্তিত্বে_তোমার মাতৃদ্বে 
বিন্দুমাত্র সংশয় না আসে, যত ঘোরা মৃষ্তিতেই ভুমি আবির্ভূত হও না 
কেন-_প্রকৃতি যতই প্রতিকূল বেদনা লইয়া উপস্থিত হউক না৷ কেন, 
তুমি যে যথার্থ ই আমাদের মা, ইহাতে যেন তিলমাত্র অবিশ্বাস স্থান 
না পায়! মাগো! এ জীবনচক্র নিয়ত পরিবর্তনশীল। ইহাতে সুখ 
দুঃখের পরিবর্তন নিয়তই হইতেছে, হইবে । উহার মধ্যেই তোমার 
সৌম্যা ও ঘোরা মৃদ্তির প্রকাশ । এই উভয় মুদ্তিতেই আমাদিগকে 
রক্ষা কর। কেবল আমাদিগকে নয়-_“তথাভুবম্” এই বিশ্ববাসী 
যেখানে যত জীব আছে, সকলকেই রক্ষা কর মা! সকলকেই রক্ষা 
কর। একমাত্র তুমিই যে সুখ দুঃখ আকারে উপস্থিত হইয়া থাক, ' 
ইহা প্রতিজীবের মর্মে মর্মে অঙ্কিত করিয়া দাও! ইহারই নাম-__ 
রক্ষা। কোনও অবস্থায়ই জীব যেন আপনাকে মাতৃহারা নিরাশ্রয় 
অনাথ বলিয়া মনে না করে। ইহা করিতে গিয়া, মা, তোমার যত 
রকম অস্ত্প্রয়োগ আবশ্যক হয়, সকলই কর । ওগো সর্ব্বাযুধধারিণী মা 


আমার! তোমার যাবতীয় আয়ুধ প্রয়োগ করিয়াও আমাদিগকে 


রক্ষা কর। প্রক্ষঃ সর্ব্বতঃ”__সকল হইতে রক্ষা কর। এই যে 
সব্বভাব, এই যে বহুভাব_ ইহা হইতে রক্ষা কর। একমাত্র 
সচ্চিদানন্দময়ী তুমিই যে স্বভাবে অভিব্যক্ত, তদ্ব্যতীত স্ব বা 
বহু বলিয়া কিছুই যে নাই__এই সত্যে প্রতিষ্ঠিত কর। আমরা যে 
সর্ব্বাবস্থায়ই সত্যের আশ্রিত, সত্যে স্থিত, এই মহাজ্ঞানরূপে তুমি 
প্রতি জীবহৃদয়ে দৃঢ় প্রতিষ্ঠিত হও মা! দৃঢ় প্রতিষ্ঠিত হও! জগৎ 
হইতে দুঃখ ভয় চিরতরে মুছিয়! যাউক। 


সস 

৩৪২ * বাহ পুজা 
খষিরুবাচ 


এবং স্ততা স্রৈদ্দিব্যৈঃ কুস্থমৈনন্দনোদৃভবৈঃ । 

অচ্চিতা জগতাং ধাত্রী তথা গন্ধানুলেপনৈঃ ॥২৭॥ 
. ভক্ত্যা সম্তৈস্িদশৈর্দিব্যেধূ পৈস্ত ধুপিতা। 

প্ৰাহ প্রসাদন্থমুখী সমস্তান্‌ প্রণতান্‌ স্থরান্‌ ॥২৮॥ 


অনুবাদ । খধি বলিলেন__দেবগণ ‘জগদ্ধাত্ৰী মাকে - এইরূপ 
স্তব করিয়া, নন্দনবনসম্ভূত দিব্য কুস্থুম, গন্ধ এবং অনুলেপন ছারা পুজা 
করিলেন। সমস্ত দেবতা ভক্তির সহিত দিব্য ধুপের দ্বার! দেবীকে 
সৌরভাকুলিত করিয়াছিলেন। অনন্তর প্রসন্নমুখী দেবী প্রণত দেবতা- 
বৃন্দকে বলিতে লাগিলেন। 

ব্যাথ্যা। ইন্দ্রাদি দেবতাবর্গ এইরূপ স্তব করিয়া, গন্ধ পুষ্প 
ধূপাদি দ্বারা জগৎ বিধারিণী মহাশক্তির পুজা! করিলেন। আধ্যাত্মিক 
দৃষ্টিতেও দেখিতে পাওয়া যায়--ইন্দরিয়াধিষ্টিত চৈতন্যবৰ্গ আনন্দময় 
সাত্বিক ভাবসমূহরূপ নন্দন কুন্ুম, বিবেকানলে জ্ঞান কর্ম্দেন্দরিয় 
দাহজনিত সুরভি ধূপ, এবং শ্রদ্ধা নির্মমতা বিরাগ শুচিতা প্রভৃতি 
গন্ধান্ুলেপন দ্বারা জগদ্বিধারিণী মায়ের পুজা করিয়া থাকেন । তিনিও 
এইরূপ পুজায় প্রসন্ন হইয়া, বরদানে উদ্যত হইয়া থাকেন । এইস্থানে 
পুজাসন্বন্ধে দুই একটি কথা আলোচনা করা... নিতান্ত অপ্রাসঙ্গিক 
হইবে না। | 

গীতায় উক্ত হইয়াছে__“পত্রং পুষ্পং ফলং তোয়ং যো মে ভক্ত 

তি*। এই দেবীমাহাত্মেও অনেক স্থানে পত্র পুম্পাদি দ্বারা 

পুজার উল্লেখ আছে। এতদ্ভিনন যাবতীয় স্মৃতি সংহিতা পুরাণাদি, 
শাস্ত্রে পূজার বিধান বহুধা উক্ত হইয়াছে । অথচ অন্যত্র দেখিতে 

_ “বাহ্পূজাধমাধমা” এইরূপ উল্লেখ আছে।. কেহ কেহ বা 
এই উপদেশের বশবর্তাঁ হইয়া, যাবতীয় কর্মকাণ্ড পরিত্যাগ পুর্র্বক 
মাত্র ধ্যানের সাহায্যে পরমাত্মসাক্ষাৎকারের চেষ্টা করিয়া! থাকেন! 
এ সম্বন্ধে আমর! কি বুঝিব ? 

আমরা বুঝিব__যতদ্িন আহার নিদ্রা আছে, যতদিন অনুকূল 
প্রতিকূল বোধ আছে, যতদিন লঘু গুরু জ্ঞান আছে, ততদিন বাহ্‌ 
পুজা থাকিবেই। শুধু ফুল বেলপাতা ছাড়িলেই বাহপূজার পরিত্যাগ 
হয় না। তবে লক্ষ্য রাখিতে হইবে-_পুজাটা যেন কেবল বাহাপৃজা 
রূপেই অনুষ্ঠিত না হয়। বাহ্পৃজা যে যথার্থ ই অধম হইতেও অধম, 
ইহ! খুবই সত্য । শ্রুতিও বলিয়াছেন-_“্উপাস্ত একজন, আর উপাসক 
আর একজন, এইরূপ ভেদজ্ঞান নিয়। যাহারা দেবপৃজা৷ করেন, তাহারা 
দেবতাদিগের পণ্*। ভগবান্‌ স্বয়ংও বলিয়াছেন__“অন্ত দেবতার 


পুজা করিলে, উহ! অবৈধ হইয়া থাকে”। ভেদজ্ঞান নিয়া পুজার 


নামই বাহাপূজা। যতদিন “বাহ্‌” বলিয়া একটা ঘন বোধ থাকে, 
ততদিন যথার্থ পুজার অধিকার হয় না। বাহ বলিয়া কিছু নাই, “সবই 
যে অন্তর” এই জ্ঞানে প্রতিষ্ঠিত হইলে তখন আর বাহাপুজা থাকে 
না। ইহা শুধু মুখে বলিলে হয় না__এই জগৎকে অন্তর বলিয়া 
উপলব্ধি করিতে হয়। শুধু এ অন্তর বাহির ভেদজ্ঞান দূর করার জন্যই 
যত কিছু সাধনা__আরাধনা। স্থুল মৃত্তি অবলম্বনে পুজা করিলে, 
অতি সহজে অন্তরবাহ্থ ভেদজ্ঞান তিরোহিত হয়। জ্ঞান ভক্তি কর্মের 
যুগপৎ অনুশীলনের পক্ষে ইহা অপেক্ষা সহজ উপায় অন্ত কিছু আছে 
বলিয়া মনে হয় না। যদি থাকিত, তবে খবিগণ এদেশে এরূপ 
মুন্তিপূজার প্রচলন করিতেন না । . কিন্তু সে অন্য কথা £__ 

যতক্ষণ এই অন্তর বাহ ভেদজ্ঞান তিরোহিত ন! হয়, ততক্ষণ 
দেবতার সহিত পরিচয়ই হয় না, সুতরাং কাহার পূজা করিবে ? «দেবে. 
পরিচয়ে! নাস্তি বদ পুজা কথং ভবে” আবার “জাতে পরিচয়ে দেবে 
পুজীমপি ন কাজ্ষতি”। দেবতার সহিত পরিচয় হইলে, তখন আর 
তিনি পূজার আকাজ্ষাই করেন না। সুতরাং পউভয়োরপি পক্ষয়োঃ 
পূজাং পশ্যামি ছূর্ঘটাং” উভয় পক্ষেই পুজাটা অসম্ভব হইয়া পড়ে। 
পুজা এবং পু্জকরূপ ভেদজ্ঞান নিয়! পুজা করিলেই, উহা! অজ্ঞানের 
অধম পূজা হইয়া থাকে। কিন্তু আমার যিনি প্রাণ, আমার যিনি 
আমি, তাহাকে পুজা করিতেছি__এইরূপ বোধ লইয়া পুজা করিলে, 

৩৪৪ কেন পূজায় ফললাভ হয় না 


সে পুজা কখনও ব্যর্থ হয় না। যদিও. এইরূপ অভেদে ভেদজ্ঞান 
লইয়া পুজার আরম্ভ করিলে ক্রমে ভেদজ্ঞান শিথিল হইতে থাকে, 
পুজার রিদ্বু হইতে থাকে, বিধি লঙ্ঘন হইতে থাকে; যদিও তখন 
শান্তোক্ত পূজার ক্রমগুলি বিস্মৃত হইতে হয়, ধূপ দিতে গিয়া, ফুল 
দিয়া বসিতে হর, তথাপি উহাই পূর্ণ পূজার ফল। তাই শাস্ত্র 
 ৰলিয়াছেন-_-«দেব এবেতি ধিয়া বিস্মৃতে পুজনক্রমে । পুজায়াং 
জায়তে বিস্বঃ পূর্ণপুজাফলং হি তৎ॥” 

এখনও এদেশের কোটি কোটি নর নারী পূজা করিয়া! থাকেন, এ 
, পুজা যে নিঞ্ছল হয় ইহা বলিতেছি না; তবে দেখিতে পাওয়া যায়__ 
অনেকে দীর্ঘকাল ধরিয়া পুজা করিয়াও বিশেষ কিছু উন্নতি লাভ 
করিয়াছেন বলিয়া মনে করিতে পারেন না।. দৈনন্দিন কর্তব্য শেষ 
করার মত যেন পুজাটাও শেষ করিয়া যান ; আর বাহার মাত্র অর্থের 
লোভে পুজার অভিনয় করেন, তাহাদের কথা স্বতন্ত্র । .কেন এরূপ 
হয়-কেন পুজা করিয়া জ্ঞান ভক্তি লাভ করিতে পারে না? 
এঁ পরিচয়ের অভাব। যীহার পুজা করা হয়, তাহার সহিত 
পরিচয়ের অভাব। “তিনি কে? তাহা ত জানি না, তিনি কোথায় 
কি ভাবে আছেন? তাহাও জানি না, নিতান্ত করিতে হয়, তাই 
অভ্যাস রক্ষার জন্য পুজা করিয়া যাই” এইরূপ একটা ভাব 
থাকে বলিয়াই পূজাগুলি আশানুরূপ ফলদায়ক হয় না। পুজাতত্ব' 
নামক গ্রন্থে পুজাবিষয়ক বহু জ্ঞাতব্য বিষয় বিশদভাবে আলোচিত 
হইয়াছে। 

এদেশের নিত্যক্রিয়া পুজা! হোমাদি কর্মকাণ্ড যেন একটা মৃত- 
কর্মের অনুষ্ঠানরূপে পর্যবসিত হইয়াছে । মনে হয়__আবার যদি 
এ দেশের কর্মকাণ্ড উজ্জলজ্ঞান ও পরাভক্তির উপর প্রতিষ্ঠিত হইয়া, 
সজীব হইয়া উঠে, তবে বুঝি দেশের এই হাহাকার, এই অভাব 
উৎগীড়ন দূরীভূত হইয়া যায়। একবার ধর্মের নির্মল রসের আন্মাদ 
পাইলে লোক আর ধর্মহীন হইতে পারে না। ধর্মহীন না হইলে 
সকল স্থখই মানুষের সহজলভ্য হয়। এ দায়িত্ব প্রধানত 

বরাভয়করা ৩৪৫ 


্রাহ্মণগণের উপরই পূর্ণ নির্ভর করে। কারণ ব্রাহ্মণগণই প্রত্যক্ষ এবং 
পরোক্ষভাবে, কর্ম্মকাণ্ডকে এখনও বজায় রাখিয়াছেন। তাহারাই ওঁ 
প্রাণহীন অস্থিকস্কাল-বিশিষ্ট কর্ম্ণকাণ্ডকে প্রাণপ্রতি্ করিয়া, আবার 
সজীব ও সফলতাময় করিয়া তুলিবেন। আবার তাহারা আদর্শ ভূমিতে 
দণ্ডায়মান হইয়া, পৃথিবীর সমস্ত ভ্রাত্বর্গকে আদরে ডাকিয়া কোলে 
লইবেন, সকলেই ধৰ্ম্মময় হইবে, সকলেই কর্মময় হইবে । আবার 
সকল কৰ্ম্মই জ্ঞানময় হইবে। জ্ঞান আবার পরাভক্তির স্ুস্সিগ্ধ 
ধারায় মধুময় হইবে। এ বিশ্বরাজ্য ধর্ম্মরাজ্যে পরিণত হইবে । 
অসত্য বিদূরিত হইয়া, সত্যের প্রতিষ্ঠা হইবে । এই আশাঁয়ই সত্য ও 
প্রাপ্রতিষ্ঠারপ বরাভয় হস্তে মা আমাদের সন্মুখে দীড়াইয়া। 

এ দেখ সাধক! দেবতাগণের পুজায় প্রসন্ন হইয়া, মা আমার বর 
প্রদানে উদ্ধৃত হইয়াছেন-_-“প্রাহ প্রসাদস্ুমুখী সমস্তান্‌ প্রণতান্‌ 
স্থরান্‌” পূজা করিতে পারিলে-_-প্রণত হইতে পারিলেই মা আমার 
প্রসন্ন হইয়া থাকেন। ভাবিও না তিনি কেবল দেবতাদিগের পূজা 
ও প্রণতিতেই পরিতৃপ্ত হইয়া থাকেন; আমাদের মত ভক্তিহীন 
শরদ্ধাহীন জ্ঞানহীন দুৰ্ব্বল অবিশ্বাসী সন্তানের পূজা প্রণতিও তিনি 
পরম আদরে গ্রহণ করিয়া থাকেন। এই অবিশ্বাসিযুগেও তিনি প্রকট 
হন, বরাভয় প্রদানে সন্তানকে আদর করেন। এস জীব! এস সাধক! 
এস, মন্ত্রহীন ক্রিয়াহীন আমরা সকলে মিলিয়া, মা বলিয়া মায়ের 
চরণতলে প্রণত হইয়া পড়ি ; নিশ্চয় নিশ্চয় নিশ্চয়ই মা আমাদের 
প্রতিও এইরূপ প্রসন্ন হইবেন! 


স্পিন 


২৩ 

৩৪৬ পরিপূর্ণ-স্বরূপা 


দেবুযুবাচ । 
ব্রিয়তাং ব্রিদশাঃ সৰ্বে ষদন্মত্তোহভিবাঞ্ছিতমূ ॥২৯॥ 
দেবা উচুঃ। 
ভগবত্য] কৃতং সর্ববং ন কিঞ্চিদিবশিষ্যতে । 
যদয়ং নিহতঃ শক্ররম্মীকং মহিষাস্ত্রঃ ॥৩০॥ 
অনুবাদ । দেবী বলিলেন-_হে দেবগণ! তোমর! আমার 
নিকট হইতে অভীষ্ট বর গ্রহণ কর (১)। দেবগণ বলিলেন 
ভগবতী কর্তৃক সকলই নিষ্পন্ন হইয়াছে, আর কিছুই অবশিষ্ট নাই, 
যেহেতু আমাদের শক্ত মহিষান্ুর নিহত হইয়াছে। 
ব্যাখ্যা । ঠিক এইরূপই হয়। মা যখন বিশিষ্টভাবে আবিভূর্তি 
হইয়া বরপ্রদান করিতে উদ্যত হন, তখন সন্তান বলিয়া উঠে__না মা, 
কিছুই চাই না! আমাদের কিছুই বাকী নাই! কিছুরই অভাব নাই! 
পূর্ণ স্বরূপ! তুমি আবিভূর্ত হইয়াছ, আর আমাদের কিছুই চাহিবার 
নাই, শুধু তুমি থাক। শুধু চিরদিন এমনই করিয়া আমাদের 
সন্মুখে থাক। চাহিবার কিছুই ত নাই মা, হৃদয় যে পরিপূর্ণ হইয়া 
গিয়াছে ! অন্তরের অস্তস্তল অন্বেষণ করিয়াও ত কোন অভাব দেখিতে 
পাই না! “ন কিঞ্চিৎ অবশিষ্যতে”। কিছুইত অবশিষ্ট নাই। 
সাধক মাত্রেরই এই অবস্থা হয়। যত কামনা বাসনা নিয়াই 
মায়ের পূজায় ব্রতী হউক ন! কেন, মাকে একবার দেখিতে পাইলে, 
আর কিছুই মনে থাকে না, তখন মনে হয়__সবই পাইয়াছি, আবার 
চাহিব,কি? বালকযোগী ধ্ুবেরও ঠিক এইরূপ অবস্থাই হইয়াছিল। 
রাজ্য কামনায় সাধনা আরম্ভ করিয়াছিল, কিন্তু যখন 
পদ্মপলাশলোচনের সাক্ষাৎ লাভ হইল, তখন বলিলেন__«আমি 
কাচের অন্বেষণ করিতে গিয়া অম্বৃত লাভ করিয়াছি, আমার চাহিবার 
কিছুই নাই প্রভু ৷ 


১৯ উন EF SES BS os 
(১) “দদাম্যহমতিগ্রীত্যা” ইত্যাদি অৰ্দ্ধগ্নোক মূল সংহিতায় নাই। প্রাচীন 


টীকাকারগণও উহাঁর উল্লেখ করেন নাই। 

সাধক! মনে করিও না__এরূপ ঘটনা কদাচিৎ কখনও কোনও 
ভাগ্যবান্‌ ব্যক্তির পক্ষেই সম্ভব হয়। তাহা নহে-_প্রত্যেকে প্রতিদিন 
এইরূপ ভগবৎসান্লিধ্য লাভ, ও পূর্ণতার উপলব্ধি করিতে পারে। 
ইহার মধ্যে অসম্ভব বা অস্বাভাবিকতা কিছুই নাই । আরে, তিনি 
যে সববদা সর্বত্র সুপ্রকট ও স্ুপ্রসন্ন! ইচ্ছামাত্রেই দেখিতে পাওয়া 
যায়। তবে যে শুনিতে পাও--দ্বীর্ঘকাল তপস্তার ফলে তবে ভগবদৃ- 
দর্শন হয়, উহার তাৎপর্য্য অন্যপ্রকার। «আমি ভগবান্‌কে যথার্থ ই 
চাই” শুধু এইরূপ একটা ইচ্ছার উদ্বোধ করিবার জন্যই দীর্ঘকাল; 
দীর্ঘকাল কেন-__বনুজীবন সাধনার আবশ্যক হয়। যদি কাহারও 
এরূপ ইচ্ছার আভাসও আসিয়া থাকে, তবে সে অচিরেই অভীষ্ট 
লাভে সমর্থ হয়। কিন্তু সে অন্ত কথা । £__ 

এই মন্ত্রটীর আর একটা গৃঢ় অর্থ আছে। প্ভগবত্যা কৃতং সর্ববম্‌ 
ন কিঞ্চিদবশিষ্যতে” এস্থলে নএটী পূর্ববাঞ্ধের সহিত অন্বয় করিলে; 
উহার অর্থ অন্তরূপ হইয়া যায়। দভগবত্যা কৃতং কিন্তু সর্ববং ন; 
কিঞ্চিৎ অবশিষ্যতে”। মা! তুমি আমাদের জন্য অনেক করিয়াছ, কিন্ত 
সকল কাৰ্য্য শেষ হয় নাই, এখন কিঞ্চিৎ অবশিষ্ট আছে। মহিষাস্তুর 
বধে জীবত্বের সম্পূর্ণ অবসান হয় না। শুন্ভবধ আবশ্যক। তাহা এখনও 
হয় নাই, তাই দেবতাগণ বলিলেন-“কিঞ্চিদবশিষ্যতে ৷” = 


যদি বাপি বরে দেয় স্বয়ান্মাকং মহেশ্বরি। 

সংস্মৃতা সংস্থৃতা ত্বং নো হিংসেথাঃ পরমাপদঃ ॥৩১॥ 
যশ্চ মর্ত্যঃ স্তবৈরেভিস্তাং স্তোস্যত্যমলাননে ৷ 
তন্ বিত্তদ্ধিবিভবৈ ধর্ণদারাদিসম্পদামূ। 
বৃদ্ধয়েহস্মৎ প্রসন্ন ত্বং ভবেথাঃ সর্ববদান্িকে ॥৩২॥ 


অনুবাদ্ধ। হে মহেশ্বরি! তবে যদি একাত্তই আমাদিগকে 

বর দিবে, তবে এই করিও__যেন সতত আমরা তোমাকে স্মরণ 
করিতে পারি, এবং তাহারই ফলে, আমাদের পরমাপদসমূহ যেন 
দূরীভূত হইয়া যায়। আর যে মানুষ এইরূপ স্তবদ্ধারা তোমার স্তুতি 
করিবে, হে অমলাননে ! হে অস্বিকে! তুমি তাহার প্রতি সতত 
প্রসন্ন থাকিও, এবং জ্ঞান এশ্বর্য্য সম্পত্তি ধন ও পুত্রাদি বিষয়ক 
মঙ্গল বিধান করিও । j 

ব্যাখ্য। ৷ সম্ভান যখন মাকে দেখিতে পায়, তখন আনন্দে বিস্ময়ে 
আত্মহারা হইয়া পড়ে, চাহিবার কিছু খুজিয়া পায় না বটে, কিন্তু মা 
যে সন্তানের অভাব অভিযোগ সকলই জানিতে পারেন। তাহার 
সর্ববদশি নয়নত্রয়ের অন্তরালে থাকিতে পারে, এমন কিছুই যে কোথাও 
নাই! তাই মা নিজেই বর গ্রহণ করিবার জন্য সন্তানের হৃদয়ে 
মুহূর্তমধ্যে পূর্বববিস্থত অভাবটা ফুটাইয়া তোলেন। ঠিক এইরূপ 
হয়। প্রথম দর্শন মাত্রেই সাধকের সকল অভাববোধের বিস্মৃতি 
ঘটে; কারণ, মা যে আমার পুর্ণ তম! তারপর যখন ধীরে ধীরে 
সে ভাব অন্তহিত হইতে থাকে__-একদিক দিয়া মা যখন অপ্রকট 
হইতে থাকেন, অন্যদিক্‌ দিয়া তখন চকিতের ন্যায় অভাবের মৃত্তি 
ফুটিয়া উঠে, এই অভাববোধ হওয়ার নামই বরপ্রার্থনা। মাকে 
সম্মুখে রাখিয়া অর্থাৎ মায়ের সম্মুখে দীড়াইয়া, যদি কোনরূপ 
অভাববোধ জাগে, তবে বুঝিতে হইবে__অচিরাৎ সে অভাব বিদূরিত 
হইবে। মা এমনই সন্তানন্সেহে মুগ্ধা যে, মুখে কিছু না বলিলেও, 
সন্তানের অন্তরের লুক্কায়িত অভাববোধ দূর করিয়া থাকেন। 
নিবিবচারে অভীষ্ট বর প্রদানে ধন্য করিয়া থাকেন। আর আমরা 
এমন অকৃতজ্ঞ এমন সংকীর্ণ হৃদয় সন্তান যে, যিনি ব্রহ্মা 
বিষ্ণু মহেশ্বরেরও ধ্যানের অগম্যা, তাহাকে সম্মুখে পাইয়াও 
অতি অকিঞ্চিংকর অভাব অভিযোগের ফর্দ উপস্থিত করি। 
মাগো! কতদিনে আমাদের হৃদয়ের সঙ্কীর্ঘতা সম্যক্‌ বিদুরিত 
হইবে ? 

এস সাধক! আমরাও দেবতাগণের হ্যায় বলি- হে মহেশ্বরি ! 

আমর! যেন সর্বদা তোমাকে স্মরণ করিতে পারি এবং তুমিও 
আমাদিগের পরমাপদ দূর করিও । 

“পরমাপদ” শব্দে আমরা পরমের আপদ বুৰিয়া লইব অর্থাৎ 
আমাদের পরমন্বরূপে উদ্বুদ্ধ হওয়ার পক্ষে যাহ! অস্তরায় তাহাই 
যথার্থ পরমাপদ ! “আমি সর্বদা পরমাত্বরূপে অবস্থান করিব” এই 
্রান্মী স্থিতির প্রতিকূলে যত কিছু বিদ্ব আছে, তাহাই পরমাপদ। এক 
কথায় মাকে ভুলিয়৷ থাকাই পরমাপদ। যথার্থ ই আমাদের পক্ষে ইহা! 
অপেক্ষা ছুর্দ্দব বোধ হয় আর কিছুই নাই। মা তুমি এত নিকটে 
এত প্রত্যক্ষ, তবু আমরা তোমাকে ভুলিয়া জগতের ধূলি লইয়া 
চরিতার্থ হই, আমাদের পক্ষে ইহ! অপেক্ষা বিপদ্‌ আর কি থাকিতে 
পারে? তাই প্রার্থনা করি মা! «সংস্বৃতা সংস্ৃতা ত্বং নো হিংসেথাঃ 
পরমাপদঃ”! তোমায় যে পুনঃ পুনঃ স্মরণ করিতে পারি, আর 
তাহারই ফলে-_আমাদের পর-স্বরূপের বিদ্বনিচয় যেন প্রতিহত হইয়া 
যায়। 

আর একটা কথা_যদি সত্য সত্যই মা! ্অন্মৎ প্রসন্ন” 
আমাদের প্রতি প্রসন্ন হইয়া থাক, তবে সেই প্রসন্নতার ফল এই 
বিশ্বময় ছড়াইয়| পড়ুক! মা! তোমার এইরূপ হাস্তময় অমলানন, 
এইরূপ স্নেহময়ী অম্বিকা মৃত্তি, জগতের প্রত্যেকেই দেখিয়া ধন্য হউক! 
জগতে যাহার! সাধারণের চক্ষুতে দুরাচার বলিয়া পরিচিত, তাহারাও 
এইরূপ স্তবস্তুতির সাহায্যে তোমার নিতা প্রসন্নতা উপলব্ধি করিতে 
সমর্থ হউক! এবং তাহারই ফলে--ধনদারাদিরপ ভোগ ও 
জ্ঞানৈশ্বৰ্য্যরপ অপবর্গলাভে ধন্য হইয়া যাউক। যদিও জীব-জগৎ 
মত্ত্য-_মরণধর্ম্মশীল, তথাপি তোমারই কৃপায় অমরত্ের আন্বাদ লাভ 
 করুক। মাগো! তুমি এমনই করিয়া প্রতিজীবহৃদয়ে ভোগ-মোক্ষ- 
বিধায়িনী নিত্যপ্রসন্না অস্থিকা! মুক্তিতে আবিভূর্তি হও । জগৎ হইতে 
হুঃখের রোদন চিরতরে অপস্থত হউক! 

ওগো) চাহিয়া দেখ_-তোমার জীবসন্তানগণ মোক্ষ ত দূরের 
কথা, ভোগ করিতেই জানে না। কেবল ভোগের আশা ও সঞ্চয় 

করিয়া, প্রতিমুূর্তে বিনাশের চিন্তায়, অভাবের তাড়নায় উৎগীড়িত 
হইতেছে । পর্ণকুটিরবাসী কদন্নসেবী ভিক্ষুক হইতে, রাজপ্রাসাদবাসী 
পলানপুষ্ট ধনী পর্য্যন্ত সকলেই অভাবগ্রস্ত। কেহই পূর্ণ প্রাণে 
সরল হৃদয়ে বিষয় ভোগের যে পরিতৃপ্তি, তাহা পাইতেছে না। 
শুধু উপভোগ করিয়া যায়_ভোগের সমীপস্থ হয় মাত্র । প্রাণপাত 
পরিশ্রমে ভোগ্য সম্ভার সমাহরণ করিয়াই জীবন অতিবাহিত করে, 
ভোগ করিতেই জানে না। তাই বলি মা! তুমি একবার ভোগময়ী 
মৃত্তিতে দীঁড়াও, সন্তানগণ প্রাণ ভরিয়া একবার সত্যজ্ঞানে 
মাতৃন্েহরূপ বিষয় ভোগ করিয়া পরিতৃপ্ত হউক, এ বিশ্বের দারুণ 
ক্ষুধার নিবৃত্তি হউক। তখন তুমি অনায়াসে জ্ঞানৈশ্বর্য্যসমন্বিত অপবর্গ- 
ভোগ করাইবে। : 

মাগো ! আমাদের এ ক্ষুদ্র প্রাণে চাহিবার কিছুই নাই ! চাহিবার 
কিছু বাকীও রাখ নাই। শুধু তোর চরণে প্রণত হইয়া, সকাতরে 
প্রার্থনা করি_-‘হউক মাগে৷ বিশ্বের মঙ্গল !' 


পপ পচ পপ ও এত ৩ ৩ 


খষিরুবাচ .. 
ইতি প্রসাদিতা দেবৈ জর্তোহর্থে তথাত্মনঃ | 
তখেত্যুভ্ধা ভদ্রকালী বতুবান্তহিতা নৃপ ॥৩৩| 
ইত্যেতৎ কথিতং ভূপ সম্ভূতা সা যথা পুরা । 
দেবী দেবশরীরেভ্যো জগক্রয়হিতৈষিণী ॥৩৪॥ 


অন্থবাদ। খধি বলিলেন_হে নৃপ স্থুরথ! দেবতাগণ 
এইরূপে জগতের এবং আপনাদিগের জন্য দেবীকে প্রসন্ন করিলে, 
ভদ্রকালী দেবী ণ্তথাস্ত” বলিয়া অন্তহিত হইলেন। হে ভূপ! 

ব্যাখ্য।। জগতের মঙ্গলের জন্য অনাদ্িকাল হইতে দেবতাবৃন্দ 
এইরূপে দেবীর গ্রীতিসাধন উদ্দেশ্টে নাঁনারূপ সাধনা__স্তব স্তি 
করিয়া থাকেন। জগতের মঙ্গল হইলেই দেবতাগণের আখত্মমঙ্গল 
সাধিত হয়। আত্মাই ত জগদাকারে প্রকাশিত হইয়! নিয়ত ত্রিতাপ 
দুঃখ ভোগের কল্পিত অভিনয় করিতেছে । এই দুঃখ দূর করিবার 
জন্যই আত্মার গ্রীতিসাধন বিধেয়। আত্মা--ম! যে আমার নিত্যপূর্ণা 
নিত্যতৃপ্তা! তাহাতে যে কোন হুঃখেরই সংস্পর্শ নাই, ইহা! বুঝিতে 
পারিলেই আত্মগ্রীতি লাভ হয়। এবং তাহারই ফলে বিশ্বমঙ্গল সাধিত 
হয়। সে যাহা হউক, আমরা দেখিতে পাই, দেব্তাগণের চেষ্টায় 
মঙ্গলময়ী ভদ্রকালী ম! প্রসন্না হইলেন। দেবতাবৃন্দ বিশ্বমঙ্গল প্রার্থনা 
করিলেন “তথান্ত” বলিয়া অদৃশ্য হইলেন। 

জীব! সাধক! ইহা! কল্পনা নহে উপাখ্যান নহে, ইহা সম্পূর্ণ 
সত্য ঘটনা । যেরূপ ব্যগ্টিতে প্রতিজীবহৃদয়ে এইরূপ সংঘটন হয়, 
ঠিক সেইরূপই সমষ্টিতেও দেবতাবুন্দ জগতের মঙ্গলের জন্-_মাতৃ- 
প্রসন্নতার জন্য এইরূপ চেষ্টা করিয়া থাকেন। যদ্দি কাহারও 
হৃদয়ে এখনও এরূপ সংঘটন না হইয়া থাকে, অথচ এরূপ সংঘটন 
দেখিবার জন্য প্রাণ একান্ত লালায়িত হয়, তবে সরল প্রাণে অন্বেষণ 
কর। মায়ের নিকট প্রার্থনা কর! সে মহাসম্মিলনক্ষেত্রের সন্ধান 
পাইরে। সে দেবলীলায় সহচর হইয়! জীবনকে পবিত্র করিতে চেষ্টা 
করায় ক্ষতি কি? কিন্তু সে অন্য কথা £__. 

বিজ্ঞানময় গুরু মেধস এইবার রাজা স্থরথকে বলিলেন__হে 
বপ! তুমি মহামায়ার উৎপত্তি কাঁধ্য ও স্বভাব ইত্যাদি বিবরণ 
শ্রবণ করিবার জন্য কৌতুহলাবিষ্ট হইয়াছিলে, পূর্বেবে মধুকৈটভনিধন 
প্রসঙ্গে তাহার তামসী মহাকালী মৃক্তিতে আবির্ভাব প্রত্যক্ষ করিয়াছ। 
আর এইবার সেই মহামায়া কিরূপে দেবতাবৃন্দের শরীর হইতে 
আবিভূতি হইয়! রাজসী মহালক্ষ্ী মুক্তিতে ত্রিজগতের মঙ্গল বিধান 
করেন, কিরূপে জীবের সঞ্চিত কর্ম-বন্ধন ছিন্ন করিয়া দেন, তাহ 
দেখিতে পাইলে ; কিন্তু এখনও শেষ হয় নাই £_ 

পুনশ্চ গৌরীদেহা স! সমুদৃভুতা যথাভবৎ । 
বধায় দুষ্টদৈত্যানাং তথা গুম্তনিগুম্তয়োঃ ॥৩৫॥ 
রক্ষণায় চ লোকানাং দেবানামুপকারিণী । 
তচ্ছণুন্ধ ময়াখ্যাতং যথাবৎ কথয়ামি তে ॥৩৬৷৷ 
ইতি মার্কণ্ডেয়পুরাণে সাবণিকে মন্বস্তরে 
দেবীমাহাত্যে শক্রাদিস্ততিঃ | 


অনুবাদ । পুনরায় সেই মহামায়া শুস্ত নিশুস্ত এবং অন্যান্য 
দুষ্ট দৈত্যগণের নিধনপূর্র্বক লোকরক্ষা ও দেবতাবৃন্বের উপকারের জন্য 
যেরূপ গৌরীদেহে আবিভূ্তি হইয়াছিলেন, তাহা যথাযথরূপে 
তোমাকে বলিতেছি। তুমি তাহা! অবহিতচিত্তে শ্রবণ কর। 
মার্কগেয়পুরাণান্তর্গত সাবণিকমন্বন্তরীয় উপাখ্যানে 
দেবীমাহাত্মযবর্ণনে শক্রাদিস্ততি সমাপ্ত । 


ব্যাখ্য/। আবার মহামায়াকে গৌরীমূত্তিতে আবিভূর্ত হইতে 
হইবে। এখনও জীবের রুদ্রগ্রন্থি ভেদ হয় নাই, এখনও জীব সম্/ক্‌ 
আনন্দে প্রতিষ্ঠিত হয় নাই, এখনও দুষ্ট অস্থুর শুন্ত নিশুস্ত এবং 
তৎসহচরগণ জীবিত, এখনও দেবকুল সম্যক্রূপে নিঃশঙ্ক হইতে 
পারেন নাই। এখনও লোকরক্ষা বা ধর্ম্রাজ্য পূর্ণপ্রতিঠিত হয় নাই, 
তাই মাকে আবার আসিতে হইবে । আবার গৌরীরূপে-_মহেশ্বরের 
অন্বস্থা সৌম্যা শাস্তিময়ী মদ্তিতে প্রকটিত হইতে হইবে। এস বৎস 
সুর! এস জীব! মায়ের সেই গোৌরীমূত্তি দেখিবার জন্য প্রস্তুত 
হও। হৃদয়-আসন আরও পবিত্র, আর বিধৌত কর। মা 
আসিতেছেন, দেখিও যেন মলিন আসনে উপবেশন করাইও না। ' 
দেখিও যেন মায়ের আমার সেই ভাবাতীত নির্মল বপুকে সংস্কারের 
ছিন্ন বসন পরাইতে যাইও না । ধীরে অবহিতচিত্তে সেই শুভদিনের 
প্রতীক্ষা কর। সত্যই মা আসিতেছেন। 

মনোময়গ্রস্থি ভেদ হইয়াছে-_নামরূপের মোহ কাটিয়া গিয়াছে, 

নামরূপ যে সত্যই মা ব্যতীত অন্য কেহ নহে, ইহ! অনুভব করিয়াছ__ 
বুঝিতে পারিয়াছ। সুতরাং নিত্য নূতন আশ! আকাজ্ষার উৎগীড়ন 
দূরীভূত হইয়াছে__সত্যে প্রতিষ্ঠিত হইয়াছ। এইবার প্রাণময় গ্রন্থিও 
ছিন্ন হইল । একমাত্র প্রাণই যে নাম রূপের আকারে আকারিত 
হইয়া রহিয়াছে, তাহা বুঝিতে পাঁরিলে। প্রাণ বলিলে এখন 
আর একটুখানি জঙ্কীর্ণ অব্যক্ত চৈতন্তের আভাসমাত্র বলিয়া 
বোধ হয় না। সৰ্ব্বব্যাপী মায়ের প্রাণ_ গুরুর প্রাণই যে 
তোমার প্রাণরূপে অভিব্যক্ত, এইবার ইহা অনুভব করিতে 
পারিলে। তোমার বিষ্ণুগ্রন্থি বা প্রাণময় গ্রন্থি ভেদ হইল। 
বিষয়মাত্রই যে প্রাণের মূর্তি, ইহা “দখিতে পাইলে । এখন প্রাণ 
বলিলেই বিশ্বময় চিৎসত্তা অনুভব করিতে পার । অতএব নাম রূপের 
প্রতি-_বিষয়ের প্রতি যে একটা বিশেষ মমত্ববোধ- _অনুরাগ কিংব! 
বিদ্বেষ, তাহাও দূরীভূত হইয়াছে ; সুতরাং সঞ্চিত কর্ম্মসংস্কারগুলি 
এইবার দর্ধ-বীজবৎ হইয়া, পুনরায় অঙ্কুর উৎপাদন বা ফলপ্রসব 
করিবার সামর্থ্যহীন হুইয়াছে। সাধক ! তুমি এতদিনে প্রাণে বা 
চৈতন্তে প্রতিষ্ঠিত হইলে ! 

এইবার আমরা জ্ঞানময়গ্রন্থির সমীপস্থ হইব। ইহাই 
জীবমহীরূহের শেষ বন্ধন। মায়ের কৃপায় এইটি বিচ্ছিন্ন হইলেই 
অজ্ঞান অন্ধকার সম্যক বিদুরিত হইবে, জীবের যাহা যথার্থ স্বরূপ 
তাহা উদ্ভাসিত হইয়া উঠিবে। স্থুরথ! তুমি মা বলিয়া আত্মসমর্পণ- 
যোগের সাহায্যে, মুক্তি-সমুদ্রে ঝাঁপ দিয়াছ ! দুইটি তরঙ্গ তোমার 
উপর দিয়া চলিয়া গেল। স্থল ও সুক্স্ম শরীরের প্রতি যে অভিমান 
ছিল, তাহা দূরীভূত হইল । আর একটীমাত্র অবশিষ্ট আছে। মায়ের 
কৃপায় তাহাও অনায়াসেই অতিক্রম করিতে পারিবে। তুমি আনন্দে 
প্রতিষ্ঠিত হইবে । 

এস সাধক! এস জীব ! সকলে সমবেত কণ্ঠে মা বলিয়া অগ্রসর 
হই। যিনি আমাদিগকে এই দুর্জয় অসুরের উৎগীড়ন হইতে 
পরিত্রাণ করিয়া, স্নেহময় বক্ষে ধরিয়া আনন্দ-মন্দিরে লইয়! যাইতেছেন 

এস তাহার চরণে প্রণত হই । প্রণাম ব্যতীত আমাদের আর কি 
আছে! এস, অভিমানের উচ্চশির সম্যক্‌ অবনত করিয়া বলি 


নমো নমস্তেস্ত সহঅবৃত্বঃ 
পুনশ্চ ভূয়োহপি নমো নমস্তে ॥ 


ইতি সাধন-সমর বা দেবীমাহাত্মযব্যাখ্যায় বিষুঃগ্রন্থিভেদ সমাপ্ত । 

সাশ্বন্সম-সম্ন্ম ক্ষাহ্্যালম্ হুছতে 


প্রকাশিত পুস্তকাবলীর সংক্ষিপ্ত বিবরণ 


১। আখন-নমর বা দেবী মাহাত্ম্র_( এঞ্চণ্ডীর আধ্যাত্মিক 
ব্যাখ্যা) তিন খণ্ডে সম্পূর্ণ । ১ম খণ্ড_-মধুকৈটভবধ বা ব্ৰহ্মগ্রহ্থিভের। ২য় 
খণ্ড_মহিযাস্থর বধ বা বিষ্ণুগরস্থিভেদ। ৩য় খণ্ড_স্তম্তবধ বা! রুদ্রগ্রস্থিভের। 
মূল্য ১ম, ২য় ও ওয়, প্রতি খণ্ড ৪২ টাকা। ইহা জ্ঞান, ভক্তি ও কর্শ্মের 


অপূর্ব সমন্বয়পূর্ণ গ্রন্থ । কিরূপে জীবের অজ্ঞানগ্রন্থি ছিন্ন হয়, কিরপে সাধক 


সত্যে, প্রাণে ও আনন্দে প্রতিষ্ঠিত হইয়া জীবস্ষুক্তির আস্বাদ পায়, তাহা. 


বিশদভাবে ইহাতে আলোচিত হইয়াছে । ও 


২। ৫বাগরহুস্ত-_পাতগ্রল যোগদর্শনের অপূর্বব ভাষ্য (দেবনাগর 


অক্ষরে ) সমন্বিত প্রাঞ্জল বাংলা ব্যাখ্যা । যোগদর্শনের এরূপ অবশ্য জ্ঞাতব্য 


রহস্ত ইতিপূর্বে কোথাও প্রকাশিত হয় নাই। সাধনার প্রতি পদক্ষেপে 
ইহার প্রয়োজনীয়তা আছে। সাধক জগতে এই গ্রন্থ অমূলারত্ব। শিক্ষিত 
ব্যক্তি এবং সাধক মাত্রেই ইহা পাঠে মুগ্ধ হইবেন। মূল্য ৬২ টাকা । 


৩। ম্নাঅগুহাঝোগ্-__( গীতার -»ম অধ্যায়ের অপূর্ব ব্যাখ্যা )। মুল্য 
দেড় টাকা । সর্বমানবের পরমকল্যাণের পথ নির্দেশ করিতে গিয়া জীভগবান 
শাধকবরেণ্য অঞ্জনের নিকট সাধনার যে গুপ্তরহস্ত উদ্ঘাটন করিয়াছিলেন, 
সেই সহজ ধর্ম কেমন করিয়া জীবনে জীবনে অনুষ্ঠিত হইতে পারে তাহাই 
বধ তাহার স্বভাব-ুলভ অনহকরণীয় ভাষায় লিপিবদ্ধ করিয়া গিয়াছেন। 

৪। সত্যপ্রতিষ্ঠাঁমুল্য আট আনা। পুস্তকথানি সাধন-মন্দিরের 
সুপ্রতিষ্ঠিত ভিত্তি । সর্বপ্রথম কোন্‌ কেন্দ্র হইতে সাধনার স্থত্রপাত করিলে 
সাধনা অচিরে সফলতা! মত্ডিত হয়, তাহা ইহাতে অতি সরল ভাষায় বণিত 
হইয়াছে। ইংরাজী ৷ আনা। হিন্দি ॥* আনা। 


' ৫। প্রাণ প্রতিষ্ঠা-_মূল্য ॥৮* আনা। বিশ্বের প্রতি পদার্থে কিরূপে 
প্রাণদর্শন করিতে হয়, তাহারই সরল ও অব্যর্থ পন্থা ইহাতে বর্ণিত হইয়াছে। 


৬। ঘাতৃদর্শন_মূল্য ॥০ আনা! । শ্রীশ্রীঠাকুরের লিখিত সাময়িক 
্রবন্ধমৃহ একত্র সন্কলিত। ইহাতে অন্নপূর্ণা জগদ্ধাত্ৰী, রটন্তী ও শ্যামা 


বিষয়ক এক একটি এবং শরীগ্রীদুর্গাপুজ! বিষয়ক নয়টি প্রবন্ধ আছে। 


৭1 উপাজনাঁ__ইহাতে বেদ পুরাণ ও তন্্রাদি হইতে কতিপয় হৃদয়গ্রাহী- 
স্তোত্ৰ মন্ত্র এবং তাহার স্থললিত যথার্থ ব্যাখ্যা আছে। মূল্য ॥৮ আনা মাত্র । 
হিন্দি॥” আনা । 


৮। পুজাতত্ব_এই পুস্তক খানিতে, পুজার স্বরূপ, পুজার রহম, 
যুদতিরহন্ত, ঘটস্থাপনরহস্ত, আচমন, আসনশুদ্ি, প্রাণপ্রতিষ্ঠা প্রভৃতি বিশেষ 


প্রয়োজনীয় বিষয়সমূহ বিন্যস্ত আছে। মূল্য ১/০ আনা । 


৯। অত্যালোকম্_ মূল্য চারি আন! ৷ জীবশঙ্করাচার্্য কৃত মোহমুদগরের 


ছন্দে কতিপয় স্থমধুর শ্লোক ও তাহার বিস্তৃত ব্যাখ্যা । সাধনার প্রায় সকল. 
কথাই ইহাতে সংক্ষেপে আলোচিত হইয়াছে। হিন্দি।* আনা। ২... 

১০। শোকশীাস্তি__ূল্য ।/ আন! । প্রিয়জনের বিরহে শোক্ন্তপ্ত 
অনগণের প্রাণে আগু শাতি প্রদানের সহজ ও প্রন্বত উপায়। .হিন্দি।/* আনা । 
ইংরেজী ৷ আনা। 


১১। দেশাত্মবোধ ও শ্রীভ্রীদেশ-মাভৃক| গুজা__কিরূপে মানুষ 
দেশাত্মবোধ লাভ করিতে পারে, কি উপায়ে জনসাধারণের মধ্যে স্বদ্বেশ-গ্রীতি 
অুত্রিমভাবে প্রকাশ পাইতে পারে, তাহার স্থনিদিষ্ট অব্যর্থ উপায় ইহাতে 
প্রকাশিত হইয়াছে। মৃল্য।* আনা। হিন্দি।* আন]। 


১২। জতভ্যকথা- ইহাতে দেশের বর্তমান শোচনীয় অবস্থার প্রতীকার : 


কল্পে একটি অব্যর্থ সহজ উপায় নির্দেশ করা হইয়াছে। মূলা /* আনা । 


১৩। জীবন লক্ষ্য (ক্রন্মচারী বিশ্বরপ্রন লিখিত) মানুষমাত্রেরই 
জীবনের লক্ষ্য কি, লক্ষ্যভ্রষ্ট হওয়ার অপকারিতা কি, এবং কি উপায়ে জীবনের 
বা দয উপনীত হু বা তাহা [এই পন বিড 
মূল্য ১॥ টাকা । 


১৪. ্ী্রঠাকুরের ১৫১২০" সাইজ ছবি বড় মূল্য ১২ টাকা। 
এ ছোট ছবি মূল্য ।/* আনা। 
১৫। শ্রীশ্রীদেশমাতৃকা ছবি প্রতি চিত্র ৮+8৬১১৬১, 


মূল্য ॥ আনা। 


ই 

